
Evanghelia şi Apostolul zilei 


În vreme aceea 

38. Și pe când mergeau ei, El a intrat într-un Sat, iar o femeie, cu numele Marta, 
L-a primit în casa ei. 

39. Și ea avea o soră ce se numea Maria, care, aşezându-se la picioarele Domnu- 
lui, asculta cuvântul Lui. 

40. lar Marta se silea cu multă slujire şi apropiindu-se, a zis: Doamne, au nu 
socoteşti că sora mea m-a lăsat singură să slujesc? Spune-i deci să-mi ajute. 


41. Şi, răspunzând, Domnul i-a zis: Marto, Marto, te îngrijeşti şi pentru multe te 
sileşti; 

42. Dar un lucru trebuie: căci Maria partea bună şi-a ales, care nu se va lua de 
la ea. 


27. Și când zicea El acestea, o femeie din mulţime, ridicând glasul, I-a zis: 
Fericit este pântecele care Te-a purtat şi fericiţi sunt sânii pe care i-ai supt! 
28. Iar El a zis: Aşa este, dar fericiţi sunt cei ce ascultă cuvântul lui Dumnezeu 


şi-l păzesc. 


Apostol 


Fraţilor 

1. Deci şi cel dintâi (Aşezământ) avea orânduieli pentru slujba dumnezeiască şi 
un altar pământesc, 

2. Căci s-a pregătit cortul mărturiei. În el se aflau, mai întâi, sfeşnicul şi masa şi 
pâinile punerii înainte; partea aceasta se numeşte Sfânta. 

3. Apoi, după catapeteasma a doua, era cortul numit Sfânta Sfintelor, 

4, Având altarul tămâierii de aur şi chivotul Aşezământului ferecat peste tot cu 
dur, în care era năstrapa de aur, care avea mana, era toiagul lui Aaron ce 
odrăslise şi tablele Legii. 

5. Deasupra chivotului erau heruvimii slavei, care umbreau altarul împăcării; 
despre acestea nu putem acum Să vorbim cu de-amănuntul. 

6. Astfel fiind întocmite aceste încăperi, preoţii intrau totdeauna în cortul cel 
dintâi, săvârşind slujbele dumnezeieşti; 


7. În cel de-al doilea însă numai arhiereul, o dată pe an, şi nu fără de sânge, pe 
care îl aducea pentru sine însuşi şi pentru greşealele poporului. 


În această lună (noiembrie), ziua a douăzecea - Înainte-prăznuirea intrării în 
Biserică a Preasfintei Născătoarei de Dumnezeu şi cuviosul părintele nostru 
Grigorie Decapolitul. Şi cel dintru Sfinţi părintele nostru Proclu, 
arhiepiscopul Constantinopolului 


La Vecernia mică 


La Doamne strigat-am..., Stihirile pe 6 ale înainte prăznuirii 3 şi ale Sfântului 
Grigorie 3. 


Stihirile înainte prăznuirii, glasul 1: 
Podobie: Ceea ce eşti bucuria cetelor cereşti şi pe pământ oamenilor tare folo- 


sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Făclii purtând fecioare, pe pururea Fecioara luminat petrecându-o, proorocesc 
adevărat cu Duhul, ceea ce va să fie. Că Născătoarea de Dumnezeu, fiind Biserica 
lui Dumnezeu, în Biserică cu strălucire feciorească, pruncă fiind se aduce. 


După făgăduinţa cea sfântă, Născătoarea de Dumnezeu şi rodul cel lăudat, s-a 
arătat lumii cu adevărat, ca cea mai înaltă decât toţi, care cu bună cinste fiind dusă 


în Biserica lui Dumnezeu, plinind rugăciunea celor ce au născut-o, fund păzită cu 
Dumnezeiescul Duh. 


Cu cerească pâine fiind hrănită, Fecioară, cu credinţă în Biserica Domnului, ai 
născut lumii pe Cuvântul vieţi; Căruia ca o Biserică aleasă şi cu totul fără de 
prihană, mai înainte te-ai logodit prin Duhul cu taină, Mireasă făcându-te lui 
Dumnezeu şi Tatălui. 


Alte stihiri ale Sfântului Grigorie, glas şi Podobie aceeaşi: 


In cereştile lăcaşuri, cu veselie locuind şi cu îngerii, părinte, cu îndrăzneală stând 
înaintea scaunului Domnului, celor ce săvârşesc pe pământ pomenirea ta iertare de 
greşeli şi de patimi, ca să le dăruiască, roagă-te. 


Cu secera rugăciunilor, părinte Grigorie, spinii patimilor tăindu-i şi arând cu plugul 
înfrânării pământul cel sufletesc, ai semănat într-însul seminţele bunei credinţe. 
Prin care ne creşti nouă, roduri de tămăduiri. 


Vas primitor de fapte bune pe tine te numim, cuvioase, ca pe un iubitor de linişte şi 
lucrător de priveghere şi stâlp înfrânării şi de rugăciune lăcaş nestricat şi vistierie 
de minuni; şi rugător pentru cei ce te cinstesc pe tine, Grigorie. 


Slavă..., Şi acum..., a înainte prăznuirii, glasul al 4-lea 


Astăzi Biserica ceea ce a încăput pe Dumnezeu, Născătoarea de Dumnezeu, în 
Biserica Domnului se aduce şi Zaharia o primeşte pe dânsa. Astăzi Sfintele Sfin- 
ților se bucură şi ceata îngerilor cu taină prăznuieşte. Cu care şi noi prăznuind 
astăzi, împreună cu Gavriil să strigăm: Bucură-te, ceea ce eşti de Dumnezeu dă- 
ruită, Domnul este cu tine, cel ce are mare milă. 


Vezi: Dacă este Vineri seara, Slavă..., a înainte prăznuirii, Şi acum... Dogmatica 
glasului. 


La Stihoavnă 
Stihirile Sfântului Proclu, glasul al 4-lea: 


Podobie: Dat-ai semne... 


Cu luminarea dogmelor şi cu strălucirea vieţii, cu bună credinţă ai împodobit 
arhieria, Procle pururea pomenite şi Bisericii stâlp te-ai arătat cu adevărat, lumi- 
nând pe toţi cu cuvintele tale. Pentru aceasta pe tine te fericim şi cu psalmi şi cu 
cântări, prăznuim sfântă şi prea cinstită pomenirea ta. 


Stih: Scumpă este înaintea Domnului, moartea cuvioşilor Lui. 


Luminat ai învăţat şi cu dumnezeiască înţelepciune ai propovăduit pe Născătoarea 
de Dumnezeu, Fecioară prea curată, care a născut pe Ziditorul, cel mai înainte de 
veci şi Stăpânul, Fiul şi Cuvântul Tatălui, care în vremurile cele mai de apoi şi Om 
S-a făcut pentru noi de bunăvoie şi nu S-a schimbat cu firea. Şi pe Nestorie pă- 
gânul şi prea nebunul, l-ai ruşinat. 


Stih: Preoţii Tăi Doamne se vor îmbrăca întru dreptate şi cuvioşii Tăi cu bucurie se 
vor bucura. 


Apele cele ca aurul luminoase, ale înţelepţitului de Dumnezeu propovăduitorului; 
le-ai luat pururea pomenite, al căruia şi moştenitor bunei cinstiri şi scaunului te-ai 
arătat, întărind cu învăţăturile adevărului turma lui Hristos şi sfintele şi prea cin- 
stitele lui moaşte, ca o podoabă prea frumoasă Bisericii le-ai dat. 


Slavă..., Şi acum..., a înainte prăznuirii, glasul al 4-lea 


Veniţi toţi credincioşii, pe ceea ce una este fără de prihană să o lăudăm pe cea mai 
înainte propovăduită de prooroci şi în Biserică adusă, care mai înainte de veci a 
fost rânduită a fi Maică şi în anii cei mai de pe urmă s-a arătat Născătoare de Dum- 
nezeu. Doamne, pentru rugăciunile ei pacea Ta dă-ne-o nouă şi mare milă. 


Troparul sfinților, glasul al 4-lea: Dumnezeul părinților noştri, care faci pururea 
cu noi după blândeţile Tale, nu depărta mila Ta de la noi; ci pentru rugăciunile lor, 
în pace îndreptează viaţa noastră. 


Slavă..., Și acum... a înainte prăznuirii. Glasul al 4-lea 


Bucurie mai înainte ne încredințează nouă astăzi Anna rod potrivnic întristării 
odrăslind, pe una pururea Fecioară. Pe care o şi aduce rugăciunile plinindu-şi astăzi 
bucurându-se, în Biserica Domnului, ca pe ceea ce este Biserica Cuvântului lui 
Dumnezeu şi Maică curată. 


La Utrenie 


La Dumnezeu este Domnul..., Troparul înainte-prăznuirii de 2 ori. Slavă..., al sfin- 
ților, Şi acum... al înainte-prăznuirii. 


După întâia Catismă Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Cele dinaintea uşilor Bisericii şi Sfintele Sfinţilor, arătat astăzi Zaharia, luminat 
împodobindu-le, bine le găteşte. Că va să intre Fecioara înlăuntrul acestora, care s- 
a gătit spre sălăşluirea lui Dumnezeu, a cărei dumnezeiască intrare mai înainte o 
prăznuim. 


Slavă..., Și acum..., iar aceasta. 


După a doua Catismă Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 


Lăcaşul lui Dumnezeu, cămara cea de mult preţ, în Biserica lui Dumnezeu, cu 
făclii strălucită, şi cu bucurie mai înainte vine să intre. Şi se bucură de aceasta 
Zaharia, văzând arătat ceata Sfinților prooroci, petrecându-o pe aceasta, şi se vese- 
leşte, şi înainte prăznuind cântă, zicând: Bucurie mai înainte vesteşte, intrarea ta, 
Fecioară Maică nenuntită. 


Slavă..., Și acum..., iar aceasta. 


1. Miluieşte-mă, Dumnezeule, după mare mila Ta 
2. Și după mulțimea îndurărilor Tale, şterge fărădelegea mea. 
3. Mai vârtos mă spală de fărădelegea mea şi de păcatul meu mă curăţeşte. 


4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am Zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canoanele al înainte prăznuirii cu Irmosul pe 6 şi ale sfinţilor 2 pe 8. 


Canonul înainte prăznuirii 
facere a lui losif 
Cântarea 1-a, glasul al 4-lea 
Irmos: Deschide-voi gura mea, şi se va umplea de Duhul, şi cuvânt voi răspunde 


Impărătesei Maicii, şi mă voi arăta luminat prăznuind, şi voi cânta intrarea ei, 
bucurându-mă. 


Intru Sfintele Sfinţilor cea prea sfântă şi fără de prihană a locui înainte merge, ca să 
fie Biserică sfințită lui Dumnezeu Celui Preasfânt, şi înaintea ei merg tinerele 
fecioare. 


Sfatul cel mai înainte de veci, al Dumnezeului nostru Celui mai înainte de veci, s-a 
plinit, mai înainte mergând tu a te hrăni întru Sfânta Sfintelor, spre lăcaşul Cuvân- 
tului, Fecioară cu totul fără prihană. 


Dumnezeieştii tăi părinţi, pe tine ceea ce erai să fii Născătoare de Dumnezeu, te-au 
pus să te hrăneşti în Sfânta Sfintelor, rugăciunea, cu care s-au rugat, plinindu-o 
prea curată. 


Dă putere, Stăpână, neputinței inimii mele, şi o întăreşte, că se clăteşte de patimi, 
ca şi cu credinţă şi cu dragoste să te fericesc, pe tine cea pururea fericită, şi cu 
totul fără prihană. 


Alt Canon, al Sfântului Grigorie 

facere a de Iosif 
Cântarea 1-a, glasul al 8-lea 
Irmos: Pe Faraon cel ce era purtat în carele de război, l-a cufundat toiagul lui Moi- 
se, cel ce a făcut minuni de demult, lovind în chipul Crucii şi despărţind marea. Şi 
pe Israel cel fugărit, care mergea pe picioare, l-a mântuit, pe cel ce cânta cântare lui 
Dumnezeu. 
Smeritul meu suflet cel omorât cu dulceţile trupului, cu rugăciunile tale înviază-l, 


părinte Grigorie. Că viaţă neîmbătrânitoare acum ai luat, omorându-ţi mădularele 
cele de pe pământ, cuvioase, cu pustniceştile nevoinţe. 


Înfrânându-ţi dulceţile trupului cu vitejia minţii, din vârsta prunciei te-ai făcut 
părinte organ Duhului. Ale Aceluia lucrări arătat înlăuntru luându-le, şi cu chip 
dumnezeiesc cunoscându-te. 


Cu iubirea dumnezeiască poftele trupului ai veştejit, şi ţie însuţi, fericite, ţi-ai 
logodit soţie curăţia, din care s-au născut ţie fii, toate bunătăţile pururea pomenite, 
care te-au făcut fiu lui Dumnezeu. 


A Născătoarei 


Ceea ce eşti scară cerească, care ajungi de la pământ la Cer, prin care Cuvântul lui 
Dumnezeu cu oamenii a vorbit, binecuvântată Preacurată, minune nespusă, vedere 
cu mintea necuprinsă, mântuieşte pe cei ce scapă la tine. 


Alt Canon, al Sfântului Proclu 

facere a lui Teofan 
Cântarea 1-a, glasul 1 
Irmos: Dreapta ta cea purtătoare de biruinţă, cu dumnezeiască cuviinţă, întru tărie 
s-a prea mărit. Că aceasta nemuritoare, ca o puternică a toate, pe potrivnici a 
zdrobit, israelitenilor prin adânc cale nouă făcându-le. 
Prin lucrare şi prin cuvânt adevărat, cu înţelegătorii îngeri fiind de un chip, de 
Dumnezeu primite, şi împreună cu dânşii înaintea scaunului cinstitei Treimi stând, 
Procle, roagă-te să ne mântuiască pe noi. 
Urmelor lui Gură de aur urmând înțelepte părinte pururea pomenite, a aceluia 
cinstită şi dumnezeiască îmbrăcăminte a preoţiei, ca o moştenire părintească ai luat 


după vrednicie, minunate. 


Slavă... 


De demult Isaia a strigat cu Duhul, cum că Dumnezeu era să vină pe pământ; iar 
Nestorie cu minte vătămată a hulit întruparea, care de tine de trei ori fericite prin 
sinod s-a condamnat. 


Și acum..., a Născătoarei 


Cu cuvinte de Dumnezeu insuflate, înfricoşată întruparea cea din Fecioară a 
Cuvântului Dumnezeului nostru, o ai luminat, Procle, şi Născătoare de Dumnezeu 
pe aceasta ai propovăduit-o, învățăturilor celor prea înțelepte ale apostolilor 
urmând. 

Canonul înainte prăznuirii 


Cântarea a 3-a 


Irmos: Pe ai tăi cântăreţi, Născătoare de Dumnezeu, ceea ce eşti izvor viu şi în- 
destulat, care s-au împreunat ceată duhovnicească întăreşte-i şi întru dumneze- 
iască intrarea ta, cununilor slavei învredniceşte-i. 


Incepând fecioare a merge înaintea Fecioarei, cu făclii fiind luminat ceea ce era să 
fie a însemnat. Că dintr-însa era să Se nască Luminarea cunoştinţei, care a dezlegat 
întunecarea înşelăciunii. 


Râvnind de demult cu dumnezeiesc gând Anna, rugăciune a plinit şi te-a pus întru 
cea Sfântă, pe tine ceea ce eşti cu totul fără prihană, care era să aibi zămislire prea 
sfântă şi naştere. 


Soarele şi-a tins, razele, văzând pe norul luminii tins cu voia lui Dumnezeu, în- 
lăuntru în Sfânta Sfintelor, din care era să plouă iertare celor înţeleniţi cu greşelile. 


Mă îndumnezeieşte Dumnezeu, cel ce S-a sălăşluit întru tine pentru îndurare; prea 
cinstită, Curată, pe mine cel furat prin mâncare mai înainte de înşelăciunea şar- 
pelui. Şi în locul stricăciunii, iarăşi desfătare nestricăcioasă îmi dăruieşte. 

Alt Canon, al Sfântului Grigorie 
Cântarea a 3-a 
Irmos: Doamne, cel ce ai făcut cele de deasupra Crugului Ceresc şi ai zidit Bise- 


rica, Tu pe mine mă întăreşte întru dragostea Ta, Cel ce eşti marginea doririlor şi 
credincioşilor întărire, unule lubitorule de oameni. 


În numele faptelor bune alergând, cuvioase, în norul privirii la cele de sus ai intrat 
şi ai cunoscut pe cât ai putut cuprinde, pe Cel necuprins cu firea, plin de lumină 
fiind părinte. 


Cel ce S-a născut în peşteră pentru mântuirea omenească de demult, pe tine cel ce 
ai locuit în peşteră, prea fericite, cu lumină cerească te-a luminat, ca pe Pavel 
luminos arătându-te, părinte Grigorie. 


Uşa cea cerească, prea curată Maica lui Hristos, ţie celui încunjurat de asuprelile 
drăceşti, părinte, ţi-a dat aripi şi puternic cu tărie te-a făcut asupra lor cu darul său. 


A Născătoarei 


Bucură-te, ceea ce una ai născut pe Domnul tuturor. Bucură-te, ceea ce ai solit via- 
ță oamenilor. Bucură-te, munte umbrit şi netăiat. Întărirea credincioşilor, bucură-te, 
ceea ce eşti cu totul fără prihană. 


Alt Canon, al Sfântului Proclu 
Cântarea a 3-a 
Irmos: Însuţi Cel ce ştii... 


Lumină din lumină prin dumnezeiască vedenie, prea fericite luând, Bisericii lu- 
mină ai fost; pentru aceasta ţi-a răsărit şi dumnezeiască lumină cu înţelegere, pre- 
cum este scris. Cu care fiind strălucit, luminezi pe cei ce laudă pomenirea ta Pro- 
cle. 


Trâmbiţând cu tunetul dogmelor, ca zidurile Ierihonului ai surpat toate îndrăznelile 
eresurilor şi oştirile. Şi semne de biruinţă ai ridicat, propovăduind luminat întru- 
parea lui Dumnezeu cea din Fecioară. 


Slavă... 


De izvorul înţelepciunii lipindu-ţi gura ta de Dumnezeu primite şi dumnezeieştile 
ape ale înţelepciunii celei duhovniceşti luând Procle, ai înecat râurile cele tulburi, 
prea fericite, adică învăţăturile lui Nestorie, cele fără de Dumnezeu. 


Și acum..., a Născătoarei 


Cel ce Unul-Născut din Tatăl sus negrăit Se cunoaşte, Unul-Născut din tine jos 
prea curată mai presus de cuvânt şi de pricepere S-a născut şi a îndumnezeit pe om 
prin tine cea cu totul fără de prihană, de Dumnezeu Născătoare Fecioară, care nu 
ştii de nuntă. 


Irmosul: Insuţi Cel ce ştii neputinţa fiinţei omeneşti şi după milostivire Te-ai 
închipuit într-însa, încinge-mă cu putere de sus, ca să strig Ție: Sfântă este Biserica 
cea însuflețită, a slavei Tale celei nepovestite, lubitorule de oameni. 


Condacul Sfântului Grigorie, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 


Soare luminos pe tine Biserica te cunoaşte, care cu podoabele faptelor bune şi cu 
razele tămăduirilor pe toți luminezi, a lui Hristos slugă. Pentru aceasta prăznuim 
dumnezeiască pomenirea ta, şi cinstim nevoinţele tale prea fericite părinte, înţe- 
lepte Grigorie. 


Alt Condac al Sfântului Proclu, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


După vrednicie astăzi, prăznuieşte cea mai cinstită decât toate cetăţile cu adevărat, 
cinstită mutarea ta părinte al părinților, prea fericite Procle înțelepte. 


Sedealna Sfântului Grigorie, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Cu dumnezeiască strălucire fiind luminat, ai izgonit întunericul patimilor celor de 
suflet păgubitoare, Grigorie pururea pomenite. Inălţându-te spre înălțimea nepăti- 
mirii cea prea curată; ai revărsat cu strălucire raze de tămăduiri, sălăşluindu-te întru 
lumina cea neapusă, a Împărăției lui Hristos. 

Slavă..., 


Altă Sedealnă a Sfântului Proclu, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Intru înălțimea Bisericii, Domnul te-a pus ca pe o stea luminoasă, luminând pe cei 
ce cântă: Procle lauda părinţilor pururea pomenite. 


Și acum..., a înainte prăznuirii, glasul al 4-lea 


Pe cinstită intrarea Fecioarei, astăzi mai înainte prăznuindu-o luminat credincioşii, 
cu cântări de Dumnezeu grăitoare, pe dânsa să o lăudăm neîncetat, ca pe ceea ce 
este cu totul fără prihană. 


Canonul înainte prăznuirii 
Cântarea a 4-a 
Irmos: Dumnezeiescul sfat cel neurmat, al Celui Preaînalt, al întrupării Tale celei 
din Fecioară, proorocul Avacum înțelegându-l, a strigat: Slavă puterii Tale, 
Doamne. 
Sfinţite limbi mai înainte te-au vestit, curată, că era să fii locaş firii celei neîncă- 
pute. Pentru aceasta pe tine cetele fecioarelor te-au petrecut la cele sfinte, făclii 


purtând. 


Laudă a dobândit loachim cu Anna, mergând, şi ducându-te pe tine în Sfânta Bise- 
rică cu veselie; ceea ce eşti Biserica lui Dumnezeu, Preasfântă, prea curată Stă- 


până, cu totul fără prihană. 


Dezleagă-se osândirea strămoşilor, că iată a înflorit viţa care ne-a rodit nouă Stru- 
gurul cel nestricat, cel ce aduce vin de veselie marginilor. 


Pe tine una cea cu totul fără prihană, Cuvântul Ziditorul aflându-te, S-a sălăşluit în 
pântecele tău, lucrând a noastră mântuire cu darul, Preacurată, pentru mila cea 
negrăită. 


Alt Canon, al Sfântului Grigorie 
Cântarea a 4-a 
Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea, Cel ce n-ai părăsit sânurile părinteşti şi a noastră sărăcie ai cercetat-o. 


Pentru aceasta, cu proorocul Avacum strig către Tine: Slavă puterii Tale, lubitorule 
de oameni. 


Cel ce pentru noi străină pogorâre a avut, străin fiind pentru bunătate, pe tine străin 
pentru Dânsul, din moştenire văzându-te te-a primit Grigorie, şi dumnezeiesc moş- 
tenitor al Impărăției Sale, strălucit cu bunătăţi te-a făcut. 


Pentru Hristos, cel ce a pruncit pentru noi, şi a fost prunc, cuvioase, la şcoala prun- 
cilor te-ai dat pe tine, însuţi prunc cu răutatea făcându-te, de Dumnezeu cuge- 
tătorule părinte, şi cu dumnezeiasca smerenie, răutatea vrăjmaşului ai smerit-o 
fericite Grigorie. 


Cu ploile lacrimilor tale părinte Grigorie, ca şi cu nişte rouă dumnezeiască adă- 
pându-te, toată fapta bună ai crescut, toată roada bună a dreptăţii ai înflorit, ca un 
pom roditor lângă izvoarele apelor răsădit, ale postniciei celei desăvârşite. 


A Născătoarei 


Maica lui Dumnezeu binecuvântată, cu totul fără prihană, vindecă rănile sufletului 
meu. Stinge desfătările trupului, inima mea cea întunecată luminează-o. Impacă-mi 
ştiinţa mea şi mă scapă de toată vătămarea şi năvălirea vrăjmaşilor. 


Alt Canon, al Sfântului Proclu 
Cântarea a 4-a 


Irmos: Munte umbrit cu harul cel dumnezeiesc, privindu-te Avacum, cu ochii cei 
de departe văzători, mai înainte a vestit pe Sfântul lui Israel, ce vrea să iasă din 
tine, spre mântuirea şi înnoirea noastră. 


Ca nişte aur în foc, prea sfințite, cu înfrânarea înțelepte, cinstit trupul tău, cură- 
țindu-ţi, frumos l-ai arătat Făcătorului; pentru aceasta îmbrăcămintea preoţiei ţie în 
vecie ţi-a dăruit. 


Vestirea cuvintelor, şi tunetul cel cu bun glas al dogmelor învățăturilor tale, Bise- 
rica lui Dumnezeu înţelepţeşte veselindu-o, gonesc îndrăzneala ereticilor, sfin- 
țitorule Procle prea mărite. 


Slavă... 
Intru învăţătura dumnezeieştii cunoştinţe fiind, ca un ierarh sfinţit, cu buna dăruire 


tuturor ai dat luminare, şi dumnezeiască strălucire, spre mântuirea sufletelor după 
vrednicie, minunate. 


Și acum..., a Născătoarei 


Cărbunele cel dumnezeiesc în pântece, ceea ce eşti cu totul fără prihană, primindu- 
L mai presus de minte, nu te-ai ars cu adevărat. Că rugul de departe cu însemnare a 
închipuit naşterea ta, spre mântuirea noastră şi înnoirea. 


Canonul înainte prăznuirii 
Cântarea a 5-a 


Irmos: Spăimântatu-s-au toate de cinstită intrarea ta; că tu Fecioară care nu ştii de 
nuntă, înlăuntru ai intrat în Biserica lui Dumnezeu, ca o prea curată Biserică, tu- 
turor celor ce te laudă pe tine, mântuire dăruindu-le. 


Norii să roureze dreptate astăzi; căci ca în Cer se tinde dumnezeiescul nor în Bise- 
rica lui Dumnezeu. Care pică dulceaţa, ceea ce scoate toată amărăciunea sufletelor 
noastre. 


Străină este zămislirea ta, străină este şi naşterea ta, străină este petrecerea ta, Fe- 
cioară şi ducerea ta înlăuntrul Bisericii. Străine şi prea slăvite sunt ale tale, care 
covârşesc cuvântul şi cugetul, prea curată. 


Pe tine toată te-a sfinţit Preasfântul Duh, ceea ce ai petrecut înlăuntrul Bisericii, şi 
te-ai hrănit cu hrană cerească, Mireasa Tatălui cea prea frumoasă. Pentru aceasta ai 
fost şi Cuvântului, Născătoare. 


Spre tine toată nădejdea mea Fecioară punându-o, la îndurările tale alerg. Vătămă- 
rii diavoleşti arată neîmpărtăşit sufletul meu cel căzut, şi slăbit de înecările des- 
fătărilor. 


Alt Canon, al Sfântului Grigorie 
Cântarea a 5-a 
Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 


acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 


Cu lucrarea Cuvântului viță aducătoare de roadă te-ai arătat, cuvioase, care aduce 
struguri de fapte bune, copţi şi prea mari, care izvorăsc din sine vin duhovnicesc de 
mântuire, părinte, care veseleşte inimile credincioşilor. 


Roma cea strălucită, părinte, de la răsărit primindu-te pe tine luminător neapus 
prin credinţă, s-a luminat cu cinstitele darurile tale. Că pe Hristos ai avut în suflet 
ca o lumină, luminând pe cei ce te văd pe tine, părinte. 


Pe şarpele ce se târa şi păzea călcâiul tău, Grigorie, cu dumnezeiască priveghere în 
căile vieţii umblând, ca o slugă a lui Dumnezeu, ca un lucrător al poruncilor Lui, |- 
ai omorât cu puterea Duhului. 
A Născătoarei 
Folositoarea lumii Maică pururea Fecioară, tu mă chiverniseşte, şi mă povăţuieşte 
la calea cea dreaptă, şi ocârmuieşte la cărările dreptăţii gândul meu, umbletele su- 
fletului meu îndreptându-le. 

Alt Canon, al Sfântului Proclu 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-o nouă, lubitorule de oameni. 


Purtător de lumină ca un sfeşnic, prea fericite, făcându-te Sfintei Biserici te-ai 
arătat apărător şi luminat ai arătat, cea din Sfânta Fecioară a lui Dumnezeu naştere 
neschimbată, slăvite Procle. 


Întruparea cea slăvită a lui Dumnezeu din Fecioară, punându-o în praştia dogmelor, 
ai surpat mintea cea îndrăzneață a lui Nestorie, ca şi de demult dumnezeiescul 
David pe Goliat cel de altă seminţie. 


Slavă... 


De învăţăturile lui Pavel fiind plin, şi a lui vedere văzând, prea mărite, Elisei al 
doilea te-ai arătat, cu ungere dumnezeiască a preoţiei fiind uns în taină. 


Și acum..., a Născătoarei 


Nici tulburare, nici amestecare, în pântecele Fecioarei n-a luat Dumnezeu cu trup 
ieşind; ci Cel ce a fost a rămas, Dumnezeu şi Om fără schimbare, cu lucrările ară- 
tându-Se. 


Canonul înainte prăznuirii 
Cântarea a 6-a 
Irmos: Cugetătorilor de Dumnezeu săvârşind acest praznic dumnezeiesc şi cu totul 
cinstit al Maicii lui Dumnezeu, veniţi să plesnim cu mâinile slăvind pe Hristos, cel 


ce S-a născut dintru dânsa. 


Intărindu-se cu dumnezeiescul dar dumnezeieştii părinţi ai Fecioarei, pe aceasta ca 
pe o porumbiţă fără prihană, întru cele Sfinte a se hrăni cu dragoste o au pus. 


Inaintea ta ceea ce erai să primeşti Lumina, ceea ce iese din Lumină, lumânări 
aprinzând fecioare cinstite, au mers cu chip luminat la dumnezeiasca Biserică dăn- 


ţuind. 


Cămara cea plină de mărire, mare glăsuirea proorocilor, scaunul cel sfânt, înlăuntru 


în cele sfinte se pune, Împăratului tuturor gătită fiind. 


Laud Fecioară zămislirea ta, laud naşterea ta cea negrăită, laud acoperământul tău, 
prin care scap de toată vătămarea, la limanul tău alergând. 


Alt Canon, al Sfântului Grigorie 
Cântarea a 6-a 
Irmos: Curăţeşte-mă, Mântuitorule, că multe sunt fărădelegile mele şi 'Te rog, ridi- 
că-mă din adâncul răutăţilor; căci către Tine am strigat şi mă auzi, Dumnezeul 
mântuirii mele. 
Cu voinţa cea spre Dumnezeu fiind îndumnezeit, prea sfinţite, prin vedeniile cele 
de taină şi dumnezeieştile străluciri, ca un prooroc îndumnezeit, ca o slugă a lui 


Dumnezeu, te-ai învrednicit dumnezeiescului dar. 


Cu linişte viaţa ta săvârşindu-ţi, Grigorie, decât valurile lumeşti mai presus te-ai 
arătat, şi mai înalt decât patimile, şi a tot pământul străin şi nemernic. 


Ca o oglindă curată cu dumnezeiască rază te-ai îmbogăţit; iar ca un vas sfințit Bise- 
rica cea de sus ai împodobit, Grigorie, şi adunarea celor întâi născuţi o ai luminat. 


A Născătoarei 
Marie curată, cămara Împăratului, pe mine cel ce m-am făcut necurată peşteră 
tâlharilor, cu rugăciunile tale curăţindu-mă, Celui ce S-a născut din tine, Biserică 
sfântă mă arată. 

Alt Canon, al Sfântului Proclu 
Cântarea a 6-a 
Irmos: Inconjuratu-ne-a pe noi... 
La marele scaun suindu-te, cuvioase, cu mai mari isprăvi l-ai împodobit pe acesta 
cu dumnezeiască cuviinţă. Pentru aceasta adunându-ne, te lăudăm pe tine arhie- 


reule, cu mare glas, Procle pururea pomenite. 


Ca alt sicriu Bisericii lui Hristos, trupul prea fericitului Gură de aur l-ai dat, Procle 
cu ale tale învățături, şi ai veselit adunările drepteredincioşilor cu venirea lui. 


Slavă... 

Pe ajutătorii eresurilor, cei ce ca nişte fiare care înconjurau turma lui Hristos, i-ai 
gonit cu toiagul învățăturilor tale, Procle fericite, şi la păşunea dreptei credinţe 
turma ţi-ai îndreptat. 

Și acum..., a Născătoarei 

Văzutu-te-ai covârşind pe Heruvimi de Dumnezeu dăruită Fecioară, că pe Cel ce 


Se poartă pe umerele lor, prea curată, în braţele tale L-ai purtat. Pentru aceasta pe 
tine, Fecioară, pururea toţi te mărim. 


Irmosul: Înconjuratu-ne-a pe noi adâncul cel de dedesubt şi nu este izbăvitor, so- 
cotitu-ne-am ca nişte oi de junghiere, mântuieşte pe poporul tău, Dumnezeul 
nostru. Că Tu eşti Tărie şi Indreptare a celor neputincioşi. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


De veselie astăzi lumea toată s-a umplut, întru binevestit praznicul Născătoarei de 
Dumnezeu, strigând: Aceasta este cortul cel ceresc. 


Icos: Făcătorul tuturor, Ziditorul şi Stăpânul, plecându-Se pentru milostivirea cea 
negrăită şi pentru singură iubirea Sa de oameni, pe cel ce l-a alcătuit cu mâinile 
Sale, văzându-l căzut S-a milostivit, şi a-l ridica pe dânsul bine-a-voit, prin zidire 
prea îndumnezeită, şi cu smerenia Sa ca un Bun din fire şi Milostiv. Pentru aceasta 
pe Maria mijlocitoare a tainei Lui a luat-o, ca pe o Fecioară şi curată, din care firea 
noastră a purtat, precum bine-a-voit. Aceasta este cortul cel ceresc. 


Sinaxar 


In această lună în ziua a douăzecea, pomenirea prea cuviosului şi de Dumnezeu 
purtătorului părintelui nostru Grigorie Decapolitul. 


Stih: Grigorie, darul lui Dumnezeu cel viu 
Ingrădire este împrejurul tău. 


Grigorie în douăzeci este chemat. 
La cerul cel cu lungime şi înalt. 


Acest sfânt a fost din Isauria, născut şi crescut într-una din cele zece cetăţi, ce se 
cheamă Irinupol, fecior lui Serghie şi Mariei, în vremurile necredincioşilor 
luptători de icoane. Deci când a fost de opt ani s-a dat la carte, şi învățând bine, se 
îndeletnicea pe la biserici. lar dacă se făcu de vârstă, se găteau părinţii să-l însoare; 
iar el fugind pe ascuns, şi mai vârtos pentru eresul ce stăpânea al luptătorilor de 
icoane, umbla din loc în loc sărutând pe cei ce mărturiseau pentru sfintele icoane, 
şi strângând la sine de la aceia folosul sufletesc. Apoi supunându-se pe sine la toată 
înfrânarea şi aspra petrecere, s-a luptat cu multe ispite, şi mai vârtos cu cele aduse 
de la demoni; pentru care se şi arată mare făcător de minuni. 


Acesta a mers şi în Asia şi Vizantia, dorind ca să mărturisească pentru sfintele 
icoane. lar de acolo se duse la Roma, şi înconjurând tot apusul, şi spăimântând pe 
mulţi cu semnele şi cu minunile ce făcea, iarăşi se întoarse la Vizantia; şi de acolo 
se duse la muntele Olimpului. Deci suindu-se acolo, şi topindu-se foarte, s-a 
bolnăvit de idropică, atât încât numai după glas se cunoştea la cei ce-l ştiau. 


Deci pogorându-se din munte se duse la Tesalonic, şi de acolo venind iarăşi la 
Vizantia, află pe Simeon mărturisitorul şi purtătorul de Dumnezeu, închis în 
temniță pentru sfintele icoane. Şi închinându-i-se lui, şi rugându-l mult ca să se 
roage pentru el, cu pace s-a săvârşit. 


ŞI sfintele moaşte, ale acestui Sfânt Grigorie, se află întregi în România la sfânta 
mânăstire Bistriţa (jud. Vâlcea), care este făcută din temelie de răposatul Banul 
Barbu Craiovescul. Şi care cu multă cheltuială a adus aceste sfinte moaşte la 
această sfântă mânăstire, unde se află şi până astăzi făcător de minuni, precum şi 
sfânta mânăstire de multe primejdii este ferită şi pământul acesta multă folosinţă şi 
ajutor are, şi cine merge la sfântul cu smerenie, şi cu credinţă, află folosinţă şi 
tămăduire atât trupeşte cât şi sufleteşte. 


Tot în această zi, pomenirea celui dintru Sfinţi părintelui nostru Proclu arhie- 
piscopul Constantinopolului, care a fost ucenic fericitului loan Hrisostomul, şi 
moştenitor scaunului lui. 


Stih: Locuinţa cerească Procle pe tine este avându-te, 
In care împreună cu Hrisostomul eşti bucurându-te. 


Acest dintru sfinți părintele nostru Proclu, a fost pe vremea împărăției lui Teodosie 
cel mic, în anii patru sute opt. Deci fiindcă era cucernic şi îmbunătăţit, s-a hirotonit 
episcop Cizicului de către Sfântul Sisinie, patriarhul Constantinopolului. Şi 
mergând la Cizic nu s-a primit de către clericii eparhiei sale, căci avea hirotonit pe 
altul cu numele Dalmat. Pentru aceasta s-a întors înapoi la Constantinopol rămâ- 
nând fără de eparhie. 


Deci după ce a murit Maximian patriarhul Constantinopolului, care se prăznuieşte 
la douăzeci şi una ale lui aprilie, în vremea care încă se află moaştele lui în altarul 
marei biserici, s-a ales acesta patriarh Constantinopolului. Şi s-a suit în scaun, întru 
însăşi ziua mântuitoarelor patimi a Domnului, adică în sfânta şi marea Joi. Deci 
binevieţuind şi patriarhind doisprezece ani şi trei luni, cu pace s-a mutat către 
Domnul. 


Tot în această zi, pătimirea Sfântului mucenic Dasie celui din Durostor. 


Stih: Urma a se nevoi şi Dasie prin sabie 
ŞI a afla prin ea cununa nevoinţei. 


Acest sfânt a fost pe vremea lui Maximian în anii două sute nouăzeci şi opt, 
aflându-se în cetatea Durostor, care se află aproape de râul Dunării. Deci în această 
cetate era obicei să săvârşească elinii în tot anul, serbarea spurcatului dumnezeului 
lor Cron. lar mai înainte cu treizeci de zile de spurcata aceasta serbare, alegea un 
ostaş tânăr şi frumos cu faţa, şi-l gătea spre jertfă. Pe care mai întâi îl îmbrăca 
împărăteşte, apoi îl îndemna ca să-şi facă el mai întâi orice poftă a sa, şi apoi îl 
Junghia peste jertfelnicul lui Cron. 


Deci fiindcă a venit rândul să se jertfească şi ostaşul acesta Dasie, pentru aceasta 
ostaşii cei împreună cu dânsul înconjurându-l, îl sileau ca să-şi împlinească orice 
poftă a sa. lar Dasie şi-a pus în minte un gând foarte bun şi înţelept, şi a zis către 
ei: Fiindcă este să mor, mai bine îmi este să mor pentru Hristos ca un creştin. 


Deci înfățişat fund la divanul ighemonului, a mărturisit cu îndrăzneală pe Hristos; 
de aceasta înştiințându-se Dioclețian şi Maximian, au adus înaintea lor pe sfântul, 
şi fiindcă în privelişte a mărturisit buna-cinstire, multe munci a luat de la ei, şi în 
sfârşit 1 s-a tăiat capul prin sabie, şi aşa a luat fericitul cununa muceniciei. 


Tot în această zi, Sfinţii mucenici Nirsa episcopul şi Iosif ucenicul său şi epi- 
scopul şi alţii împreună cu dânşii, ce s-au săvârşit în Persia prin sabie. 


Stih: Nirsa şi losif, mor împreună amândoi, 
Cu moarte de sabie, după zisa apostolului. 


Din aceştia, Nirsa era episcop, bătrân cu vârsta de optzeci de ani, iar losif fiind cu 
aceeaşi vrednicie cinstit, adică episcop, era de optzeci şi nouă de ani de bătrân. 
Împreună cu care şi alţi oarecari episcopi şi preoţi şi din rândul celor mai proşti şi 
femei fecioare şi sihastre. Toţi prin feluri de chipuri fiind cercetaţi şi cu feluri de 
munci fiind lămuriţi şi de credinţă nelepădându-se, li s-au tăiat capetele şi aşa au 
luat cununa muceniciei. 


Tot în această zi, Sfinţii mucenici, Isachie, loan şi Savorie, care cu pietre împro- 
şcându-se s-au săvârşit. 


Stih: Cu pietre împreună pe loan cu Savorie. 
Slujitorii pietrelor omoară şi pe Isachie. 


Tot în această zi, Sfinţii mucenici Gheitazet şi alți trei, care cu sulițele împun- 
gându-se s-au săvârşit 


Stih: Pe Gheitazet şi pe trei nevoitori împreună, 
Vrăjmaşii Treimii cu sulițele îi omoară. 


Tot în această zi, Sfintele fecioare, Tecla, Vautha şi Denahida, care de sabie s- 
au Săvârşit. 


Stih: Pe Tecla, Vautha, Denahida, înţeleptele fecioare, 
Nevoinţa cea prin sabie le-a arătat fecioare nevoitoare. 


Tot în această zi, Sfinţii mucenici Evstatie, Tespesie şi Anatolie. 


Stih: Inşelătorii au tăiat capetele la trei ce acum adormiseră. 
O, înşelăciune! Nearătând milostivire nici după ce murise. 


Aceştia au fost pe vremea împărăției lui Maximian, în anii trei sute. Patrie având 
Galatia, iar cetate Gangra, fiind ei fu ai lui Filoteu şi a Evseviei. Tatăl lor era din 
Galatia, iar maica lor din Nicomidia. Deci Evstatie se sârguia spre învățătura 
cărţilor, iar Tespesie şi Anatolie, întrebuinţau meşteşugul părintesc, fiind tatăl lor 
vânzător de haine. 


Deci Filoteu tatăl lor venind odată de la Răsărit la Nicomidia împreună cu fiul său 
Anatolie, s-a învăţat credinţa lui Hristos de Luchian preotul şi dascălul, cel ce 
călătorea împreună cu ei; care supunându-se învățăturilor aceluia, au crezut în 
Hristos şi s-au botezat. lar Evstatie şi Tespesie, mergând şi ei la Nicomidia, s-au 
întâlnit cu fericitul Antim episcopul Nicomidiei şi învăţându-se de el credinţa lui 
Hristos, s-au botezat şi ei: iar după aceea tatăl lor Filoteu, s-a hirotonisit preot şi 
Evstatie s-a hirotonisit diacon. Însă n-a trecut multă vreme în mijloc şi au murit 
părinţii acestor sfinţi. Deci fură pârâţi la Maximian că sunt creştini. Şi bătuţi fiind 
cu toiege, mai pe urmă au fost puşi la închisoare. Întru care venind dumnezeiescul 
înger, i-au dezlegat pe ei din legături, iar a doua zi au fost daţi la fiare şi luptându- 
se cu ele au rămas nevătămaţi de dânsele. 


Deci luând pe ei Antonie comitul şi ducându-i la Niceea i-a pedepsit cu multe 
munci. Căci spânzurându-i pe lemn, i-a strujit atât de mult cu unghii de fier 
sălbaticul, încât tot pământul de sub dânşii s-a roşit de sângele lor. După aceea i-a 
aruncat în temniţă. Întru care iarăşi arătându-li-se dumnezeiescul înger i-a uşurat 
pe ei de durerile rănilor şi trupurile lor le-a făcut sănătoase. Acestea văzându-le 
acel vărsător de sânge a hotărât asupra lor moarte de sabie. Şi venind la locul 
hotărât spre tăiere, fără de veste şi-au dat sfinţii sufletele lor lui Dumnezeu cu pace; 


iar gealaţii cuprinşi fiind de frica tiranului, le-au tăiat capetele, moarte fiindu-le 
trupurile. 


Tot în această zi, pomenirea Sfântului Teoctist mărturisitorul şi patriciul, ce a 
fost famen, în zilele Teodorei Augustei împărătesei în anii 829. 


Stih: Patriciul, iubind aşezămintele părinţilor. 
Acum se numără împreună cu cetele lor. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Canonul înainte prăznuirii 
Cântarea a 7-a 


Irmos: N-au slujit făpturii cugetătorii de Dumnezeu, fără numai Făcătorului. Ci în- 
grozirea focului bărbăteşte călcându-o, se bucurau cântând. Prealăudate Domnul 
părinților şi Dumnezeule, bine eşti cuvântat. 


Ca pe un soare purtător de lumină te-a primit înlăuntru în Biserica cea sfântă pe 
tine ceea ce ai strălucit rază de mântuire marginilor, curată Fecioară, care erai să fii 
Biserică prea sfântă, Fiului lui Dumnezeu. 


Cu mâinile plesniți toți, văzând pe ceea ce nu ştie de nuntă purtând chipurile 
mântuirii. Căci cu mână de înger s-a hrănit, ca ceea ce era să ne nască nouă negrăit, 
Pâinea cea cerească. 


Toate sufletele drepţilor cele dedesubt te-au binevestit şi mai înainte te-au arătat pe 
tine, porumbiţă de aur, care porți încetarea potopului celui înţelegător şi în Sfânta 
Sfintelor cu bună credinţă ai dănţuit. 


Ca o frumoasă pe Cel frumos ai născut, care grozăvia noastră a întors-o, la chipul 
cel dintâi, Fecioară cu totul fără prihană, căruia şi cântăm. Doamne al părinților şi 
Dumnezeule, bine eşti cuvântat. 


Alt Canon, al Sfântului Grigorie 


Cântarea a 7-a 


Irmos: De pogorârea lui Dumnezeu focul s-a ruşinat de demult în Babilon. Pentru 
aceasta, tinerii în cuptor, cu picioare sprintene, ca într-o grădină verde dănţuind, 
cântau: Binecuvântat este Dumnezeul părinţilor noştri. 


Cu vărsările lacrimilor focul păcatului ai stins şi apa nepătimirii şi curate izvoarele 
tămăduirilor izvorăşti, celor ce cântă Grigorie: Bine este cuvântat, Dumnezeul 
părinților noştri. 


Cu căruţă de văpaia cinstitei dragoste şi a săvârşirii, suindu-te la înălțime te-ai 
ridicat, întru care ţi-ai agonisit viaţa ta de Dumnezeu înţelepţite, strigând: Bine este 
cuvântat, Dumnezeul părinților noştri. 


Alinat-ai valurile patimilor cu stările la priveghere, şi adormind cu somnul cel 
cuvios drepţilor, părinte, la lumină ai trecut Grigorie, strigând: Bine este cuvântat, 
Dumnezeul părinţilor noştri. 


A Născătoarei 


Pe mine cel ce sunt mort prin păcat şi pierit, ceea ce ai născut Viaţa, curată Fe- 
cioară, înviază-mă şi mă mântuieşte, şi din gheenă mă scoate pe cel ce cântă: Bine 


este cuvântat, Dumnezeul părinților noştri. 


Alt Canon, al Sfântului Proclu 
Cântarea a 7-a 


Irmos: Pe tine, Născătoare de Dumnezeu, cuptor înţelegător te cunoaştem credin- 
CIOşII; că precum a mântuit pe cei trei tineri Cel Preaînalt şi pe mine tot omul, în 
pântecele tău m-a înnoit Dumnezeul părinților, cel Lăudat şi Prea slăvit. 


Trupul şi mintea, şi sufletul curăţindu-ţi cu lepădarea patimilor, ierarhe Procle 
înțelepte, de acolo ai învăţat pentru Dumnezeu cel ce a luat trup şi suflet şi minte, 
care S-a născut din Fecioară fără schimbare, ca să ne mântuiască pe noi. 


Foc înţelegător în gândurile tale aprinzând, eresul cel plin de uscăciune şi putred, al 
răului credincios Nestorie l-ai ars. Pentru aceasta ţie ne rugăm, desfătările noastre 
cele pline de uscăciune cu rugăciunile tale cele către Dumnezeu arzându-le, cură- 
ţeşte-ne pe noi. 


Slavă... 


Tu către Hristos dobândind îndrăzneală, sfinte, roagă-L, ca cei ce laudă pe pământ 
cu cântări mărită pomenirea ta, de toată primejdia să se mântuiască, care cântă lui 
Dumnezeu celui lăudat, Procle dumnezeiescule. 


Și acum..., a Născătoarei 
Porţi pe Dumnezeu cel înfăşurat cu trup, în braţele tale curată, ca un scaun de He- 
ruvimi, pe Cel ce poartă toate cu Cuvântul puterii. Căruia dulce cântăm şi zicem: 
Lăudat este Dumnezeul părinţilor noştri şi prea slăvit. 

Canonul înainte prăznuirii 
Cântarea a 8-a 
Irmos: Ascultă pruncă Fecioară, curată, să zică Gavriil sfatul Celui Preaînalt, cel 
de demult adevărat, fii gata spre primirea lui Dumnezeu; că prin tine Cel necuprins, 
cu oamenii va să petreacă. Pentru aceasta şi bucurându-mă, strig: Binecuvântaţi 


toate lucrurile Domnului pe Domnul. 


Ascultă şi înţelege bătrânule înțelepte Zaharie, Anna a zis: Cu sfatul lui Dumnezeu 


pe aceasta ce o am pruncă curată, cu suflet voios o primeşte; că printr-acestea va să 
fie mântuirea, şi în Biserica cea sfântă du-o pe ea, strigând: Binecuvântaţi toate 
lucrurile Domnului pe Domnul. 


Bine este cuvântat unul Domnul, strigat-a preotul! Cel ce intrările vieţii, acum le 
arată aievea nouă, văzută făcând cămara ceea ce a încăput pe Dumnezeu; întru care 
vrea să se sălăşluiască, Hristos, Împăratul tuturor. Către care tot pământul strigă: 
Binecuvântaţi toate lucrurile Domnului pe Domnul. 


lată bătrânule prea înțelepte, Anna a zis cu bună cucernicie: Pe această prea bună 
pruncă, care mi-a dat mie Dumnezeu, luminat o primeşte, şi prooroceşte, că sin- 
gură va să aducă întru lucruri propovăduirile, cu care proorocii strigă: Binecu- 
vântaţi toate lucrurile Domnului pe Domnul. 


Acum am cunoscut femeie prea luminat, înţelepţeşte a zis bătrânul: Că pom în 
mijloc era să răsară din tine, care va să înflorească cu adevărat dumnezeiască 
roadă, ceea ce va să ducă în Rai pe oamenii cei goniţi în stricăciune, care vor striga 
cu bucurie: Binecuvântaţi toate lucrurile Domnului pe Domnul. 


Din cuvintele învățăturilor celor negrăite, sufletul tău, Fecioară curată, arătat va fi, 
bătrânul a zis luminat: lată întru această dumnezeiască Biserică vei locui. Că de 
înger fiind hrănită, pe Îngerul Sfatului celui mare vei naşte, Căruia cânt: Bine- 
cuvântaţi toate lucrurile Domnului pe Domnul. 


Glasul lui Gavriil cântăm ție, Fecioară curată cu bucurie. Bucură-te, ceea ce una 
eşti pricina bucuriei tuturor; bucură-te, curățirea sufletelor, ca ceea ce ai născut 
mântuirea noastră şi înnoirea, celor ce cântăm Lui: Binecuvântaţi toate lucrurile 
Domnului pe Domnul. 


Alt Canon, al Sfântului Grigorie 
Cântarea a 8-a 


Irmos: De şapte ori cuptorul, chinuitorul haldeilor, l-a ars nebunește, pentru cin- 
stitorii de Dumnezeu; dar văzându-i pe aceştia mântuiţi de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, po- 
poare prea înălţaţi-L întru toți vecii. 


Cu rugăciunile tale cele către Dumnezeu slujindu-te prin răbdare, ai luat, prea 
fericite, ceea ce ai cerut cu credință. Că noaptea dormind tu, arătându-se ţie 
îngerul, sabie de foc ţi-a dat, care ţi-a tăiat patimile inimii, şi cu foc fără materie te- 
a curăţit şi cu mărire te-a luminat negrăit. 


Ca un soare cu totul luminos, cu înţelegere ai strălucit arătat cu lumina faptelor 
bune, Grigorie, şi cu strălucirea minunilor, rază dând în tot pământul, şi luminând 
pe cei ce cântă cu bună credinţă: Prunci binecuvântaţi, preoţi lăudaţi, noroade prea 
înălțaţi pe Hristos în veci. 


Ingerească cântare ai auzit, Grigorie, încă umblând în muritorul tău trup; din care 
simţirile sufletului arătat îndulcindu-ţi, cuvios şi luminos te-ai cunoscut, strigând 
Stăpânului: Preoţi binecuvântaţi, noroade prea înălţaţi pe Hristos în veci. 


A Născătoarei 


Ceea ce pe Judecătorul şi Domnul mai presus de cuvânt L-ai născut, pe Acela ca pe 
un Fiu al tău, Preasfântă roagă-L: În ceasul judecății, de osândă şi de foc, şi de 
întunericul cel neluminat, şi de scrâşnirea dinților, să mântuiască, pe cei ce cântă 
întru credinţă cu bună cuviinţă: Noroade prea înălțaţi pe Hristos în veci. 


Alt Canon, al Sfântului Proclu 
Cântarea a 8-a 


Irmos: În cuptor tinerii... 

Ca într-o topitoare luminoasă, întru-totul slăvite, cu curăţia, patimile trupului cură- 
țindu-ţi, ca nişte aur tuturor ai strălucit, cântând: Toate lucrurile Domnului pe 
Domnul lăudaţi, şi-L prea înălţaţi întru toţi vecii. 


Cu organul cinstitei tale limbi, fericite, veselindu-se prin vestire Biserica, pogo- 
rârea cea de mântuire a lui Dumnezeu pe pământ o laudă, tuturor glăsuind luminat 
şi strigând: Pe Tine te prea înălțăm, Hristoase, în veci. 

Binecuvântăm pe Tatăl, şi pe Fiul şi pe Sfântul Duh, Domnul. 

Alăută dumnezeiască te-ai arătat cu adevărat, vestire glăsuind celor ce primesc cu 
credinţă mântuitoare, întruparea lui Dumnezeu cea pentru noi, dumnezeiescule 
Procle, cu credinţă strigând: Pe Domnul lăudați-L, şi-L prea înălţaţi întru toţi vecii. 
Și acum..., a Născătoarei 

Păzind semnele fecioriei tale nestricate Stăpânul, Fecioară, a ieşit Hristos din tine 
mai presus de cuget, ca să mântuiască pe cei ce strigă: Pe Domnul lăudaţi, şi-L 
prea înălţaţi întru toţi vecii. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


În cuptor tinerii lui Israil, ca într-o topitoare, cu podoaba bunei credinţe, mai curat 
decât aurul au strălucit, grăind: Binecuvântaţi toate lucrurile Domnului pe Domnul, 
lăudaţi-L şi-L prea înălţaţi întru toţi vecii. 


Canonul înainte prăznuirii 


Cântarea a 9-a 


Irmos: Tot neamul pământesc să sălteze cu duhul fiind luminat, şi să prăznuiască 
firea minţilor celor fără de trup, cinstind sfântă intrarea Maicii lui Dumnezeu, şi să 
strige: Bucură-te, prea fericită, Născătoare de Dumnezeu, curată, pururea Fecioară. 


lată muntele lui Dumnezeu cel sfânt, cu făclii luminoase înlăuntru întru cele sfinte 
merge, dintru care Piatra s-a tăiat, şi capiştile şi chipurile cele drăceşti au zdrumi- 
cat; şi pe oameni în locul acelora îi face, şi Biserici şi lăcaşuri cinstite. 


Juratu-s-a Domnul, şi acum a plinit, din seminţia ludei dându-ne nouă pe pururea 
Fecioara! Dintru al cărei pântece a răsărit Pomul vieţii, care de mâncarea cea adu- 
cătoare de moarte mântuieşte, pe cei ce s-au supus căderii prin mâncare, şi au fost 
furaţi cu amăgirea şarpelui. 


Cu gură luminoasă Anna a strigat în Biserica lui Dumnezeu: ie închin pe această 
pruncă, care mi-ai dat-o, Stăpâne! Dintru care, pentru milostivirea cea negrăită, 
purtător de trup arătându-Te, vei să mântuieşti lumea, care o ai zidit, mărindu-o pe 
dânsa ca pe o Maică a Ta. 


lată a luminat ziua mântuirii, celor ce erau în noaptea celor cumplite; uşa cea ce- 
rească, uşile Bisericii deschizând, cu făclii merge înlăuntru întru cele sfinte, să se 
hrănească de la Sfânta putere, spre lăcaş sfânt lui Dumnezeu. 


Luminează, Curată, ochii sufletului meu, ceea ce ai născut Lumina. Ca să nu 
mă acopere întunericul cel adânc al păcatului, nici să mă acopere adâncul dez- 
nădăjduirii, ci singură pe mine mă mântuieşte, şi mă îndreptează la limanul voii 
lui Dumnezeu. 


Alt Canon, al Sfântului Grigorie 


Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat de- 
cât cerurile. Pentru aceasta, pe tine, Născătoare de Dumnezeu, începătoriile cetelor 
îngereşti şi omeneşti, te măresc. 


Cu sudorile postniceşti ai stins cărbunii păcatului, şi din Cer arătat în chipul focului 
ai luat dar, care nu te-a ars, înțelepte, ci mai vârtos te-a rourat, şi cu tăria, puternic 
împotriva patimilor pe tine te-a arătat. 


Ca un trandafir în văile postniciei ai înflorit, părinte Grigorie, şi ca un crin bine 
mirositor. Pentru aceasta oasele tale izvorăsc mir cu dulce miros din destul. Că 
miresme pline de viaţă sunt, şi fălcile tale, ca nişte pahare cu miruri s-au arătat. 


Astăzi împreună cu noi adunarea Ingerilor şi a cuvioşilor se veseleşte, a patriar- 
hilor, şi a proorocilor, întru pomenirea ta, Grigorie. Împreună cu noi prăznuiesc 
apostolii, mucenicii, cu care pomeneşte pe cei ce te cinstesc pe tine cu credinţă, 
vrednicule de laudă. 
Sicriul unde zace cinstitul şi mult-pătimitorul tău trup, dar de minuni ne izvorăşte 
nouă părinte, Grigorie, sfinţind sufletele şi trupurile noastre, celor ce ne îmbogă- 
țim cu tine folositorul, şi caldul sprijinitor. 
A Născătoarei 
Glasul lui Gavriil noi credincioşii cu bucurie glăsuim către tine: Bucură-te, raiule, 
cel ce ai răsărit Pomul vieţii. Bucură-te, dezlegarea blestemului, încununarea mu- 
cenicilor. Lauda cuvioşilor, şi oamenilor celor bine credincioşi întărirea. 

Alt Canon, al Sfântului Proclu 


Cântarea a 9-a 


Irmos: Chipul naşterii tale... 


Chipurile şi umbrele ai trecut, şi la Hristos adevărul ai alergat, născându-te de a 
doua oară prin baia botezului, şi preot prea sfințit ungându-te. Pentru aceasta şi 
Născătoare de Dumnezeu, pe ceea ce L-a născut pe Dânsul o ai propovăduit. 


Sfințitele obiceiuri şi dogmele lui Gură de aur, şi râvna cea sfințită a credinţei lui, 
cuprinzându-le, fericite, ai vărsat noianul învățăturilor tale, care cu darul usucă 
râurile eresurilor. 


Slavă... 
Potoleşte cu sfințite rugăciunile tale, viforul cel ridicat asupra noastră, şi goneşte 
întunecarea ispitelor, şi toată răutatea oamenilor, ca cel ce ai îndrăznire, spre Mâ- 


ntuitorul şi Dumnezeul nostru. 


Și acum..., a Născătoarei 


O! minunile tale cele mai presus de minte. Că pe Cuvântul lui Dumnezeu, cel ce S- 
a făcut trup, tu una L-ai născut mai presus de fire, Maică Fecioară, pe Cel ce ţine 
înţelepţeşte toate cu dumnezeiască voinţă şi le chiverniseşte. 


Irmosul: Chipul naşterii tale celei curate, l-a arătat rugul cel ce ardea nears; şi 
acum te rugăm, ca să stingi cuptorul ispitelor cel sălbăticit asupra noastră, ca să te 
mărim pe tine, Născătoare de Dumnezeu neîncetat. 


Luminânda Sfântului Grigorie: 

Podobie: Privind ucenicii Tăi Doamne... 

Trupul ţi-ai supus minţii tale, şi l-ai chivernisit de Dumnezeu înţelepțite cu mare 
înţelepciune. De unde şi înalt făcându-te, răsplătire ai luat în ceruri cu îngerii, a 
lăuda pe Mântuitorul tuturor. 

Slavă..., a Sfântului Proclu 

Podobie: Cu ucenicii să ne... 

Ca cel ce ai fost întocmai la obicei, cu faptele cele bune ale înţeleptului Gură de 
aur, şi următor te-ai făcut scaunului aceluia, mărite Procle, de Dumnezeu propo- 
văduitorule, stricând eresul lui Nestorie celui rău credincios, pe Născătoarea de 


Dumnezeu, încredinţat şi adevărat curată, şi Fecioară o ai propovăduit; cu care 
pentru turma ta pe Hristos roagă-L. 


Şi acum..., a înainte prăznuirii 


Pe ceea ce este Biserică înţelepciunii lui Dumnezeu, şi scaun mai înalt decât Heru- 
vimii, pe curata de Dumnezeu Născătoarea, bine o împodobeşte Zaharia, ca să o 
primească pe dânsa intrările Bisericii în Sfânta Sfintelor, şi cu noi cântă Fecioarei 
cele dinaintea prăznuirii din care Hristos Domnul întrupându-Se, lumea mântu- 
ieşte. 


La Stihoavnă 


Stihirile înaintea prăznuirii, glasul |: 


Podobie: Ceea ce eşti bucuria cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Veniţi credincioşii adunându-ne, cu cântări să cinstim, pe ceea ce s-a născut cu 
strălucire din maică stearpă, pe Mireasa lui Dumnezeu, Maica Făcătorului, şi cu 
fecioare şi cu făclii, să o întâmpinăm pe ea, intrând în Biserică în cele sfinte. 


Stih: Aduce-se-vor Împăratului fecioare în urma ei, şi cele de aproape ale ei se vor 
aduce ţie. 


Ca nişte flori de multe feluri adunând, din grădinile cele înţelegătoare, ale cu- 
vintelor celor duhovniceşti, cununi de laude cu bucurie să împletim Fecioarei, şi 
dar înaintea prăznuirii aceleia, ei după vrednicie să le aducem. 


Stih: Aduce-se-vor întru veselie, şi bucurie, aduce-se-vor în Biserica Împăratului. 


Să se împodobească uşile Bisericii Domnului, şi să se deschidă, şi pe ceea ce este 
casă slavei, şi una mai înaltă decât cerurile, mai presus de minte, să o primească 
bucurându-se şi pe Hristos Mântuitorul să-L laude. 


Slavă..., Și acum..., glasul 1 


Facere a lui Gheorghe Nicomideanul: Să se bucure astăzi cerul de sus, şi norii ve- 
selie să stropească, pentru prea lăudate măririle Dumnezeului nostru. Că iată uşa 
ceea ce caută spre răsărituri, născându-se după făgăduinţă din cea stearpă nero- 
ditoare, şi lui Dumnezeu sfințită fiind spre lăcaş, astăzi în Biserică ca un dar fără 
prihană se aduce, să se bucure David, lovind în alăută. Că zice: Aduce-se-vor 
Împăratului fecioare în urma ei, cele de aproape ale ei se vor aduce. Înlăuntru în 
cortul lui Dumnezeu, înlăuntru altarului lui, să se hrănească spre lăcaş, Celuia ce S- 
a născut mai înainte de veci din Tatăl fără stricăciune, spre mântuirea sufletelor 
noastre. 


Și cealaltă slujbă a Utreniei după rânduială şi Otpustul. 
La Liturghie 
Fericirile înainte prăznuirii, Cântarea a 3-a şi a 6-a pe 8. După Vohod, zicem 


Troparul hramului lui Hristos, unde este hram. Şi Troparul înainte prăznuirii şi al 
soţilor. Apoi Condacul hramului lui Hristos, şi al Sfântului Grigorie; Slavă..., al 


Sfântului Proclu, Şi acum..., al înainte prăznuirii. Prochimen, glasul 1: Gura mea 
va grăi înţelepciune... Stih: Auziţi acestea toate neamurile... Apostolul zilei şi cel 
de mâine. Apoi al Sfântului Proclu către evrei: Fraţilor, Arhiereu ca Acesta se 
cădea... Aliluia..., glasul al 2-lea: Gura dreptului va deprinde înţelepciune... 
Asemenea şi Evanghelia zilei şi cea de mâine, şi a Sfântului, de la loan: Zis-a 
Domnul, Eu sunt Uşa... Chinonicul: Întru pomenire veşnică va fi dreptul... 


Cade a şti 


Că de se va întâmpla Inainte-prăznuirea intrării în biserică a Preasfintei Născă- 
toarei de Dumnezeu Duminică, Sâmbătă seara, La Vecernia cea mică, Stihirile 
învierii şi ale Născătoarei de Dumnezeu, după obicei. 


La Vecernia cea mare, Catisma după obicei. La Doamne strigat-am..., Stihirile 
învierii 3, a lui Anatolie 1, ale înainte prăznuirii 3; şi ale Cuviosului Grigorie 3. 
Slavă..., a înainte prăznuirii. Şi acum... a Născătoarei, a glasului. Litia, după obicei. 
La Stihoavnă, Stihirile învierii, Slavă..., Şi acum..., a înainte prăznuirii. La 
binecuvântarea pâinilor, Troparul: Născătoare de Dumnezeu Fecioară... de 3 ori. 
lar de nu este Priveghere, Troparul învierii, Slavă..., al Cuviosului Grigorie glasul 
al 3-lea : Chip te-ai făcut înfrânării..., ŞI acum... al înainte prăznuirii şi Otpustul. 


La Utrenie; La Dumnezeu este Domnul..., Troparul învierii de 2 ori. Slavă..., al 
Sfântului, Şi acum..., al înainte prăznuirii, După obişnuitele Stihiri, Sedelnele 
învierii cu troparele Născătoarei, Polieleul, şi Troparele învierii: Soborul îngeresc... 
Ectenia, Ipacoi şi Antifoanele glasului. Prochimenul şi Evanghelia învierii: 
Învierea lui Hristos văzând... Psalm 50 şi Stihira învierii. Canoanele: al învierii cu 
Irmosul pe 4 şi al Născătoarei de Dumnezeu pe 2, al înainte prăznuirii pe 4. Şi al 
Sfântului Grigorie pe 4. Catavasie: Deschide-voi gura mea... După a 3-a Cântare, 
Condacul şi Icosul înainte prăznuirii, şi Condacul Sfântului Grigorie, Slavă..., 
Sedealna lui, Şi acum... a înainte prăznuirii. După a 6-a Cântare, Condacul şi Icosul 
Învierii. La a 9-a Cântare cântăm: Ceea ce eşti mai cinstită... Luminânda învierii, 
Slavă..., a Sfântului Grigorie, Şi acum... a înainte prăznuirii. 


La Laude Stihirile învierii 4 şi ale înainte prăznuirii Podobnice 3, cele de la 
Stihoavnă, cu Stihira cea de Slavă..., şi cu Stihurile lor Slavă..., Stihira 
Evangheliei, Şi acum... Prea binecuvântată eşti..., Slavoslovia cea mare. După 
Sfinte Dumnezeule..., Troparul învierii numai. Ecteniile şi Otpust. Apoi ceasul 1, 
La care zicem Troparul învierii, Slavă..., al înainte prăznuirii. Şi acum... a 
Născătoarei ceasului. După Tatăl nostru... Condacul înainte prăznuirii. Asemenea 


şi la celelalte ceasuri, Condacele: al învierii, şi al înainte prăznuirii, le zicem 
schimbându-le. 


La Liturghie, Fericirile glasului pe 6 şi din Canonul înainte prăznuirii, Cântarea a 
3-a pe 4. După vohod Troparul învierii, şi al înainte prăznuirii şi al hramului 
Sfântului, apoi Troparul Sfântului Grigorie, Condacul învierii, şi al hramului, 
Slavă..., al Sfântului Grigorie, Şi acum... al înainte prăznuirii, Prochimen, Apostol, 
Aliluia... Evanghelia şi Chinonicul, întâi ale învierii, apoi ale Sfântului; slujba 
Cuvioşească. 


Iar slujba Sfântului Proclu, se cântă când va voi cel mai mare. 


In această lună (noiembrie), ziua a douăzeci şi una - Intrarea în Biserică a 
Preasfintei Stăpânei noastre Născătoarei de Dumnezeu, şi pururea Fecioarei 
Maria (Minei) 


La Vecernia cea mică 


La Doamne strigat-am..., Stihirile pe 4, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


De la Domnul luând roada făgăduinţei, loachim şi Anna, pe Maica lui Dumnezeu, 
jertfă bine primită, în Biserică au adus-o astăzi, şi Zaharia marele arhiereu, bine- 
cuvântându-o, a primit-o. (de două ori) 


Sfânta Sfintelor s-a adus întru cele sfinte a locui, după vrednicie ca o jertfă de 
Dumnezeu primită, şi pe aceasta fecioare cu fapte bune împodobite, înainte făclii 
purtând, au adus-o lui Dumnezeu, ca pe un vas prea sfințit. 


Să se deschidă uşa Bisericii celei de Dumnezeu primitoare, că pe ceea ce este Bise- 
rica Împăratului tuturor şi scaun astăzi cu slavă înlăuntru primindu-o, loachim a 
pus-o dându-o Domnului, pe cea aleasă de Dânsul spre Maică luişi. 


Slavă..., Și acum..., glasul al 8-lea 


David mai înainte a glăsuit de tine curată, mai înainte văzând sfinţirea intrării tale 
în Biserică, întru care marginile astăzi prăznuind, te binecuvântează pe tine, prea 
lăudată. Că prin tine ceea ce mai înainte de naştere Fecioară, şi după naştere ai 
rămas nestricată, Maica Cuvântului vieţii, astăzi în Biserică Zaharia se veseleşte, 
primindu-te Stăpână. Şi Sfintele Sfintelor se bucură, luându-te pe tine hrănitoarea 
vieţii noastre. Pentru aceasta şi noi cu cântări strigăm ţie: Roagă pentru noi pe Fiul 
tău şi Dumnezeul nostru, să ne dăruiască nouă mare milă. 


La Stihoavnă 
Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Uşile Bisericii, primiţi înlăuntru pe Fecioara, uşa cea încuiată, care este păzită Cu- 
vântului lui Dumnezeu, celui Atotputernic. 


Stih: Aduce-se-vor Împăratului fecioare în urma ei şi cele de aproape. 


Fecioare petreceţi pe prea curata Fecioară, luminat făclii purtând întru Sfânta Sfin- 
telor, ca pe o Mireasă, a Impăratului a toate. 


Stih: Aduce-se-vor întru veselie şi bucurie, aduce-se-vor în Biserica împăratului. 


Pâine cuvântătoare, cămara Cuvântului lui Dumnezeu, fiind primită de mâna înge- 
rului ce o aduce, lui Dumnezeu mai înainte era logodită. 


Slavă..., Și acum..., asemenea 


Lumina cea întreit strălucitoare, aprinzându-te pe tine Născătoare de Dumnezeu, în 
Biserica slavei, hrană cerească ţi-a trimis ţie mărindu-te. 


Tropar, glasul al 4-lea: Astăzi înainte însemnarea bunei voinţei a lui Dumnezeu, şi 
propovăduirea mântuirii oamenilor, în Biserica lui Dumnezeu luminat Fecioara se 
arată, şi pe Hristos tuturor mai înainte ÎL vesteşte. Acesteia şi noi cu mare glas să-i 
strigăm: Bucură-te, plinirea rânduielii Ziditorului. 


Ectenia mică şi Otpustul. 
La Vecernia cea mare 


După obişnuitul Psalm, citim: Fericit bărbatul..., Slava dintâi; iar de este Sâmbătă 
seara, Catisma toată. La Doamne strigat-am... 


Stihirile pe 8, glasul 1: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumi prin tine mare milă. 


Astăzi credincioşii să dănțuim în psalmi şi în cântări, Domnului cântând şi cinstind 
sfințit cortul Lui, sicriul cel însuflețit, care pe Cuvântul cel neîncăput L-a încăput. 
Că se aduce lui Dumnezeu mai presus de fire, cu trupul pruncă fiind, şi dumne- 
zeiescul preot Zaharia o primeşte pe aceasta veselindu-se, ca pe un lăcaş al lui 
Dumnezeu. (de două ori) 


Astăzi Biserica cea însufleţită, a sfintei slave a lui Hristos Dumnezeului nostru, 
singură cea binecuvântată între femei, curată, se aduce în Biserica legii, să vieţu- 
iască în cele sfinte. Şi se bucură împreună cu ea, loachim şi Anna, cu duhul; şi 
cetele fecioreşti Domnului cântă, cu psalmi lăudând şi cinstind pe Maica Lui. 


Tu eşti propovăduirea proorocilor, slava apostolilor şi lauda mucenicilor şi a tutu- 
ror pământenilor înnoire, Fecioară, Maica lui Dumnezeu. Că prin tine cu Dumne- 
zeu ne-am împăcat. Pentru aceasta cinstim a ta intrare în Biserica Domnului şi îm- 
preună cu Îngerii toţi cu cântări, bucură-te, ţie celei prea curate strisăm, cu rugă- 
ciunea ta mântuindu-ne. 


Alte Stihiri, glasul al 4-lea: 


Podobie: Ca pe un viteaz... 


Întru Sfânta Sfintelor, Sfânta şi cea fără prihană, cu Duhul Sfânt se aduce şi prin 
înger se hrăneşte, cu adevărat ceea ce este Preasfântă Biserică a Sfântului Dumne- 
zeului nostru, celui ce a sfinţit toate cu intrarea ei, şi a îndumnezeit firea oamenilor 
cea alunecată. (de două ori) 


Fecioare bucurându-se şi făclii purtând, merg astăzi înaintea făcliei celei înţele- 
gătoare, şi o aduc pe ea în Sfânta Sfintelor cu sfinţenie, mai înainte arătând pe raza 
cea negrăită, ce era să răsară dintr-însa şi să lumineze cu Duhul, pe cei ce şedeau 
întru întunericul necunoştinţei. 


Veselindu-te primeşte Zaharie, pe ceea ce au propovăduit-o proorocii lui Dumne- 
zeu cu Duhul, a strigat Anna cea prea lăudată, şi o du pe ea în Sfânta Biserică, cu 
sfinţenie să se hrănească, ca să fie Stăpânului tuturor dumnezeiesc scaun, şi cămară 
şi pat, şi luminată sălăşluire. 


Slavă..., Și acum..., glasul al 8-lea 


După ce te-ai născut tu dumnezeiască Mireasă Stăpână, ai venit în Biserica Dom- 
nului, ca să te hrăneşti în Sfintele Sfintelor ca o sfinţită. Atunci şi Gavriil s-a trimis 
la tine cea cu totul fără prihană, hrană ţie aducându-ţi, cele cereşti toate s-au mi- 
nunat văzând pe Duhul Sfânt întru tine sălăşluindu-Se. Pentru aceasta, nespurcată, 
neîntinată, ceea ce eşti în Cer şi pe pământ slăvită, Maica lui Dumnezeu, mân- 
tuieşte neamul nostru. 


Vohod: Lumină lină a sfintei slave a Tatălui ceresc, Celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei şi citirile. 


De la Ieşire citire 
Cap. 40, vers 1. 


Grăit-a Domnul către Moise, zicând: În ziua dintâi a lunii celei dintâi, vei întinde 
cortul mărturiei, şi vei pune într-însul sicriul, şi-l vei acoperi cu perdea, şi vei pune 
înlăuntru masa şi sfeşnicul, şi vei pune cădelniţa cea de aur, ca să cădească înaintea 
sicriului mărturiei, şi vei pune acolo Acoperământul perdelei deasupra cortului 
mărturiei, şi vei lua untdelemn de ungere, şi vei unge cortul, şi toate cele dintr- 
însul, şi-l vei sfinţi pe dânsul şi toate vasele lui, şi vor fi sfinte, şi vei sfinţi altarul 
şi va fi altarul Sfântul Sfintelor. Şi a făcut Moise toate câte au poruncit lui Domnul 
Dumnezeu, Sfântul lui Israil. Şi a acoperit nor cortul mărturiei, şi s-a umplut cortul 
de Slava Domnului. Şi nu putea Moise să intre în cortul mărturiei. Că umbrea 
deasupra lui norul, şi s-a umplut cortul de Slava Domnului. 


De la a treia carte a Împăraţilor citire 


Cap. 8, Vers]. 


Fost-a dacă a săvârşit Solomon a zidi casa Domnului, adunat-a pe toţi bătrânii lui 
Israil în Sion, ca să ridice sicriul Legii Domnului din cetatea lui David, şi aceasta 
este Sionul; şi au ridicat preoţii sicriul Legii Domnului, şi cortul mărturiei, şi toate 
vasele cele sfinte, care erau în cortul mărturiei, şi împăratul şi tot Israelul mergeau 
înaintea sicriului. Şi au dus înlăuntru preoții sicriul Legii Domnului în Sfânta 
Sfintelor, sub aripile Heruvimilor. Pentru că Heruvimii erau cu aripile întinse peste 
locul sicriului, şi acopereau Heruvimii sicriul şi sfintele lui cele deasupra, şi nu era 
altceva în sicriu fără numai două lespezi ale Legii, ce le pusese Moise acolo în 
Horeb, care i-au poruncit Domnul; şi a fost dacă au ieşit preoţii din altar, a umplut 
un nor casa, şi nu puteau preoţii să stea să slujească de faţa norului, că se umpluse 
casa de Slava Domnului Dumnezeu, Atotţiitorului. 


Din proorocia lui lezechiel citire 

Cap. 43, Vers 26. 
Aşa grăieşte Domnul, fi-va din ziua a opta şi mai înainte face-vor preoţii pe altar 
arderile cele întregi ale voastre, şi cele ce sunt de mântuirea voastră. Şi voi primi 
pe voi, zice Domnul. Şi m-a întors pe mine la calea uşii sfintelor cea mai din afară, 
care caută spre răsărituri, şi aceasta era încuiată. Și a zis Domnul către mine: Uşa 
aceasta încuiată va fi şi nu se va deschide, şi nimenea nu va trece printr-însa, că 
Domnul Dumnezeul lui Israil va intra printr-însa, şi va fi încuiată. Că Povăţuitorul 
acesta va şedea într-însa, să mănânce pâine înaintea Domnului. Pe calea uşii 
pridvorului va intra, şi pe calea lui va ieşi şi m-a dus pe mine pe calea uşii sfintelor, 
cea despre miazănoapte, în preajma casei, şi am văzut, şi iată, era plină de slavă 
casa Domnului. 


La Litie 
Stihirile, glasul 1, ale lui Gheorghe Nicomideanul: 


Să se bucure astăzi Cerul de sus, şi norii veselie să stropească, pentru mult lăudate 
măririle Dumnezeului nostru. Că iată uşa ceea ce caută spre răsărituri, născându-se 
după făgăduinţă din cea stearpă neroditoare, şi lui Dumnezeu sfinţită fiind spre 
lăcaş, astăzi în Biserică ca o jertfă fără prihană se aduce. Să se bucure David, 
lovind în alăută, că zice: Aducese-vor împăratului fecioare în urma ei, cele de 
aproape ale ei se vor aduce. Înlăuntru în cortul lui Dumnezeu, înlăuntru altarului 
lui, să se hrănească spre lăcaş, Celuia ce S-a născut mai înainte de veci din Tatăl 
fără stricăciune, spre mântuirea sufletelor noastre. 


Glasul al 4-lea, a aceluiaşi: Astăzi Biserica ceea ce a încăput pe Dumnezeu, Năs- 
cătoarea de Dumnezeu în Biserica Domnului se aduce, şi Zaharia pe ea o primeşte. 
Astăzi cele prea sfinte se bucură, şi ceata Îngerilor, cu taină prăznuieşte. Cu care şi 
noi prăznuind astăzi, cu Gavriil să strigăm: Bucură-te, ceea ce eşti cu har dăruită, 
Domnul este cu tine, cel ce are mare milă. 


Asemenea: Veniţi toţi credincioşii, să lăudăm, pe ceea ce una este fără de prihană. 
Pe cea mărturisită de prooroci, şi în Biserică adusă. Care mai înainte de veci a fost 
rânduită a fi Maică, şi în anii cei mai de pe urmă s-a arătat Născătoare de Dumne- 
zeu. Doamne pentru rugăciunile ei, pacea Ta dă-ne-o nouă, şi mare milă. 


Slavă..., Și acum..., glasul al 5-lea, a lui Leon, maestrul 


Strălucit-a zi de bucurie, şi praznic prea cinstit, că astăzi ceea ce este mai înainte de 
naştere Fecioară, şi după naştere a rămas fecioară, în Biserica cea sfântă se aduce. 
Și Zaharia bătrânul, tatăl Mergătorului înainte se bucură, şi strigă cu veselie: Apro- 
piatu-s-a nădejdea celor necăjiţi, în Biserica cea sfântă, ca o Sfântă, să se sfinţească 
spre sălăşluirea sa, Împăratului tuturor. Să se veselească Ioachim părintele şi Anna 
să se bucure, că au adus lui Dumnezeu, ca pe o junice de trei ani, pe Stăpâna cea 
fără prihană. Maicilor împreună bucuraţi-vă, fecioare săltaţi, şi cele sterpe îm- 


preună dănţuiți. Că ne-a deschis nouă Impărăţia Cerurilor, cea mai înainte rânduită 
Impărăteasă a toate. Bucuraţi-vă noroade şi vă veseliţi. 


La Stihoavnă 
Stihirile, glasul al 5-lea: 
Podobie: Bucură-te, cămara cea cu bun... 


Bucură-se Cerul şi pământul, văzând pe Cerul cel înţelegător mergând în dumne- 
zeiasca casă, a se hrăni cu cinste, pe una Fecioară şi cea fără prihană. Către care 
mirându-se Zaharia, a strigat: Uşa Domnului, uşile Bisericii deschid ţie, bucu- 
rându-te dănţuieşte într-însa. Că am cunoscut şi am crezut, că iată mântuirea lui 
Israil va veni arătat, şi se va naşte din tine Dumnezeu Cuvântul, dăruind lumii mare 
milă. 


Stih: Aduce-se-vor Împăratului fecioare în urma ei, şi cele de aproape ale ei se vor 
aduce ţie. 


Anna aduce cu veselie în Biserica lui Dumnezeu, harul cel dumnezeiesc cu ade- 
vărat, pe curata, pururea Fecioara, care i s-a dăruit. Chemând ca să meargă înaintea 
ei, fecioare purtând făclii, şi zicând: Mergi fiică, ca să fii Celui ce te-a dat, şi dar şi 
tămâie cu bun miros. Intră în cele neintrate şi cunoaşte Tainele, şi te găteşte să fii 
lui lisus Hristos sălăşluire veselă, şi frumoasă, Celui ce dăruieşte lumii mare milă. 


Stih: Aduce-se-vor întru veselie şi bucurie, aduce-se-vor în Biserica Împăratului. 


Înlăuntru în Biserica lui Dumnezeu, Biserica în care Dumnezeu a încăput, s-a pus 
Fecioara cea prea sfântă. Şi fecioare acum făclii purtând, i-au mers înainte. Saltă 
însoţirea părinţilor ei cea aleasă, Ioachim şi Anna dănţuind, că au născut pe ceea ce 
a născut pe Făcătorul. Care dănţuind întru dumnezeieştile lăcaşuri, şi hrănindu-se 
cu mâna îngerului, cea cu totul fără prihană, s-a arătat Maica lui Hristos, celui ce 
dă lumii mare milă. 


Slavă..., Şi acum..., glasul al 6-lea, a lui Serghie Aghiopolitul 
Astăzi împreunările credincioşilor adunându-ne, duhovniceşte să prăznuim, şi pe 


dumnezeiasca fiică, Fecioara şi de Dumnezeu Născătoarea, care s-a adus în Bise- 
rica Domnului, cu bună credinţă să o lăudăm! Pe cea mai înainte aleasă din toate 


neamurile, spre sălăşluirea Împăratului tuturor, lui Hristos şi Dumnezeului nostru. 
Fecioare făclii purtând, mergeţi înainte cinstind pe cinstită petrecerea pururea 
Fecioarei. Maicilor întristarea toată lepădând, cu bucurie împreună urmaţi, lăudând 
pe ceea ce s-a făcut Maică lui Dumnezeu, şi solitoare de bucurie lumii. Toţi îm- 
preună cu bucurie bucură-te, cu îngerul să strigăm celei pline de dar, care pururea 
se roagă pentru sufletele noastre. 


La binecuvântarea pâinilor. 

Troparul, glasul al 4-lea: Astăzi înainte-însemnarea bunei voințe a lui Dumnezeu, 
şi propovăduirea mântuirii oamenilor, în Biserica lui Dumnezeu luminat Fecioara 
se arată, şi pe Hristos tuturor mai înainte Îl vesteşte. Acesteia şi noi cu mare glas 
să-1 strigăm: Bucură-te, plinirea rânduielii Ziditorului. 

Şi citirea Cuvântului. 


La Utrenie 


La Dumnezeu este Domnul..., Troparul proorocului, de trei ori. 


După întâia Catismă Sedealna, glasul 1: 
Podobie: Ceata îngerească... 


Roada drepţilor, a lui loachim şi a Annei, se aduce lui Dumnezeu în Biserica cea 
sfântă cu trupul, pruncă fiind hrănitoarea vieţii noastre. Pe care a binecuvântat-o 
sfințitul Zaharia; pe aceasta toţi ca pe Maica Domnului, cu credinţă să o fericim. 


Slavă..., Și acum..., lar aceasta 
După a doua Catismă Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Davide mergi înainte în Biserica lui Dumnezeu, şi bucurându-te primeşte pe Impă- 
răteasa noastră, şi către dânsa strigă: Intră Doamnă, în Biserica Împăratului, intră. 


A cărei slavă acoperit se cunoaşte. Din care va să izvorască nouă tuturor lumina 
Hristos. 


Slavă..., Și acum..., glasul acelaşi 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit: Fecioara naşte şi după naştere rămâne 
iarăşi fecioară. 


Mai înainte de zămislire, curată, te-ai sfințit lui Dumnezeu, şi născându-te pe pă- 
mânt, dar te-ai adus acum Lui, plinind făgăduinţa părintească şi în dumnezeiasca 
Biserică, ca ceea ce eşti dumnezeiască Biserică cu adevărat, din pruncie curată, cu 
făclii luminoase, dată fiind, te-ai arătat lăcaş Luminii celei neapropiate, şi dumne- 
zeieşti. Mare este cu adevărat, mai înainte mergerea ta, ceea ce una eşti dumne- 
zeiască Mireasă şi pururea Fecioară. 


După Polieleu, Sedealna, glasul al 8-lea: 


Podobie: Porunca cea cu taină luându-o întru cunoştinţă, cel fără de trup în casa lui 
Iosif degrab a stătut înainte, zicând celeia ce nu ştie de nuntă: Cel ce a plecat ceru- 
rile cu pogorârea, încape fără de schimbare tot întru tine. Pe care şi văzându-l în 
pântecele tău luând chip de rob, mă spăimântez a striga ţie: Bucură-te, Mireasă 
care nu ştii de mire. 


Să se bucure David scriitorul de cântări, şi să dănţuiască loachim împreună cu 
Anna, că rod sfânt dintr-înşii a ieşit, Maria dumnezeiasca făclie cea purtătoare de 
lumină, şi se bucură intrând în Biserică. Pe care şi văzându-o fiul lui Varahie a 
binecuvântat-o, şi bucurându-se a strigat: Bucură-te, minune a toată lumea. 
Slavă..., Și acum..., iar aceasta 


Apoi Antifonul dintâi al glasului al patrulea: 


Prochimen, glasul al 4-lea: Ascultă, fiică, şi vezi şi pleacă urechea ta şi uită po- 
porul tău şi casa părintelui tău (Psalm 44, 12). 


Stih: Izbucnit-a inima mea cuvânt bun, grăiesc eu lucrurile mele împăratului. 


Toată suflarea... 
Din Sfânta Evanghelie de la Luca citire 


Evanghelia de la Luca: In vremea aceea, sculându-se Maria, a mers la munte... 


39.,Şi în acele zile, sculându-se Maria, s-a dus în grabă în ţinutul muntos, într-o 
cetate a seminţiei lui Iuda. 

40.Şi a intrat în casa lui Zaharia şi a salutat pe Elisabeta. 

41.lar când a auzit Elisabeta salutarea Mariei, pruncul a săltat în pântecele ei şi 
Elisabeta s-a umplut de Duh Sfânt, 

42.Şi cu glas mare a strigat şi a zis: Binecuvântată eşti tu între femei şi bine- 
cuvântat este rodul pântecelui tău. 

43.Și de unde mie aceasta, ca să vină la mine Maica Domnului meu? 

44. Că iată, cum veni la urechile mele glasul salutării tale, pruncul a săltat de 
bucurie în pântecele meu. 

45.,Şi fericită este aceea care a crezut că se vor împlini cele spuse ei de la 
Domnul. 

46.Și a zis Maria: Măreşte sufletul meu pe Domnul. 

47..Și s-a bucurat duhul meu de Dumnezeu, Mântuitorul meu, 


46.Că a căutat spre smerenia roabei Sale. Că, iată, de acum mă vor ferici toate 
neamurile. 

49.Că mi-a făcut mie mărire Cel Puternic şi sfânt este numele Lui. 

56.Și a rămas Maria împreună cu ea ca la trei luni; şi s-a înapoiat la casa sa. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea 


Astăzi Biserica cea însuflețită, a marelui Împărat, în Biserică intră, să se gătească 
Lui spre dumnezeiască sălăşluire; noroade veseliţi-vă. 


Și acum..., lar aceasta 


Apoi Stih: Miluieşte-mă Dumnezeule după mare mila ta şi după mulțimea îndu- 
rărilor Tale curăţeşte fărădelegea mea. 


Și stihira, glasul al 4-lea: Astăzi Biserica ceea ce a încăput pe Dumnezeu, Născă- 
toarea de Dumnezeu, în Biserica Domnului se aduce, şi Zaharia pe dânsa o pri- 
meşte. Astăzi cele prea sfinte se bucură, şi ceata îngerilor cu taină prăznuieşte. Cu 
care şi noi prăznuind astăzi, împreună cu Gavriil să strigăm: Bucură-te, ceea ce eşti 
cu dar dăruită, Domnul este cu tine, cel ce are mare milă. 


Canoanele ale praznicului 2. Unul glasul al 4-lea; iar altul glasul 1. Imoasele ale 
amândurora Canoanelor, câte de două ori, şi Troparele pe 12. Cât să fie ele pe 16, 
cu irmoasele. 


Canonul dintâi 

facere a lui chir Gheorghe 
Cântarea 1-a, glasul al 4-lea 
Irmos: Deschide-voi gura mea, şi se va umplea de Duh, şi cuvânt voi răspunde 
Impărătesei Maicii, şi mă voi arăta luminat prăznuind, şi voi lăuda intrarea ei 
bucurându-mă. 
A înţelepciunii vistierie prea curată, pe tine te ştim şi al darului izvor, care izvorăşti 
neîncetat, picăturile tale cele de cunoştinţă, pe care rugămu-ne rourează-le, 


Stăpână, ca să te laud pe tine pururea. 


Biserică mai înaltă decât cerurile, Preacurată, fiind şi cămară, în Biserica lui Dum- 
nezeu te-a pus, ca să te găteşti Lui, spre dumnezeiască sălăşluire a venirii Sale. 


Lumina darului Născătoare de Dumnezeu răsărind, pe toţi i-a luminat şi 1-a îm- 
preunat, ca să împodobească prea luminat prăznuirea ei cu cântări: Veniţi să ne 
adunăm. 


Uşa cea mărită de gânduri necuprinsă, deschizând uşile Bisericii lui Dumnezeu, 
acum porunceşte, adunându-ne noi, să ne îndulcim cu minunile ei dumnezeieşti. 


Alt Canon, al praznicului 


facere a lui chir Vasile 
Cântarea 1-a, glasul al 1-lea 


Irmos: Cântare de biruinţă să cântăm toţi lui Dumnezeu, celui ce a făcut minuni 
minunate, cu braţ înalt, şi a mântuit pe Israil, că S-a proslăvit. 


Să ne adunăm astăzi la Născătoarea de Dumnezeu cinstindu-o cu cântări, şi să 
prăznuim praznic duhovnicesc. Că în Biserica lui Dumnezeu, dar se aduce. 


Cu cântări să lăudăm petrecerea Născătoarei de Dumnezeu cea prea slăvită, că în 
Biserică astăzi, ca o biserică a lui Dumnezeu, se aduce dar de mult preţ după 


proorocie. 


Anna cea fără prihană s-a bucurat, ca ceea ce a adus lui Dumnezeu dar de mult 
preţ, în Biserică ca o maică. Şi Ioachim împreună cu dânsa prăznuieşte luminat. 


David strămoşul tău te-a lăudat de demult, Fecioară dumnezeiască Mireasă, numin- 
du-te fiică Impăratului Hristos. Pe care şi născându-L Prunc ca o Maică L-ai hrănit. 


Cu trupul de trei ani fiind, Născătoarea de Dumnezeu, Domnului s-a adus, şi Za- 
haria preotul lui Dumnezeu primindu-o pe ea, în Biserică bucurându-se o a pus. 


Fecioare dănţuiţi, făclii purtând, începeţi astăzi, şi maicilor cântaţi, Împărătesei 
Maicii celei ce merge în Biserica Impăratului Hristos. 


Slavă... 
Treime ceea ce eşti de o Fiinţă: Părinte şi Cuvinte, şi Duhule Sfinte, pe Tine cu 
credinţă Te slăvim, ca pe Făcătorul tuturor, şi Ție strigăm cu bună credinţă, mân- 


tuieşte-ne pe noi Dumnezeule. 


Și acum... 


Din vopseaua sângelui tău, Preacurată, în porfiră îmbrăcându-Se, ieşind Impăratul 
şi Dumnezeu, a înnoit tot neamul omenesc cu milostivirea Sa. 


Catavasie: Hristos se naşte slăviţi-L, Hristos din ceruri întâmpinaţi-L, Hristos pe 
pământ, înălțați-vă. Cântaţi Domnului tot pământul, şi cu veselie lăudaţi-L. no- 
roade, că S-a proslăvit. 


Vezi: Dintru această zi, aceste Catavasii se cântă până la întâia zi a lui ianuarie. 
Canonul dintâi 

Cântarea a 3-a 

Irmos: Pe ai tăi cântăreţi, Născătoare de Dumnezeu, ceea ce eşti izvor viu şi în- 

destulat, care s-au împreunat ceată duhovnicească întăreşte-i, şi întru dumne- 

zeiască intrarea ta, cununilor slavei învredniceşte-i. 

Impodobită de nuntă astăzi s-a arătat frumoasă Biserica Fecioarei şi cămara, 


primind pe cea însuflețită cămara lui Dumnezeu, pe cea curată şi fără prihană, şi 
mai luminată decât toată făptura. 


David înainte începând dănţuirea, săltează şi dănţuieşte cu noi, şi împărăteasă 
împodobită te cheamă prea cinstită, pe tine Preacurată, ceea ce stai în Biserică, 
înaintea Împăratului şi Dumnezeu. 


Din care a ieşit neamului omenesc călcarea poruncii, dintru aceea au înflorit în- 
dreptarea şi nestricăciunea, Născătoarea de Dumnezeu astăzi, aducându-se în casa 
lui Dumnezeu. 


Săltează oştile îngereşti, şi mulţimea tuturor oamenilor, şi înaintea feţei tale Prea- 
curată aleargă astăzi purtătoare de făclii, strigând măririle tale, în casa lui Dumne- 
zeu. 


Alt Canon, al praznicului 
Cântarea a 3-a 


Irmos: Să se întărească inima mea întru voia Ta, Hristoase Dumnezeule, care peste 
ape ai întărit Cerul al doilea, şi ai întemeiat pământul peste ape, Atotputernice. 


Să prăznuim iubitorilor de praznic, şi împreună să ne veselim cu duhul, mân- 
gâindu-ne astăzi întru acest sfânt praznic al fiicei Impăratului şi Maicii Dumne- 
zeului nostru. 


Ioachime, veseleşte-te astăzi şi te bucură Anno cu duhul, pe ceea ce s-a născut din 
voi aducându-o Domnului, de trei ani fiind, ca pe o junice Preacurată, şi cu totul 
fără prihană. 


Locaşul lui Dumnezeu în Sfânta Biserică se aduce, Născătoarea de Dumnezeu 
Maria, cu trupul de trei ani fiind; şi făclii ținând, fecioare merg înaintea ei. 


Mieluşeaua lui Dumnezeu cea nespurcată, şi porumbiţa cea neîntinată, cortul cel de 
Dumnezeu încăpător, sfinţenia slavei, în cortul cel sfânt a locui a ales. 


Cea de trei ani cu trupul, şi de mulţi ani cu duhul, cea mai desfătată decât cerurile, 
şi mai înaltă decât puterile cele de sus, să se laude cu cântări, dumnezeiasca Mi- 
reasă. 


Prăznuind petrecerea Născătoarei de Dumnezeu, întru cele ce nimenea nu intra, 
făclii înţelegătoare purtând cu veselie astăzi, şi noi cu fecioarele la Biserică să ne 
apropiem. 


Preoţii lui Dumnezeu învăţaţi-vă întru dreptate cu darul, şi întâmpinați, luminat 
dând intrările fiicei Impăratului şi Dumnezeu, întru cele sfinte. 


Slavă... 


Lumină este Tatăl, Lumină, Fiul Aceluia, Lumină este şi Duhul Mângâietorul. 
Pentru că şi ca dintr-un soare, Treimea strălucind, dumnezeieşte luminează şi pă- 
zeşte sufletele noastre. 


Și acum... 


Pe tine proorocii te-au propovăduit mai înainte, sicriu sfinţeniei, Curată, şi 
cădelniță de aur, şi sfeşnic şi masă, şi noi ca pe un cort de Dumnezeu încăput te 
lăudăm pe tine. 


Catavasie: Fiului Celui născut fără stricare din Tatăl mai înainte de veci, şi mai pe 
urmă din Fecioară întrupat mai presus de fire, lui Hristos Dumnezeu să-i strigăm: 
Cela ce ai înălţat cornul nostru, Sfânt eşti Doamne. 


Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere ră- 
mâne iarăşi fecioară. 


Strigă Davide, ce praznic este acesta de acum? Care l-ai lăudat oarecând în cartea 
psalmilor, pe fiica, Prunca lui Dumnezeu şi Fecioara. Că ai zis: Aduce-se-vor 
Împăratului fecioare în urma ei şi cele de aproape ale ei. Minunat şi a toată lumea 
praznic fă celor ce strigă: Născătoarea de Dumnezeu este de faţă nouă, solitoarea 
mântuirii. 


Slavă..., Și acum..., asemenea 


Mieluşeaua cea nespurcată, şi cămara cea neîntinată, în casa lui Dumnezeu, Născă- 
toarea de Dumnezeu, Maria, cu veselie se aduce prea luminat. Pe care îngerii lui 
Dumnezeu, o înconjură cu credinţă, şi toţi credincioşii o fericesc pururea, şi cu 
mulțumire cântă ei neîncetat cu glas mare: Slava noastră şi mântuirea tu eşti cea cu 
totul fără prihană. 


Canonul dintâi 
Cântarea a 4-a 


Irmos: Dumnezeiescul sfat cel neurmat, al Celui Preaînalt, al întrupării tale celei 
din Fecioară, proorocul Avacum înţelegându-l a strigat: Slavă puterii Tale, Doa- 
mne. 


Pe uşa cea neumblată, casa lui Dumnezeu primindu-o astăzi, a încetat toată umbra 
legii; căci cu adevărat s-a arătat adevărul, strigând celor de pe pământ. 


Muntele cel umbrit, care mai înainte l-a văzut de demult Avacum, mai înainte a 
vestit pe ceea ce a încăput înlăuntru întru cele neumblate ale Bisericii; căci cu 
adevărat a odrăslit bunătăţile şi acoperă marginile. 


Vedem tot pământul lucruri prea mari străine şi minunate; cum Fecioara de la înger 
hrană primind, chipurile rânduielii poartă. 


Biserică şi palat, şi Cer însuflețit arătându-te dumnezeiască Mireasă, Împăratului, 
în Biserica legii te-ai adus astăzi, Aceluia, păzită fund prea curată. 


Alt Canon, al praznicului 


Cântarea a 4-a 


Irmos: Cu Duhul văzând mai înainte proorocule Avacume, întruparea Cuvântului, 
ai propovăduit, strigând: Când se vor apropia anii, Te vei cunoaşte, când va veni 
vremea, Te vei arăta. Slavă puterii Tale, Doamne. 


Proorocule Isaia, prooroceşte nouă, care este Fecioara ce are în pântece? Ceea ce 
din rădăcina ludei a odrăslit, şi s-a născut din David împăratul, din sămânţa sfântă, 
rod binecuvântat. 


Incepeţi fecioare şi cântaţi cântări, în mâini fund făclii şi prăznuiţi cu noi, lăudând 
petrecerea celei curate şi de Dumnezeu Născătoare, care acum merge în Casa 
Domnului cu strălucire. 


Ioachime şi Anno veseliți-vă acum, în Biserica Domnului ducând pe cea curată, 
care va să fie Maică lui Hristos Dumnezeu, Impăratului a toate, ceea ce s-a născut 
din voi ca o junice de trei ani. 


In Sfânta Biserică ai iubit a te sălăşlui, şi cu îngerii Fecioară vorbind petreci, cu 
minune din Cer pâine luând hrănitoarea vieţii. 


Născând mai presus de nădejde pe cea Preasfântă curată, cu bună credinţă o a 
făgăduit a o aduce lui Dumnezeu; şi a plinit dând ca o jertfă pe ceea ce s-a născut 
dintr-înşii, loachim astăzi şi Anna în casa lui Dumnezeu. 


Odrăslit-a toiagul lui Aaron oarecând, mai înainte închipuind prea curată, naşterea 
cea dumnezeiască. Că mai presus de fire erai să zămisleşti şi nestricată să rămâi, şi 
după naştere Fecioară să te arăţi, Prunc alăptând pe Dumnezeul tuturor. 


Fecioare pe Fecioara, maicilor pe Maica, cu bună credinţă adunaţi-vă să o cinstiţi 
împreună cu noi, pe ceea ce s-a născut, şi a născut, care ca o jertfă fără prihană s-a 
adus lui Dumnezeu, toţi împreună luminat să prăznuim. 


Slavă... 
Treime în feţe, Unimea de un chip cu bună credinţă să o slăvim, pe Dumnezeu cel 
adevărat, pe care Îl laudă începătoriile cetelor îngereşti şi ale arhanghelilor, ca pe 


un Stăpân al făpturi, toţi cu credinţă închinându-ne pururea. 


Și acum... 


Roagă neîncetat Preasfântă Fecioară, curată, pe Fiul tău şi Dumnezeu, carele L-ai 
născut cu trup, din multe feluri de curse diavoleşti, şi de toate ispitele ce vin 
asupra, să mântuiască pe toţi robii tăi. 


Catavasie: Toiag din rădăcina lui lesei şi floare dintr-însul, Hristoase, din Fecioară 
ai odrăslit Cel lăudat, din muntele cel cu umbra deasă, venit-ai întrupându-Te din 
cea neispitită de bărbat, Cel fără de trup şi Dumnezeu, slavă puterii Tale, Doamne. 


Canonul dintâi 
Cântarea a 5-a 


Irmos: Spăimântatu-s-au toate de cinstită intrarea ta. Că tu Fecioară care nu ştii de 
nuntă, înlăuntru ai intrat în Biserica lui Dumnezeu, ca o prea curată Biserică, 
tuturor celor ce te laudă pe tine, mântuire dăruindu-le. 


Sfinţenia cea prea slăvită şi sfințita dăruire, astăzi prea curata Fecioară cunoaşte 
în Biserica lui Dumnezeu, Împăratului a toate, Dumnezeului nostru, Unuia spre 
lăcaş se păzeşte, precum ştie însuşi. 


Frumuseţea sufletului tău Preacurată, văzându-o oarecând Zaharia cu credinţă a 
strigat: Tu eşti mântuirea. Tu eşti bucuria tuturor. Tu eşti chemarea noastră prin ca- 
re Cel neîncăput, încăput mie se va arăta. 


O minunile tale cele mai presus de minte Preacurată! Străină este naşterea ta! 
Străin este chipul creşterii tale! Străine şi prea slăvite sunt ale tale toate şi de 
oameni nespuse, dumnezeiască mireasă. 


Sfeşnic mult-luminos fiind dumnezeiască Mireasă, astăzi ai strălucit în casa 
Domnului, şi ne luminezi pe noi cu cinstite darurile minunilor tale, curată, Năs- 
cătoare de Dumnezeu, prea lăudată. 


Alt Canon, al praznicului 
Cântarea a 5-a 
Irmos: Răsari nouă, luminată lumina cea pururea fiitoare, celor ce mânecăm către 


judecăţile poruncilor Tale, Stăpâne lubitorule de oameni, Hristoase Dumnezeul 
nostru. 


Lumini să purtăm dreptmăritorilor, toţi împreună alergând, şi lăudând pe Maica lui 
Dumnezeu. Că rodul lor astăzi Domnului se aduce, ca o jertfă bine primită. 


Să se veselească strămoşii astăzi, Stăpână, şi să se bucure ceea ce te-a născut pe 
tine, împreună cu Părintele tău. Că rodul lor Domnului se aduce. 


Pe Mieluşeaua cea mult numită şi prea slăvită şi fără prihană, ca pe ceea ce cu trup 
a născut pe dumnezeiescul Mieluşel, toţi să o lăudăm, prăznuind cu credinţă. 


Dumnezeieştile semne ale încredinţării naşterii tale, celei mai presus de minte se 
scriu, curată Fecioară, astăzi întru Duhul Sfânt în Biserica lui Dumnezeu. 


Să se deschidă cele dinaintea uşilor slavei Dumnezeului nostru, şi să primească pe 
Maica lui Dumnezeu, ceea ce nu ştie de nuntă, ca pe o junice de trei ani nespurcată. 


Muntele cel de mult preţ şi umbrit să-l lăudăm, pe pururea Fecioara ceea se s-a 
făcut Maica lui Dumnezeu. Că aceasta a strălucit la margini lumină. 


Slavă... 


Pe o Dumnezeire peste toate stăpânitoare, şi pururea veşnică slăvind, să ne închi- 
năm ei, Celei cinstite în trei Feţe, nedespărțite în fire, şi cu slava aceeaşi. 


Și acum... 


Liman cu bună linişte şi zid nesurpat, am agonisit rugăciunea ta întru primejdii de 
Dumnezeu Născătoare, pururea mântuindu-ne din nevoi şi de necazuri. 


Catavasie: Dumnezeu fiind păcii, Tată îndurărilor, pe Îngerul Sfatului Tău Celui 
Mare, dăruindu-ne pace L-ai trimis nouă. Deci povăţuiţi fiind la lumina cunoștinței 
de Dumnezeu, de noapte mânecând, Te slăvim lubitorule de oameni. 


Canonul dintâi 
Cântarea a 6-a 
Irmos: Cugetătorilor de Dumnezeu săvârşind acest praznic dumnezeiesc, şi cu 


totul cinstit al Maicii lui Dumnezeu, veniţi să plesnim cu mâinile slăvind pe 
Hristos, cel ce S-a născut dintru dânsa. 


Cel ce toate le poartă cu cuvântul, rugăciunea drepţilor a auzit-o; pentru aceasta 
boala sterpiciunii dezlegând ca un Indurat, le-a dăruit lor pricina bucuriei. 


Vrând să arate Domnul neamurilor mântuirea Sa, pe ceea ce n-a ştiut de nuntă, 
acum din oameni a luat-o, pe ceea ce este semnul împăcării şi al înnoirii. 


Ca ceea ce ești casa darului, întru care sunt puse vistieriile rânduielii lui Dumnezeu 
cele negrăite, Preacurată, în Biserică te-ai împărtăşit dulceţii celei nestricate. 


Pe tine stema cea împărătească, primindu-te Biserica, dumnezeiască Mireasă s-a 
luminat, şi la cele mai bune a trecut, văzând întru tine împlinirea celor mai înainte 
zise. 

Alt Canon, al praznicului 


Cântarea a 6-a 


Irmos: Pe proorocul lona urmând strig: Scoate viaţa mea, Bunule, din stricăciune, 
şi mă mântuieşte Mântuitorul lumii, pe mine cel ce strig, slavă Ție. 


Să prăznuim credincioşii praznic duhovnicesc, pe Maica lui Dumnezeu lăudându-o 
cu bună credinţă, că este mai sfântă decât minţile cele cerești. 


Cu cântări duhovniceşti să lăudăm credincioşii, pe Maica Luminii, că astăzi s-a 
arătat nouă mai înainte mergând în casa lui Dumnezeu. 


Nespurcata mieluşea, şi curata porumbiţă s-a dus să locuiască în casa lui Dumne- 
zeu, ca o fără prihană, mai înainte rânduită, a fi Maică lui Hristos Dumnezeu. 


In Biserica Legii intrării, săvârşeşte Biserica lui Dumnezeu, cortul cel ceresc; 
dintru care nouă celor din întuneric, lumina ne-a strălucit. 


Pruncă fiind cu trupul şi desăvârşită cu sufletul, sfântul sicriu în Biserica lui 
Dumnezeu intră, ca să se hrănească cu dumnezeiescul dar. 


Din toate ispitele şi primejdiile sufleteşti, mântuieşte-ne pe noi, cei ce alergăm la 
tine, prea lăudată, cu rugăciunile tale, Maica lui Hristos Dumnezeu. 


Slavă... 


Părinte şi Fiule şi Duhule cel drept, Unime în trei Staturi şi nedespărțită Treime, 
miluieşte pe cei ce se închină dumnezeieştii Tale Stăpânii. 


Și acum... 


În pântecele tău încăput fiind, Cel neîncăput de toţi, Maica lui Dumnezeu, a ieşit 
din tine prea curată îndoit în fire, Dumnezeu şi Om. 


Catavasie: Din pântece pe Ilona ca pe un prunc l-a lepădat fiara mării, precum l-a 
primit, şi în Fecioară sălăşluindu-Se Cuvântul şi trup luând, a ieşit, păzindu-o 
nestricată. Că Cel ce nu a pătimit stricăciune, pe ceea ce L-a născut, a păzit-o 
nevătămată. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Preacurată Biserica Mântuitorului, cămara cea de mult preţ şi Fecioara, sfinţită vis- 
teria slavei lui Dumnezeu, astăzi se aduce în casa Domnului, împreună aducând 
harul Duhului lui Dumnezeu. Pe care o laudă îngerii lui Dumnezeu: aceasta este 
cortul cel ceresc. 


Icos: Al Tainelor lui Dumnezeu celor negrăite şi dumnezeieşti, văzând în Fecioară, 
harul arătat şi plinit cu adevărat, mă bucur şi chipul cel străin şi nespus a-l înţelege 
nu mă pricep; cum aleasă curată singură s-a arătat mai presus de toată făptura, cea 
văzută şi cea gândită. Pentru aceasta, vrând a o lăuda pe ea mă spăimântez foarte 
cu gândul şi cu cuvântul, însă îndrăznind, propovăduiesc şi slăvesc: Aceasta este 
cortul cel ceresc. 


Sinaxar 


In această lună în ziua a douăzeci şi una, Intrarea în Biserică a Preasfintei 
Stăpânei noastre de Dumnezeu Născătoarei şi pururea Fecioarei Maria. 


Stih: Inlăuntrul Bisericii, Gavriil, Fecioară pe tine hrănindu-te. 
Care va veni însă după puţin zicându-ţi: Bucură-te. 
In douăzeci şi una, Maria intrând, în sfânta Biserică, a rămas petrecând. 


Intrarea în Biserica legii a Doamnei de Dumnezeu Născătoare, a pricinuit orto- 
docşilor creştini praznic minunat şi a toată lumea. Fiindcă s-a făcut aceasta într-un 
chip minunat şi este înainte mergătoare a marei şi înfricoşatei taine a întrupării 
Cuvântului lui Dumnezeu, care avea a se face în lume prin mijlocirea Născătoarei 
de Dumnezeu. 


Deci, praznicul Intrării s-a început din pricina aceasta: Anna cea pururea pomenită, 
fiindcă mai toată viaţa a petrecut-o stearpă fără să nască prunc, ruga pe Stăpânul 
firii împreună cu bărbatul său Ioachim, ca să le dăruiască lor prunc; şi făgăduindu- 
se, dacă vor câştiga dorirea, îndată îl vor afierosi lui Dumnezeu pe pruncul cel 
născut. 


ŞI aşa a născut prea slăvit pe ceea ce s-a făcut pricina mântuirii neamului omenesc, 
pe împăciuitoarea şi împrietenirea lui Dumnezeu cu oamenii, pe pricina înnoirii de 
a doua oară a lui Adam celui căzut şi a sculării şi a îndumnezeirii lui, pe PreaSfânta 
Stăpână de Dumnezeu Născătoarea Maria. 


Deci, când a fost de trei ani, au luat-o părinţii ei şi au adus-o ca în ziua de astăzi în 
Biserică. Şi plinindu-şi făgăduinţa au afierosit-o pe fiica lor lui Dumnezeu celui ce 
le-a dăruit-o; şi a dat-o pe ea preoţilor, şi mai ales lui Zaharia arhiereului celui de 
atunci. Care luându-o pe ea, a băgat-o în cele mai dinlăuntru ale Bisericii unde 
numai singur Arhiereul odată în an intra. Şi aceasta a făcut-o după voinţa lui 
Dumnezeu celui ce după puţin avea a se naşte dintr-însa, spre îndreptarea şi mân- 
tuirea lumii. 


Deci acolo a rămas Fecioara doisprezece ani, cu străină cuviinţă, hrănindu-se cu 
hrană cerească de către Arhanghelul Gavriil. Învrednicindu-se şi dumnezeieştii 
arătări, până ce s-a apropiat vremea dumnezeieştii Bunei Vestiri şi a descoperirilor 
celor cereşti şi mai presus de fire care i s-a descoperit ei. Că bine-a-voit Dumnezeu 
a se întrupa dintr-însa pentru iubirea de oameni, ca să înnoiască de a doua oară 
lumea cea stricată prin păcat. 


Deci, atunci Născătoarea de Dumnezeu, ieşind din sfintele sfintelor, s-a dat lui lo- 
sif logodnicului, ca acela să-i fie păzitor şi martor al fecioriei ei. Şi ea să slujească, 
atât la naşterea ei cea mai presus de fire, cât şi la fuga ei cea în Egipt şi la 
întoarcerea cea de acolo în pământul lui Israil. 


Cu ale ei sfinte rugăciuni, Dumnezeule, miluieşte-ne şi ne mântuieşte pe noi. Amin. 


Canonul dintâi 


Cântarea a 7-a 


Irmos: N-au slujit făpturii cugetătorii de Dumnezeu, fără numai Făcătorului, ci 
îngrozirea focului bărbăteşte călcându-o, se bucurau cântând: Prealăudate Domnul 
părinţilor, şi Dumnezeule bine eşti cuvântat. 


lată astăzi a strălucit marginilor, primăvara cea veselă luminând sufletele noastre, 
şi gândul şi mintea cu darul prăznuirea Născătoarei de Dumnezeu. Astăzi cu taină 
să ne veselim. 


Daruri să aducă astăzi toate, Împărătesei Maicii, Cerul şi pământul, şi cetele în- 
gerilor, şi mulţimea oamenilor, şi să strige: In Biserică se aduce bucuria şi veselia. 


Scriptura a trecut, legea a lipsit ca umbra, şi razele darului au strălucit, în Biserica 
lui Dumnezeu intrând tu, Fecioară, Maică curată, întru care bine eşti cuvântată. 


Supusu-s-au Celui născut al tău, Preacurată, ca unui Făcător şi Dumnezeu, Cerul şi 
pământul, şi cele dedesupt, şi toată limba oamenilor mărturiseşte, că Domnul S-a 
arătat, Mântuitorul sufletelor noastre. 

Alt Canon, al praznicului 


Cântarea a 7-a 


Irmos: Cuptorul, Mântuitorule, se răcorea, iar tinerii dănţuind cântau: Dumnezeul 
părinţilor noştri, bine eşti cuvântat. 


Să dănţuim iubitorilor de praznic astăzi, să lăudăm pe curata Stăpână, pe Ioachim 
şi pe Anna după vrednicie cinstindu-i. 


Prooroceşte cel ce grăieşti cu Duhul, aduce-se-vor fecioare în urma ta, aduce-se- 
vor în Biserică ţie, Impărătesei Maicii. 
Bucuratu-s-au cetele îngerilor, veselitu-s-au duhurile drepţilor, când Maica lui 


Dumnezeu în cele sfinte s-a adus. 


Și cu trupul şi cu duhul s-a bucurat, rămânând Maria cea fără prihană în casa 
Domnului, ca un vas prea sfințit. 


Primind hrană cerească, sporit-a cu înţelepciunea şi cu darul, făcându-se Maică 
după trup Mântuitorului Hristos. 


Dusu-te-au pe tine în cele mai dinlăuntru ale Bisericii, înţelepţii părinţii tăi, prea 
curată, ca să te hrăneşti străin spre sălăşluirea lui Hristos Dumnezeu. 


Slavă... 


Să slăvim Treimea cea nedespărțită, să lăudăm o Dumnezeire, împreună cu Tatăl 
pe Cuvântul şi pe Duhul cel cu totul Sfânt. 


Și acum... 


Roagă pe Domnul care L-ai născut, ca pe Cel ce este Milostiv din fire, Născă- 
toare de Dumnezeu, să mântuiască sufletele celor ce te laudă pe tine. 


Catavasie: Tinerii în buna credință fiind crescuţi, păgâneasca poruncă nebăgându- 
o în seamă, de groaza focului nu s-au spăimântat, ci în mijlocul văpăii stând au 
cântat: Dumnezeul părinţilor bine eşti cuvântat. 


Canonul dintâi 
Cântarea a 8-a 
Irmos: Ascultă pruncă Fecioară curată, să zică Gavriil sfatul Celui Preaînalt, cel de 
demult adevărat, fu gata spre primirea lui Dumnezeu; că prin tine Cel necuprins, cu 


oamenii va să petreacă. Pentru aceasta şi bucurându-mă, strig: Binecuvântaţi toate 
lucrurile Domnului pe Domnul. 


Pe Biserica cea curată în Casa Domnului, aducându-o Anna oarecând, strigând a 
ZIS, cu credinţă preotului: Prunca cea dată mie de la Dumnezeu, luându-o acum, o 
du în Biserica Ziditorului tău şi bucurându-te, cântă lui: Binecuvântaţi toate lu- 
crurile Domnului pe Domnul. 


Zis-a Annei oarecând văzând cu Duhul, Zaharia: Pe Maica Vieţii cea adevărată 
aduci, pe care luminat proorocii lui Dumnezeu, Născătoare de Dumnezeu au 
propovăduit-o şi cum Biserica o va încăpea pe ea? Pentru aceasta mirându-mă, 
strig: Binecuvântaţi toate lucrurile Domnului pe Domnul. 


Roaba lui Dumnezeu am fost eu, răspuns-a Anna lui, chemându-l pe dânsul cu 
credinţă şi cu rugăciune, ca să iau rodul durerii mele, şi după naştere pe cea născută 
să o aduc Celui ce mi-a dat-o pe ea. Pentru aceasta săltând strig: Binecuvântaţi 
toate lucrurile Domnului pe Domnul. 


Al legii lucru este cu adevărat, zis-a ei preotul; şi străin lucru cu totul a fi cunosc, 
văzând pe ceea ce se aduce în casa lui Dumnezeu, prea slăvit covârşind cu darul 
cele sfinte. Pentru aceasta bucurându-mă, strig: Binecuvântaţi toate lucrurile 
Domnului pe Domnul. 


Întărescu-mă, zis-a Anna lui, înțelegând cele ce grăieşti: Că le cunoşti acestea cu 
Duhul lui Dumnezeu, luminat cele ce sunt ale Fecioarei ai propovăduit. Primeşte 
dar pe cea curată în Biserica Ziditorului tău, şi bucurându-te, cântă Lui: Bine- 
cuvântaţi toate lucrurile Domnului pe Domnul. 


Făclie purtătoare de lumină s-a aprins nouă, strigat-a preotul, bucurie prea mare 
strălucind în Biserică: Sufletele proorocilor să se veselească împreună cu mine, ca 
cele ce văd lucruri străine, săvârşindu-se în casa lui Dumnezeu, şi să strige pururea: 
Binecuvântaţi toate lucrurile Domnului pe Domnul. 


Alt Canon, al praznicului 


Cântarea a 8-a 


Irmos: De care se înfricoşează îngerii, şi toate oştile ca de Făcătorul şi Domnul, 
lăudaţi-L preoţi, prea măriţi-L tineri, bine II cuvântaţi popoare, şi Il prea înălțaţi 
întru toţi vecii. 


Veselească-se astăzi luminat loachim şi Anna cea fără prihană, Domnului Dumne- 
zeu aducând jertfă pe Sfânta fiică, cea dată ei din făgăduinţă. 


Laudă-se Sfinții David şi lesei şi luda se cinsteşte, că din rădăcina lor a odrăslit rod 
curata Fecioară. Din care s-a născut Dumnezeu, cel mai înainte de veci. 


Maria cea prea curată, şi cortul cel însufleţit, s-a adus astăzi în casa lui Dumnezeu, 
şi a primit-o pe ea Zaharia cu mâinile ca pe o vistierie sfântă a Domnului. 


Ca pe o uşă de mântuire şi munte înţelegător, ca o scară însufleţită, să cinstim 
credincioşii după adevăr pe Fecioara şi Maica lui Dumnezeu, cea binecuvântată de 
mâinile preoţilor. 


Proorocii, apostolii şi mucenicii lui Hristos, cetele îngerilor şi toți pământenii, să 
cinstim cu cântări pe Fecioara cea curată, ca pe o binecuvântată Maică a Celui 
Preaînalt. 


In Biserică te-au adus pe tine, prea cinstită curată, cei ce dumnezeieşte te-au năs- 
cut, ca pe o jertfă curată, şi străin te sălăşluieşti întru cele neumblate, ca mai înainte 
să te găteşti lui Dumnezeu spre lăcaş Cuvântului. 


Binecuvântăm pe Tatăl, şi pe Fiul şi pe Sfântul Duh, Domnul. 


Să se laude Cel întreit Sfânt: Tatăl şi Fiul şi Duhul Sfânt, Unimea cea nedespărțită, 
o Dumnezeire, care ţine în mână toată făptura întru toţi vecii. 


Și acum... 


Cuvântul cel fără început S-a început, cu trup născându-Se precum bine a voit, 
Dumnezeu şi Om din prunca Fecioară, iarăşi zidindu-ne pe noi cei căzuți mai 
înainte, pentru multa milostivire. 


Catavasie: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L. pe Dânsul întru toţi vecii. 


Cuptorul cel răcorit a închipuit chipul minunii celei mai presus de fire, că nu a ars 
pe tinerii pe care i-a primit, precum nici focul Dumnezeirii pântecele Fecioarei în 
care a intrat. Pentru aceasta cântând să strigăm: Bine să cuvânteze toată făptura pe 
Domnul, şi să-L prea înalțe pe Dânsul întru toţi vecii. 


Canonul dintâi 
Cântarea a 9-a 


Ceea ce eşti mai cinstită...nu cântăm, ci Stihirile acestea: Ingerii intrarea celei prea 
curate văzând, s-au mirat, cum Fecioara a intrat în Sfânta Sfintelor. 


Irmos: Ca de un sicriu însuflețit al lui Dumnezeu, nicicum să nu se atingă mâna 
necredincioşilor, iar buzele credincioşilor, fără tăcere glasul îngerului cântând, cu 
bucurie să strige Născătoarei de Dumnezeu: Cu adevărat mai presus decât toţi eşti 
Fecioară curată. 


Și a doua ceată, asemenea cântă acest Irmos; apoi Stihirile de rând: Ingerii intra- 


rea celei prea curate văzând S-au mirat, cum cu Slavă a intrat în Sfintele 
Sfintelor. 


Ca ceea ce ai prea luminată frumuseţea curăţiei sufletului, Născătoare de Dumne- 
zeu curată, şi de darul lui Dumnezeu din cer eşti plină cu lumina cea pururea 
fiitoare, luminezi pururea, pe cei ce cu veselie strigă: Cu adevărat mai presus decât 
toți eşti Fecioară curată. 


Ingerii intrarea Fecioarei văzând S-au mirat, cum cu prea Slăvire a intrat în 
Sfintele Sfintelor. 


Mai presus zboară decât puterea cuvintelor, minunea ta Născătoare de Dumnezeu 
curată, că trupul întru tine îl socotesc mai presus de cuvânt, de curgerea păcatului 
neprimit. Pentru aceasta cu mulţumită strig către tine: Cu adevărat mai presus decât 
toți eşti Fecioară curată. 


Ingerii şi oamenii intrarea Fecioarei să o cinstim, căci cu Slavă a intrat în 
Sfintele Sfintelor. 


Cu prea slăvire mai înainte te-a închipuit, curată, legea pe tine cort şi dumnezeiască 
năstrapă, sicriu şi catapeteasmă, şi toiag, Biserică nestricată, şi uşă a lui Dumnezeu. 
Pentru aceasta învaţă a striga către tine: Cu adevărat mai presus decât toţi eşti 
Fecioară curată. 


Ingerii intrarea Fecioarei văzând S-au mirat, cum cu dumnezeiască plăcere a 
intrat în Sfintele Sfintelor. 


Dulce cântând ţie mai înainte a glăsuit David, numindu-te pe tine fiică Împăratului, 
cu podoaba faptelor bune stând de-a dreapta înaintea lui Dumnezeu, văzându-te 
împodobită. Pentru aceasta proorocind a strigat: Cu adevărat mai presus decât toţi 
eşti Fecioară curată. 


Îngeri săltaţi cu Sfinţii, fecioare împreună dănţuiţi, că fiica lui Dumnezeu a 
intrat în Sfintele Sfintelor. 


De Dumnezeu primitoare mai înainte văzându-te Solomon, Născătoare de Dumne- 
zeu, te-a vestit pe tine uşă deschisă a Împăratului, şi izvor viu pecetluit, din care 
apa cea netulbure a izvorât nouă, celor ce strigăm cu credință: Cu adevărat mai 
presus decât toți eşti Fecioară curată. 


Ingerii şi oamenii pe Fecioara, cu cântări Să o mărim, că cu dumnezeiască 
cuviinţă a intrat în Sfintele Sfintelor. 


Dai darurile tale cele liniştite Născătoare de Dumnezeu sufletului meu, izvorând 
viaţă celor ce te cinstesc după datorie. Singură apărându-i şi acoperindu-i şi 
păzindu-i, ca să strige către tine: Cu adevărat mai presus decât toți eşti Fecioară 
curată. 


Altă pripeală, glasul 1: Măreşte suflete al meu, pe ceea ce s-a adus în Biserica 
Domnului, şi s-a binecuvântat de mâinile preoților. 


Irmos: Pe norul cel purtător de lumină, întru care Stăpânul tuturor, din Cer ca 
ploaia pe lână S-a pogorât, şi S-a întrupat pentru noi, făcându-Se Om, Cel fără de 
început; să o mărim toţi, ca pe o Maică curată a Dumnezeului nostru. 


[Şi cântă şi a doua ceată, tot această pripeală, şi Irmosul. Apoi printre Tropare 
zicem tot pripeala aceasta.] 


Din cei drepţi a ieşit, din loachim şi din Anna, rodul făgăduinţei, dumnezeiasca 
pruncă Maria; şi ca nişte tămâie primită, cu trupul pruncă fiind, se aduce în Sfânta 
Biserică, ca o sfântă, întru cele sfinte să locuiască. 


Măreşte suflete al meu, pe ceea ce s-a adus în Biserica Domnului, şi S-a 
binecuvântat de mâinile preoților. 


Pe ceea ce a fost pruncă cu firea, si mai presus de fire s-a arătat Maică lui Dumne- 
zeu, să o lăudăm cu cântări. Că în Biserica legii Domnului astăzi s-a adus, spre 
mireasmă cu bun miros, ca un rod al drepţilor, duhovnicesc. 


Măreşte suflete al meu, pe ceea ce s-a adus în Biserica Domnului, şi s-a 
binecuvântat de mâinile preoților. 


Cu îngerul bucură-te, Născătoarei de Dumnezeu cu cuviinţă să strigăm cre- 
dincioşii: Bucură-te, prea bună Mireasă. Bucură-te, nor luminos, din care ne-a 
strălucit nouă Domnul, celor ce şedeam întru întunericul necunoștinţei. Bucură-te, 
nădejdea tuturor. 


Măreşte suflete al meu, pe ceea ce s-a adus în Biserica Domnului, şi s-a 
binecuvântat de mâinile preoților. 


Sfânta Sfintelor şi a lui Dumnezeu Maică Marie, cu rugăciunile tale curată, scapă- 
ne din cursele vrăjmaşului, şi din tot eresul şi necazul, pe noi cei ce ne închinăm cu 
credinţă Icoanei sfântului tău chip. 


Măreşte suflete al meu, pe ceea ce s-a adus în Biserica Domnului, şi S-a 
binecuvântat de mâinile preoților. 


Cântare după vrednicie Născătoarei de Dumnezeu, toată zidirea cu îngerul Gavriil, 
să-1 strige glăsuind: Bucură-te, Maica lui Dumnezeu, cu totul fără prihană, prin 
care ne-am mântuit din blestemul cel dintâi, făcându-ne părtaşi nestricăciunii. 


Măreşte suflete al meu, pe ceea ce s-a adus în Biserica Domnului, şi s-a 
binecuvântat de mâinile preoților. 


Mai presus decât Heruvimii, şi decât Serafimii mai înaltă, şi mai desfătată decât 
cerurile te-ai arătat, Fecioară, ca ceea ce pe Cel neîncăput de toate Dumnezeul 
nostru, în pântecele tău L-ai încăput şi L-ai născut negrăit; pe care roagă-L cu 
dinadinsul pentru noi. 


În loc de Slavă... Măreşte suflete al meu, Stăpânia Dumnezeirii celei în trei 
Staturi şi nedespărțite. 


Firea cea în trei Ipostasuri, şi Slava cea nedespărţită şi întru o Dumnezeire lăudată 
neîncetat, în Cer şi pe pământ, Treimea cea nedespărţită să o slăvim, Tatălui şi 
Fiului, împreună şi Duhului închinându-ne, cu bună credinţă. 


În loc de: Şi acum... Măreşte suflete al meu, pe cea mai cinstită şi mai mărită 
decât oştile cele de sus. 


Pe cei ce aleargă cu credinţă sub milostivirea ta, şi se închină cu bună cinstire 
Fiului tău, Fecioară de Dumnezeu Născătoare, ca unui Dumnezeu şi Domn al 
lumii, roagă-te să-i mântuiască de stricăciune, şi de primejdii şi de toate ispitele. 


Catavasie: Taină străină văd şi prea slăvită, Cer fiind peştera, scaun de Heruvimi 
Fecioara, ieslea sălăşluirea, întru care S-a culcat Cel neîncăput, Hristos Dumnezeu, 
pe care lăudându-L Il mărim. 


Luminânda 


Podobie: Femei auziţi glas... 


Pe care de demult mai înainte o a vestit adunarea proorocilor, năstrapă şi toiag şi 
tăbliță, şi munte netăiat, pe Maria, a lui Dumnezeu fiică, cu credinţă să o lăudăm. 
Că astăzi se aduce, în Sfintele Sfintelor, să se hrănească Domnului. (de două ori) 
Slavă..., Și acum..., 
Altă Luminândă: 
Podobie: Cu ucenicii săl... 
Cetele fecioarelor, purtând făclii astăzi, petrec împreună cu îngerii, pe singură 
pururea Fecioara şi curata Născătoarea de Dumnezeu, în casa Domnului, ca pe o 
sfințită dăruire şi lăcaş prea sfinţit, întru care Dumnezeu negrăit a locuit, înnoind 
toată firea oamenilor pentru milostivirea milei. 

La Laude 
Stihirile pe 4, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folosi- 


toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Făclii purtând fecioare, pe pururea Fecioara, luminat petrecându-o, vestesc ade- 
vărat cu Duhul, ceea ce va să fie. Că Biserica lui Dumnezeu, Născătoarea de Dum- 
nezeu fiind, în Biserică cu slavă feciorească, pruncă fiind, se aduce. 


După făgăduinţa cea sfântă, Născătoarea de Dumnezeu, şi rodul cel slăvit, cu ade- 
vărat s-a arătat lumii, ca cea mai înaltă decât toţi, care cu bună cinste fiind dusă în 
Biserica lui Dumnezeu, rugăciunea celor ce o au născut a plinit, fiind păzită cu 
Dumnezeiescul Duh. 


Cu cerească pâine fiind hrănită, Fecioară, cu credinţă în Biserica Domnului, ai 
născut lumii pe Cuvântul, pâinea vieţii, căruia ca o Biserică aleasă, şi cu totul fără 
de prihană, mai înainte te-ai logodit prin Duhul cu taină, Mireasă făcându-te lui 
Dumnezeu şi Tatălui. 


Să se deschidă uşa Bisericii celei de Dumnezeu primitoare, că pe ceea ce este Bise- 
rica Împăratului tuturor, şi scaun, astăzi cu slavă primindu-o loachim înăuntru a 
pus-o, sfinţind Domnului pe cea aleasă de EI, spre Maică luişi. 


Slavă..., Și acum..., glasul al 2-lea 


A lui Leon, maistrul: Astăzi în Biserică se aduce Fecioara cea cu totul fără prihană, 
spre sălăşluirea Împăratului a toate, Dumnezeu, şi Hrănitorului a toată viaţa noa- 
stră. Astăzi sfinţenia cea prea curată, ca o junice de trei ani, în Sfintele Sfintelor se 
aduce. Acesteia să-i strigăm ca îngerul: Bucură-te, ceea ce numai tu eşti între femei 
binecuvântată. 


Slavoslovia cea mare. Ecteniile şi Otpustul. Şi se face ungere fraților de la preot, cu 
sfânt untdelemn din candelă. 


Ceasul 1 şi Otpustul 
Cade-se a şti: Că de se va întâmpla acest praznic Duminica. 


Sâmbătă seara - La Vecernia cea mică, la Doamne strigat-am..., Stihirile învierii 
ale glasului, pe 4, Slavă..., Şi acum..., a praznicului, care este la Doamne strigat- 
am..., a Vecerniei celei mici. La Stihoavnă o stihiră a învierii, după aceea stihoavna 
praznicului, a Vecerniei celei mari, cu Stihurile cele de prăznuire, Slavă..., Şi 
acum..., a praznicului. Troparul învierii. Slavă..., Şi acum..., al praznicului. După 


aceasta ectenia cea mică şi Otpustul. 


La Vecernia cea mare 


La Doamne strigat-am..., Stihirile învierii 3 ale lui Anatolie 1 şi ale praznicului 6. 
Slavă..., Şi acum..., a praznicului; după aceasta Vohod, Prochimenul zilei, şi citirile 
praznicului 3. La Latie, Stihirile, Slavă..., Şi acum..., a praznicului; Strălucit-a zi de 
bucuri€..., La Stihoavnă, Stihirile învierii. Slavă..., Şi acum..., a praznicului. La 
binecuvântarea pâinilor, Troparul praznicului de 3 ori. Şi citire a Cuvântului. 


La Utrenie 


La Dumnezeu este Domnul..., Troparul învierii de 2 ori, Slavă..., Şi acum..., al 
praznicului. După obişnuitele Stihiri, Sedelnele învierii cu ale Născătoarei, şi citire 
din tâlcuirea Evangheliei. După aceea Polieleul, cu Mărimurile praznicului, Si 
Troparele învierii: Soborul îngeresc..., Ipacoi al glasului şi Sedelnele toate ale 
praznicului, câte odată. Slavă..., Şi acum..., a praznicului. Antifoanele glasului. 
Prochimen şi Evanghelia praznicului. Deci Învierea lui Hristos văzând..., Psalm 50, 
şi sărutarea Evangheliei după obicei, apoi Slavă..., Stihira praznicului. Şi acum..., 
tot aceeaşi, şi Stihira praznicului, Canonul învierii, cu Irmosul pe 4, şi al 


Născătoarei de Dumnezeu pe 2, şi ale praznicului 2 pe 8. Catavasie: Hristos se 
naşte măriţi-L..., întru amândouă stranele împreună. După a 3-a Cântare, Condacul 
şi Icosul învierii şi Sedelnele Praznicului de 2 ori, şi citirea praznicului după a 6-a 
Cântare, Condacul şi Icosul praznicului şi citim Prologul. La a 9-a Cântare, Stihiri 
nu zicem, ci Ceea ce eşti mai cinstită..., Luminânda învierii, Slavă..., Şi acum..., a 
praznicului. La Laude, Stihirile învierii 4 şi ale praznicului 4, cu Stihurile 
praznicului. Slavă..., a praznicului. Şi acum..., Prea binecuvântată eşti..., apoi 
Slavoslovia cea mare. După Sfinte Dumnezeule..., Troparul învierii numai. 
Ecteniile şi Otpustul. Deci Stihira Evangheliei. La ceasuri, Troparul învierii, 
Slavă..., Troparul praznicului, Şi acum..., a Născătoarei ceasurilor. După Tatăl 
nostru..., Condacul învierii. Asemenea şi la toate ceasurile, Condacele le zicem 
schimbându-le. 


La Liturghie 


Fericirile învierii, ale glasului pe 6 şi ale praznicului, Cântarea a 3-a pe 4. După 
Ieşire, Troparul învierii şi al praznicului, Slavă..., Condacul învierii, Şi acum..., al 
praznicului. Prochimen, Apostol, Aliluia şi Evanghelia. Chinonicul, mai înainte al 
zilei apoi al prăznuirii. 


Cade-se a şti: Că de se va întâmpla după praznicul Intrării în Biserică a Născătoarei 
de Dumnezeu Duminica, şi vreun sfânt ce se prăznuieşte pe 4 sau pe 6. 


Sâmbătă seara: La Vecernia cea mică, Stihirile învierii şi ale Născătoarei de 
Dumnezeu după obicei. 


La Vecernia cea mare 


După obişnuita Catismă, la Doamne strigat-am...Stihirile învierii 3 şi a lui Anatolie 
1, şi ale praznicului 3. Ale aceleiaşi zile a rândului, şi ale Sfântului din Minei 3. lar 
de se cântă Sfântul pe 6, sau are şi Polieleu, atunci cântăm ale învierii 3 şi ale 
praznicului 3 şi ale Sfântului 4. Slavă..., a Sfântului de are. lar de nu, Slavă..., a 
praznicului, Şi acum... . Dogmatica glasului, Ieşire, Prochimenul zilei. La Litie, 
Stihirile praznicului, ale Stihoavnei zilei aceiaşi a rândului, şi ale Sfântului, dacă 
are Polieleu. Slavă..., Şi acum..., a praznicului. lar de are Sfântul Slavă..., Slava a 
Sfântului, Şi acum..., a praznicului. La Stihoavnă, Stihirile învierii, Slava Sfântului 
dacă are, iar de nu, Slavă..., Şi acum..., a praznicului: Acum slobozeşte..., Sfinte 
Dumnezeule..., şi după Tatăl nostru..., La binecuvântarea pâinilor, Tropar: 
Născătoare de Dumnezeu Fecioară..., de 2 ori, şi al praznicului odată, şi citire. 


La Utrenie 


La Dumnezeu este Domnul..., Troparul învierii de 2 ori. Slavă..., al Sfântului de 
este, iar de nu, Slavă..., Şi acum..., al praznicului. După obişnuitele Catisme, 
Sedelnele învierii, cu ale Născătoarei, şi citire din tâlcuirea Evangheliei. Apoi 
Polieleul, şi Troparele învierii: Soborul îngeresc..., Ipacoi, Antifoanele şi 
Prochimenul glasului. Evanghelia învierii: Învierea lui Hristos văzând..., Psalm 50, 
şi Stihira învierii, şi celelalte, Canonul învierii, cu Irmosul pe 4, şi al Născătoarei 
de Dumnezeu pe 2, şi al praznicului pe 4, şi al Sfântului pe 4. lar dacă are Sfântul 
Polieleu, Canonul învierii cu Irmosul pe 4, şi al praznicului pe 4, şi al Sfântului pe 
6. Catavasie: Hristos se naşte slăviți-L.... După a 3-a Cântare, Condacul şi Icosul 
praznicului, şi al Sfântului de are, şi Sedealna Sfântului, Slavă..., Şi acum..., a 
praznicului, şi citire. După a 6-a Cântare, Condacul şi Icosul învierii, şi citim 
Prologul. După a 9-a Cântare cântăm : Ceea ce eşti mai cinstită..., Luminânda 
învierii, Slavă..., a Sfântului de are, iar de nu, Slavă..., Şi acum..., a praznicului. La 
Laude, Stihirile învierii 4, şi ale praznicului cu cea de la Slavă..., pe 4 ale 
Stihoavnei Utreniei zilei celei de rând, cu Stihurile praznicului. lar de are Sfântul 
Stihiri, La Laude, cântăm Stihirile învierii, pe 4, şi ale Sfântului cu cea de Slavă..., 
pe 4, cu Stihurile lui. Slavă..., Stihira Evangheliei. Şi acum..., Prea binecuvântată 
eşti..., Slavoslovia cea mare. După Sfinte Dumnezeule..., Troparul învierii numai. 
Ecteniile şi Otpustul şi învăţătură a lui Studit, şi obişnuita ieşire în Pridvor. Apoi 
ceasul 1. La ceasul 1 Troparul învierii, Slavă..., Troparul praznicului, Şi acum..., al 
Născătoarei ceasului. După Tatăl nostru..., Condacul praznicului. La ceasul al 3- 
lea, Troparul învierii, Slavă..., al Sfântului, Şi acum..., a Născătoarei ceasului. 
După Tatăl nostru..., Condacul învierii. Asemenea şi la celelalte ceasuri zicem 
Troparele învierii totdeauna, cu al praznicului şi cu al Sfântului, schimbând 
Troparele, dacă este şi al Sfântului. lar Condacul învierii şi al praznicului le zicem 
schimbându-le, şi de este Poleleu, şi al Sfântului. 


La Liturghie 


Fericirile glasului pe 6 şi ale praznicului, Cântarea a cea de rând pe 4. lar de are şi 
Sfântul Cântare în Tipic, ale învierii pe 4 şi ale praznicului, Cântarea a cea de rând 
pe 4, şi ale Sfântului Cântarea a 6-a pe 4. După Ieşire, Troparul învierii şi al 
praznicului şi al hramului Sfântului, şi al Sfântului de are. Apoi Condacul învierii, 
Slavă..., al Sfântului, Şi acum..., al praznicului; iar de nu are Sfântul Tropar şi 
Condac, Slavă..., Condacul învierii, Şi acum..., Condacul praznicului. Prochimen, 
Apostol, Aliluia, Evanghelia, şi Chinonicul zilei, şi al Sfântului de are; iar de nu, 
una a Duminicii celei de rând. 


In ştiinţă să fie că acest praznic se prăznuieşte numai cinci zile. 


e. A 


Canon de rugăciune la praznicul Inainteprăznuirii Intrării în Biserică a 
Maicii Domnului 


Tropar la Praznicul Inainteprăznuirii Intrării în Biserică a Maicii Domnului, glasul 


al 4-lea: Bucurie mai dinainte ne dăruieşte astăzi Sfânta Ana, odrăslind rod ce 
alungă întristarea, pe Singura pururea Fecioară, pe care o şi aduce astăzi cu 
bucurie, făgăduinţele rugăciunii împlinindu-şi în Templul Domnului, ca pe ceea ce 
este Biserică a Cuvântului lui Dumnezeu şi Maică Curată. 


Cântarea 1 

Irmos: Deschide-voi gura mea şi se va umple de Duhul Sfânt şi cuvânt voi 
răspunde Impărătesei Maici şi mă voi arăta luminat, prăznuind şi voi cânta Intrarea 
ei, bucurându-mă. 


Stih: Preasfântă Născătoare de Dumnezeu, miluieşte-ne pe noi. 


In Sfânta Sfintelor, cea Preasfântă şi fără de prihană înainte merge a locui, ca să fie 
Biserică sfinţită lui Dumnezeu, Celui Preasfânt şi înaintea ei merg tinerele fecioare. 


Stih: Preasfântă Născătoare de Dumnezeu, miluieşte-ne pe noi. 


Sfatul cel mai dinainte de veci, al Dumnezeului nostru Celui mai înainte de veci, s- 
a împlinit, mai înainte mergând tu a fi hrănită în Sfânta Sfintelor, spre a fi locaş 
Cuvântului, Fecioară cu totul fără de prihană. 


Stih: Preasfântă Născătoare de Dumnezeu, miluieşte-ne pe noi. 

Dumnezeieştii tăi părinți, pe tine, ceea ce aveai să fii Născătoare de Dumnezeu, te- 
au dus să fii hrănită în Sfânta Sfintelor, împlinind rugăciunea cu care s-au rugat, 
Preacurată. 

Stih: Preasfântă Născătoare de Dumnezeu, miluieşte-ne pe noi. 

Dă putere, Stăpână, neputinței inimii mele şi o întăreşte, că se clatină de patimi, 
ca să te fericească pe tine cu credinţă şi cu dragoste, cea pururea fericită şi cu 
totul fără prihană. 

Cântarea a 3-a 

Irmos: Pe ai tăi cântăreţi, Născătoare de Dumnezeu, ceea ce eşti izvor viu şi în- 
destulat, care s-au împreunat ceată duhovnicească, întăreşte-i şi întru dumnezeiască 


intrarea ta, cununilor măririi învredniceşte-i. 


Stih: Preasfântă Născătoare de Dumnezeu, miluieşte-ne pe noi. 


Incepând a merge înaintea Fecioarei, fecioarele, făclii ţinând, au arătat lămurit ceea 
ce avea să fie. Că dintr-însa avea să se nască Luminarea cunoștinței, care a dezlegat 
întunecarea înşelăciunii. 


Stih: Preasfântă Născătoare de Dumnezeu, miluieşte-ne pe noi. 


Râvnind de demult cu dumnezeiesc gând, Sfânta Ana a împlinit făgăduinţa şi te-a 
aşezat în Sfânta Sfintelor pe tine, Ceea ce eşti cu totul fără prihană, care aveai să 
zămisleşti şi să naşti în Duh minunat. 


Stih: Preasfântă Născătoare de Dumnezeu, miluieşte-ne pe noi. 
Soarele şi-a întins razele, văzând pe Norul Luminii întins cu voia lui Dumnezeu 


înăuntru, în Sfânta Sfintelor, din care avea să plouă iertare celor înţeleniți cu 
greşelile. 


Stih: Preasfântă Născătoare de Dumnezeu, miluieşte-ne pe noi. 

Mă îndumnezeieşte Dumnezeu, sălăşluindu-Se întru tine pentru îndurare, prea cin- 
stită Curată, pe mine, cel furat prin mâncare mai înainte de înşelăciunea şarpelui. 
Și în locul stricăciunii iarăşi desfătare nestricăcioasă îmi dăruieşte. 

Cântarea a 4-a 

Irmos: Dumnezeiescul Sfat cel neurmat al Celui Preaînalt, al Întrupării Tale celei 
din Fecioară, proorocul Avacum înţelegându-l, a strigat: Slavă puterii Tale, Doa- 
mne! 

Stih: Preasfântă Născătoare de Dumnezeu, miluieşte-ne pe noi. 

Sfințite limbi mai înainte te-au vestit, Curată, că aveai să fii locaş Firii celei 
neîncăpute. Pentru aceasta pe tine cetele fecioarelor te-au petrecut la cele Sfinte, 
făclii purtând. 

Stih: Preasfântă Născătoare de Dumnezeu, miluieşte-ne pe noi. 

Laudă au dobândit Sfinţii loachim cu Ana, împreună mergând şi ducându-te pe tine 
în Sfânta Sfintelor cu veselie; ceea ce eşti Biserica lui Dumnezeu Preasfântă, prea 
curată Stăpână, cu totul fără prihană. 


Stih: Preasfântă Născătoare de Dumnezeu, miluieşte-ne pe noi. 


Dezleagă-se osândirea strămoşilor, că iată a înflorit Viţa care ne-a rodit nouă 
Strugurele cel Nestricat, Cel ce aduce vin de veselie marginilor. 


Stih: Preasfântă Născătoare de Dumnezeu, miluieşte-ne pe noi. 
Pe tine una, ceea ce eşti cu totul fără prihană, Cuvântul, Ziditorul aflându-te, S-a 
sălăşluit în pântecele tău, lucrând a noastră mântuire cu harul, Preacurată, pentru 


mila cea negrăită. 


Cântarea a 5-a 


Irmos: Spăimântatu-s-au toate de cinstită Intrarea ta; că tu, Fecioară, care nu ştii 
de nuntă, înăuntru ai intrat în Templul lui Dumnezeu, ca o prea curată Biserică, 
tuturor celor ce te laudă pe tine, pace dăruindu-le. 


Stih: Preasfântă Născătoare de Dumnezeu, miluieşte-ne pe noi. 

Norii să răspândească dreptate astăzi; căci ca în cer se întinde dumnezeiescul Nor 
în Biserica lui Dumnezeu, care picură dulceaţa ce scoate toată amărăciunea su- 
fletelor noastre. 

Stih: Preasfântă Născătoare de Dumnezeu, miluieşte-ne pe noi. 

Neobişnuită este zămislirea ta, neobişnuită este şi naşterea ta, neobişnuită este 
arătarea ta, Fecioară şi ducerea ta înăuntrul Templului. Neobişnuite şi uimitoare 
sunt toate ale tale, care covârşesc cuvântul şi gândul, prea curată. 

Stih: Preasfântă Născătoare de Dumnezeu, miluieşte-ne pe noi. 

Pe tine toată te-a sfinţit Preasfântul Duh, ceea ce ai petrecut înăuntrul Bisericii şi 
te-ai hrănit cu hrană cerească, Mireasa Tatălui cea prea frumoasă. Pentru aceasta ai 
fost şi Cuvântului născătoare. 

Stih: Preasfântă Născătoare de Dumnezeu, miluieşte-ne pe noi. 

Spre tine toată nădejdea mea o pun, Fecioară, la îndurările tale alergând. Vătămării 
diavoleşti arată neîmpărtăşit sufletul meu cel căzut şi slăbit de înecările desfă- 
tărilor. 

Cântarea a 6-a 

Irmos: Cugetătorilor de Dumnezeu, săvârşind acest praznic dumnezeiesc şi cu 
totul cinstit al Maicii lui Dumnezeu, veniţi să batem din palme, slăvind pe Hristos, 
cel ce S-a născut dintr-însa. 


Stih: Preasfântă Născătoare de Dumnezeu, miluieşte-ne pe noi. 


Intărindu-se cu dumnezeiescul har, dumnezeieştii Părinţi ai Fecioarei pe aceasta, ca 
pe o porumbiţă fără prihană, au adus-o cu dragoste în Sfânta Sfintelor a fi hrănită. 


Stih: Preasfântă Născătoare de Dumnezeu, miluieşte-ne pe noi. 


Inaintea ta, Ceea ce aveai să primeşti Lumina, care iese din lumină, fecioare cin- 
stite, aprinzând făclii, au mers cu chip luminat la dumnezeiescul Templu dănţuind. 


Stih: Preasfântă Născătoare de Dumnezeu, miluieşte-ne pe noi. 


Cămara cea plină de mărire, marea glăsuire a proorocilor, tronul cel sfânt înăuntru 
în Sfânta Sfintelor se aşează, Impăratului tuturor gătită fund. 


Stih: Preasfântă Născătoare de Dumnezeu, miluieşte-ne pe noi. 


Laud, Fecioară, zămislirea ta, laud naşterea ta cea de negrăit, laud acoperământul 
tău, prin care scap de toată vătămarea, la limanul tău alergând. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


De veselie astăzi lumea toată s-a umplut, întru strălucitul praznic al Născătoarei de 
Dumnezeu, strigând: Acesta este Cortul cel Ceresc. 


Cântarea a 7-a 

Irmos: N-au slujit făpturii cugetătorii de Dumnezeu, fără numai Făcătorului. Ci, 
groaza focului bărbăteşte călcând-o, se bucurau cântând. Prea lăudate, Doamne al 
părinților şi Dumnezeule, bine eşti cuvântat. 

Stih: Preasfântă Născătoare de Dumnezeu, miluieşte-ne pe noi. 

Ca pe un soare purtător de lumină te-au primit înăuntru în Biserica cea sfântă pe 
tine, ceea ce ai strălucit rază de mântuire marginilor, curată Fecioară, care aveai să 
fii Biserică Preasfântă Fiului lui Dumnezeu. 

Stih: Preasfântă Născătoare de Dumnezeu, miluieşte-ne pe noi. 

Cu mâinile bateţi toţi, văzând pe Ceea ce nu ştie de nuntă purtând semnele 
mântuirii. Căci cu mână de înger s-a hrănit, ca ceea ce avea să nască, în chip tainic 


pentru noi, Pâinea cea Cerească. 


Stih: Preasfântă Născătoare de Dumnezeu, miluieşte-ne pe noi. 


Toate sufletele drepţilor cele de dedesubt te-au binevestit şi mai înainte te-au arătat 
pe tine, porumbiţă de aur, care porţi încetarea potopului celui înţelegător şi în 
Sfânta Sfintelor cu dreaptă credinţă ai dănţuit. 


Stih: Preasfântă Născătoare de Dumnezeu, miluieşte-ne pe noi. 


Ca o frumoasă pe Cel frumos ai născut, care urâţenia noastră a întors-o la chipul 
cel dintâi, Fecioară cu totul fără de prihană, căruia şi cântăm: Doamne al părinților 
şi Dumnezeule, bine eşti cuvântat. 


Cântarea a 8-a 


Irmos: Ascultă, Pruncă Fecioară curată, să spună Gavriil voia Celui Preaînalt cea 
de demult adevărată: fii gata spre primirea lui Dumnezeu; că prin tine, Cel Necu- 
prins cu oamenii va petrece. Pentru aceasta şi bucurându-mă strig: Bine-cuvântaţi, 
toate lucrurile Domnului, pe Domnul. 


Stih: Preasfântă Născătoare de Dumnezeu, miluieşte-ne pe noi. 

Ascultă şi înţelege, bătrânule înțelepte Zaharie, Sfânta Ana a zis: cu voia lui 
Dumnezeu pe această Pruncă curată, ce o am, cu suflet voios o primeşte; că printr- 
însa va să fie mântuirea şi în Templul cel Sfânt du-o pe ea, strigând: Binecuvântaţi, 


toate lucrurile Domnului, pe Domnul. 


Stih: Preasfântă Născătoare de Dumnezeu, miluieşte-ne pe noi. 


Binecuvântat este Singur Domnul, strigat-a preotul; intrările vieţii acum lămurit le 
arată nouă, văzută făcând Cămara care a încăput pe Dumnezeu; întru care vrea să 
locuiască Hristos, Împăratul a toate, către care tot pământul strigă: Binecuvântaţi, 
toate lucrurile Domnului, pe Domnul. 


Stih: Preasfântă Născătoare de Dumnezeu, miluieşte-ne pe noi. 


lată, bătrânule prea înțelepte, a zis Sfânta Ana cu evlavie: pe această prea bună 
Pruncă, pe care mi-a dat-o Dumnezeu, în chip strălucit primeşte-o şi prooroceşte că 
singură va să aducă în fiinţă propovăduirile, cu care prooroci strigă: Binecuvântaţi, 
toate lucrurile Domnului, pe Domnul. 


Stih: Preasfântă Născătoare de Dumnezeu, miluieşte-ne pe noi. 


Acum am cunoscut prea lămurit, femeie, a zis înţelepţeşte bătrânul, că pom răsare 
în mijlocul Templului, care va înflori cu adevărat dumnezeiască Roadă, care va 
aduce în Rai pe oamenii cei goniţi în stricăciune, care vor striga cu bucurie: 
Binecuvântaţi, toate lucrurile Domnului, pe Domnul. 


Stih: Preasfântă Născătoare de Dumnezeu, miluieşte-ne pe noi. 


Cuvânt de tăinuiri nespuse a zis luminat bătrânul sufletului tău, Pruncă prea curată: 
acest Templu dumnezeiesc vei locui; că, de înger fiind hrănită, pe Îngerul Sfatului 
Celui mare vei naşte, căruia îi cântă: Binecuvântaţi, toate lucrurile Domnului, pe 
Domnul. 


Stih: Preasfântă Născătoare de Dumnezeu, miluieşte-ne pe noi. 


Glasul lui Gavriil cântăm ţie cu bucurie, Fecioară curată: Bucură-te, ceea ce sin- 
gură eşti pricina bucuriei tuturor. Bucură-te, curățirea sufletelor, ceea ce ai născut 
curățirea noastră şi răscumpărarea noastră a celor ce cântăm Lui: Binecuvântaţi, 
toate lucrurile Domnului, pe Domnul. 


Cântarea a 9-a 

Irmos: Tot neamul pământesc să salte cu duhul fiind luminat şi să prăznuiască 
firea minţilor celor fără de trup, cinstind Sfântă Intrarea în Templu a Maicii lui 
Dumnezeu şi să strige: Bucură-te, prea fericită Născătoare de Dumnezeu curată, 
pururea Fecioară. 

Stih: Preasfântă Născătoare de Dumnezeu, miluieşte-ne pe noi. 

lată Muntele cel sfânt al lui Dumnezeu, cu făclii luminoase înăuntru întru cele 
sfinte este adus, din care Piatra s-a tăiat şi capiştele şi chipurile cele demonice le-a 


zdrobit şi pe oameni, în locul acelora, îi face biserici şi locaşuri cinstite. 


Stih: Preasfântă Născătoare de Dumnezeu, miluieşte-ne pe noi. 


Juratu-S-a Domnul şi acum a împlinit, dându-ne nouă din seminţia lui luda pe 
pururea Fecioara, din al cărei pântece a răsărit Pomul vieţii, care mântuieşte de 
mâncarea cea aducătoare de moarte pe cei ce s-au supus căderii prin mâncare şi au 
fost furaţi cu amăgirea şarpelui. 


Stih: Preasfântă Născătoare de Dumnezeu, miluieşte-ne pe noi. 


Cu gură luminoasă Sfânta Ana a strigat în Templul lui Dumnezeu: Ție închin pe 
această Pruncă, pe care mi-ai dat-o, Stăpâne! Din care, pentru milostivirea cea 
negrăită, Purtător de Trup arătându-Te, vei mântui lumea pe care ai zidit-o. Mă- 
reşte-o pe dânsa ca pe o Maică a Ta. 


Stih: Preasfântă Născătoare de Dumnezeu, miluieşte-ne pe noi. 


lată, a luminat ziua mântuirii celor ce erau în noaptea celor cumplite; Uşa cea 
cerească, deschizând uşile Bisericii, cu făclii este adusă înăuntru întru cele Sfinte, 
să fie hrănită de Sfântă Putere, spre a sta locaş sfânt lui Dumnezeu. 


Stih: Preasfântă Născătoare de Dumnezeu, miluieşte-ne pe noi. 


Luminează, Curată, ochii sufletului meu, ceea ce ai născut Lumina. Ca să nu mă 
acopere întunericul cel adânc al păcatului, nici să mă acopere adâncul deznă- 
dăjduirii, ci însăți pe mine mă miluieşte şi mă îndreptează la limanul voii lui 
Dumnezeu. 


Sedelna praznicului înainteprăznuirii Intrării în Biserică a Maicii Domnului, glasul 
al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Cinstita Intrare a Fecioarei, astăzi mai înainte prăznuind-o luminat credincioşii, cu 
cântări de Dumnezeu grăitoare pe dânsa să o lăudăm neîncetat, ca pe ceea ce este 
cu totul fără prihană. 


Canon de rugăciune la praznicul Intrării în Biserică a Maicii Domnului (1) 


Tropar la praznicul Intrării în Biserică a Maicii Domnului, glasul al 4-lea: Astăzi 
înainte însemnarea bunăvoinţei lui Dumnezeu şi propovăduirea mântuirii oame- 
nilor, în Templul lui Dumnezeu luminat Fecioara se arată şi pe Hristos tuturor mai 
înainte ÎL vesteşte. Acesteia şi noi cu mare glas să-i strigăm: Bucură-te, împlinirea 
rânduielii Ziditorului. 


Cântarea 1 
Irmos: Deschide-voi gura mea şi se va umplea de Duhul şi cuvânt răspunde-voi 
Impărătesei Maice şi mă voi arăta luminat prăznuind şi voi lăuda Intrarea ei, bu- 


curându-mă. 


Stih: Preasfântă Născătoare de Dumnezeu, miluieşte-ne pe noi. 


A Inţelepciunii vistierie, prea curată, pe tine te ştim şi al harului izvor, care izvo- 
răşti neîncetat picăturile tale cele de cunoştinţă, pe care te rugăm să le rourezi, 
Stăpână, ca să te laud pe tine pururea. 


Stih: Preasfântă Născătoare de Dumnezeu, miluieşte-ne pe noi. 


Biserică mai înaltă decât cerurile, Preacurată, fiind şi cămară, în Templul lui 
Dumnezeu te-au adus, ca să te găteşti Lui spre dumnezeiasca Sălăşluire a venirii 
Sale. 


Stih: Preasfântă Născătoare de Dumnezeu, miluieşte-ne pe noi. 

Lumina harului, Născătoare de Dumnezeu, răsărind, pe toți 1-a luminat şi i-a îm- 
preunat, ca să împodobească prea luminata prăznuire a ei cu cântări: veniţi să ne 
adunăm. 

Stih: Preasfântă Născătoare de Dumnezeu, miluieşte-ne pe noi. 

Uşa cea mărită, de gânduri necuprinsă, deschizând uşile Templului lui Dumnezeu, 
acum porunceşte, când ne adunăm noi, să ne îndulcim cu minunile ei cele dumne- 
zeieşti. 

Cântarea a 3-a 

Irmos: Pe ai tăi cântăreţi, Născătoare de Dumnezeu, ceea ce eşti izvor viu şi în- 
destulat, care s-au împreunat ceată duhovnicească întăreşte-i şi întru dumnezeiască 


Intrarea ta, cununilor măririi învredniceşte-i. 


Stih: Preasfântă Născătoare de Dumnezeu, miluieşte-ne pe noi. 


Impodobit de nuntă astăzi s-a arătat frumos Templul Fecioarei şi Cămara, primind 
cămara cea însuflețită a lui Dumnezeu, pe cea curată şi fără prihană şi mai luminată 
decât toată făptura. 


Stih: Preasfântă Născătoare de Dumnezeu, miluieşte-ne pe noi. 


David înainte începând dănţuirea saltă şi dănţuieşte cu noi şi Împărăteasă împo- 
dobită şi prea cinstită te numeşte pe tine, prea curată, Ceea ce stai în Templu 
înaintea Împăratului şi Dumnezeu. 


Stih: Preasfântă Născătoare de Dumnezeu, miluieşte-ne pe noi. 
Din cea din care a ieşit neamului omenesc călcarea poruncii, din aceea au înflorit 


îndreptarea şi nestricăciunea; Născătoarea de Dumnezeu este adusă astăzi în Casa 
lui Dumnezeu. 


Stih: Preasfântă Născătoare de Dumnezeu, miluieşte-ne pe noi. 

Saltă Oştile îngereşti şi mulțimea tuturor oamenilor şi înaintea feţei tale, Prea- 
curată, aleargă astăzi fecioarele purtătoare de făclii strigând măririle tale în Casa 
lui Dumnezeu. 

Cântarea a 4-a 

Irmos: Dumnezeiescul Sfat cel neurmat al Celui Preaînalt, al Întrupării Tale celei 
din Fecioară, proorocul Avacum înţelegându-l, a strigat: Slavă puterii Tale, Doa- 
mne! 


Stih: Preasfântă Născătoare de Dumnezeu, miluieşte-ne pe noi. 


Templul lui Dumnezeu primind astăzi uşa cea neumblată, a încetat toată umbra 
Legii; căci cu adevărat s-a arătat adevărul, strigând celor de pe pământ. 


Stih: Preasfântă Născătoare de Dumnezeu, miluieşte-ne pe noi. 

Muntele cel cu umbra deasă, pe care mai înainte l-a văzut de demult Avacum, mai 
înainte a vestit pe cea care a încăput înăuntru întru cele neumblate ale Templului; 
căci cu adevărat a odrăslit virtuțile şi acoperă marginile. 


Stih: Preasfântă Născătoare de Dumnezeu, miluieşte-ne pe noi. 


Să vedem tot pământul lucruri uimitoare, străine şi minunate: cum, primind de la 
înger hrană, Fecioara poartă Chipurile rânduielii. 


Stih: Preasfântă Născătoare de Dumnezeu, miluieşte-ne pe noi. 


Templu şi cămară şi cer însuflețit arătându-te, dumnezeiască Mireasă, Impăratului, 
în Templul Legii ai fost adusă astăzi Aceluia, păzită fiind, prea curată. 


Cântarea a 5-a 
Irmos: Spăimântatu-s-au toate de cinstită Intrarea ta. Că tu, Fecioară, care nu ştii 
de nuntă, înăuntru ai intrat în Templul lui Dumnezeu, ca o prea curată Biserică, 


tuturor celor ce te laudă pe tine pace dăruindu-le. 


Stih: Preasfântă Născătoare de Dumnezeu, miluieşte-ne pe noi. 


Sfinţenia cea prea slăvită şi sfinţita dăruire, astăzi prea curata Fecioară închinată 
fiind în Templul lui Dumnezeu, Împăratului a toate, Dumnezeului nostru, Unuia, 
spre Locaş este păzită, precum Însuşi ştie. 


Stih: Preasfântă Născătoare de Dumnezeu, miluieşte-ne pe noi. 

Frumuseţea sufletului tău, Preacurată, văzând-o oarecând Zaharia, cu credinţă a 
strigat: Tu eşti răscumpărarea. Tu eşti bucuria tuturor. Tu eşti chemarea noastră 
prin care Cel Neîncăput, încăput mie Se va arăta. 

Stih: Preasfântă Născătoare de Dumnezeu, miluieşte-ne pe noi. 

O, minunile tale cele mai presus de minte, prea curată! Neobişnuită este naşterea 
ta! Neobişnuit este chipul creşterii tale! Neobişnuite şi minunate sunt ale tale toate 
şi oamenilor netâlcuite, dumnezeiască Mireasă. 

Stih: Preasfântă Născătoare de Dumnezeu, miluieşte-ne pe noi. 

Sfeşnic mult luminos fiind, dumnezeiască Mireasă, astăzi ai strălucit în Casa 
Domnului şi ne luminezi pe noi cu cinstite harurile minunilor tale, curată, Născă- 
toare de Dumnezeu, prea lăudată. 

Cântarea a 6-a 

Irmos: Cugetătorilor de Dumnezeu, săvârşind acest praznic dumnezeiesc şi cu 
totul cinstit al Maicii lui Dumnezeu, veniţi să batem din palme slăvind pe Hristos, 
cel ce S-a născut dintr-însa. 


Stih: Preasfântă Născătoare de Dumnezeu, miluieşte-ne pe noi. 


Cel ce toate le poartă cu cuvântul, rugăciunea drepţilor a auzit-o. Pentru aceasta 
boala stârpiciunii dezlegând ca un Indurat, le-a dăruit lor pricină de bucurie. 


Stih: Preasfântă Născătoare de Dumnezeu, miluieşte-ne pe noi. 


Vrând să arate Domnul neamurilor mântuirea Sa, pe Ceea ce n-a ştiut de nuntă, 
acum dintre oameni a luat pe ceea ce este semnul împăcării şi al înnoirii. 


Stih: Preasfântă Născătoare de Dumnezeu, miluieşte-ne pe noi. 


Ca ceea ce eşti casa harului, întru care sunt puse comorile rânduielii celei negrăite 
a lui Dumnezeu, Preacurată, în Templu te-ai împărtăşit de dulceaţa cea curată. 


Stih: Preasfântă Născătoare de Dumnezeu, miluieşte-ne pe noi. 


Pe tine, stemă împărătească, primindu-te Templul, dumnezeiască Mireasă, s-a lu- 
minat şi la cele mai bune a trecut, văzând întru tine împlinirea celor mai înainte 
zise. 


Condac, glasul al 4-lea: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Prea curat Templu al Mântuitorului, cămara cea de mult preţ şi Fecioara, sfinţită 
vistieria slavei lui Dumnezeu, astăzi este adusă în Casa Domnului, împreună 
aducând harul Duhului lui Dumnezeu, pe care o laudă îngerii lui Dumnezeu. 
Aceasta este Cortul cel ceresc. 


Cântarea a 7-a 

Irmos: N-au slujit făpturii înţelepții lui Dumnezeu, fără numai Făcătorului. Ci, 
groaza focului bărbăteşte călcând-o, se bucurau cântând: Prea lăudate Doamne al 
părinților şi Dumnezeule, bine eşti cuvântat. 

Stih: Preasfântă Născătoare de Dumnezeu, miluieşte-ne pe noi. 

lată astăzi a strălucit marginilor primăvară veselă, luminând sufletele noastre şi 
gândul şi mintea, cu harul, prăznuirea Născătoarei de Dumnezeu luminează. As- 


tăzi, tainic, să ne veselim. 


Stih: Preasfântă Născătoare de Dumnezeu, miluieşte-ne pe noi. 


Daruri să aducă astăzi Impărătesei Maici toate: cerul şi pământul şi Cetele îngerilor 
şi mulțimea oamenilor şi să strige: în Templu este adusă bucuria şi veselia. 


Stih: Preasfântă Născătoare de Dumnezeu, miluieşte-ne pe noi. 


Scriptura a trecut, Legea a trecut şi ca ca o umbră şi Razele harului au strălucit în 
Templul lui Dumnezeu, fiind adusă tu, Prunca fără prihană, Fecioară Maică, tot- 
deauna binecuvântată. 


Stih: Preasfântă Născătoare de Dumnezeu, miluieşte-ne pe noi. 


Supusu-s-au Celui Născut al tău, prea curată, ca Unui Făcător şi Dumnezeu, cerul 
şi pământul şi cele de dedesubt şi toată limba oamenilor mărturiseşte că S-a Arătat 
Domnul, Mântuitorul sufletelor noastre. 


Cântarea a 8-a 


Irmos: Ascultă Pruncă Fecioară curată, să zică adică Arhanghelul Gavriil Sfatul 
Celui Preaînalt, cel de demult şi adevărat: fii gata spre primirea lui Dumnezeu, că 
prin tine Cel Necuprins cu oamenii are să petreacă. Pentru aceasta şi bucurându- 
mă, strig: Binecuvântaţi toate lucrurile Domnului pe Domnul. 


Stih: Preasfântă Născătoare de Dumnezeu, miluieşte-ne pe noi. 


Aducând oarecând Biserica cea curată în Casa Domnului, Sfânta Ana, strigând, a 
zis cu credinţă preotului: Prunca cea dată mie de la Dumnezeu, luând-o acum, du-o 
în Templul Ziditorului tău şi bucurându-te, cântă Lui: Binecuvântaţi toate lucrurile 
Domnului pe Domnul. 


Stih: Preasfântă Născătoare de Dumnezeu, miluieşte-ne pe noi. 

Sfântul Zaharia a zis Sfintei Anei oarecând văzând cu duhul: aduci acum pe Maica 
Vieţii cea adevărată, pe care în chip lămurit proorocii lui Dumnezeu au propo- 
văduit-o Născătoare de Dumnezeu şi cum o va încăpea Templul pe ea? Pentru 


aceasta mirându-mă, strig: Binecuvântaţi toate lucrurile Domnului pe Domnul. 


Stih: Preasfântă Născătoare de Dumnezeu, miluieşte-ne pe noi. 


Roaba lui Dumnezeu am fost eu, a răspuns Sfânta Ana, chemându-l pe dânsul cu 
credinţă şi cu rugăciune: am luat rodul durerii mele şi după naştere pe cea Născută 
o aduc Celui ce mi-a dăruit-o. Pentru aceasta, săltând, strig: Binecuvântaţi toate 
lucrurile Domnului pe Domnul. 


Stih: Preasfântă Născătoare de Dumnezeu, miluieşte-ne pe noi. 


Cu adevărat este lucrul Legii, a zis ei preotul şi străin lucru cu totul a fi cunosc, 
văzând pe Ceea ce este adusă în casa lui Dumnezeu, covârşind în chip prea slăvit 
cu harul cele sfinte. Pentru aceasta bucurându-mă strig: Binecuvântaţi toate lu- 
crurile Domnului pe Domnul. 


Stih: Preasfântă Născătoare de Dumnezeu, miluieşte-ne pe noi. 


Mă întăresc a zis Sfânta Ana preotului, învățând cele ce grăieşti: că tu cunoşti 
acestea cu Duhul lui Dumnezeu şi lămurit ai propovăduit cele ce sunt despre 
Fecioara. Primeşte dar pe cea curată în Templul Ziditorului tău şi bucurându-te, 
cântă Lui: Binecuvântaţi toate lucrurile Domnului pe Domnul. 


Stih: Preasfântă Născătoare de Dumnezeu, miluieşte-ne pe noi. 


Făclie purtătoare de Lumină s-a aprins nouă, a strigat preotului, bucurie prea mare 
strălucind în Templu. Sufletele proorocilor să se veselească împreună cu mine, că 
văd lucruri minunate săvârşindu-se în casa lui Dumnezeu şi să strige pururea: 
Binecuvântaţi toate lucrurile Domnului pe Domnul. 


La Cântarea a 9-a 


Stih: Ingerii, intrarea celei prea curate văzând, s-au mirat, cum Fecioara a in- 
trat în Sfânta Sfintelor. 


Irmos: Ca de un Chivot însufleţit al lui Dumnezeu, nici cum să nu se atingă mâna 
necredincioşilor, iar buzele credincioşilor, fără tăcere glasul îngerului cântând, cu 
bucurie să strige Născătoarei de Dumnezeu: cu adevărat mai presus decât toți eşti, 
Fecioară curată. 


Stih: Ingerii, intrarea celei prea curate văzând, s-au mirat, cum cu slavă a intrat 
în Sfânta Sfintelor. 


Ca ceea ce ai prea luminată frumuseţea curăţiei sufletului, Născătoare de Dumne- 
zeu, curată şi de harul lui Dumnezeu din cer eşti plină cu Lumina cea pururea 
fiitoare, luminezi totdeauna pe cei ce cu veselie strigă: cu adevărat mai presus 
decât toţi eşti, Fecioară curată. 


Stih: Ingerii, intrarea Fecioarei văzând, s-au mirat, cum cu prea Slăvire a intrat 
în Sfânta Sfintelor. 


Mai presus zboară decât puterea cuvintelor, minunea ta, Născătoare de Dumnezeu 
curată. Că trupul întru tine îl socotesc, mai presus de cuvânt, neprimitor de cur- 
gerea păcatului. Pentru aceasta cu mulţumire strig către tine: cu adevărat mai pre- 
sus decât toţi eşti, Fecioară curată. 


Stih: Ingerii şi oamenii intrarea Fecioarei să o cinstim, căci cu slavă a intrat în 
Sfânta Sfintelor. 


Cu prea mărire mai înainte te-a închipuit, curată, Legea, pe tine cort şi dumne- 
zeiască năstrapă şi catapeteasmă şi toiag, Biserică nestricată şi uşă a lui Dumnezeu. 
Pentru aceasta învăţăm a striga către tine: cu adevărat mai presus decât toți eşti, 
Fecioară curată. 


Stih: Ingerii, intrarea Fecioarei văzând, s-au mirat, cum cu dumnezeiască plă- 
cere a intrat în Sfânta Sfintelor. 


Dulce cântând ţie mai înainte a glăsuit David, numindu-te pe tine Fiică a Împă- 
ratului, cu podoaba virtuţilor văzându-te împodobită, stând de-a dreapta înaintea 
lui Dumnezeu. Pentru aceasta proorocul a strigat: cu adevărat mai presus decât toți 
eşti, Fecioară curată. 


Stih: Îngeri, săltaţi cu sfinţii, fecioare, împreună dănţuiţi, că Fiica lui Dumne- 
zeu a intrat în Sfânta Sfintelor. 


De Dumnezeu primitoare mai înainte văzându-te Solomon, Născătoare de Dumne- 
zeu, te-a vestit pe tine uşă deschisă Împăratului şi izvor viu pecetluit, din care apa 
cea netulbure a izvorât nouă, celor ce strigăm cu credinţă: cu adevărat mai presus 
decât toţi eşti, Fecioară curată. 


Stih: Ingerii şi oamenii, pe Fecioara, cu cântări să o mărim, căci cu dumne- 
zeiască cuviinţă a intrat în Sfânta Sfintelor. 


Dai harurile tale cele liniştite, Născătoare de Dumnezeu, sufletului meu, izvorând 
viaţă celor ce te cinstesc după datorie, singură apărându-i şi acoperindu-i şi pă- 
zindu-i, ca să strige către tine: cu adevărat mai presus decât toți eşti, Fecioară 
curată. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Irmosul: Pe norul cel purtător de Lumină, întru care Stăpânul tuturor din cer ca 
ploaia pe lână S-a pogorât şi S-a Intrupat pentru noi, făcându-Se Om Cel fără de 
început, să o mărim toţi, ca pe Maica Dumnezeului nostru, curată. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Din cei drepți a 1eşit, din Sfinţii loachim şi din Ana, rodul făgăduinţei, dumne- 
zeiasca Pruncă Maria şi ca nişte tămâie bine primită, cu trupul Pruncă fiind, este 
adusă să locuiască în Sfânta Sfintelor din Templu, ca o Sfântă. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Pe ceea ce a fost Pruncă cu firea şi mai presus de fire s-a arătat Maică lui Dumne- 
zeu, să o lăudăm cu cântări. Că în Templul Legii Domnului astăzi a fost adusă, 
spre a fi mireasmă cu bun miros, ca un rod duhovnicesc al drepţilor. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Născătoarei de Dumnezeu, cu cuviinţă, să strigăm credincioşii cu îngerul: Bucură- 
te! Bucură-te, prea bună Mireasă! Bucură-te, nor luminos, din care nouă, celor ce 
şedeam întru întunericul necunoştinţei, ne-a strălucit Domnul! Bucură-te, nădejdea 
tuturor! 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Sfânta Sfintelor şi a lui Dumnezeu Maică Marie, cu rugăciunile tale, curată, scapă- 
ne din cursele vrăjmaşului şi din tot eresul şi necazul pe noi, cei ce ne închinăm cu 
credinţă icoanei Sfântului tău Chip. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Cântare după vrednicie, Născătoare de Dumnezeu, toată zidirea, cu Ingerul Gavriil, 
să-1 strige, glăsuind: Bucură-te, Maica lui Dumnezeu, cu totul fără prihană, prin 
care ne-am mântuit din blestemul cel dintâi, făcându-ne părtaşi nestricăciunil. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Mai presus decât Heruvimii şi decât Serafimii mai înaltă şi mai desfătată decât 
cerurile te-ai arătat, Fecioară, ca ceea ce pe Cel Neîncăput de toate, Dumnezeul 
nostru, în pântecele tău L-ai încăput şi L-ai născut în chip de negrăit; pe Care 
roagă-L îndelung pentru noi. 


În loc de Slavă Tatălui şi Fiului şi Sfântului Duh. 


Măreşte, suflete al meu, Stăpânia Dumnezeirii celei în Trei Ipostasuri şi ne- 
despărțite. 


Firea cea în Trei Ipostasuri şi Slava cea nedespărţită şi într-o Dumnezeire lăudată 
neîncetat, în cer şi pe pământ, Treimea cea nedespărțită să O slăvim, Tatălui şi Fiu- 
lui şi împreună şi Duhului închinându-ne cu dreaptă credinţă. 


In loc de Şi acum şi pururea şi în vecii vecilor. Amin (a Născătoarei). 


Măreşte, suflete al meu, pe cea mai cinstită şi mai mărită decât Oştile cele de sus. 


Pe cei ce aleargă cu credinţă sub milostivirea ta şi se închină cu bună cinstire Fiului 
tău, Fecioară de Dumnezeu Născătoare, ca Unui Dumnezeu şi Domn al lumii, 
roagă-te ca să-i mântuiască de stricăciune, de primejdii şi de toate ispitele. 


Sedelna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit; Fecioara naşte şi după naştere rămâne 
iarăşi fecioară. 


Spune, David, ce praznic este acesta de acum, pe care l-ai lăudat oarecând în 
Cartea Psalmilor, pe Fiica Prunca lui Dumnezeu şi Fecioara? Că ai zis: aduce-se- 
vor Împăratului fecioare în urma ei şi cele de aproape ale ei. Minunat şi a toată lu- 
mea praznic fă celor ce strigă: Născătoarea de Dumnezeu este pentru noi solitoarea 
mântuirii. 


Sedelna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit; Fecioara naşte şi după naştere 
rămâne iarăşi fecioară. 


Mieluşeaua cea nepătată şi cămara cea neîntinată, Născătoarea de Dumnezeu Ma- 
ria, cu veselie este adusă în chip prea luminat. Pe care îngerii lui Dumnezeu o 
înconjoară cu credinţă şi toţi credincioşii o fericesc pururea şi cu mulţumire cântă 
ei neîncetat cu glas mare: Mărirea şi mântuirea noastră tu eşti, ceea ce eşti cu totul 
fără prihană. 


Canon de rugăciune la praznicul Intrării în Biserică a Maicii Domnului (2) 


Tropar la praznicul Intrării în Biserică a Maicii Domnului, glasul al 4-lea: Astăzi 


înainte însemnarea bunăvoinţei lui Dumnezeu şi propovăduirea mântuirii 
oamenilor, în Templul lui Dumnezeu luminat Fecioara se arată şi pe Hristos tuturor 
mai înainte Îl vesteşte. Acesteia și noi cu mare glas să-i strigăm: Bucură-te, împli- 
nirea rânduielii Ziditorului. 


Cântarea 1 


Irmos: Cântare de biruinţă să cântăm toţi lui Dumnezeu, celui ce a făcut minuni 
minunate cu braţ înalt şi a izbăvit pe Israel, că S-a prea slăvit. 


Stih: Preasfântă Născătoare de Dumnezeu, miluieşte-ne pe noi. 


Să ne adunăm astăzi la Născătoarea de Dumnezeu, cinstind-o cu cântări şi să prăz- 
nuim praznic duhovnicesc. Că în Templul lui Dumnezeu, dar se aduce. 


Stih: Preasfântă Născătoare de Dumnezeu, miluieşte-ne pe noi. 
Cu cântări să lăudăm petrecerea Născătoarei de Dumnezeu cea prea slăvită, că în 


Templu astăzi, ca o Biserică a lui Dumnezeu, se aduce dar de mult preţ, după 
proorocie. 


Stih: Preasfântă Născătoare de Dumnezeu, miluieşte-ne pe noi. 

Sfânta Ana cea fără de prihană s-a bucurat, ca o maică ce a adus lui Dumnezeu Dar 
de mult preţ, în Templu. Şi Sfântul Ioachim împreună cu dânsa prăznuieşte 
bucuros. 

Stih: Preasfântă Născătoare de Dumnezeu, miluieşte-ne pe noi. 

David strămoșul tău te-a lăudat de demult, Fecioară dumnezeiască Mireasă, 
numindu-te Fiică a Împăratului Hristos. Pe care şi născându-L Prunc, ca o Maică 
L-ai alăptat. 

Stih: Preasfântă Născătoare de Dumnezeu, miluieşte-ne pe noi. 

Cu trupul de trei ani fiind, Născătoarea de Dumnezeu a fost adusă Domnului şi 
Sfântul Zaharia, preotul lui Dumnezeu, primind-o pe ea, în Templu bucurându-se a 
aşezat-o. 


Stih: Preasfântă Născătoare de Dumnezeu, miluieşte-ne pe noi. 


Fecioare, purtătoare de făclii, începeţi astăzi să dănţuiți;, maicilor, cântaţi Impă- 
rătesei Maicii celei ce merge în Templul Împăratului Hristos. 


Slavă Tatălui şi Fiului şi Sfântului Duh (a Preasfintei Treimi). 
Treimea cea de o Fiinţă, Părinte şi Cuvinte şi Duhule Sfinte, pe Tine cu credinţă Te 
slăvim ca pe Făcătorul tuturor şi Ție strigăm cu dreaptă credință: mântuieşte-ne pe 


noi, Dumnezeule. 


Şi acum şi pururea şi în vecii vecilor. Amin (a Născătoarei). 


Din vopseaua sângelui tău, Preacurată, în porfiră îmbrăcându-Se a ieşit Impăratul 
şi Dumnezeu şi a înnoit tot neamul omenesc cu milostivirea Sa. 


Catavasie: Hristos Se naşte, slăviţi-L, Hristos din ceruri, întâmpinaţi-L., Hristos pe 
pământ, înălțați-vă. Cântaţi Domnului tot pământul şi cu veselie lăudaţi-L, po- 
poare, că S-a prea slăvit. 


Cântarea a 3-a 


Irmos: Să se întărească inima mea întru voia Ta, Hristoase Dumnezeule, care peste 
ape ai întărit cerul al doilea şi ai întemeiat pământul peste ape, Atotputernice. 


Stih: Preasfântă Născătoare de Dumnezeu, miluieşte-ne pe noi. 

Să prăznuim, iubitorilor de praznic şi împreună să ne veselim cu duhul, mân- 
gâindu-ne astăzi în acest Sfânt praznic al Fiicei Impăratului şi Maicii Dumnezeului 
nostru. 

Stih: Preasfântă Născătoare de Dumnezeu, miluieşte-ne pe noi. 

Sfinte loachim, veseleşte-te astăzi şi te bucură, Sfânta Ana, cu duhul, aducând 
Domnului pe ceea ce s-a născut din voi, de trei ani fiind, ca pe o junincă Preacurată 
şi cu totul fără prihană. 


Stih: Preasfântă Născătoare de Dumnezeu, miluieşte-ne pe noi. 


Locaşul lui Dumnezeu în Sfântul Templu este adusă, Născătoarea de Dumnezeu 
Maria, cu trupul de trei ani fiind şi purtând făclii, fecioarele merg înaintea ei. 


Stih: Preasfântă Născătoare de Dumnezeu, miluieşte-ne pe noi. 


Mieluşeaua lui Dumnezeu cea nepătată, porumbiţa cea neîntinată, cortul cel de 
Dumnezeu încăpător, sfinţenia slavei a ales a locui în Cortul cel sfânt. 


Stih: Preasfântă Născătoare de Dumnezeu, miluieşte-ne pe noi. 
Cea de trei ani cu trupul şi de mulţi ani cu duhul, cea mai desfătată decât cerurile şi 
mai înaltă decât Puterile cele de sus să fie lăudată cu cântări, dumnezeiasca 


Mireasă. 


Stih: Preasfântă Născătoare de Dumnezeu, miluieşte-ne pe noi. 


Prăznuind petrecerea Născătoarei de Dumnezeu în cele unde nimeni nu intră şi noi 
cu fecioarele purtătoare de făclii înţelegătoare, cu veselie, astăzi să ne apropiem de 
Templu. 


Stih: Preasfântă Născătoare de Dumnezeu, miluieşte-ne pe noi. 


Preoții lui Dumnezeu, îmbrăcaţi-vă întru dreptate cu darul şi întâmpinați în chip 
luminat, deschizând uşile Sfintei Sfintelor pentru Fiica Împăratului şi Dumnezeului 
nostru. 


Slavă Tatălui şi Fiului şi Sfântului Duh (a Preasfintei Treimi). 

Lumină este Tatăl şi Lumină Fiul Lui şi Lumină este şi Duhul Mângâietorul. 
Pentru că Treimea strălucind, ca dintr-un soare, dumnezeieşte luminează şi păzeşte 
sufletele noastre. 

Şi acum şi pururea şi în vecii vecilor. Amin (a Născătoarei). 

Pe tine proorocii te-au propovăduit mai înainte, chivot al Sfinţeniei, curată şi 
cădelniţă de aur şi sfeşnic şi masă şi noi ca pe un cort de Dumnezeu încăpător te 
lăudăm pe tine. 

Catavasie: Fiului Celui Născut fără stricăciune din Tatăl mai înainte de veci şi mai 
pe urmă din Fecioară Intrupat mai presus de fire, lui Hristos Dumnezeu, să-l 
strigăm: Cel Ce ai înălţat fruntea noastră, Sfânt eşti, Doamne. 

Cântarea a 4-a 

Irmos: Cu duhul văzând mai înainte, proorocule Avacum, Intruparea Cuvântului, 
ai propovăduit strigând: când se vor apropia anii, Te vei cunoaşte, când va veni 
vremea, Te vei arăta. Slavă puterii Tale, Doamne! 

Stih: Preasfântă Născătoare de Dumnezeu, miluieşte-ne pe noi. 

Proorocule Isaia, prooroceşte nouă, care este Fecioara ce are în pântece? Cea din 
rădăcina lui luda, care a odrăslit şi s-a născut din David, împăratul din sămânță 


sfântă, Rod binecuvântat. 


Stih: Preasfântă Născătoare de Dumnezeu, miluieşte-ne pe noi. 


Incepeţi, fecioare şi cântaţi cântări, în mâini ţinând făclii şi prăznuiţi cu noi, 
lăudând Intrarea celei curate şi de Dumnezeu Născătoare, care acum merge în 
Templul Domnului cu strălucire. 


Stih: Preasfântă Născătoare de Dumnezeu, miluieşte-ne pe noi. 


Sfinţilor Ioachim şi Ana, veseliţi-vă acum, când aduceţi în Templul Domnului pe 
cea curată, care are să fie Maică lui Hristos Dumnezeu, Împăratului a toate, 
ceea ce s-a născut din voi ca o junincă de trei ani. 


Stih: Preasfântă Născătoare de Dumnezeu, miluieşte-ne pe noi. 


Sfântă a Sfintelor fiind tu, curată, în Sfântul Templu ai iubit a te sălăşlui şi cu în- 
gerii, Fecioară, vorbind, petreci, cu minune din cer pâine luând, hrănitoarea vieţii. 


Stih: Preasfântă Născătoare de Dumnezeu, miluieşte-ne pe noi. 


Născând mai presus de nădejde pe Preasfânta curată, cu bună credinţă au făgăduit a 
o aduce lui Dumnezeu şi au împlinit făgăduinţa, pe Ceea ce s-a născut dintr-înşii, 
astăzi Sfinţii loachim şi Ana aducând-o ca pe o jertfă în Casa lui Dumnezeu. 


Stih: Preasfântă Născătoare de Dumnezeu, miluieşte-ne pe noi. 


Odrăslit-a toiagul lui Aaron oarecând, mai înainte închipuind, prea curată, naşterea 
cea dumnezeiască. Că mai presus de fire aveai să zămisleşti şi nestricată să rămâi şi 
după naştere, Fecioară să te arăţi, Prunc alăptând, pe Dumnezeul tuturor. 


Stih: Preasfântă Născătoare de Dumnezeu, miluieşte-ne pe noi. 


Fecioare, pe Fecioara, maicilor, pe Maica, cu dreaptă credință adunaţi-vă să o 
cinstiți împreună cu noi, pe ceea ce s-a născut şi a născut, care ca o jertfă fără 
prihană a fost adusă lui Dumnezeu, toţi împreună cu bucurie să o prăznuim. 


Slavă Tatălui şi Fiului şi Sfântului Duh (a Preasfintei Treimi). 


Treimea în Feţe şi Unimea de Un Chip, cu dreaptă credinţă să O slăvim; pe 
Dumnezeu Cel Adevărat, pe care Îl laudă mai marii Cetelor îngereşti şi ale Arhan- 
ghelilor ca pe un Stăpân al făpturii, toți cu credinţă, închinându-ne, pururea, să-L 
prea slăvim. 


Şi acum şi pururea şi în vecii vecilor. Amin (a Născătoarei). 
Roagă neîncetat, Preasfântă Fecioară curată, pe Fiul tău şi Dumnezeu, pe care L-ai 


născut cu Trup, să mântuiască pe toţi robii tăi din multele feluri de curse ale 
diavolului şi de toate ispitele ce vin asupra lor. 


Catavasie: Toiag din rădăcina lui lesei şi floare dintr-însul, Hristoase, din Fecioară 
ai odrăslit, Tu Cel Lăudat, din muntele cel cu umbra deasă. Venit-ai Intrupându-Te 
din cea neispitită de bărbat, Cel fără de trup şi Dumnezeu, Slavă puterii Tale, Doa- 
mne! 


Cântarea a 5-a 


Irmos: Răsari nouă Lumina cea pururea fiitoare, celor ce mânecăm către judecăţile 
poruncilor Tale, Stăpâne, lubitorule de oameni, Hristoase, Dumnezeul nostru. 


Stih: Preasfântă Născătoare de Dumnezeu, miluieşte-ne pe noi. 


Lumini să purtăm drepteredincioşii, toţi împreună alergând şi mărind pe Maica lui 
Dumnezeu. Că se aduce astăzi prinos Domnului, ca o jertfă bine primită. 


Stih: Preasfântă Născătoare de Dumnezeu, miluieşte-ne pe noi. 


Să se veselească strămoşii astăzi, Stăpână şi să se bucure ceea ce te-a născut pe 
tine, împreună cu părintele tău. Că rodul lor Domnului este adus. 


Stih: Preasfântă Născătoare de Dumnezeu, miluieşte-ne pe noi. 


Pe mieluşeaua cea mult numită şi prea slăvită şi fără prihană, ca pe Ceea ce cu 
Trup a Născut pe dumnezeiescul Mieluşel, toţi să o lăudăm, prăznuind cu credinţă. 


Stih: Preasfântă Născătoare de Dumnezeu, miluieşte-ne pe noi. 


Dumnezeieştile semne ale încredințării naşterii tale, celei mai presus de minte, se 
scriu, curată Fecioară, astăzi întru Duhul Sfânt în Templul lui Dumnezeu. 


Stih: Preasfântă Născătoare de Dumnezeu, miluieşte-ne pe noi. 

Să se deschidă uşile cele dinaintea slavei Dumnezeului nostru şi să primească pe 
Maica lui Dumnezeu, ceea ce nu ştie de nuntă, ca pe o neîntinată junincă de trei 
anl. 


Stih: Preasfântă Născătoare de Dumnezeu, miluieşte-ne pe noi. 


Muntele cel de mult preţ şi umbros să-l lăudăm, pe pururea Fecioara care s-a făcut 
Maica lui Dumnezeu. Că aceasta a strălucit la margini lumină. 


Slavă Tatălui şi Fiului şi Sfântului Duh (a Preasfintei Treimi). 


Pe o Dumnezeire peste toate Stăpânitoare şi pururea Vecuitoare slăvind, să ne 
închinăm ei, celei cinstite în Trei Feţe, Nedespărțite în Fire şi cu aceeaşi Slavă. 


Şi acum şi pururea şi în vecii vecilor. Amin (a Născătoarei). 


Liman liniştit şi de necucerit, zid am agonisit rugăciunea ta în primejdii, de 
Dumnezeu Născătoare, pururea izbăvindu-ne din primejdii şi din necazuri. 


Catavasie: Dumnezeul păcii fiind şi Tată al îndurărilor, pe Îngerul Sfatului Tău 
Celui Mare dăruindu-ni-L, Pace L-ai trimis nouă. Deci, povăţuiţi fiind la lumina 
cunoștinței de Dumnezeu, de noapte mânecând, Te slăvim, lubitorule de oameni. 


Cântarea a 6-a 


Irmos: Pe proorocul lona urmând strig: scoate din stricăciune viaţa mea, Bunule şi 
mă mântuieşte, Mântuitorul lumii, pe mine cel ce strig: Slavă Ție. 


Stih: Preasfântă Născătoare de Dumnezeu, miluieşte-ne pe noi. 


Să prăznuim credincioşii praznic duhovnicesc, pe Maica lui Dumnezeu lăudând-o 
cu dreaptă credinţă. Că este mai Sfântă decât minţile cele cereşti. 


Stih: Preasfântă Născătoare de Dumnezeu, miluieşte-ne pe noi. 


Cu cântări duhovniceşti să lăudăm, credincioşii, pe Maica Luminii, că astăzi s-a 
arătat nouă mai înainte mergând în casa lui Dumnezeu. 


Stih: Preasfântă Născătoare de Dumnezeu, miluieşte-ne pe noi. 


Nepătata mieluşea şi curata porumbiţă s-a dus să locuiască în Casa lui Dumnezeu, 
cea fără prihană, mai înainte fund rânduită a fi Maică a lui Hristos Dumnezeu. 


Stih: Preasfântă Născătoare de Dumnezeu, miluieşte-ne pe noi. 


In Templul Legii intrări săvârşeşte Biserica lui Dumnezeu, cortul cel ceresc, din 
care nouă, celor din întuneric, Lumină ne-a strălucit. 


Stih: Preasfântă Născătoare de Dumnezeu, miluieşte-ne pe noi. 


Pruncă fiind cu trupul şi desăvârşită cu sufletul, Sfântul Chivot în Casa lui Dumne- 
zeu intră ca să se hrănească cu dumnezeiescul har. 


Stih: Preasfântă Născătoare de Dumnezeu, miluieşte-ne pe noi. 


Din toate ispitele şi primejdiile sufleteşti mântuişte-ne pe noi, cei ce alergăm la 
tine, prea lăudată, cu rugăciunile tale, Maica lui Hristos Dumnezeu. 


Slavă Tatălui şi Fiului şi Sfântului Duh (a Preasfintei Treimi). 


Părinte şi Fiule şi Duhule cel Drept, Unime în Trei Ipostasuri şi Nedespărțită Trei- 
me, miluieşte pe cei ce se închină Dumnezeieştii Tale Stăpânii. 


Şi acum şi pururea şi în vecii vecilor. Amin (a Născătoarei). 


În pântecele tău încăput fiind Cel Neîncăput de totul, Maica lui Dumnezeu, a ieşit 
din tine, prea curată, îndoit în fire, Dumnezeu şi Om. 


Catavasie: Din pântece pe Ilona ca pe un prunc l-a lepădat fiara mării, precum l-a 
primit şi în Fecioară sălăşluindu-Se Cuvântul şi Trup luând, a ieşit, păzind-o 
nestricată. Că Cel ce nu a pătimit stricăciune, pe ceea ce L-a născut, a păzit-o nevă- 
tămată. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele “Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui 
potrivnic, având ajutorul Tău armă de pace, nebiruită biruinţă. 


Preacurat Templu al Mântuitorului, Cămara cea de mult preţ şi Fecioara, sfințită 
vistieria Slavei lui Dumnezeu, astăzi este adusă în Casa Domnului, împreună 
aducând harul Duhului lui Dumnezeu, pe care o laudă îngerii lui Dumnezeu. Acea- 
sta este Cortul cel Ceresc. 


Cântarea a 7-a 


Irmos: Cuptorul, Mântuitorule, se răcorea, iar tinerii dănţuind cântau: Dumnezeul 
părinților noştri, bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 


Să dănţuim, iubitorilor de praznic, astăzi, să lăudăm pe curata Stăpână, pe Sfinţii 
Ioachim şi pe Ana după vrednicie cinstindu-i. 


Stih: Preasfântă Născătoare de Dumnezeu, miluieşte-ne pe noi. 


Prooroceşte cel ce grăieşti cu Duhul: aduce-se-vor fecioare în urma ta, aduce-se- 
vor în Templu ţie, Impărătesei Maice. 


Stih: Preasfântă Născătoare de Dumnezeu, miluieşte-ne pe noi. 


Bucuratu-s-au Cetele îngerilor, veselitu-s-au duhurile drepţilor, când Maica lui 
Dumnezeu în Sfânta Sfintelor a fost adusă. 


Stih: Preasfântă Născătoare de Dumnezeu, miluieşte-ne pe noi. 


Și cu trupul şi cu duhul s-a bucurat Maria cea fără prihană rămânând în Templul 
Domnului, ca un vas prea sfințit. 


Stih: Preasfântă Născătoare de Dumnezeu, miluieşte-ne pe noi. 


Primind hrană cerească, a sporit cu înţelepciunea şi cu harul, făcându-se Maică 
după trup a Mântuitorului Hristos. 


Stih: Preasfântă Născătoare de Dumnezeu, miluieşte-ne pe noi. 


Dusu-te-au pe tine în cele mai dinăuntru ale Templului înţelepţii tăi Părinţi, Prea- 
curată, ca să te hrăneşti în chip neobişnuit spre sălăşluirea lui Hristos Dumnezeu. 


Slavă Tatălui şi Fiului şi Sfântului Duh (a Preasfintei Treimi). 


Să slăvim Treimea cea Nedespărţită, să lăudăm o Dumnezeire, împreună cu Tatăl 
pe Cuvântul şi pe Duhul cel cu totul Sfânt. 


Şi acum şi pururea şi în vecii vecilor. Amin (a Născătoarei). 


Roagă pe Domnul pe care L-ai născut, ca pe Cel ce este Milostiv din fire, Năs- 
cătoare de Dumnezeu, Să mântuiască sufletele celor ce te laudă pe tine. 


Catavasie: Tinerii în dreaptă credinţă fiind crescuţi, păgâneasca poruncă nebă- 
gând-o în seamă, de groaza focului nu s-au înspăimântat, ci, în mijlocul văpăii 
stând, au cântat: Dumnezeul părinţilor noştri, bine eşti cuvântat. 

Cântarea a 8-a 

Irmos: Cel de care se înfricoşează îngerii şi toate Oştile ca de Făcătorul şi Dom- 
nul, lăudaţi-L, preoţi, prea măriţi-L, tineri, binecuvântaţi-L, popoare şi prea înăl- 
țaţi-L întru toţi vecii. 


Stih: Preasfântă Născătoare de Dumnezeu, miluieşte-ne pe noi. 


Se veselesc astăzi cu bucurie Sfinţii loachim şi Ana cea fără prihană, aducând 
Domnului Dumnezeu jertfă pe Sfânta Fiică, cea dăruită ei prin făgăduinţă. 


Stih: Preasfântă Născătoare de Dumnezeu, miluieşte-ne pe noi. 


Lăudaţi sunt Sfinţii David şi lesei şi luda este cinstit: că din rădăcina lor a odrăslit 
Rod, curata Fecioară, din care S-a născut Dumnezeu cel mai înainte de veci. 


Stih: Preasfântă Născătoare de Dumnezeu, miluieşte-ne pe noi. 


Maria cea prea curată şi cort însuflețit a fost adusă astăzi în Casa lui Dumnezeu şi a 
primit-o pe ea Zaharia cu mâinile ca pe un odor al Domnului. 


Stih: Preasfântă Născătoare de Dumnezeu, miluieşte-ne pe noi. 

Ca pe o uşă de mântuire şi ca pe un munte înţelegător, ca pe o scară însuflețită, să 
cinstim credincioşii după adevăr pe Fecioara şi Maica lui Dumnezeu, cea bine- 
cuvântată de mâinile preoților. 

Stih: Preasfântă Născătoare de Dumnezeu, miluieşte-ne pe noi. 

Proorocii, apostolii şi mucenicii lui Hristos, Cetele îngerilor şi toţi pământenii să 
cinstim cu cântări pe Fecioara cea curată, ca pe o binecuvântată Maică a Celui 


Preaînalt. 


Stih: Preasfântă Născătoare de Dumnezeu, miluieşte-ne pe noi. 


Templului te-au adus pe tine, prea cinstită curată, cei ce dumnezeieşte te-au născut; 
ca pe o jertfă curată şi străină, te sălăşluieşti întru cele neumblate, ca să te găteşti 
de mai înainte lui Dumnezeu, spre Locaş Cuvântului. 


Binecuvântăm pe Tatăl, pe Fiul şi pe Sfântul Duh, Dumnezeu. 


Lăudat să fie Cel Întreit Sfânt, Tatăl şi Fiul şi Duhul Sfânt, Unimea cea nedes- 
părţită, o Dumnezeire, care ţine în mână toată făptura întru toţi vecii. 


Şi acum şi pururea şi în vecii vecilor. Amin (a Născătoarei). 


Cuvântul Cel fără început S-a Inceput, cu Trup Născându-Se precum a binevoit, 
Dumnezeu şi Om din Prunca Fecioară, iarăşi zidindu-ne pe noi cei căzuți mai 
înainte, pentru multa Sa milostivire. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L. pe Dânsul întru toţi vecii. 


Cuptorul cel răcorit a închipuit chipul minunii celei mai presus de fire, că nu a ars 
pe tinerii pe care i-a primit, precum nici Focul Dumnezeirii nu a ars pântecele 
Fecioarei în care a intrat. Pentru aceasta cântând să strigăm: să binecuvânteze toată 
făptura pe Domnul şi să-L prea înalțe pe Dânsul întru toţi vecii. 


La Cântarea a 9-a 


Stih: Ingerii, intrarea celei prea curate văzând, s-au mirat, cum Fecioara a in- 
trat în Sfânta Sfintelor. 


Irmosul: Ca de un Chivot însufleţit al lui Dumnezeu, nici cum să nu se atingă 
mâna necredincişilor, iar buzele credincioşilor, fără tăcere glasul îngerului cântând, 
cu bucurie să strige Născătoarei de Dumnezeu: cu adevărat mai presus decât toţi 
eşti, Fecioară curată. 


Stih: Ingerii, intrarea celei prea curate văzând, s-au mirat, cum Fecioara a in- 
trat în Sfânta Sfintelor. 


Ca ceea ce ai prea luminată frumuseţea curăţiei sufletului, Născătoare de Dumne- 
zeu, curată şi de harul lui Dumnezeu din cer eşti plină cu Lumina cea pururea 


fiitoare, luminezi totdeauna pe cei ce cu veselie strigă: cu adevărat mai presus de- 
cât toţi eşti, Fecioară curată. 


Stih: Ingerii, intrarea Fecioarei văzând, s-au mirat, cum cu prea Slăvire a intrat 
în Sfânta Sfintelor. 


Mai presus zboară decât puterea cuvintelor, minunea ta, Născătoare de Dumnezeu 
curată. Că trupul întru tine îl socotesc, mai presus de cuvânt, neprimitor de 
curgerea păcatului. Pentru aceasta cu mulțumire strig către tine: cu adevărat mai 
presus decât toți eşti, Fecioară curată. 


Stih: Ingerii şi oamenii intrarea Fecioarei să o cinstim, căci cu Slavă a intrat în 
Sfânta Sfintelor. 


Cu prea mărire mai înainte te-a închipuit, curată, Legea, pe tine cort şi dumne- 
zeiască năstrapă şi catapeteasmă şi toiag, Biserică nestricată şi uşă a lui Dumnezeu. 
Pentru aceasta învăţăm a striga către tine: cu adevărat mai presus decât toți eşti, 
Fecioară curată. 


Stih: Ingerii, intrarea Fecioarei văzând, s-au mirat, cum cu dumnezeiască 


plăcere a intrat în Sfânta Sfintelor. 


Dulce cântând ţie mai înainte a glăsuit David, numindu-te pe tine Fiică a 
Împăratului, cu podoaba virtuţilor văzându-te împodobită, stând de-a drepta înain- 
tea lui Dumnezeu. Pentru aceasta proorocul a strigat: cu adevărat mai presus decât 
toţi eşti, Fecioară curată. 


Stih: Îngeri, săltaţi cu sfinţii, fecioare, împreună dănţuiţi, că Fiica lui Dumne- 
zeu a intrat în Sfânta Sfintelor. 


De Dumnezeu primitoare mai înainte văzându-te Solomon, Născătoare de Dumne- 
zeu, te-a vestit pe tine uşă deschisă Împăratului şi izvor viu pecetluit, din care apa 
cea netulbure a izvorât nouă, celor ce strigăm cu credinţă: cu adevărat mai presus 
decât toţi eşti, Fecioară curată. 


Stih: Ingerii şi oamenii, pe Fecioara, cu cântări să o mărim, căci cu dumne- 
zeiască cuviinţă a intrat în Sfânta Sfintelor. 


Dai harurile tale cele liniştite, Născătoare de Dumnezeu, sufletului meu, izvorând 
viaţă celor ce te cinstesc după datorie, singură apărându-i şi acoperindu-i şi 


păzindu-i, ca să strige către tine: cu adevărat mai presus decât toţi eşti, Fecioară cu- 
rată. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Irmosul: Pe norul cel purtător de Lumină, întru care Stăpânul tuturor din cer ca 
ploaia pe lână S-a Pogorât şi S-a Intrupat pentru noi, făcându-Se Om Cel fără de 
început, să o mărim toţi, ca pe Maica Dumnezeului nostru, curată. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Din cei drepți a ieşit, din Sfinţii loachim şi din Ana, rodul făgăduinţei, dumne- 
zeiasca Pruncă Maria şi ca nişte tămâie bine primită, cu trupul Pruncă fiind, este 
adusă să locuiască în Sfânta Sfintelor din Templu, ca o Sfântă. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoţilor. 


Pe ceea ce a fost Pruncă cu firea şi mai presus de fire s-a arătat Maică lui Dumne- 
zeu, să o lăudăm cu cântări. Că în Templul Legii Domnului astăzi a fost adusă, 
spre a fi mireasmă cu bun miros, ca un rod duhovnicesc al drepţilor. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Născătoarei de Dumnezeu, cu cuviinţă, să strigăm credincioşii cu îngerul: Bucură- 
te! Bucură-te, prea bună Mireasă! Bucură-te, nor luminos, din care nouă, celor ce 
şedeam întru întunericul necunoştinţei, ne-a Strălucit Domnul! Bucură-te, nădejdea 
tuturor! 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Sfânta Sfintelor şi a lui Dumnezeu Maică Marie, cu rugăciunile tale, curată, scapă- 
ne din cursele vrăjmaşului şi din tot eresul şi necazul pe noi, cei ce ne închinăm cu 
credinţă icoanei Sfântului tău Chip. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Cântare după vrednicie, Născătoare de Dumnezeu, toată zidirea, cu îngerul Gavriil, 
să-1 strige, glăsuind: Bucură-te, Maica lui Dumnezeu, cu totul fără prihană, prin 
care ne-am mântuit din blestemul cel dintâi, făcându-ne părtaşi nestricăciunii. 


Stih: Măreşte, suflete al meu, pe Ceea ce s-a adus în Templul Domnului şi s-a 
binecuvântat de mâinile preoților. 


Mai presus decât Heruvimii şi decât Serafimii mai înaltă şi mai desfătată decât 
cerurile te-ai arătat, Fecioară, ca ceea ce pe Cel Neîncăput de toate, Dumnezeul no- 
stru, în pântecele tău L-ai încăput şi L-ai născut în chip de negrăit; pe care roagă-L 
îndelung pentru noi. 


În loc de Slavă Tatălui şi Fiului şi Sfântului Duh. 


Măreşte, suflete al meu, Stăpânia Dumnezeirii celei în Trei Ipostasuri şi Ne- 
despărțite. 


Firea cea în Trei Ipostasuri şi Slava cea nedespărţită şi într-o Dumnezeire lăudată 
neîncetat, în cer şi pe pământ, Treimea cea Nedespărțită să O slăvim, Tatălui şi 
Fiului şi împreună şi Duhului închinându-ne cu dreaptă credinţă. 


In loc de Şi acum şi pururea şi în vecii vecilor. Amin (a Născătoarei). 


Măreşte, suflete al meu, pe cea mai cinstită şi mai mărită decât Oştile cele de sus. 


Pe cei ce aleargă cu credinţă sub milostivirea ta şi se închină cu bună cinstire Fiului 
tău, Fecioară de Dumnezeu Născătoare, ca Unui Dumnezeu şi Domn al lumii, roa- 
gă-te ca să-i mântuiască de stricăciune, de primejdii şi de toate ispitele. 


Catavasie: Taină străină văd şi prea slăvită, cer fiind peştera, Scaun de Heruvimi 
Fecioara, ieslea sălăşluire, întru care s-a culcat Cel Neîncăput, Hristos Dumnezeu, 
pe care lăudându-L Il mărim. 


Sedelna, glasul al 4-lea. Podobie: Spăimântatu-s-a Iosif, lucru mai presus de fire 
văzând şi în minte a avut ploaia cea de pe lână, la zămislirea ta cea fără de să- 
mânţă, de Dumnezeu Născătoare, rugul cel nears în foc, toiagul lui Aaron ce a 


odrăslit şi mărturisind logodnicul şi ocrotitorul tău preoţilor, a grăit: Fecioara naşte 
şi după naştere rămâne iarăşi fecioară. 


Spune, David, ce praznic este acesta de acum, pe care l-ai lăudat oarecând în 
Cartea Psalmilor, pe Fiica Prunca lui Dumnezeu şi Fecioara? Că ai zis: aduce-se- 
vor Împăratului fecioare în urma ei şi cele de aproape ale ei. Minunat şi a toată 
lumea praznic fă celor ce strigă: Născătoarea de Dumnezeu este pentru noi soli- 
toarea mântuirii. 


Sedelna, glasul al 4-lea. Podobie: Spăimântatu-s-a Iosif, lucru mai presus de fire 
văzând şi în minte a avut ploaia cea de pe lână, la zămislirea ta cea fără de 
sămânță, de Dumnezeu Născătoare, rugul cel nears în foc, toiagul lui Aaron ce a 
odrăslit şi mărturisind logodnicul şi ocrotitorul tău preoților, a grăit: Fecioara naşte 
şi după naştere rămâne iarăşi fecioară. 


Mieluşeaua cea nepătată şi cămara cea neîntinată, Născătoarea de Dumnezeu 
Maria, cu veselie este adusă în chip prea luminat. Pe care îngerii lui Dumnezeu o 
înconjoară cu credinţă şi toţi credincioşii o fericesc pururea şi cu mulţumire cântă 
ei neîncetat cu glas mare: mărirea şi mântuirea noastră tu eşti, ceea ce eşti cu totul 
fără prihană. 


Acatistul intrării în Biserică a Maicii Domnului 


Rugăciunile începătoare 
În numele Tatălui, şi al Fiului şi al Sfântului Duh. Amin. 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 


Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacele şi icoasele 


Condacul 1 


Pe cea mai aleasă din toate neamurile, pe Sfânta Pruncă care se aduce astăzi de 
Sfinți săi părinți în Biserica Domnului şi se aşează în Sfânta Sfintelor, spre 
sălăşluirea Împăratului tuturor, cu cântări de laudă şi cu mulţime de făclii să o 
întâmpinăm. lar tu care ai milostivire nemărginită, slobozeşte-ne din toate nevoile 
pe noi care îți cântăm: Bucură-te, bucuria noastră, Sfântă Pruncă, pururea Fe- 
cioară. 


Icosul 1 

Îngerii lui Dumnezeu o înconjoară cu credinţă, iar credincioşii o fericesc pururi şi 
cu bucurie cântă laudele acestea: 

Bucură-te, Sfântă Pruncă, care astăzi eşti adusă în Sfânta Sfintelor; 
Bucură-te, că Sfinţii tăi părinţi astăzi iau roada făgăduinţei; 

Bucură-te, că ai fost binecuvântată de marele arhiereu Zaharia; 
Bucură-te, că el te-a aşezat în Sfânta Sfintelor; 

Bucură-te, că Sfântul Zaharia apărând cinstea ta, de evrei a fost omorât; 
Bucură-te, jertfă bine primită de Dumnezeu; 

Bucură-te, că în Sfânta Sfintelor se pregăteşte azi sălăşluirea ta; 
Bucură-te, că tu începi mântuirea noastră; 

Bucură-te, că de fecioare de vârsta ta ai fost petrecută; 

Bucură-te, bucuria noastră, Sfântă Pruncă, pururea Fecioară. 


Condacul al 2-lea 

Veniţi cetele creştineşti să ne adunăm la Sfânta Pruncă, care lăsând toate bucuriile 
din lume, se duce ca o jertfă în Biserica Domnului de către Sfinţii săi părinți, 
pentru mântuirea noastră, şi ca o mulţumire să o cinstim cu cântări prăznuind du- 
hovniceşte, iar lui Dumnezeu să-i cântăm: Aliluia! 


Icosul al 2-lea 

În vârstă de trei ani fiind Sfânta Pruncă, iar mai târziu Născătoare de Dumnezeu i 
s-a adus Domnului, împlinind făgăduinţa părinților săi, şi marele arhiereu Zaharia 
o primeşte şi o aşează în Sfânta Sfintelor, pentru a noastră mântuire, pentru aceasta 
să-i cântăm: 

Bucură-te, că de fecioare cu făclii ai fost adusă; 

Bucură-te, vasul cel sfinţit; 

Bucură-te, biserica Împăratului tuturor; 

Bucură-te, fecioară de Dumnezeu aleasă; 

Bucură-te, că David mai înainte a proorocit despre intrarea ta în Sfânta Sfintelor; 
Bucură-te, pâine cuvântătoare; 

Bucură-te, cămara Cuvântului lui Dumnezeu: 

Bucură-te, că ai fost hrănită de Îngeri; 

Bucură-te, că ai fost aleasă de Dumnezeu pentru a fi Maică a Sa; 

Bucură-te, cortul lui Dumnezeu; 

Bucură-te, bucuria noastră, Sfântă Pruncă, pururea Fecioară. 


Condacul al 3-lea 

David proorocul te-a lăudat de demult, Fiică a lui Dumnezeu numindu-te; iar tu 
născând Prunc pe Hristos Domnul nostru, l-ai hrănit cu lapte, ca o Maică Sfântă a 
Lui. Pentru această mare taină eşti adusă în Biserica Domnului şi aşezată în Sfânta 
Sfintelor, unde, neîncetat ai cântat: Aliluia! 


Icosul al 3-lea 

Ana cea neprihănită s-a bucurat că împlinind făgăduinţa sa, aduce pe ceea ce s-a 
născut din făgăduinţa lui Dumnezeu, ca dar de mare preţ, şi Ioachim prăznuieşte 
luminat, iar noi te fericim, Sfântă Pruncă, cu această jertfă de cântare: 

Bucură-te, singura binecuvântată între femei; 

Bucură-te, propovăduirea proorocilor; 

Bucură-te, slava apostolilor; 

Bucură-te, lauda mucenicilor; 

Bucură-te, înnoirea lumii; 

Bucură-te, împăcarea lui Dumnezeu; 

Bucură-te, scaunul Stăpânului; 


Bucură-te, sălăşluirea luminată a Mântuitorului; 
Bucură-te, bucuria noastră, Sfântă Pruncă, pururea Fecioară. 


Condacul al 4 lea 

Împodobită de nuntă se arată astăzi Biserica, frumoasă cămară, primind pe cămara 
cea însuflețită a lui Dumnezeu, pe cea curată şi fără de prihană şi mai luminată 
decât toată făptura, petrecând copilăria sa în Sfânta Sfintelor, şi cu îngerii îm- 
preună cântând: Aliluia! 


Icosul al 4-lea 

Saltă astăzi toate oştirile îngereşti şi mulţimea creştinilor, înaintea feţei tale, prea 
curată Pruncă, purtătorii de făclii aleargă împreună cântând şi grăind acestea: 
Bucură-te, uşă dinspre răsărituri,; 

Bucură-te, Sfântă Pruncă, primită în Biserică cu mare cinste; 

Bucură-te, uşa Domnului; 

Bucură-te, vistierie prea curată a înţelepciunii; 

Bucură-te, izvorul darului; 

Bucură-te, mieluşea curată; 

Bucură-te, porumbiţă neîntinată; 

Bucură-te, bucuria noastră, Sfântă Pruncă, pururea Fecioară. 


Condacul al 5-lea 

Mieluşeaua lui Dumnezeu, curată, porumbiţă neîntinată, cortul lui Dumnezeu cel 
neîncăpător, sfinţenia slavei, prăznuind petrecerea ta, Sfântă Pruncă, întru cele ce 
nimenea nu intră, astăzi ne veselim cu fecioarele, care cu făclii aprinse te-au pe- 
trecut în Sfânta Sfintelor unde cu bucurie cântai: Aliluia! 


Icosul al 5-lea 

Pe cea de trei ani cu trupul şi de mulţi ani proorocită, pe cea, mai desfătată decât 
cerurile şi mai înaltă decât puterile cele de sus, cu cântări să o lăudăm pe dumne- 
zeiasca Pruncă: 

Bucură-te, solitoarea mântuirii noastre; 

Bucură-te, cea înconjurată de îngeri; 

Bucură-te, cea cinstită de oamenii credincioşi; 

Bucură-te, liman cu bună linişte; 

Bucură-te, zid nesurpat,; 

Bucură-te, Maica luminii; 

Bucură-te, mai înainte rânduită a fi Maica lui Dumnezeu; 

Bucură-te, Pruncă cu trupul; 

Bucură-te, desăvârşită cu sufletul; 


Bucură-te, bucuria noastră, Sfântă Pruncă, pururea Fecioară. 


Condacul al 6-lea 

Pe tine te-au propovăduit proorocii mai înainte, numindu-te sicriu sfințit, cădelniță 
de aur, sfeşnic, masă, scară şi turn, mieluşea curată, cămară neîntinată; iar noi, ca 
pe un cort de Dumnezeu încăpător, care ne-a mântuit pe noi, cântând strigăm: Ali- 
luia! 


Icosul al 6-lea 

Pe uşa cea neumblată, casă lui Dumnezeu primind-o, astăzi a încetat umbra legii, 
căci s-a arătat darul şi adevărul, muntele cel umbrit pe care mai înainte l-a văzut 
Avacum şi a vestit pe Ceea ce a intrat înăuntrul celor neumblate ale Bisericii, pen- 
tru care îi cântăm: 

Bucură-te, cea plină de lumină; 

Bucură-te, mângâierea noastră în necaz; 

Bucură-te, doctorul tuturor bolilor; 

Bucură-te, sfărâmarea morţii, 

Bucură-te, râu de viaţă nedeşertat; 

Bucură-te, carte pecetluită cu Duhul; 

Bucură-te, cămara cea însuflețită a lui Hristos Domnul; 

Bucură-te, locul bucuriei; 

Bucură-te, că ai stricat blestemul Evei; 

Bucură-te, bucuria noastră, Sfântă Pruncă, pururea Fecioară. 


Condacul al 7-lea 

Tot pământul vede astăzi lucruri străine şi prea mărite, cum Pruncă fiind, aşezată în 
Sfânta Sfintelor, primeşte hrană de la îngeri, purtând chipul rânduielii împreună 
cântă totdeauna: Aliluia! 


Icosul al 7-lea 

Prea slăvită sfinţenie, sfinţită dăruire, astăzi Preasfânta Pruncă, punându-se în Bise- 
rica lui Hristos, împăratul a toate, se păzeşte a fi locaş luminat celui ce a ales-o, 
pentru frumuseţea sufletului ei curat; iar noi cântăm acestea: 

Bucură-te, mântuirea noastră; 

Bucură-te, bucuria robilor tăi; 

Bucură-te, chemarea noastră; 

Bucură-te, Ceea ce ai născut pe Împăratul tuturor; 

Bucură-te, cămara curăţiei; 

Bucură-te, crin cu dulce miros; 

Bucură-te, mirul cel de mult preţ; 


Bucură-te, tămâie cu bună mireasmă; 
Bucură-te, că întorci întristările noastre în bucurie; 
Bucură-te, bucuria noastră, Sfântă Pruncă, pururea Fecioară. 


Condacul al 8-lea 

Astăzi ai strălucit în casa Domnului ca un sfeşnic luminos, Sfântă Pruncă, şi ne 
luminezi cu cinstitele tale daruri ale milelor şi minunilor tale, că ele sunt mai pre- 
sus de minte, străină este naşterea ta, străin este chipul naşterii tale, străine şi prea 
slăvite sunt toate ale tale, pentru care cântăm lui Dumnezeu: Aliluia! 


Icosul al 8-lea 

Cela ce poartă toate cu cuvântul a auzit rugăciunea drepţilor şi stârpiciunea a 
dezlegat-o, ca un îndurat, şi le-a dăruit pricina bucuriei locuinţa harului, întru care 
sunt puse vistieriile tainelor, pentru care şi noi cu mulţumire îi cântăm: 

Bucură-te, holdă nearată; 

Bucură-te, spic dumnezeiesc; 

Bucură-te, izvor nedeşertat al apei celei vii; 

Bucură-te, mieluşeaua care ai născut pe Mieluşelul lui Dumnezeu; 

Bucură-te, curăţitoarea cea caldă; 

Bucură-te, luceafărul dimineţii; 


Bucură-te, că ai purtat pe Soarele Hristos; 

Bucură-te, locaşul luminii; 

Bucură-te, că ai stricat întunericul; 

Bucură-te, bucuria noastră, Sfântă Pruncă, pururea Fecioară. 


Condacul al 9-lea 

Pe tine, steaua cea împărătească, primindu-te Biserica lui Dumnezeu, unde te-ai 
împărtăşit dulceţii celei nesfârşite şi la cele mai bune ai trecut, văzând în Fiul 
împlinirea celor mai înainte zise; pentru acesta noi, cântând acest mare praznic, 
cântăm lui Dumnezeu: Aliluia! 


Icosul al 9-lea 

Astăzi ne-a strălucit primăvara veselă, luminând sufletele noastre, gândul şi min- 
tea, cu darul prăznuirii Intrării în Biserică a Sfintei Prunce, pentru un trai sfânt, 
pregătindu-se a fi sălaş Împăratului celui Ceresc, pentru aceasta primeşte de la noi 
aceste laude: 

Bucură-te, uşa prin care a trecut Cuvântul; 

Bucură-te, că ai sfărâmat uşile iadului; 

Bucură-te, că ai alungat pe diavolii cei întunecaţi; 

Bucură-te, cea cu totul lăudată; 


Bucură-te, curățirea lumii; 

Bucură-te, scară care înalţi pe cei de pe pământ la cer; 

Bucură-te, pod care treci de la moarte la viaţă; 

Bucură-te, că fără de osteneală ai purtat în pântecele tău, pe Cel ce poartă toate; 
Bucură-te, că ai născut pe Dătătorul legii; 

Bucură-te, bucuria noastră, Sfântă Pruncă, pururea Fecioară. 


Condacul al 10-lea 

Daruri aduc azi cerul şi pământul Preasfintei Prunce, cetele îngereşti, mulțimea 
creştinilor şi toată suflarea, căci legea a trecut ca umbra şi razele darului au stră- 
lucit, intrând în Biserică Sfânta Pruncă, pentru a slăvi pe Dumnezeu cu viaţă sfântă 
şi cu cântare îngerească: Aliluia! 


Icosul al 10-lea 
In Biserică aducând Ana pe ceea ce avea să fie casa Domnului, strigând, grăia: 


Iar noi minunându-ne de acestea cântăm aşa: 
Bucură-te, păzitoarea robilor tăi; 
Bucură-te, sfințită scăpare a păcătoşilor; 
Bucură-te, minunarea oamenilor; 
Bucură-te, bucuria îngerilor; 
Bucură-te, grabnic ajutătoare a celor ce se roagă ţie; 
Bucură-te, adâncul cel nemăsurat; 
Bucură-te, chemarea proorocilor, 
Bucură-te, podoaba apostolilor; 
Bucură-te, bucuria noastră, Sfântă Pruncă, pururea Fecioară. 


Condacul al 11-lea 

„a spus Sfânta Ana, Sfântului Zaharia chemându-L 
pe Dumnezeu cu credinţă în post şi în rugăciune ca să iau rodul durerii mele şi 
după naştere să o aduc Celui ce mi-a dat-o. Pentru aceasta mă veselesc astăzi, îm- 
plinind făgăduinţa mea, cântând lui Dumnezeu: Aliluia! 


Icosul al 11-lea 

Veseliţi-vă astăzi luminat, Sfinților părinţi ai prea curatei Prunce, pe care o aduceţi 
jertfă sfântă, căci a fost dată vouă din făgăduinţă, pentru curăția vieţii voastre pe 
pământ, cea plină de fapte bune, din care s-a născut Mântuitorul nostru, care şi-a 
ales-o cort însufleţit, căruia îi cântăm: 

Bucură-te, întărirea mucenicilor; 


Bucură-te, scăpare şi liniştea robilor tăi; 

Bucură-te, că prin tine moştenim viaţa cea veşnică; 

Bucură-te, că ne îmbraci cu haina nestricăciunii; 

Bucură-te, că prin tine am văzut lumina; 

Bucură-te, că ne ridici de la întuneric la lumină; 

Bucură-te, că ne ajuţi a nu iubi desfătările pământeşti; 
Bucură-te, cea pururea binecuvântată de robi tăi; 

Bucură-te, stea neapusă; 

Bucură-te, bucuria noastră, Sfântă Pruncă, pururea Fecioară. 


Condacul al 12-lea 

Prin harul dat ţie de la Dumnezeu, Sfântă Pruncă, te-ai făcut uşă de mântuire, mun- 
te înţelegător, scară însuflețită, pe care proorocii te-au vestit de demult. apostolii 
te-au propovăduit, mucenicii te-au mărturisit, cuvioşii te-au slăvit, îngerii şi pă- 
mântenii slavoslovesc înaintea lui Dumnezeu pentru tine, cântând: Aliluia! 


Icosul al 12-lea 

În Biserică te-au adus pe tine, dumnezeiască Fiică, bătrânii tăi părinţi, cei ce te-au 
născut, ca pe o jertfă curată şi străin lucru, te sălăşluieşti întru cele neumblate, ca 
mai înainte să găteşti locaş lui Dumnezeu-Cuvântul, căruia închinându-ne, strigăm 
ls: 

Bucură-te, că ai născut pe Cel Milostiv; 

Bucură-te, că ne-ai adus pe Soarele cel mare; 

Bucură-te, că ai deschis Raiul cel închis; 

Bucură-te, lauda cuvioşilor; 

Bucură-te, cununa mucenicilor; 

Bucură-te, podoaba drepţilor; 

Bucură-te, mântuirea credincioşilor; 

Bucură-te, vasul mirului celui dumnezeiesc; 

Bucură-te, folositoarea lumii; 

Bucură-te, bucuria noastră, Sfântă Pruncă, pururea Fecioară. 


Condacul al 13-lea (de 3 ori) 

O, cea mai cinstită şi mai sfântă decât toţi sfinţii, dumnezeiască Pruncă, Fecioară şi 
Maica Dumnezeului celui de sus, în ziua intrării tale în Sfânta Sfintelor, pe care o 
prăznuim astăzi cinstindu-te, primeşte acest dar al nostru şi ne izbăveşte pe noi din 
toate nevoile, necazurile şi primejdiile şi ne învredniceşte Împărăției celei Cereşti, 
ca întotdeauna cu mulțumire să cântăm: Aliluia! 


Apoi se zice iar: 


Icosul 1 

Îngerii lui Dumnezeu o înconjoară cu credinţă, iar credincioşii o fericesce pururi şi 
cu bucurie cântă laudele acestea: 

Bucură-te, Sfântă Pruncă, care astăzi eşti adusă în Sfânta Sfintelor; 
Bucură-te, că Sfinţii tăi părinţi astăzi iau roada făgăduinţei; 

Bucură-te, că ai fost binecuvântată de marele arhiereu Zaharia; 
Bucură-te, că el te-a aşezat în Sfânta Sfintelor; 

Bucură-te, că Sfântul Zaharia apărând cinstea ta, de evrei a fost omorât; 
Bucură-te, jertfă bine primită de Dumnezeu; 

Bucură-te, că în Sfânta Sfintelor se pregăteşte azi sălăşluirea ta; 
Bucură-te, că tu începi mântuirea noastră; 

Bucură-te, că de fecioare de vârsta ta ai fost petrecută; 

Bucură-te, bucuria noastră, Sfântă Pruncă, pururea Fecioară. 


Condacul 1 

Pe cea mai aleasă din toate neamurile, pe Sfânta Pruncă care se aduce astăzi de 
Sfinţii săi părinți în Biserica Domnului şi se aşează în Sfânta Sfintelor, spre sălă- 
şluirea Împăratului tuturor, cu cântări de laudă şi cu mulţime de făclii să o întâm- 
pinăm. lar tu care ai milostivire nemărginită, slobozeşte-ne din toate nevoile pe noi 
care îţi cântăm: Bucură-te, bucuria noastră, Sfântă Pruncă, pururea Fecioară. 


Acatistul Sfinţilor părinţi Ioachim şi Ana 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă ie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 


Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Însoţirii celei de Dumnezeu alese, dumnezeieştilor părinţi Ioachim şi Ana, ca celor 
ce aţi născut pe Maica Vieţii noastre, binecuvântată de Dumnezeu Născătoarea şi 
pururea Fecioara Maria, cântări de laudă aducem vouă noi, rugătorii voştri; iar voi, 
ca cei ce aveţi îndrăzneală către Dumnezeu, păziţi-ne cu rugăciunile voastre de 


toate primejdiile pe noi, cei ce cântăm: Bucuraţi-vă, părinţi de trei ori fericiţi! 


Icosul 1 

Îngerul cel mai întâistătător din cer a fost trimis să spună vestirea de bucurie drep- 
tului Ioachim, zicând: „Ioachime, Ioachime, auzitu-s-a rugăciunea ta şi iată, fe- 
meia ta va naşte ţie o fiică de care cerul şi pământul se vor bucura”, lăudându-te 
pe tine şi zicând: 

Bucură-te, loachime, mângâierea lui Adam celui căzut; 

Bucură-te, mijlocitorul iertării celui greşit; 

Bucură-te, că rugăciunile tale au străbătut cerurile; 

Bucură-te, că darul cel mai presus de lume ai dobândit; 

Bucură-te, că de aceasta Anei grăbindu-te ai vestit, 

Bucură-te, că şi acesteia, de asemenea, 1 s-au descoperit; 

Bucură-te, luminătorul cel cu raze veselitoare; 

Bucură-te, aducătorule de roadă mântuitoare; 

Bucură-te, că ai odrăslit din seminţie împărătească; 

Bucură-te, că ai mărit vrednicia arhierească; 

Bucură-te, cel ce ai întrecut cu darul pe Avraam; 

Bucură-te, cel prin care întristarea nerodirii s-a pierdut; 

Bucură-te, Ioachime, părinte prea fericite! 


Condacul al 2-lea 

Văzându-se dreptul Ioachim defăimat din pricina nerodirii, s-a depărtat în pustie, 
cu post şi cu lacrimi rugându-se lui Dumnezeu, de la care câştigând darul cel mai 
presus de lume, s-a bucurat cântând: Aliluia! 


Icosul al 2-lea 

Sfatul cel mai înainte de veci venind să se plinească, a fost trimis de la Dumnezeu, 
Arhanghelul cel mai întâistătător să vestească bucurie Sfintei şi dreptei Ana, zi- 
când: „Ana, Ana, s-a auzit rugăciunea ta şi iată, vei naşte pe Născătoarea de 
Dumnezeu Maria, prin care lumea se va mântui” lăudându-te pe tine şi zicând: 
Bucură-te, Ana, aşteptarea cea mult dorită de strămoaşa Eva; 

Bucură-te, lună care ai risipit negura întristării; 

Bucură-te, grădină de Dumnezeu sădită; 

Bucură-te, că ai odrăslit floarea cea neveştejită; 

Bucură-te, că de naşterea ta lumea s-a bucurat; 

Bucură-te, că prin tine stârpiciunea s-a dezlegat, 

Bucură-te, ceea ce ai hrănit pe hrănitoarea Vieţii; 

Bucură-te, mângâierea celor necăjiţi; 

Bucură-te, bogăţia celor lipsiţi; 

Bucură-te, că prin tine s-a făcut începătura darului; 


Bucură-te, că prin naşterea ta s-a stins datoria păcatului; 
Bucură-te, Ana, maică prea lăudată! 


Condacul al 3-lea 

Văzându-se pe sine Sfânta şi dreapta Ana întru întristarea nenaşterii de prunci, 
plângând cu amar în grădina sa, se ruga lui Dumnezeu, zicând: „Doamne al Pute- 
rilor, cel ce ştii ocara nerodirii, dezleagă-mi stârpiciunea, că roada pântecelui 
meu în dar o aduc ţie”, lăudându-Te şi cântând: Aliluia! 


Icosul al 3-lea 

Alergat-a Ioachim în Ierusalim la Biserica Domnului, după ce i-a grăit lui Arhan- 
ghelul şi aflând pe soția sa, i-a spus vestirea cea de bucurie şi au mulţumit îm- 
preună lui Dumnezeu pentru mila aceasta, pentru care şi noi îl lăudăm pe dânsul, 
zicând: 

Bucură-te, bătrânule de Dumnezeu iubit; 

Bucură-te, prea lăudate părinte al Maicii lui Dumnezeu; 

Bucură-te, sfeşnicul lui Dumnezeu cel în fapte bune îmbătrânit; 

Bucură-te, cel ce din coapsele tale ai îmbogăţit lumea; 

Bucură-te, pomul psalmistului ale cărui frunze nu au căzut; 

Bucură-te, că întru tine s-a plinit proorocirea; 


Bucură-te, că tu pe toţi părinţii ai întrecut; 

Bucură-te, că te-ai învrednicit a fi părinte Maicii lui Dumnezeu; 
Bucură-te, rădăcina sadului celui dumnezeiesc; 

Bucură-te, că ai odrăslit din neamul împărătesc; 

Bucură-te, că ai bineplăcut lui Dumnezeu pe pământ; 
Bucură-te, că ai împodobit Ierusalimul cel de sus cu odrasla ta; 
Bucură-te, Ioachime, părinte prea fericite! 


Condacul al 4-lea 

Înţelegând bătrânul sfatul lui Dumnezeu pentru răscumpărarea neamului omenesc, 
intrând în biserică împreună cu soția sa, cea de Dumnezeu înţelepțită, şi închi- 
nându-se, a cântat lauda: Aliluia! 


Icosul al 4-lea 

Auzind rudeniile dumnezeieştilor părinţi că a mărit Domnul mila Sa faţă de dân- 
şii, au alergat lăudând într-un glas pe prea înţeleapta Ana, zicând: 
Bucură-te, ceea ce ai prefăcut în bucurie lacrimile Evei; 

Bucură-te, că întru naşterea ta îngerii dănţuiesc întru veselie; 

Bucură-te, corabia care porţi pe porumbiţa ce vesteşte încetarea potopului; 
Bucură-te, măslin plin de roadă în casa Domnului; 

Bucură-te, ceea ce porți scaunul împăratului; 

Bucură-te, că prin naşterea ta se surpă împărăția iadului; 

Bucură-te, țarină bine roditoare; 

Bucură-te, holdă hrănitoare a săracilor; 

Bucură-te, podoaba şi lauda maicilor; 

Bucură-te, ajutătoarea şi mângâierea celor sterpe; 

Bucură-te, cămara Împărătesei îngerilor; 

Bucură-te, vistieria mângâlierii celor păcătoşi; 

Bucură-te, Ana, maică prea lăudată! 


Condacul al 5-lea 

Steaua cea cu strălucire dumnezeiască răsărind din pântecele tău cel prea fericit, 
Ana de Dumnezeu iubită, vesteşte bucurie la toată lumea şi pe toţi îi îndeamnă a 
cânta cu un glas: Aliluia! 


Icosul al 5-lea 

Văzând Dumnezeu-Cuvântul zidirea Sa chinuită de tiranul diavol şi voind a-Şi 
pregăti pe pământ cămară însuflețită, pe tine, Ioachim, te-a chemat la o vrednicie 
ca aceasta, ca din coapsele tale să răsară Mireasa cea prea curată; pentru aceasta 
grăim ţie: 


Bucură-te, sadul creştinătăţii cel prea strălucit; 

Bucură-te, începătorul darului cel prea mărit; 

Bucură-te, că din sămânţa ta s-a lucrat cortul cel însuflețit; 
Bucură-te, că acesta mai desfătat decât cerurile s-a arătat; 
Bucură-te, meşter înţelept care ai întrecut pe Solomon; 
Bucură-te, că fiica ta s-a făcut Biserică a lui Dumnezeu; 
Bucură-te, rădăcina pomului vieţii; 

Bucură-te, temelia turnului credinţei; 

Bucură-te, râu care ai adus pe mărgăritarul cel de mult preţ; 
Bucură-te, că pe acesta în Sfânta Sfintelor l-ai pus; 
Bucură-te, cel ce ai primit făgăduinţa prin Arhanghel; 
Bucură-te, că prin aceasta s-a plinit sfatul cel mai înainte de veci; 
Bucură-te, Ioachime, părinte prea fericite! 


Condacul al 6-lea 

După zilele acelea, încredinţându-se Ioachim că făgăduinţa cea dată lui prin Arhan- 
ghel s-a plinit, aducând jertfă şi arderi de tot, a fost binecuvântat de arhiereu, de 
preoţi, de leviţi şi de tot poporul că s-a învrednicit de un dar mare ca acesta şi 
împreună au cântat lui Dumnezeu: Aliluia! 


Icosul al 6-lea 

Apropiindu-se zorile mântuirii neamului omenesc, născut-ai, Sfântă şi prea fericită 
Ana, pe prunca cea făgăduită ție de la Dumnezeu, pe pururea Fecioara Maria; 
pentru aceasta te lăudăm: 

Bucură-te, ceea ce ai născut pe Împărăteasa cerului; 

Bucură-te, lâna cea prea curată din care s-a ţesut cortul împăratului; 

Bucură-te, mijlocitoarea iertării şi a darului; 

Bucură-te, steaua Nazaretului cea mult luminoasă; 

Bucură-te, podoaba Bisericii cea prea frumoasă; 

Bucură-te, lauda patriarhilor şi a drepţilor; 

Bucură-te, maica nădejdii creştinilor; 

Bucură-te, chivot purtător de tăbliţa darului; 

Bucură-te, cuibul porumbiţei Raiului; 

Bucură-te, stâlpul cel neclintit al Bisericii; 

Bucură-te, reazemul cel nemărginit al credincioşilor; 

Bucură-te, ceea ce ai născut pe cea făgăduită lumii; 

Bucură-te, Ana, maică prea lăudată! 


Condacul al 7-lea 


Vrând dumnezeiasca Ana să-şi plinească făgăduinţa, a adus pe prunca cea dăruită 
ei de Dumnezeu în Biserica Domnului şi în Sfânta Sfintelor a aşezat-o pe ea, ca 
ziua şi noaptea să cânte lui Dumnezeu: Aliluia! 


Icosul al 7-lea 

Arătat-a făptură nouă Stăpânul tuturor, din dreptul Ioachim răsărind pe înnoitoarea 
Evei şi mieluşeaua cea mai înainte vestită de prooroci; pentru aceea auzi de la noi 
aşa: 

Bucură-te, păstrătorul tainelor celor nespuse ale lui Dumnezeu; 

Bucură-te, plinitorul sfaturilor Lui celor nepătrunse; 

Bucură-te, lucrătorul cămării de mire celei prea curate; 

Bucură-te, părintele miresei celei cu totul neîntinate; 

Bucură-te, că fiica ta a născut pe Hristos Domnul; 

Bucură-te, că tu pentru aceasta de toată lumea eşti lăudat; 

Bucură-te, plinitorule al Legii; 

Bucură-te, începătorule al darului; 

Bucură-te, grabnic ajutător al celor neroditori; 

Bucură-te, călduros mijlocitor al păcătoşilor; 

Bucură-te, temelia cea neclintită a Bisericii; 

Bucură-te, pavăza cea nebiruită a credinţei; 


Bucură-te, Ioachime, părinte prea fericite! 


Condacul al 8-lea 

Văzând naşterea din făgăduinţă dăruită de Dumnezeu lui loachim şi Anei, să ne 
ridicăm mintea la cer şi să cântăm cu bucurie laudă Celui care a arătat cele prea 
slăvite, zicând: Aliluia! 


Icosul al 8-lea 

Cu totul după legile firii a fost naşterea ta, Ana prea lăudată; dar fiica ta, născând 
pe Dumnezeu-Cuvântul, a rămas fecioară; pentru aceasta te lăudăm pe tine, zicând: 
Bucură-te, ceea ce ai născut pe lauda fecioriei,; 

Bucură-te, că prin fuca ta s-a plătit datoria strămoaşei; 

Bucură-te, că ai purtat în braţele tale pe fiica Părintelui ceresc; 

Bucură-te, că printr-însa s-a făcut mântuirea neamului omenesc; 

Bucură-te, că din sânii tăi ai hrănit pe Împărăteasa făpturii; 

Bucură-te, ceea ce ai născut după făgăduinţă pe Maica luminii; 

Bucură-te, liman de scăpare a celor credincioşi; 

Bucură-te, grabnică tămăduire a celor neputincioşi; 

Bucură-te, lauda cea prea mărită a drepteredincioşilor; 

Bucură-te, podoabă prea strălucită a arhiereilor; 


Bucură-te, munte înalt care nu te ascunzi de la năzuinţa noastră; 
Bucură-te, acoperământul celor ce se roagă ţie cu credinţă; 
Bucură-te, Ana, maică prea lăudată! 


Condacul al 9-lea 

Nu pricepem de unde vom începe a-ţi aduce laudă, maică prea fericită sau cu ce 
cununi te vom încununa pe tine, care ai născut pe Împărăteasa cerului şi a pămân- 
tului; numai să lăudăm cu umilință pe Dumnezeul minunilor, cântând: Aliluia! 


Icosul al 9-lea 

Zicerile Sfinţilor prooroci cele din descoperire dumnezeiască văzându-le plinite şi 
stând lângă scaunul Dumnezeirii, prea fericite loachim, auzi-ne pe noi, care grăim 
ție: 

Bucură-te, că te desfătezi cu heruvimii în lumina cea necuprinsă; 

Bucură-te, că vezi scaunul cel prea înalt dăruit fiicei tale; 

Bucură-te, că dânsa a fost învrednicită a şedea de-a dreapta Fiului său; 

Bucură-te, locuitorul lerusalimului celui de sus; 

Bucură-te, cel ce nu ne uiţi pe noi, rudele tale cele de jos; 

Bucură-te, cel ce petreci cu Arhanghelii; 

Bucură-te, împreună vorbitorule cu apostolii; 

Bucură-te, veselia mucenicilor şi a cuvioşilor; 

Bucură-te, lauda patriarhilor şi a proorocilor; 

Bucură-te, luminătorul Legii şi al darului; 

Bucură-te, vestitorule de bucurie celor din ascunzătorile iadului; 

Bucură-te, cel prin care începe plinirea făgăduinţei de mântuire; 

Bucură-te, Ioachime, părinte prea fericite! 


Condacul al 10-lea 

Vrând să mântuiască lumea împodobitorul tuturor, în lume, căreia fusese făgăduit, 
a venit şi întrupându-Se din sângiuirile cele prea curate ale fiicei tale celei cu totul 
nevinovate, prea fericite Ioachime, ne-a răscumpărat pe noi din robia diavolului; 
pentru aceasta cântăm cu bucurie: Aliluia! 


Icosul al 10-lea 

Zid de apărare eşti credincioşilor şi turn de scăpare tuturor celor ce aleargă la tine, 
Ana, cea cu nume de împărăteasă; că prin mijlocirea ta se mântuiesc cei ce te laudă 
pe tine, zicând: 

Bucură-te, ceea ce în chip nemijlocit vezi frumuseţea Dumnezeirii; 

Bucură-te, ceea ce necontenit sădeşti pentru noi darul mântuirii; 

Bucură-te, că de naşterea ta s-au îngrozit puterile iadului; 


Bucură-te, că printr-însa s-au deschis nouă uşile Raiului; 
Bucură-te, că vezi întru veselie pe fiica ta cea prea binecuvântată; 
Bucură-te, că, născând-o pe ea, de toată lumea eşti prea lăudată; 
Bucură-te, ceea ce ai crescut pe viţa cea adevărată; 

Bucură-te, că aceasta a odrăslit pe strugurele vieţii; 

Bucură-te, fântână de daruri izvorâtoare; 

Bucură-te, rază aducătoare de bucurie; 

Bucură-te, ceea ce ai născut căruţa cea purtătoare de fulger; 
Bucură-te, că ai purtat scaunul cel împodobit cu chipul Soarelui; 
Bucură-te, Ana, maică prea lăudată! 


Condacul al 11-lea 

Pereche prea frumoasă şi însoţire de Dumnezeu aleasă, Ioachim şi Ana, cei ce 
sunteți acum străluciți cu dumnezeiască lumină şi vă veseliți cu îngerii şi împreună 
cu fiica voastră cea de Dumnezeu dăruită, aduceţi-vă aminte de noi cei de pe pă- 
mânt, care cântăm: Aliluia! 


Icosul al 11-lea 
Sfeşnic purtător de lumină te are Biserica pe tine, dumnezeiescule părinte Ioachim, 
care îndreptezi spre cunoştinţa cea dumnezeiască pe toţi cei ce cu dor te laudă pe 


tine, zicând: 

Bucură-te, luminătorul celor ce sunt în întunericul necunoştinţei; 
Bucură-te, cârmuitorul cel bun al celor ce înoată în marea vieţii; 
Bucură-te, grabnicule ajutător al celor ce sunt în primejdii; 
Bucură-te, dulce mângâietor al celor întristaţi; 

Bucură-te, cel ce uşurezi necazurile vieţii celei grele de purtat; 
Bucură-te, ajutătorul cel prea înalt al mântuirii; 

Bucură-te, nădejdea neînfruntată a celor ce te cheamă pe tine; 
Bucură-te, îndemnătorul celor însoţiţi către fapte bune; 
Bucură-te, temelia însoţirii celei de Dumnezeu rânduite; 
Bucură-te, rădăcina mlădiţei celei neveştejite; 

Bucură-te, iertarea celor ce mult au greşit; 

Bucură-te, ridicarea strămoşilor; 

Bucură-te, Ioachime, părinte prea fericite! 


Condacul al 12-lea 

Podoabă de mare cuviință a câştigat Biserica prin pomenirea voastră, prea lău- 
daților părinţi; pentru aceea vă rugăm, pomeniţi-ne pe noi înaintea lui Dumnezeu şi 
din toate nevoile izbăviţi-ne pe noi, cei ce cu dragoste vă lăudăm pe voi, cântând 
lui Dumnezeu: Aliluia? 


Icosul al 12-lea 

Lăudând naşterea ta cu cântări de Dumnezeu insuflate, Ana, de trei ori fericită, 
slăvim pe Cel ce cu un dar ca acesta te-a învrednicit pe tine şi cu dragoste grăim 
ls: 

Bucură-te, ceea ce ai odrăslit pe vița mlădiţei celei neveştejite; 

Bucură-te, că ai născut pe Maica Luminii celei de negrăit; 

Bucură-te, ceea ce mijloceşti nouă bunătăţile cereşti; 

Bucură-te, ceea ce eşti dăruitoare îmbelşugată şi de cele pământeşti; 

Bucură-te, lauda cea mult-strălucită a femeilor; 

Bucură-te, cununa cea neveştejită a maicilor; 

Bucură-te, născătoarea prea lăudată a Maicii lui Dumnezeu; 

Bucură-te, soţie bine plăcută lui Dumnezeu; 

Bucură-te, ascultătoare blândă a celor ce te cheamă pe tine; 

Bucură-te, cea care împlineşti cererile cele bune ale credincioşilor; 

Bucură-te, bogăţia săracilor şi a văduvelor; 

Bucură-te, ceea ce eşti vindecare a neputincioşilor şi a bolnavilor; 

Bucură-te, Ana, maică prea lăudată! 


Condacul al 13-lea (de trei ori) 

O, prea fericită însoţire a dumnezeieştilor părinţi loachim şi Ana, cei ce staţi lângă 
scaunul Dumnezeirii, primind laudele acestea ale noastre, izbăviţi-ne cu rugăciu- 
nile voastre de chinurile cele veşnice şi de toată ispita, ca împreună cu voi să cân- 
tăm lui Dumnezeu: Aliluia! 


Apoi se zice iarăşi: 


Icosul 1 

Îngerul cel mai întâistătător din cer a fost trimis să spună vestirea de bucurie drep- 
tului Ioachim, zicând: „Ioachime, Ioachime, auzitu-s-a rugăciunea ta şi iată, fe- 
meia ta va naşte ţie o fiică de care cerul şi pământul se vor bucura”, lăudându-te 
pe tine şi zicând: 

Bucură-te, loachime, mângâierea lui Adam celui căzut; 

Bucură-te, mijlocitorul iertării celui greşit; 

Bucură-te, că rugăciunile tale au străbătut cerurile; 

Bucură-te, că darul cel mai presus de lume ai dobândit; 

Bucură-te, că de aceasta Anei grăbindu-te ai vestit, 

Bucură-te, că şi acesteia, de asemenea, 1 s-au descoperit; 

Bucură-te, luminătorul cel cu raze veselitoare; 

Bucură-te, aducătorule de roadă mântuitoare; 

Bucură-te, că ai odrăslit din seminţie împărătească; 


Bucură-te, că ai mărit vrednicia arhierească; 

Bucură-te, cel ce ai întrecut cu darul pe Avraam; 
Bucură-te, cel prin care întristarea nerodirii s-a pierdut; 
Bucură-te, Ioachime, părinte prea fericite! 


Condacul 1 

Însoţirii celei de Dumnezeu alese, dumnezeieştilor părinţi Ioachim şi Ana, ca celor 
ce aţi născut pe Maica Vieţii noastre, binecuvântată de Dumnezeu Născătoarea şi 
pururea Fecioara Maria, cântări de laudă aducem vouă noi, rugătorii voştri; iar voi, 
ca cei ce aveţi îndrăzneală către Dumnezeu, păziţi-ne cu rugăciunile voastre de toa- 
te primejdiile pe noi, cei ce cântăm: Bucuraţi-vă, părinţi de trei ori fericiţi! 


Apoi se zice această: 


Rugăciunea către Sfânta şi dreapta Ana, mama PreaSfintei de Dumnezeu 
Născătoarei şi pururea Fecioarei Maria 


O! Maică prea fericită: Cine va putea spune darurile cu care te-a împodobit pe tine 
Bunul Dumnezeu? Sau ce laudă vrednică vom aduce noi ţie, ceea ce eşti maica 
Împărătesei cerului şi a pământului? Căci în adevăr, de la căderea strămoşilor 
noştri din desfătarea Raiului, următorii lui, moştenind blestemul până la întruparea 


Cuvântului lui Dumnezeu, din curatele şi fecioreştile sfinţenii ale prea binecuvân- 
tatei fiicei tale, neamul omenesc niciodată nu a fost primit, cu atâta mângâiere şi 
încredințare de răscumpărarea din blestem, ca atunci când te-a văzut pe tine, aple- 
când pe Maica Izbăvitorului. 


O, prea fericită maică, îngerii au lăudat naşterea ta; proorocii au săltat, văzând 
printr-însa împlinirea cuvintelor lor; strămoşii, împreună cu patriarhii, fiind întru 
închisorile cele întunecoase ale iadului, începură a primi aceste vestiri de bucurie. 


Proorocul şi marele arhiereu Zaharia le-a spus: Eu am primit în Sfânta Sfintelor pe 
Maria şi după doisprezece ani, am logodit-o cu dreptul Iosif, spre pază; care va să 
nască cu chip negrăit pe Cela ce va să prefacă lacrimile noastre întru bucurie. 


Sfânta Elisaveta a zis: Eu m-am închinat Mântuitorului, fiind EI încă în pântecele 
cel cu totul nevinovat al PreaSfintei Fecioare. 


Sfântul şi dreptul losif a zis: Eu, prin descoperirea dumnezeiască am primit întru 
logodire pe pururea Fecioara Maria, şi sunt martor nevinovăţiei ei, întru care a şi 
născut, fără ispită bărbătească şi rămânând fecioară, născând pe Hristos Domnul, în 
cetatea lui David. 


Sfântul şi dreptul Simion a zis: Eu am primit slobozire, din legăturile trupului de la 
însuşi cel ce mi-a dat fiinţa, luându-l în braţele mele. 


Apoi, dumnezeiescul loan, Mergătorul înainte şi pecetea proorocilor: Eu am bo- 
tezat în râul Iordanului, pe Mielul lui Dumnezeu, cel ce ridică păcatul lumii; am 
văzut Duhul ca un porumbel, pogorându-se peste dânsul, şi-am auzit glasul Tatălui, 
mărturisindu-i de sus: Tu eşti Fiul meu cel iubit, întru carele bine am voit. 


Și nu târziu după aceasta strălucind fulgerul Dumnezeirii, în toate cămările iadului, 
s-a arătat Biruitorul morţii zicând: Descoperiţi-vă. Şi ridicând împreună cu sine pe 
strămoşii cu toți drepţii cei ce aşteptau acolo venirea lui, a zdrobit puterea 
diavolului şi după aceea s-a suit, după prorocia lui David la înălțime stricând 
robia, le-a dat daruri oamenilor, adică nu numai apropiere slobodă către Bunul 
Dumnezeu, pentru a moşteni bunătăţile cele veşnice, şi uşurare de necazurile vieţii 
acesteia, celor ce aleargă cu căldură către plăcuţii săi. 


Și unde dar vom căuta noi un izvor de daruri mai bogat decat la tine, prea lăudată 
Ano? Pentru aceasta, noi smeriţii şi păcătoşii, cu multă umilinţă, căzând înaintea 
ta, ne rugăm ţie: Ridică-ţi sfintele tale mâini, cu care ai îmbrățișat pe Împărăteasa 


cerului şi a pământului, către Părintele îndurărilor şi Dumnezeul a toată mân- 
gâierea, ca trecând cu vederea mulțimea păcatelor noastre, să ne păzească pe noi, 
moştenirea sa: de foamete, de ciumă, de potop, de foc, de sabie, de venirea asupră- 
ne a altor neamuri şi de războiul cel dintre noi; iar mai vârtos tu Maică prea 
fericită, prin darul cel dat ţie de la Dumnezeu potoleşte smintelile Bisericii, 
dăruieşte pace iubitorilor de Hristos şi ocârmuitorilor ţării acesteia; grăieşte în 
inimile lor cele bune, pentru Sfintele lui Dumnezeu Biserici; vezi sărăcia noastră 
cea sufletească şi cea trupească şi ne îmbogățește pe noi cu îndoite daruri. 


Caută cu ochi milostivi asupra norodului tău celui ce aleargă la tine cu credinţă, 
păzeşte pe cei ce te cheamă pe tine de moartea cea fără de veste, vindecă toate 
bolile lor, goneşte de la dânşii pe toate duhurile cele făcătoare de rău, apără-i de 
vrăjmaşii văzuţi şi nevăzuţi, împacă neînțelegerile vieţii casnice, sprijineşte pe cei 
neputincioşi, luminează mintea celor căzuţi întru adâncul păcatelor, ca să se 
întoarcă la pocăință. 


Pe cei depărtaţi de la dreapta credinţă întoarce-i iarăşi la adevărata credinţă şi, în 
vremea ieşirii noastre din viaţa de aici, apără-ne pe noi de cei ce se silesc a vâna 
sufletele noastre; si ne fă parte cu turma cea aleasă a tuturor celor ce din veac au 
bine plăcut lui Dumnezeu, cu care întru desfătarea cea fără de sfârşit, să lăudăm 


neîncetat pe: Tatăl, pe Fiul şi pe Sfântul Duh, Treimea cea de o ființă şi need- 
spărțită, fericind împreună cu tine pe fiica ta cea prea curată, de Dumnezeu 
Născătoarea şi pururea Fecioara Maria, în vecii vecilor, Amin. 


Imnografie 


Troparul la praznicul înainteprăznuirii Intrării în Biserică a Maicii Domnului: Bu- 
curie mai dinainte ne dăruieşte astăzi Sfânta Ana, odrăslind rod ce alungă întri- 
starea, pe singura pururea Fecioară, pe care o şi aduce astăzi cu bucurie, făgă- 
duinţele rugăciuni împlinindu-şi în Templul Domnului, ca pe ceea ce este Biserică 
a Cuvântului lui Dumnezeu şi Maică curată. 


Condacul la praznicul înainteprăznuirii Intrării în Biserică a Maicii Domnului: De 
veselie astăzi lumea toată s-a umplut, întru strălucitul praznic al Născătoarei de 
Dumnezeu, strigând: Acesta este Cortul cel ceresc. 


Tropar la praznicul Intrării în Biserică a Maicii Domnului: Astăzi înainte însem- 
narea bunăvoinţei lui Dumnezeu şi propovăduirea mântuirii oamenilor, în Templul 
lui Dumnezeu luminat Fecioara se arată şi pe Hristos tuturor mai înainte ÎL vesteşte. 
Acesteia şi noi cu mare glas să-i strigăm: Bucură-te, împlinirea rânduielii Zidi- 
torului. 


Condac la praznicul Intrării în Biserică a Maicii Domnului: Prea curat Templu al 
Mântuitorului, cămara cea de mult preţ şi Fecioara, sfințită vistieria slavei lui 
Dumnezeu, astăzi este adusă în Casa Domnului, împreună aducând harul Duhului 
lui Dumnezeu, pe care o laudă îngerii lui Dumnezeu. Aceasta este Cortul cel ce- 
resc. 


Vieţile Sfinţilor - Intrarea în Biserică a Preasfintei Născătoare de Dumnezeu şi 
pururea Fecioarei Maria 


Împlinindu-se trei ani de la naşterea prea curatei Fecioare Maria, drepţii ei 
părinţi, loachim şi Ana, şi-au adus aminte de făgăduinţa lor, ca să dea în dar lui 
Dumnezeu pe cea născută. Deci, au voit a împlini cu fapta ceea ce făgăduiseră 
cu cuvântul. Chemând toate rudeniile din Nazaret unde vieţuiau, rudenii care 
erau de neam împărătesc şi arhieresc, căci însuşi dreptul Ioachim era de 
neam împărătesc, iar soţia lui, Sfânta Ana, era de neam arhieresc; şi aducând 
şi cete de fecioare tinere, au pregătit făclii multe şi au împodobit pe 
Preacurata Fecioară Maria cu podoabă împărătească. 


Despre aceasta mărturisesc Sfinţii Părinţi cei de demult. Astfel, PI 
spune cuvintele zise de Ioachim: "Chemaţi fiice 
evreice curate, să ia făclii aprinse”. lar cuvintele dreptei Ana le spune 


DODI NOIR, us:/cl: "Făzăduințele pe 
care le-au făcut buzele mele le voi da Domnului. Pentru aceasta am adunat 
cete de fecioare cu făclii, şi am chemat preoţi, şi pe rudeniile mele, zicând 
tuturor: Bucuraţi-vă împreună cu mine toţi, că m-am arătat astăzi şi maică şi 
înainte povăţuitoare, dând pe fiica mea, nu împăratului celui pământesc, ci 
lui Dumnezeu, Împăratul ceresc”. 


Iar pentru podoaba cea împărătească a dumnezeieştii prunce, Sfântul 
grăieşte aşa: "Se cuvenea ca intrarea 


pruncei celei dumnezeieşti să fie după vrednicia ei, şi astfel, de un mărgăritar 
ca acesta prealuminat şi de mult preț să nu se lipească haine proaste. Deci era 
de trebuinţă să o îmbrace cu haină împărătească, spre Slava şi frumuseţea cea 
mai mare". Pregătind cele ce se cuveneau pentru cinstită şi Slăvita intrare, au 
făcut calea din Nazaret la Ierusalim, timp de trei zile. 


Ajungând în cetatea Ierusalimului, au mers cu cinste la biserică, ducând într- 
însa pe "Biserica" lui Dumnezeu cea însufleţită, pe prunca cea de trei ani, pe 


curata Fecioară Maria. Cete de fecioare cu lumânări aprinse merseau 
înaintea ei, după mărturia 


care povesteşte că Sfânta Ana ar fi grăit aşa: "Purtaţi, fecioare, 
făclii şi călătoriţi înaintea mea şi înaintea dumnezeieştii copile". lar sfinţii ci 
născători, luând de mâini pe fiica lor cea dăruită lui Dumnezeu, cu blândeţe şi 
cu cinste o duceau între dânşii. 


Toată mulțimea rudeniilor, vecinilor şi cunoscuţilor urma cu veselie, ţinând 
făclii în mâini şi înconjurând-o pe Preasfânta Fecioară ca stelele pe luna cea 
luminoasă, spre mirarea Ierusalimului. Pentru acest lucru WERDER 
scrie aşa: "A uitat fiica casa părinţilor săi şi se aduce Împăratului, Celui ce a 
dorit frumuseţea ei, şi se aduce nu fără cinste, nici fără Slavă, ci cu petrecere 
luminată, că se scoate din casa părintească cu slavă”. Apoi toţi lăudau ieşirea 
ei, toate rudeniile, vecinii şi câţi erau în legătura dragostei, urmau părinților ei. 
Părinţii se bucurau împreună cu părintele, maicile cu maica, iar copilele şi 
fecioarele mergeau înaintea dumnezeieştii copile, purtând făclii, şi erau ca un 
şir de stele care strălucesc împreună cu luna. 


Deci, s-a adunat tot lerusalimul, văzând acea nouă petrecere, cum pe o copilă 
de trei ani o duc împodobită cu atâta Slavă şi cu multe lumini; şi nu numai 
cetăţenii de jos ai Ierusalimului, ci şi cei de sus, adică Sfinţii îngeri, s-au 
adunat să vadă preaslăvita ducere a prea curatei Fecioare Maria. Şi văzând, 
se mirau cum cântă Biserica: "Îngerii văzând intrarea prea curatei s-au 


mirat, cum Fecioara intră în sfânta Sfintelor...". Deci împreună cu ceata 
pământească cea văzută a fecioarelor celor curate era şi ceata cea nevăzută a 
celor fără de trup, ducând înăuntru, întru cele sfinte, pe prea curata Fecioară 
Maria, înconjurând-o ca pe un vas ales al lui Dumnezeu, după porunca 
Domnului. 


DIODE OONIDOI), așa erăieşte despre aceasta: 
"Duceau acum părinţii pe Fecioara către uşile bisericii, înconjurând-o pe ea 
îngerii şi cu toate puterile cele mai presus de lume împreună veselindu-se; că 
îngerii, deşi nu ştiau puterea tainei, însă ca nişte Slugi, din porunca 
Domnului, slujeau la intrarea ei în biserică. Și mai întâi se mirau văzând-o 
pe dânsa că va fi vas preacinstit al faptelor bune, care purta semnul 
curăţeniei celei veşnice, şi avea trup de care nici un fel de păcat nu se va 
apropia niciodată”. Deci, făcând voia Domnului, au săvârşit părinţii slujba cea 
poruncită. 


Astfel, cu cinste şi cu slavă era petrecută în biserica Domnului, prea nevinovata 
copilă, nu numai de oameni, ci şi de îngeri. Căci de vreme ce chivotul Legii 
vechi, ce purta în sine mana, care era numai închipuirea prea curatei 
Fecioare, s-a dus cu cinste în biserica Domnului, adunându-se tot Israelul, 
cu cât mai vârtos se cuvenea cinste însuşi Chivotului însufleţit, pe 
binecuvântata Fecioară, Maica lui Dumnezeu, care avea să poarte în sine pe 
Hristos. Când se ducea chivotul Legii în biserica Domnului, mergea înainte 
împăratul cel pământesc, fiind împărat peste Israel dumnezeiescul prooroc 
David. 


lar înaintea chivotului însufleţit, adică înaintea prea curatei Fecioare, care se 
ducea în Biserica lui Dumnezeu, mergea înainte, nu împăratul cel pământesc, ci 
Cel ceresc către Care în toate zilele ne rugăm, zicând: "Împărate ceresc, 
Mângâietorule, Duhul adevărului..." Pentru că acel Împărat era mergător 
înaintea acestei fiice împărăteşti, după cum mărturiseşte despre acestea Sfânta 
Biserică în cântările ei, astfel: "În Sfânta Sfintelor, cea sfântă şi fără de 
prihană cu Duhul Sfânt se aduce...". 


La ducerea chivotului erau cântări, căci a poruncit împăratul David Leviţilor să 
pună cântăreţi, să dea glas de veselie în organe, în psaltiri, în alăute şi în 
chimvale. lar la ducerea Preasfintei Fecioare nu se făceau cântări ale muzicii 
pământeşti, ci cântări ale îngerilor celor ce nevăzut slujeau. Pentru că, intrând 
Fecioara în cele sfinte spre slujba Domnului, îngerii cântau cu glasuri cereşti, 


despre care pomeneşte acum Biserica în condac: "Împreună aducând darul 
Duhului lui Dumnezeu pe care o laudă îngerii; aceasta este cortul cel ceresc". 


Însă şi de cântări omeneşti era însoţită ducerea prea curatei, pentru că Ana 
cea dreaptă - cum spune în cuvântul Sfântului Terasie - grăieşte către 
fecioarele care mergeau înainte: "Cântaţi-i acesteia întru laude, cântaţi-i 
întru alăute, glăsuiţi cântare duhovnicească; măriţi-o pe dânsa în psaltire cu 
zece strune''. Biserica a pomenit despre aceasta, zicând: "Bucură-se cu duhul 
Ioachim şi Ana. Şi cetele fecioarelor cânta Domnului, cu psalmi cântând şi 
cinstind pe maica Lui". De aici se arată că cetele de fecioare, care mergeau 
atunci înaintea prea curatei Fecioare, cântau oarecare cântări din psalmii lui 
David. Cu ele se uneşte şi făcătorul canonului acestuia, zicând: "Începeți, 
fecioare, şi cântaţi cântări, ţinând în mâini făclii”. Apoi Sfinţii şi drepţii ci 
Părinţi, loachim şi Ana, după mărturia Sfântului Tarasie, aveau în gurile lor 
această cântare a lui David, strămoşul lor: Ascultă fiică şi vezi şi pleacă 
urechea ta şi uită poporul tău şi casa părintelui tău, că a dorit Împăratul 
frumuseţea ta. 


Atunci, după povestirea Sfântului Teofilact, au ieşit preoții care slujeau în 
biserică întru întâmpinarea acelei preaslăvite fiice a lui Dumnezeu şi cu cântări 
au întâmpinat pe Preasfânta Fecioară, pe aceea care avea să fie Maica 
Arhiereului celui Mare, Care a străbătut cerurile. Pe aceasta aducând-o Sfânta 
Ana la uşile bisericii, precum scrie Sfântul Tarasie, zicea aşa: "Vino, fiică, 
către Cel ce mi te-a dăruit! Vino chivot al sfinţeniei către mult înduratul 
Stăpân! Vino, uşa vieţii, către Milostivul dătător! Vino, sicriul Cuvântului, 
către lăcaşul Domnului, intră în biserica Domnului, bucuria şi veselia 
lumii”. lar către Zaharia a zis Ioachim, ca şi către un prooroc, arhiereu şi 
rudenie a lor: "Primeşte, Zaharia, pe cortul cel curat; primeşte, preotule, 
sicriul cel fără de prihană; primeşte, proorocule, cădelniţa şi cărbunele cel 
nematerialnic, primeşte dreptule tămâia cea duhovnicească”. 


Apoi dreapta Ana a zis către arhiereu, precum povesteşte Sfântul Ghermano: 
"Primeşte-o! proorocule, pe fiica cea dăruită mie de Dumnezeu; primeşte-o şi 


o sădeşte pe ea în muntele cel sfânt, în locaşul cel gata al lui Dumnezeu, 
nimic ispitind, până când Dumnezeu, Care a chemat-o aici, va aduce la 
săvârşire cele ce bine a voit pentru dânsa". 


Erau acolo, după cum scrie Sfântul Ieronim, cincisprezece trepte la intrarea 
în biserică, după numărul celor cincisprezece psalmi ai treptelor, şi la fiecare 


din acele trepte se cântă câte un psalm de către preoţii şi leviţii care intrau în 
slujbă. Deci drepţii părinţi au pus pe prunca cea fără prihană pe treapta cea 
dintâi, iar ea îndată, singură, a alergat pe trepte foarte degrabă, neajutând-o 
nimeni, nici sprijinind-o. Și alergând la treapta cea de sus, a Stat acolo, 
întărind-o pe dânsa puterea lui Dumnezeu cea negrăită. Căci încă mică fiind, 
a început Domnul a arăta într-însa puterea Sa cea mare, ca să înţeleagă cât 
de mare va fi în dar, când va veni în vârstă cea desăvârşită. Atunci se mirau 
toţi când au văzut pe acea pruncă de trei ani suindu-se singură degrabă pe 
acele trepte, ca şi cum ar fi fost desăvârşită cu vârsta. 


Mai vârtos Zaharia se miră de aceasta şi, ca un prooroc, din descoperirea lui 
Dumnezeu înţelegea mai înainte cele ce aveau să fie. Căci, spune despre 
dânsul UNDEI, că era tuminat de Duhul. La fel şi 

grăieşte despre dânsul că, umplându-se de Duhul Sfânt, a strigat: "O, pruncă 
curată! O, fecioară neîntinată! O, doamnă preafrumoasă. O, înfrumusețarea 
femeilor! O, podoaba fiicelor! Tu eşti binecuvântată între femei; tu eşti 
preamărită cu curăţenia; tu eşti pecetluită cu fecioria; tu eşti dezlegarea 
blestemului lui Adam". 


Iar către Sfânta Ana, după mărturia UWE, Zaharia a zis: 


"Bine este cuvântat rodul pântecelui tău, o, femeie mai cinstită decât oricare 
altele! Preaslăvită este aducerea ta, o, iubitoare de Dumnezeu!" 


Apoi ținând prunca de mână - zice acelaşi Sfânt Ghermano -, cu bucurie a 
adus-o Zaharia întru cele sfinte, zicând către dânsa unele ca acestea: "Vino, 
împlinirea proorociei mele; vino, săvârşirea făgăduinţelor Domnului; vino, 
pecetea aşezământului Lui; vino, împlinirea tainelor Lui; vino, oglinda 
tuturor proorocilor; vino, înnoirea celor învechite; vino, lumina celor ce zac 
în întuneric; vino, dar nou şi preadumnezeiesc, intră cu bucurie în biserica 
Domnului tău; acum în această de jos, pământească, iar puţin mai pe urmă 
în cea de sus şi neapropiată”. 


lar prunca săltând şi bucurându-se foarte, mergea în casa Domnului. Că, deşi 
era mică cu vârsta, fiind numai de trei ani, însă cu darul lui Dumnezeu era 
desăvârşită, ca ceea ce era aleasă de Dumnezeu mai înainte de întemeierea 
lumii. 


Astfel a fost dusă în biserica Domnului prea curata şi prea binecuvântata 
Fecioară Maria. 


Acolo i-a dat arhiereul Zaharia prea curatei Fecioare loc de rugăciune. Căci 


celorlalte fecioare, care, de asemeni, erau aduse pentru slujbă în biserica 


Domnului până la vremea vârstei lor, le era dat loc de rugăciune, după 
mărturia între 


biserică şi altar, unde mai pe urmă a fost ucis Zaharia. Şi nicidecum nu era cu 
putinţă vreuneia din fecioarele acelea a îndrăzni să se apropie de altar, pentru că 
le oprise arhiereul. 


Aceasta a făcut-o arhiereul după porunca lui Dumnezeu, despre care grăieşte 
Pa a astfel: "lar arhiereul, fiind luminat de Dumnezeu, a 
cunoscut pe pruncă, că este locaş al dumnezeiescului dar, şi că este mai 
vrednică decât el spre a sta totdeauna înaintea feţei lui Dumnezeu. Și, 
aducându-și aminte de cele zise în Lege despre chivot - căci s-a poruncit ca 
acela să fie pus în Sfânta sfintelor - îndată a priceput cum că acela a fost mai 
înainte numai închipuirea copilei acesteia. Deci, neîndoindu-se, a îndrăznit 
mai presus de Lege a o aduce în Sfânta Sfintelor. Şi a primit pe Fecioară 
locul acela, care nu era văzut de nici unul din alţi bărbaţi, nici chiar de 
preoți, decât numai de arhiereu o dată într-un an. Căci se cădea aceasta 
pentru ea, ceea ce s-a sfinţit mai înainte de zămislire prin curăţie; şi din 
pântece s-a îndreptat să nu Slujească legii celei omeneşti care zace asupra 
oamenilor celor ce greşesc, ci celei cereşti, fiind mai presus decât îngerii şi în 
care, nu legea omenească, ci darul cel desăvârşit a lucrat”. 


Apoi drepţii părinţi au adus - precum zice Sfântul Ieronim - cu prea 
binecuvântata lor fiică, şi daruri lui Dumnezeu, jertfe şi arderi de tot. Şi fiind 
binecuvântaţi de arhiereu şi de tot soborul preoţesc, s-au întors la casa lor cu 
toate rudeniile şi au făcut ospăț mare, veselindu-se şi mulțumind lui Dumnezeu. 


lar prea binecuvântata Fecioară, la începutul vieţii sale, a fost dată în casa 
Domnului, în locaşul de fecioare, pentru că biserica Ierusalimului - cea zidită de 
Solomon, iar după pustiire, înnoită de Zorobabel - avea multe locaşuri de 
locuinţă precum Zice III OEI "Că erau pe 
lângă peretele bisericii, treizeci de camere de piatră despărțite una de alta, 
largi şi foarte frumoase. lar peste acelea erau alte camere şi peste acelea al 


treilea rând, şi de toate era numărul lor nouăzeci de camere, având toată 
îndemânarea. lar înălțimea casei era ca şi peretele bisericii, ca nişte stâlpi 
întărind biserica pe dinafară". 


Deci în acele case erau diferite locaşuri: deosebi vieţuiau fecioarele, care erau 
date spre slujba lui Dumnezeu, până la o vreme; în altă parte locuiau şi 
văduvele, cele care se făgăduiau să-şi păzească curăţenia până la sfârşitul vieţii 
lor, precum era Ana proorociţa, fata lui Fanuil; şi iarăşi deosebi petreceau 
bărbaţii care se chemau nazorei, vieţuind în chipul monahilor necăsătoriți. 
Aceia toţi slujeau Domnului în biserică şi îşi aveau hrana din averea lor. lar 
celelalte case erau pentru odihna săracilor străini care veneau de departe pentru 
închinăciune. 


Deci în locaşul fecioarelor, precum S-a zis, a fost dată prunca cea de trei ani, 
prea curata Fecioară Maria, fiind orânduite pe lângă dânsa fecioare mai 
bătrâne cu anii, iscusite în Sfânta Scriptură şi în lucrul mâinilor, pentru că 
din copilărie să se deprindă dumnezeiasca pruncă şi cu Scriptură şi cu lucrul 
mâinilor. Apoi o cercetau pe ea Sfinţii ei Părinţi Ioachim şi Ana, iar mai 
vârtos Sfânta Ana, ca o maică mergea adeseori să vadă pe fiica sa şi o învăţa 
pe dânsa. 


Astfel, a învăţat degrabă Scriptura Legii vechi desăvârşit, după mărturia 


şi nu numai Scriptura, ci şi 
lucrul mâinilor l-a deprins bine, precum zice despre dânsa 


"Fecioara era ascuţită la minte şi iubitoare de învăţătură şi nu numai Sfânta 
Scriptură învăţa, ci şi toarcerea lânii şi a inului şi la cusături cu mătase se 
îndeletnicea”. 


Pentru priceperea sa cea bună, era tuturor mirare şi lucra mai vârtos acele 
lucruri ce puteau Să fie de trebuinţă preoților la slujba Bisericii; încât mai pe 
utea să se hrănească cu cinste. 


Sfântul Epifanie spune că se dădea Preacuratei Fecioare, ca şi celorlalte 

fecioare, hrana cea obişnuită de la biserică, dar ea o dădea săracilor străini, 
entru că era hrănită cu pâine cerească, precum cânta Biserica. 

je spune despre dânsa: "Petrecea Fecioara în Sfânta Sfintelor, 


primind hrană dulce de la îngeri”. Şi UE orăieşte: "în 


Sfânta Sfintelor petrecând Fecioara ca într-o cămară, primea hrană străină 
şi nestricăcioasă”, 


ŞI se spune că prea curata Feicoară intra în cortul cel mai dinăuntru, care se zice 
Sfânta Sfintelor, ce era după a doua catapeteasmă, iar nu în locaşul cel 
fecioresc. Pentru că, deşi avea loc deosebit în locaşul fecioarelor, la rugăciune 
ea intra în Sfânta Sfintelor, căci numai ei îi era îngăduit. Dar ajungând în vârstă 
mai mare şi deprinzându-se cu Scriptura şi cu lucrul mâinilor, mai mult zăbovea 
la rugăciune, decât la lucru. Ea avea obicei de petrecea toată noaptea şi cea 
mai mare parte a zilei în rugăciuni. La rugăciune intra în Sfânta Sfintelor, iar 
la lucrul mâinilor se întorcea în locaşul său; pentru că nu era slobod a lucra ceva 
în Sfânta Sfintelor, nici a aduce ceva acolo. 


Cea mai multă vreme a vieţii sale şi-a petrecut în biserică la rugăciune, după a 
doua catapeteasmă, în cortul cel dinăuntru, decât în casa ce îi era dată pentru 
lucrul mâinilor. Pentru aceasta, de către toţi învățătorii, cu un glas se 
mărturiseşte, că prea curata Fecioară până la doisprezece ani şi-a avut viaţa 
în Sfânta Sfintelor, de vreme ce numai câte puţin ieşea de acolo. lar cum a 
fost viaţa ei în vârsta tinereţilor, scrie a astfel: "Fericita Fecioară, încă 
din pruncia Sa, când era în biserică cu celelalte fecioare de o vârstă cu sine, 
îşi petrecea viaţa foarte cu rânduială. Pentru că de dimineaţă până la al 
treilea ceas din zi, Stătea la rugăciune; iar de la al treilea ceas până la al 
nouălea, se îndeletnicea cu lucrul mâinilor sau cu citirea cărţilor sfinte. De la 
al nouălea ceas, iarăşi îşi începea rugăciunea, de la care nu înceta, până 
când nu i se arăta îngerul, dintr-ale cărui mâini se obişnuise a-şi primi 
hrană. Şi aşa mereu tot mai mult sporea în dragostea lui Dumnezeu". 


Astfel a fost viaţa ei în feciorie, când locuia împreună cu fecioarele cele de o 
vârstă. Din zi în zi crescând şi întărindu-se cu duhul, creştea într-însa şi viaţa 
cea cu nevoinţă, cu iubire de osteneală şi rugăciune. Pentru că mergea din 
putere în putere, până când a umbrit-o puterea Celui de sus. Jar când i se arăta 
îngerul aducându-i hrană, a văzut cu ochii săi chiar arhiereul Zaharia, 
despre care mărturiseşte UNEI, zicând: "Din zi în 
zi, înaintând cu vârsta, se înmulțeau şi darurile Duhului Sfânt întru dânsa". 


Apoi petrecea împreună cu îngerii, lucru pe care şi Zaharia îl ştia. Căci 


"Ce este aceasta nouă şi neobişnuită asemănare îngerească ce S-a arătat şi 
vorbea către fecioară, cu chip fără de trup, aducând hrană care hrăneşte 
trupul, cel cu firea nematerialnică, dând fecioarei mâncare materialnică? 
Acea vedere îngerească se făcea numai preoților, şi aceea nu totdeauna; iar 
către partea femeiască şi încă către o fecioară aşa tânără, nicidecum nu este 
obişnuit a se vedea. Căci de ar fi fost dintre cele însoţite cu bărbat, dar fără 
copii, S-ar fi rugat ca să i se dea rod - precum s-a rugat Ana odinioară - 
atunci nu m-aş fi minunat de arătarea îngerească. 


Dar fecioara astfel de lucru nu cere şi, precum văd, totdeauna i se arată 
îngerul. Pentru aceasta sunt în mai mare mirare, în spaimă şi în îndoială. 
Căci, ce poate să fie aceasta? Şi ce vine, să-i vestească îngerul? Ce este hrana 
aceea ce i se aduce? Și de unde se ia? Cine pregăteşte acea hrană? Și ce 
mână face acea pâine? Pentru că îngerii nu se îngrijesc pentru trebuinţele 
trupeşti, deşi mulţi oameni au fost hrăniţi printr-înşii, dar hrana aceea o 
pregătea mâna omenească. 


Căci îngerul, slujind lui Daniil, deşi putea, cu puterea Celui Preaînalt, nu 
prin altcineva, ci prin sine să împlinească cele poruncite, a luat pe Avacum cu 
scafa (vas), ca nu cumva vedenia cea îngerească şi hrana cea neobişnuită, să 


înfricoşeze pe cel ce îl hrănea. lar aici singur îngerul vine către fecioară, care 
lucru este plin de o taină, pe care eu nu o pricep. Ce este aceasta? Căci chiar 
din copilăria ei s-a învrednicit de daruri ca acestea, ca să-i slujească cei fără 
de trupuri. 


Ce este aceasta? Au doar întru dânsa se vor împlini graiurile prooroceşti? Au 
doar întru dânsa va fi sfârşitul aşteptării noastre? Au doar dintr-însa va lua 
fire Cel Care are să vină să mântuiască neamul nostru? Căci această taină a 
fost mai dinainte proorocită, şi Cuvântul caută pe aceea care să slujească 
tainei. Au doar nu este alta mai dinainte aleasă ca să slujească tainei, fără 
numai fecioara aceasta, pe care o văd? 


Cât eşti de fericită casa lui Israel, din care a odrăslit o vlăstară ca aceasta! 
Cât eşti de fericită rădăcina lui lesei, din care a ieşit vița, care are să 
odrăslească lumii floarea mântuirii! Cât de slăvită este pomenirea părinţilor 
acesteia! Cât sunt de fericit şi eu cel ce mă satur de o vedere ca aceasta şi 
înfrumuseţez o Fecioară ca aceasta, spre a fi mireasa Cuvântului! "Până aici 
este povestirea Sfântului Gheorghe Nicomidianul. 


Încă şi WU asemenea srăieşte: "Cum că în toate zilele o 
cercetau pe dânsa îngerii şi de m-ar fi întrebat cineva pe mine cum a petrecut 


acolo, Preacurata Fecioară în vremea copilăriei sale, aş fi răspuns că acel 
lucru numai lui Dumnezeu singur i-a fost ştiut şi lui Gavriil Arhanghelul, 
păzitorul ei cel nedepărtat, care împreună cu alţi îngeri venea adeseori la 
dânsa şi cu dragoste vorbeau împreună cu dânsa”. 


Astfel petrecea prea curata Fecioară în sfânta sfintelor împreună cu îngerii, 
dorind ca în veci să vieţuiască întru curăţenie îngerească şi în feciorie, după 
mărturia sfinților învăţători, Grigore de Nissa, Ieronim şi a celorlalţi, care zic că 
această Fecioară singură şi-a logodit fecioria lui Dumnezeu. Pentru că în Legea 
veche era neobişnuit fecioarelor a nu se mărita, căci mai cinstită era însoţirea 
decât fecioria. lar prea curata Fecioară a cinstit fecioria, mai vârtos decât 
însoţirea şi, făcându-se mireasa lui Dumnezeu, ziua şi noaptea Îi slujea Lui 
în curăţenia fecioriei sale. lar Duhul cel Preasfânt, cu bunăvoința lui 
Dumnezeu Tatăl, pregătea întru dânsa sălăşluirea lui Dumnezeu Cuvântul. 


Să fie dar Preasfintei şi Celei de o ființă şi nedespărţitei Treimi, slavă şi 
mulțumire. lar prea curatei Stăpânei noastre Născătoare de Dumnezeu şi 
pururea Fecioarei Maria, cinste şi laudă, de la toate neamurile în veci. Amin. 


Sinaxar - Intrarea în Templu a Preasfintei Stăpânei noastre de Dumnezeu 
Născătoarei şi pururea Fecioarei Maria 


In această lună, în ziua a douăzeci şi una, Intrarea în Templu a Preasfintei 
Stăpânei noastre de Dumnezeu Născătoarei şi pururea Fecioarei Maria. 


Intrarea în Templul legii a Doamnei de Dumnezeu Născătoarei a pricinuit orto- 
docşilor creştini praznic minunat şi a toată lumea. Fiindcă s-a făcut aceasta într-un 
chip minunat şi este înainte-mergătoare a marii şi minunatei taine a întrupării 
Cuvântului lui Dumnezeu, care avea a se face în lume prin mijlocirea Născătoarei 
de Dumnezeu. 


Deci praznicul Intrării s-a început din pricina aceasta: Ana cea pururea pomenită, 
fiindcă mai toată viaţa a petrecut-o Stearpă fără să nască prunc, ruga împreuna 
cu bărbatul său Ioachim pe Stăpânul firii, ca să le dăruiască lor prunc, şi 


făgăduindu-se că, dacă vor câştiga dorirea, îndată vor afierosi lui Dumnezeu pe 
pruncul cel născut. Şi aşa a născut pe ceea ce s-a făcut pricina mântuirii 
neamului omenesc, pe împăcătoarea şi împrietenitoarea lui Dumnezeu cu 
oamenii, pe pricina înnoirii de a doua oară a lui Adam cel căzut şi a sculării şi a 
îndumnezeirii lui, pe Preasfânta Stăpână de Dumnezeu Născătoare Maria. 


Când a fost de trei ani, au luat-o părinţii ei şi au adus-o pe ea în ziua de astăzi în 
Templu. Şi plinindu-şi făgăduinţa au afierosit pe fiica lor lui Dumnezeu celui ce le- 
a dăruit-o; şi au dat-o pe ea preoţilor şi mai ales lui Zaharia, arhiereului celui de 
atunci. Acesta luând-o pe ea, a adus-o în cele mai dinăuntru ale Templului, unde 
numai singur arhiereul o dată pe an intra. Şi aceasta a făcut-o după voinţa lui 
Dumnezeu Celui ce după puţin avea a Se naşte dintr-însa spre îndreptarea şi 
mântuirea lumii. Deci acolo a rămas Fecioara doisprezece ani, cu rară cuviinţă, 
hrănită cu hrană cerească de către Arhanghelul Gavriil. Învrednicindu-se şi 
dumnezeieştii arătări, până ce s-a apropiat vremea dumnezeieştii Bunei Vestiri şi 
a descoperirilor celor cereşti şi mai presus de fire care i s-au arătat ei. Că a 
binevoit Dumnezeu a Se întrupa dintr-însa pentru iubirea de oameni, ca să 
înnoiască de a doua oară lumea cea stricată prin păcat. Atunci Născătoarea de 
Dumnezeu, ieşind din Sfintele Sfintelor, a fost dată lui Iosif logodnicului, ca acela 
să-i fie păzitor şi martor al fecioriei ei şi ca să slujească, atât la naşterea ei cea mai 
presus de fire, cât şi la fuga ei cea în Egipt şi la întoarcerea cea de acolo în 
pământul lui Israel. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 


Arhid. Ştefan Sfarghie - Sinaxar - Intrarea în biserică a Maicii Domnului 
(Dezlegare la peşte) 


Praznicul Intrării în biserică a Maicii Domnului semnifică aducerea Fecioarei 
Maria la templul din Ierusalim, la vârsta de trei ani, de către părinţii săi, loachim şi 
Ana. 


Sfânta Ana nu putea să nască prunci şi de aceea, luând îndemn din Cartea Sfântă, 
din cele ce s-au petrecut cu cealaltă Ana (care era şi ea stearpă, mama prorocului 
Samuel), se ruga fierbinte lui Dumnezeu, împreună cu bărbatul ei loachim, să le 
dăruiască un copil. Şi au făgăduit Sfinţii loachim şi Ana că dacă le va fi îndeplinită 
cererea, îndată vor dărui şi închina pruncul lui Dumnezeu. Şi aşa a născut Sfânta 
Ana pe Fecioara Maria, Născătoarea de Dumnezeu. 


Pe când avea trei ani au luat-o părinţii ei şi au dus-o la templu, încredinţând-o 
preoţilor. Deci, luând-o arhiereul cel de atunci, Zaharia, a dus-o în Sfânta Sfintelor, 
locul unde o dată pe an intra singur arhiereul să aducă jertfe lui Dumnezeu. Şi 
aceasta a făcut-o din insuflarea Domnului, Cel ce avea să Se nască dintr-însa, spre 
îndreptarea şi mântuirea lumii. Şi a rămas Fecioara la templu 12 ani. 


Acolo existau trei rânduri de chilii în care locuiau, cu frică de Dumnezeu, fecioare 
şi văduve afierosite lui Dumnezeu, precum şi preoţii şi slujitorii. In tot acest timp, 


Fecioara Maria, sub îndrumarea fecioarelor mai în vârstă, citea dumnezeieştile 
Scripturi şi îndeosebi se ruga. 


Iar când s-a apropiat vremea Bunei Vestiri, ieşind de la templu, Sfânta Fecioară a 
descoperit arhiereului şi preoţilor că ea din leagăn fusese făgăduită lui Dumnezeu. 


Celei îmbrăcate cu credinţă şi cu înţelepciune şi cu neîntinata feciorie, mai marele 
Gavriil i-a adus din ceruri închinăciune. Fecioara Maria a fost condusă în acel loc 
sfânt, în Sfânta Sfintelor, ca să devină ea însăşi „Sfânta Sfintelor” lui Dumnezeu, 
Biserică vie şi Templu al Pruncului dumnezeiesc, Mântuitorul nostru lisus Hristos. 


Iulian Dumitraşcu - Calendar ortodox - Intrarea în biserică a Maicii 
Domnului (Dezlegare la peşte) 


Sărbătoarea Intrării în biserică a Maicii Domnului (numită în popor şi Vovidenia) 
aminteşte faptul aducerii cu evlavie, în biserica Legii vechi, adică în templul din 
Ierusalim, a copilei de trei ani, care avea să fie Maica Domnului nostru lisus 
Hristos; întâi, pentru că acest fapt, atunci când s-a petrecut, s-a împlinit într-un 
chip minunat şi, al doilea, el cerea o pregătire pentru taina naşterii cu trup omenesc 
a Fiului lui Dumnezeu, care avea să se săvârşească prin mijlocirea Născătoarei de 
Dumnezeu. 


Tradiţia Bisericii arată motivul pentru care Născătoarea de Dumnezeu a fost dusă 
la templul Legii vechi şi dăruită Domnului: Ana, cea pururea pomenită, soția lui 
Ioachim, care mai toată viaţa ei a fost stearpă, adică nu a putut naşte copii, luând 
îndemn din cele ce s-au petrecut cu cealaltă Ana, care era şi ea stearpă, mama 
prorocului Samuel, se ruga, împreună cu bărbatul ei Ioachim, lui Dumnezeu, 
Stăpânul firii, să le dăruiască lor un copil, făgăduind că, dacă le va împlini cererea, 
îndată îl vor dărui şi închina lui Dumnezeu. 


Și aşa a născut Sfânta Ana pe ceea ce s-a făcut începutul mântuirii neamului 
omenesc, pe pururea Fecioara Maria. lar când ea a fost de trei ani, au luat-o părinţii 
ei şi au adus-o la templu şi, adunând ceată de fecioare, au întâmpinat-o cu făclii 
aprinse, însoţind-o până la treptele templului şi au încredinţat-o preoţilor. Deci, 


luând-o arhiereul cel de atunci, Zaharia, a dus-o în cele mai dinlăuntru ale 
templului, în Sfânta Sfintelor, unde, o dată pe an, intra numai singur arhiereul. Şi 
aceasta a făcut-o din insuflarea lui Dumnezeu, Cel ce avea să Se nască dintru ea, 
spre mântuirea lumii. 


Că, de vreme ce chivotul Legii vechi nu mai era acolo de la robia babilonică, se 
cuvenea a sta acolo prea curata Maria, care avea să fie chivotul cel însuflețit şi 
adevărat al sfințeniei şi care avea să poarte nu tablele umbrei Legii, ci pe Însuşi 
Dătătorul Legii; nu mana care hrănea trupeşte, ci chiar pe Pâinea vieţii, Care S-a 
coborât din cer spre viaţa lumii, adică pe Fiul lui Dumnezeu întrupat. 


Și a rămas Fecioara la templu, ducând sfântă vieţuire. Erau la templul din Ierusalim 
trei rânduri de chilii, în care locuiau, cu frică de Dumnezeu, fecioare şi văduve 
închinate Domnului, precum şi slujitori ai templului. În acest loc de bună creştere, 
Sfânta Fecioară, necontenit deprindea, sub supravegherea fecioarelor mai în vârstă, 
lucrul de mână, citirea Scripturii şi îndeosebi rugăciunea. Dar cu cât creştea cu 
vârsta, cu atât creştea şi cu harul şi se ruga mult în Sfânta Sfintelor, încât după 
dreptate se spunea că mai mult locuia acolo. 


In fiecare zi se ruga de dimineaţă până la ceasul al treilea, apoi până la ceasul al 


nouălea se ostenea cu lucrul de mână, iar de la al nouălea ceas se ruga iarăşi până 
târziu în noapte. ŞI în fiecare seară Arhanghelul Gavriil, arătându-i-se împreună cu 
alți îngeri, îi aducea hrană cerească, iar hrana primită de ea de la preoţi o dădea 
săracilor. 


Din vreme în vreme, Sfinţii ei Părinţi, loachim şi Ana o cercetau, dar după şapte 
ani ei au trecut la cele veşnice. Preacurata a rămas la templu până la vârsta de 15 
ani, când arhiereul a socotit să o căsătorească. Atunci Sfânta Fecioară a descoperit 
arhiereului şi preoţilor că ea, încă din leagăn, este făgăduită lui Dumnezeu şi că ea 
însăşi a ales o viaţă de feciorie neîntreruptă. 


Drept aceea, a fost logodită cu dreptul Iosif, atunci în vârstă de aproape 80 de ani, 
ca, sub acest chip, să se păzească ea curată în lume; şi astfel, Iosif logodnicul a 
luat-o în casa lui din Nazaret. Se spune că arhiereul i-a încredinţat Fecioarei ca 
ultimă îndatorire la plecarea de la templu să participe la ţeserea unei noi 
catapetesme pentru Sfânta Sfintelor, pe care prea curata a lucrat-o cu sârguinţă. 


Această catapeteasmă avea să se rupă în vremea Pătimirii Domnului pe Cruce. 
Astfel, neîntinata Maria a fost pregătită să devină Maica Fiului lui Dumnezeu, 
vieţuind în chip cu totul virtuos şi asemenea îngerilor, ca un vas al sfinţeniei. Acest 


praznic, sărbătorit în fiecare an la 21 noiembrie, ne aminteşte, astfel, despre 
virtuțile Maicii Domnului, despre fecioria ei închinată Mirelui ceresc, despre viaţa 
ei de rugăciune şi despre însemnătatea sfinţitoare a bisericii. 


Pentru rugăciunile prea curatei 'Tale Maici, Hristoase Dumnezeule, miluieşte-ne pe 
noi. Amin. 


Proloage - Intrarea în Biserică a Preasfintei Stăpânei noastre Născătoarei de 
Dumnezeu şi pururea Fecioarei Maria 


Luna noiembrie în 21 zile: Intrarea în Biserică a Preasfintei Stâpânei noastre 
Născătoarei de Dumnezeu şi pururea Fecioarei Maria. 


Pricina sărbătoririi de astăzi este faptul aducerii, cu evalvie, în Biserica Legii vechi 
din lerusalim, a copilei de trei ani, care avea să fie Maica Domnului nostru lisus 
Hristos; întâi, pentru că acest lucru, atunci când s-a petrecut, s-a făcut într-un chip 
minunat şi, al doilea, ca un fapt care este ca o pregătire la Taina cea înfricoşătoare 
de la Crăciun, a naşterii cu trup de om a Cuvântului lui Dumnezeu, întrucât Taina 
aceasta tot prin mijlocirea Născătoarei de Dumnezeu avea a se face. 


Intâmplarea aceasta nu se află în Sfânta Scriptură, ci se întemeiază numai pe 
Tradiţia Bisericii. Sfinţii Părinţi au început a o sărbători, pe la anul 750. 


Dar iată în ce chip istorisesc sfintele cărți bisericeşti, pricina pentru care Năs- 
cătoarea de Dumnezeu a fost dusă la Templul Legii vechi şi dăruită Domnului. 
Ana, cea pururea pomenită, care mai toată viaţa ei a fost stearpă, adică fără să 
nască copii, luând îndemn, din Cartea Sfântă la cele ce s-au petrecut cu cealaltă 


Ana, care era şi ea stearpă, maica proorocului Samuel, ruga, împreună cu bărbatul 
ei Ioachim, pe Stăpânul firii, să le dăruiască lor un prunc, făgăduind că, dacă le va 
împlini cererea, îndată îl vor dărui şi închina lui Dumnezeu. 


Și aşa a născut Sfânta Ana pe ceea ce s-a făcut pricina mântuirii neamului 
omenesc, pe împăcătoarea şi împrietenitoarea lui Dumnezeu cu oamenii, pe pricina 
înnoirii lui Adam cel căzut, a învierii şi îndumnezeirii lui, pe Preasfânta şi de 
Dumnezeu Născătoarea şi pururea Fecioară Maria. 


lar când ea a fost de trei ani, au luat-o părinţii ei şi au adus-o la Templu şi au 
încredinţat-o preoţilor. Deci, luând-o arhiereul cel de atunci, Zaharia, a dus-o în 
cele mai dinlăuntru ale Bisericii unde, o dată pe an, intră numai singur arhiereul. Şi 
aceasta a făcut-o din insuflarea lui Dumnezeu, Cel ce avea să se nască dintr-însa, 
spre îndreptarea şi mântuirea lumii cea stricată prin păcat. 


Și a rămas fecioara acolo, petrecând doisprezece ani de sfântă vieţuire. Că erau la 
Templul din Ierusalim trei rânduri de chilii, în care locuiau, cu frică de Dumnezeu, 
fecioare şi văduve închinate Domnului, precum şi preoţii şi slujitorii, trăind din 
averea Templului. 


Și în acest loc de bună creştere, Sfânta Fecioară, necontenit deprindea, sub 
supravegherea fecioarelor mai în vârstă, lucrul de mână, citirea Scripturii şi îndeo- 
sebi rugăciunea. 


lar când s-a apropiat vremea dumnezeieştii Buneivestiri, ieşind de la Templu, 
Sfânta Fecioară a descoperit arhiereului şi preoţilor că ea, încă din leagăn este 
făgăduită lui Dumnezeu şi că ea însăşi a ales o viaţă de feciorie neîntreruptă. Drept 
aceea, la 15 ani ca a fost logodită cu dreptul Iosif, rudenia sa, de 84 de ani, ca, sub 
chipul căsătoriei, să se păzească curată în lume; şi astfel, Iosif logodnicul, a slujit 
ca martor la Naşterea cea fără prihană a Domnului, cât şi ca ocrotitor la fuga în 
Egipt şi la întoarcerea de acolo la Nazaret, în pământul lui Israel. 


Iubiţi, aşadar, fraţilor, pe Maica Domnului - spune un părinte - iubiţi-o cu inimă 
fierbinte şi plină de nădejdi. Rămâneţi tari şi ţineţi învăţăturile pe care le-aţi primit 
de la Biserică, despre Maica Domnului. Cinstiţi pe Născătoarea de Dumnezeu. 
Respingeţi cu tărie minciunile rătăciţilor, care defaimă pe Sfânta Fecioară. Să ştiţi 
că diavolul strigă prin gura hulitorilor, diavolul care o urăşte, pentru că ea a născut 
pe Cel ce i-a surpat stăpânirea. Rămâneţi tari în tradiţiile sfinte ale Bisericii şi 
cinstiți pe cea plină de dar şi mai ales slujiți-o şi luaţi-o ca apărătoare şi 


sprijinitoare. Că mult poate rugăciunea Maicii, spre îmblânzirea Stăpânului şi nu 
este nimeni care să se încreadă în mila prea curatei şi să nu fie ajutat şi mângâiat. 


Cu ale ei prea curate rugăciuni, Doamne miluieşte-ne şi ne mântuieşte pe noi! 
Amin. 


Intru această zi, cuvânt despre un călugăr, care voia să stie judecăţile lui 
Dumnezeu 


A fost un oarecare călugăr sihastru, plin de toate bunătăţile, care se ruga lui 
Dumnezeu, zicând aşa: "Doamne, dă-mi mie să ştiu ce sunt judecăţile Tale, cele de 
multe feluri”. Şi a făcut post mare pentru această pricină. Dar nu i-a arătat 
Dumnezeu lui vreme multă ce este cu neputinţă omului a le cunoaşte pe acelea. El 
însă se nevoia mai departe, rugând pe Dumnezeu pentru aceasta. 


Deci, Dumnezeu, vrând să-l încredinţeze pe el şi să nu se ostenească fără de minte, 
i-a dat lui un gând ca acesta: să meargă să cerceteze pe un bătrân, vechi de zile, ce 
stătea departe de dânsul, ca să-l întrebe pe el. 


Deci, luându-și hrană, s-a dus la stareţul. 


Și i-a trimis Dumnezeu lui un înger în chip de călugăr şi întâmpinând pe sihastrul, 
i-a zis: "Unde mergi, robul lui Hristos?” 


Jar el i-a zis: "La cutare sihastru”. 


lar acela a zis: "Şi eu, dar, voi merge cu tine la dânsul”. Deci, bucurându-se si- 
hastrul de tovărăşie, au mers împreună. 


Și în ziua dintâi, mergând, au găzduit la un oarecare om, iubitor de Dumnezeu şi 
acela primindu-i pe ei, i-a cinstit cu multă omenie şi au mâncat dintr-un blid de 
argint. lar după ce au mâncat, îngerul luând blidul, l-a aruncat în mare. Şi s-a 
întristat foarte, de aceasta, sihastrul. 


lar de acolo mergând, a doua zi, au găzduit la un om primitor de străini, care şi 
picioarele lor le-a spălat şi bine i-a cinstit pe ei. Şi omul acela a adus la dânşii încă 
şi pe singurul său fiu, ca să-l blagoslovească pe el, precum l-au şi blagoslovit; dar 
peste noapte, mergând, îngerul i-a sugrumat copilul. Şi simțind sihastrul, nu 1-a zis 
NIMIC, pricepând că mai pe urmă avea să înţeleagă. 


lar a treia zi mergând, n-au aflat pe nimeni care să-i primească, însă au găsit o casă 
pustie, veche şi şezând la umbra pereţilor, au început a mânca posmagi, de care 
ducea sihastrul. Şi, după ce au şezut ei, îngerul sculându-se, s-a încins şi a început 
a strica casa şi iarăşi a o zidi pe ea. 


Atunci, sihastrul a început a-l ocări pe el cu mânie şi mustrându-l, îi zicea aşa: 
"Oare înger eşti sau drac? Că nu faci lucrurile lui Dumnezeu”. 


ŞI 1-a zis lui îngerul: "Dar ce am făcut?" 


Și i-a răspuns bătrânul: "Ieri şi alaltăieri, acolo unde ne-au primit acei oameni de 
Dumnezeu iubitori, unuia blidul i l-ai aruncat în mare şi altuia i-ai omorât copilul, 
iar aici, unde n-am aflat nimic şi nici oameni nu sunt, oare cui zideşti casa 
aceasta?" 


Atunci i-a spus lui îngerul: "Să nu te minunezi, bătrânule, de aceasta, nici să nu te 
sminteşti de mine, ci ascultă ca să-ţi spun: Omul cel ce ne-a primit pe noi întâi era 
plăcut lui Dumnezeu întru toate, dar blidul pe care l-am aruncat îi venise lui dintr-o 
nedreptate. Deci ca să nu-şi piardă plata sa, din pricina blidului aceluia, l-am 
aruncat în mare, iar tu nu te mira de aceasta. Asemenea, al doilea om, plăcut este 
şi el lui Dumnezeu, dar de i-ar fi trăit acel copil mic, apoi de mare răutate avea să 
fie pricinuitor şi vas al vrăjmaşului. Pentru aceea l-am sugrumat şi i-am scos 
sufletul, pentru bunătatea tatălui său, ca şi acela să se mântuiască. Deci, nici de 
aceasta să nu te sminteşti, părinte”. 


Iar bătrânul i-a zis: "Dar aici, în loc pustiu, ce faci, stricând casa această şi iarăşi 
zidind-o pe ea?" 


Și ia răspuns îngerul: "Omul din casa aceasta şi-a pierdut averea şi, sărăcind a 
plecat. Dar moşul lui, zidind palatul acesta a pus aur în perete. Deci, pentru aceea 1- 
am surpat casa, ca nu cumva să piardă cineva pe Dumnezeu, căutând aurul acela 
aici şi sufletul acela să se osândească, zidul nou arătând că pereţii vechi nu mai 
sunt”. 


Și acestea spunându-i-le cu de-amănuntul, îngerul i-a zis lui: "Mergi, bătrânule, la 
chilia ta înapoi şi nu te mai osteni fără de minte. Că grăieşte Duhul Sfânt: 
Judecăţile Domnului sunt adânci şi mult necercate şi neştiute de oameni. Deci, nu 
căuta să le pătrunzi pe ele, că nu-ţi este ţie de folos". Şi acestea zicând către bătrân, 
îngerul, într-acel ceas, s-a făcut nevăzut. 


Iar sihastrul, temându-se foarte, a înţeles să nu mai întrebe de judecăţile lui Dum- 
nezeu, spunând tuturor cele întâmplate. Şi aşa şi-a mântuit sufletul său în Domnul 
Dumnezeul nostru lisus Hristos. 


Întru această zi, cuvânt al Sfântului loan Gură de Aur. 


Dacă ai deprindere la păcate, pune-ţi asupra ta frică lui Dumnezeu şi chinurile cele 
veşnice şi vei birui cu adevărat. Că nu este nici o osteneală a lăsa mânia faţă de cel 
ce te-a întristat pe tine. Că osteneală sau durere este a se ruga lui Dumnezeu, Celui 
ce ne dă şi a cere mulţime de bunătăţi cu osârdie? Ce osteneală este a nu vorbi urât 
nici unui om? Ce împiedicare este a lepăda invidia şi vrajba? Ce osteneală este a 
iubi, adică, pe aproapele tău? Ce greutate este a nu grăi cuvinte de ruşine, a nu 
vorbi de rău şi a nu defăima pe nimeni? Ce împiedicare este a milui pe săraci? 


lar dacă posteşti, arată numai cu fapta. Dacă vezi un sărac, miluieşte-l. De ai 
vrăjmaş, smereşte-te. De vezi pe aproapele sporind în bine, nu-l invidia. De vei 
vedea femeie frumoasă la chip, întoarce-ţi ochii de la dansa, ca nu numai gura să 
flămânzească, ci şi ochiul şi auzul şi picioarele şi mâinile şi toate mădularele 
trupului tău; şi aceasta făcând, te vei mântui, întru lisus Hristos Domnul nostru, 
Căruia se cade slavă, acum şi pururea şi în vecii vecilor! Amin. 


Predici şi editoriale 


Părintele Ilie Cleopa - Predică la Intrarea Maicii Domnului în Biserică 


In biserica slavei Tale stând, în cer a sta ni se pare, Născătoare de Dumnezeu, 


ceea ce eşti uşă cerească, deschide nouă uşa milei tale (Slujba Utreniei) 


lubiţi credincioşi, mai înainte de a începe predica voi aminti cuvintele Duhului 
Sfânt, care se cuprind în troparul acestui dumnezeiesc praznic al Intrării Maicii 
Domnului în Biserică. lată aceste cuvinte: Astăzi înainte însemnarea bunăvoinţei 
lui Dumnezeu şi propovăduirea mântuirii oamenilor, în Biserica lui Dumnezeu 
luminat Fecioara se arată şi pe Hristos mai înainte Îl vesteşte. Acesteia şi noi cu 
mare glas să-i cântăm: Bucură-te plinirea rânduielii Ziditorului. 


Am pus troparul sărbătorii de azi mai înainte de predică, pentru că în el 
dumnezeieştii Părinţi au adunat învăţăturile acestui mare praznic împărătesc. 
Troparul sau condacul unui praznic sau al unui sfânt adună pe scurt ori viaţa acelui 
sfânt, ori însemnătatea acelui praznic despre care se vorbeşte. Deci precum aţi 
auzit, începutul troparului este: "Astăzi înainte însemnarea bunăvoinţei lui 
Dumnezeu". Intrarea Maicii Domnului în Biserică a fost primul Semn din 
rânduiala bunăvoinţei lui Dumnezeu de a mântui neamul omenesc. Dar să 
vedem în ce fel s-a împlinit acest semn, în ce fel s-a desfăşurat el şi cum s-a arătat 
pe pământ această bunăvoință a lui Dumnezeu de a mântui lumea prin naşterea 
Maicii Domnului şi prin intrarea ei în Biserică. 


Iată în cel fel a fost intrarea Maicii Domnului în Biserică. Împlinindu-se trei ani 
de la naşterea Maicii Domnului, dumnezeieştii părinţi loachim şi Ana şi-au adus 
aminte de făgăduinţa pe care au făcut-o lui Dumnezeu mai înainte de a se naşte 
fiica lor, Fecioara Maria. Căci ei, fiind oameni Sterpi şi neroditori, numai prin 
rugăciuni, post şi milostenie au dobândit pe această dumnezeiască pruncă, 
Maria. "Doamne, de ne vei da nouă un prunc, ziceau ei, noi îl vom închina 
Bisericii Tale pentru toată viaţa, numai Să nu ne laşi sterpi şi neroditori, spre 
ocara lumii". 


Deci, aducându-și aminte de această făgăduinţă pe care au făcut-o pe când Fecioara 
Maria avea trei ani, Sfinţii Părinţi loachim şi Ana s-au hotărât să o dea Bisericii, 
după făgăduinţa de mai înainte. Şi gândind acestea, au adunat în Nazaret - oraşul 
în care trăiau - rudeniile lor de neam împărătesc şi arhieresc, că Sfântul 
Ioachim era din neamul lui David, iar Sfânta Ana era din neamul lui Aaron. 


După ce s-au sfătuit cu rudeniile lor, Sfinţii Părinţi loachim şi Ana au adunat multe 
copile nevinovate şi curate, de o vârstă cu dânsa şi mai mari din Nazaret, ca să 
petreacă pe această copilă sfântă până la Ierusalim cu făclu aprinse în mâini, cu 
cântări şi cu psalmi. Și au pornit din Nazaret spre templul din Ierusalim cale de 
peste 150 km, mergând trei zile în şir. Şi era o minune mare şi prealăudată acea 
dumnezeiască adunare alcătuită din rudele Preasfintei Fecioare Mania. Pe cale 
cântau mai cu seamă psalmii lui David şi cele ce se potriveau cu această mare taină 
şi ducere a Maicii Domnului în Sfânta Sfintelor, zicând aşa: Ascultă fiică şi vezi şi 
pleacă urechea ta şi uită poporul tău şi casa părintelui tău. (Psalm 44, 12). 
Adică, uită pe tatăl tău şi pe mama ta, că a pofiit Împăratul - adică Dumnezeu - 
frumuseţea ta, cum zice psalmul 44, şi te cheamă în Sfânta Sfintelor. 


ŞI mergând ele pe drum, toată lumea se minuna şi se întreba: "Unde merge această 
adunare?" Că era o adunare de oameni cinstiţi, împreună cu dumnezeieştii părinţi 
Ioachim şi Ana şi atât de strălucitoare, ca o adunare de stele pe cer, iar în mijloc 
strălucea ca o lună Preasfânta şi Preacurata Fecioară Maria, prunca cea de trei ani, 
care mergea în Sfânta Sfintelor. Şi să nu credeţi că mergeau numai ele, căci în chip 
nevăzut mergeau şi îngerii lui Dumnezeu, care, la fel, cântau şi petreceau pe 
Preasfânta Fecioară Maria. Căci şi chivotul Legii Vechi, cum zice Sfânta Scriptură, 
l-au dus cu psalmi şi cu cântări frumoase, iar înaintea chivotului Legii mergea, 
cântând şi dănţuind, împăratul David (II Regi, 6, 5-17). Căci el era şi prooroc şi 
vedea că acest chivot, care poartă în sine mana, este preînchipuirea Preasfintei 
Maicii lui Dumnezeu, care va purta în sine mana cea dumnezeiască, pe purtătorul 
de mană, pe lisus Hristos. 


Dar dacă înaintea chivotului, care era închipuirea Maicii Domnului, dănţuia David 
şi era însoţit de tot Israelul, apoi înaintea acestui chivot viu şi însufleţit, care era 
dumnezeiasca pruncă Maria, nu mergea împăratul cel de pe pământ, nu mergeau 
oamenii din tot Israelul, ci nevăzut mergeau milioane de îngeri şi mergea Însuşi 
Împăratul cerului şi al pământului, lisus Hristos. La aducerea Preasfintei Maicii 
Domnului în templu, îngerii lăudau şi cântau de bucurie, pentru că se aducea lui 
Dumnezeu această biserică vie şi însufleţită. Se aducea în Sfânta Sfintelor 
această biserică dumnezeiască purtată de Duhul lui Dumnezeu, după cum auziţi 
că se cântă în Biserică, la condacul praznicului: "Preacurată biserică a 
Mântuitorului, cămara cea de mult preţ şi Fecioară, sfinţită vistierie a slavei lui 
Dumnezeu, astăzi se aduce în casa Domnului... Acesta este cortul cel ceresc". 
Aşa o aduceau îngerii şi o lăudau, căci nu era o copilă de rând, ci era biserica 
însuflețită a Duhului Sfânt, căci cu dânsa călătorea harul Duhului Sfânt, fiind 
umbrită şi plină de puterea Lui. 


Când au ajuns la Ierusalim, după o cale de trei zile, s-a făcut şi acolo o minune 
preaslăvită. Biserica cea zidită de Solomon şi restaurată de Zorobabel, după ce a 
fost pustiită pe timpul robiei babiloniene, era o biserică foarte frumoasă, căci se 
minuna oarecând Petru de zidurile ei. La intrare, biserica avea cincisprezece 
trepte, după numărul celor 15 psalmi, pe care preoţii şi leviţii îi cântau când 


intrau la slujbă. La fiecare treaptă ce urca în biserică se cântă câte un psalm din 
psalmii treptelor, după cum îi vedem până astăzi în Psaltire. 


Urcându-se Fecioara, s-au mirat preoții şi tot poporul cum o copilă de trei ani a 
putut să urce Ealrepuele aşa de uşor ca şi cum ar fi Gili E 


Și s-au adunat toţi preoţii şi nu numai ei, ci şi îngerii şi cu toţii s-au minunat, cum 
se poate să intre o copilă în Sfânta Sfintelor şi cum a îndrăznit Zaharia să aducă pe 
cineva în Sfânta Sfintelor unde preoţii nu aveau voie să intre şi nici arhiereul nu 
putea să intre decât o dată pe an, dar şi atunci nu fără jertfă de animale şi stropind 
altarul şi jertfelnicul cu sânge pentru curățirea lui şi a poporului. 


Deci, acolo unde arhiereul nu îndrăznea să intre decât o dată pe an, acolo a dus-o 
pe Sfânta Fecioară, cum s-a cântat astăzi la axionul praznicului, care zice că 
"îngerii, văzând intrarea Preacuratei Fecioare Maria, foarte s-au spăimântat, 
cum 0 fecioară, o copilă, a intrat în Sfânta Sfintelor...!" Dar dumnezeiescul 
prooroc Zaharia, ştia cine este această copilă. Preoţii Legii Vechi însă nu ştiau că 
această copilă va fi maica Arhiereului Celui Mare, care "va străbate cerurile", cum 
zice Sfântul Apostol Pavel, şi va împăca lumea cu Dumnezeu Tatăl, şi se va jertfi 
pe Sine, aducându-Se jertfă o dată pentru totdeauna, pentru mântuirea 
neamului omenesc (Evrei 4, 14; 9, 12-14). 


cum zice Sfântul 
Apostol Pavel. De aceea au adus-o în Sfânta Sfintelor. Jar după ce s-a închinat 
jertfelnicului celui de aur şi la sicriul legii Domnului, au luat-o şi au dus-o în 
casa fecioarelor şi a locuit acolo împreună cu ele 12 ani. Numai rugăciunea o 
făcea în Sfânta Sfintelor. 


Dar cum a trăit Fecioara Maria la templu 12 ani? Templul lui Solomon, care 
fusese refăcut de Zorobabel, avea în jurul lui 90 de camere, cum arată vechiul 
istoric iudeu Iosif Flavius. 


4 Treizeci de camere, în partea de jos, erau destinate văduvelor care îşi 
duceau văduvia în curăţenie, în post şi rugăciune şi erau pururea în templu. 
Aşa era Ana, fiica lui Samuil din neamul lui Aşer şi alte multe văduve care 
petreceau şi se hrăneau din venitul templului şi slujeau la curăţenie şi la 
toate trebuinţele lui. 

4 Deasupra acestor camere erau alte treizeci de camere în care locuiau 
nazoreii, un fel de călugări ai Legii Vechi, care trăiau necăsătoriți, 
asemenea călugărilor de astăzi. 

4 Deasupra acestor camere, la etajul al doilea, erau alte treizeci de camere 
unde petreceau fecioarele templului. 


Toţi credincioşii care voiau să păstreze fetele lor curate până la măritat, le aduceau 
la templul lui Solomon şi le dădeau sub îngrijirea preoților şi arhiereilor, să 
petreacă în rugăciuni şi cântări, cosind veşminte şi broderii şi spălând şi curăţind 
templul. Într-una din aceste camere destinate fecioarelor a adus Proorocul Zaharia 
pe Preacurata Fecioară Maria şi a dat-o în mâna fecioarelor celor mai în vârstă. 
Fiind foarte luminată de Duhul Sfânt aici a învăţat Fecioara Maria toată 
Scriptura, precum şi lucrul de mână, aşa cum învaţă şi Sfântul Ghermano. Şi se 
mirau fecioarele celelalte de isteţimea şi de curăția minţii ei, căci a deprins îndată 
toată dumnezeiasca Scriptură şi tot lucrul mâinilor, cel mai gingaş şi mai curat 
pentru folosul templului. Şi era iubită de toţi pentru înţelepciunea ei. 


Despre nevoinţa ei îngerească în templu ne spun Sfinţii Teofilact, Ghermano, 
Teodorit şi alţi părinţi bisericeşti, că Fecioara Maria priveghea de seara până 
dimineaţa în Sfânta Sfintelor, cugetând adânc şi rugându-se lui Dumnezeu, în 
răpire şi în extazul minţii. Acolo se ruga pentru mântuirea întregului neam 
omenesc. În zorii zilei adormea puţin, apoi iar se scula la rugăciune. Şi era pururea 
în genunchi de la ceasul al treilea până la al nouălea, când se ducea la locaşul 
fecioarelor şi începea lucrul mâinilor. Însă, cum spun WEREREEĂ pururea era 
în rugăciune şi cugetare la legea lui Dumnezeu ziua şi noaptea. Seara la ora 
şase venea Arhanghelul Gavriil şi-i aducea Fecioarei Maria hrană îngerească 
din cer în Sfânta Sfintelor. Aşa s-a hrănit ea timp de 12 ani, nu cu hrană 
pământească, ci numai cu hrană cerească adusă de Arhanghelul Gavriil. 


Pe acest dumnezeiesc arhanghel, Zaharia proorocul de multe ori îl vedea şi se 
minuna foarte, cum un înger din cer vine s-o hrănească pe această copilă, să-i 
aducă o dată pe zi împărtăşire îngerească şi cugeta întru sine: "Oare ce are să fie 
această Fecioară aleasă de Dumnezeu?" 


— Îşi aducea aminte că Dumnezeu a hrănit un popor întreg în pustie cu mană, 

— îşi aducea aminte că Dumnezeu a hrănit pe Ilie proorocul, dar a trimis 
corbii să-i aducă de două ori pe zi hrană. 

— Îşi aducea aminte Zaharia că Dumnezeu a hrănit pe Daniil în groapa cu lei, 
dar n-a venit nici un înger, ci a răpit îngerul pe Proorocul Avacum din 
Ierusalim cu pâine şi zeamă, cum spune Scriptura, şi l-au dus să hrănească 
pe Daniil în groapa leilor, când acesta striga: "Adu-Ţi aminte de mine, 
Dumnezeule, că am flămânzit!" 


Dar de această fecioară nu se dumirea, că nu venea să-i aducă pâine pământească, 
nici carne ca lui Ilie, ci îi aducea hrană îngerească. 


Iubiţi credincioşi, v-aţi pus întrebarea pentru ce s-a citit astăzi Evanghelia cu 
Marta şi Maria şi pentru ce la toate praznicile Maicii Domnului nu se citeşte 
altceva? lată de ce dumnezeieştii Părinţi care au alcătuit sinaxarul, fiind plini de 
Duhul lui Dumnezeu, au rânduit toate evangheliile şi apostolii de peste an şi toate 
cântările bisericeşti după lucrarea şi însemnătatea fiecărui praznic, în aşa fel, ca să 
se dezvăluie prin toate taina acelui praznic, lucrarea acelui sfânt, viaţa acelui 
mucenic sau cuvios. Prin evanghelia de astăzi se arată că Maica Domnului, 
Maria cea Preasfânta şi Preacurată, şi-a ales partea cea bună (Luca 10, 42). 


Și care este partea cea bună în viaţa creştinului? Pe toată fapta bună trebuie s-o 
însoţim cu rugăciunea, după cum ne învaţă şi marele Apostol Pavel în epistola 
către Tesaloniceni, unde zice: Neîncetat vă rugați! (| Tesaloniceni 5, 17). Dar şi 
Mântuitorul zice în Sfânta Evanghelie: Luaţi aminte, privegheaţi şi vă rugaţi 
(Marcu 13, 33). Şi Sfântul Apostol Petru zice: Fiţi treji, privegheaţi, că potrivnicul 
vostru, diavolul, umblă răcnind ca un leu, căutând pe cine să înghită (| Petru 5, 
8) Şi Sfântul prooroc David de asemenea ne spune: Bine voi cuvânta pe Domnul 
în toată vremea, pururea lauda lui în gura mea (Psalm 33, 1). 


lată pentru ce s-a citit Evanghelia aceasta. Ca să ne înveţe pe toți că Maica 
Domnului şi-a ales partea cea bună, partea Mariei, cum spune Mântuitorul către 
Marta: Marto, Marto te îngrijeşti şi spre multe te sileşti, dar un lucru trebuie: 
căci Maria (care stătea la picioarele lui Hristos) partea cea bună şi-a ales, care 
nu se va lua de la ea! (Luca 10, 41-42). 


Fraţilor, dacă am alege partea Mariei în viaţa noastră, dacă am sta la picioarele 
Domnului ca Fecioara în Sfânta Sfintelor, dacă am petrece în rugăciune şi în 
gândire de Dumnezeu ca dânsa, nu ne-ar hrăni pe noi oamenii, ci îngerii din 
cer; dar noi ne punem nădejdea mai mult în mâinile şi în priceperea noastră. 


Dar iată ce spune proorocul leremia: Blestemat este omul care se încrede în om şi 
îşi face sprijin din trup omenesc (leremia 17, 5). În alt loc zice: Nebun este acela 
care sărută mâinile sale şi zice că acestea m-au hrănit pe mine. Te-au hrănit 
mâinile tale? Dar dacă Dumnezeu îţi dădea o boală, ai fi putut face ceva cu 
mâinile şi cu priceperea ta? La fel şi psalmistul zice: Aruncă spre Domnul grija 
ta şi EI te va hrăni (Psalm 54, 25). Să nădăjduim mai întâi în Dumnezeu şi apoi 
Să lucrăm cu cinste, cu dragoste şi cu dreptate, că zice iarăşi Scriptura: Cel ce nu 
vrea să lucreze, acela să nu mănânce (II Tesaloniceni 3, 10). Deci lucrul nostru 
trebuie să fie însoţit de rugăciune, să fie început şi terminat cu rugăciune şi cu 
gândul la Dumnezeu şi atunci toate vor fi cu spor. 


Iubiţi credincioşi, astăzi Fecioara Maria a fost adusă la Ierusalim, în biserica 
Domnului să se roage, să vorbească cu Dumnezeu şi cu îngerii, Să se 
îndumnezeiască, să se facă biserică vie a Duhului Sfânt, să se pregătească 
pentru a naşte pe pământ pe lisus Hristos, Mântuitorul lumii. 


Maica Domnului s-a născut prin rugăciune, a petrecut 12 ani la templu numai 
în post, în rugăciune şi în neîntinată feciorie. 


Să ne rugăm şi noi, fraților, lui Dumnezeu împreună cu Maica Domnului şi cu toți 
sfinții. Să venim cât mai regulat la Sfânta Biserică, mai ales în Duminici şi 
sărbători. Să ascultăm cu evlavie sfintele slujbe, să ducem viaţă curată pe 
pământ, Să ne iubim unii pe alții şi Să iertăm, ca Să fim iertaţi. 


Maica Domnului ne învaţă cum să ne rugăm, cu câtă evlavie trebuie să mergem la 
biserică şi în ce chip să trăim pe pământ ca să dobândim împărăţia cerurilor. Să 
lăudăm deci pe Născătoarea de Dumnezeu şi să rostim cu credință această scurtă 
rugăciune: 


Părintele Ilie Cleopa - Maria partea cea bună şi-a ales 


“(...) Care este partea cea bună în viaţa creştinului? Necontenita rugăciune. 
Toată fapta cea bună trebuie să o însoţim cu rugăciune, cum arată marele Apostol 
Pavel în Epistola întâi către Tesaloniceni, unde zice: Veincetar vă rugați (5, 17). 


Dar chiar Mântuitorul în Evanghelie zice: Luaţi aminte, privegheaţi şi vă rugaţi 
(Marcu 13, 33). Şi dumnezeiescul Apostol Petru spune: Privegheați, că potrivnicul 
vostru, diavolul, ca un leu umblă, căutând pe cine să înghită. (| Petru 5, 8). Şi 
dumnezeiescul Prooroc David de asemenea ne spune: Bine voi cuvânta pe 
Domnul în toată vremea, pururea lauda Lui în gura mea (Psalm 33, 1). 


Ai auzit pentru ce s-a citit Evanghelia aceasta? Ca să ne învețe că Maica 
Domnului şi-a ales partea cea bună, partea Mariei. Căci Mântuitorul, când Marta 
alerga să-i facă mâncare şi să-i gătească masa, oarecum a mustrat-o cu pilda 
Mariei: Marto, Marto, te grijeşti şi spre multe te sileşti; dar un lucru trebuieşte. 
Care? Acela pe care-l avea Maria, că stătea la picioarele Domnului. Căci Maria — 
zice — partea cea bună şi-a ales, care nu se va lua de la dânsa (Luca 10, 38, 42). 


Dacă am avea şi noi partea Mariei în viaţa noastră, dacă am sta la picioarele 
Domnului ca Maica Domnului în Sfânta Sfintelor, dacă am petrece în rugăciune şi 
în gândire de Dumnezeu ca dânsa, nu ne-ar hrăni pe noi oamenii, Ci îngerii şi 
serafimii din cer. Dar noi punem nădejdea numai în pieptul nostru şi în 


priceperea noastră. Dar auzi ce spune proorocul Ieremia: Blestemat este omul 
care se reazimă pe braţele sale şi şi-a pus nădejdea în trupul său. 


Auzi ce spune: “Cel ce se reazimă pe mâinile şi pe picioarele sale, animal este, că 
are patru picioare, nu două”. Auzi? Blestemat este omul care se reazimă pe 
braţele sale şi a întărit braţele trupul său. Mai zice: Nebun este acela care sărută 
mâinile sale şi zice că acestea m-au hrănit pe mine. 


Te-au hrănit mâinile tale? Dar dacă Dumnezeu îţi dădea un junghi, îți dădea o 
boală, dacă ai fi căzut şi ţi-ai fi rupt o mână Sau un picior şi dacă nu-ţi dădea ţie 
Dumnezeu sănătate şi viaţa, ai fi putut face ceva cu mâinile şi picioarele tale sau 
cu priceperea ta? Aşa este că nu? De aceea Scriptura numeşte nebun pe acela care- 
şi sărută mâinile sale, zicând că acestea l-au hrănit. 


Nu-i adevărat! Dumnezeu ne hrăneşte, că zice: Aruncă spre Domnul grija ta şi 
EI te va hrăni (Psalm 54, 25). Să nădăjduim întâi în Dumnezeu şi aşa, lucrând cu 
cinste şi cu dreptate, să muncim, să lucrăm că zice iarăşi Scriptura: Cel ce nu 
lucrează, să nu mănânce Ul Tesaloniceni 3, 10). Deci lucrul nostru să fie împletit 
cu gândirea la Dumnezeu, cu Sfânta Scriptură, cum era al Maicii Domnului în 
Sfânta Sfintelor. Lucrul nostru să fie aşa de uşor, încât să nu ne strice mintea de 
la rugăciune, de la gândirea la Dumnezeu. Aşa arată dumnezeieştii Părinţi. 


De ce părăsim noi gândirea la Dumnezeu, citirea Scripturilor, mergerea la 
biserică, meditaţia şi cugetarea la gheenă şi la moartea care vine pe neaşteptate? 
“Pentru că ne aruncăm în marea cea tulbure a veacului acestuia, ne 
aruncăm în nemărginire, ca Să moştenim veacurile şi vine moartea şi ne 

strânge de gât “,cum zice 


Are obiceiul satana, o, monahule, şi tu, creştine, să-ţi dea lăţime şi lungime, ca să 
scoată mintea din gândirea de Dumnezeu şi să te ducă la pierzare! 


Fraţilor, să muncim cu dragoste; să lucrăm, dar să avem pe Dumnezeu în minte. 
Nimeni nu poate să stea degeaba. Să lucrăm, să mergem la muncă, să asudăm, că 
aşa avem poruncă noi de la început, căci zice: Cu sudoarea frunţii îţi vei câştiga 
pâinea ta (Facerea 3, 19). 


Dar în sudorile noastre şi în osteneli, pe ogoare şi în fabrici, în birouri, în 
întreprinderi şi ori unde ar fi, să avem pe Dumnezeu în minte. Să avem pe Hristos, 
şi cu Dânsul pe toate le putem. Auzi ce spune Apostolul Pavel: Toate le pot în 
Hristos, Cel ce mă întăreşte! Iar fără de EL, nimic nu putem face! 


Auzi ce zice Hristos: Rămâneți întru Mine şi Eu întru voi... căci fără de Mine nu 
puteţi face nimic (loan 15, 4-5). 


4 Când te duci la prăşit, omule, şi ai luat sapa pe umăr, ia şi pe Hristos în 
minte: “Doamne, lisuse Hristoase, Fiul lui Dumnezeu, miluieşte-mă pe 
mine păcătosul (păcătoasa) “. 

4 Dacă lucrezi în atelier şi ai pus mâna pe ciocan, pe bomfaier, pe ferăstrău, 
baţi pe nicovală, sau dacă eşti zidar sau tâmplar, sau orice meşteşug ai, de 
câte ori dai cu ciocanul, zi şi “Doamne lisuse!” 

4 Când te-ai dus la secerat, la pădure cu boii să tai lemne, sau lucrezi în 
fabrică sau oriunde eşti, lucrează cu toată inima, cu toată dragostea, dar 
nu uita că ai pe Dumnezeu, Care singur poate să-ţi ajute şi poate să te 
păzească! Câte primejdii nu sunt! Auzi că pe unul l-a omorât un butuc, pe 
altul l-a lovit maşina, pe altul I-a prins motorul, peste unul a căzut un copac 
şi a murit...La urechile noastre vin asemenea veşti zilnic. Dar de ce? Pentru 
că n-a plecat la lucru cu rugăciunea în minte! Dacă pleca cu rugăciunea 
în minte, avea pe îngerul care-l păzea. Căci îngerul pururea ne păzeşte. 
Auzi ce zice proorocul: Srrăjui-va îngerul Domnului împrejurul celor ce se 
tem de EI, şi-i va izbăvi pe ei (Psalm 33, 7). 


Deci, când plecăm la treabă, să avem pe Hristos în minte; şi când venim de la 
treabă iar, şi când ne odihnim iar. Şi când ne sculăm din somn, prima simţire, 
primul cuvânt acesta să fie: “Slavă Ție, Dumnezeul nostru, slavă Ţie!” “Împărate 
ceresc, Mângâietorule, Duhul Adevărului“... şi celelalte. 


Auzi ce spune Gheorghe Sinaitul? Este un drac înaintemergător care are o ceată 
nenumărată pe faţa pământului. Merg aceşti draci de dimineaţa şi-i învaţă pe 
oameni, când s-au sculat din somn, mai întâi să pună mâna pe treabă: “Lasă 
rugăciunea mai la amiază! Mănâncă bine, bea bine, şi hai la treabă!” 


Nu-i bine! Întâi să cerem ajutorul lui Dumnezeu şi apoi, cu Dumnezeu în minte, 
Să mergem la muncă cinstită şi curată. Să nu furaţi de la nimeni; să nu furaţi nici 
de la stat, nici de la alții, că nu vă îmbogăţiţi cu furatul, ci mai tare sărăciţi. Era 
un cuvânt al cuiva: 
“Munceşte omul cu dreptate, şi-i ia dracul jumătate din avere; dar averea 
câştigată pe nedrept, o ia dracul cu tot cu stăpân! ” 


Nu. Nu fura, că nu te îmbogăţeşti. Mare foc bagi în casă la tine dacă ai luat un ban 
al Bisericii, sau dacă ai luat banul sau osteneala cuiva. Și dacă vei aduce la 
biserică milostenie din cele furate, câine împuţit aduci lui Dumnezeu! Deci să 


lucrezi cu cinste, cu dreptate, cu sfinţenie şi să munceşti cu toată dragostea unde te- 
a pus statul sau unde te-a pus dregătoria sau instituția care te adăposteşte. Să 
munceşti, dar să ai şi pe Dumnezeu în minte. 


Fă semnul Sfintei Cruci când pleci la lucru. Când vii, la fel. Când stai la masă, fă 
rugăciune; când te scoli, rugăciune; şi dacă nevinovata rugăciune va povăţui viaţa 
voastră şi a noastră, vom avea puţină asemănare şi noi cu petrecerea Maicii 
Domnului în Sfânta Sfintelor, vom petrece în gândire de Dumnezeu şi ni se va 
spune şi nouă în ziua judecății că partea cea bună ne-am ales. 


Iar dacă lăsăm rugăciunea, citirea dumnezeieştii Scripturi, mergerea la biserică, 
facerea de bine şi toate acestea şi punem nădejdea numai în munca noastră, 
suntem cei mai nenorociţi oameni de pe faţa pământului. 


Să muncim cu dragoste, cu hărnicie, dar să nu uităm că avem un Dumnezeu, 
Căruia trebuie să ne rugăm neîncetat şi când muncim şi când Suntem acasă şi 
când ne odihnim. Pururea să fie Legea Lui în mintea noastră, ziua şi noaptea. 


Pururea să avem gândirea şi rugăciunea spre Dumnezeu, şi atunci darul Lui va 
întări braţele noastre şi mintea noastră şi trupurile noastre şi vom fi sănătoşi şi vom 


putea izbuti şi la muncă şi la osteneala de toate zilele. Dar nrmai cu Dumnezeu şi 
prin Dumnezeu! 


Amin”, 


Arhimandrit Cleopa Ilie - Maica Domnului este scară către Cer 


Maica Domnului este Împărăteasa Heruvimilor, Împărăteasa a toată făptura, 


cămara întrupării lui Dumnezeu-Cuvântul, uşa luminii, că lumina cea neapropiată 
gânditoare prin ea a venit în lume. Ea este uşa vieţii, că Viaţa Hristos prin ea a 
intrat în lume. Ea este poarta cea încuiată prin care n-a trecut nimeni decât 
Domnul, cum spune Proorocul lezechiel. 


Maica Domnului este scară către Cer, pod către Cer, porumbiţă care a încetat 
potopul păcatelor, precum porumbiţa lui Noe, a adeverit încetarea potopului. Este 
cădelniță dumnezeiască, căci a primit focul dumnezeirii şi Biserică a Preasfântului 
Duh. 


Maica Domnului este Mireasa Tatălui, Maica Cuvântului şi Biserica Duhului 


Sfânt. 


(Mănăstirea Sihăstria. Un pridvor al Raiului, Editura Mănăstirea Sihăstria, 
2008) 


Sfântul Ignatie Briancianinov - Cuvânt de învăţătură la pericopa evanghelică 
care se citeşte în toate praznicele Maicii lui Dumnezeu: Marta şi Maria — cele 
două lucrări la care suntem chemaţi - Despre nevoinţele trupeşti şi sufleteşti 


În vremea pribegiei Sale pe pământ, în valea asta a surghiunului şi pătimirilor 
noastre, Mântuitorul lumii a cercetat două femei evlavioase, surori de sânge — pe 
Marta şi pe Maria, care aveau casa lor într-un sat vecin cu Ierusalimul, şi anume 
Vitania. Fratele lor, Lazăr, fusese învrednicit numirii de prieten al Dumnezeu- 
Omului şi al Apostolilor Lui (În. 11, 11). Din Evanghelie se vede că Domnul 
cercetase nu o dată casa acestei familii evlavioase. Cu prilejul uneia dintre aceste 
cercetări, EI l-a înviat pe Lazăr care zăcea în mormânt de patru zile. 


Sfântul Evanghelist Luca istoriseşte că Marta se îndeletnicea atunci cu ospătarea 
Oaspetelui dorit, iar Maria şedea la picioarele Lui şi lua aminte la cuvântul Lui. 
Marta, îngrijindu-se doar ca ospătarea să fie cât mai mulțumitoare, I-a cerut 
Domnului ca EI să-i poruncească Mariei să o ajute — dar Domnul a răspuns: 


Marto, Marto, te grijeşti şi spre multe te sileşti; ci un singur lucru trebuieşte. 
Iar Maria partea cea bună şi-a ales, care nu se va lua de la ea (Lc. 10, 41-42). 


Potrivit tâlcuirii NOE, după înţelesul de taină Marta închipuie 
nevoinţa trupească evlavioasă, iar Maria — pe cea sufletească. Istorisirea despre 
această cercetare a celor două surori de către Domnul se citeşte, potrivit rânduielii 
bisericeşti, în toate praznicele Maicii lui Dumnezeu. Din aceste două pricini, o 
privire amănunţită asupra întâmplărilor şi învățăturilor cuprinse în această pildă 
trebuie să fie deosebit de însemnată şi deosebit de ziditoare. 


Marta era sora mai mare şi este înfăţişată de către Evanghelist ca stăpână a 
casei. Ea ÎL primeşte pe Mântuitorul în casă, ea e cu ospătarea: ea face de mâncare, 
ea pune masa, ea aduce bucățele. Slujirea ei este necontenita făptuire. Și 
osteneala trupească este prima care vine în viaţa de nevoinţă a fiecărui ucenic al 
lui Hristos. 


„Lucrarea trupească”, grăieşte Sfântul Isaac Sirul, „merge înaintea lucrării 
sufleteşti aşa cum facerea trupului lui Adam a mers înaintea facerii sufletului 


lui. Cel ce nu a agonisit lucrarea trupească nu poate să aibă lucrare 
sufletească: cea de-a doua se naşte din cea dintâi ca spicul din grăuntele 
semănat”. 


Nevoinţa trupească Stă în împlinirea trupească a poruncilor evanghelice. 


— Aici intră: împărțirea milosteniei materiale, 

— primirea de străini, 

— împărtăşirea de feluritele nevoi şi suferințe ale omenirii nevoiaşe şi 
suferinde. 
Aici intră întreaga înţelepciune [fecioria] a trupului, 
înfrânarea de la mânie, de la răsfăţ, de la distracţii şi răspândire, de la 
batjocorirea şi judecarea aproapelui, de la toate cuvintele prin care se 
vădeşte răutatea şi necurăţia inimii. 
Aici intră postirea, privegherea, cântarea psalmilor, plecarea genunchilor, 
starea în picioare la rugăciunea din biserică şi din chilie. 
Aici intră ascultările mănăstireşti şi celelalte nevoinţe dinafară. 


Nevoinţa trupească cere necontenită lucrare a trupului: <a trece de la o faptă 
bună trupească la alta, iar câteodată împreunează în sine mai multe fapte bune, 
săvârşindu-le totodată. 


Fiind împlinite cu lucrul, poruncile 
evanghelice îi dau puţin câte puţin împlinitorului lor adâncul gând şi adâncul 
simţământ care trăiesc în ele, împărtăşesc împlinitorului lor Adevărul, Duhul şi 
Viaţa. Nevoinţa trupească are hotarul şi sfârşitul său: acest hotar şi acest sfârşit 
stau în trecerea definitivă, hotărâtoare a nevoitorului la nevoinţa sufletească. 
Prin trecerea hotărâtoare este încununată trecerea treptată. Când ospărarea 
Domnului s-a încheiat, slujirea Martei s-a sfârşit. 


Maria, şezând lângă picioarele lui lisus, asculta cuvântul Lui (Lc. 10, 39). 


Sufletului ce s-a învrednicit să intre în nevoința duhovnicească. Starea aceasta e 
stare de linişte şi totodată stare de smerenie, precum a zis 

: „Din lucrarea lăuntrică unită cu durerea inimii (cu plânsul inimii) ia 
naştere adevărata linişte a inimii: din această linişte se naşte smerenia; smerenia 
îl face pe om sălaş al lui Dumnezeu “. 


Cel care a ajuns să slujească lui Dumnezeu cu duhul părăseşte lucrările dinafară, 
părăseşte grija altor mijloace de a bineplăcea lui Dumnezeu ori le foloseşte puţin şi 
rar, când este deosebită nevoie. EI este aruncat cu duhul său la picioarele 
Mântuitorului, ia aminte doar la cuvântul Lui, se vede pe sine ca pe o zidire a lui 
Dumnezeu, nu ca pe o fiinţă de sine stătătoare (Ps. 99, 3), se vede pe sine lucrat, 
iar pe Dumnezeu lucrător (În. 15, 1), se dă în întregime voii şi călăuzirii 
Mântuitorului. Este limpede că starea aceasta este adusă sufletului printr-o 
nevoinţă trupească mai mult sau mai puţin îndelungată. Nici Maria n-ar fi putut să 
şadă la picioarele Domnului şi să îşi tindă toată luarea-aminte spre învăţătura 
Lui, dacă Marta nu ar fi luat asupra Sa grija ospătarii. 


Slujirea şi închinarea lui Dumnezeu în Duh şi în Adevăr sunt partea cea bună, 
sunt starea fericită care, începută din timpul vieţii pământeşti, nu va înceta, cum 
încetează nevoinţele trupeşti, odată cu încetarea vieţii pământeşti. Partea cea bună 
rămâne avut de nerăpit al sufletului în veşnicie, primeşte o nouă sporire în 
veşnicie. Partea cea bună nu se ia de la sufletul care a dobândit-o, rămâne 
pentru totdeauna un bun al lui. 


Nevoinţa trupească este foarte adeseori furată de un neajuns foarte însemnat. 


chip greşit toată vieţuirea sa, toată strădania sa de a bineplăcea lui Dumnezeu. 


Această nedreaptă preţuire a nevoinţei trupeşti este întotdeauna împreunată cu 
nesocotirea nevoinței duhovniceşti, cu năzuinţa de a-i rupe de ea pe cei care se 
îndeletnicesc cu ea. Aşa s-a întâmplat cu Marta. Ea a socotit nedreaptă şi 
nemulțumitoare purtarea Mariei, iar pe a sa a văzut-o ca fiind mai prețioasă, mai 
vrednică de cinstire. 


Domnul Cel Milostiv, fără a lepăda slujirea Martei, i-a arătat cu pogorământ că 
în Slujirea ei sunt multe lucruri de prisos şi deşarte, că lucrarea Mariei este 
lucrarea de căpetenie. Prin aceasta, Domnul a curăţit nevoința Martei de 
Semeaţă cugetare şi a învăţat-o a săvârşi cu smerenie slujirea trupească. Chiar 


aşa! Nevoinţa trupească neluminată încă de înţelegerea duhovnicească are 
întotdeauna în sine multe laturi de prisos şi deşarte. Cel ce se osteneşte în ea, 
chiar dacă pentru Dumnezeu se osteneşte, se osteneşte în omul cel vechi; pe țarina 
lui cresc împreună cu grâul neghinele; el nu poate fi slobod de înrâurirea felului 
de a gândi şi a lucra al cugetării trupeşti. Cu toţii avem neapărată nevoie să dăm 
cuvenita luare-aminte poveţei date de către Domnul şi să săvârşim cu cea mai 
mare smerenie faptele noastre bune care se săvârşesc prin mijlocirea trupului, să 
le săvârşim ca nişte robi care sunt datori să împlinească voia Domnului lor şi care, 
din pricina neputinței lor şi a vătămării lor de către păcat, nu pot să împlinească 
această voie aşa cum trebuie. Pentru cei ce se îndeletnicesc cu nevoinţa trupească 
e foarte de folos să ştie că este şi altă nevoinţă, nevoinţă neasemuit mai înaltă, 
nevoinţa sufletească, nevoinţa adumbrită de către Harul Dumnezeiesc. 


„Cel ce nu are lucrarea sufletească”, a zis Sfântul Isaac Sirul, „rămâne 


străin de darurile Duhului”, oricare ar fi nevoinţele lui trupeşti. 


Marele dascăl al monahilor asemuie lucrarea trupească, aşa cum este ea în sine, 
când nu o însoţeşte lucrarea minţii, coapselor neroditoare şi sânilor uscați — fiindcă 
lucrarea trupească nu se poate apropia de înţelegerea dumnezeiască. Asta vedem şi 
la Marta. Ea era aşa prinsă în osteneală sa, aşa încredinţată de însemnătatea ei, 
că n-a cerut de la Domnul să rânduiască după placul Lui, ci a venit cu socotinţa 
Sa şi cu rânduiala sa, a cerut ca ele să fie împlinite. 


De ce a rânduit Sfânta Biserică să se citească această istorisire evanghelică în 
toate praznicile Maicii lui Dumnezeu? 


(le 251) 
(le. 2. 19). 


Spre lămurire, la pericopă sunt adăugate, din următorul capitol al Evangheliei după 
Luca, glăsuirea către Domnul a unei oarecare femei ce ascultase învăţătura Lui: 
fericit pântecele care te-a purtat şi ţâţele care ai supt (Lc. 11, 27) şi răspunsul 
Domnului: adevărat, fericiţi cei ce ascultă cuvântul lui Dumnezeu şi-l păzesc 
pre el (Lc. 11,28). 


lată răspunsul lui Dumnezeu la judecata omenească! 


CI u osel | | | Or, 
Maica lui Dumnezeu a avut această fericire mai mult decât toţi oamenii, /rând 


aminte la cuvintele Dumnezeu-Omului şi păzindu-le cu o împreună-simţire pe 
care n-a avut-o nici unul dintre oameni. Aici, împotriva judecății omeneşti, se dă 
din nou întâietate slujirii duhului asupra Slujirii trupeşti. 


Domnul Cel Milostiv cheamă pe toţi oamenii să-l slujească. Slujirea Domnului, 
împreună cu răstignirea omului celui vechi, cu lepădarea poftelor şi socotinţelor 
lui trupeşti şi păcătoase, îşi are osteneala sa; ea are însă şi mângâierea sa, 
mângâiere dată de conştiinţa bună şi de harul dumnezeiesc. 

Jugul lui Hristos este bun şi sarcina Lui este uşoară (Mt. 11, 30). 


Cei ce doresc să purceadă la slujirea Domnului, cu scopul de a-L primi în casa 
sufletului lor şi de a-L odihni cu odihna pe care a poruncit-o EI, frebuie să înceapă 
cu nevoinţa trupească, cu săvârşirea poruncilor evanghelice prin mijlocirea 
faptelor trupeşti. Sufletul nostru se află în legătură cu trupul prin facere, iar în 
atârnare de el prin cădere. EI este molipsit de bolile cele din păcate, de patimi, din 
pricina unor fapte trupeşti; sunt nimicite din el patimile, sunt aduse în el 
obiceiurile bune, virtuțile, tot prin mijlocirea unor fapte trupeşti. 


— Cel ce îşi îngăduie să lucreze sub stăpânirea mâniei este robit din pricina 
deprinderii născute prin faptele patimii mâniei, 

— cel ce îşi îngăduie să lucreze sub insuflarea iubirii de câştig este molipsit de 
patima iubirii de argint, a poftei de a avea tot mai mult, a zgârceniei. 


În chip asemănător intră în suflet toate patimile, înremeindu-se pe făptuirea cea 
dinafară a omului. De aici se vede că este neapărată nevoie de nevoinţă 
trupească; avem neapărată nevoie de ea pentru a izgoni patimile prin faptele 
potrivnice pretenţiei patimilor; avem neapărată nevoie de ea pentru a sădi în inimă 
virtuțile aşa cum ne arată Evanghelia. 


O astfel de nevoinţă trupească trezeşte în timpul cel mai scurt nevoinţa 
duhovnicească, ce are putere să aducă mântuirea. 


Nevoinţa trupească rece sau înfierbântată, Străină de cea sufletească, străină de 
înțelegerea duhovnicească pe care o cere cuvântul lui Dumnezeu şi care trebuie 
să fie sufletul nevoinţei trupeşti, este pierzătoare. Ea duce în părerea de sine, în 
dispreţuirea şi osândirea aproapelui, duce în amăgire de sine, dă chip fariseului 
lăuntric, înstrăinează de Dumnezeu, întovărăşeşte cu satana. 


Atunci îi devine apropiat ceasul morții, care mai înainte vreme era undeva departe, 
şi stă chiar înaintea sufletului, înaintea ochilor lui! Atunci viaţa pământească, care 
mai înainte vreme părea nesfârşită, se scurtează cum omul nici nu şi-ar fi închipuit: 
viaţa care s-a scurs ajunge ca visul nopţii ce a trecut! Resru/ alergării acestei vieţi 
se adună într-un Singur ceas dinaintea morţii! Atunci apar din adâncul 
sufletului tânguiri de care înainte nu ştia! Apare plâns pe care înainte nu-l 
simţea! 


Apare prinos de rugăciune cum înainte n-aducea! Apar rugăciunea şi plânsul chiar 
în adâncul sufletului, sunt rostite de minte şi de inimă întru muţenia gurii, sunt 
înălțate către cer, îl aruncă pe rugător la picioarele Mântuitorului, îl ţin la picioarele 
Mântuitorului: întru mărturisirea păcătoşeniei sale şi a nesfârşitei măriri a lui 
Dumnezeu, sufletul intră în desăvârşire, este dus în desăvârşire de către dreapta 
Atotbunului Dumnezeu, Care l-a zidit pe om şi Care îl şi zideşte a doua oară. 


Binecuvântează, suflete al meu, pre Domnul... Cel ce curăţă toate 
fărădelegile tale, Cel ce vindecă toate bolile tale, Cel ce izbăveşte din 
Stricăciune viaţa ta, Cel ce te încununează cu milă şi cu îndurări. Innoi-se- 
vor ca ale vulturului tinereţile tale (Ps. 102, 2-5) 


Veşnice prin atotputernicia Mântuitorului, Care a înnoit în Sine firea noastră şi ne 
înnoieşte pe noi prin Sine. Amin. 


(în: Sfântul Ignatie Briancianinov — Predici, Editura Sophia, Bucureşti, 2008) 


Sfântul Teofan Zăvorâtul — La Intrarea în Biserică a Preasfintei Născătoare 
de Dumnezeu (1) 


Pe urmele Maicii lui Dumnezeu, credincioşii trebuie să suie în templul cel lăuntric, 
înaintea feţei însuşi împăratului Dumnezeu. Treptele suirii celei gândite la 
Dumnezeu. 


Este adusă în Templu Preasfânta Fecioară, prunca Maria, viitoarea Maică a 
Mântuitorului şi a tuturor celor ce cred în EI! Prăznuind acum, ca fii ai ei după 
credinţă şi după duh, această lucrare din viaţa sa, să ne silim şi să urmăm acestei 
lucrări, potrivit puterii şi însemnătăţii ei. Pentru că prorocul a preînchipuit: Aduce- 
se-vor împăratului fecioare în urma ei, cele de aproape ale ei se vor aduce ţie... 
aduce-se-vor în Biserica împăratului (Ps. 44, 16, 18). 


4 Fecioarele sunt sufletele credincioşilor, 
4 Biserica împăratului este petrecerea lui Dumnezeu în adâncul cel mai 
lăuntric al sufletului. 


Dacă noi suntem credincioşi, atunci trebuie să ne suim, pe urmele Maicii lui 
Dumnezeu, în templul lăuntric, înaintea feţei însuşi împăratului Dumnezeu. 


Aducerea în Biserică a Maicii lui Dumnezeu nu a fost, de altfel, doar mai-înainte- 
însemnare a suirii tuturor credincioşilor înaintea feţei lui Dumnezeu. lar temelia şi 


începutul ei au fost deja puse, şi însăşi calea într-acolo a fost deja croită de însuşi 
Domnul Mântuitorul, după omenitatea Sa. EI a intrat, cum scrie apostolul, chiar în 
cer, ca să Se înfăţişeze pentru noi înaintea lui Dumnezeu (Evr. 9, 24). În 
persoana lui lisus Hristos, omenirea a străbătut cerurile şi s-a înfăţişat lui 
Dumnezeu însuşi - nu pentru Domnul, ci pentru noi. Prin asta s-a deschis 
adevărata cale a sfinţilor (v. Evr. 9, 8), care era ascunsă pentru cei din vechime 
sub simbolul intrării în Sfânta Sfintelor Cortului legământului. De atunci, toți 
credincioşii au deja îndrăznire să intre întru cele dinlăuntrul catapetesmei, unde 
lisus a intrat pentru noi ca înainte-mergător (Evr. 6, 19-20) - să intre pe calea cea 
nouă şi vie pe care pentru noi a înnoit-o prin catapeteasmă, adică prin trupul Său 
(Evr. 10, 19-20). 


În fapt, credincioşii intră înaintea feţei lui Dumnezeu pe această cale nouă şi vie 
abia după ieşirea din trup. Dar pentru a ne învrednici de lucrul acesta trebuie ca în 
viaţa pământească să săvârşim cu mintea şi cu inima ceea ce se săvârşeşte cu lucrul 
după moarte, adică trebuie încă de aici să ne suim cu mintea şi cu inima întru cele 
dinlăuntrul catapetesmei, să ne înfăţişăm lui Dumnezeu şi să ne statornicim acolo 
spre petrecere veşnică. 


Maica lui Dumnezeu a Suit pe trepte. Și suişul minţii spre Dumnezeu are treptele 


sale. Multe asemenea trepte putem număra. Vi le voi arăta pe cele mai însemnate. 


1. Cea dintâi treaptă este ÎNOAROOROAO A pă CA Vietii: 


Omul păcătos nu îşi aduce aminte de Dumnezeu şi de mântuirea sufletului său nu 
se îngrijeşte, ci trăieşte fară păs, îndestulându-şi patimile şi înclinările fără să se 
mărginească în nici un fel, îngrijindu-se doar, cel mult, ca asta să nu îi strice 
relaţiile cu ceilalţi. Este limpede unde îl duce pe om o asemenea cale! Însă 
păcătosul, în nepăsarea şi negrija sa, nu vede asta. Domnul veghează, totuşi, asupra 
lui. Și se întâmplă ca fie îngerul păzitor în inimă, fie cuvântul lui Dumnezeu prin 
auz să descopere ochilor lui prăpastia spre care se îndreaptă cu ochii închişi. 
Când păcătosul simte primejdia stării sale şi se trezeşte în el dorinţa să scape de 
pierzarea ce îl aşteaptă, el ia în inima sa hotărârea nestrămutată să se lase de faptele 
şi obiceiurile sale rele de mai înainte şi să înceapă a trăi potrivit poruncilor lui 
Dumnezeu. Tocmai această schimbare în bine a vieţii sau, după cum am zis, 
întoarcere de la păcat la virtute este cea dintâi treaptă a suişului către Dumnezeu. 


Pe cel ce a păşit pe această treaptă îl vedeţi îndeletnicindu-se cu încordarea 
puterilor sale pentru a săvârşi această singură faptă bună. Nu se duce la chefuri, 
nici la teatru, nici la baluri, nicăieri unde oamenii fac placul patimilor şi prin ele 


slujesc satanei. El nu pierde niciodată vremea degeaba: fie la datorie, fie cu 
ostenelile de familie, fie cu lucrurile evlaviei şi facerii de bine. 


Merge la biserică pentru slujbe îndată ce are putinţa, şi păzeşte toate rânduielile 
Bisericii; ajută în fel şi chip celor nevoiaşi, îşi face treaba conştiincios, rabdă, când 
e nevoie să rabde, şi pentru sine, şi pentru alții, păzeşte pacea şi împacă, se 
deosebeşte prin statornicie şi prin seriozitate, nu flecăreşte, nu se ceartă, doarme cu 
măsură, mănâncă cu măsură şi aşa mai departe. lată cea dintâi treaptă! 


II. A doua treaptă este 


Lucrurile dinafară sunt preţuite mai mult după simţămintele şi aşezările sufleteşti 
cu care sunt săvârşite. Aceste simţăminte nu sunt întotdeauna aşa cum trebuie, 
chiar dacă par astfel, şi ca atare pierd cea mai mare parte a faptelor noastre bune. 


De pildă, a merge la biserică este un lucru plăcut lui Dumnezeu - însă pe el se 
poate altoi slava deşartă, care îl face neplăcut lui Dumnezeu. Omul poate sta cu 
plăcere în biserică, dar pentru a trage cu ochiul la una şi la alta sau pentru a-şi 
gâdila auzul, potrivit mustrării apostolului. Şi asta nimiceşte bunătatea petrecerii în 


biserică. Acelaşi lucru se poate întâmpla cu oricare faptă bună. 


Putem da milostenie, putem posti - ca să fim văzuţi; ne putem osteni mult pentru 
alții - din dorinţa de a plăcea oamenilor; ne putem însingura şi răbda - din dispreţ; 
ne putem îndeplini îndatoririle de serviciu aşa cum trebuie - din interes şi din 
dorinţa de câştig nedrept. Aşa că dacă vom urmări întreaga sumă a faptelor 
noastre bune şi vom judeca cu asprime Simţămintele cu care au fost săvârşite ele, 
s-ar putea să iasă la iveală că acestea nu înseamnă nimic - sunt nimicite de 
netrebnicia Simţămintelor ascunse îndărătul lor. Și este păcat! Aşadar avem 
nevoie să luăm aminte cu de amănuntul ca nici un Simţământ rău, nici o aşezare 
sufletească rea să nu întineze faptele noastre bune. 


La început, când omul de abia s-a întors de la păcat la facerea de bine, se poate 
spune că încă nu are când să se ocupe de cele lăuntrice ale sale... Toată grija lui 
este întoarsă spre a se dezobişnui de lucrurile rele şi a se obişnui cu cele bune. 


De pildă, la biserică nu mergea, ci petrecea vremea în oarecare plăceri: trebuie să 
se dezveţe de obiceiul acesta rău şi să se deprindă cu biserica. Milostenie nu dădea, 
ci cheltuia banii pe altele, risipea, irosea pe chefuri: trebuie să se dezveţe de chefuit 


şi să se deprindă cu facerea de milostenie. Posturile nu le ţinea, ci mânca mult, 
gustos şi de dulce: trebuie şi aici să se dezveţe de unele şi să se deprindă cu altele. 


Și aşa în toate! Aşadar, zic, la început, când cel ce s-a întors de la păcat de abia se 
dezvaţă de faptele şi obiceiurile păcătoase şi se deprinde cu facerea de bine, nu are 
când să-şi urmărească simţurile, chiar dacă lucrul acesta nu este cu neputinţă şi nici 
măcar neobişnuit. Atunci, lupta lui cu sine însuşi face ca orice faptă a lui să aibă 
mare preţ, chiar dacă în ea se strecoară vreun simțământ care nu este bun. 


Mai apoi însă, după ce s-a deprins cu facerea de bine şi s-a statornicit în 
rânduiala vieţii îmbunătăţite şi evlavioase, el trebuie negreşit să intre înlăuntrul 
inimii Sale şi să îşi cerceteze simţămintele cu de amănuntul. înainte, când erau 
încă puternice obiceiurile păcătoase, vrăjmaşul se străduia să-l abată de la faptele 
cele bune - iar acum, când s-a dezvăţat de obiceiurile păcătoase şi s-a statornicit în 
bine, vrăjmaşul începe să nimicească bunătatea faptelor prin simţăminte nedrepte. 


Și atunci, este nevoie să ne întoarcem către cele lăuntrice şi să ne cercetăm 
simțămintele. Vremea când cel ce slujeşte binelui, ajungând la conştiinţa 
faptului că osteneala sa este primejdioasă ori nefolositoare dacă în miezul 
faptelor bune nu se află simţăminte bune, ia hotărârea neclintită de a intra 
înlăuntrul său, de a cerceta cu de amănuntul inima sa şi de a nu îngădui 
nicidecum Simţăminte şi aşezări sufleteşti rele, altfel spus 


Această lucrare stă pe de-a-ntregul în a goni simțămintele rele şi a le atrage, a le 
stârni şi a le întări pe cele bune... începând dis de dimineaţă, zice 
Stai la intrarea inimii şi taie capetele gândurilor rele ce ies de acolo. 


Pentru că orice lucru va trebui să facem, îndată se iţeşte din inimă un gând rău ca 
să-l întineze. Datoria noastră este de a izgoni gândul rău, punându-l pe cel bun 
în locul lui, şi a săvârşi lucrul cu gândul acesta bun. De pildă, vă pregătiţi să 
mergeţi la biserică, şi vin gândurile: „Îmbracă-te mai bine, ca să se uite lumea la 
tine...", sau: „Mergi, mergi, acolo o să-l vezi pe cutare sau o s-o vezi pe cutare...", 
sau şi: „Du-te, ca să zică lumea că eşti evlavios...”, şi aşa mai departe. /oare 
acestea trebuie alungate şi în locul lor trebuie pricinuit în inimă Simţământul 
îndatoririi de a fi în biserică întru Slava lui Dumnezeu, şi cu Simțământul acesta 
trebuie mers la biserică. La fel trebuie să facem şi în toate celelalte. Cu cât îşi va 


păzi cineva mai cu luare-aminte inima şi cu cât va tăia mai necruţător gândurile 
şi Simţămintele rele care apar din ea, cu atât mai grabnic va Slăbi, va istovi şi va 
nimici aceste cugete pătimaşe. Ele vor apărea tot mai puţin, iar în cele din urmă se 
vor potoli cu totul şi vor înceta să ne mai tulbure, iar în locul lor se vor înrădăcina 
simțăminte bune şi sfinte. În inimă se vor sălăşlui atunci pacea şi odihna 
netulburată, ca atunci când un pahar cu apă tulbure este pus în aşa fel încât să nu 
se clatine. Toată curăţia se va lăsa la fund: cu cât se lasă mai mult, cu atât mai 
curată se face apa, iar în cele din urmă se curăţă de tot. Cerul, soarele, luna si 
stelele se vor vedea în el! Jată cea de-a doua treaptă: curățirea şi curăţia inimii 
prin lupta cu gândurile şi patimile! 


III. A treia treaptă este ÎNHOAROGEOAIGINS DEO SINE ISpEODIDURINIEZENI, care este 


alcătuită din starea cu mintea şi cu inima înaintea feţei lui Dumnezeu, ceea ce şi 
înseamnă de fapt intrare în cele mai dinlăuntrul catapetesmei pe calea cea nouă şi 
vie. 


Primele două trepte sunt numai pregătire pentru aceasta, însă de aşa fel ca fără ele 
nu se poate - şi, pe de altă parte, fără cea din urmă ele nu duc la scop. Inceputul ei 
Stă în a te întări în gândul la aceea că Dumnezeu este de faţă. 


Soarele pe cer luminează întreaga lume, şi toate 
făpturile se mişcă şi lucrează în lumina lui: şi noi să ne facem toate lucrurile 
duhovniceşti având întărit pe cerul minţii noastre Soarele Cel gândit - pe 
Dumnezeu Atotvăzătorul. Această aşezare sufletească vine de la sine înlăuntrul 
nostru după împăcarea gândurilor şi curățirea inimii de patimi, care au loc pe a 
doua treaptă. Pentru că Domnul grăieşte astfel: Fericiți cei curaţi cu inima, că 
aceia vor vedea pe Dumnezeu (Mt. 5, 8). Însă nu numai în vedere ca stare rece 
înaintea lui Dumnezeu este esenţa acestei trepte. 


Acesta e doar pridvorul, ca să zic aşa, iar treapta în sine este a năzui cu inima 
către Dumnezeu uitând de tot ce este în tine şi în jurul tău, a dispărea în 
Dumnezeu, altfel spus a fi răpit la EL. Sfinţii Părinţi numesc aceasta extaz, ck- 
stasis pe greceşte, adică ieşire din rânduiala cea obişnuită a vieţii şi cufundare în 
Dumnezeu. 


Pentru a vă aduce mai pe înţeles ceea ce vreau să spun, vă voi da o pildă: despre 
un oarecare Bătrân se spunea că îşi amintea de sine doar până la prima „Slavă”, 
adică timp de trei psalmi, după care se cufunda în vederea dumnezeiască şi aşa, 
în chip gândit, se ruga fară cuvinte Domnului, stând în picioare nemişcat. 


Despre alt Bătrân se spunea că seara se punea la rugăciune întorcându-se cu 
faţa spre răsărit, îşi ridica mâinile, era răpit la Dumnezeu şi aşa rămânea fără 
schimbare până când soarele, răsărind, îl cobora din înălțimea cea fericită cu 
loviturile razelor sale. 


Tocmai aceasta este răpirea înaintea feţei lui Dumnezeu, altfel spus intrarea în cele 
mai dinlăuntru, de care ne-a adus aminte Intrarea în Biserică a Preasfintei 
Născătoare de Dumnezeu, pe care o prăznuim astăzi. De fapt, aceasta e starea ei 
cea mai înaltă; felul în care se vădeşte starea aceasta de obicei, la începuturile sale, 
este arderea inimii, altfel spus aprinderea simţămintelor în timpul citirii, al 
rugăciunii, al facerii de bine, acasă şi la biserică, la treabă şi pe drum. Rodul ei este 
rugăciunea. Simţământul cade asupra inimii - omul intră cu conştiinţa înlăuntru şi 
nu mai vrea să aibă nimic în gând afară de Dumnezeu. Dacă el se roagă în starea 
aceasta, nu se mai satură de metanii şi de suspinări rugătoare către Dumnezeu. 
Arderea inimii îl face fericit şi el şi-ar dori să fie totdeauna în starea aceasta 
dacă ar fi cu putinţă, după cum încredinţează EREI lată, cine a 
început să ajungă la asemenea stări a păşit pe a treia treaptă, adică a început să suie 
de la sineşi la Dumnezeu! Aceasta este marginea suişurilor, însă margine fără 
margine, pentru că Dumnezeu este nesfârşit! 


Iată, deci, cele trei trepte ale suişului în urma Preasfintei Fecioare înaintea feţei 
lui Dumnezeu! Pe care dintre ele ne aflăm, fraţilor? Pe prima, pe a doua sau pe a 
treia? Însă pe oricare ar sta omul, tot este bine. Dar dacă cineva se tăvăleşte în 
păcat şi în patimi fară să se îngrijească de mântuire, e foarte rău! Şi dacă s-a întors 
cineva de la păcat şi a păşit pe calea virtuţii, acela este deja de partea cea bună. 
Numai să nu stea pe loc, pentru că lucrul acesta este primejdios, ci să se tot mişte 
înainte câte puţin, uitând cele ce sunt în urmă şi către cele dinainte tinzând, cum 
a dat poruncă apostolul (Filip. 3, 14). Amin! 


Sfântul Teofan Zăvorâtul — La Intrarea în Biserică a Preasfintei Născătoare 
de Dumnezeu (Il) 


Chiar înainte de arătarea lui Hristos au încetat prorociile. Născută şi adusă în 
biserică, prunca cea preacurată Il vesteşte pe Hristos. Ce este lumina lui Hristos şi 
cine intră în ea? 


Prăznuim acum Intrarea în Biserică a Preasfintei Născătoare de Dumnezeu, pe care 
Biserica o numeşte mai înainte închipuire a bunei voiri a lui Dumnezeu şi 
propovăduire a mântuirii oamenilor. Luceafărul, mergând înaintea soarelui, prin 
arătarea sa vesteşte că soarele se va ivi grabnic: Preasfânta Fecioară, Prunca de 
Dumnezeu aleasă, prin intrarea sa în Templu mai înainte îl vesteşte pe Hristos 
tuturor, prin această lucrare strigându-le tuturor cu mare glas: „Jară vine, vine 
Izbăvitorul tuturor, Cel făgăduit şi aşteptat, Soarele Dreptăţii, Hristos, 
Dumnezeul nostru!" 


Inaintea acestei rânduieli a bunei voiri dumnezeieşti a mers noaptea, iar oamenii 
şedeau în întuneric şi în umbră. Doar în poporul lui Israil risipeau puţintel acest 
întuneric făgăduinţele proroceşti, apărând din când în când la orizontul lor 
duhovnicesc ca nişte stele ce luminează întunericul nopţii. Făgăduinţele acestea au 
început încă din rai, îndată după cădere, şi de atunci s-au repetat tot mai des, 
lămurind tot mai mult puterea aşteptatei izbăviri de la Dumnezeu şi arătându-L tot 
mai limpede pe împăratul, Prorocul, Preotul după rânduiala lui Melhisedec Care 


avea să vină, cu toate împrejurările arătării, facerii de minuni, învăţăturii, morții, 
învierii, înălțării la cer şi şederii Sale de-a dreapta Tatălui. Aceasta a fost, fără doar 
şi poate, o Cale a Laptelui în noaptea umbrelor Vechiului Legământ. Chiar înainte 
de venirea Domnului, prorociile au încetat, aşa cum înaintea zorilor se ascund 
stelele. Şi după cum în zori până la urmă rămâne numai luceafărul, luminând şi 
prevestind grabnica arătare a soarelui, aşa şi aici lumina Preacurată Prunca născută 
şi adusă în Templu, care L-a prevestit pe Hristos. 


După aceea, S-a arătat şi însuşi Soarele dreptăţii, a împrăştiat întunericul şi i-a 
luminat pe toţi. Acum însuşi Hristos Domnul luminează cu lumină deplină 
lumea creştinească şi pe fiecare om care vine în lume. 


Slavă Ție, Celui ce ne-ai arătat nouă lumina! A prevăzut această fericire a 


noastră Sfântul Proroc Isaia şi, mângâindu-l pe Israil, a prezis: că va fi în zilele 
cele de apoi arătat muntele Domnului, va fi casa lui Dumnezeu pe vârfurile 
munţilor, şi se va înălța mai presus de dealuri; şi vor veni la dânsul toate neamurile, 
şi vor merge neamuri multe, şi vor zice: „veniţi să ne suim în muntele Domnului 
şi în casa Dumnezeului lui Iacov, şi ne va vesti nouă calea Sa, şi vom merge pe 
dânsa, că din Sion va ieşi legea şi cuvântul Domnului din Ierusalim" (ls. 2, 2-3). 


Muntele acesta este Biserica lui Hristos. Toate neamurile s-au adunat în ea şi 
încă se mai adună. Le-a atras şi le atrage setea de lumină duhovnicească. 
Intrând în Biserică, ele îşi îndestulează această sete, aflând în legea creştinească 
tot ce poate căuta şi dori sufletul. în rândul celorlalţi şi noi, ruşii, am venit, am 
primit legea lui Hristos şi am mers după El. Acum şi noi întru lumina feţei lui 
Dumnezeu umblăm şi întru numele Lui ne bucurăm! 


Slavă Ţie, Doamne! După cum ştiţi, credinţa lui Hristos, care şi este lumina lui 


Hristos, domneşte la noi. Peste tot sunt biserici, peste tot au loc fără împiedicare 
sfintele slujbe şi se aude propovăduirea cuvântului lui Dumnezeu. Lumina 
luminează. Dar fiecare dintre noi în parte a primit oare această lumină şi este 
luminat de ea? Şi ziua în amiaza mare sunt unii care nu văd nimic, pentru că fie îşi 
închid ochii şi şi-i strică, fie se duc în locuri întunecoase. La fel şi în amiaza mare a 
zilei lui Hristos, Care străluceşte deasupra noastră, se poate întâmpla ca unul sau 
altul dintre noi să rămână în întuneric şi să umble în întuneric. Să ne păzim, 
fraţilor, ca să nu cădem în rândul unora ca aceştia! 


Sfântul Apostol Petru le scria iudeilor: Avem cuvântul prorocesc mai întărit, la 
care bine faceţi luând aminte ca la o făclie ce străluceşte în loc întunecos până 
când va străluci ziua şi luceafărul va răsări în inimile voastre Ul Petr. 1, 19). 


Asta spune el despre lumina prorocească şi dă încredințare că ea era pentru iudei în 
vremea lui ba luminător în întuneric, ba răsărit al soarelui, ba zi deplină. Dar ceea 
ce era lumina prorocească pentru iudei, asta e pentru noi lumina lui Hristos, altfel 
spus învăţătura lui Hristos. Şi ea este pentru noi ba luminător în întuneric, ba 
răsărit al soarelui, ba lumină deplină a zilei. Acestea sunt semnele nelipsite la 
intrarea în lumina lui Hristos! Şi cine nu le-a încercat în calea sa, acela nu a văzut 
încă lumina lui Hristos. 


La Apostolul Petru, punctul de plecare al mişcării către lumină este vederea 
luminii: la care luând aminte. Dacă cineva din cei înconjurați de întuneric va băga 
de seamă lumina, va merge aşa cum arată ea şi va ajunge mai întâi la o lumină care 
poate fi asemuită cu zorile, cu răsăritul soarelui, iar mai apoi la una ce se aseamănă 
luminii depline a zilei. Să lămurim comparaţia aceasta. 


În beznă, într-un loc întunecos petrece păcătosul, care slujeşte patimilor şi nu se 
îngrijeşte de mântuire. Dar ori aude cuvânt, ori citeşte ceva, ori vede ceva, ori 
împrejurările vieţii lui se rânduiesc în aşa fel că el îşi vine în fire, începe să se 
îngrijoreze de primejdia stării sale şi să îşi dea seama de neapărata trebuinţă a 
îndreptării. În sufletul lui se aprinde atunci, ca o făclie în loc întunecos, gândul 
acesta. Cu cât ia aminte mai mult la el, cu atât străluceşte mai tare lumina lui şi cu 
atât mai poruncitor se aprinde în el nevoia, trebuinţa şi dorinţa de îndreptare. Dacă 
nu va avea loc vreo împrăştiere, această lucrare a luării-aminte faţă de lumina 
harului răsărită în inimă, care cheamă la îndreptare, se încheie prin hotărârea 
nestrămutată de a părăsi păcatul, patimile, nepăsarea şi toate faptele cele rele şi 
de a începe să trăiască aşa cum trebuie, potrivit legii lui Hristos. Acest răstimp, 
de la primul gând la îndreptare până la hotărârea definitivă de a te îndrepta este 
perioada pocăinţei, cel dintâi pas pe tărâmul luminii lui Hristos, foarte 
asemănător cu ceea ce se întâmplă când cineva merge către o luminiţă pe care o 
vede în întuneric. 


După aceea, cel ce s-a pocăit începe să trăiască aşa cum trebuie, cum a prins poftă, 
cum s-a hotărât şi cum a făgăduit la spovedanie. Însă cum vrea să facă vreun 
bine, apucăturile, înclinările şi patimile de mai înainte se răscoală şi încearcă să 
îl abată de la cele bune. Nevrând să li se supună, se luptă cu ele, şi nu reuşeşte 
să facă binele altfel decât prin această luptă. Ea este cu neputinţă de ocolit până 
într-atât că orice lucru bun ar plănui, îndată întâmpină împotrivire fie în sine, 
fie în afară, şi neapărat trebuie să se lupte pentru a rezista în bine. Este greu, 
desigur; însă aduce mângâiere faptul că pe cât rezistă cineva mai mult în luptă şi 
se luptă mai hotărât, pe atât lupta aceasta devine mai uşoară. Patimile slăbesc, 


iar aşezările sufleteşti bune precumpănesc. In cele din urmă, acestea devin atât 
de puternice, încât patimile aproape că nu mai pot fi băgate de seamă. 


Simţămintele şi aşezările sufleteşti sfinte se sălăşluiesc atât de adânc în inimă, 
încât ajung Să alcătuiască Starea ei firească - şi atunci pentru om viaţa 
îmbunătăţită devine la fel ca respiraţia. 


Patimile se aseamănă ceţurilor. în natură, cu 
cât soarele stă mai mult la orizont, cu atât devine mai rară ceața, iar până la urmă 
se arată şi soarele în toată podoaba sa: şi noi, cu cât ne ţinem mai mult, prin lupta 
cu patimile, înaintea Soarelui Hristos, cu atât se răreşte mai mult ceața patimilor, 
iar în cele din urmă piere de tot şi străluceşte în suflet Hristos Domnul, Soarele Cel 
deplin şi curat. 


De atunci începe starea cea fericită a curăţiei, în care oamenii îl văd cu mintea pe 
Dumnezeu, după cum zice Domnul: Fericiţi cei curaţi cu inima, că aceia vor 
vedea pe Dumnezeu (Mt. 5,8). Dumnezeu răspândeşte lumină în inima curată ca 
soarele în apa curată Sau într-o oglindă curată; întrucât inima este înţelegătoare 
(raţională), ea îl vede pe Dumnezeu, Care luminează în ea, şi întrucât Dumnezeu 
este fericirea, ea este fericită în El. 


Cel ce s-a învrednicit de o asemenea stare, zice WI OESI, încă fiind 


în trup îl are îndreptător în toate cuvintele, faptele şi gândurile pe Dumnezeu, 
Care locuieşte în el (Scara, treapta 29), pentru că nu mai trăieşte el, ci trăieşte în 
el Hristos (v. Gal. 2, 20). 


însuşi şi să vadă unde se află. Dacă te afli pe această cale, slavă lui Dumnezeu, iar 
dacă nu, trebuie să te gândeşti la tine însuţi şi să te temi pentru tine însuţi, încă nu 
ai văzut lumina lui Hristos, încă umbli în întuneric, rătăceşti pe căile pierzării şi 
grăbeşti spre adâncul iadului. Să vă izbăvească Domnul pe toți de asta! lar dacă 
cineva chiar s-a împotmolit cumva în patimă şi este biruit de nepăsare, să se 
silească să se scoale din cursele diavolului, în care acesta I-a prins de viu şi în care 
ține cu îndârjire mintea şi inima lui, fără a îngădui ca acolo să strălucească 
lumina slavei lui Hristos (v. Il Cor. 4, 4). 


Dumnezeu, Cela ce a zis să strălucească lumina din întuneric, să ne scoată pe 
toți din întunericul păcatului la lumina Sa minunată (| Petr. 2, 9). 


Şi luceafărul Soarelui, Preaneprihănita Fecioară, care mai 
înainte L-a vestit pe Hristos prin intrarea sa în Templu cu lumina-i de zori, să ne 
lumineze pe cei ce o mărturisim cu bună credinţă Născătoare de Dumnezeu! 


Amin! 


Sfântul Nicolae Velimirovici - Proloagele de la Ohrida - Prăznuirea Intrării 
în Biserică a Preasfintei Stăpânei noastre Născătoarei de Dumnezeu şi 
pururea Fecioarei Maria 


Implinind Preasfânta Fecioară Maria vârsta de trei ani, sfinţii ei părinţi loachim şi 
Ana au adus-o pe ea de la Nazaret la Ierusalim spre a o închina slujbei Templului, 
aşa cum făgăduiseră lui Dumnezeu mai înainte de naşterea ei. 


De la Nazaret la Ierusalim se mergea cale de trei zile, dar Sfinţilor Părinţi loachim 
şi Ana calea aceasta nu le-a părut deloc împovărătoare, căci ei mergeau să 
împlinească o lucrare foarte plăcută lui Dumnezeu. 


La Ierusalim s-au strâns multe rudenii ale Sfinţilor Părinţi care au dorit să fie de 
față la această mare sărbătoare, la care nevăzut participau cu bucurie şi îngerii cei 
din cer. Procesiunea de mergere la Templu era condusă de fecioare ce purtau în 
mâini făclii aprinse. 


După ele venea Preasfânta Fecioară, având de o parte pe tatăl său iar de cealaltă, pe 
maica sa. Fecioara era îmbrăcată în strai de o bogăţie şi strălucire imperiale, aşa 
cum se şi cuvenea Fiicei Împăratului şi Miresei lui Dumnezeu (cf. Psalmul 44: 13- 
15). În urma lor veneau mulţimea rudeniilor şi prietenilor, toţi purtând în mâini 
făclii aprinse. Până la intrarea în Templu se urcau cincisprezece trepte. 


Sfinţii Părinţi au ridicat-o pe Fecioara până la întâia treaptă, dar apoi ea 
singură le-a urcat alergând pe toate celelalte paisprezece. 


Sus, Fecioara a fost întâmpinată de Marele Preot Zaharia, cel care avea să fie 
tatăl Sfântului loan Botezătorul. Luând-o de mână, el a dus-o pe Fecioară nu 
doar în interiorul Templului, ci chiar în interiorul Sfintei Sfintelor, adică cel mai 
sfânt dintre cele mai sfinte locuri din Templu, acela în care numai Marele Preot 
avea voie să intre, şi chiar şi el doar o dată pe an. 


Sfântul Teofilact al Ohridei zice că Zaharia „a fost în afară de sine şi locuit cu 
totul de Duhul lui Dumnezeu” atunci când a condus-o pe Fecioară în Sfânta 
Sfintelor, adică dincolo de al doilea văl, aceasta fiind singura explicaţie a 


acțiunii lui. 


Părinţii Preasfintei Fecioare Maria apoi au adus jertfe Domnului Dumnezeu 
potrivit Legii, au primit binecuvântarea preotului şi s-au reîntors la casa lor. 


Preasfânta Fecioară a locuit în Templul de la Ierusalim timp de nouă ani 
încheiaţi. Câtă vreme părinţii ei au fost în viaţă, ei veneau deseori să o cerceteze, 
mai cu seamă Dreapta Ana. 


Murind după cei nouă ani încheiați părinţii ei, Preasfânta Fecioară a dorit să nu mai 
părăsească Templul până la moarte, nevoind să se căsătorească. 


Dar cum această dorire a ei ar fi fost împotriva Legii şi tradiției în poporul lui 
Israel, ea a fost dată în grija Sfântului Iosif din Nazaret, care era rudenia ei, după ce 
a împlinit vârsta de doisprezece ani. Sub forma aceasta acceptabilă de tânăra 
logodită, ea putea trăi în feciorie după cum dorea, şi în acelaşi timp respecta şi 
Legea iudaică, căci nu se mai pomenise până atunci la poporul lui Israel ca fetele 
să ia până la moarte jurământul fecioriei. 


Astfel, Preasfânta Fecioară Maria a fost prima care a luat asupra Sa votul 
monahal al fecioriei până la moarte, din lungul şir de mii şi mii de feciorelnici, 
bărbaţi şi femei, care i-au urmat ei în Biserica lui Hristos. 


Cântare de laudă la Sfinţii loachim şi Ana 


Părinţii Preasfintei Fecioare 

Pe a lor fiică la Sfântul Templu au adus-o, 
După făgăduinţa ce lui Dumnezeu 

O au făcut. 


Ei pre Templu la Templu îl au adus, 
În vreme ce îngerii cântă din ceruri 
Cu bucurie mare 


La vederea Fecioarei în strai preacuralt. 
Fecioarele calea o deschid Fecioarei, 
Cu cântări de bucurie şi făclii aprinse, 


Zaharia Marele Preot de mână o duce 
În chiar Sfânta Sfintelor, 

În locul cel mai sfânt, 

Acolo unde înfricoşata taină se ascunde. 


Acela este locul în care stă Chivotul Sfânt, 
Și sfeşnicul cel cu totul de aur. 
Acolo toiagul lui Aaron şi sfânta mană sunt, 


Acela este locul în care se păzesc 

Cele mai mari taine. 

Acesta este locul în care intră Preasfânta Fecioară, 
Căci ea Chivot Tainic este al lui Hristos Cel Viu. 


Sfântul Grigorie Palama — Predică la Intrarea în Sfânta Sfintelor a Preasfintei 
Stăpânei noastre, Născătoarea de Dumnezeu (Omilia 52) 

Dacă pomul cel bun după roadă se cunoaşte, iar pomul cel bun şi poame bune face, 
(Mt. 7:16; Le. 6:44), Maica a toată bunătatea, Născătoarea Binelui celui veşnic, 
cum nu va covârşi prin bunătate şi frumuseţe tot binele atât cel din lume, cât şi cel 
mai presus de lume? Căci puterea care a prea înfrumseţat toate, veşnica şi fără de 
schimbare icoană a bunătăţii, Cuvântul cel mai presus de toată bunătatea şi mai 
presus de fiinţă, mai dinainte de veci, Fiul Tatălui Celui Preaînalt, fiindu-i voia să- 
şi asume chipul nostru din negrăită iubirea Lui de oameni şi din milă faţă de noi, ca 
să cheme firea noastră din adâncurile iadului în care a fost trasă şi să o înnoiască 
fiindcă îmbătrânise şi să o ridice la înălţimea cea supra cerească a Împărăției şi 
Dumnezeirii Sale, fiind unit cu ea după ipostas, a trebuit să-şi asume trupul, trup 
nou, dar în acelaşi timp şi [asemenea] cu al nostru. 


Pentru ca să ne înnoiască pe noi dintr-ale noastre, printr-o zămislire şi naştere după 
chipul naşterii noastre şi mai apoi, după naştere, prin hrănirea şi purtarea în braţe, 
făcându-se întru toate ca noi pentru noi, a aflat roabă potrivită întru toate şi călăuză 
neîntinată cu firea tocmai pe această Pururea Fecioară pe care şi noi o cântăm 
astăzi, a cărei Intrare de necuprins cu mintea în Sfânta Sfintelor o prăznuim acum. 


Pe aceasta a rânduit-o mai dinainte Dumnezeu cel mai înainte de veci spre 
mântuirea şi chemarea neamului nostru omenesc şi a ales-o între toate fecioarele 


cele din veac, nu doar dintre mai multe, ci dintre cele minunate din toate veacurile 
şi renumite pentru evlavia lor şi priceperea şi pentru folosul tuturor precum şi 
iubirea de Dumnezeu, pentru purtarea lor atât în vorbe, cât şi în fapte. 


Căci şarpele cel înţelegător şi începător al răutăţii s-a ridicat la început împotriva 
noastră şi ne-a tras pe noi în străfundurile iadului. Şi multe sunt cele prin care s-a 
ridicat împotriva noastră şi prin care a robit firea noastră: uciderea, pizma şi ura, 
nedreptatea şi viclenia, uneltiri şi comploturi şi pentru acestea şi altele ca acestea, 
are de la sine însuşi o putere aducătoare de moarte, el însuşi de la sine însuşi 
născând-o pe aceasta, ca unul care cel dintâi s-a despărţit de viaţa cea adevărată. 
Căci la început l-a pizmuit pe Adam, văzându-l pe el petrecând în locaşul bucuriei 
celei neprihănite şi străluminat de slava dumnezeiască şi înălţat de pe pământ la 
cer, în vreme ce el însuşi a fost lepădat cu dreptate. Atunci l-a pizmuit cu o furie şi 
mai întărâtată, încât a voit şi la moarte să îl aducă. Întrucât era pizmaş, şarpele cel 
înşelător şi cu adevărat urâtor de oameni, nu numai urâtorul Binelui a fost, ci şi 
născătorul uciderii s-a făcut pe care ne-a adus-o nouă, legându-ne prin ea cu 
vicleşug. Căci l-a tras spre batjocură prin tirania lui, în cel mai înalt grad şi în chip 
nedrept, pe cel zidit de Dumnezeu după chipul şi asemănarea lui Dumnezeu. Or, 
înfricoşatul şi cu adevărat potrivnicul şi răuvoitorul diavol, fiindcă nu a îndrăznit 
să-l împresoare pe faţă, s-a folosit de vicleşug şi de răutate şi s-a apropiat de el prin 


şarpele cel sensibil, ca şi când i-ar da un sfat bun şi prietenesc, urmărind să îi 
răpească locul, făcându-l să uite [porunca dumnezeiască] şi prin sfatul cel potrivnic 
lui Dumnezeu, să verse în om ca un venin puterea lui aducătoare de moarte. 


Aşadar, dacă Adam s-ar fi ţinut strâns de dumnezeiasca poruncă şi s-ar fi scuturat 
pe dată de sfatul cel rău şi potrivnic, atunci s-ar fi arătat biruitor asupra vrăjmaşului 
şi ar fi rămas mai presus de batjocura cea aducătoare de moarte, ruşinând după 
putere pe cel care îl lovea în chip pizmaş şi viclean. Dar el, de bună voie făcându-i 
loc, cum n-ar fi trebuit niciodată, a fost slăbănogit şi s-a făcut nefolositor şi apoi 
rădăcina neamului nostru a odrăslit în chip analog sieşi vlăstarele noastre 
muritoare. 


S-ar fi cuvenit ca noi să dăm la o parte batjocura şi să chemăm izbânda, să aruncăm 
de la noi veninul cel aducător de moarte din suflet şi din trup şi deîndată am fi luat 
viaţa şi încă viaţa cea înveşnicită şi fără de durere. Era aşadar de trebuinţă 
neamului nostru o rădăcină nouă, adică un nou Adam, nu numai fără de păcat, dar 
şi cu neputinţă de abătut şi întru totul nebiruit Care să poată ierta şi păcatele şi Care 
să-i facă fără de prihană pe cei vinovaţi, şi nu doar viu fiind, ci şi de viaţă Făcător, 
pentru ca celor ce s-au lipit de EI şi care vin la El după neam, să le dea în schimb 


viaţă şi dezlegare de păcate, înviindu-i nu numai pe cei care au urmat după EI, ci 
dăruind viaţă şi celor care au murit înainte de El. 


Pentru aceasta, Sfântul Apostol Pavel, marea trâmbiţă a Duhului, strigă zicând: 
„ Făcutu-s-a omul cel dintâi Adam cu suflet viu, iar Adam cel de pe urmă cu duh 
dătător de viaţă” (I Cor. 15:45). Dar fără de păcat şi dătător de viaţă Care să poată 
ierta păcatele, nimeni nu este afară numai de Dumnezeu. Aşa încât era necesar ca 
nu numai om, Ci şi Dumnezeu să fie noul Adam, mai mult chiar, să fie însăşi viaţa, 
şi înţelepciunea, şi dreptatea, şi iubirea, şi mila şi orice alt bine, fiindcă întru milă, 
întru înţelepciune şi dreptate urma să lucreze din nou înnoirea vechiului Adam şi 
învierea, de ale căror contrarii folosindu-se şarpele cel înţelegător începător al 


răutăţii a pus la cale izgonirea noastră şi moartea. 


Aşadar, aşa cum cel ce de la început a fost ucigaş de oameni a fost stârnit cu pizmă 
şi ură împotriva noastră la fel şi Începătorul vieţii a fost mişcat, prin nemăsurata 
iubire de oameni, spre noi. Căci dorind, în chip drept, mântuirea propriei făpturi, 
ceea ce însemna să o rezidească şi să o mântuiască, precum şi începătorul răutăţii 
acela a râvnit, în chip nedrept, pierderea zidirii lui Dumnezeu care era robită de el 
şi care zăcea sub tirania lui. Dar precum acesta prin nedreptate, vicleşug şi înşelare 
a lucrat biruinţa lui şi căderea omului, la fel Izbăvitorul, prin dreptate, prin adevăr a 
lucrat micşorarea până în sfârşit a începătorului răutății şi înnoirea propriei Lui 
făpturi. 


Dar despre înţelepciunea cu privire la această iconomie dumnezeiască nu este 
momentul să vorbim acum. Căci ţinea mai cu seamă de dreptate faptul de a ridica 
firea aceasta robită şi înjosită şi de a aduce izbânda şi să fie izbăvită din robie. 
Pentru aceasta a binevoit Dumnezeu să ia de la noi firea noastră prin această 
neînţeleasă unire după ipostas. Or, a uni în chip preaînalt acea curăţie mai presus 
de cuget cu firea noastră cea întinată era din rândul celor cu neputinţă. Căci numai 
un singur lucru era cu neputinţă lui Dumnezeu: să se unească pe Sine cu ceea ce 
era necurat, era nevoie deci ca mai înainte să fie curățită firea noastră pentru unire. 
Pentru aceasta a şi fost nevoie de o fecioară cu desăvârşire neîntinată şi în chip 
necesar, fără de prihană pentru zămislirea şi naşterea celui iubit şi dătătorului 
curăţiei, care a fost mai dinainte vestită, desăvârşită şi descoperită. Şi taina acesteia 
s-a lucrat prin multe fapte, neînţelese la vremea lor, dar toate s-au redus la una. 


Pentru aceasta şi noi azi prăznuim pe cele care s-au săvârşit atunci ca început 
pentru aceasta, de vreme ce din săvârşirea acelora sunt cunoscute mai bine cele 
care au dus la săvârşirea unei atât de mari minuni. Căci Cuvântul şi Fiul lui 
Dumnezeu împreună fără de început şi împreună veşnic cu Tatăl cel Preaînalt, fiind 


de la Dumnezeu, la Dumnezeu şi fiind El Însuşi Dumnezeu, fiu al omului se face, 
al acestei Pururea Fecioare. 


„lisus Hristos, ieri şi azi şi în veci este acelaşi”, (Evr. 13:86) Necuprins cu firea, 
Neprihănit cu omenitatea „Care singur este, precum mai dinainte a mărturisit 
Isaia, Care păcat nu a făcut, nici nu S-a aflat în gura lui vicleşug” (Is. 53:9). Dar 
nu numai aceasta, ci şi singurul Care nu a fost zămislit în fărădelegi, nici nu s-a 
născut în păcate, precum David mărturiseşte în Psalmi despre sine şi despre orice 
om (Ps. 50:6), ca Unul Care şi după aplecarea voii, este desăvârşit curat şi 
neîntinat, neavând nicidecum nevoie de a fi curăţit de ceva, fiind curat prin Sine 
Însuşi, pentru ca astfel pentru noi venind la noi cu dreptate şi totodată în chip prea 
înţelept să primească patima, moartea şi învierea. Căci mişcarea/impulsul către 
naşterea cea după trup fiind un act involuntar şi de neconceput pentru legea minţii. 
Deşi este biruit de unii prin constrângerea firii, în timp ce există şi unii care sunt 
hărăziți naşterii de prunci în chip înţelept, totuşi, de la bun început, naşterea poartă 
semnele osândei, fiind stricăciune care spre stricăciune pururea naşte, fiindcă nu a 
păzit cinstea cea dintâi pe care firea noastră o avea de la Dumnezeu, ci asemănatu- 
s-a dobitoacelor celor fără de minte, impulsul [de a naşte] devenind pătimaş. 


Pentru aceasta nu numai că a venit Dumnezeu între oameni, ci a venit |întrupându- 
Se] din Fecioară curată şi sfântă sau mai curând, Preacurată şi Preasfântă, fiindcă a 
fost mai presus de orice întinăciune nu numai cu trupul, ci a fost fecioară mai 
presus şi de cugetele cele întinate care vin de la pofta trupului. lar la această 
Fecioară, luarea în pântece [zămislirea], umbrită de Preasfântul Duh, nu a adus-o 
pofta trupului, ci bunăvestirea şi credinţa - întruparea lui Dumnezeu, care a 
covârşit orice minte şi cuvânt, ca fiind mai presus de rânduiala firii şi mai presus 
de cuvânt, fiindcă nu a stăpânit-o mai înainte vreo învoire pătimaşă sau vreo 
ispitire a poftei trupeşti. Căci aceasta era mereu sălaş Domnului prin rugăciune şi 
prin râvna duhovnicească „iată roaba Domnului, fie mie după cuvântul tău” (Lc. 
1:38) a grăit Fecioara către Îngerul Bunei Vestiri şi luând în pântece a zămislit. 
Aşadar, fiindcă tocmai această fecioară a fost găsită vrednică, ceea ce este cântată 
şi de noi astăzi, pe această pururi Fecioară a rânduit-o Dumnezeu mai înainte de 
veacuri şi a ales-o dintre toate fecioarele care din veac au bineplăcut Lui. 


Și vedeţi de unde îşi are obârşia această alegere! Dintre copiii lui Adam, minunatul 
Set a fost cel ales de Dumnezeu ( Fc. 4:26) pentru frumuseţea purtărilor lui şi 
pentru buna rânduială a simţurilor şi pentru buna cuviinţă a virtuţilor, arătându-l pe 
el ca pe un cer însuflețit. Şi pentru acestea a dobândit alegerea Set, din care 
Fecioara aceasta avea să odrăslească, potrivita căruţă a lui Dumnezeu celui mai 
presus de ceruri, care a chemat pe toţi oamenii la cereasca înfiere. 


Pentru aceasta se şi numesc fii ai lui Dumnezeu tot neamul lui Set, pentru că din 
neamul acestuia a binevoit a odrăsli fiul omului pe Fiul lui, fiindcă şi Set se 
tâlcuieşte Înviere sau mai degrabă, reînviere cea care este în primul rând Domnul 
Cel ce a făgăduit şi dăruit viaţă fără de moarte celor care cred întru EI. 


Dar cât de mare este tipul corespunzător! „Căci Set s-a născut din Eva” precum ea 
însăşi zice „în locul lui Abel Fc. 4:25) pe care l-a ucis Cain pizmuindu-l, iar 
Hristos S-a născut din Fecioara cu firea în locul firii lui Adam pe care l-a ucis, 
pizmuindu-l, începătorul şi întâistătătorul răutăţii. Dar Set nu l-a înviat pe Adam — 
căci chip al învierii s-a socotit- pe când Domnul nostru lisus Hristos pe Adam l-a 
înviat căci El este adevărata Viaţă a oamenilor şi Învierea prin Care şi cei de la Set, 
după nădejde, au fost învredniciţi de dumnezeiasca înfiere, fiind numiţi fu ai lui 
Dumnezeu, de vreme ce este limpede că întru această nădejde sunt numiţi fii ai lui 
Dumnezeu, adică de la cel dintâi care a chemat [numele Domnului] care a şi primit 
alegerea. lar acesta unul şi întâiul era Set însuşi care, după cum este scris de Moise 
„cel dintâi a nădăjduit să cheme numele Domnului Dumnezeu” (Fc. 4:25). 
Vedeţi că după nădejde a dobândit dumnezeiasca numire? 


Aşadar avându-și obârşia de la aceşti fii ai lui Adam, alegerea celei ce avea să fie 
Maica lui Dumnezeu, după cunoaşterea Lui cea de mai înainte şi desăvârşită între 
neamurile vremii, a coborât până la regele şi profetul David şi la urmaşii tronului şi 
neamului lui. Şi fiindcă era deja timpul pentru plinirea acestei alegeri, au fost aleşi 
Ioachim şi Ana, din casa şi din seminţia lui David, căci erau fără de copii şi au trăit 
în înfrânare şi fiindcă erau cei mai buni în ceea ce priveşte virtutea dintre cei care 
îşi aveau obârşia din David, după neam şi după petrecere. Acestora care au cerut de 
la Dumnezeu prin nevoinţă ascetică şi prin rugăciune, dezlegarea nerodirii lor, 
urmând ca rodul născut din aceştia să fie adus înainte între copiii făgăduiţi lui 
Dumnezeu, tocmai acestora s-a făgăduit de la Însuşi Dumnezeu şi s-a dăruit lor 
Maica Domnului de azi, ca fiind astfel născută din mulțime de virtuţi cea 
Atotvirtuoasă şi din felurite chipuri de înfrânări, Preacurata să ia rod în pântece, 
unind înfrânarea cu rugăciunea şi nevoinţa, să devină născătoare în feciorie şi 
născându-L cu trupul întru nestricăciune pe Cel născut cu dumnezeirea din 
feciorelnic Tată mai înainte de toţi vecii. O întraripare a unei asemenea rugăciuni! 
O neîmpiedicare pe care a aflat-o la Domnul! 


Dar fiindcă aceia astfel au dobândit prin rugăciune unele ca acestea şi au văzut 
pogorându-se în faptă dumnezeiasca făgăduință către ei, s-au străduit şi ei să-şi 
împlinească făgăduinţa făcută către Dumnezeu, ca nişte iubitori de adevăr, iubitori 
de Dumnezeu şi iubiţi de EI, de îndată ce a fost înțărcată au adus-o înaintea 
Sfântului altar al lui Dumnezeu şi înaintea sfințitului Lui ierarh pe cea cu adevărat 


sfântă şi fiica Domnului şi acum Fecioară şi Maică a lui Dumnezeu. Şi deşi era 
încă la o astfel de vârstă, fiind plină de harurile cele dumnezeieşti şi desăvârşit 
împlinită cu mintea şi cunoştinţa, totuşi mai mult decât celelalte care se 
desăvârşiseră mai înainte de ea şi între care s-a arătat că nu a avut nevoie să fie 
adusă de alţii, ci ea însăşi din propriul ei imbold către Dumnezeu printr-o 
cunoştinţă nemijlocită, ca şi cum i-ar fi crescut aripi de la sine fiind purtată spre 
sfânta şi dumnezeiasca sete şi dragoste şi având o asemenea vrednicie, prin ca 
însăşi, a aflat calea şi sălăşluirea în Sfânta Sfintelor. 


lar când a cunoscut arhiereul Domnului că de la sine (eoiken) copila avea harul 
cunoștinței lui Dumnezeu, mai mult decât toate celelalte, se cuvenea să o şi 
învrednicească mai mult decât pe toate celelalte de sălăşluirea în Sfânta Sfintelor şi 
să-i încredinţeze pe toţi de aici prin cele petrecute de dragostea ei şi de conlucrarea 
şi alegerea lui Dumnezeu, Care a trimis acolo de sus prin îngerii săi negrăită hrană 
Fecioarei prin care a întărit-o cu firea în [lucrarea] celor mai bune, pe cea care era 
şi cu trupul mai curată şi mai presus şi decât cele netrupeşti, păzind-o şi 
desăvârşind-o, având cugetele cereşti şi supuse. Nu numai că a intrat doar în Sfânta 
Sfintelor, ci şi sălaş aflând acolo, ca una care a fost închinată lui Dumnezeu, nu 
pentru o perioadă de puţini ani, fiindcă prin ea cerurile se vor deschide la vremea 
potrivită şi vor fi date spre sălaş veşnic celor care cred naşterii ei minunate. 

Astfel aşadar şi pentru aceasta, cea aleasă între cei aleşi din veac, arătându-se ea 
însăşi Sfânta Sfintelor, ceea ce a avut trupul mai curat şi mai dumnezeiesc decât 
cele mai curate duhuri, astfel încât să se arate nu numai primitoare a 
dumnezeieştilor cuvinte, ci şi primitoare a Însuşi Cuvântului celui Unul născut şi 
ipostatic al Tatălui celui fără de început, a fost astăzi în chip prea drept aşezată în 
cel mai de taină altar ca o comoară a lui Dumnezeu folosită la vreme, precum s-a şi 
întâmplat, pentru îmbogățirea şi înfrumusețarea mai presus de frumuseţe şi decât 
toată frumuseţea. Astfel şi pentru aceasta, se slăveşte ca maică şi Fecioară, în toată 
puterea cuvântului şi înainte de naştere, şi după naştere. 


lar noi, cugetând adânc la mântuirea noastră ce s-a lucrat nouă prin ea, să aducem 
ei mulțumire şi cântare din toată puterea. Căci dacă femeia cea plină de 
recunoştinţă despre care se pomeneşte în Sfânta Evanghelie că auzind şi numai 
puţin din cuvintele mântuitoare ale Domnului, i-a dat în schimb slavă maicii Lui, 
fericind-o, cu glas mare din mulțime a strigat către Hristos, zicând: „fericit 
pântecele care te-a născut şi sânii la care ai supt” (Lc. 11:27). lar noi toate 
cuvintele vieţii veşnice avându-le scrise de la aceasta şi nu doar câteva cuvinte, ci 
şi minunile şi patimile şi prin ele, învierea din morţi a firii noastre, şi înălțarea la 
ceruri, şi viaţa cea fără de moarte făgăduită nouă şi mântuirea cea fără de 
schimbare, cum nu vom prea mări cu laude şi nu vom ferici fără încetare pe maica 


celui ce ne-a adus nouă mântuirea, Maica Dătătorului de viaţă, prăznuind laolaltă şi 
zămislirea, şi naşterea, şi mutarea sălăşluirii ei în Sfânta Sfintelor? 


Dar acum să ne mutăm şi noi înşine cu mintea de la pământ la cele înalte şi să ne 
schimbăm de la trup la duhul. Să ne întoarcem dorul de la cele vremelnice către 
cele dăinuitoare. Să ne înţelepţim plăcerile cele trupeşti care se nasc ca o atracţie în 
suflet şi care după puţină vreme se trec, să râvnim la darurile cele duhovniceşti. 
Astfel încât să rămânem fără de prihană. Să smulgem din vârtejul cel de jos 
obişnuinţa trupului nostru, iar cugetul să îl ridicăm la sălaşurile cele cereşti, în 
Sfânta Sfintelor de acolo, înlăuntrul căreia şi Fecioara locuieşte acum. 

Căci astfel ajung la ea în chip folositor pentru noi cu o îndrăznire bineplăcută lui 
Dumnezeu şi cântările noastre de laudă şi rugăciunile noastre către ea şi 
dobândind-o mijlocitoare pentru bunătățile cele prezente şi cele viitoare şi 
dăinuitoare să fim fii moştenitori, cu harul şi iubirea de oameni al Celui născut 
dintr-însa pentru noi, al Domnului nostru lisus Hristos Căruia se cuvine slava, 
cinstea şi închinăciunea împreună cu Cel fără de început Părintelui Lui şi cu Cel 
împreună veşnic şi de viaţă făcătorul Lui Duh, acum şi pururi şi în vecii vecilor. 
Amin. 


(Sfântul Grigorie Palama, Omilii vol III, 2007, Bucureşti, Anastasia) 


Mitropolitul Augustin de Florina - Predică la Intrarea Maicii Domnului în 
Biserică - Copiii la biserică! Copiii la Dumnezeu! 


Sărbătoare mare astăzi, iubiții mei, sărbătoare mariană; adică o sărbătoare în 
cinstea Preasfintei Născătoare de Dumnezeu, care potrivit credinţei noastre cuvine- 
se să fie cinstită. Şi este cinstită Preasfânta noastră. Pentru că nu este doar o 


femeie, doar o sfântă; este mai presus de profeţi, de patriarhi, de apostoli, de 
cinstitul Înaintemergător, de îngeri şi de arhangheli, mai presus de orice creatură 
raţională. După Hristos, după Sfânta Treime, vine Preasfânta Născătoare de 
Dumnezeu, cea mai minunată şi mai frumoasă creatură şi lauda neamului 
omenesc. 


(Pavecerniţa mare). Trebuie să avem o mare evlavie către Preasfânta Născătoare de 
Dumnezeu. 


Astăzi sunt Intrările ei. Ce înseamnă „Intrări”? Trebuie să explicăm asta. 


Nimeni, iubiții mei, nu s-a născut din stâncă. Dumnezeu ar fi putut să poruncească 
ca omul să iasă din stâncă. Şi oare nu din stâncă iese o floare sau un copac? Dar 
atotînțelepciunea Lui a hotărât ca omul să se nască din bărbat şi din femeie, din 
unirea lor, din sfântul aşezământ al Nunții. Aşadar, după cum toți oamenii au 
părinţi, aşa şi Preasfânta Născătoare de Dumnezeu. lar părinţii ei cine au fost? 

Tatăl ei se numea Ioachim, iar mama Ana. Aceştia au fost părinţii.Părinți foarte 
evlavioşi. Dar aveau un necaz. Care? Că anii treceau şi nu năşteau copii. Frau 


trişti. ÎL rugau pe Dumnezeu să le dea un copil şi făcuseră promisiunea să i-L 
închine. Şi Dumnezeu a auzit rugăciunea lor. Şi iată Ana a rămas însărcinată. După 
nouă luni a născut o fetiță drăgălaşă pe care au numit-o Maria; un nume care avea 
să rămână nemuritor în istoria omenirii. N-au ţinut-o pe Maria lângă ei. Când s-a 
făcut de trei ani, spune Tradiţia Bisericii, au condus-o la Templul din Ierusalim 
potrivit promisiunii lor. Acolo au preluat-o preoţii, iar Arhiereul Zaharia a dus-o 
în Sfânta Sfintelor, unde doar arhiereului îi era îngăduit să intre o dată pe an. În 
Templu, Preasfânta noastră a rămas doisprezece ani şi era hrănită mai presus de 
fire de către Arhanghelul Gavriil. 


Când copila s-a făcut de cincisprezece ani, preoţii au încredinţat-o logodnicului 
Iosif. Aşa a venit în Nazaret şi acolo s-a întâmplat cealaltă minune: „Îngerul cel 
mai întâi-stătător din cer a fost trimis să zică Născătoarei de Dumnezeu: 
Bucură-te!” (Imnul Acatist); 


Gavriil i-a vestit că va naşte fără sămânță bărbătească, într-un mod dumnezeiesc şi 
mai presus de fire pe Mântuitorul omenirii, pe Împăratul lumii, „a Cărui împărăție 


nu va avea sfârşit” (Simbolul de Credinţă; Luca 1, 33). 


Acesta este istoricul şi importanţa „Intrărilor”. Ce ne învață? Trei învățături. 


E 4 văzut că părinții Presfintei nu aveau nici un copil şi erau trişti şi-L 
rugau pe Dumnezeu. Şi s-au bucurat mult când Ana a rămas însărcinată şi încă 
mai mult când a născut pe unicul ei copil. 


Întreb: Se întâmplă astăzi aşa ceva? Ei, până la unul sau cel mult doi copii, da. Mai 
departe, nu. Generaţia noastră nu mai vrea astăzi copii. Se tem bărbaţii ca nu 
cumva soţia să rămână însărcinată. Și ca să nu rămână, uneltesc mijloace şi metode 
care nu se zic. Decade omul la un nivel mai prejos decât al animalelor. Tremură, ca 
nu cumva să răsară în cele dinlăuntru ale mamei floarea; pentru că cea mai 
frumoasă floare este copilul, floarea cerului; „floare din rădăcina lui Iesei”, nu 
cântăm despre copilul lisus? (Catavasiile Naşterii Domnului). Acum însă, imediat 
ce răsare floarea, bărbatul se întristează, femeia se întristează; şi-aleargă la medici 
şi fac avort, adică o omoară, o ucid! Asta este cea mai mare crimă. Dacă omori pe 
cineva mare, poate că ţi-a dat vreun motiv. Dar acest copil mic, care este în cele 
dinlăuntru, ce rău a făcut? Este ce mai nevinovată ființă. De aceea, cine ucide un 
copil — zice un filosof rus — Îl ucide pe Hristos! Femei, dacă aţi căzut în păcatul 
acesta şi aţi ucis copii, nu vă folosesc nimic — nici lumânări, nici făclii, nici 
prescuri. Este absolută nevoie să vă duceţi să vă mărturisiţi, să vă spuneți păcatele 
voastre şi să primiţi iertare. Aşadar, „Intrările ” ne învaţă că familiile nu trebuie să 


facă acest mare păcat, care se numeşte paza de a face copii, ci să aducă pe lume 
copii câţi le dăruieşte Dumnezeu. 


Ce altceva ne învaţă „Intrările”? Ce-au făcut părinţii Fecioarei? L-au dus pe 
copilaşul lor la Templu. Asta trebuie să se întâmple şi astăzi. Eşti tată? Eşti 
mamă? Copilaşul să-l duci la biserică. Să îi obişnuieşti mânuţa să facă semnul 
crucii. Să îl obişnuieşti să îngenuncheze şi să se roage. Limba lui să înveţe să 
rostească numele dumnezeiesc. Primele cuvinte pe care le va învăţa să fie 
„Dumnezeu”, „Hristos”; „tată” şi „mamă” şi „bunică”, acestea sunt în al doilea 
rând. Şi în duminici, mama să-şi scoale copiii pentru biserică. În anii de demult se 
trezeau copiii şi mergeau la biserică; şi ascultau Evanghelia şi se împărtăşeau cu 
Preacuratele Taine. Acum? Nimic! Dorm ca animalele. Şi în biserică nu se găseşte 
nici măcar un copil, ca să ridice sfeşnicul. Pentru asta e nevoie de grijă. 


Aşadar, primul: Femei, nu faceţi marea crimă a feririi de a naşte copii, a 
pruncuciderii. Al doilea: Părinţi, duceţi-i pe copiii voştri la biserică. 


Şi BDOERGIA ÎN VĂȚătuiră care este? Dacă am să v-o spun, mă veţi asculta? Intrările 
Preasfintei noastre ne învaţă: Din copiii pe care-i veţi naşte, un copil să-L 
închinaţi lui Dumnezeu! Asta este cea mai bună închinare, asta este cea mai 
mare lumânare. 


Părinții Preasfintei nu l-au ţinut pe copilul lor pentru ei. L-au închinat lui 
Dumnezeu. Acum, care-şi închină copilul lui Dumnezeu, să se facă preot, să se 
facă monah? Cine-şi dă o fetiţă să devină misionar şi să se consacre lui Dumnezeu? 
Sau să devină asistentă sau învăţătoare sau profesoară, ca să slujească lui 
Dumnezeu? Dacă se întâmplă aşa ceva, încep ca bocitoarele. Dar voi să consideraţi 
cinste şi binecuvântare a-l da lui Dumnezeu pe unul din copiii voştri. Să spuneţi: 
Pe acest copil îl închin să devină într-o zi preot al Celui Preaînalt, propovăduitor al 
Evangheliei, misionar. Este mare lucru ca una din fetele voastre să iubească nu 
doar un bărbat, ci pe Acela care este Mirele cel frumos al Bisericii. Să fiți 
încredinţaţi că mulţi vă vor ferici. 


Iubiţii mei, acestea Sunt învăţăturile acestei sfinte sărbători, care poate fi 
caracterizată ca o zi de sărbătoare a copilului. Nişte contestatari ai credinţei 
creştine — statul e ateu! — au luat radiera diavolului şi şterg sărbătorile bisericeşti. 
În locul lor adoptă noi sărbători. Şi auzi: când au sărbătoarea mamei, când au 
sărbătoarea copilului, când au sărbătoarea cutăruia, când a celuilalt. Numai 
sărbători sunt; şi lovesc astfel în credinţa creştină. Astăzi, Biserica noastră, care pe 
toate le-a rânduit cu înţelepciune, aminteşte că Preasfânta s-a dus în Templu 


copilaş de trei ani. Aşadar, poate să fie considerată şi ca sărbătoare a copilului. Din 
nefericire însă, ateii şi necredincioşii, care ne guvernează, vor să desființeze aceste 
frumoase sărbători, în care se sărbătoresc toate marile evenimente. 


De aceea, părinţi, nu fiţi neglijenţi. Vă rog, ascultaţi-mă. Copiii voştri la biserică! 
Copiii voştri la Dumnezeu! Nu m-ascultaţi? Luaţi aminte, primii care vă veţi căi 
veţi fi voi. Pentru că dacă va înceta să fie cultivată în copii şi în tineri credinţa în 
Dumnezeu, societatea se va transforma în junglă. Fără Dumnezeu, toate crimele 
sunt îngăduite; şi furturi şi necinstiri şi ucideri şi orice rău. Copiii care nu cred, 
copiii care nu merg la biserică, copiii care nu se spovedesc, copiii care nu se 
împărtăşesc, copiii care nu-L ascultă pe Dumnezeu, vor deveni criminali; se vor 
umple închisorile. Şi voi veţi plăti scump, în nepoţii şi în strănepoţii voştri, 
indiferența aceasta faţă de copiii voştri. 


Copiii la biserică! Doar aşa există nădejde să se creeze o altă lume mai sănătoasă, o 
nouă societate mai omenească, o patrie creştină, care va deveni din nou lumină şi 
călăuză omenirii. 


(Omilia Mitropolitului de Florina, Părintele Augustin Kandiotis, a fost ţinută în 
Sfânta Biserică a Sfântului Nicolae Auuoxowpiov, Florina, pe 21.11.1986) 


(traducere: Frăția Ortodoxă Misionară „Sfinţii Trei noi Ierarhi”, sursa: 
Androniki Kaplanoglou) 


Fericitul loan Maximovici - Predică la Intrarea în Biserică a Maicii Domnului 
- Legătura mistică cu inimile copiilor 


Un cuvânt către copii 


Fericitul loan avea cu copiii o relație cu desăvârşire unică, un simţ deosebit pentru 


Cl. 


În prezent am mai multe însemnări privitoare la acest lucru. Să le prefaţăm însă cu 
o predică de-a sa, scrisă pentru copiii de la Orfelinatul Sfântul Tihon din Zadonsk, 
pe care le-a trimis-o pe când era plecat pentru mai multă vreme de lângă ei, în 
Europa [atunci orfelinatul se mutase în San Francisco, California]. Ce cuvinte 
părinteşti calde ! Ce simplitate şi putere conţine predica sa, ce grijă care cheamă 
conştiinţa copiilor ! (Episcopul Sava de Edmonton) 


Dragi copii! 


Incepând din această zi, cântăm la slujbele bisericeşti: „Hristos se naşte, măriți- 
ÎLE” 


Aceste cuvinte ne vestesc Naşterea lui Hristos şi, astfel, suntem chemaţi să ne 
pregătim să-L întâmpinăm. 


Ce înseamnă această pregătire ? înseamnă că trebuie să ne aducem sufletul în 
starea de a fi, cum s-ar spune, iesle pentru Copilul Hristos. Praznicul are rolul de 


a ne ajuta să facem acest lucru. La sfârşitul Postului Crăciunului, Biserica slăveşte 
în mod deosebit pe cei trei tineri şi pe prorocul Daniil, arătându-i a fi pilde 
vrednice de urmat. Şi cum au devenit ei vestiți? 


Știţi, când erau copii şi creşteau la curtea regelui Nabucodonosor, s-au lipsit de 
toate mâncărurile alese de la masa regelui, mâncând numai zarzavaturi, ca să nu 
calce legea Bisericii Vechiului Testament. Dumnezeu i-a răsplătit pentru asemenea 
înfrânare şi supunere faţă de legea Bisericii, dăruindu-le înţelepciune, cu care şi-au 
întrecut toţi semenii. 


Prin post, sufletele lor s-au întărit şi astfel au putut să respingă poruncile regelui de 
a se închina unui idol. Şi atunci când, din pricină că nu s-au supus poruncilor 
păgâneşti, cei trei tineri au fost aruncaţi într-un cuptor încins, iar Daniil, în cuşca 
leilor, Domnul i-a apărat de tot răul. în fiecare zi la Utrenie se cântă imne despre 
acest lucru, reamintindu-ne de eroismul acelor tineri şi dându-ni-i drept pildă. 


Copii ! Vă găsiţi acum într-o situaţie asemănătoare cu aceea a tinerilor din Babilon. 
Suntem înconjurați de oameni care nu cunosc Credinţa Ortodoxă şi nu se supun 
legilor Bisericii. Vă găsiți în faţa unei alegeri — ori să vă ghiftuiți cu toate 
mâncărurile oprite de Biserică, ori, asemenea lui Anania, Azaria şi Misael, să 


lepădaţi cu voie liberă ceea ce este oprit. 


Cu cine vreţi să fiţi — cu aceşti tineri sau cu cei care erau împotriva lor? Vrei să-i 
urmaţi pe aceşti sfinţi care aveau vârsta voastră sau vreţi să apucaţi calea cea largă, 
dispreţuind toate regulile ? 


Cei trei tineri au avut nevoie de foarte multă bărbăţie şi tărie de caracter pentru a 
ține legile Bisericii şi tradiţiile strămoşeşti — la urma urmei, erau numai patru în 
mijlocul unei mulțimi nenumărate de necredincioşi. Pentru aceasta, Domnul, în 
mila Sa, i-a proslăvit înaintea întregii lumi pentru toate veacurile. Domnul vă va 
răsplăti şi pe fiecare dintre voi, dacă veţi urma pilda acestor tineri. 


Oricând simţiţi ispita de a vă face pe plac mâncând ce mănâncă alţii care nu cunosc 
legile dumnezeieşti ale Bisericii lui Hristos, amintiţi-vă de Daniel şi de cei trei 
tineri. Apoi daţi-vă singuri răspuns — sunteţi cu ei, sunteţi gata să îi urmaţi şi să fiți 
sub ocrotirea lui Dumnezeu sau vă interesează mai mult să vă bucuraţi de lucruri 
dulci care pot părea nevătămătoare, însă care ne fac, de fapt, să încălcăm ceea ce 1- 
a făcut pe acei tineri puternici, slăviţi şi de neînvins. 


Cu cine sunteţi, copii, şi cui vreţi să-i urmaţi ? 


Domnul să vă apere de ispite, să vă dea tărie şi Sfântul Tihon din Zadonsk să vă 
înveţe să mergeţi pe drumul cel bun. Binecuvântarea Domnului să fie cu voi cu 
toţi, dragii mei copii. 


Cu dragoste, Arhiepiscopul loan 
21 noiembrie 1952 


(„Fericitul loan Maximovici, viaţa şi minunile”, de Pr. Serafim Rose şi Pr. 
Gherman Podmoşenski , Ed. Sophia, Bucureşti, 2006) 


Predică la Praznicul Intrării în Biserică a Maicii Domnului - Sfântul Serafim 
Sobolev (1) 


Smerenia Preacuratei Fecioare Maria a stat la baza întregii lucrări dumnezeieşti. 


Fără smerenie, virtuțile nu au valoare mântuitoare. În condacul praznicului de azi 
al Intrării în templu a Preacuratei Fecioare Maria, găsim aceste cuvinte: „Preacurat 
templu al Mântuitorului, cămara cea de mult preţ şi Fecioara...astăzi este adusă în 
casa Domnului, împreună aducând harul Duhului lui Dumnezeu...”. 


Este mântuitor pentru noi să ştim, iubiţilor întru Hristos fii, ce Har este acesta, care 
a fost adus în biserica Vechiului Testament împreună cu Preacurata Fecioară 
Maria. 


Acest Har se manifestă în multe feluri. Mai întâi acesta este lucrarea Sfântului 
Duh, care l-a luminat pe marele preot, proorocul Zaharia, tatăl lui loan Botezătorul. 
Sub lucrarea Sfântului Duh, el a săvârşit un lucru nemaiauzit şi neobişnuit. 


Legea lui Moise nu permitea preoţilor să intre în Sfânta Sfintelor Templului. În 
Sfânta Sfintelor putea intra doar marele preot şi numai o dată în an, la sărbătoarea 
Curăţirii. Dar pe Preacurata Fecioară Maria marele preot, insuflat de Sfântul Duh, a 
dus-o în Sfânta Sfintelor. 


Apoi, prin acest Har trebuie să înţelegem apariția zilnică în faţa Fecioarei Maria a 
îngerilor. După cum mărturiseşte tradiția bisericească, ei îi luminau mintea cu 
cunoştinţele despre tainele lucrării dumnezeieşti în lucrarea mântuirii noastre şi îi 
umpleau inima de o bucurie dumnezeiască, nepământeană. 


lar unul din îngeri aducea în fiecare zi copilei alese de Dumnezeu hrană cerească, 
cu care Ea s-a hrănit în tot timpul petrecerii sale în Templu. 


Mai departe, prin acest Har se înţelege lucrarea nemijlocită a Sfântului Duh asupra 
Fecioarei Maria, înzestrând-o încă din anii copilăriei cu darul citirii Sfintei 
Scripturi, înţelegerii ei corecte şi râvna în rugăciune. 


Tradiţia bisericească ne spune că Fa petrecea cel mai mult timp în rugăciune 
înflăcărată, se ruga chiar noaptea, iar în restul zilei, în încăperea alăturată Sfintei 
Sfintelor, se ocupa cu lucrul de mână. 


Prin acest Har trebuie să mai înţelegem şi un dar nemaiauzit al fecioriei şi al 
nevinovăţiei Fecioarei Maria. Când a împlinit doisprezece ani, Fa a spus marelui 
preot şi preoților Templului că nu se va căsători niciodată, căci a promis lui 
Dumnezeu să rămână pururea fecioară. Această promisiune a copilei binecuvântate 
i-a mirat foarte mult, căci în Vechiul Testament fecioarele nu făceau asemenea 
făgăduinţe, iar fecioare asemenea monahiilor Noului Testament nu existau deloc. 


După rugăciunile stăruitoare ale marelui preot şi ale preoților, Domnul le-a 
descoperit prin minune că Fecioara Maria, pentru a-i fi păzită fecioria, trebuie 
logodită cu dreptul bătrân Iosif, ceea ce s-a şi făcut. 


Dar Fecioara Maria nu numai ea singură a împlinit această făgăduință făcută lui 
Dumnezeu. Ea a servit ca exemplu pentru alte fecioare, să petreacă în viaţă 
monahală feciorelnică. 


lată de ce la priveghere, în timpul stihirilor, Biserica ne-a atras atenția asupra 
cuvintelor prooroceşti ale dumnezeiescului psalmist: „Aduce-se-vor împăratului 
fecioare în urma Ei” (Psalmi 44,16). 


lar în vedenia unei monahii binecredincioase, Maica Domnului a binevoit să se 
numească prima monahie. 


In sfârşit, prin acest Har urmează să înţelegem darul haric al minunatei smerenii a 
Preacuratei Fecioare Maria. 


Când avea doisprezece ani, în timpul şederii în templu, în Sfânta Sfintelor, Ea citea 
cartea proorocului Isaia. În inima Ei i-au răsunat deosebit cuvintele marelui 
prooroc: „lată, Fecioara va avea în pântece şi va naşte Fiu şi vor chema numele Lui 
Emanuel, care se tâlcuieşte: Cu noi este Dumnezeu” (Isaia 7, 14; Matei 1,23). 


Citind aceste cuvinte, Fecioara Maria s-a umilit şi şi-a dorit să fie ultima slujitoare 
a Acelei Fecioare din care se va naşte pe pământ Însuşi Dumnezeu. Cum şi-a dorit 
acest lucru, înaintea Ei a apărut îngerul şi i-a zis: „Tu eşti acea Fecioară din Care se 
va naşte Dumnezeu” şi că despre aceasta ea va primi peste doi ani o bunăvestire 
îngerească deosebită, lucru care s-a împlinit într-adevăr. 


Din Evanghelie cunoaştem că în timpul Bunei Vestiri făcută de Arhanghelul 
Gavriil Fecioarei Maria, Ea a arătat aceeaşi smerenie minunată, deoarece, ca 
răspuns la această bună vestire despre această întâmplare nemaiauzită şi 
suprafirească - naşterea din Fa, prin umbrirea Sfântului Duh, a Fiului lui 
Dumnezeu - Ea i-a spus Arhanghelului: „lată roaba Domnului. Fie mie după 
cuvântul tău” (Luca 1, 38). 


Această smerenie a Preacuratei Fecioare Maria a şi fost cauza principală a 
întrupării Cuvântului lui Dumnezeu din Ea. Că este aşa, ne-a mărturisit Ea însăşi, 
prin cuvintele de Dumnezeu insuflate, ce le-a spus când s-a întâlnit cu dreapta 
Elisabeta: „Că a căutat spre smerenia roabei Sale” (Luca 1,48). 


lată, deci, cum trebuie să înţelegem Harul, care a intrat în biserica Vechiului 
Testament împreună cu Fecioara Maria, marele rod al acestui Har, întruparea din 
Preacurata Fecioară Maria a lui Dumnezeu însuşi, Mântuitorul nostru. 

De altfel, nu doar un sigur rod se trage din smerenia Fecioarei Maria. Din întrupare 
s-a tras marea lucrare a răscumpărării noastre din păcat, blestem şi moarte, prin 
moartea de pe Cruce a lui Hristos. În puterea acestei răscumpărări, începând cu 
apostolii, ni se dă în dar, prin Tainele Bisericii, Harul interior renăscător al 
Sfântului Duh. 


lar acest Har ne dă dreptul să primim cea mai mare Taină a Sfintei Euharistii, prin 
care ne facem trup din trupul şi os din osul lui Hristos şi ne unim cu EI în modul 
cel mai strâns şi apropiat, pentru veşnica fericire a Raiului. 


Atunci ce concluzie mântuitoare trebuie să tragem din toate cele spuse despre Har 
şi roadele lui? Biserica Dumnezeiască a Vechiului Testament a dat neamului 
omenesc pe Maica Domnului. În aceasta constă marea lui însemnătate educativă şi 
mântuitoare pentru noi. 


Dar, cum a murit pe Cruce Mântuitorul nostru, catapeteasma bisericii s-a rupt 
în două de sus până jos. Explicând acest eveniment uimitor, Sfântul loan Gură 
de Aur spune că în momentul în care a avut loc moartea Domnului, atunci 
Harul s-a depărtat definitiv de biserica Vehiului Testament şi a trecut asupra 
apostolilor, iar apoi şi în Biserica dumnezeiască a Noului Testament, şi a început 
să lucreze aici în multe chipuri prin manifestările sale minunate. 


De aceea în Biserica lui Dumnezeu a Noului Testament se observă Harul 
manifestării şi prezenţei îngerilor lui Dumnezeu, care nevăzut ne îndeamnă spre 
rugăciune, ne abat de la orice rău, aprind în inimile noastre dragostea către 
Dumnezeu şi semeni, ne luminează mintea cu lumina adevăratei cunoaşteri de 
Dumnezeu, ne predispun către o bună viaţă creştinească. 


Nu în zadar la Dumnezeiasca Liturghie în timpul Vohodului mic preotul spune în 
taină aceste cuvinte: „Stăpâne Doamne, Dumnezeul nostru,... fă împreună cu 
intrarea noastră să fie şi intrarea sfinţilor îngeri, care slujesc împreună cu noi şi 
împreună slăvesc bunătatea Ta”. lar în timpul Liturghiei Darurilor mai înaite 
sfințite, în locul heruvicului, se cântă cântarea bisericească ce începe cu aceste 
cuvinte: „Acum puterile cereşti împreună cu noi, nevăzut slujesc...”. 


lată de ce Sfântul Serafim de Sarov nu o dată vedea îngeri în timpul Liturghiei, 
care slujeau împreună cu clerul şi umpleau biserica cu minunata şi neasemuita lor 
cântare. 


La fel precum în biserica Testamentului Vechi, în biserica Noului Testament în 
mod deosebit şi minunat este prezent însuşi Domnul, cu deosebirea că aici se 
săvârşeşte înfricoşătoarea Jertfă Euharistică. Acest privilegiu măreț nu exista în 
biserica Testamentului Vechi. La fel, cel din urmă nu transmitea credincioşilor 
Harul interior renăscător. 


EI ne este dăruit doar în Biserica Testamentului Nou, pentru împlinirea tuturor 
poruncilor dumnezeieşti şi pentru unirea cu Dumnezeu. 


De aceea să privim biserica lui Dumnezeu ca cel mai prețios loc de pe pământ. Ea 
este pentru noi Cerul pământesc şi Raiul pământesc cu toată fericirea împărăției 
cereşti a lui Hristos. 


Dar în acelaşi timp să năzuim, iubiții mei, la Harul lui în multe chipuri lucrător. 
Mai ales să tindem către binecuvântatul dar al smereniei, după modelul smereniei 
Preacuratei Fecioare Maria. 


Ea a stat la baza întrupării Mântuitorului, a întregii lucrări dumnezeieşti a lui 
Hristos şi a întregii noastre vieţi creştineşti. Precum Eva, dorind să aibă cunoaştere, 
asemenea lui Dumnezeu însuşi, a căzut în mândrie, iar această mândrie - temelia şi 
cauza tuturor păcatelor, patimilor şi necazurilor - a lăsat-o moştenire neamului 
omenesc, aşa Preacurata Fecioară Maria a lăsat omenirii smerenia Sa, drept temelia 
şi cauza curăţiei, sfințeniei şi fericirii noastre. 


Este clar că smerenia nu este doar una dintre virtuţi, ci este însăşi concepția 
creştină despre lume, începutul vieţii creştineşti a Noului Testament şi chiar 
această viaţă. 


lată de ce marele învăţător al Bisericii, Sfântul Macarie Egipteanul, spune în 
minunatele sale lucrări că smerenia este semnul creştinătăţii, sau, ceea ce este 
acelaşi lucru, criteriul prin care se poate determina dacă suntem creştini sau păgâni; 
este condiția existenţei în noi sau nu a Harului; suntem cu Dumnezeu sau fără 
Dumnezeu; suntem fericiţi sau nefericiţi. 


Precum însuşirea definitorie a oamenilor trupeşti şi pătimaşi este mândria, aşa 
însuşirea definitorie şi esenţială a oamenilor duhovniceşti şi sfinţi este smerenia. Şi 
cu cât mai adâncă era smerenia lor cu atât mai multe daruri le trimitea Dumnezeu, 
înălțimea înzestrării lor duhovniceşti se măsura cu adâncimea smereniei lor. 


Nu rareori, Sfântul Serafim de Sarov săruta mâinile mirenilor, se închina lor până 
la pământ, îi numea „bucuria” şi „comoara” lui. lar pe sine nu se numea altfel decât 
„sărmanul” şi „păcătosul” Serafim. 


Pentru această smerenie Domnul l-a dăruit cu un asemenea mare Har, că el, 
asemenea Mântuitorului, tămăduia bolnavii cu un singur cuvânt. Datorită acestei 
smerenii, în timpul Sfintei Liturghii L-a văzut în biserică pe lisus Hristos în toată 
slava; de douăsprezece ori a văzut-o pe Preasfânta Maică a Domnului, o dată, 
aproape de moartea sa, a văzut-o pe Născătoarea de Dumnezeu în toată slava Ei 
cerească şi în sfârşit, ca şi Apostolul Pavel, a fost răpit încă în viaţa sa pământească 
până la al treilea cer şi a simţit fericirea Raiului. 


Domnul, nu în zadar, atât de mult înrădăcina smerenia în inimile ascultătorilor Săi. 
„Când vei fi chemat la cineva la nuntă - spunea EI,- nu te aşeza în locul cel 
dintâi..., ci, când vei fi chemat, mergând aşează-te în cel din urmă loc (Luca 14, 8 - 
10), căci vor fi cei de pe urmă întâi (Matei 20,16). Şi care este mai mare între voi 
va fi slujitorul vostru” (Matei 23, 11). 


lar EI însuşi prin exemplul Său îi îndemna pe oameni să tindă spre smerenie. „Fiul 
Omului - a spus EI, - n-a venit să 1 se slujească, ci ca să slujească EI (altora) şi să- 
Și dea sufletul răscumpărare pentru mulţi” (Matei 20,28; Marcu 10, 14). 


La Cina cea de Taină, Mântuitorul a spălat picioarele ucenicilor Săi. Nu se poate 
povesti ce smerenie nespusă a arătat EI în timpul Patimilor, când a fost răstignit pe 
Cruce, cum spune Sfântul Apostol Pavel: „S-a smerit pe Sine, ascultător făcându- 
Se până la moarte şi încă moarte pe Cruce” (Filipeni 2,8). 


De aceea, amintindu-ne importanța mântuitoare a smereniei, să-L rugăm pe 
Domnul şi pe Preacurata lui Maică, Fecioara Maria, ca Harul în multe chipuri 
lucrător al Sfântului Duh să se odihnească peste noi, dar mai ales darul smereniei. 


Dacă vom avea smerenie, toate virtuțile creştineşti ni se vor adăuga, căci temelia 
lor este smerenia. Atunci prima şi întâia virtute şi anume credinţa noastră, fără de 
care nimeni nu este bineplăcut la Dumnezeu, va fi mare şi de minuni făcătoare. 


Aşa mărturiseşte Evanghelia, când sutaşul păgân L-a rugat pe lisus Hristos să-i 
vindece slujitorul bolnav. Domnul i-a spus: „Venind îl voi vindeca”. Dar sutaşul, 
răspunzând, I-a zis: „Doamne, nu sunt vrednic să intri sub acoperişul meu, ci 


numai zi cu cuvântul şi se va vindeca sluga mea... Auzind, lisus S-a minunat şi a 
zis celor ce veneau după EI: Adevărat grăiesc vouă: la nimeni în Israel, n-am găsit 
atâta credinţă... Şi s-a însănătoşit sluga lui în ceasul acela” (Matei 8, 5-13). 


La fel s-a întâmplat şi când Domnul nostru a vindecat fiica îndrăcită a femeii 
cananience păgâne. Aceasta îl ruga insistent pe Domnul să-i vindece fiica. Dar 
Domnul I-a zis: „Nu este bine să iei pâinea copiilor şi s-o arunci câinilor... Da, 
Doamne - a subliniat cananeanca, - dar şi câinii mănâncă din fărâmiturile care cad 
de la masa stăpânilor lor. Şi 1-a spus atunci Domnul: O, femeie, mare este credinţa 
ta; fie ţie după cum voieşti. Şi s-a tămăduit fiica ei din ceasul acela” (Matei 15, 22 - 
28). 


lată ce înseamnă credinţa când există şi smerenie. Dar nu numai pentru credinţă, ci 
şi pentru orice altă virtute smerenia are o astfel de importanţă mântuitoare. Precum 
sarea păstrează bucatele de stricăciune, cum spune Sfântul loan Scărarul, aşa este 
smerenia pentru fiecare virtute. 


Fără smerenie toate virtuțile nu au nici o importanță mântuitoare. Dar cum poate fi 
altfel, când chiar însuşi Harul, cel mai important mijloc pentru mântuirea noastră, 
ni se dă în dar de la Dumnezeu doar pentru smerenie. 


De aceea, dacă vom avea smerenie, atunci Harul, primit de la Dumnezeu, va 
străluci în noi. EI ne va uni pe veci cu Hristos, mai ales prin Sfănta Impărtăşanie şi 
pentru împlinirea tuturor poruncilor dumnezeieşti, ne va face fiii Lui adevăraţi. 


lar de vom fi copiii Domnului nostru, ne vom face după cuvintele Apostolului 
Pavel şi moştenitorii tuturor bogățiilor dumnezeieşti, bucuriei Lui dumnezeieşti şi 
tuturor bunătăţilor Lui nespuse şi aici şi în viaţa viitoare, în împărăţia lui Hristos 
cea Cerească, de care să ne învrednicească Domnul, pentru rugăciunile Născătoarei 
de Dumnezeu, Preacuratei Fecioare Maria. Amin. 


(ținut în Biserica rusă „Sfântul Nicolae” din Sofia, la 21 noiemhrie/4 decembrie 
1946) 


Intrarea Maicii Domnului în Biserică. Sfântul Serafim Sobolev: Unde este 
PreaSfânta Fecioară? “Ea este aici, în mijlocul marilor suferinţe. Ea este acolo 
unde curg lacrimi fierbinţi din cauza necazurilor. Ea este acolo unde Ei i se 
aduc calde rugăciuni în grele suferinţe şi situaţii fără ieşire” 


Doxologia: Sfântul Serafim Sobolev (2) - Predică la Praznicul Intrării în 
Biserică a Maicii Domnului - Maica Domnului este răbdătoare, smerită şi 
necârtitoare la necazuri 


Preacurata Maică a Domnului este proslăvită de Biserica pământească şi cea 
cerească ca fiind mai slăvită decât Serafimii şi mai cinstită decât Heruvimii. Ea 
este astfel cinstită, fiindcă a primit de la Dumnezeu un mare şi neasemuit Har, mai 
mare decât toate făpturile raţionale, de a fi Maică a însuşi Dumnezeului nostru, al 
doilea Ipostas al Dumnezeirii. 


Dar iată asupra cărui lucru aş fi vrut să vă atrag atenţia în acest moment, iubiților 
întru Hristos fiii mei. Cuvântul lui Dumnezeu şi Sfinții Părinţi ai Bisericii 
mărturisesc că nu degeaba Preacurata Fecioara Maria a primit de la Dumnezeu 
acest Har, ci pentru marile Sale nevoinţe duhovniceşti. 


Prima dintre acestea a fost intrarea Ei în Biserică, fiind o Copilă de trei ani, 
sărbătoare pe care o prăznuieşte astăzi Sfânta Biserică. 


Cândva, de Hristos s-a apropiat un tânăr şi L-a întrebat: „Bunule învăţător, ce bine 
să fac ca să am viaţa veşnică?”. lisus a răspuns: „lar de vrei să intri în viaţa, 
păzeşte poruncile...”. Zise Lui tânărul: „Toate acestea le-am păzit din copilăria 
mea. Ce-mi mai lipseşte?” lisus i-a zis: „Dacă voieşti să fii desăvârşit, du-te, vinde 
averea ta, dă-o săracilor... după aceea, vino şi urmează-mi. Ci, auzind cuvântul 
acesta, tânărul, a plecat întristat, căci avea multe avuţii” (Matei 19,16-17; 20-22). 


Pe această cale a desăvârşirii au plecat ucenicii lui Hristos. Pentru EI, ei s-au 
lepădat la lume şi s-au predat întru totul Domnului, pentru ca să-i aparţină Unuia 
Lui şi numai pentru El să trăiască pe pământ. Dar ei au făcut aceasta fiind la o 
vârstă matură. Fecioara Maria însă s-a lepădat de lume şi de toate bucuriile ei la 
vârsta de trei ani. Această nevoinţă a Ei nu a fost nimic altceva decât o 
închinoviere, lucru uimitor nu numai pentru oameni, dar şi pentru îngeri, lucru atât 
de neobişnuit pentru femeile Vechiului Testament. 


Iată de ce, ca răspuns la reflecţiile marelui pustnic de la Lavra Pecerskaia din 
Kiev, cunoscut în întreaga Rusie, ieroschimonahul Partenie şi care se întreba 
cine a fost prima monahie, i s-a arătat Preacurata Maică a lui Dumnezeu şi i-a 
spus: „Eu am fost prima monahie”. 


Precum mărturisesc Cuvântul Domnului şi tradiția bisericească, Preacuratei 
Fecioarei Mania îi era proprie şi o altă mare nevoinţă şi anume răbdarea 
creştinească a necazurilor. Cât de multe s-au adunat în viaţa Ei şi cât de devreme 
au început! Încă nu se născuse Domnul, iar inima Preacuratei Fecioare Maria era 
zdrobită de o mare durere. 


Când L-a zămislit de la Sfântul Duh pe Mântuitorul nostru, dreptul Iosif a început 
să se gândească că Fecioara Maria este însărcinată datorită unirii cu unul dintre 
oameni şi ca să nu-i pricinuiască vreun rău, a vrut tainic s-o îndepărteze din casa 
lui. 


Greu îi era Preacuratei Fecioare Maria să-şi demonstreze nevinovăția şi curăţia Sa 
îngerească şi dumnezeiască. Fără îndoială, Ea suferea mult din cauza bănuielii 
logodnicului său. A fost nevoie de un amestec dumnezeiesc deosebit, care să o 
elibereze pe Preacurata Fecioară de o asemenea povară dureroasă. 


Îngerul Domnului i s-a arătat în vis lui losif şi i-a spus: „losife, fiu al lui David, nu 
te teme a lua pe Maria, logodnica ta, că ce s-a zămislit într-însa este de la Duhul 
Sfânt. Ea va naşte Fiu şi vei chema numele Lui: lisus, căci El va mântui pe poporul 
Său de păcatele lor” (Matei 1, 20-21). 


Dar, de cum S-a născut Domnul, Preacurata Fecioara Maria a trebuit să suporte o 
nouă şi grea durere. Irod a trimis la Betleem ucigași, ca să-L piardă pe Hristos Cel 
născut. Fecioara Maria cu Pruncul dumnezeiesc şi dreptul losif au fost nevoiţi să 
fugă în Egipt. 


Cum mărturiseşte tradiția bisericească, în timpul acestei fugi, Sfânta Familie a fost 
atacată de tâlhari, fiind ameninţată cu pieirea. 


Plină de durere a fost viaţa Preacuratei Fecioare Maria şi în perioada de creştere a 
lui Hristos, căci Ea era nevoită să se gospodărească singură şi chiar să câştige 
pâinea cea de toate zilele pentru sine şi pentru Pruncul său dumnezeiesc. Tradiţia 
bisericească spune că ea ţesea frumos în fir de aur cu lână şi cosea odăjdii 
bisericeşti. 


La răstignirea lui Hristos, ostaşii nu I-au rupt cămaşa; atât de minunat era ţesută de 
preacuratele mâini ale Fecioarei Maria. 


Dar cele mai grele necazuri au fost atunci când Domnul a început propovăduirea 
Cuvântului şi când cărturarii şi fariseii - nu o dată - au încercat, în marea lor 
răutate, să-L omoare. 


Această durere a Maicii Domnului a ajuns la limită pe Golgota, la picioarele Crucii 
Domnului, când s-a împlinit întru totul proorocirea dreptului Simeon: „Şi prin 
sufletul Tău va trece sabie” (Luca 2,35). 


Lucru de uimire este că şi după Adormire, moştenind fericirea şi slava neasemuită 
în Ceruri, Preacurata Maică a Domnului nu se poate elibera de durere. Ea este 
îndurerată pentru noi, pentru păcatele noastre şi iată de ce Sfântul Andrei cel nebun 
pentru Hristos, a văzut-o în biserica din Vlaherne, din Constantinopol, vărsând 
lacrimi şi acoperindu-i pe credincioşi cu Omoforul său. 


Dar mai mult decât orice nevoinţă care i-a dat Preacuratei Fecioare Maria darul de 
a fi Maică a însuşi Dumnezeului nostru, a fost minunata Ei smerenie. Ea însăşi a 
mărturisit aceasta prin cuvintele Sale la întâlnirea cu dreapta Elisabeta: „Că a 
căutat spre smerenia roabei Sale. Că, iată, de acum mă vor ferici toate neamurile” 
(Luca 1,48). 


In virtutea acestei smerenii, cum arată tradiţia bisericească, Ea i-a rugat pe apostoli 
să nu o laude şi să vorbească cât mai puţin despre Fa. Tocmai de aceea se vorbeşte 
atât de puţin despre Maica Domnului în Evanghelii. 


Această smerenie minunată Preacurata Fecioară Maria o are şi astăzi, cu toate că 
Ea este mai presus de toţi îngerii. 


În viaţa Sfântului Grigorie Taumaturgul, episcopul Neocezareei, se povesteşte 
despre arătarea Ei împreună cu Sfântul loan Teologul, acestui mare plăcut al lui 
Dumnezeu. Ca răspuns la rugăciunea lui stăruitoare să-L înveţe adevărurile dreptei 
credinţe, datorită smereniei Sale, nu a făcut aceasta Ea însăşi, ci i-a propus marelui 
Apostol loan Teologul să-l înveţe pe Sfântul Grigorie adevărurile credinţei 
ortodoxe.lar Sfântul loan Teologul i-a transmis lui aceste învățături, care, la 
sfârşitul vedeniei, au fost scrise cuvânt cu cuvânt de Sfântul Grigorie şi această 
învăţătură este cunoscută de Biserică, sub denumirea de Crezul lui Grigorie 
Taumaturgul, episcopul Neocezareii. 


După acest Crez au crescut în dreaptă credinţă Sfinţii Ierarhi Vasile cel mare, 
Grigorie Teologul şi mulți alţi sfinţi Părinți ai Bisericii noastre. 


Ne întrebăm: Ce concluzie mântuitoare urmează din cele spuse mai sus, iubiţilor 
întru Hristos fiii mei? 


Preacurata Fecioara Maria s-a învrednicit prin Har de a fi Maica Domnului, 
datorită marilor Sale nevoinţe duhovniceşti. O să atingem, oare şi noi, într-o 
măsură sau alta, asemenea nevoinţe, ca să ne facem vrednici de acest Har 
renăscător şi mântuitor, care ne face pe noi fiii adevăraţi ai lui Dumnezeu şi 
moştenitori ai fericirii veşnice a Raiului? 


De aceea, asemănându-ne Preacuratei Fecioare Mana, să ne lepădăm şi noi de 
lumea aceasta şi de toate bucuriile ei înşelătoare, cel puţin atât, încât inima noastră 
să se îndrepte mai întâi spre cer, spre Împărăţia cerească, purtătoare a fericirii 
nepieritoare şi veşnice. 


Fie ca în viaţa noastră să ne conducem după cuvintele lui Hristos: „Căutaţi mai 
întâi împărăţia lui Dumnezeu şi dreptatea Lui” (Matei 6, 33), precum şi cuvintele 
apostolului Pavel: „Aşadar, dacă aţi înviat împreună cu Hristos, căutaţi cele de sus, 
unde Se află Hristos, şezând de-a dreapta lui Dumnezeu. Cugetaţi cele de sus, nu 
cele de pe pământ” (Coloseni 3, 1-2). 


Noi trebuie, după sfatul marelui Stareţ, părintele Ambrozie de la Optina, să vieţuim 
aşa precum se învârte o roată. În toată rotirea ei, toate părţile ce o compun se 
îndreaptă numai în sus; numai cu un singur punct şi doar pentru o clipă, se atinge 
de pământ. 


Asemenea Preacuratei Fecioarei Maria, să răbdăm creştineşte şi fără cârtire Crucea 
necazurilor noastre, amintindu-ne întotdeauna cuvintele lui Hristos: „Prin răbdarea 
voastră veţi dobândi sufletele voastre” (Luca 21, 19). 


Să conştientizăm întotdeauna că necazurile sunt trimise de Dumnezeu nu pentru 
pieirea noastră, ci pentru curățirea noastră de păcate, de toate patimile noastre, 
pentru fericita şi veşnica unire în Har cu Hristos, în care şi constă toată mântuirea 
noastră. 


Și, în sfârşit, să ne asemănăm Preacuratei împărătese, spre dobândirea smereniei 
creştineşti. Aceasta este cea mai importantă virtute, datorită căreia Preacuratei 
Fecioare Maria i s-a dat darul întrupării din Ea a lui Dumnezeu Cuvântul. 


Este virtutea prin care Domnul a săvârşit mântuirea noastră, pentru care şi 
Apostolul Pavel a spus: „S-a deşertat pe Sine, chip de rob luând... S-a smerit pe 
Sine, ascultător făcându-Se până la moarte şi încă moarte pe Cruce. Pentru aceea şi 
Dumnezeu L-a prea înălţat... Ca întru numele lui lisus, tot genunchiul să se plece; 
al celor cereşti şi al celor pământeşti şi al celor dedesubt. Şi să mărturisească toată 
limba că Domn este lisus Hristos, întru slava lui Dumnezeu Tatăl” (Filipeni 2, 7- 
11). 


Smerenia este cel mai important mijloc cu ajutorul căruia şi noi putem lucra 
mântuirea noastră. lată de ce în cuvântul lui Dumnezeu se spune: “Dumnezeu celor 
mândri le stă împotrivă, iar celor smeriţi le dă har” (Iacov 4, 6; vezi şi Proverbe 
3,34; 1 Petru 5,5). 


Cât de importantă este smerenia în lucrarea mântuirii noastre mărturisesc Sfinţii 
Părinți ai Bisericii, care spun că fără smerenie nici o virtute nu are pentru noi 
putere mântuitoare. 


Numai prin smerenie sunt posibile bunăstarea şi fericirea pământească. 


Dacă noi — ne învaţă marele părinte, Sfântul Marcu Ascetul - am Stărui în 
Ssmerita cugetare, nu ar fi nevoie să fim pedepsiţi, deoarece toate relele şi 
necazurile ni se întâmplă pentru înălțarea noastră”. 


Cu atât mai mult, fără smerenie niciodată nu vom atinge patria cerească, adevărata 
fericire, la care ne şi cheamă Domnul prin smerenie, atunci când spune: „Veniţi la 
Mine toţi cei osteniţi şi împovăraţi şi Eu vă voi odihni pe voi. Luaţi jugul Meu 


asupra voastră şi învăţaţi-vă de la Mine, căci sunt blând şi smerit cu inima şi veţi 
găsi odihnă sufletelor voastre” (Matei 11,28-29). 


Dar ce este odihna despre care vorbeşte aici Domnul? Aceasta este lumea lui 
Hristos, străină de orice patimă, de orice păcat, este neîntinarea şi sfinţenia Lui 
dumnezeiască. Este acea odihnă pe care o cere cu atâta stăruință Sfânta Biserică 
tuturor celor adormiți în dreapta credință şi care nu este nimic altceva decât 
fericirea împărăției Cereşti a lui Hristos. 


Să ne ajute prea curata Fecioară Maria să urmăm conştiincios nevoinţele Ei duhov- 
niceşti, pentru împlinirea tuturor poruncilor dumnezeieşti, mai ales smerenia Ei, 
pentru a fi vrednici de Harul renăscător şi mântuitor trimis de la Dumnezeu, ca încă 
din această viaţă pământească să putem, cel puţin în parte, să gustăm din fericirea 
Împărăției cereşti a lui Hristos. 


lar pentru rugăciunile atotputernice ale Fecioarei Maria să ne învrednicească pe noi 
Domnul, ca după moartea noastră, să dobândim în toată plinătatea viaţa veşnică şi 
fericită. Amin. 


(ținut în Biserica rusă „Sfântul Nicolae” din Sofia, la 21 noiembrie/4 decembrie 
1947) 


Predică la Praznicul Intrării în Biserică a Maicii Domnului — Sfântul Serafim 
Sobolev (3) - Despre marea îndrăzneală în rugăciune a Maicii Domnului şi 
mărturia înaltei sale Slave cereşti 


In condacul acestui mare praznic de astăzi, al Intrării în Biserică a Preacuratei 
Fecioare Maria, Sfânta noastră Biserică o numeşte pe Preacurata Născătoare de 
Dumnezeu sfințită vistierie a Slavei lui Dumnezeu. 


Sfânta Biserică o numeşte astfel pe Maica lui Dumnezeu, pentru a ne arăta întreaga 
măreție a slavei Ei cereşti, exprimată prin îndrăzneala Sa plină de Har, cu care 
Dumnezeu a dăruit-o într-o măsură mult mai mare decât a făcut-o cu toţi îngerii şi 
sfinţii. 


Pentru a avea o imagine despre acest mare Har al Maicii Domnului, trebuie să ne 
aducem aminte întotdeauna cuvintele pe care le-a rostit părintele loan din 
Kronstadt despre Ea. În una din predicile sale, el spunea că, dacă s-ar uni 
îndrăzneala în rugăciunile înălțate de toţi îngerii şi sfinţii pentru noi păcătoşii, spre 


tronul dumnezeiesc, luate împreună, n-ar întrece îndrăzneala pe care o are Una 
Singură, Preacurata Născătoare de Dumnezeu. 


Ingerii şi sfinţii sunt o reflectare a slavei dumnezeieșşti pe care aceştia o manifestă 
într-o măsură sau alta şi numai Maicii Domnului Singure îi este caracteristică toată 
slava dumnezeiască. 


Nu degeaba Sfânta Biserică o numeşte pe Ea împărăteasa Cerului. Ea salvează de 
la pieire oameni care au pierdut orice speranță de îndreptare, orice nădejde de 
mântuire. lată de ce Ea este denumită de Biserică nădejdea celor fără de nădejde. 
Ea îi face curaţi şi sfinți pe cei desfrânaţi, cuprinşi cu totul de patimile trupeşti, 
căzuţi în întregime sub puterea diavolului. 


Ea poate salva chiar şi pe cei care s-au lepădat de credinţa în Hristos, care au lăsat 
pe Dumnezeu, Biserica Lui cea Sfântă, toate Tainele acesteia şi se află cu totul 
cuprinşi în braţele diavoleşti. 


Puterea dumnezeiască a Preacuratei Maicii lui Dumnezeu se manifestă, nu doar în 
cutezanța fără asemănare a rugăciunilor Fi, dar şi în revărsarea necontenită şi 
nesecată asupra noastră a înaltei Ei milostiviri, nedespărțită de această cutezanţă. 


Ne putem da seama cât de mari sunt aceste rugăciuni, dacă facem următoarea 
comparaţie: îndurările care izvorăsc de la sfinţi, ca urmare a rugăciunilor noastre, 
pot fi asemănate curgerilor unui râu, iar îndurările ce se revarsă asupra noastră de 
la Maica Domnului trebuie asemănate cu mările şi oceanele. 


Și care dintre noi nu a simţit apărarea ei, ca urmare a rugăciunilor neîngrădite către 
Ea? Această apărare este cunoscută de credincioşi din toate veacurile, de când 
există Biserica Ortodoxă. 


Această apărare a Preacuratei Maicii Domnului această minunată acoperire 
maternă, va sta deasupra noastră totdeauna, până la sfârşitul veacului, legământ 
lăsat de Fa apostolilor, după Preaslăvita sa Adormire. 


De unde izvorăsc înalta cutezanţă a rugăciunilor Maicii Domnului şi înaltele Ei 
milostiviri pentru noi? Se înţelege - din dragostea Ei de mamă pentru noi. Din viaţa 
Sfântului Andrei, cel nebun pentru Hristos, se vede că Maica Domnului nu se află 
întotdeauna acolo, în ceruri, ci părăseşte fericirea înaltelor locaşuri şi se pogoară pe 
pământ, să ne mângâie în necazurile noastre. 


Ea este aici, în mijlocul marilor suferinţe. Ea este acolo unde curg lacrimi fierbinți 
din cauza necazurilor. Ea este acolo unde Ei i se aduc calde rugăciuni în grele 
suferinţe şi situaţii fără ieşire. Ea este acolo unde oamenii se află chiar pe marginea 
prăpastiei primejdioase. 


Se pune întrebarea: ce concluzie mântuitoare trebuie să tragem din toate aceasta? 
Dacă această cutezanţă a rugăciunilor Maicii Domnului este neegalată în ceea ce 
priveşte puterea ei; dacă atât de bogat este izvorul milostivirii Ei pentru noi; dacă 
atât de necuprinsă este iubirea Ei de mamă pentru noi, păcătoşii suferinzi şi 


Sfinţii Părinţi ai Bisericii mărturisesc că asupra noastră mereu se oştesc şi ne atacă 
neîntrerupt legiuni întregi de diavoli, având ca scop să ne piardă. Ei realizează 
acest scop insuflându-ne gânduri pătimaşe, stârnind în noi porniri rele şi înclinând 
voinţa noastră spre tot răul, spre fapte imorale, păgubitoare atât pentru noi, cât şi 
pentru cei apropiaţi nouă. 


Dar diavolii, vinovaţi pentru toate necazurile noastre, de nimeni nu se tem atât de 
mult ca de Preacurata Fecioara Maria, pricinuitoarea întrupării Mântuitorului, 
Adevăratului Dumnezeu. Chiar şi pronunţarea numelui Ei este ucigătoare pentru 
demoni şi îi sileşte să fugă de la noi. 


Este clar ce trebuie să facem în scopul mântuirii noastre. Trebuie să alergăm 
întotdeauna la Ea, în rugăciunile noastre, la Atotputernica noastră Apărătoare. Fie 
ca numele Ei să rămână mereu pe buzele noastre, cel puţin în această scurtă 
rugăciune: „Preasfântă Născătoare de Dumnezeu, miluieşte-ne pe noi”. 


Să îndrăgim şi acele rugăciuni cu care Sfânta Biserică se adresează zilnic Maicii 
Domnului: „Nu avem alt ajutor, nu avem altă nădejde, fără numai pe Tine, 
Preacurată Fecioară; Tu ne ajută nouă, că spre Tine nădăjduim şi cu Tine ne 
lăudăm, ca să nu ne ruşinăm, că suntem robii Tăi. Nici odinioară nu vom tăcea, noi 
nevrednicii, a vesti puterile Tale, Născătoare de Dumnezeu, că de nu ai fi stătut Tu 
să Te rogi pentru noi, cine ne-arfi izbăvit dintru atâtea nevoi sau cine ne-ar fi păzit 
până acum slobozi? Nu ne vom îndepărta de la Tine, Stăpână, că Tu miluieşti pe 
robii tăi de toate nevoile. Amin”. 


(ținut în Biserica rusă „Sfântul Nicolae” din oraşul Sofia, la 21 noiembrie/4 
decembrie 1948) 


Intrarea în Biserică a Maicii Domnului: Taina sfintei educaţii şi Templul viu 
al lui Dumnezeu 


Sfântul Iustin Popovici - Predica întâi la Intrarea în biserică a Preasfintei 
Fecioare Maria (1964) 


CUVIOSUL LUSTIN DE LA CELIE 
CUVINTE 
DESPRE 
VEȘNICIE 

REDICI A 


lată sfântul şi marele praznic al Intrării în biserică a Maicii Domnului. Atunci când 
a împlinit trei ani, părinţii, după făgăduinţa dată, au condus-o în sfântul templu din 


Ierusalim. Au călătorit de la Nazaret împreună cu rudele şi în mod solemn au intrat 
în biserica lui Dumnezeu ca să-şi împlinească făgăduinţa. Şi Sfântul Arhiereu 
Zaharia, tatăl Sfântului loan Înaintemergătorul, a primit-o şi a condus-o în sfântul 
templu pe Preasfânta Fecioară, a condus-o în partea cea mai sfântă a templului, în 
Sfânta Sfintelor, iar în acea parte nimeni nu putea să intre în afară de arhiereu şi 
acesta numai o dată pe an (Evrei 9, 3,7). Aşa era în Vechiul Legământ. Dar Sfântul 
Zaharia, fiind plin de Duh Sfânt şi prin rânduiala dumnezeiască, a condus-o pe 
Sfânta Fecioară în partea cea mai sfântă a templului, în Sfânta Sfintelor. Şi Sfânta 
Fecioară a petrecut şi a trăit nouă ani în templul din Ierusalim. 


De ce prăznuim astăzi acest praznic? De ce să nu rămână Sfântă Fecioară acasă 
la ea, în loc să o conducă părinţii şi să o predea la templu ca să crească acolo, ca 
să trăiască acolo? Ce înseamnă aceasta, frate? Aceasta este pentru noi toţi o mare 
taină, taina sfintei educaţii. Toată taina aceasta ne înfăţişează pentru ce este creat 
omul şi ce trebuie să facă din sine, de ce se nasc copii în această lume, cum trebuie 
să-l educăm. lată, Sfânta Fecioară Maria a fost educată nouă ani în templu şi 
însoţită în templu, aşa cum se spune în cărțile bisericeşti, ca să se educe într-un 
mod sfânt, ca să dobândească educaţie sfântă. Şi ce înseamnă aceasta? Ca să-şi 
sfinţească sufletul, ca să-şi sfinţească mintea, ca să-şi sfințească voia, ca să-şi 
sfințească întreaga fiinţă. Căci omul de aceea este creat, ca să fie sfânt, căci voia lui 
Dumnezeu, spune Sfântul Apostol Pavel, este sfințirea noastră. Aceasta vrea 
Dumnezeu de la noi: ca să ne sfințim, să devenim Sfinţi, ca viaţa noastră să fie 
sfântă. 


Aceasta este ceea ce Domnul vrea să facă cu întreg neamul omenesc, şi mai întâi a 
făcut cu Preasfânta Născătoare de Dumnezeu: a mântuit-o de păcat, a curăţit-o cu 
totul de păcat, de moarte şi de orice demon, şi a arătat cum trebuie să fie fiinţa 
omenească care poate să existe în această lume. De aceea este Preasfânta 
Născătoare de Dumnezeu mai presus de toţi Heruvimii şi Serafimii după curăţie, 
după fiinţa sa fără de păcat, după sfinţenia sa. lată ce este sfințenia: ca a 
transformat-o pe Preasfânta Născătoare de Dumnezeu în Templul lui Dumnezeu, în 
Templul Viu al lui Dumnezeu. Ea s-a dedicat cu totul slujirii lui Dumnezeu, cu 
întreaga sa ființă - şi sufletul său şi trupul său neîncetat aduceau rugăciuni lui 
Dumnezeu şi ea a slujit neîncetat lui Dumnezeu. Astfel, viaţa sa a fost, de fapt, o 
slujire adusă lui Dumnezeu. O astfel de educație i-a fost dată Preasfintei 
Născătoare de Dumnezeu. 


Astăzi, fraților, în lume există o mare confuzie în jurul a ceea ce este educaţia şi 
care este scopul ei. S-au chinuit minţile europene, aşa-numiţii oameni de ştiinţă, 
profesori, învăţători, educatori, toţi s-au îndepărtat tot mai mult de binecuvântatul 


scop al educaţiei şi ne-au propus omul ca urmaş al maimuţei: omul a provenit din 
animal!... S-au îndepărtat de sfânta educaţie. Priviţi cum s-au sălbăticit oamenii 
astăzi! Priviţi ce rău fac, ce crime, ce păcate şi au sufletele liniștite, conştiinţele 
împăcate. Se fură, se pradă, dar nu se neliniştesc. Dacă suntem animale, de ce să nu 
trăim animalic? Cine ne poate interzice aceasta? Dacă nu avem conştiinţă, dacă 
Dumnezeu nu este mai presus de noi... 


Pentru ce există omul, care este scopul educaţiei? Domnul Hristos a spus-o, a 
spus-o Făcătorul omului, Cel Care l-a creat pe om, Domnul Dumnezeu, El a 
spus care este scopul educaţiei. Care este scopul educaţiei, fraţilor? Dumnezeu I- 
a creat pe om cu chipul Său în Suflet, cu chipul lui Dumnezeu în Suflet, cu 
chipul viu. De ce? Ca omul să se desăvârşească şi să se umple de Dumnezeu, ca să 
devină chipul lui Dumnezeu, să devină asemenea lui Dumnezeu. lată, acesta este 
scopul educaţiei. Acesta este scopul educaţiei pe care Dumnezeu a rânduit-o 
omului, pe care a rânduit-o Bisericii lui Hristos Însuşi Domnul Hristos, Dumnezeul 
cel Viu şi Adevărat, Care a venit în această lume. El ne-a făcut cunoscut şi ne-a 
poruncit nouă tuturor: Fiţi desăvârşiţi precum Tatăl vostru Cel Ceresc desăvârşit 
este (Matei 5,48), aşa cum Dumnezeu este desăvârşit. Acesta este scopul educaţiei. 


Domnul ne-a spus pentru ce a întemeiat Biserica Sa: ca în Biserică să ne dea toate 


mijloacele cu ajutorul cărora să înfăptuim acest scop al educaţiei noastre, 
mijloacele care ne vor face asemenea lui Dumnezeu, care ne vor face ai lui Hristos, 
ca să fim asemănători Domnului Hristos, să devenim ca EI (1 loan 3, 2). Aceasta 
este porunca, astfel se porunceşte în Sfânta Evanghelie: să umblăm aşa cum El a 
umblat (Efeseni 5,2; loan 2, 6) atâta timp cât a fost pe pământ, EI, Domnul Hristos. 
Iată scopul educaţiei! Şi când se înfăptuieşte acest scop al educaţiei, ce se întâmplă 
cu omul? Omul se sfinţeşte! 


De aceea a venit Domnul Hristos în această lume ca să ne arate ce este omul 
desăvârşit, ca să ne dea mijloacele să atingem şi noi înşine şi să ajungem om 
desăvârşit la măsura vârstei deplinătăţii lui Hristos (Efeseni 4,13). De aceea a şi dat 
Sfintei Biserici Sfintele Taine, iar în ele puterile şi forțele dumnezeieşti cu ajutorul 
cărora omul să se sfințească şi să devină Sfânt. De aceea praznicul de astăzi, care 
ne spune care este cea mai importantă datorie a noastră, este mare, totdeauna fiind 
proslăvit în Biserică, din vechime. Şi noi astăzi dobândim o concepţie corectă şi o 
cunoaştere corectă despre aceasta: ce este educaţia, cine este educat în această 
lume şi cine nu este educat. Cine este adevăratul profesor, învățătorul acestei lumi? 
Domnul Hristos este singurul Educator al acestei lumi şi după EI şi alături de EI, 
Preasfânta Maică a Domnului. 


Ea este Educatoarea cea de căpătâi a neamului omenesc. A arătat în ea însăşi ce 
este ființa omenească desăvârşită şi de aceea ea este model şi pildă pentru noi 
toţi. De aceea ea este Profesoara noastră, Învăţătoarea noastră şi Educatoarea 
noastră de căpătâi şi veşnică spre a ne conduce pe căile Domnului; pentru a ne 
conduce pe căile împlinirii poruncilor lui Hristos; pentru a ne conduce din 
virtute în virtute, dintr-o Sfântă virtute evanghelică într-alta Sfântă virtute 
evanghelică, din credinţă în dragoste, din dragoste în nădejde, din nădejde în 
rugăciune, din rugăciune în post, din post în milostenie, în milostivire şi în toate 
celelalte sfinte virtuţi evanghelice. Ea este acea Educatoare, iar după ea, 
asemenea sunt şi toţi Sfinţii lui Dumnezeu. Aceştia sunt educatorii de căpetenii 
ai neamului omenesc, Sfinţii lui Dumnezeu. 


lată că atâta timp cât Sfântul Sava a fost Educatorul de căpătâi al neamului sârb, 
sârbii au fost un popor sfânt, poporul lui Dumnezeu. Cine este educatorul nostru, 
cine ne conduce şi ne călăuzeşte? Nu ştii, sârbule nefericit, să-ţi faci semnul Sfintei 
cruci când treci pe lângă biserică. Ce fel de iad îți pregăteşti, ce fel de chinuri? 


Ce v-a dat Biserica, sârbilor nefericiţi, ce? Toţi Sfinţii, Drepţii, Mucenicii care au 
pierit pentru Sfânta Cruce şi pentru Libertatea de aur. lar voi! Voi aruncaţi hule 
asupra lor, voi îi batjocoriţi... Vai, vai de voi! Vai de voi, ce vă aşteaptă! Sârbilor, 


amintiţi-vă că există în această lume Împăratul, Domnitorul şi Stăpânul Dumnezeu, 
iar omul atunci este puternic, când slujeşte lui Dumnezeu. Aşa a fost Sfântul 
Sava, aşa au fost Sfinţii sârbi, toţi drepţii sârbi. Iar tu te îndepărtezi de Dumnezeu — 
ce aştepţi, ce aştepţi de la Cer, ce aştepţi de la soare? Într-o zi te poate pârjoli acest 
soare, într-o zi te poate îngheţa acest ger cu ştiinţa omenească. O, necaz, o, 
nefericire, o, nenorocire! O, nenorocire care aleargă după neamul sârb, iar sârbii nu 
se apără nici cu rugăciunea, nici cu postul, nici cu Evanghelia lui Hristos. 


O, Doamne, o, Preasfântă Maică a Domnului, grăbeşte-te către sârbi şi ne trezeşte, 
căci am adormit în păcate, am adormit în necredinţă, într-o credință mică, în 
necredință. Atacaţi-ne cu minunile, atacaţi-ne cu grozăviile, atacaţi-ne cu ororile, 
ca să ne trezim să credem în Domnul. Ca să ne trezim la întâiul scop al vieţii 
acesteia, ca să aflăm, ca să ştim că suntem făcuţi să dobândim puteri dumnezeieşti 
să trăim după legile lui Dumnezeu, ca din noi să alcătuim făpturi asemenea lui 
Dumnezeu. 


O, Preasfântă Maică a Domnului! Tu ne conduci şi ne călăuzeşti, tu să ne fii 
Educatoarea de căpătâi împreună cu toţi Sfinţii, cu Sfântul Sava şi cu ceilalți Sfinţi 
bineplăcuţi lui Dumnezeu. Tu ne conduci şi ne călăuzeşti pentru ca să nu cădem 
pradă morţii, ca măcelul sufletelor sârbilor să înceteze, ca odată să învieze şi sârbii 


din orice moarte şi să slujească Unicului Dumnezeului Celui Adevărat în toate 
veacurile, Domnului lisus Hristos, la Care ne conduci doar tu, Maica Domnului, 
împreună cu toţi Sfinţii. Amin. 


(din: Cuviosul Iustin de Celie, Cuvinte despre veşnicie — predici alese, Editura 
Egumeniţa, 2013) 


Arhimandrit Chiril (Pavlov) - Cuvânt la paraclisul Maicii Domnului 

Despre lucrarea binefăcătoare a Bisericii lui Dumnezeu asupra sufletului omului 
lubiţi frați şi surori, cu nespusă bucurie şi încântare am slăvit-o astăzi pe 
apărătoarea neamului creştinesc — pe Preabinecuvântata Fecioară Maria, care s-a 
învrednicit a fi Maica Domnului nostru lisus Hristos, Celui întrupat. Preasfânta 
Fecioară Maria, după cum ştiţi, a fost dată ca Pruncă de trei ani spre a fi crescută în 
biserica lui Dumnezeu, unde a trăit până când a împlinit vârsta desăvârşită. În 
biserica lui Dumnezeu, sub îndrumarea cucernicilor preoţi şi a altor drepţi, bărbaţi 
şi femei, şi de asemenea, a îndrumătorilor celor nevăzuţi — a îngerilor lui 
Dumnezeu şi a Domnului Însuşi, ea a dobândit acele calităţi morale şi 
duhovniceşti, care au făcut-o să devină Maica Fiului lui Dumnezeu, Celui ce a 
devenit Om. 


Creşterea în Biserică a făcut-o să fie atât de înţeleaptă intru Domnul, atât de curată 
şi sfântă, încât Cel mai Sfânt decât sfinții nu S-a îngreţoşat de ea, ci a intrat în 


pântecele ei fecioresc, a luat trup din curatele ei sângiuri şi după naşterea Sa a 
crescut sub sfânta ei povăţuire. Această influenţă binefăcătoare a Bisericii asupra 
creşterii Preasfintei Fecioare Maria ne duce la convingerea că bisericile Domnului 
au o foarte mare importanţă educativă pentru fiecare creştin. Dacă noi vom da, într- 
adevăr, atenţie acestei influenţe, pe care bisericile Domnului o au în formarea 
intelectului, în dezvoltarea şi alcătuirea inimii şi a voinţei creştinilor, nu vom putea 
să nu recunoaştem în bisericile Domnului cele mai bune şi mai înalte instituţii de 
învățământ. Amin. 


(în: Arhimandrit Chiril (Pavlov), Lauda Maicii Domnului, Editura Egumeniţa, 
2012) 


Ce ne învaţă Intrarea în Biserică a Maicii lui Dumnezeu: “Vă îndemn, deci, 
fraţilor, să înfăţişaţi trupurile voastre ca pe o jertfă lui Dumnezeu...” 


Sfântul Inochentie al Penzei - Cuvânt în ziua Intrării în Biserică a Preasfintei 
Născătoare de Dumnezeu (începutul şi sfârşitul credinţei noastre este 
aducerea de jertfă lui Dumnezeu) 


Vă îndemn, deci, fraţilor, pentru milostivirile lui Dumnezeu, să înfăţişaţi 
trupurile voastre ca pe o jertfă vie, sfântă, bineplăcută lui Dumnezeu (Rom. 
121), 


Începutul şi sfârşitul credinţei noastre este aducerea de jertfă lui Dumnezeu. 
Pregătindu-ne pentru asta, Apostolul ne roagă pentru îndurările lui Dumnezeu. 
Arătând spre acestea, el ne ridică cugetele şi inimile la dragostea cea nemărginită, 
care nu L-a cruțat pe Fiul Unul-Născut, ci L-a adus ca jertfă dreptei judecăţi şi L-a 
dăruit ca jertfă omului. Fiul lui Dumnezeu, Care S-a adus o dată ca jertfă pe Cruce, 
veşnic adus pe Tronul judecății spre îndreptăţirea noastră, este adus de noi până în 
ziua de astăzi ca jertfă pe altarul hpsit de sânge şi ca Pâine Cerească, ne hrăneşte 
cu Trupul Său, ne adapă cu Apă Vie (v. În 4,14), ne curăţeşte şi ne sfinţeşte cu 
Sângele Său. Fiul lui Dumnezeu este jertfa adusă omului: oare omul se va da în 
lături să se jertfească lui Dumnezeu? 


Vă îndemn, deci, fraților, pentru milostivirile lui Dumnezeu, să înfăţişaţi trupurile 
voastre ca pe o jertfă vie, sfântă, bineplăcută lui Dumnezeu. 


Primind de la noi jertfa laudei, Prunca neprihănită, pe care Biserica o pune 
împreună cu noi în Templu, ne dă chip de jertfă vie, sfântă şi bineplăcută lui 
Dumnezeu. 


Ea este jertfă vie: nu numai trupul este adus ca jertfă lui Dumnezeu prin 
legământul fecioriei şi curăţiei, ci însuşi duhul este dat în mâinile lui Dumnezeu şi 
logodit cu Dumnezeu. 


Ea este jertfă sfântă: nu numai aflarea în Templul sfinţeniei, ci curăția şi 
neprihănirea inimii, ca pregătire a Tronului dumnezeiesc, sfinţesc fecioria ei. 


Ea este jertfă bineplăcută: văpaia iubirii neprefăcute se întâlneşte cu iubirea lui 
Dumnezeu şi o face să se pogoare asupra blândeţii şi smereniei sale. După 
adumbrirea harică, Cel Preaînalt a ales pântecele ei ca Tron al Dumnezeirii, trupul 
şi sângele — ca haină a Luminii Neapropiate. 


Nu e răsplată omenească care să fie vrednică de Dumnezeu, în afara jertfei. 
Prinoasele Vechiului Testament, fiind doar preînchipuiri, au fost desfiinţate după 
împlinirea celor preînchipuite, însă miezul lor, care stă în arderea de tot lăuntrică, 
în tăierea-împrejur a inimii şi umilinţă duhovnicească (v. Rom. 2,29; Ps. 50,18), a 
rămas neschimbat. 


Vă îndemn, deci, fraților, pentru milostivirile lui Dumnezeu, să înfăţişaţi trupurile 
voastre ca pe o jertfă lui Dumnezeu. 


Și noi, ascultătorilor, aducem jertfe lui Dumnezeu, însă cât de des acestea sunt 
numai roadă a gurii, înălțare a mâinilor la care inima nu ia parte! Cât de des 
aducem ca jertfă însăşi inima noastră, însă fără roadă şi curăţie, ori aducem ca 
jertfă ceea ce nu primeşte de la noi lumea, ceea ce lepădăm noi înşine. Aducem, 
după spusa Prorocului, cele bolnave, şchioape şi oarbe ( Mal. 1, 8). Apostolul, 
ştiind deşartele osteneli ale multelor jertfe, ne roagă să schimbăm deşertăciunea pe 
adevăr. 


Vă îndemn, deci, fraţilor, să înfăţişaţi trupurile voastre ca pe o jertfă lui Dumnezeu. 


Jertfa pe care o aducem lui Dumnezeu este una şi nu se împarte în jertfe de multe 
feluri. Toate puterile trupeşti şi duhovniceşti, toată ființa omenească se sfințește 


chiar atunci când începe viaţa adevărată; începând sfinţirea, place lui Dumnezeu - 
însă pentru ochii trupeşti, care nu sunt obişnuiţi să vadă unitatea în mulţime, facem 
deosebire între jertfa vie şi cea sfântă, între cea sfântă şi cea bineplăcută lui 
Dumnezeu. 


Să înfățişaţi trupurile voastre ca pe o jertfă vie. Nu este duh de viaţă în trupul 
nostru atâta timp cât el este unealtă a nedreptăţii. Lanţurile păcatului, care leagă 
inima, seamănă cu nişte boli aducătoare de moarte, lovesc mintea şi simţurile. 
Purtând sămânţa morţii, ele omoară orice gând bun, întunecă înţelegerea, lăsându-i 
doar faţa lucrurilor şi nelăsând-o să pătrundă în adâncul propriilor patimi, pentru ca 
toate ostenelile lui să fie deşarte, iar vastele cunoştinţe - neştiința, întrucât 
înţelepciunea lumii acesteia este nebunie înaintea lui Dumnezeu (| Cor. 3, 19). 
Întunecă ochiul lăuntric şi Lumina Cea Adevărată, Care îi luminează pe toţi (v. În 
1, 9) nu le luminează; astupă auzul şi cuvântul cel lucrător al lui Dumnezeu (v. 
Evr. 4, 12) nu lucrează asupra lor. Vătămarea păcatului îl aduce pe om într-o 
asemenea stare, că văzând nu vede şi auzind nu aude (v. Mt 13, 13). Atâta timp cât 
viaţa lui Hristos nu va începe în noi, suntem, după cuvântul Scripturii, morți prin 
păcatele noastre (Efes. 2, 1). 


Sămânţa vieţii, care este lăsată înlăuntrul voinţei, nu moare însă în noi de-a lungul 
ființării noastre pământeşti. Duhul, înrobit de trup, este adormit de plăcerile 
simţurilor, însă în el nu e nimicită dorinţa desăvârşitelor bunătăţi. 

Ca un înger al vieţii, învățătorul neamurilor ne trezeşte din această adormire a 
morţii: scoală-te, cel ce dormi, binevesteşte el, şi învie din morţi! Duhule care 
dormi în timp ce moartea veşnică te ajunge, în timp ce trupul şi sângele 
priveghează ca să te piardă! Duhule care dormi, învie din nelucrarea cea moartă, 
deschide-ţi ochii ca să vezi lumina lui Dumnezeu; scutură de pe pleoapele tale, ca 
pe o dormitare apăsătoare, dorinţele trupului, ca să înceapă şi să se desăvârşească 
dorinţa vieţii (v. Efes. 5,14)! 


Simţurile şi trupul se curăţesc, înţelegerea şi gândurile se luminează atunci când 
voinţa noastră năzuieşte de la cele văzute spre cele nevăzute, când de la cele 
vremelnice se mută la cele veşnice, de la lume la Dumnezeu. Dorinţa înflăcărată de 
viaţă, stârnită de cuvântul lui Dumnezeu, întărită de făgăduinţele Lui, se înalță fără 
contenire cu înălţarea ruginiii, trage după ea simţurile, încât să vadă şi să audă şi să 
guste numai roadele vieţii cereşti. Cu toate că întâmpină piedici din partea lumii, 
nu este oprită de către ele; slăbeşte din pricina slăbiciunii firii, dar nu se stinge 
până când Hristos nu va lua chip (v. Gal. 4,19) în gânduri, dăruindu-le îndreptare 
spre bine, în minte, umplând-o cu înţelegerea Sa şi în fapte, lucrându-le cu puterea 
Sa. Această râvnă a duhului desăvârşeşte trupul nostru întru jertfă vie, în aşa fel 


încât nu mai trăim noi ci trăieşte în noi Hristos. Nu mai trăiesc cu, dă mărturie cel 
ce a trăit el însuşi această jertfă, ci trăieşte Hristos în mine (Gal. 2, 20). 


Desăvârşit întru jertfă vie, trupul nostru trebuie să fie totodată jertfă sfântă. Cel 
Atotsfânt nu primeşte nici un fel de jertfe în afara celei sfinte şi curate. Fiți sfinți, 
spune El, pentru că Eu sunt Sfânt (Lev. 11, 44). 


Întorcându-ne privirea nepărtinitoare către noi înşine într-o clipă de linişte, vom 
vedea cât de puţine şi de sărăcăcioase sunt darurile pe care le aducem Adevăratului 
Dumnezeu şi dimpotrivă, cât de numeroase şi de bogate sunt jertfele închinate 
dumnezeilor străini, care şi după judecata noastră sunt vrednici a fi călcați în 
picioare, nu a primi jertfe. Patimile, de care la ceilalți ne îngreţoşăm, dar pe care le 
încuviințăm la noi înşine, cer şi primesc de la noi ceas de ceas, clipă de clipă, ca 
nişte dumnezei, dacă nu fapte, măcar cuvinte; dacă nu mintea, măcar comorile; 
dacă nu inima, măcar simțămintele; dacă nu slujba, măcar liniştea. Ele cer totul de 
la noi, ca Adevăratului Dumnezeu să nu-l rămână nimic în noi. 


Patimile care pun stăpânire pe om alcătuiesc legea lui lăuntrică, îndatoririle şi ca să 
zicem aşa, duhul omului. De aceea, Prorocul, dorind să pună capăt acestei slujiri la 
idoli şi să curețe întinăciunea de zi cu zi, în vremea curăţirii sale a strigat: jertfa lui 
Dumnezeu — duhul umilit (Ps. 50, 18). Când idolii patimilor cad şi se sfărâmă în 
noi, când nu rămâne piatră peste piatră din acea zidire lăuntrică pe care o zideşte 
neîncetat în noi pofta trupului, o împodobeşte pofta ochilor, o proslăveşte trufia 
vieţii, când este nimicită în noi însăşi temelia vrăjmăşiei împotriva lui Dumnezeu 
(v. Rom. 8, 7) şi inima mărturiseşte că tot ce ţine de noi e nimicnicie, atunci (nu 
prin strădania noastră, ci din dragostea Lui cea nemărginită), Făcătorul, Care a zidit 
toate din nimic, din nimicnicia noastră zideşte om nou, fără pată sau zbârcitură, 
înnoit întru dreptate şi adevăr (v. Efes. 2,10; 5,27). 


Cel zidit întru jertfă sfântă lui Dumnezeu nu săvârşeşte curățirea sa într-o clipă, ci 
o continuă de-a lungul ființării sale pământeşti. EI se leapădă de lume, care îl 
atrage, se împotriveşte poftelor trupului, care cere să se odihnească de nevoinţele 
neîncetate, să se răcorească de arderea de tot lăuntrică; omoară gândurile, care ca 
nişte gângănii după ce sălaşul le-a fost stricat, urcă şi coboară în inima lui cu 
repeziciune, se înghesuie şi se străduie împreună să întunece lumina care se 
aprinde pe măsura curăţirii dumnezeiescului chip. Încredinţându-şi duhul 
Dumnezeiescului Duh şi voia sa voii Lui, se pogoară până la o asemenea treaptă a 
smereniei, încât nici privirile străine, nici privirile sale nu le întoarce spre sine 
însuşi şi ca să nu vadă în nimic ceva al său, Îl are neîncetat pe Dumnezeu înaintea 
ochilor. 


Dumnezeul-Omul, Care ne-a arătat chipul smereniei prin pogorârea Sa pe pământ, 
Se pogoară din nou pentru o asemenea inimă smerită - Se pogoară la ea cu slava 
Sa, o sfinţeşte cu sfinţenia Sa şi acoperind lipsurile puterilor lui, ia asupra Sa 
îndatorirea de preot şi de jertfă adusă lui Dumnezeu-Tatăl. Printr-o singură jertfă 
adusă, i-a adus la desăvârşire veşnică pe cei care se sfințesc (Evr. 10,14) şi îl 
desăvârşeşte pe fiecare în împăcarea cu Tatăl. 


Înţelepciunea omenească va socoti cu neputinţă o atât de adâncă smerenie şi o atât 
de înaltă sfinţenie, ori va propune în vederea atingerii lor regulile şi mijloacele 
sale, care mai degrabă vor înspăimânta neputinţele noastre decât vor uşura 
necazurile inimii. În pofida filosofărilor pământeşti, Cerescul Învățător nu pune 
asupra noastră o povară anevoie de purtat, nu cere din partea noastră iscusinţă şi 
înţelepciune, ci numai simplitate a inimii, credinţă şi blândeţe copilărească. De nu 
veți fi ca pruncii, nu veţi intra întru Împărăţia lui Dumnezeu (Mt 18,3). Întru 
Simplitatea inimii, intru blândeţe şi smerenie se aduce lui Dumnezeu jertfă 
sfântă şi în fine, bineplăcută. 


Să înfăţişaţi trupurile voastre ca pe o jertfă bineplăcută lui Dumnezeu. 
Dumnezeului nostru, întrucât este Dragostea Atotdesăvârşită (v. 1 In 4, 8), li 
placem prin dragoste: îl voi iubi pe cel care Mă iubeşte, spune EI (Pilde 8,17). 


Temeiul tuturor faptelor omeneşti, bune sau păcătoase, este dragostea — dar cele 
păcătoase se întemeiază pe dragostea omenească, vătămată în firea sa, pe când cele 
bune se întemeiază pe dragostea lui Dumnezeu, care se revarsă în inimile noastre 
prin Duhul Sfânt (v. Rom. 5, 5). 


Când este pus începutul vieţii în sfinţenie, flacăra unei dragoste pe atât de tari pe 
cât e de sfântă, umplând inima, nu este mărginită la hotarele ei trupeşti, ci se 
descoperă în gândire, se arată în cuvinte, în privire, în auz şi în toate mişcările 
trupului. 


V Ea se descoperă în gândire: cugetarea hrănită cu contemplarea Dragostei 
Veşnice îmbogăţeşte înţelegerea cu mijloace de a împărți cereasca agonisită 
cu cei care nu o au. Cugetarea mişcată de dragoste n-are nevoie de 
născociri, ci se descoperă pe măsura agonisirii luminii lăuntrice — se 
descoperă toată, spre binele aproapelui. 

Y Dragostea se arată în cuvinte: tăcerea dragostei este curmată doar de 
proslăvirea lui Dumnezeu şi de zidirea aproapelui. Atunci când vorbeşte 
dragostea, gura ei izvorăşte vorbe neprefăcute, revarsă balsam peste rănile 


sufleteşti şi trupeşti, rosteşte pace şi adevăr. Vorbirea ei, după cuvântul 
Scripturii, e prea frumoasă. 

Dragostea se arată în priviri, atunci când acestea nu se opresc asupra 
făpturilor văzute decât ca să se înalțe la lucrurile nevăzute. Ele se întorc 
asupra săracilor ca să îi ajute, asupra suferinzilor ca să-i uşureze, asupra 
celor evlavioşi ca să le urmeze, asupra celor de-o seamă cu bunăvoință, 
asupra celor mai jos cu blândeţe, asupra tuturor cu inima curată. Mi-ai 
robit inima cu o singură privire a ta, grăieşte Cerescul Mire al sufletului 
(Cânt. 4, 9). 

Dragostea se arată în auz, atunci când acesta nu ia aminte la jignirile care 
rănesc inima, însă aude din depărtare chiar şi un singur suspin al celui ce 
suferă fără vină, când se astupă în faţa zarvei lumeşti, care insuflă 
minciună, dar se descoperă pentru auzirea dreptăţii şi însuşi sufletul iese în 
cuvântul lui Dumnezeu. 

Dragostea se arată în toate mişcările trupeşti, atunci când, slujind lui 
Dumnezeu, face în trupul său roade duhovniceşti, când mâinile înălțate spre 
Dumnezeu le întinde spre binefacere şi împărtăşire, când se străduie să 
îndrepte spre casa tânguirii şi plângerii paşii ce urcă spre casa de 
rugăciune, când purtând totdeauna omorârea Domnului răstignit pe Cruce, 
împreună pătimeşte şi împreună se răstigneşte cu El. Astfel, ea săvârşeşte 
orice faptă bună ca pe o jertfă adusă lui Dumnezeu şi totodată ca pe o 
slujire adusă aproapelui. Toată eşti frumoasă, draga mea şi fără nici o 
pată (Cânt. 4, 7). 


Focul ceresc se pogoară asupra jertfelor Vechiului Testament ca semn că 
Dumnezeu le-a primit. Lumina luminilor se pogoară asupra jertfei vie şi sfinte a 
dragostei.Zis-a Fiul lui Dumnezeu: dacă cineva Mă va iubi şi va păzi cuvântul 
Meu, şi Tatăl Meu îl va iubi; de la tronul slavei şi al măririi vom veni sub 
săracul şi sărmanul lui acoperământ şi sălaş la el vom face (vw. În 14, 23). 


Asemenea îndurări dumnezeieşti se revarsă asupra noastră atunci când se trezeşte 
duhul nostru cel adormit de trup, când ne slobozim de haina cea veche şi păcătoasă 
şi jertfim Dragostei Nemărginite dragostea noastră. 


Mintea noastră, ascultătorilor, nu se împotriveşte cuvintelor lui Dumnezeu, 
recunoscându-le adevărul - dar nu li se împotriveşte, oare, inima noastră, prin 
răceala şi nerodirea sa? 


O, Dragoste Veşnică, Ce ai biruit veşnica vrăjmăşie a lumii! Doar Ţie Ţi-a fost 
dat să birui împotrivirea inimilor noastre: cu puterea îndurărilor Tale va învia în 


noi viaţa care moare, se vor Sfinţi necurăţia şi nerodirea lăuntrică proprii 
neputințelor noastre, se vor desăvârşi înaintea Ta spre atot rodire jertfelnică. 
Amin. 


(din: Sfântul Inochentie al Penzei, Viaţa care duce la Cer. Învățăturile unui 
sfânt tânăr, Editura Sophia, 2012) 


Sfântul Neofit Zăvorâtul - Cuvânt despre intrarea Maicii Domnului în Sfânta 
Sfintelor 

Al lui Neofit preotul monah şi zăvorât, scurt cuvânt despre Maria, Prunca lui 
Dumnezeu, când a fost dată lui Dumnezeu de părinţii ei la vârsta de trei ani în 
Sfânta Sfintelor, despre care şi mărturii scripturistice. 

Părinte, binecuvântează, 


Atelierul slujitor al tainei dumnezeieştii obârşii săvârşite spre izbândă avea să fie 
plin de toată sfințenia, pentru ca Cel Preasfânt şi Care întru sfinţi se odihneşte [Cf. 
Is. 57, 15, Dumnezeiasca Liturghie, cântarea Imnului trisaghion.], sălăşluindu-Se 
în locaşul Său cel Sfânt [Cf. Ioil 4, 17.], să împlinească ceea ce s-a spus mai 
înainte: Mila şi adevărul s-au întâmpinat, dreptatea şi pacea s-au sărutat, adevărul 
din pământ a răsărit și dreptatea din cer a privit, că Domnul ca un Părinte va da 


bunătate, pe Cuvântul Său adică, şi pământul nostru îşi va da rodul său, sălașul lui 
Dumnezeu Cuvântul, Maria cea de Dumnezeu chemată. Dreptatea înaintea Lui va 
merge [Ps. 84, 11-14.] strigând: Gătiţi calea Domnului! [| Is. 40, 3; Mt. 3, 3.] şi va 
pune pe cale paşii Lui [Ps. 84, 14.]. 


Dar fiindcă avuţia aceea bună și de Dumnezeu plăsmuită, după chipul, zic, lui 
Dumnezeu şi după asemănarea dăruită nouă |Fc. 1, 26.], am înnegrit-o din 
înşelarea şarpelui |Fc. 3, 1.] şi am fost dați rudeniei noastre, pământul în chip 
nemitarnic, şi de chipul acela am fost lipsiți și de nemurire, şi în loc de sfințenie 
ne-am tăvălit în noroiul păcatului şi ne-am supus păcatului fărădelegii spre 
fărădelege [Rom. 6, 19.] şi toată lumea a acoperit-o tot chipul fărădelegii, și ca să-l 
cităm pe David: nu este cel ce face bunătate, nu este până la unul, căci zice, 
Domnul din cer a privit peste fiii omului să vadă de este cel ce înţelege sau cel ce 
caută pe Dumnezeu, | Ps. 13, 1-3.] şi în loc de acestea a văzut mai degrabă că toţi 
s-au abătut, împreună netrebnici s-au făcut. Ce oare? Nu S-a nedumerit de mărimea 
răutății? Nu S-a întors de la ei? Nu a aflat un leac tămăduitor al rănii universale? 
Nu cumva marea îndurărilor şi adâncul milei |Ps. 50, 3.] erau lipsite de revărsările 
râurilor și izvoarelor? 


Nicidecum. Dar fiindcă propria Lui făptură era nevrednică, din adâncul milostivirii 
aceleia, să fie lăsată pășune vrăjmaşului, iar păcatul avea nevoie de ceva care să-l 
înlăture pe drept, de dreptate şi sfinţenie [1 Cor. 1, 30.], este născută, la porunca lui 
Dumnezeu, din loachim şi din Anna, această prea nevinovată şi curată Fecioară 
Marie, pentru ca Unul din Sfânta Treime, Tatăl şi Duhul binevoind, luând trup din 
ea, să nimicească păcatul în trupul Său [Evr. 2, 14.]. 


Cum trebuia să fie Fecioara aceea, decât numaidecât mai curată și decât înseși 
razele de soare, ca să dea Soarelui Dreptăţii [Mal. 3, 20.] trup fără de prihană și 
curat? Unde trebuia să fie hrănită şi să petreacă Fecioara? Nu cumva într-o casă 
comună și obişnuită? Departe de noi gândul! Ci în însăşi Sfânta Sfintelor aceea, ca 
una care era mai sfântă decât aceea, şi ca una care a împrumutat trup Cuvântului 
Celui Preasfânt şi Dumnezeu [Utrenia Cinzecimii, irmosul Cântării a 9-a.]. Pe care 
cei care au născut-o şi au adus-o astăzi în Sfânta Sfintelor, în corul feciorelnic şi al 
făcliilor luminoase, împlinindu-şi făgăduințele, precum şi strămoșul ei David a 
spus mai dinainte Aduce-se-vor Împăratului fecioare în urma ei, prietenele ei se 
vor aduce ie, aduce-se-vor întru veselie şi bucurie, aduce-se-vor în palatul 
Împăratului [Ps. 44, 15-16.]. 


Și era a vedea acum unele lucruri petrecute mai presus de fire şi vrednice de 
mirare, cum iudeii cei „care strecurau ţânțarul şi înghițeau cămila” | Mt. 23, 24.] 


nu s-au opus faptului, nici nu au stat împotrivă. Căci era firesc, potrivit omeneştii 
rânduieli, să spună că în Sfânta Sfintelor intră odată pe an arhiereul însuşi, după 
multă curăţire şi nu fără jertfă de sânge | Vezi Lev. 16, 29-34; Evr. 9, 25.]. 


ŞI voi, o, loachim şi Anna, cum aduceţi în Sfânta Sfintelor pe o pruncă de trei ani? 
Pentru ce şi tu însuţi, o, Zaharia, te învoieşti cu aceasta? Pe cât pare, socotind mai 
preferabilă decât legea pe ruda Elisabetei, ai dat cele nepătrunse să fie sălaş unei 
prunce de trei ani. Nu au spus, nici nu au cugetat nimic asemănător. Căci cine 
poate împiedica ceea ce Dumnezeu Domnul voiește [Is. 14, 27.]? 


ȘI iarăşi se cuvine să ne minunăm cum a răbdat o fiică de trei ani să părăsească 
dragostea părinților şi slujirea doicilor şi casa părintească și simplu toate cele câte 
țin de casele bogate şi să rămână la Templu, lucru care nu este uşor a fi îndeplinit 
nici la vârsta bătrâneții, fie de femei, fie de bărbaţi. 


Dar uşoare sunt toate cele pe care le binevoieşte Dumnezeu [Sfântul loan Gură de 
Aur, Tâlcuire la Psalmul 143, PG 55, 304C, 334C.]. Căci a zis mai dinainte despre 
aceasta David, strămoșul ei: Ascultă, zice, fiică, şi vezi şi pleacă urechea ta şi uită 
poporul tău și casa părintelui tău, că va pofti Împăratul frumuseţea ta [Ps. 44, 11- 
12.], adică sfaturile cele părinteşti, cum după multe rugăciuni către Dumnezeu, te- 
ai născut din pântece sterp[Ilmnul Acatist, Icos 3.] şi cum te-au rodit cu multe 
rugăciuni şi lacrimi şi cum au făgăduit să te dea Celui Care te-a dat. Şi pleacă 
urechea ta şi ascultă acestea: şi uită poporul tău şi casa părintelui tău şi vezi 
frumusețea şi bunăcuviința minunată a Templului, închipuire a cerului și a cortului 
fixat odinioară în Siloam [2 Rg. 6, 17.]. 


Și petrecând în acest templu ca o dumnezeiască şi curată porumbiţă [Cânt. 2, 13.] 
uită poporul tău și casa părintelui tău şi va pofti Împăratul frumuseţea ta și plecând 
cerurile [Ps. 143, 5.], ca ploaia pe lână [Jud. 6, 37-40; Ps. 71, 6.], liniştit şi fără 
tulburare şi uitând şi puterile cele de sus şi pogorându-Se, Se va sălășlui în mijlocul 
tău [Num. 35, 34.], că EI este Domnul tău |Ps. 44, 12.] şi tu ca maică şi roabă te vei 
închina Lui şi feţei tale se vor închina mai marii poporului |Ps. 44, 13.] şi, ca pe o 
împărăteasă prea slăvită şi ca pe o maică fără prihană, Împăratul a toate te va pune 
pe tine de-a dreapta Lui prea înfrumuseţată în haina aurită |Ps. 44, 10.] a virtuţilor, 
cinstită şi celelalte. 


Acestea de mai înainte le-a rânduit Dumnezeu Însuşi prin David şi, umplându-și 
vârsta pruncească şi cugetul acela de Duhul Sfânt, a preferat să rămână în Sfânta 
Sfintelor şi să uite poporul și rudele și casa părintelui său. lar dacă cumva acestea 
sunt spuse şi despre Biserica chemată de Dumnezeu, ele sunt spuse însă anagogic. 


Dar în primul rând, Preasfântul Duh a arătat mai dinainte acestea despre Sfânta 
Fecioară. 


lar Preacurata Fecioară rămânând nouă ani în cele nepătrunse și în dumnezeiescul 
templu, a primit hrană cerească de la dumnezeiescul înger, ca una care a fost mai 
dinainte numită Maică a Dumnezeului îngerilor [Protoevanghelia lui Iacob, 
Tischendorf, 17-20 (Strycker, 17-20)]. Dar când a ajuns la neprihănită vârsta de 
doisprezece ani, s-au gândit preoţii să o scoată din Sfânta Sfintelor pe Fecioara, 
presupunând, ca tânără, că ceva femeiesc 1 s-a întâmplat ei. Dar neștiind pe cine 
preferă Dumnezeu ca păzitor al Fecioarei, au căutat un semn în acest mod: la 
cererea preoților este îndemnat Zaharia să se roage pentru aceasta. 


lar el încingându-se cu doisprezece clopoței şi întrebând, vine la el îngerul 
Domnului zicând către el: „Adună sfatul bătrânilor fiilor lui Israel, cei care sunt 
văduvi, şi ia toiegele lor şi roagă-te şi iarăşi împarte-le lor şi asupra căruia vei 
vedea un semn, să ştii că pe stăpânul acelui toiag a căzut sorțul să fie păzitorul 
Fecioarei. 


Și a fost aşa. Şi a sunat din trâmbiţă şi s-a adunat tot sfatul celor văduvi împreună 
cu tâmplarul Iosif, ale căror toiege luându-le Zaharia şi rugându-se şi împărțindu-le 


nu s-a arătat semn pe nici unul. Dând la urmă şi tâmplarului losif, iată a zburat un 
porumbel din capătul toiagului lui pe capul lui şi a căzut sorţul pe el să fie logodnic 
Fecioarei, adică păzitor, poate şi fără să vrea. Căci refuza logodna aceasta pentru 
multe pricini. Dar nu a putut şi a luat-o pe ea la casa lui, ca pe o comoară 
dumnezeiască, minunatul acela teslar, până ce Arhitectul tuturor celor ce sunt va 
îndrepta prin ea propria noastră fire șubrezită cu toporul și ciocanul [Ps. 73, 6.] 
negrăitei Lui înțelepciuni şi puteri. 


Dar noi, salutând cu câteva închinăciuni, pe pricina înnoirii noastre, pe Maria cea 
fără de prihană, să aducem cuvântul nostru la capăt, fiindcă se cuvine să aşteptăm 
bunele vestiri către ea ale dumnezeiescului Gavriil la vremea statornicită. 


Dar acum tratând destul şi pe scurt despre intrarea ei la Templu, ce nevoie este să 
întindem cuvântul mai mult decât trebuie și să aducem fraților slăbiciune şi poate și 
picoteală? Dar să trezim spre auzire şi pe cei care sunt mai leneşi, prin faptul de o 
saluta cu bucurie: 


Bucură-te, Născătoare de Dumnezeu Fecioară, comoara cea însuflețită a 
nedespărțitei Treimi, întru care S-a sălăşluit „Impăratul slavei”| Ps. 23, 7.], Hristos 
Domnul, și care ne-a izbăvit pe noi din robia vrăjmașului[ Ps. 105, 10.]. Bucură-te, 


Născătoare de Dumnezeu, Fecioară, întărirea credincioşilor, lauda lumii şi 
izbăvirea noastră, a tuturor celor robiţi. 


Bucură-te, Născătoare de Dumnezeu, Fecioară, floarea fecioriei, frumuseţea cură- 
ției și slobozirea din necinste a neamului femeilor. Bucură-te, Născătoare de 
Dumnezeu Fecioară, slava împăraţilor, faima mai marilor şi zidul nesurpat al 
creştinilor. Bucură-te, Născătoare de Dumnezeu, Fecioară, acoperământul celor ce 
se încred întru tine [Utrenia Întâmpinării Domnului, irmosul Cântării a 3-a], mijlo- 
citoarea păcătoşilor către Dumnezeu, ajutor grabnic celor ce se pocăiesc fierbinte. 


Bucură-te, Născătoare de Dumnezeu, Fecioară, lauda strămoşilor, propovăduirea 
apostolilor şi slava mucenicilor. Bucură-te, Născătoare de Dumnezeu, Fecioară, 
orbirea celor necredincioşi, lumina celor credincioşi şi ocrotirea nezdrobită a 
tuturor credincioşilor și oglinda. Bucură-te, Născătoare de Dumnezeu, Fecioară cu 
totul fără de prihană, începutul şi sfârşitul [Apoc. 21, 6; 22, 13.] minunilor lui 
Hristos prin care de sus S-a pogorât Cel Preaînalt și, luând firea noastră cea căzută 
în cele mai de jos ale iadului, a înălţat-o şi a aşezat-o de-a dreapta părintească și a 
învrednicit-o să fie închinată de toată făptura. 


O, taină nouă, o, cinste prea înaltă şi mai presus de fire. Au dorit îngerii să pri- 
vească la această cinste [1 Ptr. 1, 12.], fiindcă nu firea îngerilor, ci sămânţa lui 
Avraam a luat |Evr. 2, 16.], precum a zis şi Pavel. Şi ce vom face dacă pentru păcat 
iarăşi vom cădea în acele locașuri de sub pământ? Fiindcă Hristos nu Se va mai 
pogor? iarăşi acolo, ca să-i ridice pe cei ce iarăşi au căzut acolo. Căci S-a pogorât o 
dată şi ne-a izbăvit pe noi şi ne-a ridicat şi a legiuit ca cei botezați să nu se mai 
supună păcatului [Rom. 6, 6.] şi să coboare în iad, fiindcă EI nu mai vine acolo şi 
nu mai coboară iarăși, ci vine să judece viii şi morții [l Ptr, 4, 5; 2 Tim. 4,1; 
Simbolul credinţei. ] şi să răsplătească fiecăruia după faptele lui [Ps. 61, 13; Pilde 
24, 12; Mt. 16, 27; Rom. 2, 6.]. Dar noi, nesuferind să vorbim multe despre 
acestea, să ne întoarcem la început şi să o mai salutăm o dată și, împlinind numărul 
egal cu al soborului celor zece fecioare, | Mt. 25, 1-13.] să punem capăt cuvântului. 


Bucură-te, Atotstăpână, de Dumnezeu dăruită Stăpână, Fecioară, Născătoare de 
Dumnezeu, şi pază nezdrobită a peşterii mele acesteia, împreună cu prea cinstita 
Cruce a Fiului tău şi zid nesurpat, respingerea şi căderea uneltitorilor şi a vrăj- 
maşilor văzuţi şi nevăzuţi. 


Dar nu înceta, rogu-mă, o, Preacuvioasă şi Preasfântă a mea pereche [Adică pere- 
chea protectorilor Peșterii, Maica Domnului şi Sfânta Cruce.], ca, prin cercetarea ta 
nebiruită, până în sfârşit, să acoperi avuţia aceasta şi pe cei ce locuiesc în ea şi pe 


acest Nou Sion, pe care recent l-am construit [Se referă la noua peșteră pe care a 
construit-o deasupra celeilalte şi pe care a numit-o Noul Sion, pentru a se bucura 
de mai multă linişte.] eu cu puterea lui Dumnezeu şi să mă păzeşti pe mine teafăr şi 
nevătămat de toată uneltirea potrivnică şi să aduceţi Stăpânului rugăciune bine 
primită pentru mine, slujitorul vostru netrebnic, şi pentru mântuirea mea, pentru ca 
şi de aici să fie slăvit numele slăvit şi prea sfânt al Tatălui şi al Fiului şi al 
Sfântului Duh, totdeauna acum şi pururea şi în vecii vecilor. Amin. 


(Panegiricul 23, extras din Sfântul Neofit Zăvorâtul din Cipru, Scrieri III. 
Panegirice, trad. din greaca veche de L. Enache, studii de N. Papatriandafillou - 
Theodoridis și TI. Yiankou, ediție îngrijită de Pr. D. Bahrim, Editura Doxologia, 
Iași, 2016, pp. 416-423) 

SPÂNTYL ANTIM IVIREANYL 


n 
Editura BASILICA 
a Patriarhiei Române 


Puțin ajutor va putea lua un bogat de la un sărac şi puţină laudă va auzi un cinstit 
de la un neînvăţat. Drept aceia dar şi eu, ştiindu-mi sărăcia bunătăţilor şi 
slăbiciunea învăţăturii, stau de mă mir ce voi face. Că de o parte uitându-mă 
măririlor PreaSfintei Fecioarei Mariei ar cărei intrare cea cu potfală în Biserică 
astăzi prăznuim; de altă parte, văzând atâtea cinstite obraze, împodobite cu florile 
bunătăților şi cu înţelepciune, mă spăimântez şi nu cutez a grăi. Că ce tărie are 
ticăloasa mea limbă, a lăuda şi a cinsti cu vrednicie pe una ca aceasta, care este 
aleasă şi întru tot îmbunătățită mai înainte decât toată zidirea, după cum zice la 
Cântarea cântărilor? Sau ce putere are izvorul meu cel cu o picătură de apă, să 
adape o grădină sufletească ca aceasta? 


lar încă şi de vreme ce darul Duhului Sfânt, carele pururea tămăduieşte cele 
neputincioase şi cele care nu sunt desăvârşite le împlineşte, acelaşi să-mi dea şi 
mie putere şi ajutor, ca să pot zice puţine cuvinte în slava lui Dumnezeu şi întru 
cinstea şi lauda Născătoarei de Dumnezeu. 


Vede-ţi în Sfânta Scriptură, la a treia carte a împăraţilor, la al 6-lea cap, cum că 
împăratul Solomon a făcut casa Domnului cu trei despărțituri; şi în despărțitura cea 
dintâi sta mulțimea norodului, întru a doua despărțitură sta arhierei şi preoţii, iar 
întru a treia despărțitură era Sfânta Sfintelor, întru care nu putea să între nimenea, 
fără numai arhiereul, într-un an o dată, de tămâia locul acela şi se ruga lui 


Dumnezeu pentru mântuirea lui şi a norodului, precum zice fericitul Pavel, la al 9- 
lea cap către Evrei: „La cortul cel dintâi pururea întrau preoţii, de făceau slujbele, 
iar la cel de al doilea, într-un an o dată, singur arhiereul, nu făr'de sânge carele 
aducea pentru dânsul şi pentru necunoştinţele norodului”. 


= Care Biserică despărțitura cea dintâi, unde sta norodul se închipuia cerului 
carele stă deasupra noastră, unde este văzduhul şi sunt acolo toate păsările 
cele zburătoare; 

> iar a doua despărțitură, unde sta arhiereii şi preoții se închipuia cerului al 
doilea, carele stă deasupra cerului dintâi, unde sunt puterile cele cerești, 
adică îngerii şi sufletele drepţilor; 

> iar a treia despărțitură, unde era Sfânta Sfintelor şi întra într-un an o dată 
numai arhiereul, se închipuia al treilea cer, carele stă deasupra celui de al 
doilea, întru carele nu întră nimenea, făr'numai adevăratul arhiereu Hristos, 
Dumnezeul nostru. 


Și de poftiți ca să vă încredinţaţi cum că Biserica aceia era închipuirea cerului, 
ascultați de vedeţi ce zice fericitul de Pavel, iar la al 9-lea cap către Evrei: „Pentru 
că nu în sfinte făcute de mâini ar întra Hristos, pildă celor adevărate, ci într-acesta 
cer să se arate acum feţii lui Dumnezeu pentru noi“. 


ŞI pentru ce se numea Sfânta Sfintelor? Nu pentru alta, fără numai căci era într- 
însa cele două table ale legii ce a dat Dumnezeu lui Moise în muntele lui Horiv şi 
toiagul cel înflorit al lui Aaron şi năstrapa cea cu mană şi cădelniţa cea de aur şi 
lada legii. lar eu pot zice că se numea mai vârtos Sfânta Sfintelor nu pentru căci era 
stătătoare într-însa numai cele lucruri trecătoare, carele închipuia multe taine ale 
Bisericii noastre, ce şi pentru căci s-a învrednicit a locui într-însa 12 ani sfânta 
sfintelor cea adevărată, adică Sfânta Fecioară, care a născut mai presus de fire pe 
Sfântul sfinţilor, pe Mesia cel făgăduit. 


ŞI cum că se închipuia Biserica aceia cerului este lucru dovedit, căci ea este cerul 
cel adevărat carele a răsărit pe Soarele dreptăţii şi în pântecele ei a locuit ca întru al 
treilea cer o faţă a Sfintei Troiţe, Fiul şi cuvântul lui Dumnezeu, lisus Hristos, 
adevăratul arhiereu, de a zidit a doua oară neamul omenesc şi se ruga lui 
Dumnezeu Tatăl pentru mântuirea lui Adam şi a necunoştinţei lui. lar pricina 
pentru căci a întrat Sfânta Fecioară, de a locuit atâţi ani la acel loc sfânt, măcar că 
este ştiut la toți iar încă şi cu cuviinţă este să o spunem şi noi. 


În vremile cele de demult era obicei la jidovi şi care om nu făcea coconi era hulit şi 
urât de toți măcar de ar fi fost de neam cât de mare şi bogat; şi când ducea darurile 


lui la Biserică le primea preotul pe urma tuturor şi sta la Biserică mai jos decât toți 
şi bucate nimeni nu mânca cu el, ci-l ţinea toţi ca pe un urgisit de Dumnezeu. 


Deci loachim şi Ana, fiind sterpi, s-a întâmplat, într-o sărbătoare mare ce aveau 
jidovii, prin neştiinţă şi făr'de nici un vicleşug, ca nişte oameni bogaţi şi de neam 
împărătesc ce era, au dus darurile lor mai înainte decât alții la Biserică. Şi, 
văzându-i preotul, atâta i-a înfruntat şi 1-a dojenit, cât i-a scos din Biserică cu mare 
ruşine şi cu multă urgie i-a gonit, împreună cu darurile ce adusese. (Oare ce jale şi 
ce scârbă socotiți că vor fi luat în inima lor nişte oameni mari ca aceia?) lar ci, 
blagosloviţii, au primit înfruntarea şi urgia preotului cu multă cucerie şi plecându- 
şi capetele, se duceau plângând cu amar la casa lor, nezicând nimic, nimănui. lar 
acum să nu care cumva să îndrăznească preotul, sau arhiereul, să înfrunte pe 
cineva, nu pentru căci nu are coconi, ci pentru căci face fărdelegi şi strâmbătăţi, că 
apoi este vinovat morţii. 


lar măcar că aveau loachim şi Ana multă jale în inima lor, pentru urâciunea şi hula 
ce avea de către toți pentru stârpiciunea lor, iar de pururea se ruga, cu lacrimi, 
dintru adâncul inimii lor, Stăpânului firii, ca să facă milă cu ei, să le dezlege 
sterpiciunea şi să le dăruiască roadă pântecelui lor; nu doar pentru ca să le rămâie 
după moartea lor feciori să-i pomenească, după cum poftesc oamenii aceşti de 
acuma sau să le moştenească moşiile ce numai cu făgăduială ca aceia că de vor 
naşte vreun prunc, au parte bărbătească, au parte femeiască, să-l închine lui 
Dumnezeu. 


Vedeţi dar, acum, poftă şi dragoste creştinească, vedeţi căldura de inimă, vedeţi 
râvnă. Cine se află acum, pe aceste vremi, au din cei bogaţi, au din cei săraci, 
măcar de ar avea 100 de feciori, să închine unul lui Dumnezeu? O ţin lucru 
necuvios şi lucru de nimica, zicând multe cuvinte deşarte, carele mă ruşinez a le 
grăi. 


Însă Dumnezeu, după cum zice David: „Voia celora ce se tem de Dânsul va face şi 
rugăciunea lor va asculta”. Împlinindu-se sorocul sfatului lui Dumnezeu, cel mai 
înainte de toţi vecii şi sosind vremea şi ceasul acela, aflându-se şi vase alese ca 
acelea, binevoi Dumnezeu de dezlegă sterpiciunea Annei şi născu prin făgăduință, 
după cum a născut Sara pe Isaac, Revecca pe Iacov, Rahila pe Iosif, femeia lui 
Manoe pe Sampson, Anna, femeia lui Elcana pe Samuil şi Elisaveta pe loan 
Botezătorul. Aşa şi fericita Anna femeia lui loachim, născu scaun sfânt lui 
Dumnezeu, pe Fecioara Maria, ca să se odihnească pe dânsa cela ce se odihneşte 
pe scaunele cele îngereşti şi-şi găti lui-şi cer însuflețit cela ce a întărit cerurile cu 


înţelepciunea sa şi pământul l-a întemeiat pe ape, de carele se cutremură toate 
adâncurile şi beznele iadului. 


Și a avut mare dreptate Ioachim şi Anna ca să nască pe una ca aceasta din 
pântecele lor; una pentru că erau amândoi de neam împărătesc şi se trăgeau din 
semenţia lui David şi era foarte drepţi şi buni înaintea lui Dumnezeu şi alta că au 
câştigat această roadă blagoslovită cu multă durere de inimă, cu multe rugăciuni, 
cu multe milostenii şi cu multe lacrimi, după cum zice David: „Cei ce seamănă cu 
lacrimi, cu bucurie vor secera“. Şi au câştigat adevărat o bucurie ca aceia, cât nu o 
au putut câştiga alți părinţi din veci, nici vor câştiga, nici numele ce au câştigat ei a 
se numi părinţi ai lui Dumnezeu. 


Drept aceia, trecând 3 ani după naşterea Fecioarei, o duseră părinţii ei la Biserică 
cu multă potfală de fecioare, cu făclii aprinse, după prorocia lui David, să o închine 
lui Dumnezeu, după făgăduiala lor. Şi sosind la uşa Bisericii, fericita Anna zise 
către preot, cu credinţă şi cu multă cucerire: „Primeşte, preote a lui Dumnezeu, pe 
această cocoană, că este roada pântecelui meu, pe care o am câştigat cu multă 
durere de inimă, prin rugăciuni cu lacrimi amestecate şi o aşează în casa Domnului, 
că Lui 1-o am făgăduit, pentru căci a făcut milă cu mine şi a ridicat deasupra mea 
hula norodului; primeşte-o fără de nici o îndoială şi sârguieşte de o du în Biserică 
fără de nici o zăbavă, că lui Dumnezeu o am închinat“. 


Care cuvinte auzindu-le preotul Zaharia şi văzând şi pe PreaSfânta Fecioară, se 
minună şi zise cu bucurie mare şi cu glas de prorocie către Fecioară: „Tu eşti cu 
adevărat uşa cea de gând a vieţii, care o a văzut-o prorocul lezechiil închisă; ce-mi 
caută şi făr'de voia mea a-ţi deschide uşile Bisericii ca să intri într-însa să locuieşti, 
că cu adevărat mai vârtos pentru tine a făcut Solomon, cu înţelepciunea de i-a dat 
Dumnezeu, acest lăcaş şi ţie a închipuit-o cunoscându-i fecioria cu ochii cei de 
gând ai prorociei lui. Şi ţie ţi se cuvine ca să locuieşti într-însa, că acela câte sta 
într-însa ţie se închipuia. Drept aceia, dacă s-a arătat adevărul, trebuie să se ridice 
umbra. 


Intră, fuca lui Dumnezeu, cu bucurie şi te veseleşte într-însa, că am cunoscut cu 
adevărat că s-a apropiat mântuirea lui Israil, care va să vie înfățişat să se nască din 
tine. 


Intră prea curată, voioasă şi veselă, de te fă lăcaş desfătat preaînălțatului lisus care 
este Mântuitoriul lumii. 


Intră în locul cel ales, ceia ce eşti aleasă mai înainte de veci, ca să te hrăneşti cu 
hrană cerească, care va să-ţi fie trimisă de la Părintele vecilor, prin îngerii săi. 


Intră în Sfânta Sfintelor, ca ceia ce ţi se cuvine să auzi tainele cele acunse şi prea 
slăvite ce s-a grăit în cămările cele cereşti, că tu vei să naşti pe Ziditorul a toată 
făptura. Intră de te fă mijlocitoare mântuirii omeneşti”. 


Și întorcându-se preotul Zaharia zise şi către părinți: „Bucuraţi-vă şi voi, soție 
sfântă, pereche blagoslovită, Ioachime şi Anno, căci v-aţi învrednicit de v-aţi făcut 
părinţi a unei Prunce sfinte ca aceasta. Fericiţi sunteţi, cu toată fericirea, că de pe 
semnele darurilor ce văd că are această cocoană asupra ei, cunosc adevărat cu 
duhul prorociei că ea este acoperământul goliciunii strămoşilor, oglinda prorocilor 
şi izbăvirea lumii.“ 


Deci, cu aceste puţine cuvinte ce am zis, înţelegerea noastră cea de pe urmă este 
cum că pentru 2 lucruri a întrat Sfânta Fecioară în Sfânta Sfintelor: 
Y una pentru ca Să se curăţească de păcatul cel strămoşesc prin mijlocul 
cuvântului celui de bucurie ce aştepta să-i vie cu arhanghelul Gavriil şi 
Y alta, ca un vas ales ce era prin venirea Sfântului Duh şi prin umbrirea 
puterii celui de sus să primească în pântecele ei pe Fiul şi Cuvântul lui 
Dumnezeu. 


Drept aceia dar trebuieşte şi noi, când vom întra în Sfânta Biserică, să ne curățim 
întâi de păcatele noastre şi de cugetele cele viclene şi apoi cu cunoştinţă întreagă să 
ne facem vase alese, să primim, prin darul Duhului Sfânt, cuvântul lui Dumnezeu 
în inimile noastre şi aşa, cu acest mijloc, vom fi adevăraţi prăznuitori, măcar că pe 
PreaSfânta Fecioară, de vreme ce este şi se numeşte pricina tuturor bunătăţilor, nu 
este cu putinţă nici cu un mijloc să o cinstim şi să o prăznuim, precum se cade. 
Pentru că cinstea ei biruieşte toată limba şi covârşeşte tot cugetul omenesc, iar încă 
şi trebuie cu frică şi cu bucurie; cu frică pentru păcat şi cu bucurie pentru mântuire 
să-i zicem toţi cu un glas: „Lauda cea îngerească, bucură-te, ceia ce eşti plină de 
dar, Domnul e cu tine“. A cărui mila cea nespusă şi darul cel bogat să fie pururea 
cu noi cu toți. 


(Extras din cartea: Antim Ivireanul, Didahii) 


Arhimandrit Teofil Părăian - Intrarea în biserica a Maicii Domnului 


La slujba Sfântului Maslu este o alcătuire, o rugăciune către Maica Domnului, cu 
următorul cuprins: "Pe tine, prea curatul palat al Împăratului Ceresc, ceea ce eşti 
mult lăudată, te rog, curăţeşte-mi mintea mea cea întunecată cu tot felul de 
păcate şi o fă locaş înfrumusețat al dumnezeieştii Treimi, ca să laud şi să măresc 
puterea ta şi mila ta cea nemăsurată, fiind mântuit eu, netrebnicul robul tău”. 


Această rugăciune ne pune în atenţie măreţia Maicii Domnului. O numim pe Maica 
Domnului "palat prea curat al Împăratului Ceresc"; o numim pe Maica Domnului 
"mult lăudată". Dorim ca prin mijlocirea Maicii Domnului să fie curățită mintea 
noastră "de tot felul de păcate”, dorim să fie făcută mintea noastră "locaş 
înfrumusețat al dumnezeieșştii Treimi”. Cerem aceasta "ca să laud şi să măresc 
puterea ta şi mila ta cea nemăsurată"”. Avem în vedere măreţiile Maicii Domnului 
pe care ni le pune în atenţie Sfânta noastră Biserică, dar pe care noi nu le putem 
înţelege şi nu le putem preţui la măsura lor, pentru că nu avem condiţiile ca să stăm 
cu admiraţie în faţa Maicii Domnului. 


O ştim pe Maica Domnului "palat al Împăratului Ceresc”, o ştim "mult lăudată”, o 
ştim mijlocitoare, înfrumuseţătoare de suflet, ştim că are putere şi milă, ştim că are 
mărire, ştim că toate acestea trebuie luate în seamă. Pentru toate acestea trebuie să- 
i aducem laudă Maicii Domnului, dar nu putem face aceasta, pentru că lucrurile lui 
Dumnezeu nu pot fi înţelese numai din puterea omului. 


Maica Domnului este Maica Dumnezeului nostru, este cea aleasă de Dumnezeu 
ca prin ea Să vină în lumea aceasta Fiul Său. Este cea care L-a purtat în 
pântecele său pe Mântuitorul lumii, este cea care L-a născut pe Cel ce este om 
adevărat şi Dumnezeu adevărat. Maica Domnului este mama Mântuitorului 


nostru şi atunci este mult lăudată; nu este nimeni în lumea aceasta ca Maica 
Domnului, nimeni nu are măsurile Maicii Domnului. lar măsurile Maicii 
Domnului sunt mari, pentru că ea este în legătură cu Treimea cea dumnezeiască, cu 
puterea care a umbrit-o, cu Duhul Sfânt care S-a pogorât peste ea, cu Fiul ei şi 
Dumnezeul nostru pe care L-a născut. 


Maica Domnului este locaş al Preasfintei Treimi. Este mărirea a toată lumea, care 
din oameni a răsărit şi pe Cuvântul L-a născut. Este "mai înaltă decât cerurile şi 
mai curată decât strălucirile soarelui". Este "mai cinstită decât heruvimii şi mai 
mărită, fără de asemănare, decât serafimii", fiindcă este Maica Dumnezeului 
nostru. Pe toate acestea noi le spunem cu cuvântul. Am vrea să le înţelegem cu 
gândul şi să le trăim cu simţirea, dar din puterea noastră nu putem face aceasta 
decât la măsurile noastre, şi atunci cerem de la Maica Domnului ajutor să 
înţelegem şi să lăudăm mărirea ei, puterea ei, mila ei. 


Ar trebui să avem mereu astfel de gânduri măcar la sărbătorile Maicii Domnului, 
cinci fiind acestea: 


în 8 septembrie, 
în 21 noiembrie, 
în 26 decembrie, 
în 25 martie, şi 
în 15 august. 


Dar noi 

— ne întâlnim cu Maica Domnului şi în alte zile la slujbele noastre, când 
zicem: "Spăimântatu-s-au toate de dumnezeiască mărirea ta, că tu, 
Fecioară neispitită de nuntă, ai avut în pântece pe Dumnezeu Cel peste 
toate şi ai născut Fiu pe Cel fără de ani, pe Cel ce dăruieşte pace tuturor 
celor ce te laudă pe tine". 
Ne gândim la Maica Domnului în timpul Sfintelor slujbe, când auzim: "Pe 
Preasfânta, curata, prea binecuvântata, mărita, Stăpâna noastră, de 
Dumnezeu Născătoarea şi pururea Fecioara Maria, cu toţi Sfinţii să o 
pomenim". 
Ne gândim la Maica Domnului când auzim la Sfintele slujbe: "Pe 
Născătoarea de Dumnezeu şi Maica Luminii, întru cântări cinstindu-o, să 
o mărim'. 
Ne gândim la Maica Domnului când ni se spune: "Pe tine, preacuratul palat 
al Împăratului Ceresc, ceea ce eşti mult lăudată”. 


— Ne gândim la Maica Domnului când se spun cuvintele: "De fine se bucură, 

ceea ce eşti plină de dar, toată făptura, soborul îngeresc şi neamul 
omenesc; ceea ce eşti biserică sfinţită şi rai cuvântător, lauda fecioriei, din 
care Dumnezeu S-a întrupat şi prunc S-a făcut Cel ce este mai înainte de 
veci. Că braţul tău - scaun l-a făcut şi pântecele tău mai desfătat decât 
cerurile l-a lucrat. De tine se bucură, ceea ce eşti plină de har, toată 
făptura, mărire ţie!”. 
Ne gândim la Maica Domnului ca la ceea ce este mai presus de minte şi de 
cuvânt, căci ni se spune: ''Pe tine, Maica lui Dumnezeu, cea mai presus de 
minte şi de cuvânt, care ai născut negrăit sub ani pe Cel fără de ani, 
credincioşii, te mărim'". 


Astăzi, la sărbătoarea aceasta, ne gândim la legătura Maicii Domnului cu Templul 
din Ierusalim. Templul din Ierusalim era un locaş sfânt, ceea ce aveau evreii mai 
de căpetenie, mai înalt, mai deosebit, un fel de cer pe pământ, un fel de loc în care 
se uneşte cerul cu pământul. Dorinţa evreilor era ca fiecare să ajungă la Templul 
din Ierusalim. Acolo, după Tradiţia Bisericii, PreaSfânta Fecioară Maria a Stat 
12 ani şi fost educată împreună cu alte fecioare, până la vârsta de 15 ani. 


Templul din Ierusalim era ceva deosebit, dar în el era o încăpere mai presus decât 
orice în această lume. Acolo era Chivotul Legii, în care erau cele două Table ale 
Legii, pe care erau scrise cele 10 Porunci, era toiagul lui Aaron, care odrăslise, era 
un vas cu mană din cea care căzuse spre hrana evreilor în pustie, după ce trecuseră 
Marea Roşie, când au fost eliberaţi din robia Egiptului, erau doi heruvimi care 
aveau aripile întinse peste Chivotul Legii... Acolo nu intra decât o dată pe an, 
singur, arhiereul. 


În credinţa Bisericii noastre este şi adevărul că Maica Domnului a stat în această 
încăpere, vreme îndelungată, deşi sunt unii care spun că lucrul acesta era cu 
neputinţă. Şi totuşi, Biserica noastră zice, în alcătuirile ei de slujbă: "Ceea ce s-a 
hrănit în Sfânta Sfintelor, celei îmbrăcate cu credinţă şi cu înţelepciune şi cu 
neîntinată feciorie, mai marele Gavriil i-a adus din ceruri închinăciune". 


Nu trebuie să fim încurcaţi în gândurile noastre de astfel de nepotriviri, ci trebuie 
să ştim că dacă lucrul acesta n-a fost cu putinţă în chip obişnuit, a fost cu putinţă în 
chip mai presus de fire. În Epistola către Evrei a Sfântului Apostol Pavel este 
scris că Domnul nostru lisus Hristos, Arhiereul cel veşnic, n-a intrat niciodată 
într-o Sfântă a Sfintelor făcută de mână omenească. Și totuşi a intrat în Sfânta 
Sfintelor, în Sfânta Sfintelor pe care o închipuia Sfânta Sfintelor de aici, de pe 
pământ. Sigur, aşa a fost şi cu Maica Domnului. 


Maica Domnului, cea pregătită ca să-L nască pe Mântuitorul lumii, cea pregătită ca 
în pântecele ei să se unească firea omenească cu firea dumnezeiască în Mântuitorul 
nostru lisus Hristos, a intrat şi ea în Sfânta Sfintelor - prin viaţa ei, prin gândurile 
ei, prin măreţiile ei, prin darurile ei. A intrat în Sfânta Sfintelor care este smerenia, 
pentru că la Bunavestire a zis către îngerul binevestitor "Iată roaba Domnului, fie 
mie după cuvântul tău!” (Luca 1, 38), iar Sfânta Elisabeta i-a zis: "Binecuvântat 
este rodul pântecelui tău!” (Luca 1, 42). 


Toate acestea s-au întâmplat având-o în vedere pe Maica Domnului, care este "mai 
înaltă decât cerurile" şi, dacă este mai înaltă decât cerurile Bisericii noastre, dacă 
este mai curată decât strălucirile soarelui, sigur că prin aceasta a intrat în Sfânta 
Sfintelor nefăcută de mână omenească - prin viaţa ei, prin ceea ce purta în suflet, 
prin ceea ce a avut în gândurile ei când se pregătea să nască pe Mântuitorul, prin 
ceea ce a gândit, prin ceea ce a simțit când L-a purtat în pântecele ei pe 
Mântuitorul lumii. 


Maica Domnului, ea însăşi este Sfântă a sfinţilor, Sfântă mai înaltă decât toţi 
sfinții. La măsurile Maicii Domnului nu există nici un sfânt. Noi aşa o cinstim pe 
Maica Domnului, ca pe cea mai înaltă dintre toţi sfinţii, ca pe cea mai aleasă, ca pe 
ceea ce este unică în lumea aceasta. Dacă ea a fost închipuită de Sfânta Sfintelor, 
de încăperea aceea din Templul din Ierusalim în care nu putea să intre decât o dată 
pe an singur arhiereul, dacă a fost închipuită de Sfânta Sfintelor, atunci este ea 
însăşi Sfântă a Sfintelor. 


Biserica noastră ne-o prezintă ca fiind un "sicriu însuflețit", un chivot: "Ca de un 
sicriu însufleţit, ca de un chivot însufleţit al lui Dumnezeu, nicicum Să nu se 
atingă mâna necredincioşilor, iar buzele credincioşilor, fără tăcere glasul 
îngerului strizând, cu bucurie să zică: «Bucură-te, cea plină de dar, Domnul este 
cu tine!»". Aşa a zis îngerul, aşa zicem şi noi, de aceea avem bucuria de a fi 
cinstitori ai Maicii Domnului. 


O primim pe Maica Domnului aşa cum ne-o prezintă Biserica, o ţinem în sufletul 
nostru cu evlavia câtă o avem şi ne silim să urmăm exemplul Maicii Domnului în 
supunerea faţă de Mântuitorul, în grija faţă de oameni, în tăcerea care se desprinde 
din faptul că avem atât de puţine cuvinte ale Maicii Domnului în Sfânta 
Evanghelie. O avem pe Maica Domnului ca exemplu de milostivire pentru cei ce 
au trebuinţă de ajutorul ei şi, ştiind că Maica Domnului nu este numai mama 
Mântuitorului, ci şi mama noastră, ne gândim şi la însuşirile de mamă pe care le 
are PreaSfânta Fecioară Maria faţă de credincioşii care fac ceea ce a zis ea să 
facă, adică ascultă de Mântuitorul nostru lisus Hristos. 


4 Să-1 mulțumim lui Dumnezeu pentru aceste daruri ale Bisericii noastre, 

+ să mulțumim lui Dumnezeu pentru faptul că Maica Domnului este şi mama 
noastră. 

4 Să mulțumim lui Dumnezeu pentru faptul că avem pe Maica Domnului 
mijlocitoare pentru binele nostru, 

4 să mulțumim lui Dumnezeu că avem pe Maica Domnului ajutătoarea 
noastră. 


Să nu uităm că "ceea ce poate Dumnezeu cu puterea, poate Maica Domnului cu 
rugăciunea”, şi Să avem încredere în ajutorul ei. Să-i urmăm cât putem exemplul, 
ca să avem şi noi parte de binecuvântarea Domnul nostru lisus Hristos acum şi 
pururea, Amin! 


(Arhimandrit Teofil Părăian - Mânăstirea Brâncoveanu , Sâmbăta de Sus - 21 
noiembrie 1997) 


Părintele Sofian - Predică la Intrarea în Biserică a Maicii Domnului 


“Fraţi creştini, ne aflăm şi în seara aceasta în sărbătoarea frumoasă şi delicată a 


Intrării în Biserică a Maicii Domnului. Şi aş vrea să vă spun câteva lucruri în 
legătură cu această frumoasă sărbătoare. 


Maica Domnului s-a născut în lerusalim, asta o ştim de la Sfântul loan 
Damaschinul care era un mare şi învăţat sfânt Părinte, a trăit în veacul al VIII-lea şi 
a locuit mult în Palestina. El era sirian, din Damasc şi ştia foarte bine istoria tuturor 
părinților şi a sfinţilor din Țara sfântă şi din toată creștinătatea. Şi el ne spune în 
cartea lui numită Dogmatica, că Sfânta Fecioară Maria s-a născut în Ierusalim şi 
anume pe calea unde era Poarta Oilor şi unde era acea Vitezda, un lac 
miraculos, [pentru că] cei care se aruncau în apa aceasta se vindecau de orice boală 
erau cuprinşi, cum spune Sfântul Evanghelist loan. Acolo şi astăzi este o catedrală 
mare, ridicată de cruciați şi o mănăstire, şi acolo într-o chilie este un legănuş 
mic al Maicii Domnului. Şi acolo a fost naşterea Maicii Domnului. 


Părinţii ei, Sfinţii loachim şi Ana erau nişte oameni cunoscuţi. $fântul Ioachim 
era coborâtor din David, deci din neam împărătesc. Sfânta Ana era coborâtoare 
din seminţia lui Aaron, marele preot, fratele lui Moise prorocul. Deci amândoi 
erau din neam nobil, însă mai sărăcuţi, cum se întâmplase în vremea aceea. Și au 
trăit mulți ani din viaţa lor şi nu aveau copii. Dumneavoastră ştiţi ce stare, ce 
situație aveau cei fără copii în poporul evreiesc, înainte de naşterea Mântuitorului 


Hristos. Şi pentru starea aceasta de a nu avea copii şi ce-au păţit părinții Sfintei 
Fecioare din aceasta pricină chiar de la prieteni, mai pe scurt şi mai concis, o să 
citesc puţin din . Spune aşa Antim Ivireanul: 


„În vremurile cele de demult era obicei la jidovi şi care om nu făcea coconi era 
hulit şi urât de toți, măcar de ar fi fost din neam cât de mare şi bogat; şi când 
ducea darurile lui la biserică” — la Templu — „le primea preotul pre urma 
tuturor şi sta la biserică mai jos decât toţi şi bucate nimeni nu mânca cu el, ci-l 


ținea toţi ca pre un urgisit de Dumnezeu “. Și în continuare: „Ioachim şi Ana, 
fiind sterpi, s-au întâmplat, într-o sărbătoare mare ce aveau jidovii, prin 
neştiinţă şi făr” de nici un vicleşug, ca nişte oameni bogaţi şi de neam împărătesc 
ce erau, au dus darurile lor mai nainte decât alţii la biserică“, la Templu. „Și 
văzându-i preotul, atâta i-au înfruntat şi i-a dojenit, cât i-au scos din biserică cu 
mare ruşine şi cu multă urgie i-au gonit, împreună cu darurile ce adusese. (Oare 
ce jale şi scârbă socotiți că vor fi luat în inima lor nişte oameni mari ca aceia?) 
Iară ei, binecuvântaţii de Dumnezeu, au primit înfruntarea şi urgia preotului cu 
multă smerenie şi, plecându-şi capetele, se duceau plângând cu amar la casa lor, 
fără să zică nimic nimănui“. 


Şi face un comentariu, fericitul Antim: 

„lară acum, să nu care cumva Să îndrăznească preotul sau arhiereul să înfrunteze 
pre cineva, nu pentru că nu are coconi” - nu are tineri copii — „ci pentru că face 
fărădelegi şi strâmbătăţi, că apoi este vinovat de moarte. lară măcar că avea 
Ioachim şi Ana multă jale în inima lor, pentru urâciunea şi hula ce avea de către 
toți pentru sterpiciunea lor, iară de-a pururea să ruga cu lacrimi dintru adâncul 
inimii lor Stăpânului firii ca să facă milă cu ei, să le dezlege sterpiciunea şi să le 
dăruiască roadă pântecelui lor; nu doară pentru ca să le rămâie după moartea lor 
feciori să-i pomenească, după cum poftesc oamenii aceşti de acuma” - din timpul 


lui Antim — „sau să le moştenească moşiile (...), ce numai cu făgăduială ca aceia 
că, de vor naşte vreun prunc, au parte bărbătească, au femeiască, să-l închine 
lui Dumnezeu “. 


Aşa era gândul şi dorinţa acestor dumnezeieşti părinţi. Și ştim din viaţa lor că 
fericiţii părinţi ai Maicii Domnului s-au rugat foarte stăruitor. Sfânta Ana se 
ruga în grădina sa, iar Ioachim a plecat undeva aproape de Iordan şi şi-a ales o 
peşteră. S-a rugat în peştera aceea tare cu osârdie, cu mult foc, cu multă durere, 


cu multe lacrimi. 


Peştera unde s-a rugat Sfântul Ioachim este şi astăzi pe valea Iordanului, valea 
pârâului Cherit şi acolo în această peşteră mai înainte cu opt sute de ani trecuse 
profetul Ilie, coborât din nordul Ţării Sfinte. 


Şi a făgăduit lui Dumnezeu 
că această sfântă copilă va fi dăruită lui Dumnezeu, închinată lui Dumnezeu. Şi s- 
au ţinut de cuvânt. 


Sfinţii părinți, cum v-am spus, aveau o casă la lerusalim, unde s-a născut Maica 
Domnului, aveau însă şi o casă în Nazaret. În mijlocul Nazaretului de astăzi este o 
catedrală mare, a Bunei Vestiri, pentru că toate bisericile din această cetate, din 
Nazaret, sunt închinate Maicii Domnului, Bunei Vestiri. În centrul Nazaretului e o 
biserică mare, o catedrală catolică şi ea este făcută pe locul unde a fost casa sfintei 
Familii (bătrânul losif şi Sfânta Fecioară Maria) (...). O casă sărăcăcioasă, 
smerită. Însă după ce copilul s-a născut la Ierusalim, părinţii au trecut la 
Nazaret, pentru că Nazaretul era o cetate liniştită. lisus însuşi a crescut la 
Nazaret. lerusalimul era o cetate foarte bântuită, cu multe intrigi, cum erau 
capitalele în vechime, poate şi astăzi. Însă Nazaretul era o cetate liniştită şi acolo 
au luat părinții pe Maica Domnului şi acolo a crescut ea, în acea casă smerită. 


Și când a împlinit copila trei ani, au plecat s-o închine Domnului la Ierusalim. 
De la Nazaret până la Ierusalim sunt aproape o sută de kilometri. Au făcut drumul 
acesta pe jos, timp de trei zile, însă nu singuri, ci cu vecini, cu prieteni, mai multă 
lume care mergea la Ierusalim să se închine, să aducă jertfe la singurul templu din 
vremea aceea, "Templul din Ierusalim. 


După trei zile au ajuns la Ierusalim. Și a fost impresionantă această grupare: 
când au ajuns în Ierusalim, în faţa Templului, acolo a fost anunţat clerul şi a 
ieşit din Templu soborul de preoţi şi corul Templului, cor de copii. Erau unii 
copii care cântau în corul Templului — aceşti copii strigă în urma lui lisus, când 
lisus merge la Ierusalim în Duminica Floriilor. Îl întâmpină pe drumul 
Ierusalimului, Îi cântă osana poporul; şi în Templu încă Îi cântau lui lisus osana, 
acest cor de copii de la Templu. Căpeteniile poporului erau supărate că lasă pe 
copii să cânte. Şi lisus spune: „dacă nu cântă ei, pietrele vor da glas ”. Şi aşa îi ies 
înainte Maicii Domnului şi acestui cortegiu, acestui grup destul de numeros din 
Nazaret, la intrarea în Templu, soborul preoților şi corul de copii. 


Din faţa Templului până sus erau cincisprezece trepte şi când intrau preoţii şi 
leviţii la Templu, în săptămâna lor de serviciu, se opreau pe fiecare treaptă şi 
spuneau câte un psalm. Sunt în Psaltire cei cincisprezece psalmi „ai treptelor”, 119 
şi până la 133. Srăteau pe fiecare treaptă şi spuneau câte un psalm, până când 
ajungeau sus — al cincisprezecelea psalm, a cincisprezecea treaptă — şi acolo 
intrau în Templu. 


Jos era grupul acesta şi Maica Sfântă. În faţa Maicii Domnului, în faţa copilului 
acesta, era un grup de fetiţe, poate mai mari sau chiar ca ea — Maica Domnului 
avea trei ani atunci — şi aceste copilițe erau îmbrăcate în alb, cu nişte lumânări 
în mâini. Şi părinţii o ţineau de mână pe Măicuţa Domnului. În urmă stătea 
poporul din Nazaret şi mult popor din Ierusalim. Vine soborul acesta de preoţi şi 
cântăreţi şi cântă psalmi. Sus, în capul treptelor, era preotul Zaharia, aştepta să 
urce acest copil, după rânduială, să-l închine lui Dumnezeu. Copila a fost 
eliberată din mâinile părinţilor săi şi a păşit pe prima treaptă, după aceea a mers 
fuguţa până Sus, fără să fie ajutată de nimeni, parcă o împingea Duhul Sfânt din 
urmă sau o chema cineva. Însuşi preotul Zaharia s-a mirat de această 
îndrăzneală, această vioiciune a copilei. Toţi erau plini de har, de Duh Sfânt. 


Și preotul Zaharia văzând-o, a spus nişte cuvinte proroceşti foarte frumoase acestei 
tinere şi micuţe Fecioare, Sfintei Maria. Şi tot aici, la Antim Ivireanul, fericitul 
nostru ctitor, găsim ce i-a spus Zaharia: 


Testamentul vechi era socotit umbră, pentru că erau nişte prorociri, nişte preziceri 
— aşa cum ni se întâmplă şi nouă, când ne spune cineva un lucru numai cu vorba, 
parcă uşor se desprinde din minte şi zboară. Însă când e vorba de o faptă reală, 
atunci oamenii sunt atenţi şi primesc cu mai multă uşurinţă. Aşa s-a întâmplat şi în 
vremea aceea: prorocii toţi, de la începuturile lumii şi până aproape de naşterea 
acestei Sfinte Fecioare, au tot spus mereu cuvinte proroceşti despre Maica 
Domnului. Însă în clipa intrării în biserică s-au cunoscut aceste prorociri. De 
aceea Zaharia, plin de Duhul Sfânt, îi spune că Templul pe care l-a făcut Solomon 
cu înțelepciunea lui „te închipuia pe tine“: Biserica închipuia pe Maica 
Domnului şi însăşi biserica aceasta, orice biserică creştină, încă este locaş al 
Maicii Domnului, în care Hristos tronează. Aşa cum însuşi trupul ei, al Maicii 
Domnului, a fost biserică sau templu al Celui Preaînalt, Dumnezeul cerului. 


Şi spune [Zaharia] în continuare aceste cuvinte: 


Mântuirea era lisus Hristos; înfățişat, adică în persoană. 


Și întorcându-se preotul Zaharia, zise şi către părinţi: 


Cu asemenea cuvinte, profetul Zaharia, marele preot, o ia pe Fecioara de mână 
şi o introduce în Sfânta Sfintelor. Sfânta Sfintelor era cum e altarul nostru, însă 
acea încăpere era foarte tainică, nu intrau femeile şi norodul, nu intrau nici 
preoții în Sfânta Sfintelor, intra numai arhiereul o singură dată în an — numai 
arhiereul. Şi preotul, marele preot, prin descoperire dumnezeiască, o introduce în 
această cămară a Sfintei Sfintelor şi îi arată locul unde se va ruga ea. Îi spune şi 
acum nişte cuvinte proroceşti şi după aceea o ia de mânuţă şi o scoate afară din 
acea Sfântă a Sfintelor şi o încredințează unor fecioare mai în vârstă ca s-o 
ocrotească şi să o ajute. 


(...) [Maica Domnului] stă la Templul din Ierusalim timp de doisprezece ani. De 
la trei ani încă doisprezece, până la cincisprezece ani. 


Ce-a făcut Sfânta Fecioară în Templu în acest timp? S-a rugat, a citit Sfânta 
Scriptură, a adâncit-o şi a meditat, a lucrat — ştia să ţeasă, ştia să coasă, ştia să 
toarcă. Torcea lână, torcea in, torcea mătase. Ştia să brodeze foarte frumos. A 
lucrat veşminte preoţeşti la Templu şi, mai târziu, Maica Domnului a lucrat 
cămaşa lui lisus Hristos. Acea cămaşă — poate aţi întâlnit, e şi un roman vestit, 
Cămaşa lui Hristos — nu avea cusătură, era făcută din împletitura meşteşugită a 
Maicii Domnului. După răstignire, când era lisus pe Golgota, pe Cruce, dezbrăcat 
de hainele Sale, această cămaşă trebuia să fie împărțită la cei patru ostaşi de acolo 
care păzeau pe Cel răstignit, crucea şi mormântul. Şi ostaşii, văzând-o că era foarte 
frumos lucrată, n-au îndrăznit s-o sfâşie, s-o rupă în patru ca să ia fiecare câte o 
bucată, ci au tras sorţi şi a luat-o cineva din cei patru ostaşi (...). Şi de asemenea, 
[Maica Domnului] ajuta şi la slujbele care erau necesare în Templu. 


După cincisprezece ani (...), fecioarele care erau acolo închinate, erau eliberate din 
Templu, mergeau la casele lor, familiile lor şi puteau să se căsătorească, pentru că 
era acest ideal, la poporul evreu, toate fecioarele trebuiau să fie căsătorite, ca din 
una din ele să se nască Mântuitorul Lumii. EI a fost vestit încă primilor oameni în 


Rai, după căderea lor. De aceea era această stricteţe şi dorință aprinsă ca toţi 
cetăţenii, fetele, fecioarele să se căsătorească şi să nască prunci. Din aceşti prunci, 
măcar unul va fi cândva Mântuitorul Lumii. 


Şi Fecioara a ajuns în Nazaret. Părinţii ei muriseră de mult pe atunci, Ioachim 
şi Ana, acolo avea însă rude şi cunoscuți. Și o îndemnau să se căsătorească; ea a 
Spus „nu, eu rămân singură cu Dumnezeul mântuirii mele, nu mă căsătoresc“. 


Atunci vecinii şi prietenii ei, familia, au sfătuit-o „să acopere gura lumii ”, cum se 
spune, şi i-au recomandat şi au încredinţat-o unui bătrân cu numele Iosif. Acest 
bătrân, spune undeva în Protoevanghelia lui lacov — în care este copilăria 
Mântuitorului Hristos, nescrisă în Evanghelie — acest bătrân Iosif avea 84 de 
ani când a luat pe Fecioara Maria sub ocrotirea lui. Şi într-adevăr, lumea a tăcut. 
Fecioara însă avea libertatea să se roage, să citească sfintele Scripturi şi să lucreze, 
în mare libertate duhovnicească cu acest protector al ei — şi scăpase şi de vorbele 
lumii. Și într-o bună zi, Fecioara Maria are bucuria de a-i veni Sfântul 
Arhanghel Gavriil şi a-i binevesti că ea va naşte pe lisus Hristos, Mântuitorul 
lumii (...). 


Aşa s-a întâmplat, fraţi creştini, Intrarea în Biserică a Maicii Domnului. Mai târziu, 
Maica Domnului (...), ştiind foarte bine Sfânta Scriptură — la Templul din 
Ierusalim era o şcoală biblică şi a studiat foarte mult Sfânta Scriptură, a învăţat 
foarte bine, acea minte luminată a Maicii Sfinte — a fost prima profesoară a 
copilului lisus. Maica Domnului ÎL învăţa Scriptura, Psalmii şi Profeţii, în vârsta de 
copilărie a Mântuitorului Hristos, pentru că ea însăşi ştia foarte bine aceste lucruri. 


Şi în Evanghelia de astăzi în cinstea Maicii Domnului, când ea pleacă, după 
Buna Vestire, de la Nazaret la vara sa Elisabeta, în sudul Ierusalimului, spune 


nişte cuvinte proroceşti despre ea: 


În tot acest imn al Maicii 


Domnului se vede cultura ei teologică şi biblică. 


Atâta vreau să vă spun, fraţi creştini, şi am să închei aşa cum încheia fericitul 
Antim cuvântul lui la sărbătoarea de astăzi, Intrarea în Biserică a Maicii Domnului: 
„Drept aceea dară, trebuieşte şi noi, când vom intra în Sfânta biserică, să ne 
curăţim întâi de păcatele noastre şi de cugetele cele viclene şi apoi cu cunoştinţă 
întreagă să ne facem vase alese, să primim, prin darul Duhului Sfânt, cuvântul 
lui Dumnezeu în inimile noastre şi aşa, cu acest mijloc, vom fi adevăraţi 
prăznuitori, măcar că pe Preasfânta Fecioară, de vreme ce este şi se numeşte 
pricina tuturor bunătăţilor, nu este cu putinţă nici cu un mijloc să o cinstim şi Să 
o prăznuim precum se cade. Pentru că cinstea ei biruieşte toată limba şi 
covârşeşte tot cugetul omenesc; iară încă trebuie cu frică şi cu bucurie, cu frică 


pentru păcat şi cu bucurie pentru mântuire, să-i spunem toţi, cu un glas, lauda 
cea îngerească: A 


căruia slavă, în veci“. 


(în: Părintele Sofian, Editura Bizantină, 2007, Bucureşti) 


Părintele Iachint al Putnei - Panegiric la Intrarea în Biserică a Maicii 
Domnului 


"Astăzi înainte însemnarea bunei voințe a lui Dumnezeu propovăduirea 
oamenilor, în biserica lui Dumnezeu luminat Fecioara se arată...” (Troparul 
praznicului) 


Iubiţi credincioşi, noi, oamenii de astăzi, cei iubitori de multe plăceri, cu greu ne 
putem închipui cât de mare era pe vremuri întristarea părinților care nu aveau 
copii. Mai ales la poporul evreiesc nerodirea soţilor era socotită ca o certare a lui 
Dumnezeu şi ocară înaintea tuturor oamenilor. Sfinţii şi dumnezeieştii Părinţi 
Ioachim şi Ana, multă vreme neavând copii, se rugau cu lacrimi să le dăruiască 
Dumnezeu măcar un copil, pe care au făgăduit că îl vor dărui Domnului. lar după 
ani de stăruință în rugăciune, după multe cereri şi lacrimi, Atotmilostivul 
Dumnezeu le-a dăruit o pruncă cu totul sfântă şi aleasă, pe care au chemat-o Maria, 
acea care avea să fie nădejdea mântuirii întregului neam omenesc. Dar cine va 
putea spune ce negrăită bucurie i-a cuprins pe Sfinţii Părinţi loachim şi Ana şi pe 
toate rudele lor pentru această minunată naştere! 


Și împlinindu-se trei ani de la naşterea ei, şi-au adus aminte Sfinţii loachim şi Ana 
de făgăduinţa lor, ca să dăruiască pe Fecioara Maria Domnului. Deci făcând multă 
pregătire, au adunat în Nazaret pe toate rudeniuile lor, căci Sfântul Ioachim era de 
neam împărătesc, iar Sfânta Ana de neam arhieresc. Au împodobit pe 


dumnezeiasca pruncă cu podoabe Împărăteşti, au chemat şi alte fecioare tinere, pe 
care împodobindu-le le-au rânduit să meargă înainte şi în urmă cu făclii aprinse în 
mâini, cântând din gură psalmii lui David. lar în mijloc mergeau Sfinţii loachim şi 
Ana cu dumnezeiasca Fecioară Maria. Ce minunată însoţire de fecioare se putea 
vedea atunci! Ce străină vedere se arăta la tot norodul! Ce negrăită bucurie 
cuprindea atunci toate inimile! 


lar după trei zile de călătorie au ajuns la Ierusalim. Văzând această neobişnuită 
adunare de copile, mulţime de popor s-a adunat în jurul Fecioarei şi mergeau cu 
toţii spre marele templu al lui Solomon. Atunci s-au împlinit cuvintele proorocului 
lui David, care zicea: “Fete de împărați întru cinstea Ta. Înainte a Stătut 
împărăteasă, de-a dreapta Ta, în haină de aur îmbrăcată, împodobită. Ascultă, 
fiică, şi vezi şi pleacă urechea ta şi uită poporul tău şi casa părintelui tău, că a 
poftit împăratul frumuseţea ta”... “Aduce-se-vor împăratului fecioare în urma 
ei, cele de aproape ale ei se vor aduce Ţie” ( Ps. 44, 10-16). 


Apoi, ajungând înaintea templului, unde îi aşteptau preoţii, s-au oprit în faţa celor 
cincisprezece trepte. lar dumnezeiasca Fecioară Maria, singură, s-a urcat tocmai pe 
treapta cea mai de sus, fără a se opri pe fiecare treaptă, după cum era rânduiala 
treptelor. Deci primind-o Sfântul Zaharia, tatăl Sfântului loan Botezătorul, a adus-o 
direct în Sfânta Sfintelor, acolo unde niciodată nu intra parte femeiască şi nici 
preoţii, ci numai arhiercul, o dată pe an, “şi nu fără de sânge, pe care îl aducea 
pentru greşalele sale şi ale norodului” (Evr. 9, 7). 


Acolo i-a dat ei loc de rugăciume, nu în biserică şi altar, unde le era rânduit să se 
roage celorlalte fecioare. 


După ce au încredinţat Sfinţii loachim şi Ana pe Fecioară în mâinile preoţilor, ca 
să fie dăruită Domnului după făgăduinţă şi după ce au dat şi celelalte daruri aduse 
de ei ca ardere de tot, aceste cuvinte au rostit către neîntinata Fecioară: “Ascultă, 
fiică şi vezi şi pleacă urechea ta şi uită poporul tău şi casa părintelui tău” (Ps. 
44, 12). 


Ascultă glasul Domnului, pleacă-ţi urechea ta înaintea sfinţilor preoți, uită de- 
acum de poporul tău. Uită pe rudele tale, uită Nazaretul, uită casa în care te-ai 
născut, uită pe părinţii tăi, căci iată, “a poftit împăratul frumuseţea ta”. Tu nu 
te-ai născut în lume ca să te veseleşti de cele pământeşti, nici ca să guşti din 
bucuriile cele copilăreşti şi omeneşti, ci te-ai născut din rugăciune ca să trăieşti 
numai în rugăciune. Te-ai născut ca Să trăieşti bucuria întregii lumi, deşi tu 
multe dureri în inima ta vei purta. Tu casă şi avere pe pământ nu vei avea, dar 


prin curățirea ta te vei face locaş al veşnicului Dumnezeu. Străină va fi viaţa ta 
de bucurii, de râsuri şi de veselie, dar prin lacrimile tale vei şterge toată lacrima 
de pe toată faţa. Pe pământ vei trăi ca cea mai săracă “roabă a Domnului”, dar 
după ducerea ta de aici “te vor ferici toate neamurile”, 


Deci ascultă, fuică iubită, sfatul nostru. Ascultă poruncile Domnului şi ale preoților. 
Intră în Sfânta Sfintelor. Roagă-te pentru Galileea, roagă-te pentru templu, pentru 
Nazaret şi pentru noi, părinţii tăi cei îmbătrâniţi de zile. lată, noi ne întoarcem 
înapoi. Poate ne vei mai vedea în trup. lar tu rămâi “în curțile casei Dumnezeului 
nostru”, de nimic întristându-te. De-acum “tatăl tău şi maica ta te vor părăsi pe 
tine, dar Domnul te va lua” (Ps. 26, 16), “că a poftit împăratul frumuseţea ta”. Nu 
te întrista, Marie, bucură-te, fiica Sionului ceresc, veseleşte-te, copilă sfântă, căci 
tu eşti aşteptarea tuturor neamurilor împăcarea lui Adam cu Dumnezeu... 


După cuvintele acestea, mulţumind dumnezeieştii Părinţi lui Dumnezeu că şi-au 
putut împlini făgăduinţa lor, s-au întors cu pace la Nazaret, de unde mai veneau din 
vreme în vreme să-şi vadă rodul rugăciunii lor şi să o indemne spre o trăire cât mai 
îngerească. Apoi, nu după mulţi ani, Sfinţii Părinţi loachim şi Ana au trecut din 
viaţa aceasta. lar Sfânta Fecioară Maria a rămas în grija sfinților preoți, umbrindu- 
se în toate zilele vieţii ei de darul Duhului Sfânt. 


Este bine să se ştie că în jurul marelui templu erau mai multe case în care locuiau 
cei ce slujeau Domnului. Chiar lângă zidul templului se afla o clădire cu trei 
rânduri, având câte 30 de încăperi fiecare rând. În aceste camere petreceau, ca un 
fel de călugări ai Legii Vechi, trei feluri de oameni care erau dăruiţi să slujească 
Domnului în marele templu: întâi erau fecioarele cele cu totul neîntinate, care îşi 
păzeau fecioria până la sfârşitul vieţii, apoi erau văduvele care se hotărau să-şi 
păzească văduvia lor până la moarte, precum era Ana proorociţa, fiica lui Fanuil; 
iar a treia ceată, a tinerilor care îşi închinau Domnului toată viaţa lor. Ei trăiau 
toată viaţa în feciorie şi se chemau “nazirei”. 


Fecioara Maria încredinţându-se unor fecioare mai în vârstă, era întru totul supusă 
preoţilor, petrecând cea mai mare parte din viaţa ei în rugăciune şi vorbire cu 
Dumnezeu. Ea nu trăia ca celelalte fecioare, ci pe toate întrecându-le, ducea o viaţă 
aproape îngerească. Dimineaţa se ruga în Sfânta Sfintelor până la ceasul trei din zi 
(ora 9). Apoi, până la ceasul nouă (ora 15) lucra cu celelalte fecioare la deprinderea 
lucrului de mână, precum toarcerea lânei şi a inului, țesutul mătăsii pentru 
veşmintele preoţeşti şi altele. Se spune că însuşi hitonul (cămaşa cea de in) cel 
necusut de mână pe care l-a purtat Iisus Hristos a fost ţesut de Maica Domnului. În 
timpul mesei, Fecioara Maria nu voia să mănânce cu celelalte fecioare, ci, 


împărțindu-şi hrana la săraci, ea se tăinuia iarăşi în cele mai dinlăuntru ale 
templului şi acolo se ruga lui Dumnezeu până târziu, când venea un Inger de-i 
aducea mâncare cerească. 


Dar cine va putea povesti petrecerea Fecioarei înlăuntrul templului? Cine va putea 
spune rugăciunile ei cele ca de foc, vorbirile ei cele de îngeri, hrănirea ei de către 
Arhanghelul Gavriil, bucuriile ei cele negrăite, supunerea ei cea desăvârşită, 
smerenia ei cea dumnezeiască? Acolo în Sfânta Sfintelor a deprins ea să postească 
mult, să se înalțe cu mintea numai la Dumnezeu, să uite de casă şi părinţii ei din 
Nazaret. Acolo a învăţat să trăiască ca un înger, să se roage cu cea mai curată 
rugăciune rostită cândva de vreo ființă omenească, să vorbească mereu cu îngerii 
din cer. Acolo a văzut ea întâi trup de înger şi faţă de arhanghel. Acolo a vorbit 
întâi cu Gavriil. Acolo a gustat întâi hrană îngerească şi din izvorul celor mai 
negrăite bucurii ale Duhului Sfânt. Acolo a auzit suspinele Evei şi plânsul lui 
Adam. Acolo a ascultat durerile tuturor popoarelor celor robite de păcat. Acolo a 
înţeles Fecioara multe taine şi proorociri. Acolo a înţeles ea că are de împlinit pe 
pământ o negrăită taină a iconomiei cereşti. 


După doisprezece ani de petrecere în templu, preoţii, îndemnați de Duhul Sfânt, au 
logodit-o cu dreptul Iosif, bărbat sfânt şi trecut în zilele sale, pentru a o păzi în casa 
sa din Nazaret până la vremea hotărâtă să nască lumii pe lisus Hristos, Mântuitorul 
sufletelor noastre. 


Iubiţi credincioşi, mare şi minunat este praznicul de astăzi. Cum o fecioară mică 
părăseşte casa părinţilor ei şi se închină Domnului?! Cum petrece ea numai în 
rugăciune doisprezece ani?! Cum se deprinde din pruncie să vieţuiască ca un înger 
pământesc?! 


Deci, siliți de podoaba praznicului şi îndemnați de sfinţenia Fecioarei, să lăudăm 
astăzi pe prunca cea dumnezeiască care a intrat în biserica Domnului. 


Y Căci astăzi cea mai curată Fecioară intră să petreacă în cel mai curat loc 
de pe pământ. 

V Astăzi, cel mai neprihănit rod al neamului omenesc se tăinuieşte în cel mai 
sfânt altar dumnezeiesc. Căci tot ce este sfânt în cele sfinte se păstrează, 
făclia în sfeşnic se aşază, crinul în vas se pune, iar comoara Duhului Sfânt 
în Sfânta Sfintelor se tăinuieşte. 

V Astăzi Fecioara, petrecută de fecioare, în ceata fecioarelor se primeşte. 

V Astăzi făclia Domnului, înconjurată de făclii, înaintea jertfelnicului se pune. 


Astăzi Maica Domnului, însoțită de mame omeneşti, la maica Sionului se 
duce. 

Astăzi, Fecioara cea purtătoare de Fiu de mama sa fără de fii la biserica 
cea cu mulți fii se dăruieşte. 

Astăzi rugul cel de taină se caută, astăzi lâna cea rourată se află, astăzi 
muntele cel netăiat în muntele Sionului se ţine. 

Astăzi templul cel vechi pe Templul cel nou îl primeşte şi nimic nu pricepe. 
Astăzi biserica legii pe Biserica Darului o tăinuieşte şi nu înţelege taina. 
Astăzi jertfelnicul cel purtător de mană pe jertfelnicul cel purtător de 
Hristos îl păstrează şi nu cunoaşte sorocul făgăduinței. 

Astăzi templul lui Solomon pe Templul cel viu al lui Hristos îl odihneşte. 
Templul pe Templu îl încape, biserica pe Biserică o primeşte, umbra legii pe 
sfârşitul legii îl umbreşte. Chivotul legii lângă Chivotul Duhului Sfânt se 
aşază, altarul cel umbrit de heruvimi lângă altarul de serafimi împreună se 
cinsteşte. 

Astăzi uşa cea încuiată de uşa sfintelor se păzeşte, pentru ca nimeni Să nu 
treacă printr-insa, fără numai Hristos Dumnezeu. 

Astăzi cămara fecioarei de cheia Duhului Sfânt se păzeşte, de Gavriil se 
slujeşte, de îngeri cu mană se hrăneşte, de preoți se cinsteşte, de fecioare se 
înconjoară. 

Astăzi palatul lui Hristos se impodobeşte, tronul se sfinţeşte, rugul cel sfinţit 
prin rugăciune se aprinde, lâna primeşte roua Duhului, uşa se pecetluieşte, 
comoara se tăinuieşte, taina mântuirii oamenilor se începe, jertfa se 
săvârşeşte, poarta templului se închide, fecioarele intră la rugăciune, 
Gavriil din cer se trimite, perdeaua altarului se trage, masa cu pâinile 
punerii înainte aşteaptă, preoţii nedumeriţi tămâiază, viţeii pentru jertfe se 
junghie, cărţiile proorocilor se citesc, noroadele se închină, Palestina 
aşteaptă, Adam încă suspină, iar taina se lucrează. 


Veniţi astăzi, bunilor creştini de pretutindeni, să lăudăm intrarea celei pline de Dar 
în Biserica Domnului. Mici şi mari, tineri şi bătrâni, copii şi mame, fecioare şi 
văduve, veniţi astăzi la Sfintele biserici, ca împreună să cinstim cu dragostea 
noastră, cu rugăciunile noastre, cu cântările noastre, cu inimile noastre şi cu tot ce 
avem mai de preţ pe Maica Domnului şi Fecioară, care a intrat să se roage pentru 
noi în Sfânta Sfintelor. 


Să lăudăm astăzi, prin dragostea şi faptele noastre cele bune, pe Fecioara cea 
neprihănită, pe Maica lui Hristos Mântuitorul lumii, pe leagănul creştinătăţii, pe 
mijlocitoarea mântuirii noastre, care neîncetat se roagă pentru noi în cer. Căci 
atunci în templu cu îngerii vorbea, iar acum cu Tatăl, cu Fiul şi cu Duhul Sfânt, 


neîncetat prin rugăciune vorbeşte. Atunci de preoți în Sfânta Sfintelor se păzea, iar 
acum de heruvimi şi serafimi în veşnicul Sion se proslăveşte. Atunci de fecioare 
curate se îngrijea, iar acum pe toate fecioarele şi mamele pământului cele 
credincioase cu milă le îngrădeşte. Atunci cu zidurile marelui templu se acoperea, 
iar acum toate marginile lumii cu cinstitul ei omofor le acoperă. Atunci de arhierei 
cu grijă se învăţa, iar acum pe noi pe toţi frica Domnului ne învaţă. Atunci de 
îngeri cu mană cerească se hrănea, iar acum tot pământul de mila Maicii Domnului 
se îndestulează. Atunci templul cel neroditor pe Fecioară o ascundea, iar acum 
Biserica cea cu mulți fii pe Maica mântuirii noastre în toată lumea o arată. Atunci 
câteva fecioare pe Fecioară o lăudau, iar acum toate popoarele lumii cu netăcute 
cântări pe Stăpâna lumii o cinstesc. Atunci câteva făclii pe Fecioară o împodobeau, 
iar acum şi soarele şi stelele şi luna pe Maica Domnului cu raze de lumină o 
împodobesc. 


Bucură-te, o, Creştinătate, azi, mai mult decât Nazaretul Galileii! Bucură-te, 
Biserica lui Hristos Dumnezeu, mai mult decât templul muntelui Sion, căci astăzi 
Fecioara Maria de tot pământul se cinsteşte şi pentru noi toţi lui Dumnezeu se 
roagă! 


lubiţi credincioşi, multe şi minunate învățături putem desprinde din istoria 
praznicului de astăzi. Vrednică de amintit este mai întâi osârdia cu care Sfinţii 
Părinţi loachim şi Ana şi-au împlinit făgăduinţa dată lui Dumnezeu. Oare noi tot 
aşa facem? De câte ori nu făgăduim lui Dumezeu că ne vom pocăi, că vom da cele 
de nevoie la săraci, că nu vom mai înjura, nu ne vom mai îmbăta, nu vom mai 
zăcea în păcate trupeşti! Dar îndată ce plecăm din biserică, îndată ce ieşim de sub 
epitrahilul preotului, uităm făgăduinţa, călcăm jurământul şi supărăm mai tare pe 
Dumnezeu. De câte ori, în primejdii fiind, nu făgăduim lui Dumnezeu daruri mari 
şi o viaţă curată! Dar vai, cum scăpăm de boală, de nevoie, uităm toate şi ne 
agonisim cea mai grea osândă. 


Vrednică de amintit este şi râvna Sfinţilor Părinți pentru a-şi închina rodul 
rugăciunii lor în biserica lui Dumnezeu. Cu câte lacrimi au cerut ei un copil şi câtă 
vreme au aşteptat cu răbdare împlinirea cererii lor! lar noi facem orice să scăpăm 
de copii. lar dacă totuşi îi avem, de cele mai multe ori îi lăsăm să crească la 
întâmplare, ca nişte flori neudate. Oare unde sunt părinţii aceia care îşi îmbracă 
cuviincios copiii în zile de sărbătoare şi îi duc cu dânşii la Sfânta biserică? 
Aproape că nu-i mai întâlnim. Sau dacă vin părinţii la biserică, uită să-i ia şi pe 
copii, zicând că sunt prea mici, că acum sunt tineri şi or veni mai încolo, la 
bătrâneţe. 


Vrednică de amintit este de asemenea dragostea Maicii Domnului pentru 
biserică, râvna ei pentru neîncetata rugăciune, ascultarea ei de părinţi şi de 
preoți, osteneala şi smerenia ei. Căci Maica Domnului, pentru a se învrednici Să 
primească în trupul ei pe lisus Hristos, doisprezece ani a zăbovit în templu, 
rugându-se şi postind; iar noi, când vrem să ne împărtăşim cu Preacuratele lui 
Hristos Taine, nu avem răbdare să stăm nici două ore măcar în biserică. Nu 
putem o zi Să postim, nu voim nici măcar un ceas să ne rugăm şi cu aproapele să 
ne iertăm, ci din fugă ne spovedim, în grabă ne rugăm, cu puțină credinţă ne 
împărtăşim şi îndată ne întoarcem iar la interesele noastre, la plăcerile noastre, 
la păcatele noastre. Însă de vom continua aşa, în mare primejdie este mântuirea 
sufletelor noastre. 


Ce vom face deci? Să ne pocăim de toate păcatele noastre. Să facem lucrul 
Domnului — spovedanie, rugăciune, Sfânta Împărtăşanie cu mare grijă şi atenţie, iar 
nu cu nepăsare, că zice Sfânta Scriptură: “Blestemat cel ce face lucrul Domnului 
cu nebăgare de seamă ” (Ieremia 45, 10). 


Aşadar, fraţilor, veniţi regulat şi cu mare osârdie la biserică, stăruiți mereu în 
sfânta rugăciune. Nu vă plictisiţi de vorbirea cu Dumnezeu; va veni vremea când 
vom tăcea, când nu ne vom mai putea ruga, când moartea ne va închide buzele, 


când nu vom mai putea afla cărarea bisericii. Atunci cu amar vom mai plânge. 
Totul va fi în zadar. Aduceţi împreună cu dvs şi pe copii, pe rude şi prieteni, şi cu 
toţii îngenunchind în faţa icoanei Maicii Domnului, aşa să ne rugăm: 


(din: Părintele Iachint al Putnei, Editura Bizantină, 2000) 


Părintele Rafail Noica — Predică la Intrarea în Biserică a Maicii lui Dumnezeu 


n. 


Cu prilejul Sărbătorii Intrării în Biserică a Maicii lui Dumnezeu vă oferim o scurtă 
predică rostită de către părintele Rafail Noica în 2002, în această zi, într-una din 
bisericile din Bucureşti. 


*.... [Ne spune Evanghelia care s-a citit astăzi că] Maria - parafrazez puţin — dacă a 
ales partea cea bună, aceasta nu se va lua de la ea. 


Epoca în care trăim este tocmai o epocă în care partea cea bună se tot smulge de 
la noi. Am învăţat de la “înţelepţii” acestei lumi că Dumnezeu nu există. Am fost 
sub un regim care a interzis pe Dumnezeu şi sub o formă sau alta, Dumnezeu şi 
adevărata cinstire a lui Dumnezeu, este prigonită, este interzisă în lumea 
întreagă. 


Dar iată că Domnul zice Martei ca sora sa Maria a ales partea cea bună care nu se 


va lua de la ea. 
Şi dacă Dumnezeu Cuvântul zice, atunci putem 


crede că aşa şi este! Rămâne să ne străduim să aflăm şi noi partea cea bună. 


Celălalt cuvânt, mângâietor, care întăreşte pe acesta, este cuvântul cel din sfârşitul 
Apocalipsei, unde, socotesc eu că Hristos vorbeşte pentru epoca cea de sfârşit a 
istoriei, epoca noastră, socotesc: 

“Cel ce nedreptăţeşte, mai nedreptăţească. Cel ce se spurcă, mai spurce. Cel 
ce lucrează dreptatea, mai lucreze dreptatea. Cel ce se sfințeşte mai 
sfințească-se“ (Apoc. 22, 11). 


Și socotesc că e perioada asta, pentru că astăzi, ca niciodată, într-o măsură 
neîntâlnită altcândva în istoria omenirii, răul se dezlănţuie făţiş şi în toate 
aspectele lui şi poate îşi arată feţe pe care noi nu le cunoşteam că putea să le 
aibă. Şi socotesc că se poate acest lucru numai fiindcă Dumnezeu Cuvântul a zis: 
“Cel ce nedreptăţeşte, mai nedreptăţească. Cel ce se spurcă, mai spurce“. 


Socotesc că Hristos a putut fi prins în grădina Ghetsimani numai fiindcă a spus 
cuvântul: “Dar acesta este ceasul vostru şi puterea întunericului“. Dacă Cuvântul 
lui Dumnezeu nu ar fi zis asta, ar fi fost total cu neputinţă să Îl prindă. Ştim cel 
puţin un moment în viaţa lui Hristos când au fost trimişi ofiţeri să ÎL aresteze şi n- 
au putut, fiindcă, au zis după aia cărturarilor şi arhiereilor, că niciodată om nu a 
grăit ca Acest Om. Şi pentru puterea cuvântului Lui, n-au putut să-L aresteze. Ba şi 
în Ghetsimani, când a întrebat Domnul: “Pe cine căutaţi?” şi au zis “Pe lisus 
Nazarineanul” şi le-a răspuns Domnul: “Eu sunt” au căzut “de-andărătelea” şi... 
căzuţi puteau să rămână până astăzi. Aşa că dacă Cuvântul lui Dumnezeu dă voie 
şi se pronunţă, se va putea face acel lucru. 


Şi dacă vedem răutatea dezlănţuindu-se în lume este pentru că Dumnezeu are o 
Pronie pe care nu o înţelegem, o Pronie paradoxală (ba într-o măsură şi 
înţelegem ceva) prin care, cinstind libertatea omului — libertate care este poate 


semnul de căpătâi al asemănării omului cu Dumnezeu şi Dumnezeu Însuşi cinstește 
această libertate - găseşte un moment în istorie când dă şi răului libertate să 
meargă; şi să meargă până la capăt! Dar asta nu înseamnă că răul poate birui. 


Fiindcă avem şi cuvântul celălalt din Apocalipsa ca şi “Cel ce lucrează dreptatea, 
mai lucreze dreptatea. Cel ce se sfinţeşte mai sfinţească-se “ şi celălalt cuvânt spus 
pentru Maria că partea cea bună pe care a ales-o, aceea nu se va lua de la dânsa. 


Fraţi şi surori, dacă Cuvântul lui Dumnezeu a zis ceva, aşa cum a fost intru 
început: “Să fie lumină!“, şi a fost, deci ce a zis Cuvântul lui Dumnezeu, fi-va! 
Și ce nu a zis nu va putea fi. Aş vrea să înţelegem că toate se ţin în zidirea asta 
prin cuvântul tainic al lui Dumnezeu, şi asta să fie pentru noi mângâiere. 


Zile cumplite — vădit — vin şi vor veni, multe prorociri care erau de neînțeles, 
astăzi Sunt tehnologic realizabile, şi deci nu e cazul să nădăjduim spre zile mai 
bune. Zilele mai bune vor veni pentru cei care alegem partea cea bună, alegem pe 
Dumnezeu. Şi acea parte bună nu se va lua de la noi, nu pentru că noi putem să 
facem ceva bun. Cred că toţi avem conştiinţa păcatului nostru şi frica: “cum noi, 
în Slăbiciunea noastră vom întâmpina zile rele? “. Dar să avem [odată] cu frica 
aceasta şi acest lucru: pe baza cuvântului “ţine-ţi mintea în iad“, adică: fii 


realist, acestea trebuie să fie, “dar nu deznădăjdui!“. Și “nu deznădăjdui” 
înseamnă nădejde numai şi numai în mila lui Dumnezeu şi în puterea lui 
Dumnezeu. 


Omul numai păcate poate face de la sine. Dar Dumnezeu este dragoste, 
Dumnezeu este milă şi ne-a dat multe cuvinte de mângâiere. Şi cu aceste cuvinte 
aş vrea să vă îndemn: 

; de asemenea şi textele care se cântă mai ales la 
marile praznice, ca acest praznic al Maicii Domnului. 


Pe Maica Domnului femeia din popor a fericit-o ca fiind trupeşte Maica Acestui 
Om care vorbea aşa. Dar EI a zis: “da, drept este ce zici tu, că fericit pântecele 
care M-a purtat şi sânii la care am supt. Dar nu asta este pricina fericirii. Pricina 
fericirii ei este că... 


(44 


Şi despre Maica Domnului se zice într-un loc că nu a înţeles cuvântul Lui, dar l-a 
păzit în inima ei. Şi de mai multe ori se spune că păzea cuvântul în inimă. 


Cuvântul acesta este cuvânt de mângâiere fiecăruia dintre noi. Fiindcă un singur 


pântece a putut purta pe Acel prunc şi numai sânii Aceleia au putut hrăni pe Acel 
Prunc dumnezeiesc. Dar partea cea bună, dacă o alegem, aceeaşi mângâiere şi 
aceeaşi fericire poate fi tuturor. Şi aşa, să căutăm în Scripturi şi în Slujbele 

Bisericii ce înseamnă această “parte cea bună“, care este a fiecăruia şi a tuturor, 
fără nici o excepţie şi fără nici o limită. 


III 


Pr. conf. univ. dr. Constantin Necula - Priveghere la Intrarea Maicii 
Domnului în Biserică 


În numele Tatălui şi al Fiului şi al Sfântului Duh! Amin. 


Sărbătoarea aceasta a Intrării Maicii Domnului în Biserică este Sărbătoarea intrării 
Catedralei în Biserică. Aţi văzut de câte ori se cântă Maicii Domnului că este 
„Biserică sfinţită, în care Duhul cel Sfânt Şi-a găsit sălaş”, că este „Chivotul cel 
de taină”, sau, după cum spune o cântare grecească, „Catapeteasma în care s-a 
pictat mai întâi icoana lui Hristos”. Şi pe mine, ţin minte, m-a impresionat 
profund când Părintele Moldovan ne-a adus în față cântarea aceea: „Bucură-te, 
Catedrală, că astăzi în pântecele tău se hirotoneşte preot lisus Hristos”. lată, 
aşadar, importanţa nemăsurată a Maicii Domnului. 


Ştiţi că de astăzi, conform rânduielii canonice, se pot cânta colinde fără nici un fel 
de împotriviri din partea nimănui. Şi m-am gândit ce răsturnare de logică face 
Biserica înaintea ochilor noştri! Ştiţi că, de obicei, băieţii când fac curte fetelor, 
mirii, când curtează miresele, le colindă. Mirele merge şi colindă mireasa. Dar ia 
uitaţi-vă voi atent că de astăzi începând, mireasa colindă Mirele. Biserica, mireasa 
lui Hristos, Îl colindă pe Mirele Hristos. Şi bucurie mare se va face, nu neapărat 
pentru că avem fond dogmatic în colinde sau pentru că este liturgic sau canonic să 
fie aşa, ci pentru că orice cântare adusă spre slava lui Dumnezeu, care poate ţine 
inima blândă şi curată şi Sufletul înălțat, este bineprimită înaintea lui 


Dumnezeu. De ce vă spun toate acestea? Pentru că, din păcate, am început şi noi să 
cădem în ispita de a vedea în Biserică numai o instituţie. Adică e ca şi cum, dacă 
stau cu capul în uşa Bisericii, m-aş mântui. Sau, dacă nu ţin „sfintele parăstase” cu 
sute de „sfinte colive” şi binecuvântatele celelalte lucruri despre care noi zicem că 
aparțin tradiţiei Bisericii, toată lumea s-ar înfuria şi ar sări pe capul nostru. Cum îşi 
pune, în schimb, o fată batic pe cap, toată lumea o acuză de sinuzită! Cum poartă 
preotul reverenda, cum este socotit mult prea rigorist! Cum citeşte preotul 
rugăciunile de la Liturghie, cum auzi: Ăsta e eretic! Cum se întâmplă ceva, care 
ține, de fapt, de canonul adevărat al Bisericii, imediat eşti situat în partea cealaltă a 
il 


Știu că nu v-a picat prea bine ce v-am zis şi, de obicei, în predici nu se prea bagă 
astfel de elemente. Dar aş vrea totuşi să vă spun şi ce am văzut într-un film despre 
un spital.La un moment dat este adusă înjunghiată o prostituată şi pusă acolo, pe 
masa de operaţie. Şi când se apucă medicul tânăr să-i opereze tăietura din 
abdomen, ea îi spune: „Află că sunt bolnavă de SIDA”. Ăsta se înfioară, se tulbură, 
se îndepărtează şi începe să lucreze lângă medicul celălalt, unde mai era, într- 
adevăr, o victimă, dar care mai putea să reziste mult şi bine. Fata trăgea să moară. 
Apare un medic mai bătrân - întotdeauna bătrânii ar trebui să fie mai înţelepţi, şi-n 
cazul acesta a fost - şi se apucă foarte rapid s-o coasă, să lucreze la ea. Apoi îl 


întreabă pe tânăr ce s-a întâmplat şi, răspunzându-i-se că fata are SIDA, îi zice: 
„Va trebui să-mi aduci un argument foarte important şi foarte puternic ca să-ţi iert 
ceea ce ai făcut tu acum”. Şi continuă: „De azi începând, nu mai operezi niciodată. 
leşi afară din spital!” 


S-a blocat săracul tânăr. Era cum suntem noi toţi, ăştia care dăm din coate să ne 
ajungem un pic. Tânăr şi orgolios. Normal. Rănit profund, i-a zis: „N-am nici un 
argument. Nu-mi închipui ce argument aş putea să aduc”. Fetei trebuia să i se facă 
operaţie în continuare. Este pregătită pentru operaţia respectivă şi apare tânărul 
medic, şi-şi cere iertare dinaintea ei: „Erai şi prostituată şi bolnavă de SIDA şi m- 
am temut să risc. Am stat în faţa a zeci de bolnavi de SIDA şi niciodată nu m-am 
gândit că s-ar putea să-mi facă rău. Dar pe tine te-am văzut prostituată şi m-am 
scârbit, m-am stricat. Te rog să mă ierți... Am greşit profund”. Şi pleacă. Bătrânul 
vine în întâmpinarea lui şi-l întreabă: „Am auzit c-ai vorbit cu bolnava şi că ţi-ai 
cerut iertare. Aşa e?” „Da.” „Păi tu nu-ţi dai seama în ce poziţie ne pui pe noi, cei 
din spital, când se va vedea ce tâmpit de medic avem?!” La care tânărul răspunde: 
„Îmi dau seama, dar nu mă interesează”. „Cum adică? Nu te interesează în ce 
poziţie e pus spitalul?!” „Nu.” „Păi cum aşa? E o prostituată mai importantă decât 
instituția noastră?” „Da.” „O femeie a trotuarului e mai importantă decât spitalul 


nostru, decât instituţia noastră?!” „Da.” „Bine, îmbracă-te şi hai să mergem la 
operaţie!...” 


Să nu uitaţi, fraților, că aveţi de mântuit oameni. OAMENI! N-aveţi de mântuit 
nici speculaţii filosofice, nici speculaţii teologice, nici rigorisme, n-aş putea spune 
nici canoane, că poate mă întind prea mult, dar nici canoane! Voi veţi avea de 
mântuit cu canonul, cu rigorismul, cu ritualul - dar dat pe măsura fiecăruia în parte 
- oameni, chipul slavei lui Dumnezeu, măcar deşi rănit de păcate. 


Dacă vreţi, astăzi, Maica Domnului intrând în Biserică, încălcând rigorismul, ne 
dovedeşte că există mântuire şi în afara îngustimilor noastre. Nu vă spun toate 
acestea ca, devenind preoţi, să împărtăşiţi pe toată lumea sau să spovediţi cum vă 
taie capul, ori să vă purtaţi cum vreţi. Ci ca să vă fac să pricepeţi că pastorația are 
şi partea aceasta de iconomie, de dragoste. Şi dacă nu veți merge să vestiți 
oamenilor un Dumnezeu al dragostei şi al iubirii, zadarnică este misiunea voastră! 
Nu vă minţiți! Pe nimeni n-o să mântuiască sumedenia noastră de denumiri 
teologice, de psiho-teologie sau pseudo-teologie sau mai ştiu eu cum. Ci ne va 
întreba Hristos ce am făcut pentru ceilalți. Şi Maica Domnului este - zic eu - astăzi, 
un îndemn ca să pricepem ce avem de făcut. 


Aş vrea să mă mai opresc la un singur aspect al sărbătorii de astăzi. Vă vor ataca 
probabil sectarii, dacă veţi ieşi mâine pe stradă, şi vă vor întreba care este legătura 
dintre Intrarea Maicii Domnului în Biserică şi Sfânta Scriptură. Şi va trebui să 
găsiţi argumente scripturistice, din Biblie, ca să-i mulţumiţi. 


Dar va trebui să priceapă, o dată pentru totdeauna, că noi nu facem din Sfânta 
Scriptură carte de filosofie, ca să vedem dacă Maica Domnului mai are sau nu mai 
are feciorie după naştere, precum nu facem din Sfânta Scriptură nici material de 
meditații transcendente sau de ezoterisme. Ci noi o iubim pe Maica Domnului! Şi 
când o iubeşti pe Maica Domnului nu-ţi mai trebuie nici un argument. Și m-am 
gândit cum a ştiut Maica Domnului ce inimă a avut fiecare dintre noi, venind 
încoace, şi cât de mult ne-a ajutat în cântare şi în slujire, pentru că a văzut că n-am 
venit să ne dăm rotunzi, ci să-l cântăm lui Dumnezeu prin ea. Şi ea a mijlocit 
pentru noi. 


Țineţi minte că la Litie tot timpul ne rugăm să ni se înmulțească pâinile. Să ştii că 
la prima Litie pe care am slujit-o noi la Facultate, am avut numai jumătate de 
pâine. Astăzi deja avem patru. S-au înmulţit. Eram numai zece oameni atunci, iar 
acum suntem jumătate de capelă, semn că Maica Domnului este lesne mijlocitoare 
înaintea Mântuitorului nostru lisus Hristos. 


Mi-am mai adus aminte de ceva. Eram pe tren şi un sectar îmi reproşează: „Ce tot 
o cinstiți atâta şi o mai măriţi pe femeia aceea?!” I-am spus: „Frate, lasă! Lasă!” 
Săracul... Să vă rugaţi pentru cei care nu cred în puterea Maicii Domnului şi în 
dragostea ei. Sunt nişte handicapaţi. Nu ştiu ce înseamnă. Dacă ei n-au avut 
bucuria de a o întâlni pe Maica Domnului, de unde să ştie?! Arătaţi-le că ea este 
cea care vine de fiecare dată în întâmpinarea noastră. Ea este cea care ne poartă sub 
Acoperământ. Poate v-a zis Părintele Bria că termenul corect nu este acoperământ, 
ci umbră, umbra Maicii Domnului. 


Cei care aţi fost la Mănăstirea Bistriţa aţi văzut acolo, exact la intrare, o icoană 
deosebit de interesantă, unde Maica Domnului are sub Acoperământul ei într-o 
parte pe boierii şi voievozii neamului - în frunte cu „preşedintele ales al României” 
-, iar în partea cealaltă pe preoţi, în frunte cu arhiereii, semn că sub Acoperământul 
Maicii Domnului domneşte egalitatea. Pentru că ea ne iubeşte pe toţi la fel. Falsă 
este impresia celor care spun că în faţa lui Dumnezeu unii au prioritate. Nu este 
adevărat! Dumnezeu ne iubeşte pe toţi în mod egal. Noi nu suntem egali în iubirea 
noastră faţă de Dumnezeu. 


Dumnezeu să ne dăruiască putere să facem din Intrarea Maicii Domnului în 
Biserică o primă etapă de intrare a Maicii Domnului în templul slavei lui 
Dumnezeu, care este fiecare dintre noi. 


Cei care vă mai îndoiți că Maica Domnului vă poate da ajutor oricând, oriunde şi 
oricum, încercaţi s-o rugaţi, întrebând-o ce să faceţi ca să vă mântuiți. Dacă vă 
uitaţi bine de tot la viaţa ei, veţi vedea că o să vă mântuiască ascultarea, smerenia, 
fecioria, rugăciunea, postul şi, mai cu seamă, intrarea în Biserică. 


Dumnezeu să vă binecuvânteze şi să vă aibă în pază! Amin. 


(Capela Facultăţii de Teologie - Sibiu, 1999) 


Ierodiacon Visarion lugulescu - Predică la Praznicul Intrării Maicii Domnului 
în Biserică 


Ascultă fiică şi vezi şi pleacă urechea ta şi uită poporul tău şi casa părintelui tău, 
că a poftit Împăratul frumuseţea ta, că El este Domnul tău (Ps. XLIV, 12-13). 


Fraţi creştini, toate faptele sfintei Fecioare Maria sunt vrednice de mirat şi pline de 
învățături pentru noi. Pentru aceasta Sfânta Biserică, n-a lăsat nici una din aceste 
fapte strălucite fără să nu le pună înainte ca o pildă, după care să ne cârmuim viaţa 
şi să ştim pentru ce ne închinăm ei şi pentru o cinstim cu atâta evlavie. 


Dintre toate jertfele aduse lui Dumnezeu, în afară de jertfa ce i-a fost adusă de Fiul 
Său lisus Hristos pe crucea de pe Golgota, cea mai plăcută a fost aceasta a 
Preacurate Fecioare Maria, pe care o sărbătorim astăzi, adică aducerea ei ca jertfă 
la etatea de trei ani, în biserica lui Solomon din Ierusalim. Ea vine condusă de 
părinţii săi ca să se afierosească în chip solemn lui Dumnezeu. 


Erau doi soţi bătrâni loachim şi Ana. Aceştia nu aveau copii, însă făceau multe 
milostenii, post şi rugăciuni cu lacrimi, ca să le dăruiască şi lor Dumnezeu un 
copil, făgăduind ei că pe acel copil îl vor dărui lui Dumnezeu. După ani de 
stăruinţă şi rugăciuni, Milostivul Dumnezeu le-a dat o copilă cu totul sfântă şi 
aleasă, pe care o numiră Maria. Mare bucurie a cuprins inimile acestor bătrâni, 
când s-a născut Fecioara Maria. 


Trecând trei ani de la naşterea ei, părinţii loachim şi Ana s-au ţinut de făgăduință şi 
au venit să aducă în biserică ca un dar sfânt, pe Fecioara Maria, închinată lui 
Dumnezeu. Făcând ei multă pregătire, au adunat în Nazareth toate rudeniile lor, 
căci Sfântul Ioachim era de neam împărătesc, iar Sfânta Ana, de neam arhieresc. 
Au îmbrăcat atunci pe Fecioara copilă cu podoabe împărăteşti şi au chemat şi pe 


alte fecioare tinere pe care le-au împodobit şi le-au rânduit să meargă înainte cu 
făclii aprinse în mână cântând din gură psalmii lui David. In mijlocul acestui alai 
se găseau loachim şi Ana cu Sfânta Fecioară. 


Ajungând la Ierusalim, i-au înconjurat mulţime de popor, care privea mirată de 
această adunare neobişnuită de copii împodobiţi. Aşa cu toţii au mers la Templul 
lui Solomon, sau la Biserica cea Mare din Ierusalim. S-au împlinit atunci cuvintele 
scrise de David proorocul care zice: "Ascultă fiică şi vezi şi pleacă urechea ta şi 
uită poporul tău şi casa părintelui tău, că a poftit Împăratul frumuseţea ta, că El 
este Domnul tău. Aduce-se-vor Împăratului fecioare în urma ei, prietenele ei se 
vor aduce ie”. 


Când au ajuns Sfinţii părinţi cu copila Maria în faţa bisericii unde îi aşteptau 
preoții, s-au oprit înaintea celor 15 trepte. Atunci prunca Fecioară a început să 
urce singură treptele, până la treapta cea mai de sus, fără a se opri pe fiecare 
treaptă după cum era rânduiala. Deci primind-o Zaharia preotul, tatăl Sfântului 
loan Botezătorul, pentru că dânsul era preotul cel mare de rând atunci, a luat-o de 
mână şi a dus-o direct în sfânta sfintelor, acolo unde niciodată nu intra parte 
femeiască şi nici preoţii, ci numai arhiereul o dată pe an, atunci când aducea jertfă 
de sânge pentru neştiinţele poporului. Acolo i-au dat ei loc de rugăciune. 


După ce au încredinţat-o sfinţii părinţi pe Fecioara Maria în mâinile preoţilor şi 
după ce au dat-o în grija celorlalte fecioare, lăsând darurile aduse de ei ca ardere de 
tot, au zis aceste cuvinte din Psalmul XLIV, 12 pe care le-aţi ascultat în timpul 
slujbei de la utrenie: "Asculză fiică şi vezi şi pleacă urechea ta şi uită pe poporul 
tău şi casa părinţilor tăi”. 


Ascultă, adică, glasul Domnului, pleacă-ţi urechea ta înaintea Sfinţilor preoți, 
uită casa în care te-ai născut, uită pe părinţii tăi, căci iată a poftit Împăratul 
frumuseţea ta. Tu nu te-ai născut pe lume ca să te veseleşti de cele pământeşti, 
nici Să guşti din bucuriile cele copilăreşti şi omeneşti, ci te-ai născut din 
rugăciune ca Să trăieşti în rugăciune. Te-ai născut ca Să trăieşti spre bucuria 
lumii întregi; deci tu multe dureri vei purta în inima ta copilă! 


Tu casă şi averi pe pământ nu vei avea, dar prin curăţia ta te vei face biserică 
veşnicului Dumnezeu. Străină va fi viaţa ta de bucurii, de râsete şi veselie, dar 
prin lacrimile tale vei şterge toată lacrima de pe faţa pământului. Pe pământ vei 
trăi ca cea mai săracă roabă a Domnului, dar după plecarea ta de aici, te vor 
ferici toate neamurile pământului! Intră copilă în Sfânta Sfintelor şi roagă-te 
acolo pentru toate neamurile pământului! Roagă-te pentru templu! Roagă-te 


pentru Galileia şi pentru Nazareth! hRoagă-te pentru noi părinţii tăi cei 
îmbătrâniţi de zile! Noi ne vom întoarce acasă şi poate nu ne vei mai vedea în 
trup, dar tu rămâi în casa Domnului Dumnezeului nostru. Să nu te întristezi că 
fe părăsim pe tine, căci Domnul te va lua, fiindcă a poftit Împăratul frumuseţea 
ta. Nu te întrista Marie, ci bucură-te fiica noastră şi a Sionului ceresc! Veseleşte- 
te copilă sfântă, căci tu eşti aşteptarea tuturor neamurilor şi împăcarea lui Adam 
cu Dumnezeu. 


După aceste cuvinte, mulțumind sfinţii părinţi, loachim şi Ana, lui Dumnezeu că 
şi-au putut împlini făgăduinţa lor, s-au întors cu pace la Nazareth. Mai veneau din 
când în când ca să-şi vadă fiica şi s-o îndemne spre trăire îngerească, dar nu 
după mult timp, fiind bătrâni, au adormit trecând din viaţa aceasta. 


Sfânta Fecioară Maria a rămas în casa Domnului, fiind umbrită în toate zilele 
vieţii ei de Prea Sfântul Duh. Din zi în zi şi-a înfrumusețat sufletul, sfinţindu-se, 
şi aşa a devenit Mireasa în care s-a coborât Dumnezeu, întrupându-se în chip 
tainic într-însa. 


Este bine să se ştie, că împrejurul bisericii aceleia, erau mai multe case în care 
locuiau cei ce slujeau Domnului. Chiar lângă zidul bisericii se afla o clădire cu trei 
rânduri, fiecare rând având câte 30 de încăperi. În aceste camere locuiau un fel de 
călugări ai Legii Vechi, trei feluri de oameni care erau dăruiți să slujească 
Domnului în biserică. 


— În primul rând erau fecioarele cele cu totul curate care-și păzeau fecioria 
până la sfârşitul vieții. 

— În al doilea rând erau văduvele care se hotărau să-şi păzească văduvia 
până la moarte. 

— În al treilea rând era aşa numita ceată a nazareilor, care de asemenea erau 
închinaţi Domnului pentru toată viaţa lor. 


Fecioara Maria, încredinţându-se unor fecioare mai în vârstă, petrecea cea mai 
mare parte din viaţa ei în rugăciune şi vorbire cu Dumnezeu, prin citirea 
Sfintelor Scripturi. Ducea o viaţă îngerească. Dimineaţa se ruga în Sfânta 
Sfintelor, până la ora nouă. Apoi până la ora trei, lucra cu celelalte fecioare lucru 
de mână torcea lână şi in, ţesea mătase pentru veșmintele preoțești şi altele. 


Se spune că, însăşi cămaşa de in cea necusută de mână, pe care a purtat-o 
Domnul Hristos, Fiul ei cel scump, a fost ţesută şi împletită chiar de Maica 
Domnului. 


În timpul mesei Fecioara Maria nu mânca cu celelalte fecioare, ci se ducea 
înăuntrul bisericii, unde se ruga până târziu. Acolo venea Sfântul Arhanghel 
Gavriil şi îi aducea pâine îngerească. Această mâncare fiind îngerească tot 
trupul şi sufletul ei se îndumnezeise, iar rugăciunile ei erau ca focul. Ea vorbea 
acum cu îngerii, iar bucuriile ei erau negrăite, supunerea desăvârşită şi 
smerenia dumnezeiască. Acolo în Sfânta Sfintelor, uitase cu totul de casa 
părintească din Nazareth şi acolo a învăţat să trăiască ca un înger, căci acolo a 
gustat din hrana cerească, hrana îngerilor şi din bucuriile Duhului Sfânt. 


Acolo a auzit şi suspinele Evei şi plânsul lui Adam în iad. Acolo asculta durerile 
tuturor popoarelor cele robite de păcate. Acolo a înţeles Fecioara din scrierile 
sfinților prooroci ce taină negrăită face Dumnezeu prin ea. 


De aceea, iubiţi creştini, mare şi minunat este praznicul de astăzi, cum o fecioară 
mică de trei ani părăseşte casa părinţilor ei şi se duce, în casa lui Dumnezeu, în 
biserică, unde petrece numai în rugăciuni 12 ani. Se deprinde acolo să vieţuiască 
din pruncie cu îngerii. 


4 Veniţi dar astăzi, iubiţilor creştini, de pretutindeni, să lăudăm intrarea celei 
pline de Dar în biserica Domnului. 

4 Veniţi tineri şi tinere, bătrâni şi copii, mame şi fecioare! 

4 Veniţi astăzi la sfintele biserici, să cinstim cu dragostea noastră, cu 
rugăciunile şi cântările noastre, cu făcliile şi cu inimile noastre, pe Maica 
lui Dumnezeu care a intrat să se roage pentru noi în Sfântul Altar. 

4 Veniţi să cinstim pe Fecioara cea neprihănită, care a născut pe Mântuitorul 
lumii! 

4 Veniţi să cinstim pe Maica Mântuirii noastre, pe Maica vieţii, pe Biserica 
Dumnezeului celui viu! 


Bucură-te Nazaretul Galileii! Bucuraţi-vă creştinilor că zi de mare bucurie este 
astăzi! Astăzi este începutul mântuirii noastre. 


Fraţi creştini, 
La rostirea acestui nume 


se înfioară cerurile, se umplu de bucurie şi nădejde sfântă sufletele 
pământenilor creştini şi se cutremură de spaimă şi de frică adâncurile iadului şi 
demonii. Prin puterea acestui nume cad biruiți vrăjmaşii, se sfărâmă 
încheieturile iadului şi se dezleagă păcatele. Prin puterea acestui nume se 
vindecă rănile şi durerile sufleteşti şi trupeşti, deschizându-se porţile raiului 
pentru cei ce cred în acest nume Sfânt şi Scump, lisus Hristos. 


Afară de acest nume dumnezeiesc, mai este încă un nume a unei fiinţe omeneşti 
scumpe, care s-a preamărit cu sfinţenia în cer şi pe pământ. Acest nume s-a 
îmbrăcat cu mărire şi strălucire divină, tot prin lisus Hristos. Acest nume Maria 
este numele Maicii Domnului. 


Maria înseamnă Doamnă, Sfântă, Împărăteasă, Regină. Maria mai înseamnă 
Mare Amară şi Steaua Mării. Aceste cuvinte, cu însemnătatea lor, se potrivesc de 
minune la viaţa Sfintei Marii. Să le cercetăm mai de aproape aceste înţelesuri, ale 
numelui Maria, sau Miriam pe evreieşte. Din ele putem învăţa multe. Ne vom opri 
câte puţin asupra fiecăruia în parte. 


Am Spus că acest nume mai înseamnă Mare Amară, şi dacă privim mai 
îndeaproape, viaţa Preacuratei Fecioare, ne încredințăm că această viaţă a fost într- 
adevăr, o mare plină de amărăciuni. 


În etate de trei ani, este adusă de părinţii ei în biserică astăzi închinată 
Domnului. 


La puţin timp este părăsită de bătrânii ei părinţi, care au murit, lăsând-o în 
grija lui Dumnezeu şi a preoţilor bisericii. 
In frigul iernii într-o peşteră, a născut Sfânta Maria pe Mântuitorul lumii. 


La 40 de zile după naştere, îi vesteşte bătrânul Simeon jalnice cuvinte, 
spunându-i că sabia va trece prin inima sa. 

După puţin timp, a trebuit să fugă Sfânta Fecioară cu pruncul în Egipt, 
departe de amenințările răului şi a înfricoşatului Irod. 

Apoi cine nu ştie câte a trebuit să sufere la Patima Fiului său? Ce durere 
mare, ce lipsă de milă din partea omenirii, pentru Fiul ei cel iubit! Ea 
priveşte la rănile adânci de la mâini şi picioare. Ea priveşte la coasta 
împunsă şi la faţa Lui acoperită de sânge şi sudorile morții. În faţa ei de 
martiră se oglindeşte cu adevărat o mare de dureri, o mare amară. 


lată acum însemnătatea numelui "Steaua Mării”. Pentru noi cei care călătorim 
pe această mare înviforată a vieţii, în această vale a plângerii de pe pământ, ea, 
Maria ne ajută să trecem în chip minunat printre norii cei grei, printre vijelii şi 
furtună. Ca o stea luminoasă apare pe cerul vieţii noastre numele Prea Sfintei 
Maria şi ne luminează calea întărindu-ne nădejdea izbăvirii. 


Cuvântul Maria am spus că mai înseamnă Stăpână, Doamnă şi Împărăteasă şi 
chiar aşa a fost numită Preacurata Fecioară de la începutul creştinismului. Aşa 
o numesc şi astăzi toate popoarele creştine. Noi îi zicem în rugăciunile ce se fac în 


biserică şi acasă, Stăpâna noastră de Dumnezeu Născătoare şi pururea Fecioara 
Maria. 


Stăpână îi zic şi celelalte popoare în limbile lor, Împărăteasă sau Doamnă. Italienii 
o numesc Madona, iar spaniolii Seniora. Pe lângă aceste nume Maica Domnului 
mai are o mulțime de alte nume care mai de care mai frumoase, mai drepte şi mai 
adevărate. Când citim în acatistele închinate ei găsim minunate numiri ca: Maica 
Vieţii, Maica Mielului şi a Păstorului, Maica Luminii şi aşa mai departe. Luaţi 
seama cât de drepte şi potrivite sunt toate aceste numiri ale Maicii Domnului. 


Din şirul nesfârşit de femei care în decursul veacurilor, au trăit pe acest pământ, 
nici una nu se poate asemăna cu Preacurata Fecioară Maria. Virruţile ei sfinte vor 
rămâne de-a pururi pilde vii pentru întreaga lume. Atâta credinţă, nevinovăție, 
bunătate, blândeţe, sfinţenie, supunere faţă de hotărârile lui Dumnezeu şi atâta 
smerenie sfântă nu întâlnim la nici una din femeile acestei lumi. 


Istoria popoarelor vechi ne înşiră puţine pilde de femei vrednice de admiraţie. De 
ce? Din cauza robiei şi a înjosirii în care au trăit femeile tuturor popoarelor până la 
venirea Domnului lisus Hristos atât la noi cât şi pretutindeni. Chiar şi astăzi 
femeile popoarelor care nu s-au încreştinat trăiesc într-o mare păgânătate şi robie. 
La toate popoarele vechi din Asia Centrală şi din partea sud-vestică a Asiei 
domnea şi mai domneşte şi astăzi poligamia. 


Aceasta înseamnă că fiecare bărbat are dreptul să ţină mai multe femei, iar acestea 
trebuie să servească lui ca nişte roabe. Tot aşa de tristă era starea femeilor la 
popoarele din Africa Centrală. La Babiloneni, fetele de măritat erau scoase în piață 
la vânzare, ca vitele. Cele mai frumoase erau date celui care da preţul cel mai bun. 


În Persia veche, bărbatul îşi ţinea femeile închise în casă, în aşa-numitele haremuri, 
ca şi turcii mai pe urmă. La locuitorii din vechime ai Indiei, femeile nu erau altceva 
decât nişte ființe nenorocite, sortite să trăiască viaţa întreagă în cea mai amară 
robie. Asupra tuturor femeilor, chiar şi la cele din treapta cea mai înaltă, apăsa 
mizeria, ocara şi disprețul. 

A tăia un copac verde şi a ucide o femeie, pentru locuitorii Indiei vechi erau greşeli 
egale. În legea lor se spunea că bărbaţii trebuie să ţină femeile zi şi noapte într-o 
stare de teroare. În alt capitol al legii lor se spunea că trei feluri de persoane nu au 
voie să aibă avere proprie şi anume: femeia, copilul şi robul. Tot ce câştigă ei, 
câştigă pentru bărbatul căruia îi aparțin. 


În Persia veche, dacă murea bărbatul era înjunghiată lângă mormânt şi îngropată cu 
el una din femeile acestuia şi anume aceea care l-a iubit mai mult. Chiar şi la vechii 
germani, soarta femeii era tot atât de tristă. Ea muncea din greu, nu avea voie să 
aibă avere, iar dacă murea bărbatul era incinerată împreună cu el. 


La greci, bărbaţii, chiar şi cei mai bogaţi, îşi ţineau femeile închise în odaia cea 
mai din fund şi se spune că ele nu aveau voie să iasă din casă nici ziua, decât în 
cazuri excepţionale, iar noaptea, numai într-o trăsură şi cu o făclie aprinsă. La 
romani, căsătoria se făcea printr-un fel de vânzare. 


La evrei, femeile se cumpărau. Evreul ţinea patru femei, dintre care două erau 
sclave. Bărbatul putea să alunge una din ele, oricând vroia, fără nici o pricină. Era 
de ajuns să nu-i convină ceva şi-i dădea o scrisoare de despărţire, prin care ea nu 
mai era soţia lui. 


La mahomedani era tot aşa. În scriptura lor numită Coran, care are 114 capitole, 
scria aşa: "Bărbaţilor, aveţi dreptul să vă luaţi femei după măsura averilor voastre, 
iar cine nu are destulă avere ca să-şi ia în căsătorie femei libere de credință 
mahomedană, poate să-şi ia şi sclave mahomedane. Mahomed porunceşte 
credincioşilor săi, ca femeile neascultătoare să fie bătute cu biciul. 


La chinezi, fetele de măritat se vindeau. Mirele făcea negoţul cu tatăl miresei. Pe 
fată nu o întreba nimeni dacă vrea sau nu să se mărite. Mirele nu-şi vedea mireasa, 
decât după ce a plătit pentru ea preţul conform învoielii. Mireasa, închisă într-o 
trăsură, era dusă până înaintea uşii lui, iar părinţii îi predau acestuia cheia trăsuri. 
Mirele descuia uşa şi se uita dacă îi plăcea mireasa, o lua în casă, iar dacă nu, o 
trimitea înapoi. În acest din urmă caz el pierdea însă banii pe care-i plătise pentru 
dânsa. Bărbatul putea divorța foarte uşor de femeie, trimițând-o înapoi la părinți 
sau vânzându-o altuia, ca să scoată cel puţin o parte din banii pe care i-a dat când a 
cumpărat-o” 


Amară ar fi soarta şi a femeilor creştine din ţara noastră, dacă nu ne-am fi născut 
creştini, din părinţi creştini, dacă nu am fi cunoscut pe Mântuitorul Hristos care 
prin învăţătura Sa dumnezeiască a îmbunătăţit soarta femeilor în lume şi dacă n-ar 
fi fost Preacurata Fecioara Maria pe care o prăznuim noi astăzi. De aceea fiecare 
femeie creştină, trebuie să aibă recunoştinţă mare către Domnul şi Maica Sa şi să 
se păzească cu sfinţenie legile şi învăţăturile, să iubească biserica, să păstreze 
obiceiurile sfinte şi să-şi crească copiii în frica lui Dumnezeu. 


Dar ce vedem noi astăzi? Femeile urmează, am putea spune două căi: unele 
urmează Evei, care s-a învoit cu diavolul şi a făcut păcatul strămoşesc care apasă 
asupra întregului neam omenesc, iar altele urmează Maicii Domnului, prin care s- 
au ridicat păcatele omenirii. 


Acele femei care urmează Evei, nu ţin seama de voile şi poruncile lui Dumnezeu 
aşa cum nici Eva nu a ţinut seamă de porunca Domnului Dumnezeu, ci a ascultat 
sfaturile şarpelui, îndemnurile balaurului celui viclean şi a lepădat porunca lui 
Dumnezeu şi legea Lui. Astfel femeile se ţin de amăgirile necuratului, iubind luxul, 
linguşelile şi plăcerile cele trecătoare ale lumii acesteia, uitând de îndatoririle lor 
față de soţi şi copii, ameţite fiind de dorul de mărire, de stăpânire şi strălucire 
lumească, călcând poruncile Domnului. 


Au luat o mare îndrăzneală în cele rele, femeile, şi cu multă neruşinare îşi 
necinstesc trupurile şi sufletele lor. Ba unele au ajuns aşa cum spunea un sfânt 
părinte - Sfântul Efrem Sirul - un fel de prăvălie a demonilor, de vânzare a 
sufletelor oamenilor. Aceste femei nu mai văd nimic altceva în lumea aceasta, 
decât bani, bărbaţi, lux şi petreceri, fiind stăpânite tot timpul de păcat. 


Dar, cele ce urmează Sfintei Fecioare Maria, au caldă recunoştinţă şi se străduiesc 
din toate puterile să calce pe urmele acestei curate Fecioare, să calce treptele sfintei 
biserici, venind aici în casa Domnul Domnului unde a venit şi Sfânta Fecioară. Vin 
aici să se închine lui Dumnezeu, să-i aducă jertfa laudei şi daruri binecuvântate şi 
curate la Altar. 


Vin aici cu înflăcărare să cânte Fiului Fecioarei, aşa cum au cântat atâtea sfinte 
fecioare în decursul vremurilor. Urmaşele Sfintei Fecioare Maria, se străduiesc să 
fie blânde, smerite, cât mai modeste şi cât mai ascultătoare de părinții lor 
duhovniceşti. 


Ele nu se pot niciodată împăca cu păcatul, cu minciuna şi cu necurăția. Ele iubesc 
sfințenia, se hrănesc din Preacuratele Taine, se spovedesc, se împărtăşesc şi îşi 
cresc sufletele lor în sfinţenie, iar trupurile lor în curăţenie, ca Sfânta Fecioară. 


Femeile care urmează Evei sunt femei rele, lipsite de frica Domnului, ele vor să se 
facă numai voia şi dorinţele lor proprii mai presus de toate. De aceea sunt o 
nenorocire pentru soţii şi copiii lor şi chiar pentru societate, căci sunt lipsite de 
orice simţ al datoriei şi îşi petrec viaţa numai în dorințe şi desfătări, în 
nemulțumiri, gâlcevuri şi lupte pentru lucruri de nimic. 


Neavând frica lui Dumnezeu, multe au ajuns groaza familiei, căci cu drept cuvânt 
zice înțeleptul Solomon: "Mai bine este a trăi în pământ pustiu, decât cu o femeie 
rea”. Acelaşi lucru îl subliniază şi înțeleptul lisus Sirah, când zice: "Nimic nu este 
mai rău ca femeia rea; mai bine este a trăi cu leul şi cu balaurul în pustie, decât 
cu femeia rea”. 


Desigur, aceasta numai când femeia se ceartă cu bărbatul zi şi noapte, de dragul de 
a se certa. Dar când femeia e plină de frica lui Dumnezeu şi îşi îndeamnă bărbatul 
să vină la biserică, să se lase de beţie, tutun şi de păcatele desfrâului, aceasta nu se 
mai cheamă femeie rea. Aceasta este o femeie bună, plină de grijă pentru binele 
casei şi a copiilor. De aceea mai zice înțeleptul Solomon că femeia plină de virtuţi 
este comoara bărbatului sau, o mare podoabă pentru familie şi îngerul casei. 
Pentru aceasta mamelor şi surorilor, nu urmaţi Evei! 


Urmaţi PreaSfintei şi curatei Fecioare Maria! Iubiţi credinţa, iubiţi virtuțile 
alese! Luptaţi-vă să faceţi voia lui Dumnezeu întru toate! Fiţi pline de evlavie, de 
blândeţe şi de bunătate! Purtaţi grijă de binele sufletesc al membrilor familiei! 


Fiţi îngerul lor păzitor şi atrăgător spre calea adevărului şi a credinţei! Păziţi 
obiceiurile sfinte creştineşti! Îndemnaţi pe soți şi pe copii, prin pilde şi cuvânt, să 
se roage lui Dumnezeu, să vină la biserică, să fie buni, blânzi, iertători şi 
omenoşi faţă de oricine. 


Faceţi din casele voastre un colţ de biserică, împodobindu-le cu sfinte icoane şi 
rugaţi-vă cât mai mult cu credinţă şi cu dragoste. Aprindeţi înaintea sfintelor 
icoane, candela, tămâie şi lumânări şi se va aprinde şi candela sufletelor copiilor şi 
bărbaților voştri. Nu lăsaţi copiii să trăiască necununaţi, că sunt în ghearele 
necuratului şi a păcatului de moarte ce se cheamă desfrânare. 


Toţi cei ce sunt necununaţi sunt pe calea celui rău, pe calea iadului. Nimic nu le e 
primit până nu se cunună. Casa unde trăiesc cei necununaţi este blestemată. Casa 
unde trăieşte un desfrânat arde în foc şi toate relele se adună acolo. Vai de aceia şi 
aici în lumea aceasta că o să le plătească din plin, dar mai ales dincolo, unde îi 
aşteaptă muncile iadului, dacă nu se întorc. 

Să ne gândim la Maica Domnului cu câtă dragoste se ruga pentru neamul omenesc 
în Sfânta Biserică şi cum s-a adus pe sine jertfă vie pentru Dumnezeu, iar noi din 
fugă ne spovedim şi cu puţină credinţă ne împărtăşim pentru ca după aceea să ne 
întoarcem iarăşi la plăcerile şi păcatele noastre. 


Pentru aceasta iubiţi creştini, cu ochii aţintiți la Sfântul chip al Maicii Domnului 
din sfânta icoană când ne rugăm, să ne aprindem de dragoste sfântă şi să-i urmăm 
cu multă râvnă pe cât putem vieţii Prea Sfintei Fecioare Maria, a cărei sfântă 
Intrare în Biserica Domnului prăznuim astăzi şi aşa cu toţii să zicem: 


In Biserica Slavei tale stând, în cer a sta ni se pare nouă Născătoare de 
Dumnezeu, ceea ce eşti uşă cerească. Deschide nouă uşa milostivirii tale! 


Amin. 


Pr. lon Cârciuleanu - Predică la Praznicul Intrării în Biserică a Maicii 
Domnului 


In planul mântuirii neamului omenesc din robia păcatului strămoşesc, Sfânta 
Fecioară Maria a avut un rol covârşitor. Ea a fost hotărâtă de Dumnezeu din 
veşnicie spre a naşte pe Dumnezeu Omul, pe lisus Hristos. 


Îndată după săvârşirea păcatului strămoşesc, Dumnezeu a dat primului om 
nădejdea mângâietoare a venirii în lume a unui Răscumpărător ce se va naşte dintr- 
o Fecioară. Această nădejde se cuprinde în cuvintele adresate şarpelui: „Duşmănie 
vol pune între tine şi între femeie, între sămânţa ta şi sămânţa ei; acesta îți va 
zdrobi capul, iar tu îi vei înţepa călcâiul” (Fac. 3, 15). Nădejdea sau făgăduinţa 
aceasta poartă numele de Protoevanghelie. 


Ideia naşterii Mântuitorului dintr-o fecioară din neamul lui David, este deseori 
întâlnită de-a lungul Vechiului Testament. „Juratu-s-a Domnul lui David şi nu-l va 
lepăda; din rodul pântecelui voi pune pe scaunul tău” (Psal. 131, 11). „Odată m-am 
jurat pe sfințenia Mea: Oare voi minţi pe David? Seminţia lui în veac va rămâne şi 
scaunul lui ca soarele înaintea Mea. Și ca luna întocmită în veac şi martor 
credincios în cer” (Psalm. 88, 34-36). 


Proorocul Isaia arată precis că o fecioară va naşte pe Mântuitorul lumii: „Pentru 
aceasta Domnul Meu va da un semn: iată Fecioara va lua în pântece şi va naşte fiu 
şi vor chema numele lui Emanuel” (Isaia 7, 14), „care se tâlcuieşte: cu noi este 
Dumnezeu” (Mat. 1,23). 

Sfântul Evanghelist Matei stabileşte firul genealogic al Mântuitorului din neamul 
lui David, când spune, la începutul Evanghelie sale: „Cartea neamului lui lisus 
Hristos, fiul lui David, fiul lui Avraam...” (Mat.l, 1), deci deplină concordanţă 
între plan şi realizare, adică împlinirea întocmai a profeţiilor Vechiului Testament. 


Sfânta Fecioară Maria este fiica „sfinţilor şi dumnezeieştilor părinţi loachim şi 
Ana”, cum îi numeşte Biserica. Ei erau doi bătrâni credincioşi din Nazaretul 
Galileei, care au fost învredniciţi la adânci bătrâneţi de a avea o fiică, cum n-a 
cunoscut lumea până atunci şi nici de atunci încoace. l-au dat numele „Maria”, cea 
care va fi „Maica vieţii, Maica Noului Adam”, Maica Mântuitorului nostru lisus 
Hristos, aşa cum mărturisim în articolul 3 din Simbolul credinţei: „Care pentru noi 
oamenii şi pentru a noastră mântuire s-a pogorât din ceruri şi s-a întrupat de la 
Duhul Sfânt şi din Fecioara Maria şi s-a făcut om”. 


Credincioşi făgăduinţei făcute lui Dumnezeu, că vor închina odrasla ce va 
înmuguri din trupul lor uscat de om, părinţii loachim şi Ana, când copila a împlinit 
vârsta de trei ani, au dus-o în templul din Ierusalim. 


În vremea aceea, arhiereul la templu era Zaharia. Acesta primind darul viu şi 
omenesc în braţele sale, a intrat „între cele mai dinăuntru ale templului”, adică în 
Sfânta Sfintelor. leşind arhiereul cu ea din templu, a dat-o în grija bătrânilor 
templului, care locuiau în chilii separate, alături de ale fecioarelor şi ale preoţilor. 


Aici a petrecut Sfânta Fecioară vreme de 12 ani, ocupându-se cu rugăciunea, cu 
munca şi deprinderea Sfintelor Scripturi. Viaţa ei a fost fără pată. Smerită şi 
ascultătoare, ea s-a devotat cu totul slujirii lui Dumnezeu, împodobindu-se cu cele 
mai alese virtuţi pentru chemarea sfântă ce 1-a fost hotărâtă de a fi umbrită de 
Duhul Sfânt şi a naşte în chip minunat pe lisus Mântuitorul. 


Afost rânduială dumnezeiască ca Sfânta Fecioară Maria să fie dusă la Biserică, 
spre a-şi însuşi aici cea mai frumoasă zestre religioasă şi morală, adică „cu 
sfinţenie să se hrănească, spre sălăşluirea Împăratului tuturor” (Stihira la Vecernia 
sărbătorii). 


Nu era loc mai potrivit ca sufletul Fecioarei Maria să poată fi păzit curat şi întărit 
de ispite, decât locul unde Dumnezeu locuieşte de-a pururi, adică Biserica Sa. Deşi 


în templul Legii vechi nu se coborâse încă curgerea harului, el aducea celor ce-i 
călcau pragul liniştea mângâietoare, fiind preînchipuirea „templului celui adevărat 
al Legii noi”, de aceea inspirat se exprimă psalmistul: „Mai bună este o zi în curțile 
Tale decât mii între străini; ales-am a fi lepădat în casa lui Dumnezeu, mai vârtos 
decât a locui în locaşurile păcătoşilor” (Ps. 83, 11). 


Biserica este locul cel mai potrivit unde ne putem curăţi de păcate şi mântui 
sufletul. „Umplea-ne-vom de bunătățile casei Tale; Sfântă este Biserica Ta, 
minunată întru dreptate” (Psalmi 64, 5). Biserica este rânduită de Dumnezeu. „Şi-a 
zidit Dumnezeu locaşul Său cel sfânt, ca înălțimea cerului; pe pământ l-a întemeiat 
pe el în veci” (Psalmi 77, 75). 


Dumnezeu i-a poruncit lui Moise: „Să-mi faci un locaş Sfânt voi în mijlocul lor” 
(leşirea 25, 8). Şi a zidit Moise Cortul Sfânt (Ieşirea 25, 9-40). Solomon a zidit un 
templu închinat lui Dumnezeu şi destinat rugăciunii obşteşti (III Regi 6,8). Zoro- 
babel şi Ezdra au restaurat templul distrus de Nabucodonosor (II Paralipomena 36, 
19). 


Mântuitorul şi Sfinții Apostoli au cinstit templul - ca locaş sfânt - destinat 
rugăciunii obşteşti. La templu a fost dus pruncul lisus la 40 de zile după naştere, ca 
să fie închinat lui Dumnezeu (Luca 2, 21-24); aici îl întâlnim la vârsta de 12 ani, 
când a spus părinţilor care îl căutaseră timp de trei zile: „Oare nu ştiaţi că în cele 
ale Tatălui meu trebuie să fiu?” (Lc, 2, 49). 


Din templu a alungat pe zarafi, numindu-l „casă a Tatălui”, care nu se cuvine să fie 
pângărită (Mat. 23, 17; Marcu 11, 17; loan 2,14-16). 


În Sfânta Scriptură, locaşul de rugăciune se numeşte Biserica lui Dumnezeu 
(Levitic. 26 şi Irimia 4, 5; Psalmi 133, 1), casă de rugăciune (Marcu 11, 17; Luca 
18, 10-14), locaş sfânt (Ieşire 25, 8), biserică sfântă (Psal. 5, 7) şi sfințitoare (Mat. 
D307) 


Biserica va exista până la sfârşitul veacurilor când antihrist se va îndrepta cu toată 
furia împotriva ei (Apoc. 13, 6). 


Pentru noi creştinii, Biserica este un „cer pământesc”, cum se spune într-o 
cântare din cultul nostru „în biserică stând, în cer mi se pare că Stau”. Aici este 
de față Dumnezeu Tatăl, Dumnezeu Fiul, care se jertfeşte în chip nesângeros şi 
Duhul Sfânt, care sfinţeşte darurile şi inimile noastre. Este de faţă Maica 


Domnului şi toată ceata sfinţilor care se roagă cu noi şi prea măresc pe 
Dumnezeu. 


Este adevărat că Dumnezeu se găseşte pretutindeni şi oriunde ne găsim înaintea 
Lui. El nu este într-un loc sau altul aşa cum se exprimă psalmistul: „Unde mă voi 
duce de la Duhul Tău, şi de la faţa Ta unde voi fugi? De mă voi duce la cer, Tu 
acolo eşti. De voi lua aripile mele de dimineaţă şi mă voi aşeza la marginile mării 
şi acolo mâna Ta mă va povăţui şi mă va ţine în dreapta Ta” (Ps. 138, 7-10). 


Cu Dumnezeu te poţi întâlni oriunde, în natură, în conştiinţă, în lume, aşa că 
rugăciunea este bine primită în orice loc s-ar face, mai ales că şi Mântuitorul 
spune: „Unde sunt doi sau trei, adunaţi în numele Meu, acolo sunt şi Eu în 
mijlocul lor” (Mat. 18, 20). Dar înţelesul cuvintelor Mântuitorului este cu totul 
altul şi anume: „Adunați în numele Meu” înseamnă „adunaţi după rânduiala 
statornicită de Mine”. Ori, rânduiala statornicită de Mântuitorul este tocmai 
aceea de a avea locașuri de închinare. 


În locaşul de închinare al sinagogii, Mântuitorul a tălmăcit cuvintele profetului 
Isaia: „Astăzi s-a împlinit cuvântul acesta pe care l-aţi auzit citindu-se” (Luca 4, 
21), declarând împlinirea profeților în persoana sa. 


În Biserica creştină avem altarul crucii, precum şi prilejul de a ne întâlni cu 
Hristos, în Sfânta Euharistie. Aici se aduce jertfa Golgotei în chip nesângeros, 
apoi „Jertfa buzelor” şi jertfa bine plăcută lui Dumnezeu, care este „duh umilit, ini- 
mă înfrântă şi smerită” (Ps. 50, 18). 


Mântuitorul nu este împotriva locaşurilor de închinare nici atunci când spune: „lar 
când vă rugaţi, nu fiți ca făţarnicii cărora le place prin sinagogi şi prin colţurile 
ulițelor, stând în picioare, să se roage, ca să se arate oamenilor; adevărat grăiesc 
vouă: îşi iau plata lor. Tu însă, când te rogi, intră în camera ta, şi închizând uşa 
roagă-te Tatălui care este în ascuns şi Tatăl tău, care Vede în ascuns, îţi va răsplăti” 
(Mat. 6, 5-6). 


Aici, Mântuitorul nu înlătură cultul public, nici bisericile, ci osândeşte şi înlătură 
rugăciunea fățarnică, făcută de formă, de ochii lumii. Rugăciunea obştească, la 
templu, deci şi necesitatea bisericilor ca locaşuri de închinăciune obştească sunt 
recunoscute de Mântuitorul în Parabola Vameşului şi Fariseului (Luca 18 10-14), 
Banul Văduvei (Marcu 12, 41-44). 


Sfinții Apostoli, după înălţarea la cer a Mântuitorului, „erau în vremea aceea în 
biserică, lăudând şi binecuvântând pe Dumnezeu” (Luca 24, 53). 


Noi creştinii, avem motive puternice în privinţa îndatoririi rugăciunii obşteşti în 
biserică. Aici, „Dumnezeu este în locul cel sfânt al Lui” (Ps. 6, 76). Biserica nu 
este numai casă de adunare în scopul propovăduirii cuvântului lui Dumnezeu, 
deci a evanghelizării, ci locaş sfinţit şi sfinţitor, în care este Hristos prezent în 
taina euharistică. 


Aici, tot ce ne înconjoară ne îndeamnă la rugăciune şi evlavie. Sufletul 
credinciosului este îndemnat la rugăciune, alături având pe alţi confraţi de credinţă, 
aşa cum cărbunii împrăştiaţi pe vatră, adunaţi la un loc, ard cu putere şi răspândesc 
căldură în jurul lor. 


Biserica este locaşul unde s-au rugat părinţii fiecăruia din noi, iar acest simțământ 
de preţuire şi pietate ne întăreşte credinţa în cultivarea rugăciunii obşteşti. Aici se 
adună duhurile Sfinților trecuţi din viaţa aceasta, precum şi ale acelor ce sunt încă 
în viaţă! Ținând seama de sfinţenia locaşului de rugăciune, bătrânii loachim şi Ana 
au făcut bine ducând pe Maria, singura lor copilă, la biserică, pentru ca acolo să se 
hrănească din înţelepciunea lui Dumnezeu. 


Timpul petrecut în Biserică, în rugăciune, în curăție morală şi sfinţenie, a fost 
pentru Sfânta Fecioară Maria de neapărată trebuinţă spre a deveni „Biserică sfântă 
şi rai cuvântător” în care avea să coboare din cer „pâinea vieţii” (loan, 6, 25). 


Sfânta Fecioară Maria s-a făcut pildă pentru creştini, că nu-i destul să intri în 
biserică din obişnuinţă, formal, fără a culege ce este de folos pentru zidirea noastră 
morală. Ea a plecat de la templu neprihănită, a fost învrednicită de a fi „plină de 
dar” de a nu mai săvârşi păcate personale. 


Urmând pilda ei, fiecărui creştin îi revine datoria de a spori, de fiecare dată când 
„stă în Casa Domnului, în cele ale vieţii virtuoase, adică să aibă roadele Duhului 
Sfânt: dragostea, bucuria, pacea, îndelungă răbdare, bunătate, facere de bine, 
credință” (Galat. 5, 22-25). 


ŞI în felul acesta va putea gusta bucuria fericirii primite în biserică, spunând cu 
psalmistul: „Fericiţi cei ce locuiesc în casa Ta, în vecii vecilor te vor lăuda” (Ps. 
84, 5). Amin. 


Pr. Dorin Picioruş - Predică la Intrarea în Biserică a Maicii Domnului 


lubiţi frați şi surori întru Domnul, la intrarea în post...praznicul de astăzi ne 
vorbeşte despre intrarea/ dăruirea cu totul în slujire, despre asumarea deplină a 
voii lui Dumnezeu de către Prunca Maria, Născătoarea de Dumnezeu. Pentru că 
Prea Fericirea sa nu a intrat doar fizic în Templul iudaic de la Ierusalim, în forma 
eclesială premergătoare Bisericii creştine, ci a intrat dorind cu totul împlinirea 
făgăduinţei părinților e. 


Intrare, Biserică şi Maica lui Dumnezeu: sunt trei termeni cruciali/ definitorii 
pentru un creştin ortodox. 


Pentru că adevărata intrare în Biserică se face prin Botez. Dar întreaga viaţă e un 
timp continuu de conştientizare şi asumare cât mai deplină a consecinţelor 
sfinţitoare, îndumnezeitoare ale Botezului în viaţa noastră. 


Și ca să intri la Dumnezeu...trebuie să te simţi chemat de EI, să simţi dorul de 
EL Şi credinţa noastră e plină de dorul de Dumnezeu, de nevoia presantă de a fi 
cu E1...de a nu putea trăi fără El... 


Intrare...Unde? In Biserică. Şi Biserica e privită aici ca ultima dorinţă, ca dorinţă 
prin excelenţă a omului...ca locul de întâlnire cu Cel iubit. 


Îmbisericirea de fiecare clipă e totuna cu dorul nostru de Dumnezeu. 
Prunca Maria, „roada făgăduinței” părinţilor ei şi „jertfă bine primită” de 
Dumnezeu [Mineiul pe noiembrie, ed. BOR 1927, p. 319], vine cu dor spre 
Dumnezeu, pentru a locui în Templu, în Biserica Sa, în intimitate cu EI. 


Și cine intră...şi rămâne...în Biserică, cine e statornic în bucuria lui, în 
descoperirea lui Dumnezeu faţă de el...nu mai vrea să plece, să se despartă de EI 
niciodată. 


Și astăzi prăznuim bucuria Prea Curatei Stăpâne, Născătoarea de Dumnezeu, 
împlinirea dorului ei de Dumnezeu, deşi evenimentul acesta capital pentru întreaga 
umanitate s-a petrecut pe când Maica lui Dumnezeu avea...3 ani [ldem, p. 334]! 


Da, 3 ani...şi nu 30 de ani, ca să delibereze îndelung, să împartă firul în patru! 
Pentru că copilul ştie să decidă...pentru că se decide cu toată fiinţa lui pentru 
bine...şi nu doar cu mintea...Pentru că omul nu e doar minte, ci omul e om când 
cu totul doreşte binele, frumosul, curăția! 


A fost adusă de Sfinţii ei Părinţi, loachim şi Ana/ Anna, la Templu pentru ca astfel 


să-şi împlinească făgăduinţa pe care o făcuseră lui Dumnezeu înainte de naşterea 
el. 


ŞI Sfântul Zaharia arhiereul, spune acelaşi Sinaxar, care era tatăl Sfântului loan 
Botezătorul, „o a băgat în cele mai dinlăuntru ale Bisericii, unde numai singur 
arhiereul, odată în an, intra” [Ibidem], adică în Sfânta Sfintelor, sinonimă cu altarul 
de astăzi al Bisericii. 


Și Sfântul Zaharia face acest lucru în mod profetic, fiind luminat de Dumnezeu, 
pentru a arăta că adevăratul chivot al lui Dumnezeu este tocmai ea, cea care Îl va 
naşte cu trup, pe Fiul lui Dumnezeu. 


In secolul al 5-lea după Hr., Nestorie, patriarh al Constantinopolului, alături de alți 
teologi ai vremii, au îndrăznit să spună hula că Prea Curată Fecioară nu e 
Născătoare de Dumnezeu ci născătoare de Hristos, de om. 


Al 4-lea Sinod Ecumenic l-a anatematizat pe Nestorie şi a reafirmat adevărul 
Bisericii, cum că Pururea Fecioară Maria e Născătoare de Dumnezeu, pentru că din 
ea S-a născut Fiul lui Dumnezeu întrupat, Care este Dumnezeu adevărat şi om 
adevărat, cele două firi ale Sale fiind unite în singura Sa persoană preexistentă. 


De aceea adevăratul credincios, ortodoxul, nu poate nega niciodată această dogmă 
mariologică, adică adevărul că Fecioara Mania e Maica lui Dumnezeu, e 
Născătoarea de Dumnezeu. 


Şi cel care intră în Biserică, intră şi se închină Icoanei Domnului şi celei a 
Maicii Sale, pentru că ea este reală Mamă a lui Hristos Dumnezeu. 


Insă, după cum vedeţi, pentru a fi Maică a Stăpânului, Prea Curată Maică a lui 
Dumnezeu s-a pregătit din zorii vieţii ei, de foarte devreme... 


De foarte devreme începe pregătirea pentru vocaţia vieţii noastre. Dacă vrem 
preoţie, dacă vrem monahism, dacă vrem căsătorie, dacă vrem performanţe 
muzicale, atletice, ştiinţifice...trebuie să ne ajutăm copiii să meargă, de foarte 
devreme, pe calea lor, spre acolo unde sunt conduşi de Dumnezeu. 


Prea Curata Fecioară va locui în Sfânta Sfintelor de la 3 ani şi până la 12 ani, 
»CcU Străină cuviinţă, hrănindu-se cu hrană cerească de către Arhanghelul 


Gavriil” [Ibidem], da, acelaşi care îi va vesti bucuria întregii creaţii. 


Și numai pentru un om fără înţelegere duhovnicească... .praznicul de astăzi e unul 


lipsit de importanţă. Pentru că astăzi, de fapt, ne sărbătorim calea credinţei, dorul 
nostru de Dumnezeu, tânjirea după EI...tânjire care înseamnă dezlipire de tot ce ne 
desparte de EI. 


Pentru că avem aceeaşi cale cu Maica lui Dumnezeu: calea curăției, a umplerii de 
vederea şi de simţirea lui Dumnezeu. 


Şi astăzi îi cerem ajutorul pentru ca şi noi să intrăm la Dumnezeu...sau pentru 
ca şi noi să devenim locașuri ale Lui...sau să ne bucurăm cu El întru cele 
dinlăuntru ale noastre. 


Bucuria reală e o stare totală. E o stare care ne umple toată fiinţa. E tresăltare 
duhovnicească. 


Și când suntem bucuroşi ne bucurăm cu toate simţurile noastre sufleteşti şi trupeşti 
de Dumnezeu, de bogăţia slavei Sale. 


Că asta înseamnă praznic: bucurie fără margini! Să te bucuri în înţelegere, în 
curăţie, în rugăciune, în aşteptarea lui Dumnezeu, în bucuria de El. 


Astăzi ne bucurăm de şi împreună cu „Biserica Împăratului tuturor” |[ldem, p. 320], 
cu Biserica Lui însufleţită, cu Maica lui Dumnezeu, de la care învăţăm ce e aceea o 
mamă şi cum ar trebui să se comporte o mamă faţă de fiii ei. 


Căci de la cine altcineva am putea învăţa ce e maternitatea şi filiaţia? De la cine am 
putea învăţa ce e ascultarea şi curăția? De la cine am putea învăţa cu ce sfinţenie 
trebuie să iubeşti şi să doreşti pe Dumnezeu? 


Și e normal ca acolo unde nu e reală dragoste de Dumnezeu să nu fie şi reală 
dragoste faţă de Maică lui Dumnezeu şi fată de Sfinţii şi Ingerii Lui. 


Dacă ne imaginăm un Rai „doar” pentru noi...sau că noi suntem „cei mai sfinți din 
istorie”...e normal că nu avem nimic de-a face cu aceste milioane şi milioane de 
Sfinţi şi de Ingeri ai lui Dumnezeu şi în primul rând, cu Maica lui Dumnezeu. 


Insă noi ne pregătim pentru conlocuirea veşnică cu toţi aceştia şi nu pentru un Rai 
în singurătatea noastră. Ne pregătim pentru vederea continuă a celor iubiţi de noi, 
pentru că aici, pe pământ, ne-am intimizat cu ei, cu Sfinţii lui Dumnezeu. 


Pe cine vedem cu foc aici...pe aceiaşi îi vedem şi în cer, pentru că stau în slava 
Lui, a Celui care e Foc mistuitor. 


Astăzi vine cea profețită de Profeţi şi intră în Templu. Intră în Templu ca să 
contemple pe Dumnezeul slavei...pe Dumnezeul Părinților noştri, pe Cel care face 
minuni mari şi neînchipuite, pentru că „Lumina cea întreit strălucitoare”, Prea 
Curata Treime, a aprins-o pe ea, ca pe o făclie, în „Biserica slavei” Sale [Ibidem]. 


Vine în Biserică şi Îl prevesteşte pe Hristos [Ibidem]. Tocmai de aceea „astăzi, 
[noi], credincioşii, [trebuie] să dănţuim în psalmi şi în cântări, Domnului cântând şi 
cinstind sfințit cortul Lui”, [ldem, p. 321] cortul cel sfințit fiind Maica lui 
Dumnezeu. 


Și nu dansăm ca la discotecă în Biserică...ci ne dansează sufletul de bucurie la 
slujbă. 


O, da, auzind teologia slujbei, ce se spune la slujbă, înţelegem ce distanţă este între 
răceala noastră sufletească, între picoteala noastră...şi bucuria plină de entuziasm a 
Sfinților scriitori care au scris slujba! 


Adică se poate şi altfel! Se poate şi altfel prăznui..nu uitându-ne mereu la ce fac 
alţii. ..ci la ce face Dumnezeu cu noi, în inima şi mintea noastră. 


Pentru că ceea ce contează din mersul la Biserică e ce face Dumnezeu cu noi, 
cum ne Schimbă, cu ce rămânem în noi. 


ŞI pe nimeni nu interesează de câte ori am fost noi la Biserică, de câte ori ne-am 
spovedit, câte milostenii am dat...dacă atunci când trebuie să spunem sau să facem 
ceva suntem oligofreni în cele ale sensibilităţii, ne fâstâcim, ne panicăm sau pur şi 
simplu dăm din umeri. 


Ce suntem şi ce-am făcut cu noi se vede când vorbim, când facem ceva, când ne 
angajăm într-o lucrare. 


Și noi am intrat de o săptămână în lucrarea postului...pe care o lucrăm zi de zi, în 
fiinţa noastră. 


Postire pentru luminare. 

Postire pentru curăţie. 

Postire pentru împrietenire cu toți. 

Postire ca revedere/ reevaluare de sine. 

Postire ca citire, ca ascultare de ceva frumos, ca bucurie de colind. 


Postire şi iar doinire. Pentru că trebuie să ne doinim/ să ne spunem cu durere 
păcatele în faţa lui Dumnezeu. 


Pentru că o să cădem, de nu ştiu câte ori şi în postul ăsta...dar nădăjduim! 


Nădăjduim la tine, Prea Curată Stăpână, să ne ajuţi nouă, împreună cu toți 
Sfinţii şi cu toate Puterile cereşti, ca să ne pocăim frumos şi să ne bucurăm întru 
iertarea Domnului nostru! 


Postim, nădăjduim, ne privim, ne doinim, ne iubim... 


Da, fie ca să ne iubim, Doamne, pentru ca să intrăm la Tine, în Biserica Ta, 
mereu cu Suflet de sărbătoare. Amin! 


Pr. Gheorghe Neamţiu - Intrarea în Biserică a prea curatei Fecioare Maria 


“Preacurata Biserică a Mântuitorului (...), vistieria cea sfinţită a măririi lui 
Dumnezeu, astăzi se aduce în casa Domnului, împreună aducând harul 
Dumnezeiescului Spirit (...)” (Condacul Sărbătorii) 


Convingerea pe care poporul evreu o avea despre unica sa alegere şi menire de a fi 
poporul din care se va naşte, după trup, Mesia, Răscumpărătorul său şi al întregului 
neam omenesc, a aprins în sânul său dorul după urmaşi; deoarece fiecare fiu al 
acestui popor avea dreptul să spere că, poate, din familia sa va răsări aşteptatul 


Soare al Dreptăţii, Hristos. Iată de ce, dacă toate bunurile de care se poate bucura 
un muritor erau socotite un dar al Creatorului, apoi cel mai prețios dar la evrei 
era socotit copilul, al cărui suflet, ce purta în el chipul Ziditorului, venea direct 
de la Acesta. 


Și, deoarece era un dar deosebit, evreii nu uitau acest lucru nici după ce copilul se 
năştea. Acesta aparținea şi pe mai departe lui Dumnezeu, părinţii înțelegând că 
menirea lor era de a-l creşte, sădindu-i şi cultivându-i în suflet iubirea de 
Dumnezeu, şi de a se strădui să descopere gândul lui Dumnezeu referitor la 
tânărul vlăstar. Fi ştiau că omul, încă din cea mai fragedă vârstă, trebuie să se 
apropie de Dumnezeu, de la care şi-a primit fiinţa şi căruia , drept consecinţă, îi 
datorează supunere necondiționată. 


Ioachim şi Ana, din Sseminţia lui David, după rugăciuni Stăruitoare, au primit, 
ajunşi la bătrâneţe, cel mai ales dar ceresc, pe Maria, pe care arhanghelul 
Gavriil o va numi “cea plină de dar”, adică împodobită de Dumnezeu cu cele mai 
alese virtuţi şi privilegii divine, de care nu a fost învrednicită nici o altă fiinţă 
omenească, deoarece singură ea, Maria, a fost aleasă, din veşnicie, ca să 
zămislească în sânul ei feciorelnic pe Mântuitorul lumii. lată de ce, această 


gingaşă floare a Cerului se cădea să crească într-un climat aparte, în preajma lui 
Dumnezeu, în atmosfera de reculegere a templului din Ierusalim, ea care era 
menită să devină templu viu, “Biserica Preacurată a Mântuitorului”, cum am 
văzut că o numeşte Condacul Sărbătorii. Întrucât cei doi părinţi făcură vot că 
pruncul ce li se va naşte îl vor consfinți lui Dumnezeu, când Maria avea de abia trei 
ani, €i îşi iau odorul de mână şi, împotriva legăturilor fireşti atât de legitime ce îi 
lega strâns de unica lor odraslă, se îndreaptă, cu lacrimile strivite sub gene, spre 
Templu, unde restituie lui Dumnezeu darul primit, încredinţând-o pe Maria 
bătrânului arhiereu Zaharia. 


lată cum zugrăvește psalmul 44 acest act: “Ascultă fiică şi vezi şi pleacă-ţi 
urechea şi uită poporul tău şi casa părintelui tău: Și Regele va îndrăgi 
frumuseţea ta şi, fiindcă EI este Stăpânul tău, închină-te Lui.” lar mai departe: 
“În podoabă strălucită va intra fiica Regelui înăuntrul palatului; veşmântul ei 
este din aur împletit. În talar de broderie este adusă înaintea Regelui, în vreme 
ce fecioare, prietenele ei, îi sunt înfăţişate. Pomenirea numelui tău păstra-se-va 
din neam în neam, iar noroadele te vor lăuda în veac de veac!” 


Astfel, Maria, mica Mireasă a Spiritului Sfânt, părăsind lumea, intră în palatul 
Regelui ceresc, unde petrece în reculegere şi în îndeletnicirile cerute de curăţenia şi 


împodobirea Templului, rămânând acolo până la vârsta de 15 ani. 


Oferta făcută de părinţi a fost, desigur, acceptată şi reînnoită şi de Maria, al cărei 
suflet neprihănit petrecea într-o neîntreruptă comuniune cu Dumnezeu pe care Il 
adora ca fiind Părintele ei preabun şi supremul ei Stăpân. 


“Ascultă Israile, Dumnezeul nostru este unicul Domn.” Aşa îşi începe Maria 
toate rugăciunile, fiindcă acesta este începutul obişnuit al tuturor rugăciunilor 
evreieşti. 


Și, după acest adevăr, al unicității lui Dumnezeu, Preacurata intuieşte al doilea 
adevăr de temelie, care se reazemă pe primul: “Să iubeşti pe Domnul Dumnezeul 
tău din toată inima ta, din tot cugetul tău şi din toată puterea ta.” 


La aceste cuvinte inspirate, în sufletul ei preacurat se luminează deodată tot sensul 
vieţii ei: Dacă Dumnezeu este Unul singur; dacă EI este Creatorul tău şi deci 
Stăpânul tău absolut, tu nu mai eşti a ta, nu eşti nici a părinţilor tăi; tu nu 
aparții nimănui decât singur lui Dumnezeu. A Lui e inima ta, iubirea ta cea 
mare şi curată, a Lui e mintea ta cu toate gândurile şi planurile ei măreţe, a Lui 


este trupul tău cu toate simţurile, a Lui este puterea ta, viaţa ta întreagă; Lui 
trebuie să I le consacri pe toate, Lui trebuie să 1 te dăruieşti cu tot ce ai. 


Și, astfel, înțelegând ca nimeni altul acest adevăr, Preacurata se consacră total şi 


op. cit., vol. II, p. 55-56). 


În spiritul acestei totale şi definitive dăruiri de sine, făcută lui Dumnezeu, 
gingaşa fecioară “plină de har” creşte tot mai mult în desăvârşire în faţa lui 
Dumnezeu, pregătindu-se, în taină, şi fără să-şi dea seama, la demnitatea unică 
şi mai presus de fire de Mamă a lui Dumnezeu Răscumpărătorul. 


Există, dragii mei, un moment solemn şi unic în viaţa noastră, a fiecăruia, când şi 
noi ne-am dăruit şi consfințit lui Dumnezeu, când şi noi ne-am unit cu El în mod 
intim. E momentul botezului nostru. Atunci ne-am lepădat de diavol, de poftele şi 
slujirea lui, şi am făgăduit fidelitate şi supunere totală lui Hristos cu care ne-am 
unit. “Mă lepăd de Satana”. “Mă unesc cu Hristos” şi “Cred Lui ca unui Împărat şi 
Dumnezeu”, am declarat prin gura naşului. lar, mai târziu, ajunşi la pricepere, după 
ce ne-am spălat şi reînnoit sufleteşte în Sfânta Pocăinţă, ne-am împărtăşit pentru 
prima oară cu Hristos Euharisticul, cu care prilej am reînnoit noi înşine, în mod 
conştient, fidelitatea faţă de Hristos. 


Dar, durere, câtă deosebire între consfințirea şi dăruirea de sine făcută lui 
Dumnezeu de Preacurata şi consfinţirea şi dăruirea de sine făcută de noi lui 
Dumnezeu! Maria nu şi-a retras niciodată ofranda. Ea s-a dăruit fără rezerve şi 
definitiv. Noi ne-am oferit viața mai mult cu vorba sau, dacă am făcut-o cu toată 
hotărârea, n-a trecut mult şi ne-am retras ofranda, ne-am călcat făgăduinţa, şi, în 
loc să-L slujim pe Dumnezeu cu întreagă fiinţa, ne-am împărțit între lume şi EI, 
dând ascultare mai mult egoismului din noi decât Stăpânului nostru. 


Dacă mintea noastră ar aparține în întregime lui Dumnezeu, am fi mai reculeşi , 
nu numai în rugăciune, ci şi în ocupațiile de fiecare zi, şi în relaţiile cu semenii. 
În ocupaţii am vedea manifestarea voinţei lui Dumnezeu, iar în semeni prezenţa 
lui lisus şi am trata cu ei ca şi cu lisus, ferindu-ne de a impune altora, cu 
încăpățânare, judecata şi voinţa noastră; dacă inima n-ar bate decât pentru 
lisus, nu ne-am tulbura şi întrista când lucrurile nu merg după dorinţele 
noastre, deseori egoiste, ci ne-am împăca, în toate, cu rânduiala Providenţei, 
care conduce totul spre Slava Sa şi binele suprem al nostru: sfinţirea şi 
mântuirea. 


Când, bunăoară, suntem nemulțumiți şi murmurăm contra întâmplărilor neplăcute 
ce ne ating sănătatea, starea materială, profesiunea ori prestigiul, nu înseamnă oare 
că nu avem deplină încredere în Dumnezeu căruia l-am încredinţat fiinţa şi soarta 
noastră, şi astfel ne retragem actul de dăruire totală făcut la Botez şi reînnoit de 
atâtea ori, prin care ne-am angajat să renunțăm la voinţa proprie şi să acceptăm 
necondiționat dispoziţiile voinţei Sale? 


Sărbătoarea de azi să ne fie prilej şi îndemn de a ne revizui viaţa de până acum în 
lumina Modelului de consfințire al Preacuratei, iar actul de consfinţire pe care îl 
vom reînnoi să ne transforme fiinţa într-o continuă jertfă vie străbătută de văpaia 


iubirii faţă de Dumnezeu, Stăpânul şi Părintele nostru. Dază fiind însă repetata 
experienţă a Slăbiciunii şi nestatorniciei firii noastre, să facem această 
consfinţire prin Inima Neprihănită a Mariei, Mama noastră, rugând-o să ne 
dobândească de la Fiul ei harul fidelității şi Statorniciei în slujirea lui 
Dumnezeu. 


” (2 Paraclis, cântarea a III-a). 


Pr. Mihai Tegzeş - Intrarea în Biserică a prea curatei Fecioare Maria - Maria, 
“Templul” Domnului 


Iubiţii mei! În înţelepciunea ei, sfânta maică Biserică alege pentru toate sărbătorile 
dedicate Sfintei Fecioare Maria o singură pericopă evanghelică, cea pe care astăzi 
am ascultat-o. Chiar dacă sărbătoarea de astăzi nu este documentată în 
Evangheliile canonice, bogăţia spirituală infinită a textului de astăzi ne oferă, încă 
o dată, prilejul de-a pătrunde cu minţile şi cu inimile noastre în tainele raportului 
dintre Dumnezeu şi oameni. Apostolul Luca, în toată Evanghelia sa îl descrie pe 
lisus în drum către Ierusalim. Evanghelia de astăzi este un ajutor important pentru 
a înţelege cine este ucenicul care îl însoţeşte pe Mântuitorul până pe Calvar, sau 
mai bine spus, până la Înviere. 


“A merge” al lui lisus şi al ucenicilor nu este echivalentul unei călătorii înspre o 
direcție necunoscută. Ei converg către un punct bine determinat: se îndreaptă către 
oameni. Din întâlnirea lor cu oamenii se naşte un raport, o relaţie de ospitalitate 
care dă naştere iubirii. În linie cu Evangheliile din duminicile precedente, putem 
spune că pentru Maria şi pentru Marta “aproapele” este lisus pe care îl primesc în 
casa lor. Mai mult, observăm că lisus nu a poruncit doar ucenicilor să meargă şi să 
predice, ci EI însuşi, personal, împlineşte datoria predicării. 


Celor două surori şi altor locuitori din satele şi din oraşele pe unde EI a trecut nu 
le-a cerut să-l urmeze către Ierusalim. Aceştia vor rămâne în casele lor, dar cu o 
inimă nouă, adică cu conştiinţa că s-a apropiat Împărăţia lui Dumnezeu. Acest 
lucru înseamnă că vor trebui să se iubească mai mult, să fie primitori cu drumeţii şi 
să fie purtători de pace. Cu alte cuvinte, nouă, creştinilor de astăzi, lisus ne cere 
Să fim ucenicii Săi acolo unde trăim: să descoperim şi să practicăm iubirea lui 
Dumnezeu în relaţiile noastre cu cei pe care îi întâlnim, dar mai cu seamă în 
relaţiile cu cei dragi. Toţi avem o familie, şi chiar dacă cei mici petrec mai mult 


timp la şcoală, iar cei mari, la locul de muncă... vizita lui lisus, nu poate să ne lase 
indiferenți: nu putem fi orice fel de familie, trebuie să fim o familie creştină. La 
fel, nu putem munci oricum, trebuie să muncim şi să ne comportăm cu o iubire 
creştină. 


Sărbătoarea de astăzi, inspirându-se din capitolul al VI-lea al Evangheliei apocrife 
a lui lacob, care narează cum Maria, la vârsta de un an, a fost prezentată de către 
părinţii săi loachim şi Ana la Templu, este cinstită şi de Biserica Siro-occidentală. 
Părinţii Mariei, când aceasta avea doar un an, au vizitat Templul în semn de 
mulțumire adusă lui Dumnezeu pentru darul unui copil la o vârstă aşa de 
înaintată, ca apoi când Fecioara a împlinit vârsta de trei ani să fie adusă din nou 
la Templu, unde avea să locuiască până la logodna sa cu Iosif. 


Întâia celebrare a sărbătorii datează din secolul al XI-lea şi este atestată de 
calendarul Împăratului Vasile al II-lea al Bizanțului. La început, sărbătoarea s-a 
celebrat la Ierusalim, unde între anii 530 şi 560 Episcopul oraşului şi împăratul 
Iustinian 1 au ridicat o biserică dedicată Mariei. De la Ierusalim sărbătoarea s-a 
răspândit la Constantinopol, iar de aici, în tot Orientul şi Occidentul. Pentru 
Părinţii Bisericii, locuirea în Templu a Mariei nu este zadarnică, deoarece ea însăşi 
a devenit “Templu” a lui Dumnezeu, loc în care s-a sălăşluit Domnul lisus până la 


naştere. În tot Orientul şi în Occident, chiar dacă abia Papa Sixt al V-lea în 1585 a 
adoptat în mod definitiv această sărbătoare, data ei este 21 noiembrie, amintind 
ziua în care a fost sfinţită biserica Sf. Maria Nouă din Ierusalim, pe care împăratul 
a donat-o Episcopului Ilie. 


Pr. loan Abadi şi Pr. Alexandru Buzalic - Intrarea în biserică a Preasfintei 
Născătoare de Dumnezeu 


Copilăria lui lisus Hristos — Dumnezeu şi om adevărat, participarea la viaţa în 
Dumnezeu, încrederea totală în Sfânta Treime, harul în sufletul creştinului, sunt 
mistere ale credinţei care le-a trăit deplin şi Preasfânta Fecioară Maria. 


Dacă fiecare suflet cuprins de har reprezintă un copil al lui Dumnezeu şi un templu 
al Spiritului Sfânt, atunci Mama lui Dumnezeu este în acest caz cea mai bună fiinţă 
umană creată. Maria este înzestrată cu cel mai mare dar şi cu cea mai înaltă 
demnitate, pentru că este Născătoarea Fiului lui Dumnezeu, iar prin aceasta cea 
mai iubită Fiică a Tatălui şi locaş sfânt al Spiritului Sfânt. Datorită darurilor sale 
aparte întrece în ierarhie toate celelalte creaturi, atât cele pământeşti, cât şi cele 
cereşti. Maria a fost dorită şi iubită de către Dumnezeu din veşnicie. Ca Mamă a 
Fiului Său, ocupă primul loc printre cei pe care Tatăl i-a ales în Hristos, încă 
înainte de întemeierea lumii, pentru a fi sfinți şi neprihăniţi, în faţa Feţei Sale. 
Ocupă primul loc, datorită deplinătăţii graţiei aparte şi sfinţeniei, cu care 
Dumnezeu a înzestrat-o încă din momentul Conceperii sale Neprihănite. Primul loc 
între fiinţele umane, Cel Preaînalt, l-a destinat ei din clipa în care Fiul Său avea să 
primească corpul omenesc din Maria. 


Când Adam, privat de statutul sfinţeniei originare, a fost alungat din grădina 
Edenului, o singură strălucire a speranţei divine a luminat întunericul omului căzut 
— Mana, femeia care va mântui lumea prin Fiul: «Duşmănie voi pune între 
neamul ei şi neamul tău; ea îţi va sfărâma capul» (Facere 3, 1-15). lată, Maria se 
arată oamenilor, Imaculată, cea care niciodată, nici măcar pentru o clipă, nu se va 
afla sub domnia satanei ci va rămâne de-a pururi o ființă neprihănită, aparţinând cu 
totul lui Dumnezeu, Fiica preaiubită a Celui Preaînalt, la care EI va putea privi 
întotdeauna cu cea mai mare plăcere. 


Maria şi-a trăit copilăria în umilinţă deplină şi cu o iubire perfectă faţă de voinţa lui 
Dumnezeu. Dovada în acest sens, îl reprezintă răspunsul oferit la mesajul 
Arhanghelului Gabriel: Iată sevitoarea Domnului (cf. Luca 1, 38). 


Maria este conştientă de starea sa de ființă supusă faţă de Creatorul ei şi cu toate că 
a ridicat-o la o demnitate aşa de mare, ea devine servitoarea cea mai devotată lui 
Dumnezeu. Acest cuvânt de supunere exprimă starea ei interioară, stare care nu 
este trecătoare, ci însoţeşte fiecare clipă a vieţii sale. Este modul de viaţă care se 
identifică cu cel al Fiului lui Dumnezeu, aflat în Sfânta Scriptură: Iată vin să fac 
voia Ta, Doamne (Evrei 10, 7). Tot aşa şi Maria, care avea să fie cel mai fidel chip 
al lui Hristos, se oferă voinţei Tatălui Ceresc spunând: /ată servitoarea Domnului, 
fie mie după cuvântul Tău (Luca 1, 38). Fidelă încredinţării sale, primeşte fără 
şovăire nu numai fiecare exprimare a voinţei lui Dumnezeu, ci şi orice împrejurare 
pe care Domnul o permite. 


Primeşte lungul şi greul drum care o va conduce departe de casă: în zilele când 
avea să nască pe Fiul lui Dumnezeu, fuga pe timp de noapte în Egipt, neajunsurile 
vieţii în sărăcie şi umilință, dificultățile vieţii într-o lume îndepăratată de 
Dumnezeu, despărțirea de Fiul ei iubit care pleacă de la ea pentru a sluji Tatălui şi 
mai ales Patimile lui lisus care aveau să producă o durere inexprimabilă în inima sa 
de Mamă. 


Putem vedea că în fiecare împrejurare a vieţii, manifestarea sa interioară rămâne la 
fel ca în ziua Buneivestiri: lată servitoarea Domnului. 


Nu în zadar Preacurata Fecioară Maria este numită Model de viaţă al tuturor 
creştinilor. În Ea se regăsesc toate virtuțile pe care creştinul trebuie să le cultive. 
Iar ca Mamă a Bisericii, reprezintă un ajutor Sigur în momentele de grea 
încercare, pe care în anumite împrejurări trebuie să le depăşim în virtutea 
credinţei şi fidelității faţă de Dumnezeu. 


Suferim, avem o mamă care este alături de noi, avem greutăţi, ea mijloceşte pentru 
noi în Cer ca să primim ajutorul binecuvântat de care avem nevoie, suntem pe o 
mare a vieţii răscolită de furtună, Maria ne conduce spre farul călăuzitor al luminii 
Mântuirii şi ne scoate la liman. Prin tot ceea ce trecem să fim gata a rosti în faţa 
Domnului: Jată servitorul Tău, Doamne, fie mie după Voința Ta Preasfântă. 


Rugăciune după Sfânta Brigita a Suediei 


O, Marie, Fecioară Preacurată şi Mamă aducătoare de fruct bogat... Tu te-ai aflat 
de secole în ochii lui Dumnezeu... Tu ai devenit cu adevărat necreată față de 
Dumnezeu, înaintea tuturor creaturilor, pentru ca apoi să-L serveşti fiind creată. 


Pentru aceea la început, când toate lucrurile aveau să fie făcute, te-ai deosebit între 
toți şi între toate înaintea lui Dumnezeu, oferindu-l cea mai mare bucurie. 
Dumnezeu s-a bucurat de fructele lucrării tale, pe care le-ai înfăptuit cu ajutorul 
Lui; Fiul din motivaţia statorniciei Tale în virtuţi; iar Spiritul Sfânt din ascultarea 
ta plină de umilinţă. Dar bucuria Fiului şi a Spiritului Sfânt a fost de asemenea şi 
bucuria Tatălui. Şi aşa cum S-au bucurat Ei de aceasta prin tine, singura bucurie, 
aşa cu toţii avem faţă de Tine, Presfântă Marie, o singură iubire. Amin. 


P.S. Ciprian Câmpineanul - Cuvânt de învăţătură la sărbătoarea Intrarea în 
Biserică a Maicii Domnului 


În numele Tatălui şi al Fiului şi al Sfântului Duh. Amin. 


"Astăzi în Biserică minunat Fecioara se aduce şi pe Hristos Domnul mai înainte 
îl vesteşte”. 


Prea cuvioşi părinţi, iubiţi credincioşi şi credincioase, cu aceste cuvinte prăznuim 
noi, astăzi, prin cântarea troparului, pe Prea Sfânta Născătoare de Dumnezeu, cea 
care s-a învrednicit să răsară din neamul omenesc şi să se pregătească pentru 
primirea în pântecele ei pe Cel Neîncăput, pe Fiul lui Dumnezeu, Mântuitorul 
sufletelor noastre. 


Aţi observat dumneavoastră că la fiecare praznic împărătesc, din cele patru 
îndeosebi, pe care le cunoaşteţi, la Sfânta Liturghie se citeşte acelaşi fragment, din 
Evanghelia după Luca, vizita pe care Mântuitorul Hristos a făcut-o lui Lazăr şi 
celor două surori, Marta şi Maria, prilej cu care Mântuitorul lisus Hristos a 
arătat pe ce anume trebuie să punem noi accent în viaţa noastră, şi anume, pe 
partea de rugăciune, pe partea duhovnicească, contemplativă, pe închinarea 
adusă lui Dumnezeu, pe rugăciune şi apoi pe celelalte materiale care sunt 
necesare pentru viaţa noastră pământească. Şi încheie Evanghelia cu acel cuvânt 
pe care Mântuitorul lisus Hristos l-a rostit şi prin care a adeverit, a confirmat 
cinstirea ce trebuie să 1 se aducă Maicii Domnului, când acea femeie din popor 
ridicându-şi glasul a spus: "Fericit este pântecele care te-a purtat şi sânii la care 
ai Supt" şi Mântuitorul spune: "Aşa este. Dar mai fericit este cel care ascultă 
Cuvântul lui Dumnezeu şi-l împlineşte pe el." 


Iată iubiţi credincioşi, Biserica noastră ortodoxă de pretutindeni prăznuieşte astăzi, 
21 noiembrie, pe Sfânta Fecioară Maria, praznic numit "Intrarea în Biserică a 
Maicii Domnului". Numim biserică, pentru că templul de altădată, Templul de la 
Ierusalim, este înţeles în conotație creştină cu acela de Biserică şi de aceea spunem 
noi "Intrarea în Biserică a Maicii Domnului". 


Pentru a înţelege semnificaţia acestui praznic este bine să ne întoarcem cu 
mintea la vremurile de atunci când, în Nazaretul din Galileea, o familie 
deosebită formată din bătrânii loachim şi Ana îşi petrecea viaţa în rugăciune, în 
curăţenie şi-n ascultare faţă de Dumnezeu. Dumnezeu îi binecuvântase cu multe 
roade şi aveau motive să fie liniştiţi, să ducă o viaţă cuminte şi liniştită. Dar 
această viaţă liniştită a lor totuşi era umbrită de o tristeţe. Care era aceea? Nu 
dobândiseră până la bătrâneţile lor adânci un prunc. Şi potrivit legii iudaice cel 
care nu era binecuvântat de Dumnezeu cu un prunc era considerat blestemat 
înaintea lui Dumnezeu şi totodată era considerată o familie de ocară în mijlocul 
comunităţii. 


De aceea bătrânii loachim şi Ana, drepţii loachim şi Ana, cum îi numim noi de 
fiecare dată, se duceau şi se rugau cu stăruinţă lui Dumnezeu ca să spele această 
ruşine de la faţa lor. Şi Dumnezeu le-a ascultat rugăciunea. Și iară, în pofida 
legilor biologice, Dumnezeu a făcut această minune şi le-a dăruit o pruncă, 
căreia i-au pus Maria, ceea ce se tâlcuieşte în româneşte 
cu cuvântul " Cea plină de dar”. Ei bine, această 
pruncă a fost dobândită de părinţii loachim şi Ana ca un rod al rugăciunilor 
stăruitoare şi a promisiunilor, a făgăduinţelor pe care ei le-au făcut lui Dumnezeu, 
că dacă vor dobândi un prunc la bătrânețile lor, îl vor închina lui Dumnezeu, îl vor 
închina la Templu. Şi aşa se face, iubiţi credincioşi, că Maica Domnului după ce a 
fost născută şi a crescut trei ani în sânul acestei familii sfinte, loachim şi Ana şi-au 
adus aminte de făgăduinţa făcută lui Dumnezeu şi s-au dus la Templul din 
Ierusalim şi au închinat-o pe prunca Maria lui Dumnezeu, oferind-o în braţele 
arhiereului din vremea aceea, Zaharia, care avea să devină şi el tatăl Sfântului loan 
Botezătorul, în aceleaşi circumstanţe dobândit, tot la adânci bătrâneţi, de către 
Zaharia şi de către Elisabeta. Ei bine, aici la Templul din Ierusalim, prunca 
Maria avea să petreacă doisprezece ani acolo, aşa cum ne mărturiseşte un istoric 
contemporan Iosif Flavius în lucrarea sa "Antichităţi iudaice”. Ni se descrie 
acolo cum se desfăşura viaţa la Templu. 


Templul din Ierusalim era înconjurat de anumite clădiri cu trei etaje în care erau 
găzduiţi toţi slujitorii de la Templu: arhiereii, preoții, leviţii, văduvele care-şi 


închinau viaţa lui Dumnezeu şi acele fecioare închinate de anumite familii lui 
Dumnezeu între care avea să strălucească Fecioara Maria, pururea Fecioara Maria. 


Aici a găsit-o îngerul Gavriil când avea să-i aducă vestea cea bună a naşterii 
Mântuitorului lisus Hristos, adică a întrupării pe pământ a fiului lui Dumnezeu. În 
acest Templu, iubiți credincioşi, unde Maica Domnului şi-a petrecut viaţa în 
rugăciune, în ascultare, în smerenie, în viaţă curată şi în asceză, în post, aici ea s-a 
pregătit să devină "vas ales" pentru primirea în pântecele ei pe Cel Neîncăput. 


Sfântul Grigorie Palama spune că pururea Fecioară Maria a trăit la Templul 


din Ierusalim ca în Rai. Ea acolo s-a umplut de harul Duhului Sfânt, a ajuns la 
îndumnezeire căci numai aşa putea să primească în pântece pe Fiul lui 
Dumnezeu. De altfel în chip inspirat şi cu descoperire de sus arhiereul Zaharia 
când a primit-o în braţe a dus-o în Sfânta Sfintelor, nu în mod întâmplător (în 
Sfânta Sfintelor nu intra decât arhiereul o singură dată pe an după ce aducea jertfe 
de ispăşire pentru popor, aşa era Legea Vechiului Testament). 


Arhiereul Zaharia şi-a dat seama că în braţele lui stă cu totul cineva special şi de 
aceea, în mod inspirat, a dus-o în Sfânta Sfintelor şi a închinat-o lui Dumnezeu, 
prin aceasta sugerând cine avea să fie acea prunca Maria, că ea avea să devină 
Maica lui Dumnezeu şi Maica întregului neam omenesc. De aceea scopul pentru 
care Maica Domnului a fost prezentată la Templu a fost acela de a se pregăti 
duhovniceşte, de a se îndumnezei prin pogorârea Harului Duhului Sfânt asupra 
ei astfel încât să poată spune, la vremea cuvenită: "Iată roaba Domnului, fie mie 
după cuvântul Tău”. 


Pentru că prin acest devotament al ei, prin această viaţă curată, de asceză, de 
rugăciune, de ascultare, în Templul unde şi-a petrecut viaţa, mintea ei S-a 
luminat ca Să poată primi acea chemare de sus transmisă de Dumnezeu prin 


îngerul Gavriil când i-a vestit că va lua în pântece şi va naşte fiu şi vor chema 
numele lui Emanuil care se tâlcuieşte: "EET IROREE ZE” lată că ea, prin 
această pregătire specială, în cei doisprezece ani cât a trăit la Templul din Ierusalim 
s-a dovedit a fi capabilă să primească această poruncă, să răspundă prezent, prin 


acel "să fie", să primească în pântecele ei pe Fiul lui Dumnezeu care avea să se 
întrupeze în persoana Mântuitorului lisus Hristos. 


Aşadar aceasta este originea praznicului de astăzi, a "Intrării în Biserică a Maicii 
Domnului", în chip văzut intrarea în biserică, în Sfânta Sfintelor, a Maicii lui 
Dumnezeu, a pururea Fecioarei Maria, a celei fără de prihană şi în chip nevăzut, 
oarecum ca o prevestire, ca o pregustare a intrării Maicii Domnului în Biserica 


Triumfătoare, lucru care avea să se petreacă prin adormirea ei în Domnul, căci, 
spre deosebire de toți ceilalți, la acest praznic al Adormirii Maicii Domnului nu 
cântăm că ca a murit ci: "Intru naştere fecioria ai păzit, intru adormire lumea nu 
ai părăsit", căci Dumnezeu Mântuitorul Hristos a luat-o la Ceruri cu trup cu tot, a 
înviat-o înainte de vreme pe Maica Domnului ca să şadă de-a dreapta Lui, aşa cum 
foarte inspirat spunea proorocul: "Statut-a Împărateasa de-a dreapta Ta, în haină 
aurită îmbrăcată şi preaînfrumusețată". "Ascultă fiică şi vezi şi pleacă urechea ta 
şi uită pe poporul tău şi casa părintelui tău", spunea psalmistul, iată, cu multe 
sute de ani în urmă, arătând oarecum cine avea să fie această pruncă Miriam, 
Maica Domnului, că avea să fie Împărateasa tuturor, Împărăteasă şi Doamnă. 


De altfel, citind Paraclisul sau Acatistul Maicii Domnului ca de altfel toate 
cântările de Vecernie şi Utrenie, de la Praznicele închinate Maicii Domnului, veţi 
vedea acolo câte epitete, câte cuvinte frumoase i-au fost adresate Maicii Domnului 
care a fost asemănată cu "Scara lui lacob" pe care se urcau şi coborau îngerii lui 
Dumnezeu, puntea care face trecerea omului de la pământ la cer, "năstrapă de aur”, 
"cădelniţă aurită", "cea mai înfrumuseţată decât toate Puterile cele de sus", "Ceea 
ce eşti mai cinstită decât Heruvimii şi mai marită fără de asemănare decât 
Serafimii" şi multe, multe alte epitete prin care noi o cântăm, o preamărim pe 
Maica Domnului. De ce facem aceasta iubiți credincioşi? Pentru că ca s-a 
învrednicit în numele întregului neam omenesc dintotdeauna să primească pe Fiul 
lui Dumnezeu, pe Mântuitorul Hristos în pântecele ei, ca prin El noi să ne izbăvim 
din împărăția întunericului şi a păcatului. Pentru toate acestea se cuvine să o 
lăudăm în permanenţă pe Maica Domnului şi să ne adresăm ei prin rugăciune 
cu încredințarea, cu certitudinea că ea ne ascultă, că ne crede atunci când, 
neputincioşi fiind, cădem adeseori. Să avem nădejde că ea este întotdeauna 
pururea mijlocitoare şi acolo la Tronul ceresc se află întotdeauna de-a dreapta 
lui Dumnezeu, de-a dreapta Mântuitorului lisus Hristos, intervenind la Fiul ei 
pentru noi, ca să ne dăruiască sănătate, să ne ocrotească, să ne dăruiască pace şi 
izbăvirea sufletelor noastre. De aceea, pe de altă parte, praznicul de astăzi mai 
poate semnifica şi intrarea în biserica noastră de acasă a Maicii Domnului. 


Cum intră Maica Domnului în casele noastre? Prin sfintele icoane, iubiţi 
credincioşi. De aceea cred că nu este familie de creştini, de creştini autentici, care 
să nu aibă în casele lor icoana Maicii Domnului cu Pruncul, cea care ne ocroteşte, 
cea care este pururea fiitoare şi solitoare pentru noi. Şi-n acest spirit de cinstire a 
Maicii Domnului, prin cinstirea sfintelor icoane şi a sfintelor moaşte, de asemenea, 
ale sfinţilor, se cuvine să-i educăm pe copiii noştri. Căci, iată, suntem martorii unei 
persecuții oarecum dezlănţuite ca oarecând în secolul al VII-lea împotriva 
icoanelor. Aţi auzit la televiziune, la radio, în presă aţi citit şi ne crucim şi nu 


putem înţelege cum este posibil, cum este posibil din acest popor drepteredincios, 
cum ne place să spunem, fiii Sfântului Apostol Andrei cel Întâi chemat la 
apostolie, cum este posibil să răsară astfel de oameni care să se manifeste cu atâta 
înverşunare şi ură împotriva Bisericii şi a Sfintelor icoane? Şi ştiţi la cine mă refer, 
la acei tineri diletanţi şi atei care au declarat război văzut Bisericii şi care urmăresc 
îndepărtarea simbolurilor creştine, îndeosebi a Sfintei Cruci şi a Sfintelor Icoane, 
din şcoli. lubiţi credincioşi, ne punem întrebarea ce s-a întâmplat, unde s-a 
întâmplat acea fisură în drumul, în urcuşul acestui neam ca să apară astfel de 
oameni care nu se mulțumesc numai cu faptul că ei nu cred ci vor să îi determine şi 
pe alții să se îndepărteze de credinţă. Și ajung, că în numele libertăţii de exprimare 
şi a drepturilor omului, că aşa a apărut acum o "altă Biblie" - "Declaraţia 
drepturilor omului", în numele acestor drepturi să lezeze, să jignească pe atâţia şi 
atâția creştini. 


Noi cunoaştem acum, nu numai din experienţa noastră dar şi din sondajele pe care 
le fac oamenii, că poporul acesta este un popor prin excelență creştin şi-n 
majoritate ortodox. Ei bine, nu este firesc să-i creştem pe copiii noştri în spiritul 
dragostei creştine, al valorilor creştine? Dacă acasă părinţii le-au dat o educaţie 
frumoasă, în spirit creştin, nu este firesc ca această educaţie să continue şi în 
şcoală? Cum oare vor evolua, cum oare vor creşte copiii care sunt viitorul 
neamului, viitorul Bisericii de mâine? Cum vor creşte dacă nu vor fi inițiați în 
tainele învăţăturii de credinţă care reprezintă identitatea noastră? Şi totuşi iată că 
apar astfel de oameni şi se luptă şi ameninţă. Nădăjduim însă că Dumnezeu îi va 
lumina pe cei care sunt îndrituiți să analizeze şi să ia măsuri să nu se întâmple un 
rău ca acesta. lar pe ei de asemenea să-i miluiască Dumnezeu şi să-i ajute să ajungă 
ŞI ei la cunoştinţa adevărului. 


Dar credinţa noastră, iubiţi credincioşi, cum vă spuneam şi altă dată, este 
caracterizată prin libertate. Biserica niciodată nu a silit pe cineva să facă ceva 
împotriva voii lui. Că de aceea ne-a înzestrat Dumnezeu cu rațiune şi libertate şi 
încă înainte de întruparea Fiului lui Dumnezeu care presupune o smerenie. 


Dumnezeu Tatăl, toate persoanele Sfintei Treimi s-au smerit. Când? Atunci când 
l-a creat pe om şi pe îngeri înainte, cu libertate. Dumnezeu atunci s-a smerit, 
îngăduind să nu aibă stăpânire asupra îngerilor şi a oamenilor în virtutea respectării 
voii sale libere. lată că Dumnezeu nu ne sileşte să facem ceva sau altceva. Dar ne 
învaţă cum este bine să trăim şi ne îndeamnă să apucăm calea cea bună ca să ne 
unim cu EI în lumină, Să fim fericiţi, să devenim casnici şi prieteni ai lui 
Dumnezeu. Şi totodată ne arată că, dacă apucăm pe altă cale, avem de întâmpinat 
multe greutăţi şi bineînţeles soarta noastră va fi cumplită. 


Iubiţi credincioşi, praznicul de astăzi trebuie să reprezinte pentru noi toţi un popas 
duhovnicesc, un prilej de meditaţie asupra a ceea ce se întâmplă în zilele noastre, 
să conştientizăm o dată mai mult că trebuie să credem cu tărie în Dumnezeu şi să-i 
cinstim aşa cum se cuvine pe Maica Domnului, pe Sfinţii în care EI s-a preamărit, 
aşa cum spunem: "Minunat este Dumnezeu întru Sfinţii Săi, Dumnezeul 
părinţilor noştri”. Şi să ne străduim că oricâte greutăţi am întâmpina în cale, să nu 
abdicăm de la misiunea noastră, să nu ne pierdem identitatea noastră de creştini, de 
fii ai lui Dumnezeu. Că de aceea am fost unşi la botez cu Sfântul şi Marele Mir şi 
am fost pecetluiți cu numele lui Hristos. Şi valorile autentice, valorile cele 
adevărate ale vieţii noastre care izvorăsc din Evanghelia Mântuitorului Hristos să 
le transmitem cu responsabilitate copiilor noştri, să-i creştem în acest spirit al 
dragostei față de Dumnezeu şi faţă de Biserică pentru că numai astfel putem să fim 
siguri de faptul că ei vor fi fericiţi, vor avea parte de pace sufletească, de linişte, de 
frățietate, de înţelegere cu cei din jur şi mai ales de ocrotire din partea lui 
Dumnezeu, prin Sfinţi Săi. 


Părintele Teofan de la Putna — Predică la Intrarea Maicii Domnului în 
Biserică - Frumuseţea şi sensibilitatea Sfintei Sfintelor 


ÎNOSOR luat i HETRARE 1 Pe Most 
ae E aa NT 


“Tubiţi credincioşi, astăzi sărbătorim cu toţii Intrarea în Biserică a Maicii 
Domnului, o sărbătoare foarte frumoasă în cinstea Împărătesei Cerului. Aţi auzit 
cântările de la strană care ne arată cum întreg universul, toate puterile cereşti o 
laudă pe Maica Domnului. 


În Sfânta Evanghelie pe care am auzit-o cu toţii astăzi ni se spune cum o femeie, 
văzându-L pe Domnul lisus Hristos, a lăudat-o pe Maica Domnului lisus Hristos. 
Știm, de asemenea, de la Bunavestire cum îngerul, iarăşi, a fericit-o, a lăudat-o pe 
Maica Domnului. Deci iată, Maica Domnului, atât din timpul vieţii ei, cât şi după 
moartea trupească este lăudată de oameni, de puterile cereşti. 


Iubiţi credincioşi, sărbătoarea de astăzi ne aminteşte un moment foarte frumos 
din viaţa Maicii Domnului, un moment de la vârsta de trei ani. lată că pe 8 
septembrie am sărbătorit Naşterea Maicii Domnului, sub al cărui acoperământ 
trăim cu toţii, creştini ortodocşi, Acoperământ pe care îl sărbătorim pe 1 octombrie, 
şi iată că acum, pe 21 noiembrie, sărbătorim Intrarea în Biserică a Maicii 
Domnului la vârsta de trei ani. 


Ce este cu această Intrare în Biserică? lubiţi credincioşi, ştim cu toţii că Sfinţii 
Părinţi loachim şi Ana nu puteau să aibă copii şi atunci au promis lui Dumnezeu că 
acel copil pe care-l vor avea îl vor dărui lui Dumnezeu. Şi să ştiţi că sunt foarte 
interesante aceste cazuri în care părinţii vor dărui un copil lui Dumnezeu. În cele 
mai multe cazuri ies fie preoţi, fie călugări sau călugăriţe. Noi cunoaştem un caz 
celebru al Părintelui Cleopa când era bolnav şi era foarte mic, mama lui s-a dus şi 
l-a închinat Maicii Domnului, şi iată ce a ajuns Părintele Cleopa, ce obşti monahale 
a format şi însăşi obştea Mănăstirii Putna este în legătură cu acest curent creat de 
Părintele Cleopa. 


Revenind la acest moment când părinţii Maicii Domnului îşi ţin promisiunea şi se 
duc să o închine pe copiliță la Templu, la vârsta de trei ani. Între Nazaret şi 
Ierusalim, unde era templul, sunt aproape 100 Km. Ştim din tradiţie că acest drum 
a fost parcurs în mai multe zile de un alai numeros, format din rude, din cunoscuţi, 
care se duceau conform tradiției existente atunci, să închine acest copil lui 
Dumnezeu. 


Desigur, copiii au o frumuseţe anume, pentru cine are ochi de văzut, şi frumuseţea 
aceasta a copiilor provine din frumuseţea lui Dumnezeu, fiindcă ştim cu toţii că 
sufletul oricărui om vine de la Dumnezeu, şi în copii se vede foarte bine această 
frumuseţe de la Dumnezeu, care ar fi bine să nu dispară de-a lungul întregii vieți. 
Asta depinde şi de ei, dar când sunt mici depinde şi de cei din jurul lor, în mod 
special, ca să păstreze această frumuseţe cu care intră în lume. Să ne gândim că pe 
lângă frumuseţea aceasta pe care o are orice copil, Maica Domnului mai avea o 
frumuseţe aparte, duhovnicească, care făcea ca întreg acest eveniment să capete o 
lumină. Ni se spune că atunci când au ajuns la templu au fost întâmpinați de preoții 
templului şi de un alt grup de copii. 


Maica Domnului, acel copil de trei ani, în momentul în care s-a făcut o 
rugăciune, au lăsat-o părinţii singură şi ea a urcat repede pe treptele templului. 
Erau cele 15 trepte ale templului pe care preoţii şi leviţii, atunci când îşi făceau 
slujbele, stăteau pe fiecare treaptă şi rosteau câte un psalm, aşa era o tradiţie 
acolo. Se rosteau psalmii aceştia între 119 şi 133; pe fiecare treaptă stăteau 
preoții leviţii şi urcau tot aşa până terminau. Maica Domnului, acest copil de trei 
ani, urcă aceste trepte şi atuncea, ştim tot din tradiția bisericească, că proorocul 
Zaharia, care era atunci la templu, a prorocit despre Maica Domnului. 


Iubiţi credincioşi, despre Maica Domnului şi Domnul lisus Hristos au proorocit cu 
sute şi sute de ani înainte profeţii Vechiului Testament. lată că Zaharia chiar s-a 


întâlnit cu Maica Domnului, şi are câteva cuvinte adresate Maicii Domnului la 
acest moment. lată câteva fragmente, din vechea tradiţie, care s-au păstrat: 


lată că aici se spune că o invită pe Maica Domnului să intre în Sfânta Sfintelor. Tot 
din Tradiţia Bisericii ştim că i s-a rezervat un loc special, de rugăciune, în această 
perioadă, de la 3 la 15 ani, fiindcă Maica Domnului a rămas 12 ani în templu, şi 1 s- 
a dat voie, ca o excepţie, sub harul dumnezeiesc, să stea în Sfânta Sfintelor. 


Aţi auzit în Apostolul care s-a citit că se vorbea despre Sfânta Sfintelor, despre a 
doua catapeteasmă. Ce era acesta? Preinchipuia, desigur, Sfântul Altar, pe care îl 
avem astăzi în Biserică, şi atunci la Sfânta Sfintelor nu avea voie să intre nici o 
femeie, nici preoţii nu aveau voie să intre, ci doar arhiereul avea voie să între o 
singură dată pe an. Deci în acest loc cu totul deosebit, sfânt, i s-a dat voie Maicii 


Domnului să stea la rugăciune timp de 12 ani. Ştim că proorocul Zaharia şi alții de 
la templu, inspirați de Duhul Sfânt, simțeau că este lucrare dumnezeiască. 


Tot proorocul Zaharia spune că templul pe care Solomon l-a construit, acest 
templu unde stătea Maica Domnului, de fapt o preinchipuia pe Maica 
Domnului. Şi într-un fel orice biserică se spune că o preinchipuie pe Maica 
Domnului. De ce? Trupul Maicii Domnului se spune că a fost ca o Biserică care L- 
a purtat pe Hristos. Vedeţi la fel cum în orice biserică, de fapt, stă Hristos, tot aşa 
în trupul Maicii Domnului, ca într-un locaş sfinţit a trăit Domnul lisus Hristos. Vă 
dați seama ce hulă spun acei rătăciți de la dreapta credinţă, acei lupi îmbrăcaţi în 
piele de oaie care pot să gândească o asemenea blestemăţie că Maica Domnului a 
putut să aibe şi alți copii, să trăiască ca într-o familie obişnuită. Păi din moment ce 
ea era aleasă de Dumnezeu, ea era conştientă că L-a născut pe Dumnezeu, prin ea 
lucra Dumnezeu cu atâta putere, se mai putea ea comporta ca un om obişnuit? 


lubiţi credincioşi, după această perioadă de 12 ani cât a stat Maica Domnului la 
templu ştim, de asemenea, că a fost lăsată să plece, aşa cum se întâmplă cu toate 
fecioarele care stăteau la templu, pentru a se mărita şi aşa a fost rânduit ca Maica 
Domnului să intre sub protecția Dreptului losif — care ştim din Tradiţie că avea o 
vârstă foarte înaintată, peste 80 de ani — pentru că ea nu voia să fie măritată, nu 


voia să se căsătorească, voia în continuare să trăiască precum o călugăriță, cum am 
spune noi astăzi, şi atuncea s-a găsit această soluţie, pentru a o proteja şi de gura 
lumii şi de ispitele drăceşti, ca acest om în vârstă, acest Drept Iosif să o ia sub 
protecție. Şi ştim foarte bine ce s-a întâmplat în continuare, cum de la Duhul Sfânt, 
Maica Domnului L-a născut pe Mântuitorul Hristos. 


Iubiţi credincioşi, o sărbătoare foarte frumoasă închinată sfințeniei Maicii 
Domnului, închinată chiar, putem spune, sfinţeniei copilăriei, fiindcă în sine 
copilăria are o sfinţenie, dacă ştim să o protejăm şi să o facem să rodească de-a 
lungul întregii vieţi, nu să rămânem doar la o simplă perioadă a vieţii, ci această 
frumuseţe, care v-am spus că vine de la Dumnezeu, depinde de cei din jur, până la 
o anumită vârstă, ca această frumuseţe să ţină cât mai mult timp. 


În perioada aceasta de 12 ani cât Maica Domnului a stat la templu, ni se spune 
că ea se ocupă foarte mult cu rugăciunea. Bineînţeles că erau mai mulți la 
templu, erau mai mulţi închinaţi, era o tradiţie întreagă, erau mai mulţi copii aduşi 
ca daruri lui Dumnezeu, şi ne spune că atât de mult a 
sporit în rugăciune Maica Domnului în această perioadă, că “în inima Sa a pus 
Suişuri atât de înalte, încât a ajuns la Cer, prin rugăciune, şi L-a atras pe 
Stăpânul Cerului“. 


Desigur, iubiți credincioşi, nu putea Domnul lisus Hristos să se întrupeze într-un 
om oarecare. Apariţia Maicii Domnului a fost pregătită cu mult timp înainte. Maica 
Domnului a fost un vas ales în care s-a sălăşluit dumnezeirea; şi să ştiţi că în orice 
faptă bună a creștinului, harul lui Dumnezeu este cel care începe fapta bună a 


oricărui creştin, dar depinde după aceea şi de voinţa omului. Este şi harul, este şi 
voinţa omului, ca să ducă după aceea la un bun sfârşit o faptă ziditoare. Tot aşa şi 
la Maica Domnului, harul dumnezeiesc a inspirat-o să se roage cât mai mult, dar şi 
râvna ei a fost pe măsură, şi a făcut, după cum aţi auzit că zice Sfântul Grigorie 
Palama, că “în inima ei, prin rugăciune să ajungă la Cer şi să-L atragă pe Stăpânul 
Cerului pe pământ“. 


Maica Domnului, ca o culme a sfinţeniei, este o prezenţă foarte sensibilă, şi de 
aceea cu cât ne îngroşăm mai mult sufleteşte şi ne împietrim mai mult, nu o putem 
simţi, nu îi putem simţi ajutorul şi nu o putem înţelege. După cum ni se spune în 
Vieţile Sfinţilor, sunt sfinți, iubiţi credincioşi, care călătoreau cu Maica Domnului 
pe întreg pământul ca să-i ajute pe oameni, şi care povesteau cum Maica Domnului 
voia pe fiecare om să-l aducă la lumină, însă nu voiau toţi să ajungă la lumină. 


lată, deci, pe cine avem ocrotitoare şi mijlocitoare a noastră, pe Maica Domnului 
care se îngrijeşte pentru fiecare suflet să ajungă la mântuire. 


Aducerea la Templu a Maicii Domnului. Smeritele şi tăcutele lecţii 
duhovniceşti ale Preasfintei Fecioare 

Sfântul Nicon de la Optina: Cuvântare rostită la prăznuirea Icoanei Maicii 
Domnului din Tihvin 


Trebuie să fii un creştin bun şi cu viaţa ta şi cu cuvântul şi cu rugăciunea ta. 
“În numele Tatălui şi al Fiului şi al Sfântului Duh. 


Cine a ascultat ieri cu atenţie canonul şi acatistul, acela a putut observa cât de 
multe sentimente şi gânduri înalte şi minunate există acolo, mai ales în canon. 


Mai întâi de toate scriitorul bisericesc care a alcătuit aceste cântări bisericeşti îl 
roagă pe Domnul Dumnezeu ca El să-i dea cuvânt şi să-l înveţe cum trebuie să 
cânte, cum trebuie să se roage. 


De aici reiese clar că noi singuri, fără ajutorul lui Dumnezeu, nu Suntem în 
stare nici să ne rugăm. Nu putem Să ne rugăm cum trebuie şi nici nu ştim cum şi 
pentru ce să ne rugăm. Se poate întâmpla cum a zis proorocul într-unul din 
psalmi: „rugăciunea lui să se prefacă în păcat” (Ps. 108, 6). Prin urmare, nu 
orice rugăciune este Sfântă, există şi rugăciune păcătoasă. Şi când se preface 
rugăciunea în păcat? Atunci când obiectul rugăciunii este păcătos, când 
simțămintele şi dorinţele cu care omul se apropie de rugăciune sunt păcătoase. 


Înţelegându-şi  nevrednicia sa, care se putea oglindi în rugăciunile alcătuite, 
scriitorul cântărilor bisericeşti mai sus pomenite Îl roagă pe Domnul Dumnezeu să 
nu Se dezguste nici EI, nici Maica Domnului de rugăciunile alcătuite şi aduse şi să 
primească râvna noastră, deoarece dorinţele cu care este adusă rugăciunea sunt 
sincere şi sfinte, obiectul rugăciunii este sfânt. 


Este bine că aduceţi laude Maicii lui Dumnezeu. Dar acest lucru nu este de ajuns. 
Maicii Domnului îi place mai mult săvârşirea cu fapta a virtuţilor, nu numai 
laudele buzelor. Dacă vorbiţi despre virtuţi şi vă rugaţi pentru ele, trebuie ca acest 
lucru să rămână nu numai pe buze, ci cuvintele şi rugăciunile pentru virtuți să le 
transpuneți în faptă, în însăşi viaţa voastră. De vorbit, puteţi vorbi mult, dar fără 
folos. 


Starețul Ambrozie i-a spus odată unui om, care îi ceruse multe cuvinte de 
învăţătură: „Cuvintele de folos sunt foarte puţine“, căci Împărăţia lui Dumnezeu 
nu Stă în cuvânt, ci în putere. 

Uneori datorită unui singur cuvânt sufletul intră în extaz duhovnicesc şi se umple 
de cele mai sfinte sentimente, dorinţe şi intenţii. De aceea şi cerem ca nu numai 
cuvintele să rămână în noi ci, dacă vorbim şi cântăm despre virtuţi, atunci trebuie 
să şi săvârşim aceste virtuţi, altfel cuvintele nu vor fi spre zidirea, ci spre 
împovărarea şi a celor ce ne ascultă şi a noastră. Căci, într-adevăr, cum va putea 


omul neînfrânat să-i înveţe pe alții înfrânarea? Nu va avea curaj să facă acest lucru. 
Sau cum va putea cel cu lăcomia pântecelui să vorbească despre post? Nu va avea 
această îndrăzneală. Cuvântul lui va fi deşert, neputincios. 


Aşa şi noi toţi, în general, dacă dorim să fim creştini adevăraţi, trebuie să fim nu 
numai cu vorba, ci şi cu fapta, adică cu viaţa noastră. Atunci nu se vor sminti de 
noi ceilalți oameni şi nu vor huli învăţătura lui Hristos şi viaţa creştinilor şi nu vor 
zice că viaţa noastră este rea, nevrednică de numele de creştin. Altfel, şi turcii- 
mahomedani şi toţi cei de alte credinţe şi sectarii, şi oamenii necredincioşi de rând, 
văzând viaţa noastră necuviincioasă, vor spune că ei au o viaţă mai bună, mai 
duhovnicească decât a celor care se laudă că sunt creştini ortodocşi, că ei îl cunosc 
pe adevăratul Dumnezeu şi îi slujesc Lui. E dureros să auzi acest lucru. Dar se 
întâmplă să-l auzi. Mi s-a întâmplat şi mie şi mi s-a întâmplat chiar de mai multe 
ori. De aceea, ca să nu fie hulit numele lui Dumnezeu pentru păcatele noastre, să 
ne sârguim întru virtuți cu fapta, nu numai cu vorba. Să ne străduim să ne 
îndreptăm viaţa. 


Să slujim acum un moleben (Molebenul este o slujbă necunoscută în cultul ortodox 
de dincoace de Prut, în Basarabia se cunoaşte din influenţa rusească. Este un fel 
de Paraclis, care se poate adapta oricărui sfânt şi cu toate că ruşii numesc 
Moleben şi Te Deum-ul cunoscut de noi, totuşi această slujbă nu are nimic 
asemănător cu Te Deum-ul. În limba slavă moleben = rugăciune, de unde a 
derivat în rusa modernă cuvântul molitva.) 


Să ne rugăm Maicii lui Dumnezeu, Împărătesei Cereşti, ca ea să aducă rugăciunea 
ei către Domnul întru apărarea şi povăţuirea şi ocrotirea noastră. ŞI să ne rugăm 
întotdeauna Împărătesei Cereşti, ca Maicii noastre celei iubitoare de fii, care ne-a 
înfiat la Crucea Fiului său. Ea ne iubeşte. Ne iubeşte foarte mult, ca pe fii Bisericii 
Ortodoxe, întemeiate de Fiul ei, Domnul nostru lisus Hristos. Ea are grijă de 
fiecare creştin şi se roagă pentru el. 


Ca să nu ne arătăm nevrednici de mila ei şi să nu depărtăm de la noi ajutorul ei 
dumnezeiesc, să ne străduim să nu facem nimic care să alunge de la noi harul lui 
Dumnezeu. 


Să ne ajute Domnul Dumnezeu! Amin. 


(Din: Starețul Nicon de la Optina, Sfaturi în vremuri de prigoană, Editura 
Egumeniţa 2009) 


Scurt cuvânt al Pr. Ciprian Negreanu (Cluj-Napoca) la aducerea la Templu a 
Maicii Domnului (2012): 


ANSOj dalla în ME TARE 7 he Mut 


LUX (8 DICA A 


“Cred că ceva ne învaţă Maica Domnului prin Aducerea la Templu. Şi, sigur, 
îndreaptă ceva din mintea noastră, cumva obişnuită să-şi creioneze, să-şi facă ea 
[calcule, planuri, n.n.]: cum ar fi să fie ["bine"], cum ar trebui să fie „bine” — dacă 
fiecare dintre noi avem ideea aceasta: cum ar trebui să fie viaţa noastră sau a 
celorlalți ca să fie “bine”. Şi, în general, „binele” acesta este văzut de noi după 
plăcerea pe care o simţim, după confortul pe care îl avem — confort nu sufletesc, ci 
trupesc. 


Aşa cum bogatul căruia 1-a rodit țarina zicea |parafraza]: Stai, suflete al meu, bea, 
mănâncă şi te veseleşte de-acuma, dormi! Şi confundă confortul trupului cu al 
sufletului şi în general şi noi toţi facem această confuzie şi în general, dacă cineva 
ne întreabă sau noi ne întrebăm pe noi înşine ce am vrea, ce am dori, primul gând — 
chiar dacă al doilea sau al treilea ar fi mai apropiate de adevăr, de bine — primul 
gând ar fi: Să nu suferim nimic, să ne fie „bine”, să avem „de toate”... Deci, nu-i 
lucru rău, numai că, în general, acest „bine” trupesc este confundat cu binele 
sufletesc absolut. 


Și când vedem viaţa Maicii Domnului... La prima vedere această fetiță — să mă 
ierte Maica Domnului că îi spun aşa dar, ca să ne închipuim — era o fetiţă din 
triburile lui Israel, o pruncuţă născută la bătrâneţea părinților ei şi care era de plâns 


pentru oameni, era ... cum zicem noi când vedem un copil la care părinții sunt 
foarte în vârstă, ne gândim: cum o vor creşte până va fi mare? şi rămâne singură 
...» ŞI la propriu, ea este dusă la Templu şi acolo este ţinută într-un regim strict, 
cum era obiceiul la Templu, încă de micuță, deci, am zice: lată, nu şi-a trăit 
copilăria!, iată ...!, din perspectivele noastre, din perspectivele obişnuite omeneşti 
ar părea că Dumnezeu a uitat-o pe această fetiță, pe această pruncuţă a lui 
Dumnezeu. Că s-a născut într-o familie cu părinţi foarte în vârstă, până atunci de 
multe ori batjocoriţi de cei din Jur şi luaţi peste picior că nu aveau copii şi socotiți 
blestemaţi, şi cu siguranţă urmele acelor cuvinte încă rămăseseră - nu era numai 
mirare în popor că: lată, a născut la vârsta aceasta! ci probabil că, pe chipul 
vecinilor, apropiaților, încă rămăseseră urmele cuvintelor pe chipurile lor, urmele 
cu care ei îi apostrofaseră sau îi vorbiseră în taină, în ascuns, de rău, pe cei doi care 
nu aveau Copil. 


Se naşte, deci, într-o asemenea familie, nu trăieşte decât trei ani acasă cu părinţii — 
şi ei în vârstă — şi este dusă la Templu, este dată în grija preoţilor care trebuia să 
țină acolo, la Templu, un regim foarte strict: toţi copii de acolo trebuia să studieze 
Scripturile, trebuia să facă tot felul de ... muncă, să lucreze, deci ea într-un fel, am 
putea zice că Maica Domnului n-a avut o copilărie aşa cum ne-o închipuim noi, 
cum am zice noi: Uite ce copil necăţit! am zice noi: Părinţii aşa, acasă n-a stat 
decât trei ani, dusă la Templu şi ţinută acolo într-un regim foarte strict, copilărie n- 
a avut, între timp părinții ei mor — lată, alt necaz mare! am zice noi. — şi, am zice: 
unde e Dumnezeu în tot timpul acesta? O aduce acasă, vine înapoi acasă, aici, am 
zice, trebuia dată în grija cuiva, nu putea să rămână singură, nu avea cum să se 
întrețină singură, era în pericol mare să rămână singură şi atunci este .. se trage la 
sorți şi se dă în grija unui bătrân, am zice noi: iată, o fetiţă... e logodită cu un 
bătrân!, că aşa au căzut sorții şi am zice la toate: Unde este Dumnezeu? şi am 
socoti: De ce nu lucrează Dumnezeu în viaţa noastră? — pentru că noi, lucrarea lui 
Dumnezeu în viaţa noastră o vedem în felul cum gândim noi, după plăcerile pe 
care ni le dăruim, după confortul pe care ni-l dorim, după dorinţe, aşteptări, după 
ce avem noi; după acestea judecăm noi cât intervine Dumnezeu în viaţa noastră. 


Și la această fetiță, mai târziu Maica lui Dumnezeu şi Maica noastră a tuturor, 
Dumnezeu aşa a lucrat; din perspectiva aproape a tuturor ar părea o viaţă grea pe 
care nimeni nu ar vrea să o aibă, o viaţă în care am zice: dar unde este Dumnezeu 
aici în toate? Şi de fapt, se dovedeşte că, în toate aceste întâmplări care par că sunt 
„. haotice, că ar fi întâmplătoare, că nu ar fi lucrarea lui Dumnezeu ... că au murit 
părinţii repede, că a fost dată după aia prin tragere la sorţi cuiva, ... toate aceste 
lucruri care ar părea că îi sunt stavilă în faţă, în viaţa ei şi că o opresc şi o 
blochează undeva pe Maica lui Dumnezeu, de fapt s-au dovedit lucrări ale lui 


Dumnezeu şi că Dumnezeu mai degrabă lucrează şi cu asta aş vrea să închei, că 
Dumnezeu mai degrabă lucrează cum nici nu putem noi înţelege şi prin ceea ce noi 
de obicei ne ferim şi zicem: Vai, să ne ferească Dumnezeu! mai degrabă poate 
lucra prin acestea decât prin voinţa omului. 


Că, de multe ori, voinţa omului chiar dacă pare bună, e pervertită, e obosită de 
gânduri întinate, e obosită de gânduri sucite şi învârtite în mintea noastră poate ani 
de zile. Deci, mai degrabă Dumnezeu lucrează prin ceea ce pare că e întâmplător şi 
care se întâmplă dintr-o dată şi peste noapte şi care de fapt sunt lucrările Lui, decât 
prin voinţa îndelungă şi aşteptarea îndelungă a omului sau dorinţa omului sau 
voinţa lui exprimată într-un fel sau altul, care de multe ori, chiar dacă este 
stăruitoare şi îndelungă, poate fi bolnavă. 


Dumnezeu să ne înveţe şi să ne întărească!” 


Arhim. Andrei Coroian - Maica Domnului, învăţătoarea noastră 


Minune şi taină necuprinsă de gând şi de cuvânt, Sfânta Fecioară Maria, 
Născătoarea Fiului lui Dumnezeu, nu ne-a lăsat scrise învățături şi sfaturi. Ele ar fi 
fost folositoare nouă, având în vedere înălțimea vieţii ei duhovniceşti, smerenia şi 
înţelepciunea ei duhovnicească. A rămas în Scriptură doar acel cuvânt memorabil 
şi atotcuprinzător „Faceţi tot ce vă va spune [Hristos] (loan 2, 5) rostit la Nunta 
din Cana Galileii. Un îndemn la ascultare totală față de Cuvântul lui Dumnezeu 
întrupat, luminaţi fiind de simţirea prezenţei Duhului Sfânt. 


Prima icoană a Maicii Domnului zugrăvită de Sfântul Apostol şi Evanghelist Luca 
se numeşte „Povăţuitoare”, iar alte icoane ale ei poartă nume precum 
„Îndrumătoarea”, „Arătătoarea căii”. Maica Domnului este prin excelenţă 
învăţătoare, însă nu atât prin cuvinte, cât prin faptele ei minunate, săvârşite în 
tăcere, smerenie, iubire şi ascultare faţă de Părintele nostru Cel ceresc. Întreaga ei 
viață pământească este pentru noi o povaţă, o icoană şi un îndemn. Toate 
principalele evenimente din viaţa ei, devenite mari praznice în Biserică: Naşterea, 
Intrarea în Biserică, Buna-Vestire, Adormirea, învaţă şi îndeamnă cu putere, 
întreaga noastră fiinţă, la îndumnezeire prin credinţă, rugăciune, iubire, ascultare 
de Fiul ei, Mântuitorul lisus Hristos. 


Naşterea ei, care „aduce bucurie la toată lumea” (Troparul praznicului Naşterii 
Domnului) trezeşte în suflet bucuria, mulţumirea, recunoştinţa şi responsabilitatea 
pentru darul sfânt al vieţii. 


Naşterea de prunci nu este doar rodul biologic al unirii conjugale, ci după modelul 
Sfinţilor Părinţi loachim şi Ana, este şi rodul rugăciunii, postirii, iubirii şi supunerii 
față de porunca lui Dumnezeu. Bucuria Naşterii Maicii Domnului, ne mai arată că 
orice om se naşte spre bucurie altora, spre a fi purtător de Hristos — bucuria tuturor. 


Intrarea în Biserică este cea mai vie icoană a desprinderii noastre de cele 
pământeşti, trecătoare, pe care o săvârşim de câte ori ne apropiem de Dumnezeu, 
de Biserică, de mânăstiri, de cele Sfinte, când ne rugăm. Spre Dumnezeu mergem 
şi atunci când greşim, cerând iertare păcatelor noastre, dar mai ales în vreme de 
bucurie. Atunci cu cântări de psalmi mergem spre EI, precum Preacurata Fecioară 
cu alai de nevinovate fecioare, oameni şi îngeri, a pornit spre Templu. 


Urcarea celor cincisprezece trepte de către Prunca de trei ani, pe care în mod 
natural nu le-ar fi putut urca, primirea ei de către arhiereul Zaharia, ducerea în 
Sfânta Sfintelor unde va fi învățată, hrănită şi povăţuită de către Arhanghelul 
Gavriil, nu este altceva decât icoana îmbisericirii noastre, care se face cu puterea 
Duhului Sfânt. 


Sufletul nostru în momentul Botezului urcă toate treptele sfinţenie îmbrăcându-se 
în Hristos, intră cu El nu numai în Sfânta Sfintelor pământească ci şi cerească 
primind îngerul ca povăţuitor şi păzitor. 


Cei doisprezece ani petrecuţi de Sfânta Fecioară în Templu, unde prin muncă, 
rugăciune, contemplaţie, priveghere, studiu, meditaţie, ascultare, s-a desăvârşit, s-a 
sfințit, depăşind pe Serafimi în iubirea de Dumnezeu, pe Heruvimi în înţelepciune, 


pe toate cetele îngereşti în curăţie, iubire şi apropiere de oameni. Prin aceasta ne 
învaţă ca şi noi în Biserică să ne curățim de patimi şi păcate să creştem în virtute 
până la sfinţenie. 


La Buna-Vestire, prin adumbrirea Duhului Sfânt şi zămislrea Celui Necuprins, 
Sfânta Fecioară, „pierde grija păcatului”, viaţa ei de acum este viaţa lui Hristos- 
Cuvântul cel întrupat în ea. Acest fapt ne învaţă că dacă Sfinţenia Sacramentală 
primită prin Botez, Mirungere şi celelalte Sfinte Taine, se poate pierde destul de 
uşor, sfinţenia dobândită prin multă osteneală, prin stăruința şi străduinţa virtuţii nu 
se mai pierde, este păstrată ca rod pentru viaţa veşnică. 


Crescându-L cu o iubire şi dăruire unice, însoțindu-L în toată activitatea Lui, a 
suportat dureri de neînchipuit în sufletul Fi, atunci când Mântuitorul a fost trădat, 
vândut, prins, biciuit, batjocorit, lovit, răstignit, omorât. În frumuseţea şi noblețea 
ei dumnezeiască, Maica lui Dumnezeu şi Împărăteasa întregii zidiri, ne învaţă că la 
micile noastre măsuri omeneşti, să-L păstrăm pe Hristos în noi şi darul Său primit 
la Sfântul Botez, jertfindu-l cu dragoste după putere inima, mintea, trupul şi voinţa 
noastră, dând din viaţa noastră spre a primi din viaţa Lui. 


La Invierea Mântuitorului, Maica Domnului, care murise lumii şi păcatului, fiind 


veşnic vie, a fost nu numai singura fiinţă care nu s-a îndoit de Înviere, ci şi aceea 
care a primit vestea bucuriei Învierii, cu o credință desăvârşită, neîmpuţinată şi 
neştirbită de vreo umbră a gândului rațiunii omeneşti. Alipindu-ne de ea, cea dintâi 
Mironosiţă şi întăritoare a credinţei apostolilor în Înviere, vom putea totdeauna să 
biruim ispitele neputinței, necredinţei sau îndoielii în minunea Învierii şi a 
celorlalte minuni ale credinţei noastre în Hristos. 


Pentru toate virtuțile ei, Mântuitorul Hristos a dăruit-o Bisericii ca ocrotitoare şi 
apărătoare nebiruită, scăpare, mângâietoare şi alinare a noastră, dulceaţa sufletelor 
şi tăria trupurilor noastre. 


Ei ne rugăm zicându-i: 


O, Prea sfântă Stăpână Împărăteasă, prea sfânt lăcaş al dumnezeirii, cămară şi 
icoană însuflețită a lui Dumnezeu, înaintemergătoare a venirii Soarelui Dreptăţii pe 
pământ şi înaintemergătoare a noastră în Împărăţia Lui, Sfântă Maică a lui Hristos 
şi a tuturor creştinilor luminează întunericul minţii noastre, aprinde focul Duhului 
Sfânt în inimile noastre, cea dintâi fiică a Tatălui fiind, întăreşte voinţa noastră, în 
lucrarea poruncilor Lui... O miime din focul iubirii şi dorul din sufletul tău, după 
Înălţarea Fiului Tău la cer şi din bunătatea şi iubirea ta faţă de oameni pe care ai 


avut-o către Biserica nou întemeiată, dăruieşte şi nouă robilor tăi, pentru a nu fi 
pământ sterp, neroditor, plin de spinii acestui veac sau netrebnice şi blestemate 
slugi. Ceea ce la Adormirea ta, ai primit de la Arhanghel, ramura cea de măslin din 
netrecătorul Rai, ca una care niciodată nu ne laşi pe noi, arată-te mângâietoare, 
lumină dulce şi clară vieţii noastre, mântuind-o şi unind-o cu viaţa cea de-a pururi 
fiitoare în care tu, Stăpână şi Maică, locuieşti. 


"Noi să o cinstim pe Maica Domnului!” Intrarea în Biserică a Maicii 
Domnului: predici, îndemnuri şi tâlcuiri iconografice - “Prunca Maria a 
postit. Copiii de azi de ce nu ar putea?” 


Doxologia: IPS Pimen: „În biserica slavei Tale stând, în Cer a sta ni se 
pare...” 


Aflaţi la răscruce de drumuri, de noi orientări şi principii de viaţă, de gândire şi de 
lucrare, unele cu totul diferite de cele de până mai ieri, avem nevoie de o 
îndrumare, de o întărire sufletească în viaţa şi activitatea noastră. Pentru noi, 
românii, timp de două mii de ani, Biserica, maica spirituală a poporului nostru, 
cum a numit-o Mihai Eminescu, ne-a fost călăuză în toate cele bune. 


In vâltoarea trăirii libertăţii, a unei libertăţi anarhice, mai ales de către o bună parte 
a tinerilor noştri, suntem încredinţaţi că Biserica, instituție sfântă - Trupul lui 
Hristos - va rămâne mai departe limanul nostru sufletesc. Această încredințare ne 


este dată de însuşi Mântuitorul nostru lisus Hristos în cuvintele: „Nici porțile 
iadului nu vor birui Biserica Mea” (Matei 16, 18). Într-adevăr cuvintele 
Mântuitorului s-au adeverit, dacă luăm aminte la persecuțiile din primele veacuri 
creştine, când Biserica a rămas neclintită, iar numărul trăitorilor şi mărturisitorilor 
credinţei creştine a sporit. 


Prin cuvântul „biserică ” înţelegem Trupul tainic al lui Hristos, adică obştea 
tuturor celor care cred în Hristos şi se împărtăşesc cu cele şapte Sfinte 
Taine; 

al doilea înţeles al cuvântului „biserică ” este cel de lăcaş de închinare în 
care - pe Sfânta Masă sau Prestol - se află permanent Sfânta Împărtășanie, 
Dumnezeiescul Trup şi Sânge al Mântuitorului nostru lisus Hristos. 


În biserică, lăcaşul de închinare, suntem botezați şi duşi spre închinare la 
patruzeci de zile după naştere, 

în biserică mergem în fiecare zi de sărbătoare, 

în biserică ne rugăm mai bine ca în oricare alt loc; 

în biserică ne împărtăşim cu Sfintele Taine, 

în biserică ascultăm cuvânt de învăţătură; 

în biserică ne sfinţim viaţa. 


Privind biserica atât din afară, cât şi dinăuntrul ei simţim că ne aflăm într-un loc 
cu totul sfânt; aceasta o mărturisim prin cuvintele din Ceaslov: „În biserica slavei 
Tale stând, în cer a sta ni se pare”, este o convingere a fiecăruia dintre noi atunci 
când ne aflăm cu inima curată în Casa Domnului. Biserica este Casă a Domnului, 
pentru că locuieşte în ea euharistic Dumnezeu, adică în ea se află Trupul şi Sângele 
Mântuitorului — Sfânta Împărtăşanie. 


În biserică participăm activ - fiecare după pregătire şi pricepere - cântând la strană 
sau citind Apostolul sau Cazania, Canoanele sau Psaltirea. Cântările Bisericii 
noastre, prin melodile lor, ne înalţă sufleteşte, iar cuvintele lor ne luminează mintea 
întru cunoaşterea învăţăturii de credinţă. 


In biserică vom găsi şi mai multă linişte sufletească, bucurie mântuitoare şi tot în 
biserică ne pregătim sufleteşte pentru a primi cu vrednicie, pe cât este cu putinţă, 
Sfânta Impărtăşanie. 


În biserică s-a pregătit şi Maica Domnului începând de la vârsta de trei ani 
pentru a naşte cu trupul pe Cel fără de început, pe Fiul lui Dumnezeu, 
Mântuitorul lumii. 


Părintele Selafiil - Noi să o cinstim pe Maica Domnului! 


Cel ce o huleşte pe Maica Domnului nu-i om bun. Cine o huleşte pe Maica 
Domnului? Că mai tare se scârbeşte Mântuitorul când o huleşte cineva pe Maica 
Domnului, decât când Îl huleşte pe Dânsul. Aşa de mult ţine EI la Dânsa, vasăzică. 
Când Îl duceau să-L răstignească cu crucea-n spinare, apoi Ea de multe ori o căzut 
jos de jale şi plângea singură, că pe Dânsul Îl duc să-L răstignească. Dacă era 
femeie... Femeile celelalte o judecau pe dânsa. Aşa că, EI îşi aduce aminte, 
Mântuitorul, cât o plâns Fa pentru Dânsul. 


Pe Maica Domnului Mântuitorul întotdeauna o ascultă. Noi, dac-om ferici-o pe 
Dânsa şi ne-om ruga la Dânsa, apoi Ea are grijă să se roage pentru noi la Fiul său, 
că Fiul său o ascultă pe dânsa. Şi aşa că, noi să o cinstim pe Maica Domnului: 
Bucură-Te, Ceea ce eşti plină de har; Marie, Domnul este cu Tine. Blagoslovită 
eşti Tu între femei şi blagoslovit este rodul pântecelui Tău, că ai născut pe 
Mântuitorul sufletelor noastre! Aceste cuvinte întotdeauna să le avem în gând, 
când lucrăm ceva, să ne amintim de Maica Domnului. 


Că acolo spune, că la sfârşitul vieţii omului ea s-a arăta şi l-a ajuta pe omul acela 
când a şti că el o zis cuvintele aste şi s-o rugat la dânsa. Că Ea e ajutătoare mare a 
creştinilor. 


Și Doamne lisuse Hristoase, miluieşte-mă pe mine, păcătosul, astea să le zicem 
întotdeauna în mintea noastră când lucrăm ceva. Și Dumnezeu o să ne-ajute şi la 
cele bune, spre iertarea păcatelor. 


(Părintele Selafiil, Dragostea care nu cade niciodată, Editura Mărineasa, 
Timişoara, p. 82) 


Arhim. Mihail Daniliuc: Prunca Maria a postit. Copiii de azi de ce nu ar 
putea? 


Șirul frumoaselor sărbători din Postul Crăciunului debutează pe 21 noiembrie cu 
Intrarea în Biserică a Maicii Domnului, numită popular Vovidenie. Preacurata 
Pruncă trebuia adusă ca să stea în Casa lui Dumnezeu, deoarece atât Templul din 
Vechiul Testament, cât şi Preasfânta Maria înfăţişează taina întrupării 
Mântuitorului Hristos. Templul din Ierusalim oferea imaginea zidită a venirii 
Izbăvitorului în lume, fapt învederat de cuvintele Domnului, rostite înainte de 
moartea Sa pe Cruce: „dărâmaţi acest templu şi eu în trei zile îl voi rezidi”, prin 
care nu făcea referire la templu ca zidire, ci la trupul Său. Aşadar, relaţia tainică 


dintre templu, ca spaţiu al locuirii lui Dumnezeu pe pământ şi trupul lui Hristos, 
luat din umanitate, este mijlocită de Maica Domnului. De aceea, înainte de 
Crăciun, nu vorbim de întrupare fără a aminti întâi de templul Vechiului Legământ, 
căci el prefigurează înomenirea lui Hristos. Iniţierea Mariei în taina templului se 
dovedea, astfel, indispensabilă, deoarece, nu peste multă vreme, ea însăşi va deveni 
locaş sfânt al prezenţei lui Dumnezeu în lume. 


Postirea foloseşte sau dăunează celor mici? 


Vă închipuiţi ce greu le-a venit drepţilor părinți loachim şi Ana să-şi închine 
copilul templului? Cum să nu sufere despărțindu-se de unica şi dorita lor fucă? 
Frumuseţea, candoarea, năzdrăvăniile pruncului se vădesc în chip deosebit după 
doi ani, dar tocmai atunci ei au trebuit să renunţe la satisfacția de a-şi vedea copila 
crescând în căminul lor. Au pus însă împlinirea făgăduinţei mai presus de propria 
lor fericire. Omeneşte gândind, tind să cred că îndeosebi Ana, ca orice mamă, a 
suferit. Dar suferinţa i s-a transformat în bucurie, căci Duhul Sfânt le-a luminat 
rosturile şederii în Casa Domnului a binecuvântatei lor plămade. 


Potrivit tradiției, Maria a dus în Templu o viaţă aparte, presărată cu bucuria 
rugăciunilor, a citirilor sfinte, a postirii, a ascultării. Astăzi, am observat la unele 
familii aceeaşi sete de a-şi aduce copiii la biserică, de a-i hrăni cât de des cu 
merindele cereşti. Din păcate însă, altele, invocând motive puerile ori vrăjmaşe, îşi 
privează odraslele de bucuria întâlnirii cu Dumnezeu. Ba mai mult, copiilor nu li se 
inoculează dragostea pentru Biserică, post, rugăciune. Unii părinți amână postul 
copiilor, pe motiv că le-ar periclita creşterea ori dezvoltarea psihosomatică. 


De aceea se pune întrebarea: postirea foloseşte sau dăunează celor mici? Înseşi 
rânduielile bisericeşti îi scutesc de ajunare, dar nu interzic ca ei să încerce să ţină 
măcar două trei zile dintr-un post întreg. Nutriţioniştii susțin că părinţii trebuie să 
acorde o atenţie deosebită calităţii şi cantității de alimente pe care o consumă 
copiii. Lucru just, altminteri. Dar dacă pe un copil nu-l vom învăţa de mic cu 
postul, la maturitate nu-i va înţelege rostul şi rolul în viaţa lui. Neavând păcate, 
copiilor nu li se poate cere să se pocăiască: ei nu au de ce plânge. 


Nevinovăţia, inocenţa, frumuseţea copilăriei îi fac privilegiaţii lui Hristos, Care îi 
cheamă într-un mod emoţionant: „lăsaţi copiii să vină la Mine!” (Matei 9, 14) 
Dacă Domnul a spus lăsaţi, înseamnă că în mod firesc copilul se orientează către 
Dumnezeu. Celor ajunşi la vârsta maturității Mântuitorul li s-a adresat într-un alt 
fel: „căutaţi Împărăţia lui Dumnezeu!” A căuta presupune caznă, efort, uneori 
durere, poticnire, lacrimi, iar abia la urmă bucurie. Astfel, fiindcă în cazul 


pruncilor nu se poate vorbi de lacrimi de pocăință, de ispăşire, este greu să le 
prezinţi înfrânarea de la mâncare ca pe o modalitate de eliberare din starea de 
păcat. Dar când părinţii vor preţui postul ca pe un mijloc de revenire în sine, acasă, 
în „Sionul bucuriei”, al comuniunii cu Dumnezeu, nepunând accent doar pe latura 
lui exterioară, ci acordând importanţa cuvenită interiorului - schimbării în bine a 
modului de a fi şi de a gândi - atunci vlăstarele lor nu-l vor percepe ca pe o povară, 
nici ca pe o înfometare, ci îl vor privi ca pe o modalitate de a se apropia de Tatăl 
Ceresc. 


Postul, o sărbătoare a sufletului 


Ținând cont de cele spuse anterior, cum se cuvine să le arătăm copiilor postul, cum 
să „traducem” pentru mintea lor curată noțiunea acestuia? Un posibil răspuns ar fi 
următorul: copiii trebuie să vadă că în familie s-a schimbat nu doar dieta, ci şi 
comportamentul, atitudinea, că adulţii au renunţat la tot ce îi înstrăinează ori îi 
îndepărtează de Dumnezeu. 


Îndeosebi acum se cade să-i învăţăm pe copii beneficiile generozităţii: o jucărie 
oferită unui copil sărac îi va aduce dăruitorului o nebănuită bucurie. Părinţii pot 
încerca să-i determine pe cei mici să stea mai puţin la calculator, acordându-l, în 
schimb, lui Hristos mai mult timp: fie citind o rugăciune scurtă, dar expresivă, fie 
ascultând o istorioară religioasă. Micii şcolari şi-ar putea spori atenția față de 
colegii de clasă mai trişti, singuratici, lipsiţi de mijloace materiale sau faţă de 
bătrânii din jurul lor. 


Tot post reprezintă şi încercarea de a deveni mai ordonaţi, mai binevoitori cu 
natura: cu vietăţile sau plantele. O asemenea abordare le va facilita o înţelegere 
profundă a lumii înconjurătoare ca dar al lui Dumnezeu pentru om, motivându-i 
temeinic să adopte o atitudine responsabilă faţă de darul sfânt al vieţii, al 
biodiversităţii. 

Postul şcolarilor va viza, în egală măsură, educarea meticuloasă a vocabularului, 
gesturilor, intențiilor, a dorințelor, eliberându-le de carapacea teluricului şi 
orientându-le către Cer. Sigur, toate trebuie făcute cu dreaptă socoteală. Esenţial 
este că părinţii să nu le impună copiilor postirea, ci să caute să le-o prezinte ca pe-o 
bucurie, o sărbătoare a sufletului, o binecuvântare a casei şi o pregătire pentru 
întâlnirea cu Dumnezeul copilul. 


Diac. asist. loan Rămureanu - Predică la Intrarea în Biserică a Maicii 
Domnului 


„AStăzi... în Biserica lui Dumnezeu luminat Fecioara se arată şi pe Hristos 
tuturor mai-nainte îl vesteşte” (Din Troparul Intrării în Biserică a Maicii 
Domnului). 


Străluceşte astăzi în inimile noastre zi de bucurie şi praznic sfânt. Prin hotărârea 
Atotputernicului Dumnezeu, Sfânta Fecioară Maria a fost rânduită să fie Maica cea 
după trup a Domnului şi Dumnezeului nostru lisus Hristos. 


In Biserica noastră Ortodoxă, nimbul de sfințenie al Sfintei Fecioare Maria 
străluceşte mai presus decât nimbul tuturor Sfinţilor, căci ea este mai cinstită decât 
heruvimii şi mai mărită fără de asemănare decât serafimil. 


Pentru această înaltă şi negrăită vrednicie arătată de Dumnezeu Sfintei Fecioare 
Maria, Biserica Ortodoxă a rânduit în cinstea ei patru mari sărbători peste an. 
Sărbătoarea de astăzi o cunoaştem sub numele de „Intrarea în Biserică a Marcii 
Domnului”. Se numeşte aşa pentru faptul că aceea care este mai înainte de naştere 
Fecioară şi după naştere Fecioară, în Biserica cea Sfântă se aduce. 


Este bine de aceea să cunoaştem şi noi creştinii de azi rostul şi semnificaţia acestei 
sărbători, pentru ca viaţa noastră să crească şi să sporească în sfinţenie, să devină 
mai curată, mai îmbunătăţită, mai apropiată de Dumnezeu. 


Să ne mutăm acum firul gândurilor noastre de la cele prezente la cele petrecute în 
zilele apropiate de întruparea Domnului Hristos. Vedem parcă în cetatea 
Nazaretului, din Galileea, chipurile a doi bătrâni, loachim şi Ana, care-şi petrec 
zilele într-o atmosferă de pace, de linişte cucernică şi rugăciune. Cunoscuseră 
multe lucruri frumoase din viaţă, se bucurau de o sănătate deplină şi aveau 
îndestulare din roadele pământului pentru ca să fie mulţumiţi. Dar viaţa lor liniştită 
şi luminoasă era tulburată de umbra unei tristeţi: n-aveau copii. Deşi bătrâni, ei 
stăruiau totuşi în rugăciuni ca Domnul să ridice ocara numelui lor între rudeniile şi 
semenii lor. Căci la iudei însemna mare necinste pentru familia care nu avea copii, 
căreia 1 se stingea spița neamului. Rugăciunea lor către Dumnezeu era caldă şi 
puternică, şi-i vedem deseori rămânând într-o atitudine de contemplaţie, încrezători 
în bunătatea negrăită a lui Dumnezeu. 


Era un obicei vechi la iudei ca pruncul cel întâi născut să se închine la Casa 
Domnului, la templul din Ierusalim. Bătrânu loachim şi Ana făgăduiră în taină 


înaintea Domnului că, de li se va dărui o odraslă, băiat sau fată, să fie încredinţată 
Domnului la templul din Ierusalim. 


Dumnezeu a ascultat rugăciunile celor doi bătrâni, iar Ana a născut o pruncă pe 
care au numit-o Maria sau Miriam. Acest nume mai fusese purtat în trecut la evrei 
de sora lui Moise şi Aaron, care se numise Miriam (Ieşire XV, 20). Fruct al unui 
pântece neroditor, Maria a odrăslit ca un trandafir în zăpezile vârstei îngheţate a 
părinţilor ei. 


Semnificațiile numelui Maria sau Miriam sunt multe. Cea mai cunoscută 
însemnare este aceea de „Stăpână” sau „Doamnă”; Maria mai înseamnă şi „cea 
plină de dar”, pentru că ea avea să fie Maica vieţii, mama cea după trup a 
Domnului Hristos, prin care ni s-a dăruit nouă oamenilor harul şi adevărul; Maria 
sau Miriam mai înseamnă şi „Luceafărul dimineţii” aşa precum i se cântă la slujba 
Acatistului: „Bucură- Te luceafărul dimineţii cel prea luminos, care singură ai 
purtat pe soarele Hristos ”(Acatistul Bunei-vestiri, Slava odei a treia). După alţii, 
numele de Maria sau Miriam mai înseamnă şi „steaua sau luceafărul mării”, 
numire devenită populară din timpul Fericitului Ieronim (De nominibus hebraicis. 
De Exodo, Migne, P.L. XXIII, col. 833, şi De Matthaeo, ibidem, col. 886). Această 
numire a devenit cunoscută şi la noi românii datorită îndeosebi marelui poet 
Eminescu, care începe una din poeziile sale prin versurile: „Rugămu-ne-ndurărilor, 
Luceafărului mărilor...”. 


După naştere, prunca Maria a petrecut trei ani în liniştea casei părinteşti. În viaţa 
monotonă şi tristă a bătrânilor loachim şi Ana, Maria, răsărită ca un „crin între 
vâlcele” (Cântarea Cântărilor II, 1), aduse veselie şi speranţă. Nespusă era bucuria 
părinţilor - cine dintre noi nu se bucură de seninătatea şi nevinovăția ochilor unui 
copil - încât şi ei puteau spune ca înțeleptul Solomon: „Flori pe câmp s-au arătat 
şi a sosit vremea cântării, în țarină glas de turturea se aude... ” (Cântarea 
Cântărilor II, 12). 


După trei ani, prunca Maria urma Să părăsească liniştea netulburată de griji a 
căminului părintesc. La această vârstă fragedă, când copilul este mai drăgălaş, 
iar prin gingăşia şi voioşia lui firească poate să descreţească fruntea îngrijorată 
a părinţilor, alungându-le supărarea şi apăsarea de pe inimă, bătrânii părinţi S- 
au lipsit de această bucurie omenească şi au dus pe prunca Maria, potrivit 
făgăduinţei făcute, spre a fi închinată templului din Ierusalim. În mintea lor, ca 
părinţi, se mângâiau poate de pe acum cu speranţa că într-o zi va fi şi ea mamă, 
ridicând cinstea neamului lor printre celelalte familii ale lui Israel. Dar nu ştiau 
că în vatra părintească, la umbra finicilor şi sicomorilor, va alerga într-o zi 


Însuşi Fiul lui Dumnezeu, copilul lisus, înzestrat cu un farmec deosebit şi 
îmbrăcat într-o lumină care venea de dincolo de zările acestei vieţi. La templul 
din Ierusalim, Maria fu încredinţată arhiereului Zaharia, ca prunca Să 
viețuiască în legea cea sfântă. Acest moment îl sărbătoreşte azi îndeosebi 
Biserica lui Hristos, intrarea în Biserică a Sfintei Fecioare şi pregătirea ei din 
timp pentru a putea deveni tabernacolul Dumnezeului celui viu, a Domnului 
Hristos. 


Pe unii ne-ar împinge poate curiozitatea să mai aflăm cum a petrecut Sfânta 
Fecioară anii copilăriei sale la templul din Ierusalim, învățatul iudeu Iosif Flaviu ne 
spune că pe lângă templul din Ierusalim se construiseră imobile cu trei caturi, în 
care se aflau locuinţe pentru personalul slujitor al templului, leviţi, preoți şi 
arhierei. Tot aici se mai aflau locuinţe separate pentru văduvele consacrate 
Serviciului religios şi pentru fecioarele închinate templului (Antiquitates ludaicae, 
lib. VIII, cap. 33). În mijlocul acestor persoane consacrate templului a vieţuit şi 
Sfânta Fecioară sub supravegherea preoţilor, rugându-se neîncetat, citind Sfânta 
Scriptură şi lucrând cu mâinile în orele sale libere. 


Către vârsta de 14-15 ani, după legea iudaică, fecioarele consacrate puteau să 
părăsească templul şi să meargă în familiile cărora aparţineau, spre a se căsători, ca 
şi celelalte fecioare. 


Sfânta Fecioară Maria însă, făcu cunoscut arhiereilor şi preoţilor că părinţii ei de la 
naştere au închinat-o lui Dumnezeu, iar acum, devenită mare, ea însăşi a făcut 
făgăduinţă lui Dumnezeu de a trăi toată viaţa în sfântă şi curată feciorie. Pentru 
păstrarea nevătămată a făgăduinţei sale, ea a fost logodită cu rudenia sa, bătrânul şi 
dreptul Iosif, trecut de optzeci de ani, cunoscut pentru viaţa lui sfântă. 


Dumnezeu a plăsmuit pe Sfânta Fecioară nu numai cu frumuseţe trupească, ci mai 
ales a împodobit-o cu frumuseţea nepieritoare a sufletului, curăţind-o de păcate şi 
pregătind-o din pruncie să fie vas primitor al darurilor Sfântului Duh. I-a luminat 
mintea, pentru a o face capabilă să primească cunoştinţa adevărului; i-a încălzit 
simţirea cu focul dragostei dumnezeieşti; i-a aprins voinţa de dorirea şi săvârşirea 
binelui. Prin revărsarea harului şi puterii Sfântului Duh, Dumnezeu a pregătit-o 
treptat şi sufleteşte pentru a o face cel mai curat templu al Dumnezeului celui 
întrupat. De aceea şi pictorii se întrec în a zugrăvi chipul Sfintei Fecioare în 
trăsăturile cele mai frumoase, cele mai distinse, vrednice de Maică a lui 
Dumnezeu. 


Taina cea din veac ascunsă începe de astăzi să se descopere. In această alegere a 
Sfintei Fecioare de a fi mama cea după trup a Domnului nostru lisus Hristos s-a 
arătat bunăvoința şi iubirea lui Dumnezeu pentru oameni. 


Patriarhii, drepţi şi profeţii Vechiului Testament se rugau neîncetat ca din templul 
cerului să coboare în templul pământului Fiul lui Dumnezeu, ca să izbăvească 
omenirea din stăpânirea diavolului şi a păcatului, păstorul lui Israel... arată-Te, se 
ruga proorocul David. Cel ce şezi pe Heruvimi, deşteaptă puterea Ta... şi vino ca 
să ne mântuieşti pe noi. Ridică-ne iar, Dumnezeule; arată-ne faţa Ta şi ne vom 
mântui... Până când Te vei mânia pe rugăciunea poporului Tău? (Psalmul 
LXXĂ, 1-4). 


Sfânta Fecioară Maria s-a făcut pod care ne trece de la cele pământeşti la cele 
cereşti, scara lui lacob pe care se suiau şi coborau îngerii. Nespus şi neîntrecut de 
frumoase sunt laudele care se aduc Sfintei Fecioare Maria în fiinţările Bisericii 
noastre. Ea este numită grădina desfătării, locaşul bucuriei, luceafărul zorilor, raza 
zilei, veselia tuturor neamurilor, învăţătoarea credincioşilor, cunoştinţa harului, 
bucuria celor pământeşti şi a celor cereşti, îndrăznirea muritorilor către Dumnezeu, 
tămâia rugăciunii, călcarea rătăcirii şi amăgirii diavoleşti, căderea demonilor, 
limanul sufletelor, curățirea a toată lumea, acoperământul lumii cel mai înalt decât 
cerul, începătoarea renaşterii, deschiderea uşilor paradisului, cheia împărăției lui 
Hristos, tronul Atotţiitorului, palatul împăratului tuturor, uşa mântuirii, comoara 
curăţiei, chipul şi lauda fecioriei, bună educatoare a fecioarelor, nădejdea cea 
neclintită a mamelor, ocrotitoarea celor în strâmtoare, podoaba aleasă a sufletelor 
credincioşilor, lauda preoţilor şi a tuturor slujitorilor lui Hristos, Rai însuflețit care 
a rodit pe pomul vieţii, pe Hristos, crinul cel cu bun miros, care umple de 
mireasmă pe cei credincioşi. Stăpâna lumii, Prea Curată şi pururea Fecioară Maria, 
Maica Dumnezeului nostru. 


Pe aceasta, văzând-o în descoperirea dumnezeiască înțeleptul Solomon, o salută 
prin cuvintele: „Cine este aceasta care se iveşte cu zorile?” (Cântarea Cântărilor 
1, 14). „Cine-i aceasta... ce străluceşte ca zărea şi ca luna-i de frumoasă, ca 
soarele-i de luminoasă?... ” (Cântarea Cântărilor VI, 10). 


Intrarea în Biserică a dumnezeieştii Fecioare cea plină de har este îndoită: 
— una văzută, cea de pe pământ, care s-a făcut în templul din Ierusalim; 
— alta nevăzută, aceea din Biserica triumfătoare, unde Sfânta Fecioară se află 
în fruntea cetelor Sfinţilor, a îngerilor şi Arhanghelilor, a Heruvimilor şi 
Serafimilor. 


Cea dintâi a umplut de slavă templul lui Solomon; cea de-a doua umple de slavă 
cerul, templul cel nefăcut de mână al lui Dumnezeu. 


Domnul Hristos a arătat o dragoste deosebită copiilor şi ne-a spus că mare grijă 
trebuie să avem de ei: „Luaţi seama, zice EI, să nu dispreţuiţi pe vreunul din 
aceştia mici; căci zic vouă că îngerii lor în ceruri văd pururea faţa Tatălui Meu, 
care este în ceruri” (Matei XVIII, 10). 


Cartea sfântă îndeamnă cu blândeţe pe copii: “ascultă, fiule, învăţătura tatălui tău 
şi nu lepăda îndrumările maicii tale *(Pilde 1, 8), Pe lângă aceasta, le recomandă 
ca învăţăturile cele bune, care aduc bunătatea şi credincioşia, să le scrie fiecare „pe 
tăblița inimii sale” (Pilde III, 3). Să nu dispreţuiască învăţătura cea bună a 
părinţilor, căci „sfatul este o candelă, învăţătura o lumină” (Pilde VI. 23). 
Dumnezeu doreşte ca noi toţi, părinţi şi copii, să devenim aleşii Săi prea iubiţi, 
îmbrăcându-ne cu „milostivirile îndurării, cu bunătate, cu smerenie, cu blândefe, 
cu îndelungată răbdare, îngăduindu-ne unul pe altul şi iertând unul altuia... 
după cum Hristos v-a iertat vouă, spune Sfântul Pavel, asemenea iertaţi şi voi. 
Iar peste acestea toate, îmbrăcaţi-vă cu iubire, care este legătura desăvârşirii. Şi 
pacea lui Hristos, întru care aţi fost chemaţi ca să fiţi un Singur trup, Să 
stăpânească în inimile voastre” (Coloseni III, 12-15). 


Să avem încredere în puterea şi bunătatea lui Dumnezeu. Pe cei ce împlinesc legea 
Domnului, aşa cum au împlinit-o bătrânii şi drepţii Ioachim şi Ana cu prunca lor 
Maria, Dumnezeu nu-i părăseşte, nici pe ei, nici pe copiii lor. „Tânăr am fost şi 
am îmbătrânit, dar n-am văzut pe cel drept părăsit, nici pe urmaşii lui cerşind 
pâine” ni se spune în Sfânta Scriptură (Psalmul XXXIV, 25). 


Sursa: Diac. Asist. loan Rămureanu (Glasul Bisericii nr. 11, 1956, pp. 599-603) 


Ziarul Lumina/ Monahia Anastasia Vaetisi: Arheologia şi conţinutul 
reprezentării iconografice. Intrarea în Templu a Născătoarei de Dumnezeu 


Arhitectura templului este cea care structurează şi articulează icoana Prezentării la 
Templu a Fecioarei, fiind deopotrivă fundal al acţiunii şi cadru al relaţiei dintre 
personajele prezente acolo, la taina „celei care a sfinţit toate cu intrarea ei“. 


Naşterea şi copilăria Maicii Domnului nu sunt descrise în cărţile Noului 
Testament, date despre viaţa Fecioarei dinaintea momentului Bunei Vestiri găsim 
în scrierea, datând din secolul al II-lea, numită „Protoevanghelia lui Iacob“. 
Narațiunea plină de detalii a acestui text apocrif a fost asimilată în Tradiţia 
Bisericii; texte patristice şi scrieri omiletice, care au contribuit treptat la conturarea 
unei mariologii, s-au folosit de aceste relatări timpurii, oferind suport literar şi 
pentru iconografia Intrării în Templu a Fecioarei. Din aceste prime surse literare 
aflăm că loachim şi Ana, primind la bătrâneţe darul naşterii de prunci, hotărăsc că 
atunci când fiica lor va avea trei ani să o aducă la Templu, închinând-o lui 
Dumnezeu în semn de mulţumire. Fecioara va rămâne acolo până la vârsta de 12 
ani, pregătindu-se pentru ziua în care planul lui Dumnezeu se va împlini şi ea va 
deveni templu al Duhului Sfânt. 


Praznicul 


Deşi textele care vorbesc despre aducerea la Templu a copilei de trei ani sunt 
timpurii, praznicul apare târziu în cult, nu înainte de secolul al VI-lea. Pentru 
această datare avem o mărturie potrivit căreia la 20 noiembrie 543 se sfinţea la 
Ierusalim biserica cea nouă a Născătoarei de Dumnezeu, o bazilică impunătoare 
ridicată de împăratul Justinian şi tot atunci se săvârşea acolo slujba de Priveghere 
pentru un nou praznic al Maicii Domnului: Intrarea în Templu. 


Aşadar, sărbătoarea îşi are originea în Ierusalim, oficializarea ei se petrece însă mai 
târziu: o întâlnim în secolul al X-lea amintită în Tipiconul Marii Biserici şi în 
Menologiul Împăratului Vasile al II-lea. Mai ştim că Andrei Criteanul lua parte la 
această sărbătoare la Ierusalim (sec. VII) şi ni s-au păstrat omilii din secolele VIII- 
IX, pe care patriarhii Gherman şi Tarasie ai Constantinopolului le închină 
praznicului. Celebrarea sa în întreg Răsăritul creştin se răspândeşte abia după 
încetarea crizei iconoclaste, când cinstirea Născătoarei de Dumnezeu capătă o nouă 
amploare. În Apus nu a avut niciodată importanţa pe care o are în viaţa liturgică a 
Bisericii Răsăritului, unde face parte din praznicele mari închinate Maicii 
Domnului, praznic premergător Naşterii Mântuitorului. 


Reprezentarea 


Un grup de artefacte ajunse până la noi ne dau posibilitatea să datăm primele 
reprezentări figurative ale Intrării în Templu a Născătoarei de Dumnezeu în jurul 
secolului al V-lea; este vorba de o serie de fildeşuri, originare din zona Rinului, 
cunoscute ca Warden Casket, repectiv „Book-cover of Milan Cathedral“, fiecare 
dintre acestea, caseta şi ferecătura, includ în decorul lor mai multe scene din viaţa 
Mântuitorului şi a Maicii Sale, între care şi Intrarea în Templu a Fecioarei. 


Acest fapt dovedeşte anterioritatea imaginii (sec. V) în raport cu instaurarea 
sărbătorii şi comemorarea sa liturgică (sigur, potrivit surselor, sec. VII-IX), ceea ce 
arată că suportul literar a avut un rol important şi a pătruns în evlavia creştinilor 
încă înainte de a se oficializa în Biserică praznicul. De altfel, din secolul al VII-lea 
(c. 615 după unii autori, 656 după alţii) datează şi un important text, deopotrivă 
devoţional şi dogmatic, „Viaţa Maicii Domnului“, scriere atribuită Sfântului 
Maxim, mărturisitorul în care numeroase pagini sunt dedicate copilăriei şi vieţii 
Fecioarei la Templu. Desigur, inversarea raportului cult-imagine poate fi explicată 
şi prin aceea că scena aducerii la templu este un detaliu din iconografia mai amplă 
dedicată Fecioarei. Dincolo de aceste precizări, care ţin de arheologia imaginii şi a 
praznicului, cert este că în Răsărit reprezentarea Intrării în Templu a Născătoarei 
de Dumnezeu se răspândește post-iconoclasm; din secolele X-XI întâlnim tema în 
frescă şi icoane, ciclurile închinate Maicii Domnului devenind din ce în ce mai 
dezvoltate. 


Structura şi semnificaţia imaginii 


Icoana o înfăţişează pe Fecioara Maria, urmată de părinţii săi şi însoţită de un 
cortegiu de fecioare cu făclii aprinse, îndreptându-se spre intrarea în Templu, unde 
o aşteaptă Profetul Zaharia, aşezat pe prima treaptă a scării ce duce către Sfânta 
Sfintelor. Maria, cu mâinile întinse către Zaharia, semn al deplinei sale dăruiri, se 
pregăteşte să urce treptele. Pe copilă o vedem din nou sus, aşezată pe cea mai înaltă 
treaptă, sub un baldachin şi un înger vine să îi slujească. 


Amănuntul este menţionat în Evanghelia lui Pseudo-Matei, unde apar şi detalii 
despre şederea ei acolo: „De Ja ceasul al nouălea începea din nou să se roage şi 
nu înceta până când nu «îi apărea îngerul Domnului, din mâna căruia primea 
mâncarea» *. 


Sfântul Maxim, mărturisitorul dând semnificaţii teologice relatării apocrife spune 
că „sporirea cu cugetul îi era mai adâncă, pentru că hrana sa venea din cer şi o 


primea din mâna arhanghelului. Şi odată cu creşterea trupului, sporea şi 
rânduiala în cunoaşterea minţii“. Aşadar, Fecioara apare de două ori în icoană, şi 
de fiecare dată este reprezentată ca o copilă, de statură mică (pentru a sugera faptul 
că are trei ani), fără a avea însă ceva copilăresc în atitudinea hotărâtă şi matură, 
fapt întărit şi de îmbrăcămintea ei, aceeaşi ca în toată iconografia Născătoarei. Nu 
are nici o teamă în faţa preotului şi se îndreaptă cu fermitate spre Zaharia, care fie 
o cuprinde cu braţele, fie o binecuvântează, fie are mâinile deschise, întâmpinând- 
o. Gestul lui trebuie să traducă în imagini bucuria pe care o simte când rosteşte, 
potrivit imnografiei, „că am cunoscut şi am crezut, că iată mântuirea lui Israil va 
veni arătat şi se va naşte din tine Dumnezeu Cuvântul “. 


Compoziţia, în afara detaliilor narative specifice pe care le întâlnim în text, reia 
schema icoanei Întâmpinării Domnului, cu preotul care primeşte în braţele sale 
Pruncul adus la Templu de către părinți. Templul iudeilor e pictat asemenea unei 
bazilici bizantine, uneori cu cruci şi cupole, iconarul gândind şi pictând scena în 
cadrele artei creştine. Interiorul şi exteriorul clădirii sunt văzute simultan; o tehnică 
compoziţională întâlnită în icoana bizantină, folosită deopotrivă la Întâmpinarea 
Domnului sau la Naşterea Maicii Domnului. 


Gaetano Pasarelli („IcOnes des grandes fâtes byzantines“, Paris, 2005) identifică 
două modalităţi de reprezentare a temei. Una, pe care o numeşte grecească, permite 
vederea completă a Sfintei Sfintelor, locul de unde iese Zaharia şi spre care se 
îndreaptă Fecioara fiind inclus în cadrul icoanei. Se poate vedea chiar altarul, locul 
unde intră doar arhiereul, pentru că perdeaua, atunci când e pictată, e uşor ridicată, 
lăsând vizibil spaţiul sacru. A doua modalitate, pe care o numeşte slavă, nu ne 
permite să vedem interiorul sanctuarului, doar porțile sau o perdea aflate în spatele 
profetului Zaharia sugerează privitorului că acolo este intrarea. Sfânta Sfintelor 
rămâne un spaţiu inaccesibil, o situaţie similară celei din bisericile Răsăritului, mai 
cu seamă după secolele XVI-XVII, când dezvoltarea iconostasului a oprit accesul 
privirii către altar, spaţiu rezervat exclusiv clericilor. În acest tip de reprezentare, 
scena cu Fecioara hrănită de înger lipseşte sau dacă e prezentă, Maria nu stă pe 
tron. 


Tinerele cu făclii aprinse sunt, potrivit scrierilor omiletice, simbol al virtuţilor pe 
care Fecioara le întrupează în mod desăvârşit. Sunt singurele reprezentate fără 
aureole, au capul descoperit, iar veşmintele lor sunt diferite de cele ale Născătoarei 
de Dumnezeu sau ale Sfintei şi dreptei Ana. 


Templul este tema centrală a icoanei, după cum este motivul central al imnografiei 
praznicului şi al tâlcuirilor omiletice: Fecioara şi templul se identifică. Maria 


trăieşte în interiorul Templului pregătindu-se pentru a deveni ea însăşi templu fără 
prihană al Fiului lui Dumnezeu. Şi de aceea arhitectura templului este cea care 
structurează şi articulează icoana, fiind deopotrivă fundal al acţiunii şi cadru al 
relaţiei dintre personajele prezente acolo la taina „celei care a sfințit toate cu 
intrarea ei“. 


Părintele Hrisostom de la Putna: Maica Domnului este cea care ne deschide 
uşile pocăinţei către inima lui Dumnezeu. “Să avem grijă să nu mai înmulțim 
lacrimile pe obrazul Maicii Domnului!” 


(icoana de loan Popa) 


Predica Protos. Hrisostom (Mănăstirea Putna) la Intrarea Maicii Domnului în 
Biserica (21 nov. 2015) 


Transcrierea unui fragment: 


Maica Domnului, aşadar, ne pune astăzi înainte pe Dumnezeu. La începutul 
Postului Naşterii Domnului este aşezată această sărbătoare pentru a ne arăta că 
Dumnezeu vine să Se nască în inimile noastre, dar asta este posibil doar datorită 
Maicii Domnului. Maica Domnului este cea care deschide astăzi uşile pocăinţei. 
Când vine perioada postului, credincioşii se bucură, pentru că vine timpul potrivit 
pentru pocăință, vine timpul în care ei reuşesc să-L simtă mai bine pe Dumnezeu, 


ei reuşesc să se apropie puţin mai mult de EI, ei reuşesc să se vadă pe sine aşa cum 
ar trebui şi nu cum îi văd cei care resping credinţa noastră ortodoxă. 


Pocăinţa nu înseamnă o corvoadă, nu înseamnă autoflagelare, nu înseamnă chin; 
pocăinţa înseamnă bucurie. Sfântul loan Gură de Aur a dat acea definiție 
extraordinară pocăinţei zicând că ea este întoarcerea în inima lui Dumnezeu. Poate 
fi intrarea în inima cuiva, fie el şi om, poate fi un chin?! Dar tot Sfântul loan Gură 
de Aur a spus că Dumnezeu ne-a dăruit pocăinţa şi nu numai că ne-a dăruit 
pocăinţa, ci o şi face pentru noi. Dumnezeu face pentru noi pocăință. 


Și acum, cum ar trebui noi să înţelegem acest cuvânt? Nu altfel decât gândindu-ne 
la definiţia dată de Sfântul loan, şi anume că pocăinţa este întoarcerea în inima lui 
Dumnezeu. Efortul acesta de a intra în inima cuiva, de a ajunge în inima cuiva, de 
a te întoarce în inima cuiva nu este centrat pe cel care se întoarce. Esenţial acolo 
este deschiderea inimii celui care primeşte. Dacă cineva nu-şi deschide inima, 
nimeni nu poate intra în ea. Dacă Dumnezeu nu Şi-ar deschide inima larg, special 
pentru a ne primi, zadarnic ar fi efortul nostru. 


Înseamnă că pocăinţa este centrată - şi nu a fost altfel niciodată - pe iubirea lui 
Dumnezeu, nu pe efortul nostru, pe deschiderea inimii Lui, pe lărgirea inimii Lui, 
şi nu pe chinul nostru. Este adevărat, întoarcerea în inima cuiva este un semn de 
iubire şi iubirea presupune întotdeauna, strict necesar, cel puţin două persoane. 
Două persoane libere. Şi atunci contează şi efortul nostru. Însă pocăinţa înseamnă, 
în primul rând, iubirea lui Dumnezeu. 


Drept pentru care l-am auzit pe arhimandritul Sofronie zicând că lacrimile trebuie 
să preceadă rugăciunea şi lacrimile adevărate sunt cele care vin din recunoştinţă. 
Acelea care vin din aducerea aminte de cât bine ne-a făcut nouă Dumnezeu. Când 
te gândeşti cât bine ţi-a făcut ţie Dumnezeu, atunci imediat te gândeşti la cum I-ai 
răsplătit, la cum l-ai întors tu iubirea. Şi din tensiunea aceasta, lacrimile vin 
singure şi aceste lacrimi curăţesc. Aceste lacrimi îți spală ochii ca să vadă inima lui 
Dumnezeu că este aşa cum a fost întotdeauna, lărgită pentru tine. Lărgită şi în 
continuare se va lărgi şi în continuare te va aştepta, pentru că El mai întâi te-a iubit 
ŞI în iubirea aceasta se cade să intrăm. 


Astăzi sărbătoarea aceasta a Maicii Domnului acest lucru ni-l arată, la acest lucru 
ne îndeamnă: să ne pocăim, dar să ne pocăim având ochii aţintiţi către Dumnezeu. 
Să-l mulţumim lui Dumnezeu şi, în primul rând, să-l mulțumim că ne-a dat-o pe 
Maica Domnului şi că prin ea putem să ajungem la EI, prin ea putem să înţelegem 
şi noi iubirea asta a Lui. Dacă ne este mai aproape de înţelegerea noastră iubirea 


unei mame, care este necondiționată, atunci înseamnă că această iubire a unei 
mame este treapta care ne poate înălța la înţelegerea adevăratei iubiri a lui 
Dumnezeu. 


Cum spunea un părinte, citând cuvântul psalmistului, Oare cel care a sădit urechea 
nu aude, oare cel care a făcut ochii nu vede?, el continuă: Oare cel care a făcut-o pe 
mamă nu ştie ce-i aceea iubirea unei mame? Ştie! Şi El mai întâi ne-a iubit, cum 
spune Sfântul evanghelist loan: Desăvârşirea, iubiții mei, în aceasta constă, că EI 
ne-a iubit mai întâi pe noi. 


Să avem grijă să nu răsplătim iubirea cu indiferenţă. Să avem grijă să nu mai 
înmulțim lacrimile pe obrazul Maicii Domnului. Să avem grijă să cerem nimic mai 
puţin decât iubirea lui Dumnezeu. Să avem grijă să ne purtăm că adevăraţi fu ai lui 
Dumnezeu, având ochii aţintiţi spre Maica Sa. Amin. 


Intrarea în biserică a Maicii Domnului: Sfaturi pentru părinţi de la Presb. 
Florica Baţu-lchim/ Predica Părintelui Dosoftei de la Putna despre paza 
curăţiei, căile de pierdere și cele de redobândire a ei: “Trebuie să avem 
încredere în puterea Maicii Domnului de a ne curăţi şi de a mijloci pentru noi, 
indiferent cât de departe ni se pare că am fi de ea” 

Presb. Florica Baţu-Ichim - Intrarea în biserică a Maicii Domnului - 21 
noiembrie 
(fragment) 


Sfaturi pentru părinţi 
1. Sfinţi loachim şi Ana au dus-o pe Sfânta Fecioara Maria la templu. Ei au lăsat-o 


acolo. Ne-am gândit noi vreodată că Dumnezeu nu ne cere un sacrificiu atât de 
mare, ci ceva mult mai uşor: să ne ducem copiii la biserica noastră obişnuită, de 


unde, după sfânta slujbă, ne întoarcem cu toţii acasă. Facem noi aceasta? Vara e 
prea frumos „să pierdem Duminica mergând la biserică”, iarna „e prea frig, mai 
bine punem copiii în faţa televizorului”. 


Aţi observat că cele mai bune filme pentru copii sunt duminica dimineaţa, exact 
când familiile trebuie să meargă la biserică? Şi aţi observat cât de adictive sunt 
aceste seriale? Dacă a văzut copilul un episod este o adevărată luptă pentru a-l face 
să meargă la biserică, în loc să stea în faţa televizorului şi să se uite la următorul 
episod. 


Familiilor din ziua de azi li se cere un mare sacrificiu: renunţarea la televizor sau, 
cel puţin, limitarea timpului petrecut în faţa micului ecran. Este dovedit că 
televizorul strică celulele nervoase la copii, duce la scăderea puterii de concentrare; 
din cauză că trupul nu se mişcă atât cât ar trebui să se mişte se ajunge la obezitate, 
diabet, boli de inimă. Televizorul duce la distrugerea vieţii de familie pentru că 
membrii familiei, în loc să discute unii cu alţii, să-şi spună necazurile şi să se ajute, 
se trântesc în faţa televizorului şi lasă să li se toarne în cap toate gunoaiele şi încet- 
încet ajung să creadă că în viaţă e normal să te porţi ca toate personajele fără nici 
un Dumnezeu care apar pe micul ecran. Să stăm un pic să ne gândim: oare acest 
străin numit Televizor nu are prea multă putere în familia noastră? Dacă răspunsul 
este da, atunci să facem tot ce putem să recâştigăm controlul asupra familiei 
noastre. 


2. E greu să renunţi la o adicţie la băutură, e greu să renunţi la o adicţie la ţigări, e 
greu să renunţi la o adicţie la televizor. E greu, dar nu imposibil. Începem cu noi 
înşine. Dacă noi ne oprim să vedem serialul nostru, şi copiii se vor opri de la 
serialul lor. Într-o zi ne vor mulţumi. 


Maica Domnului la trei ani se bucura să meargă în biserică şi ştia să se roage. Ştiu 
copiii noştri să se roage? Citeam în ziar despre şcoala aceea din Rusia, unde peste 
o mie de copii şi adulţi au fost luaţi ostateci în prima zi de şcoală. Întâi ziarele au 
arătat o mână de copil strângând o cruciuliță în mână. Apoi, când copila a fost 
găsită, s-a scris toată povestea ei. Printre copiii ostateci se afla şi o fată de 14 ani 
împreună cu fratele ei de 9 ani. Fata purta la gât o cruciuliță şi când au fost luaţi 
ostateci, de frică să nu se rupă lănţişorul şi să piardă cruciuliţa, a scos cruciulița de 
la gât. Ei, timp de trei zile a ţinut-o strâns în mână, rugându-se pentru ea şi frățiorul 
ei să scape cu viaţă. În afara şcolii, mama se ruga şi ea împreună cu alte mame. A 
treia zi, când ostatecii au început să fugă în timp ce teroriştii trăgeau în ei, fata s-a 
prăbuşit la pământ, strângând cruciuliţa în mână, sub privirile disperate ale 
frăporului ei care o ruga să nu moară. Ajunsă ulterior la spital, fata a fost salvată; o 


schijă a pătruns în creierul ei, dar nu a atins puncte importante. Doctorii au hotărât, 
deocamdată, să lase schija acolo. Această întâmplare m-a impresionat enorm. 
Această fată de 14 ani în prima zi de şcoală purta la gât o cruce. Cum s-au îmbrăcat 
copiii noştri în prima zi de şcoală? Ne amintim bine: am cheltuit o mulţime de bani 
şi le-am cumpărat o mulțime de lucruri, dar cine din noi s-a gândit să cumpere o 
cruciuliță pe care copilul său să o poarte la gât în prima zi de şcoală? Şi chiar dacă 
le-am fi cumpărat copiilor noştri o cruciuliță, ar fi purtat-o ei la şcoală sau ne-ar fi 
refuzat sub motiv că „nu e cool”? 


3. Şi acum cea mai tulburătoare întrebare pe care suntem forţaţi să ne-o punem: 
dacă ceea ce s-a întâmplat în Rusia s-ar fi întâmplat la şcoala copilului nostru, ar fi 
avut copilul nostru armele spirituale necesare pentru a supravieţui? Ar fi avut el 
crucea pe care să o strângă în mână? Ar fi avut el credinţa în Dumnezeu care să-i 
dea liniştea şi puterea de a rezista? S-ar fi gândit el să se roage la Dumnezeu şi ar fi 
ştiut el să se roage? 


Să ne ajutăm copiii până nu este prea târziu. Şi singurul drum este cel ce duce la 
Dumnezeu, trecând prin Biserică. 


Maica preoteasă 


(Florica Baţu-Ichim, Grădina cu Îngeri şi Sfinţi, Editura Vremi, 2015) 


Predica Protos. Dosoftei (Mănăstirea Putna) la Intrarea în biserică a Maicii 
Domnului - 2013: 


“,..In Biserica lui Dumnezeu luminat Fecioara se arată şi pe Hristos tuturor 
mai înainte Il vesteşte. Acesteia şi noi cu mare glas să-i cântăm: Bucură-te, 
plinirea rânduielii Ziditorului”. 


Iubiţi credincioşi, aceste cuvinte fac parte din troparul sărbătorii de astăzi, Intrarea 
Maicii Domnului în Biserică. La fiecare 21 a lunii noiembrie ne întâlnim cu acest 
mare praznic, când prunca de 3 ani este dusă la Templu, potrivit făgăduinţei 
dumnezeieştilor săi părinţi, loachim şi Ana, şi potrivit obiceiului care era ca o 
fecioară închinată Templului să vieţuiască aici. Ea era însoţită de un alai de 
fecioare şi de copilandre şi de prunce. Dumnezeieştii părinți au dus-o. Sfântul 
prooroc Zaharia a luat-o şi a dus-o - un lucru minunat! - în Sfânta Sfintelor. Apoi a 
rămas pentru 12 ani şi-şi făcea rugăciunile în Sfânta Sfintelor. 


Ne aducem aminte, în fiecare an vorbim despre această mare minune a aducerii 
sale în Sfânta Sfintelor, acolo unde numai arhiereul şi numai o dată în an şi numai 
cu jertfe intra. Şi ştim că aceasta s-a făcut în chip profetic şi real totodată; real nu 
numai pentru că Sfânta Sfintelor o sfințea pe ea, ci, mai ales, ea sfințea Sfânta 
Sfintelor şi acest templu prin marele ei dar, pe care-l avea de la Dumnezeu. 


Despre această măreție a Maicii Domnului Sfântul Grigorie Palama spune că toată 
lumea văzută şi cea nevăzută, deci întreaga creaţie, au fost făcute de Dumnezeu 
pentru ea. De aceea această sărbătoare nu o priveşte numai pe Maica Domnului, ci 
ea-L priveşte şi pe Fiul ei, pe Domnul nostru lisus Hristos. Căci, pentru a se pregăti 
pentru purtarea Lui în pântece, a vieţuit ea în Templu. 


Vieţuind acolo, în curăţie, sporind în această curăţie, ea a fost pregătită de 
Dumnezeu pentru această unică şi mare misiune, chemare şi slujire pe care ea a 
avut-o, de a-L naşte pe Mântuitorul şi de a-l veghea copilăria. Aşadar, acest vas 
ales, Fecioara aceasta, a avut şi ea nevoie de această vieţuire curată în Templu 
pentru a-l fi mamă lui Hristos. Se afla, deci, pe un drum al formării. La această 
vârstă de 3 ani avea curăţia. Pe această curăţie, păstrată şi sporită, s-a dezvoltat 
marea ei iubire şi smerenie. 1 s-a purtat de grijă pruncei prin aducerea ei la Templu, 
si a fost vorba de o întreită purtare de grijă: a lui Dumnezeu, a sfinților Părinţi 
Ioachim şi Ana şi a societăţii prin marele preot care a primit-o. O purtare de grijă 
spre a o primi cum se cuvine pe acest chivot însuflețit al Legii celei noi - lisus 
Hristos e Legea cea nouă. 


Astăzi, plecând de la această caracteristică a copilăriei pe care o întâlnim în cel mai 
înalt nivel la Maica Domnului, curăția, vom vorbi despre necesitatea păstrării şi 
cultivării curăţiei şi vom spune şi câteva cuvinte despre lipsa acesteia. 


Este o temă care nu are o importanță mică, dacă ne amintim că Sfântul Pavel a 
spus: Nu vă amăgiţi, fraţilor, că nimic necurat nu va intra în Împărăţia Cerurilor. 
Este un cuvânt care cu siguranţă pe fiecare dintre noi ne înfricoşează dacă ne uităm 
înlăuntrul nostru sau în spaţiul din jurul nostru. Tot despre lipsa curăției: ne 
amintim că adesea, când Mântuitorul vorbeşte despre demoni, îi numeşte duhuri 
necurate, arătând prin acest cuvânt, necurate, întreaga lor cădere şi răutate şi toată 
lucrarea potrivnică lui Dumnezeu şi omului. 


Hristos ştim că este Cel curat prin excelenţă, aşa cum ne spune Sfântul apostol 
Ioan. În Biserică suntem învăţaţi şi ni se dau puterea şi instrumentele pentru a păzi 
trei curăţii: cea a trupului, cea a minţii şi cea a inimii. Despre ele auzim adesea 
cuvinte de la sfinţi. 


= Curăţia trupului se referă, de multe ori, la păzirea de patima desfrânării; a 
fost văzută în păzirea fecioriei până la căsătorie şi în fidelitate şi cumpătare 
în căsătorie. 


Astăzi ea este văzută ca fiind prea puţin importantă sau chiar demodată. Nu poate 
fi, însă, neimportantă, câtă vreme trupul este templu al Duhului Sfânt, cum spune 
Sfântul apostol Pavel, al Duhului Sfânt care trăieşte în noi şi pe care L-am primit 
de la Dumnezeu. Trupul nu este un lucru care este numai al nostru, ci este o creaţie 
a lui Dumnezeu răscumpărată de Dumnezeu şi ocrotită de EI. Aşadar, nu putem să 
ne comportăm oricum cu el. 


— Curăţia minţii şi a inimii sunt una în continuarea alteia, dacă ne gândim că 
orice gând creează o impresiune în inima noastră duhovnicească şi că 
Mântuitorul a spus că din inimă ies gândurile cele rele. 


În viaţa noastră de zi cu zi dobândim, sporim aceste curăţii sau le pierdem. Orice 
cuvânt are un duh, orice fapt de viaţă poartă şi transmite un duh. În primul rând, 
acel duh este dat de starea celui care-l rosteşte, de scopul lui, de starea şi de scopul 
participanţilor la un eveniment. Duhul cuvântului intră în inima noastră în acelaşi 
moment în care cuvântul intră în mintea noastră şi depozitează în sufletul nostru 
ceea ce poartă. 


Dintre toate lucrurile care pot aduce în inima noastră lucruri nepotrivite cu cinstea 
ei, aş vrea să menţionez acum doar un lucru trecut cu vederea ca neînsemnat şi 
anume glumele care depăşesc măsura şi care sunt, de fapt, obrăznicii mai mari sau 
mai MICI, ba uneori chiar foarte mari. Aceste glume sunt, de multe ori, privite ca un 
semn de deşteptăciune, de putere, pe când ele sunt de fapt, doar un semn de prostie 
şi de slăbiciune în faţa atacurilor demonilor, de uşurătate a minţii. Căci demonii 
sunt cei care stârnesc omul, ne stârnesc să vorbim necugetat pentru a atrage atenţia 
asupra noastră ori pentru a ne impune. Dar aceste glume nepotrivite rănesc sufletul 
nostru şi sufletele celor din Jur. 


Pe lângă evenimentele la care suntem părtaşi, curăția minţii este sporită de 
rugăciune şi de răbdare şi de nădejdea în Dumnezeu. Ea este mereu atacată de 
diavol, care aruncă gânduri rele în mintea noastră şi, de multe ori, cu cât ne 
străduim să trăim mai curat, cu atât aruncă mai multe gânduri şi mai rele pentru a 
ne deznădăjdui. În general, însă, trebuie să fim atenţi, pentru că ştim prea bine de la 
Sfinţi, de la Părinţii noştri care au trăit cu adevărat drumul acesta duhovnicesc al 
curățirii, al iluminării, că orice gând rău, de judecată, de viclenie, de poftă, de 
închipuire, pe acre mintea noastră îl primeşte, aceste gânduri îl aşază în văzduhului 


lumii nevăzute şi-l întunecă. Se pun între noi şi Dumnezeu şi ne împiedică să-L 
vedem, între noi şi ceilalți oameni şi ne împiedică dragostea față de ei şi între 
ceilalți oameni şi Dumnezeu. Deci şi pe ceilalți îi afectează, asemenea unui nor 
care întunecă văzduhul şi pământul. 


Sfântul Siluan Athonitul ne spune că, dintre toate aceste gânduri, cele mai rele, pe 
care nu trebuie să le primim niciodată şi cu nici un chip, sunt cele care ne spun că 
suntem sfinţi şi cele care ne spun că suntem pierduţi şi să nu ne mai ocupăm de 
mântuirea noastră. 


Toţi sfinţii ne-au învăţat că deplinătatea curăției inimii este un dar de la Dumnezeu 
pe care-l primesc cei ce lucrează taina ascultării. Până la această deplinătate, orice 
nivel al curăţiei inimii se dobândeşte printr-un efort asiduu al nostru şi prin darul 
lui Dumnezeu. Și trebuie să mai spunem că această stare a curăției inimii este 
accesibilă doar în Ortodoxie, celor care se nevoiesc înăuntrul Bisericii şi potrivit 
cugetului drept care s-a păstrat în Biserica ortodoxă. 


În spaţiul apusean, de exemplu, atunci când se vede o înclinare păcătoasă a omului, 
s-a spus că este suficient dacă acea înclinare nu este pusă în lucrare. Dar cum poate 
să fie suficient aceasta? Va putea oare să vieţuiască cu Hristos cel a cărui minte 
este ocupată de o patimă, chiar dacă nu o lucrează? Desigur, este un stadiu să nu o 
lucreze, dar ţinta este izgonirea ei, curățirea ei şi din minte. Să nu ne întinăm cu 
nici un gând, aceasta este ţinta curăţiei. 


De exemplu, nu numai să nu mă răzbun, dar nici să nu mă învoiesc cu nici un gând 
de ură faţă de cel ce mi-a făcut rău, ci să ajung la acel stadiu în care avem dragoste 
şi faţă de duşmani. Dar, aceasta, repet, se poate doar prin harul Duhului Sfânt 
dobândi. 


Preasfânta Născătoare de Dumnezeu a avut toate aceste curăţii. Ea este pururea 
Fecioară. 


Sfântul loan Damaschin ne spune că sufletul ei era condus numai de Dumnezeu, 
era liber de patimi şi de dorinţe, părăsindu-se de tot gândul rău, iar legat de curăţia 
inimii ei trebuie să spunem că atunci când Dumnezeu Se întristează de orice păcat 
al nostru, al oricui, atunci, uitându-Se la Preasfânta Născătoare de Dumnezeu, la 
Maica Sa, Se odihneşte. Şi, dacă Dumnezeu poate să Se odihnească de orice 
răutate a noastră în ea, ne dăm seama că, într-adevăr, este mai curată decât cerurile. 


Ce se întâmplă în lipsa curăţiei, în lipsa acestor lucrări ale curăţiei? Mai întâi 
trebuie spus clar că nu este posibil ca un om să se lase în voia patimilor trupeşti şi 
să aibă curăția minţii sau a sufletului. Prima treaptă a curăţiei este strict necesară 
pentru celelalte. Şi, pentru că de multe ori această curăţie se trece cu vederea 
pentru un motiv ireal, cum că ar fi o piedică în calea dragostei, trebuie să spunem 
că acest motiv este fals. Ba, din contră, nepăzirea curăţiei trupeşti îngroaşă inima şi 
împietreşte inima şi rezultatul este tocmai scăderea dragostei şi a puterilor în 
general ale omului. 


De exemplu, când doi tineri se hotărăsc să trăiască împreună şi nu sunt căsătoriți, 
ei deja acceptă că din capacitatea lor de a fi un soţ bun a fost luat ceva. Şi din 
capacitatea lor de a fi părinţi buni ei au acceptat deja să piardă ceva. Pentru ce? 
Pentru o plăcere care se va termina. 


Trupul nostru poate fi batjocorit, însă, şi de alte patimi trupeşti: de fumat, de beţie, 
de lăcomie, de droguri. În cazul acestor patimi este şi mai evident că cineva, dacă 
le trăieşte, îşi consumă din puteri, îşi închide viaţa, îşi limitează darurile pe care i 
le-a dat Dumnezeu. Una dintre cele mai mari pângăriri pe care omul poate s-o 
aducă trupului său este avortul. Luarea vieţii în chiar locul unde ea ar trebui să fie 
ocrotită şi aceasta este o consecinţă a închiderii omului în plăcere, în comoditate, în 
loc să lase dragostea de aproapele, inclusiv de copiii săi, să-i lărgească viaţa, să-i 
lărgească inima în iubire. 


Lipsa curăţiei inimii şi a minţii lasă loc patimilor sufleteşti. Aduc şi acestea a 
închidere a omului, o înghesuire a lui în el însuşi, în loc să îmbrățişeze senin pe 
aproapele său. Aşa sunt ura, viclenia, invidia, care în mod vizibil taie legătura cu 
aproapele. Dar sunt şi altele care acționează mai subtil, mai în adâncul inimii. 
Astfel, prin patima mândriei şi a iubirii de stăpânire, cel din faţa noastră ni se pare 
un inamic: ori el, ori noi; unul trebuie să-l stăpânească pe celălalt. Or închipuirea 
de sine nu suportă slăvirea unei alte persoane care să fie un for de autoritate, de 
înţelepciune, lângă noi. Dorinţa de a profita de celălalt ne face să nu-i mai simţim 
chemarea spre iubire pe care o emană fiecare om, pentru că aşa ne-a făcut 
Dumnezeu, ca fiecare să izvorâm o continuă chemare spre iubire, o chemare care 
se cere împlinită, pentru ca oamenii să intre iubindu-se împreună în iubirea lui 
Dumnezeu. Dar atunci când vrei să-l stăpâneşti pe celălalt, nu simţi că trebuie să-i 
păzeşti sufletul şi trupul curate, pentru a-i sluji la mântuire. 


Lipsa curăţiei inimii duce şi la închiderea faţă de Dumnezeu: fie la desconsiderare 
şi necredinţă, fie la luptă împotriva Lui. De ce desconsiderare? Grosimea minţii 
face ca omul să nu mai simtă, să nu mai vadă cu ochii sufletului său pe cel de lângă 


el ca pe un suflet, ci ca pe un obiect, ca pe ceva mai puţin decât el dpdv calitativ. Şi 
această atitudine de desconsiderare nu o are numai faţă de om, ci şi faţă de 
Dumnezeu, pentru că efectiv nu-L vede sau nu-L vede aşa cum este. De ce lipsa 
curăției inimii duce şi la luptă împotriva lui Dumnezeu? Pentru că cel care se 
închide faţă de Acesta nu-l vede smerenia şi dragostea. ŞI, crezând în EI, ştiind că 
există, Îl consideră ca pe ceva care-l limitează. Nu înţelege că Hristos este Cel care 
Se jertfeşte cu smerenie şi cu dragoste pentru a-l înălța pe om, pentru a-i dărui 
veşnicia cea bună. Și de aceea se luptă împotriva Lui. 


Adam a vorbit cu Dumnezeu faţă către faţă pentru că avea mintea curată. Când 
mintea lui a primit îndoiala, apoi neascultarea, ea s-a îngroşat. A plâns Adam mult. 
Dar nu s-a putut întoarce la acea străvezime pe care o avusese. Abia după venirea 
Mântuitorului şi după pogorârea Sfântului Duh a ajuns omul să-l poată cunoaşte iar 
pe Dumnezeu aşa cum este. 


Ca un rezultat al faptului că faptele şi gândurile noastre se topesc, până la urmă, în 
capacitatea noastră de a iubi, putem spune că putem iubi exact în măsura curăţiei 
inimii. Dar şi reciproca este adevărată: avem putere să ne curățăm pe măsura iubirii 
pentru Dumnezeu şi pentru aproapele. Şi astfel curăţia este mediul cel mai prielnic 
pentru dezvoltarea noastră. Cu cât mai multe patimi cultivăm, cu atât ne dezvoltăm 


mai puţin. Şi aceasta este valabilă şi în relația cu aproapele, în dezvoltarea legăturii 
noastre cu el. În timp ce curăţia uneşte, murdăria separă; împiedică vederea 
limpede, simţirea celuilalt aşa cum este el. De aceea este atât de necesară curăţia 
faptelor şi a atitudinilor şi a relaţiilor noastre. Căci doar un om curat poate să fie un 
soţ bun, un bunic bun, un frate bun, un coleg bun ori un prieten bun. În afara 
acesteia, dorinţa rămâne doar dorinţă de a fi bun, ea nu se poate pune în practică 
pentru că nu avem puterea s-o punem în practică. 


În mod firesc, în cele văzute ne îngrijim de curăţenie. Toată lumea îşi doreşte haine 
curate, de exemplu. O astfel de preocupare ar trebui să avem şi pentru curăţia 
minţii şi a sufletului nostru şi, bineînţeles, doar dacă ne vom preocupa de aceasta o 
vom putea face. Căci, dacă nu avem ca ideal aceste curăţii, în nici un caz nu le vom 
putea ajunge. 


Este curăţia accesibilă sub aceste forme, oricui, astăzi? Sunt întrebări ce apar firesc 
în mintea noastră. Dar nu suntem primii care ni le-am pus! Sfântul Grigore de 
Nyssa s-a întrebat şi el: Nu cumva curăţia inimii este din cele cu neputinţă şi care 
întrec firea noastră?” Răspunsul pe care l-a aflat este că, dacă mântuirea este cu 
putinţă, atunci şi ajungerea la curăţia inimii, care este condiţie a vieţii veşnice, aşa 
cum ştim din Fericiri, este cu putinţă. 


Mântuitorul şi sfinţii ne-au învăţat şi ce unelte să folosim pentru a ne curăța. Căci, 
dacă păcatele ne murdăresc, virtuțile ne curăţă. 
— Să folosim postul, care ne curăţă de uşurătate, de risipire lăuntrică, de 
duhul de stăpânire. 
— Să folosim suferinţa, care ne curăţă de trufie şi de închipuirea de sine. 
— Mila şi dragostea ne curăță de egoism, de judecarea aproapelui, de 
înălțarea cu mintea deasupra lui. 
= Ascultarea curăţă mintea, iar smerita cugetare o curăţă şi ea. 
— Cuvântul Scripturii, cuvintele sfinţilor, cuvintele sfintelor slujbe curăţă şi 
sfințesc mintea şi inima noastră. 
— Desigur, nu am mai menţionat, dar ştim cu toţii despre baia curăţitoare a 
botezului, a pocăinţei, a spovedaniei şi de faptul că însăşi Sfânta Împăr- 
tăşanie curăţă şi face strălucitor sufletul omului. 


Gândindu-ne că în abaterile noastre de la curăție de multe ori ne vedem stingheri, 
departe de Dumnezeu şi plini de murdărie, ne este parcă greu să ne întoarcem către 
unul dintre aceste mijloace de la care ne-am abătut şi ne gândim dacă nu ne-ar 
putea ajuta cineva. Primul gând al unui creştin este către Maica Domnului. Dar 
atunci, în cele mai josnice ale noastre, ni se pare că Maica Domnului este tocmai 
cea la care nu ar trebui să alergăm, pentru marea ei curăţie. Ei bine, este iarăşi 


exact potrivnic, pentru că Maica Domnului, pe lângă marea ei curăție, este 
continuu însufleţită de smerenie şi de dragoste. Şi tocmai la ea aşteaptă să alergăm 
pentru a ne ajuta şi poate să ne ajute, oricât de adâncă ar fi căderea noastră, pentru 
că marea ei curăţie covârşeşte orice adânc al păcatului. 


A intrat Maica Domnului în Biserică şi a intrat în Sfânta Sfintelor pentru a ne 
trage pe noi spre Dumnezeu. Ea ne poartă mereu în dragostea ei şi ne curăţă în 
curăţia ei. Aşadar, dacă suntem convinşi în credinţă că principalul punct de 
sprijin al lucrării lui Dumnezeu în lume este Maica Domnului, că ea este 
motivul, rugăciunile şi mijlocirile ei sunt motivul cel mai consistent pentru care 
Dumnezeu ţine încă lumea, trebuie să avem încredere în puterea ei de a ne 
curăţi şi de a mijloci pentru noi, indiferent cât de departe ni se pare că am fi de 
ea. 


Despre păzirea aproapelui aş vrea să adăugăm ultimele cuvinte. Dumnezeu s-a 
îngrijit ca, atunci când i-a dat o lucrare omului, să-l şi ocrotească de ceea ce l-ar fi 
putut împiedica. Când omul trebuia să crească în Eden, pentru a-l păzi de diavol i-a 
dat regula: Din acest pom să nu mănânci. Părinţii noştri, Adam şi Eva, nu au 
respectat-o, dar ea a existat. Când l-a ales pe Avraam pentru a sădi in om adevărul 


despre mântuire, l-a ocrotit, dându-i regula să nu-şi amestece fiinţa şi credinţa cu 
alte neamuri. 


Pe Maica Domnului a pus-o mai întâi sub ocrotirea unor părinți sfinţi, apoi sub a 
rânduielii din "Templu, apoi sub a dreptului Iosif, i-a purtat Mântuitorul de grijă, iar 
pe cruce a încredinţat-o ocrotirii lumeşti a Sfântului loan evanghelistul. 


Aşadar, prin modul în care a lucrat Dumnezeu în cele mai importante momente 
faţă de omenire putem învăţa că este firesc să purtăm de grijă celor de lângă noi 
față de ceea ce i-ar putea răni. Desigur, să purtăm de grijă în primul rând ca noi să 
nu-i rănim pe ei. Dar, totodată, trebuie să avem grijă şi ca altceva să nu-i rănească. 
Adesea, purtarea noastră de grijă se împiedică de o noţiune care a apărut de curând 
în jurul nostru, şi anume de toleranţă, care este aproape ca un idol, ca o zeitate 
modernă. Ea se opune iubirii şi ocrotirii celuilalt în mod direct. Toleranţa, acest 
principiu spunând că nu-l judecă pe aproapele, de fapt este o nepăsare faţă de el. 
Nu toleranţă este ceea ce avem de dobândit, ci dragostea faţă de aproapele. Căci 
dragostea faţă de aproapele ştie cum să cumpănească şi relaţia cu omul care face 
bine, şi pe cea cu cel care face rău. 


Astfel, deşi trebuie să avem iubire faţă de ambii, faţă de cel care face binele avem o 
iubire împreună lucrătoare, iar faţă de cel ce face răul avem o iubire com- 
pătimitoare, îndurerată, cu care nu lucrăm răul. Căci iubirea adevărată nu ignoră 
eroarea, iubirea adevărată nu îmbrățișează şi adevărul şi minciuna la fel, ca şi cum 
am fi acelaşi lucru, căci ar însemna să încuviinţăm autodistrugerea celui care 
greşeşte şi să acceptăm să ne distrugem şi pe noi, aşa cum am accepta să mâncăm 
şi mâncare sănătoasă, şi otravă. 


Dumnezeu îl iubeşte şi pe cel care se străduieşte spre bine şi caută cu iubire şi spre 
cel care se străduieşte spre rău. Dar nu iubeşte şi binele şi răul, ci numai binele. 
Aşadar, dacă suntem doritori de a dobândi curăţia, ne sporim iubirea față de toţi 
oamenii, dar ne ferim de eroare, fie că ea vine de la un apropiat, de la un om foarte 
important sau că ni se propune ca o întâmplare. 


Iar dintre cei cărora trebuie să le apărăm curăţia, cei mai fragili şi vulnerabili sunt 
copiii, pentru că în ascultarea lor faţă de adulţi nu au discernământ. Şi, de multe 
ori, dacă noi nu vom apăra această curăţie a copiilor, ei vor fi învăţaţi lucruri care 
nu sunt deloc potrivite cu acest ideal al curăției. De asemenea, în chip special 
bărbaţii sunt datori să păzească pe cele pe care le consideră mai slabe decât ei şi să 
nu contribuie la pângărirea lor şi să le sprijine întru curăție. 


Desăvârşirea este darul lui Dumnezeu în Împărăţia Cerurilor. Acolo se astâmpără 
dorul omului după curăţie, dor care ne-a pregătit, însă, pentru ea: Fericiţi cei curaţi 
cu inima, că a acelora este Impărăţia Cerurilor. 


Am ascultat Evanghelia despre Marta şi Maria, despre partea cea bună care nu se 
va lua de la Maria. Curăţia nu se poate lua de la om, ci ne lipsim de ea doar dacă 
noi înşine ne prihănim. Curăţia revine în sufletul omului doar când lucrăm cele 
care o aduc: virtuțile, rugăciunea, spovedania, Împărtăşania. Curăţia mijloceşte 
legătura cu Hristos şi o păstrează, o ocroteşte pentru a se înveşnici în Împărăţia 
Cerurilor. 


Aşadar, să strigăm în această zi către Preasfânta Născătoare de Dumnezeu şi către 
Fiul ei şi Dumnezeul nostru: Doamne lisuse Hristoase, pentru rugăciunile prea 
curatei Maicii Tale, mântuieşte-ne pe noi. Amin. 


Praznicul Vovideniei: De la Intrarea Maicii Domnului în Biserică la intrarea 
copiilor în familiaritate cu Dumnezeu şi prin ora de religie / Copilul lui 
Dumnezeu, Dimitrie cel cu darul înainte vederii/ Cum ne îmbrăcăm în 

biserică? Sunt de alungat femeile îmbrăcate în pantaloni? 


Doxologia: Arhim. Mihail Daniliuc: Prunca Maria a părăsit casa tatălui ei, 
schimbând-o cu cea a Tatălui Ceresc 


Praznicul Vovideniei: lumină, bucurie, aleasă trăire! Primul popas duhovnicesc al 
perioadei de ajunare pe care o traversăm îl reprezintă sărbătoarea de pe 21 
noiembrie, dedicată Fecioarei Maria, o călăuză luminoasă în Postul Crăciunului, 
dar, în acelaşi timp, un stăruitor îndemn la creşterea, la educarea pruncilor în 
credinţă sfântă a Bisericii noastre dreptmăritoare, la normalitatea şi necesitatea 
familiarizării copiilor cu Dumnezeu. 


Totuşi, pe lângă lumina sărbătorii, praznicul de la sfârşitul toamnei închinat 
Născătoarei de Dumnezeu conţine destule aspecte mai puţin cunoscute. 


V-aţi întrebat vreodată dacă Sfinţilor Ioachim şi Ana le-a venit uşor să se 
despartă de unică şi dorita lor fiică? Frumuseţea, nevinovăția, năzbâtiile 
pruncului se vădesc mai clar după doi ani, dar tocmai în această perioadă ei au 
trebuit să renunţe la satisfacția de a-şi vedea copila crescând în căminul lor pentru 
a o duce la Templu. Au pus însă împlinirea făgăduinţei față de Dumnezeu mai 
presus de propria fericire. Tind să cred, omeneşte gândind, că îndeosebi Ana, ca 
orice mamă, a suferit. Nu târziu, suferinţa i s-a transformat în bucurie, căci Duhul 
Sfânt le-a luminat rosturile şederii în locaşul dumnezeiesc a binecuvântatei lor 
plămade, Maria. 


Chiar aşa: ce căuta o copilă de doar trei ani la Templu? Ştim din viaţa Preasfintei 
Fecioare că părinţii ei au ajuns la o vârstă înaintată fără a dobândi urmaşi. După 
multe lacrimi însoțite de rugăciuni stăruitoare, Dumnezeu S-a milostivit asupra 
încercatei familii, iar Ana a zămislit-o pe Maria. Înainte de a se petrece minunea, 
cei doi au făgăduit că, de le va fi auzită şi împlinită dorinţa, vor închina Domnului 
copilul, ducându-l, după tradiţie, la Templul din Ierusalim. 


Potrivit istoricilor, locaşul de cult avea alături un fel de anexe cu vreo nouăzeci de 
camere, dispuse pe trei nivele. O latură a clădirii o ocupau copilele aduse spre 
slujba lui Dumnezeu, până la vârsta când deveneau capabile să-şi întemeieze o 
familie. În palierul următor locuiau văduvele şi fecioarele vârstnice care îngrijeau 
de Casa Domnului, făgăduind a-şi păzi curăţia până la sfârşitul vieţii, iar în altă 
parte a dependinţelor trăiau sacerdoţii şi erau cazaţi pelerinii. Fecioarelor vârstnice 
li se încredinţase instruirea celor tinere: le învățau să se roage, să citească 
dumnezeieştile Scripturi, deprinzându-le, de asemenea, cu rucodelii, adică lucrul 
mâinilor: confecționarea ori împodobirea veşmintelor. 


Dar oare doar pentru aceste pricini Maria a părăsit casa tatălui ei, schimbând-o 
cu cea a Tatălui Ceresc? Preabuna sa mamă ar fi educat-o mai bine ca nimeni 
altcineva, căci a dorit-o nespus, a purtat-o în pântece, a alăptat-o, i-a vegheat 


somnul şi fiecare suflare. Prezenţa micuţei în Templu ascundea, în realitate, o altă 
menire, nespus de înaltă, înţeleasă duhovniceşte de bătrânii ei părinți, prin 
inspirație divină. 


Altfel nu putem pătrunde cu mintea adâncă taina: de ce şi-au încredinţat odorul 
unor străini? Care dintre mame s-ar hazarda să-şi lase odrasla prea iubită, la doar 
trei anişori, într-o mănăstire, să fie crescută de nişte maici? Nu încape vorbă că 
monabhiile nu ar izbuti să îndeplinească o astfel de slujire (unele chiar lucrează în 
orfelinate ori azile, cu deplină dragoste), ci ne referim aici la destoinicia mamei 
capabile de o atare jertfă. 


Totuşi Ana a avut tăria s-o facă. De ce? Duhul Sfânt a lămurit-o pe ea, dar şi pe 
noi: Fecioara Maria trebuia adusă ca să stea în Casa Domnului, deoarece atât 
Templul din Vechiul Testament, cât şi Maica Domnului înfăţişează taina întrupării 
Mântuitorului Hristos. Templul din Ierusalim reprezenta imaginea zidită a venirii 
Izbăvitorului în lumea pământeană, fapt învederat de cuvintele Domnului, rostite 
înainte de moartea Sa pe Cruce: „dărâmaţi acest templu şi eu în trei zile îl voi 
rezidi”, prin care nu se referea la templu ca zidire, ci la trupul Său. 


Aşadar, relaţia tainică dintre templu, ca spaţiu al şederii lui Dumnezeu pe pământ 
şi trupul lui Hristos luat din umanitate este mijlocită de Maica Domnului. De 
aceea, la Crăciun, nu vom vorbi de întruparea Mântuitorului fără a aminti întâi de 
templul Vechiului Legământ ca de o prefigurare a înomenirii lui Hristos. 


De ce Fecioara Maria a trebuit să intre în Templu? Se cerea ca ea să fie iniţiată 
în taina Sfintei Sfintelor, deoarece, nu peste mult timp, ea însăşi va deveni 
„biserică vie” a prezenţei lui Dumnezeu în lume. Din ea Hristos, Cel veşnic de zile, 
a împrumutat trup omenesc. Aceasta este cea mai evidentă legătură dintre Templu 
şi Naşterea lui Hristos, pe care o vom prăznui la sfârşitul postului. 


Cu toţii aşteptăm Crăciunul cu emoție, cu nerăbdare, cu bucurie. Din păcate, 
sărbătoarea tinde să se transforme într-o „jubilare” a consumismului, a plăcerii, 
într-o celebrare dezbrăcată de sacru.Tocmai de aceea praznicul Vovideniei ne 
atrage atenţia că nu ne vom putea bucura cu adevărat, că nu vom Simţi prezenţa 
Sfântului Prunc Dumnezeiesc în peştera sufletelor noastre, dacă nu ne vom 
pregăti Stăruitor pentru minunata şi emoţionanta întâlnire prin post, rugăciune, 
printr-o cercetare mai atentă a Bisericii. 


Aşa cum spuneam la început, praznicul Vovideniei ne arată încă un lucru: 
normalitatea şi necesitatea familiarizării copulor cu Dumnezeu. Numeroşi duşmani 


ai Ortodoxiei îşi ridică ameninţător vocile împotriva prezenţei orei de religie în 
şcoală, invocând pretexte dintre cele mai bezmetice, ba uneori chiar amuzante. 
Avem însă în viaţa pruncei Maria modelul unei creşteri frumoase, al unei educaţii 
alese în şi prin Biserică. Raportat la zilele noastre, sunt de părere că prin fiecare oră 
de religie copiii îi urmează Mariei: se apropie de Biserică, intră în ea, devin 
familiari cu noţiunile elementare de credinţă, realizându-se astfel o întâlnire, o 
împrietenire a lor cu Dumnezeu, care va avea urmări pentru întreaga existenţă: 
deprinderile bune, formate în copilărie, rămân adeseori valabile în tot restul vieţii. 
Religia în şcoli nu reprezintă un simplu obiect de studiu, ea nu doar informează, ci 
îndeosebi formează. Da!, îi educă pe copii să trăiască frumos şi curat aici, în 
această lume, pregătindu-i totodată să devină cetăţeni ai Împărăției Cerurilor. 


Copilul lui Dumnezeu, Dimitrie cel cu darul înainte vederii 


În luna septembrie a anului trecut, în secţia de Oncologie a Spitalului Universitar 
din Rio, a fost o mare tulburare. Micul Dimitrie îl cerea urgent pe preotul 
spitalului. Dorea să primească Sfânta Impărtăşanie. 


Băiatul avea 13 de ani. Era în această clinică de aproximativ un an şi jumătate. O 
mică durere de cap l-a dus acolo. Medicii l-au diagnosticat cu cancer la creier. Era 
originar din Fier, Albania. Părinţii săi nu erau botezați. Timp de mulţi ani au trăit 
în Patras. La scurt timp înainte de intrarea în spital, el a vrut să fie botezat. Auzise 
de Hristos şi a vrut să fie „copilul” Lui. A fost botezat „în numele Tatălui şi al 
Fiului şi al Sfântului Duh”, desigur după catehizare. 


Toată lumea din clinică ajunsese să-l iubească foarte mult. Cancerul a avansat şi el 
a rămas fără vedere. Nu putea să vadă deloc, pe nimeni şi nimic. Dar asculta cu o 
mare şi admirabilă răbdare. Nu se plângea. Spunea că Dumnezeu îl iubeşte foarte 
mult. Se ruga ca părinţii lui să facă la fel. 


Cei care l-au vizitat au înţeles că era ceva diferit cu acest copil. Vorbea mereu 
despre Dumnezeu. Era mereu politicos şi vesel. Faţa lui era luminoasă. Dorea să se 
împărtăşească des cu Sfintele Daruri. 


Când mama lui mergea uneori într-o altă secție a spitalului, el o striga: „Mamă, 
vino repede. Părintele aproape că este aici cu Hristos. Urcă pe scări. Vino şi 
pregăteşte-mă!”. Şi aşa era. Preotul venea şi îl găsea pe Dimitrie aşezat pe patul lui, 
cu gura deschisă şi făcându-şi cruce cu respect. Chiar dacă el nu ştia exact timpul 
când urma să vină preotul cu Sfânta Împărtăşanie, cu darul înainte-vederii îl vedea 
venind, chiar dacă existau două uşi care separau camera sa de holul pe care mergea 
părintele pentru a ajunge acolo. 


Acest lucru este confirmat de către doamna Maria Galiatsatou, care a avut grijă în 
mod voluntar de acest copil. 


„Doamna Maria, vreau să-ţi spun ceva”, 1-a zis Dimitrie într-o zi. „Când preotul 
vine cu Hristos, îl văd venind pe scări cu doi bărbaţi înalți lângă el, bărbaţi în 
îmbrăcăminte în întregime albă, care se înclină spre Sfântul Potir protejându-l cu 
mâinile deschise”. 


Odată, medicul l-a întrebat: „Ce mai faci, Dimitrie, cum este totul?” 
EI a răspuns: „Domnule doctor, pot să vă spun ceva? Eu sunt bine. Dumneavoastră 
nu trebuie să vă faceţi griji pentru că soţia v-a părăsit. Dumnezeu va fi cu 


dumneavoastră, pentru că sunteţi un om bun”. 


Medicul s-a speriat puţin. Nimeni nu ştia despre întâmplarea tristă care avusese loc 
cu o zi înainte în casa lui, atunci când soţia sa îl părăsise şi plecase cu un alt bărbat. 


Cei care l-au cunoscut spuneau: „Acesta este un copil al lui Dumnezeu”. 


Ultima dată când s-a împărtăşit, nu putea rămâne în şezut pe pat, dar L-a salutat pe 
Hristos cu bucurie şi dor, pe măsură ce se întindea înapoi pe pat. 


„Vă mulţumesc foarte mult”, a murmurat, şi apoi a adormit în Domnul. 


Când a mers a doua zi la morgă pentru a citi Trisaghion pentru Dimitrie, părintele a 
mărturisit: „Este prima dată în viața mea când văd un astfel de trup adormit în 
Domnul. Faţa lui este zâmbitoare, strălucitoare şi are culoarea chihlimbarului”. 


Părinţii au ajuns să-L iubească pe Hristos foarte mult şi doresc să fie botezați. 


traducere şi adaptare: Pr. Andrei Atudori 
sursa: http://wmww.johnsanidopoulos.com 


Fustă vs. pantaloni la Biserică 


Era luna octombrie. Era noapte şi bătea vântul. Cu sufletele în palme şi rugăciunea 
pe buze, tineri şi bătrâni, bărbaţi şi femei, aduceau prinos de cinstire Cuvioasei 
mult iubite. Stare de Liturghie... mai încolo se auzeau tineri cântând cântări 
duhovniceşti. O altă tânără citea un acatist la lumina telefonului... Era o linişte şi o 
bucurie cerească pe pământ, în miez de noapte. Mai avem un pic şi ne întâlnim cu 
Sfânta Parascheva, a meritat aşteptarea, „nu regret nici o clipă”, spunea Paula, o 
tânără de 17 ani, înfofolită până la ochi! 


La doar câţiva metri de a se ajunge la raclă, o doamnă a rupt tăcerea Liturghiei 
tainice. Cât o ţinea gura, blestema şi afurisea toate femeile şi tinerele îmbrăcate în 
pantaloni: „Urâciune înaintea Domnului să mergi la Cuvioasa în pantaloni! Mai 
bine nu mai stăteaţi la rând. Cel mai mare păcat ca femeia să poarte pantaloni la 
biserică! Rugăciunea voastră nu este primită şi devine păcat înaintea 
Domnului!”... Vocalitatea doamnei a descumpănit pe multe dintre tinerele care au 
înfruntat noaptea şi frigul, de dragostea Sfintei Parascheva. Acum nici nu mai ştiau 
dacă să rămână sau să iasă din rând! 


Aceasta a fost o situaţie care deschide o disputată temă: femeia poate merge doar 
în fustă la biserică? Pantalonii sunt, oare, „urâciune şi păcat”? În cele ce urmează, 
vom încerca un răspuns echilibrat, dincolo de disputele tradiționaliste şi de cele 
înnoitoare care se manifestă astăzi în viaţa creştinilor ortodocşi. Un punct de 
vedere al unui soţ, al unui tată de fată şi al unui fiu de mamă creştină. 


Statutul şi demnitatea femeii creştine contemporane s-au modificat foarte mult în 
ultima jumătate de secol. Astăzi, contextul social a făcut ca femeia să treacă 
dincolo de responsabilităţile casei şi ale educaţiei creştine. Soţie, mamă, angajată 
cu normă întreagă, cot la cot cu bărbatul în câmpul muncii, ajunge acasă şi le ia pe 
toate de la capăt: „Sunt manager de familie, ceas deşteptător, bucătăreasă, profesor 
şi educator la un loc, infirmieră, spălătoreasă şi călcătoreasă, bodyguard, secretară, 

psiholog, bancomat şi sunt de gardă 24 din 24 de ore, 365 de zile pe an 
poate prezenta aproape orice femeie. 


„Aşa se 


În acest context, în anumite momente, ea îşi caută liniştea în Dumnezeu. Vine să se 
odihnească duhovniceşte la dumnezeiasca Liturghie. Şi vine cum poate, dar vine cu 
toată inima, deşi acasă o aşteaptă treburile cotidiene. Poate nu a mai avut timp să-şi 
mai calce o fustă sau pur şi simplu, s-a rupt de la serviciu şi a păşit în Biserică, în 
pantaloni. lar noi deschidem porțile iadului pentru că ea, cu atâtea pe cap, a 
„îndrăznit” să fie „urâciune Domnului”. Problema care se ridică implică relaţia 
noastră personală cu Dumnezeu. Până la urmă, cum venim îmbrăcaţi la biserică? 
Ce este mai important: ţinuta exterioară sau candela sufletului? 


Cum ne îmbrăcăm la Biserică? Dintru început, trebuie să spunem că ne pregătim 
pentru a veni la Biserică. Fizic, dar mai ales sufleteşte, pentru că urmează să ne 
întâlnim cu Însuşi Creatorul nostru, Dumnezeu. Dacă este să discutăm despre 
partea fizică, majoritatea recomandărilor au o singură limită: „Prin îmbrăcămintea 
ta să nu deranjezi pe aproapele care, ca şi tine, caută pe Dumnezeu şi nu fashion 

style-ul tău”, ne spune un teolog contemporan. 


Fiecare se îmbracă după cum îi este sufletul şi cum simte, pentru că la Biserică nu 
avem uniforme. Ar fi greşit ca unui creştin care nu are nici după ce bea apă, să-i 
pretindem să vină în costum la Liturghie. Nici exagerările luxului nu sunt o soluţie. 
Simplu şi curat, aşa ar fi ideal! Dar, dacă nu se poate, trebuie să avem conştiinţa 
că Dumnezeu priveşte la sufletul nostru. În biserică trebuie să ne aducem aminte 
de faptul că suntem egali înaintea lui Dumnezeu şi că la EI diferenţa nu o face 
haina trupului, ci aceea a sufletului. În biserică, naturaleţea trebuie să fie 
liantul care uneşte şi desăvârşeşte. Strălucirea hainelor, a cremelor, a rujului nu îşi 
găseşte spaţiul, nu se integrează în peisaj. Decenţă este cuvântul cel mai potrivit. 


Aceasta ne recomandă şi Sfântul Apostol Pavel: „Bărbaţii să se roage în tot locul, 
ridicând mâini Sfinte, fără de mânie şi fără de şovăire. Asemenea şi femeile, în 
îmbrăcăminte cuviincioasă, făcându-şi lor podoaba din sfială şi din cuminţenie, 
nu din păr împletit cu aur Sau din mărgăritare sau din veşminte de mult preţ, ci 
din fapte bune, precum se cuvine unor femei temătoare de Dumnezeu” (I 
Timotei, 2, 8-10). 


Decenţă, deci şi bun-simţ, singurul criteriu fiind să nu deranjezi pe aproapele. 
Nimic despre pantaloni sau fustă în legătură cu ţinuta femeilor. 


Totuşi, de unde a apărut obligativitatea fustei la participarea la biserică? 
Majoritatea argumentărilor aduc în discuţie un text vechi testamentar şi un canon 
din secolul al IV-lea: 


— Deuteronom 22, 5 — „Femeia să nu poarte îmbrăcăminte bărbătească şi 
bărbatul să nu se îmbrace cu haine femeiești. Căci, oricine face lucrurile 
acestea este o urâciune înaintea Domnului, Dumnezeu 
Canonul 13 Gangra — „Dacă vreo femeie, din asceză părută, şi-ar schimba 
îmbrăcămintea şi în locul hainei femeieşti obişnuite, ar lua îmbrăcăminte 
bărbătească, să fie anatema”. 


Sunt două mărturii importante pentru noi. Prima face referire la portul femeilor în 
Vechiul Testament când, cu argumente arheologice, se afirmă faptul că 
îmbrăcămintea bărbaţilor nu se deosebea de cea a femeii. „Kippah” era o robă 
purtată de ambele sexe. Bărbaţii purtau în plus „Tallit” — un şal special, cu noduri 
sau ciucuri, nimic altceva decât o eşarfă pentru rugăciune. Pantaloni aveau doar 
preoţii şi leviţii în perioada slujirii la Cortul Sfânt şi mai apoi, la Templu. 
„Urâciune înaintea Domnului” era purtarea acelor pantaloni sacri ai slujitorilor, iar 
nu nişte haine cotidiene! 


Canonul de la Gangra are şi el o altă trimitere. În secolul al IV-lea exista practica 
unor femei care, din prea multă râvnă monahală, se îmbrăcau bărbăteşte şi se 
integrau în comunitățile monahale bărbăteşti, motivând că sunt fameni şi nu le 
creşte barbă. Ca să elimine aceste neajunsuri, care tulburau de multe ori mănăstirile 
Egiptului şi ale Siriei, canonul interzicea îmbrăcarea în haine bărbătești şi 
recomanda ca acele femei să meargă în comunităţile de fecioare. 


Însă, dincolo de argumentele istorice, purtarea fustei la biserică a devenit o practică 
respectată, un obicei. Să ne gândim la cât de frumos este costumul popular 
românesc! Câtă decenţă şi cât bun gust găsim în portul bunicilor noastre! Catrinţa, 
apoi fusta şi rochia au fost asociate în conştiinţa creştină cu eleganța, dar şi cu 
decenţa necesară participării la dumnezeiasca Liturghie. Femeii îi stă bine în fustă 
şi mai bine îi stă în fustă — la biserică! 


Dar, ce te faci atunci când sufletul te înghesuie să vorbeşti cu Dumnezeu, în ceas 
de Liturghie şi nu eşti îmbrăcată corespunzător? Amâni sau pur şi simplu laşi 
lacrimile să curgă în faţa dumnezeiescului Altar, în pantaloni fiind? După o viaţă 
de păcat, tocmai atunci când Dumnezeu te cheamă, simţi că îţi tremură sufletul în 
tine, dar nu poţi intra în biserică pentru că nu eşti în fustă. Ce alegere faci? 


Alfabetul Bisericii 


Oare este mai importantă fusta, decât un suflet care tânjeşte după Dumnezeu? 
Poate o dată în viaţă o femeie trăieşte acel sentiment al nevoii de Dumnezeu. Noi 
ce facem? O alungăm pentru că este în pantaloni — „urâciune Domnului”!? Oare nu 
este „bucurie Domnului”? 


Bucuria întâlnirii cu Dumnezeu nu ţine de nici un element pământesc. Sunteţi tu 
şi EL. Nimic nu ar trebui să conteze în momentul în care EI îţi picură în inimă 
bucurie. Oricum ai fi îmbrăcată, cu fustă sau în pantaloni, cu batic sau fără, să 
ai conştiinţa că Dumnezeu nu Se uită la aşa ceva. Pe El nu-L impresionează 
baticul sau fusta, ci un singur lucru vrea de la tine: să înţelegi că menirea ta este 
Să fii femeie şi mamă creştină, să transformi lacrima în zâmbet, Să mângâi şi să 
aduci bucurie, aşa cum doar tu o poți face. 


Acest îndemn îl găsim la mulți dintre duhovnicii noştri: în Biserică, totul este 
alfabet. Astăzi l-am învăţat pe „A”, iar mâine ne pregătim să îl deprindem pe „B”. 


Rezumând, tânără sau femeie creştină, intră astăzi în Biserică, aşa cum poţi, numai 
intră! Găseşte-ţi pacea în liniştea rugăciunii şi a Liturghiei şi poate, din rânduiala 


lui Dumnezeu, mâine sau poate poimâine vei descoperi şi cuviinţa fustei! Numai 
intră în Biserică! 


Pr. Vasile Gordon - Panegiric la praznicul Intrării în Biserică a Maicii 
Domnului 


Cea mai mare sărbătoare creştină a lunii noiembrie este Intrarea Maicii Domnului 
în Biserică. Spunem „Biserică” şi nu „Templu”, pentru că acum, în creştinism, 
folosim acest cuvânt pentru Lăcaşul Domnului. 


De altfel, Templul Vechiului "Testament a fost prototipul, prefigurarea, Bisericii 
creştine. 


Evenimentul sfânt al intrării pruncei Maria în Templul din Ierusalim a fost fructul 
unei făgăduințe. Căci Tradiţia ne spune că părinţii loachim şi Ana, în vârstă fund şi 
neavând copii, în rugăciunile lor fierbinţi de a-i binecuvânta Cel de Sus cu un 
prunc, au făcut legământ în faţa lui Dumnezeu că de-l vor dobândi, îl vor afierosi 
Domnului, adică îl vor duce la Templu. 


Fiindu-le ascultată rugăciunea şi-au respectat întocmai şi făgăduinţa, împlinind cu 
demnitate, astfel, cuvântul psalmistului: „Faceţi juruinţe şi le împliniţi Domnului 
Dumnezeului vostru” (Psalm 75, 11). 


Nu le va fi fost uşor părinților vârstnici să se despartă de prunca lor, Maria, care 
abia împlinise trei ani. Parcă-i vedem îmbrățişând-o înlăcrimaţi pe treptele 


Templului din Ierusalim. Şi-au înfrânt, însă, durerea omenească prin credinţa şi 
nădejdea în Dumnezeu, dublate de conştiinţa demnităţii respectării cuvântului dat. 
Părinţii jertfelnici au înţeles că dobândirea unui copil la bătrâneţe a fost un dar al 
Domnului şi că încredințarea Mariei Templului este răspunsul unei chemări de sus, 
deodată cu împlinirea făgăduinţei făcute. 


Nu excludem posibilitatea ca loachim şi Ana, ataşaţi cu multă evlavie de Casa 
Domnului şi se înţelege, cunoscători ai scrierilor Vechiului Testament, să-şi fi 
amintit de cuvintele psalmistului care profeţise tocmai despre fiica lor: „Ascultă 
fiică şi vezi şi pleacă urechea ta şi uită poporul tău şi casa părintelui tău. Că a pofiit 
Împăratul frumuseţea ta, că El este Domnul tău” (Psalm 44, 12-13). 


Și astfel, copila Maria a fost încredinţată arhiereului Zaharia, care, potrivit unei 
porunci primite tainic de sus, a dus-o în partea cea mai însemnată a Templului, în 
Sfânta Sfintelor, unde intra, după Lege, numai arhiereul şi numai o dată pe an, cu 
prilejul jertfei împăcării, după porunca Domnului: „Şi a zis Domnul către Moise: 
Spune lui Aaron, fratele tău, să nu intre oricând în locaşul sfânt de după perdea, 
înaintea curățitorului celui de pe chivotul Legii, ca să nu moară” (Lev. 16, 2), 
totodată precum se rânduise mai înainte: „Aaron va săvârşi Jertfa de curățire peste 
coarnele lui (ale jertfelnicului, n. n.) odată pe an” (leş. 30, 10). 


lată că Maria a fost dusă tocmai în această Sfântă a Sfintelor, ca semn al chemării 
ei spre o consacrare unică în istoria omenirii: aceea de a fi mamă a Fiului lui 
Dumnezeu, lisus Hristos, Mântuitorul nostru. 


La Templu, ne spune tot Tradiţia, Maria a stat ca la 12 ani, alături de alte fecioare 
care vieţuiau acolo. Căci Templul avea trei rânduri de chilii, în care locuiau 
fecioare şi văduve închinate Domnului, precum şi preoţii şi slujitorii, trăind din 
averea Templului, după rânduieli asemănătoare oarecum cu cele din mânăstirile 
noastre de astăzi. 


Apropiindu-se vremea Buneivestiri, în urma unei porunci tainice de sus, Maria a 
fost încredinţată cu logodnă bătrânului Iosif, rudenia sa, spre ocrotire şi garanţie a 
fecioriel. 


Din această scurtă dar sfântă istorie a Intrării Maicii Domnului în Biserică 
desprindem acum câteva învățături. 


Exemplul făgăduinţei făcute de evlavioşii loachim şi Ana: ceea ce au promis 
înaintea lui Dumnezeu au împlinit întocmai, dovedind credincioşie şi demnitate, 
chiar cu preţul lacrimilor şi al acceptării singurătăţii. 


Învăţăm din acest act jertfelnic că şi noi putem face făgăduinţe lui Dumnezeu, dar 
numai cele plăcute Lui, iar odată făcute să ne ţinem de cuvânt. Minunat se exprimă 
în acest sens înțeleptul Sirah: „Fii statornic în cugetul tău şi unul să-ţi fie 
cuvântul!” (5, 12). 


Există la unii semeni ai noştri, ispita de a făgădui cu uşurătate fel de fel de lucruri 
şi chiar de a jura fără rost, după care făgăduinţa şi jurământul sunt uitate în scurtă 
vreme. În aceste cazuri se calcă, de fapt, porunca Mântuitorului „Să nu vă juraţi 
nici pe cer, nici pe pământ, ci cuvântul vostru ceea ce este da să fie da, iar ceea ce 
este nu, nu!” (Matei 5, 34-35). 


Dar făgăduinţele care folosesc mântuirii sunt chiar obligatorii. De exemplu, atunci 
când ne spovedim nu facem doar o înşirare de păcate, ca un fel de „inventar”, ci, 
implicit, făgăduim că ne vom strădui, cu ajutorul Domnului, să nu mai repetăm 
ceea ce am mărturisit. În acest mod trebuie să înțelegem sfatul psalmistului „faceţi 
juruinţe şi le împliniţi Domnului”. 


Intrarea în Biserică reprezintă, apoi, o chemare pentru noi toţi de a intra şi cerceta 
cu râvnă Casa Domnului în decursul vieţii noastre, cu timp şi fără timp, în 
duminici şi sărbători şi nu numai. 


Iată, în această privinţă, un îndemn deosebit de cald al WII 


Aur: „Nu te îndepărta de Biserică! Nimic nu e mai puternic decât ea! Speranţa 
ta e Biserica; mântuirea ta e Biserica; Scriptura ta e Biserica. Ea este mai înaltă 
decât cerul; mai întinsă decât pământul. Nu îmbătrâneşte niciodată, ci este 
pururi înfloritoare. Pentru aceasta Scriptura, arătând tăria şi Statornicia ei, o 
numeşte „munte”; arătând curăţia ei o numeşte „fecioară”; arătând măreţia ei o 


Ie 


numeşte „regină“; arătând înrudirea cu ea o numeşte „fiică”. 


Aşa cum prunca Maria a fost dusă la Templu, să ne ducem şi noi pruncii la 
Biserică, spre a fi împărtăşiţi cu Sfintele Taine, spre a fi mai apoi spovediţi (de la 7 
ani), spre a prinde dragoste de sfintele slujbe şi a creşte în atmosfera curată a 
Sfântului Lăcaş. 


Este o diferență covârşitoare între un copil care la ora Liturghiei se găseşte în 
Biserică şi altul care stă la televizor, sau aiurea. Intr-un fel va creşte unul, în alt fel 
celălalt! 


Acest praznic al Intrării este, de asemenea, un îndemn pentru noi, ca familii, s-o 
chemăm pe Maica Domnului să intre şi în casele noastre. 


S-a spus, cu bună dreptate, că familia este o mică biserică. Ei bine, în „mica 
noastră biserică” să-i dăm un loc de cinste: icoana Maicii Domnului cu pruncul 
lisus să nu lipsească din nici o casă, iar în programul de rugăciune, după ce vom 
aduce Slavă Preasfintei Treimi, ne vom adresa şi ei, ca uneia ce este atât de 
apropiată sufletului nostru. 


lar dacă familia este ca o mică biserică, inima noastră, a fiecăruia, poate fi socotită 
la fel. Chiar aşa glăsuieşte, de pildă, un tropar din Rânduiala Sfintei Împărtăşanii: 
„Fărădelegile mele trece-le cu vederea, Doamne, Cel ce Te-ai născut din Fecioară 
şi curăţeşte inima mea, făcând-o biserică a Preacuratului Tău Trup şi Sânge”. 
Aşadar, inima este o „biserică” în care primim Sfânta Împărtăşanie, adică pe 
Dumnezeu, dar primim şi pe cei aleşi ai Săi: Maica Domnului, sfinții etc. După 
cum, bunăoară, în zilele senine, cerul fizic se reflectă întreg în bobul de rouă al 
dimineţii, aşa se poate cuprinde întreg cerul spiritual în sufletul nostru, dacă este 
deschis şi senin. Mare taină şi mare dar de la Dumnezeu! 


De încheiere, evocăm troparul Intrării în Biserică a Maicii Domnului, minunată 
sinteză a istoriei şi semnificației acestei sărbători: „Astăzi, înainte-însemnarea 
bunăvoinţei lui Dumnezeu şi propovăduirea mântuirii oamenilor, în Biserica lui 
Dumnezeu, în chip luminat, Fecioara se arată şi pe Hristos tuturor mai înainte ÎL 
vesteşte. Acesteia şi noi cu mare glas să-i strigăm: Bucură-te, plinirea rânduielii 
Ziditorului!” Amin. 


Arhimandritul Mihail Daniliuc - Vovidenia azi, Vovidenia de odinioară 


Îmi amintesc că în anii cei nevinovaţi ai prunciei, prezent adeseori în biserica din 
sat la hramul Vovideniei şi privind frumoasa icoană praznicală din catapeteasmă, 
care o înfățișa pe Fecioara Maria intrând în Templu, mă bucuram la gândul că şi 
Maica Domnului, în copilărie, a mers la biserică. 


Lu: id MICII DOMNULUI ÎN BISGRIGA 


La ceas de sărbătoare, revăd cu ochii minții toamnele târzii ale copilăriei mele, 
când vârtejuri de vânt aduceau ploi neistovite ce îndestulau brazdele lacomului 
pământ al arăturilor. Uneori spectacolul bacovian se întindea pe mai multe zile, 
încât apa năzuia chiar spre curţile gospodarilor ori ulițele satului. În alţi ani, la 
sfârşitul melancolicului anotimp, în dimineţi friguroase şi aspre, brume reci se 
întindeau ca o spumă de argint ce acoperea plaiurile golaşe, iar vântul adesea ofta 
şi se tânguia, prevestind nemilostivele viscole ce aveau să vină. Pitite pe sub un 
gard sau în ungherele unei grădiniţe de flori, crizantemele sau dumitriţele, cum le 
numesc bătrânii, rezistau eroic asalturilor nemiloase ale înaintemergătorilor iernii. 
Dintre cele mai frumoase, mama culegea câte un generos mănunchi, ca să le ducă 
de Vovidenie la biserica din sat, care purta hramul Intrării în biserică a Maicii 
Domnului. Ţinând-o pe mama de mână, mergeam şi eu la praznic. O vedeam aşe- 


zând buchetul zgribulit la icoana ce înfățişa o fetiță însoțită de un impresionant 
alai: deşi foarte mică, urca niște trepte înalte către o biserică, iar la capătul lor o 
aştepta un bătrân nins de vreme. 


M-am închinat, la rândul meu, am sărutat icoana, dar am rămas nelămurit. Nu 
ştiam cine era şi nu înţelegeam de ce părinţii ei o lăsaseră singură. Ca orice ţânc 
nedumirit, am întrebat-o pe buna mea însoţitoare: „Mamă, cine-i copilaşul?” 
Ocupată să împlinească obişnuitele rânduieli, mi-a şoptit: „Prunca Maria, Maica lui 
lisus, când era copil ca tine. A plecat de la părinții ei ca să se întâlnească cu 
Dumnezeu”. 


Incercând să îngân o nouă întrebare, mama mi-a făcut un semn discret să tac, fiin- 
dcă se supără copila din icoană. „Grăim acasă!”, a spus hotărâtor. 


Așa s-a petrecut prima mea întâlnire cu sărbătoarea Vovideniei, învăluită în oarece 
taină. Îmi amintesc că în anii cei nevinovaţi ai prunciei, prezent adeseori în biserica 
din sat, privind frumoasa icoană praznicală din catapeteasmă, mă bucuram la 
gândul că şi Maica Domnului, în copilărie, a mers la biserică. 


Peste ani, ajutat de învățăturile Sfinţilor părinți, aveam să înțeleg mai multe legate 
de sărbătoarea Vovideniei, căci nu-i uşor de priceput cum o copilă de doar trei ani 
a părăsit casa tatălui ei, schimbând-o cu cea a Tatălui Ceresc. Prea buna sa mamă 
ar fi educat-o mai bine ca nimeni altcineva, căci a dorit-o nespus, a purtat-o în pân- 
tece, a alăptat-o, i-a vegheat somnul şi fiecare suflare. 


Prezenţa micuţei în Templu ascundea, în realitate, o altă menire, nespus de înaltă, 
înțeleasă duhovnicește de bătrânii ei părinți, prin inspirație divină. Altfel nu putem 
pătrunde cu mintea adânca taină: de ce şi-au încredinţat odorul unor străini? Care 
dintre mame s-ar hazarda să-şi lase odrasla prea iubită, la doar trei anişori, într-un 
loc străin? Duhul Sfânt a lămurit-o pe ea, dar şi pe noi: Fecioara Maria trebuia 
adusă ca să stea în Casa Domnului, deoarece atât Templul din Vechiul Testament, 
cât şi Maica Domnului înfăţişează Taina întrupării Mântuitorului Hristos. Templul 
din lerusalim reprezenta imaginea zidită a venirii Izbăvitorului în lumea pămân- 
teană, fapt învederat de cuvintele Domnului rostite înainte de moartea Sa pe Cruce: 
„Dărâmaţi acest templu şi eu în trei zile îl voi rezidi”, prin care nu se referea la 
templu ca zidire, ci la Trupul Său. 


Aşadar, relația tainică dintre templu, ca spaţiu al şederii lui Dumnezeu pe pământ, 
şi trupul lui Hristos luat din umanitate este mijlocită de Maica Domnului. De 
aceea, la Crăciun, nu vom vorbi de Întruparea Mântuitorului fără a aminti întâi de 
templul Vechiului Legământ, ca de o prefigurare a înomenirii lui Hristos. 


De ce Fecioara Maria a trebuit să intre în Templu? Se cerea ca ea să fie inițiată în 
taina Sfintei Sfintelor deoarece, nu peste mult timp, ea însăşi va deveni „biserică 
vie” a prezenţei lui Dumnezeu în lume. Din ea Hristos Cel veşnic de zile a împru- 
mutat trup omenesc. Aceasta este cea mai evidentă legătură dintre Templu şi Naş- 
terea lui Hristos, pe care o vom prăznui la sfârşitul postului. 


Cu toții aşteptăm Crăciunul cu emoție, cu nerăbdare, cu bucurie. Din păcate, săr- 
bătoarea tinde să se transforme într-o „jubilare” a consumismului, a plăcerii, într-o 
celebrare dezbrăcată de sacru. Tocmai de aceea praznicul Vovideniei ne atrage 
atenția că nu ne vom putea bucura cu adevărat, că nu vom simţi prezenţa Sfântului 
Prunc dumnezeiesc în peştera sufletelor noastre, dacă nu ne vom pregăti stăruitor 
pentru minunata şi emoționanta întâlnire prin post, rugăciune şi fapte bune. 


Prin urmare, Fecioara Maria a învăţat în Templu să devină ea însăşi locaş sfinţit. 
Nu va izbuti nimeni să trăiască profund un eveniment, dacă nu-l întâmpină cum se 
cuvine. Fecioara Maria se pregăteşte în Templu tocmai în vederea acestui unic 
eveniment din istoria umanităţii: întâlnirea cu Mântuitorul Hristos. Ea iese din 
obişnuitul cotidian oferindu-şi, cu toată disponibilitatea, fiinţa plenară pentru a-L 
naşte pe Cel mai presus de ființă. 


Nu există nici o mărturie că ducerea la Templu a firavei fecioare s-a făcut chiar în 
ziua de 21 noiembrie - la şapte zile, deci, de la începerea postului Crăciunului. Se 
pare că Sfinţii părinţi au ales această dată ca să ne înveţe un lucru foarte important: 
pregătirea sufletelor noastre spre a deveni peşteră sfințită, în care să Se nască du- 
hovniceşte Hristos, Pruncul Dumnezeiesc. 


Aşadar, să o însoțim duhovnicește pe prunca Maria, care pășește sfios spre Sfânta 
Sfintelor, iar noi, cu inimă smerită, să călătorim către Betleemul cel tainic al sufle- 
telor noastre, unde-L vom întâlni pe Dumnezeu copilul. 


Arhimandritul Mihail Daniliuc - Schitul Vovidenia, file de istorie (1) 


O veche istorie locală glăsuieşte că Maica Domnului a încredinţat spre pază şi 
ocrotire câtorva pustnici un izvor cu apă vindecătoare, aflat nu departe de Schitul 
Vovidenia, spre a-şi obloji neputinţele trupești. Ca semn de recunoștință, călugării 
au zidit în preajma izvorului tămăduitor o mică aşezare monahală pusă sub pro- 
teguirea Născătoarei de Dumnezeu. 


Ca orice ctitorie, Schitul Vovidenia al Mănăstirii Neamţ are pagini de istorie ce 
aşteaptă a fi repuse în lumină: una dintre ele se leagă de familia Gosan, care a 
ridicat, în Poiana liniştii, primul locaş de cult atestat documentar, pe la începutul 
secolului al XVII-lea. Pisania veche a bisericii de astăzi a schitului menţionează că 
la Vovidenia, până la biserica actuală, au mai existat cel puţin trei: pe una, aflată 
sub ocrotirea Sfântului Spiridon, a construit-o banul Atanasie Gosan; continuând 
tradiția înaintaşilor săi, el a arătat dragoste pentru smeritul schit numit cândva 
Spirea, de la hramul aşezării, sau Slătiorul, de la pârâul cu apă sărată şi sulfuroasă 
„născut” din izvorul cunoscut în zonă drept Puturosul sau Izvorul tămăduirii, grație 
proprietăţilor curative ale apei sale. 


Deşi primele dovezi scrise despre Schitul Vovidenia datează de la începutul seco- 
lului al XVIII-lea, totuşi, tradiția vorbeşte despre viaţa monahală de aici încă din 


veacul al XVI-lea; informaţia, preluată de scriitorul Mihail Sadoveanu, o regăsim 
în paginile cunoscutului roman Fraţii Jderi. 


O veche istorie locală glăsuieşte că Maica Domnului a încredinţat spre pază şi 
ocrotire câtorva pustnici un izvor cu apă vindecătoare, aflat nu departe de Schitul 
Vovidenia, spre a-şi obloji neputinţele trupești. Ca semn de recunoștință, călugării 
au zidit în preajma izvorului tămăduitor o mică aşezare monahală pusă sub prote- 
guirea Născătoarei de Dumnezeu. Acolo ar fi mers însuşi bine credinciosul voie- 
vod Ştefan cel mare și sfânt să folosească apa binefăcătoare pentru a-și obloji rana 
de la picior, dobândită în anul 1462, în lupta de la Chilia, pe când încerca să 
readucă cetatea de la gurile Dunării în stăpânirea Ţării Moldovei. 


Păzitorii neprețuitului dar primit de la Împărăteasa cerului au ridicat în tihnita 
poiană din preajmă un mic aşezământ monahal ce se cuvenea să aibă şi o biserică; 
cel hotărnicit a o ctitori a fost banul de vistierie Ursu Gosan, frate cu Nicolae 
Postelnicul şi cu preotul zugrav Ursu, care a pictat icoanele din catapeteasma bise- 
ricii din Oprişeni, judeţul laşi. Ursu Gosan se căsătorise cu Anastasia, fata lui 
Panaite Pârcălabul, având împreună cu ea patru copii: Hurmuzaghi, Maria, Ata- 
nasie şi Ilinca. Om înstărit, pe lângă slujba la vistierie, se ocupa cu diverse tran- 
zacţii funciare ori imobiliare, activitate în urma căreia şi-a sporit averea în chip 
cinstit, din moment ce domnitorul de atunci al Moldovei, Grigore Ghica, îi dădea 
„uric de întăritură, neclătit”. 


De altfel, opisurile vremii arată generozitatea lui Ursu Gosan Vornicul față de co- 
piii săi, prin rânduirea, la căsătoria acestora, a unor dote (zestre) considerabile. De 
aceeaşi dărnicie s-au bucurat şi monahii din mica obşte închegată în proximitatea 
Mănăstirii Neamţ: însemnările rămase vorbesc despre construirea unei biserici din 
lemn, cu hramul Sfântului Spiridon, având drept ctitori familia Gosăneştilor. 
Vlădicul Narcis Creţulescu, bun cunoscător al istoriei lavrei nemţene şi a schi- 
turilor sale, în cartea Inscripţiile de la Mănăstirea Neamţ, adaugă următorul amă- 
nunt: „vechii Gosăneșşti au înzestrat schitul Slătiorul cu moșia Mărăţei din Piatra 
Neamț”. 


Din respect pentru dania părintelui său, Atanasie Gosan, pe la 1758, a continuat să 
poarte de grijă smeritului schit, devenit între timp Vovidenia, prin grija și rectitoria 
lui de către episcopul Ioanichie Hasan al Romanului, cel care își începuse viața 
călugărească, în primii ani ai secolului al XVIII-lea, la Schitul Slătiorul sau Spirea. 
Ajuns după ceva vreme egumen al schitului, stareţ al Mănăstirii Neamţ, apoi, din 
1747, episcop la Roman, Ioanichie nu putea să uite locul devenirii sale călugărești. 
De aceea l-a reînnoit prin zidirea unei biserici, a câtorva chilii şi dependinţe, 


schimbându-i chiar denumirea, după noul hram. Este interesant de reținut că noul 
ctitor acceptă ca, nu mult după sfințirea locașului închinat „Intrării în biserică a 
Maicii Domnului”, popular Vovidenie sau Ovidenie, banul Atanasie Gosan, fiul lui 
Ursu Gosan, să ridice, la rându-i, o altă biserică la schit, probabil în amintirea cti- 
toriei vechi a Gosăneștilor, clădită de banul Ursu sau poate chiar de vreunii stră- 
moși ai vestitei familii boierești, locaş ce va păstra hramul Sfântului Spiridon. 


Atanasie Gosan a urmat tatălui, Ursu, nu doar în dregătorie, ci şi în modalitatea de 
a agonisi, de a-şi spori averea. Născut pe la 1728, la scurt timp după ce a împlinit 
22 de ani, s-a căsătorit cu Ana, fiica lui Toader Nacul - logofăt de vistierie, primind 
ca zestre din partea socrului o casă cu grădină în spatele Bisericii Banu din laşi, pe 
atunci Uliţa Sârbească, acum strada Lăpușneanu. Din această căsătorie, banul Go- 
san a avut patru fete şi doi băieţi: Catrina, Smaranda, Parascheva, Elena, Ștefan și 
mezinul, Atanasie sau Tanasă, după numele tatălui. Opisurile vremii dau mărturie 
că Atanasie-tatăl prin muncă cinstită a cumpărat moşii la Mădârjac, în ţinutul 
Iaşilor, la Todireşti, din partea Sucevei, la Cucuteni, în plasa Romanului, dar s-a 
arătat la fel de generos şi cu bisericile ctitorite de predecesorii săi, între care Schi- 
tul Slătiorul, viitor Vovidenia, din proximitatea Mănăstirii Neamţ. 


Pe când s-a născut mezinul familiei, Atanasie, Moldova trecea prin vremuri tulburi: 
interminabilul război ruso-turc afecta viața moldovenilor. Mai mult, pe la 1771, 
țara Muşatinilor a fost lovită de ciumă, situație care a determinat familia Gosan să 
caute scăpare prin nordul Bucovinei, pe moşia Todirești. La câțiva ani, pe 20 
decembrie 1776, nu ştim dacă răpus de temuta maladie sau de vreo altă boală, 
Atanasie, la doar 48 de ani, trece la cele veşnice. 


Văduva lui, numită de cei apropiaţi „paharniceasa Aniţa”, şi-a crescut fiul cel mic, 
de doar şapte ani, în credinţă şi cu dragoste pentru valorile familiei. Se pare că 
ciuma l-a răpit şi pe Ștefan, fiul mai mare al lui Atanasie cel bătrân, încât mezinul 
familiei a rămas singurul descendent de parte bărbătească din neamul Gosan: el 
avea să ducă mai departe bunul nume al cunoscutei familii de boieri. 


Insemnările vremii ne dau mărturie că Atanasie cel tânăr s-a instruit la o şcoală 
grecească din lași, pregătindu-se să devină slujitor al vistieriei domnești, ca şi tatăl 
său. 


Apropiindu-se de ceasul plecării din această lume, bătrâna paharniceasă Ana îi dă 
ultimele sfaturi copilului ei: „Biserica să o păzești, pe Dumnezeu să-L iubeşti, 
poruncilor Lui să urmezi, de nimeni rău să nu vorbeşti, milostenie, pe cât e cu 
putinţă, să faci, că în viaţa viitoare unde avem a merge, veşnic a viețui fericiţi, 


acolo ne vom lua lauda şi plata de la Cel de Sus”. Pe la 1803, Ana a trecut la cele 
veşnice, fiind înmormântată în pridvorul Bisericii Talpalari, lângă soţul ei, Ata- 
nasie cel bătrân. 


Tânărul logofăt, apoi ban, Atanasie a urmat întru toate sfaturile mamei sale, încât 
din averea familiei a ajutat mai multe biserici din ținutul Iaşilor, ca Banu sau 
Talpalari dar, în mod deosebit, a continuat să poarte de grijă vechii ctitorii a înain- 
taşilor săi de la Vovidenia - Neamţ. 


Grija specială a purtat-o Schitului Vovidenia, unde, între timp, vlădica Ioanichie a 
rectitorit aşezarea, dar a îngăduit ca familia Gosăneştilor să-şi îngrijească vechea 
biserică purtând hramul „Sfântul Spiridon”. Pe la 1790, banul Atanasie, men- 
ționează vechea pisanie a schitului, a ctitorit o nouă biserică, tot din lemn, închi- 
nată aceluiaşi sfânt proteguitor ales cu peste o sută de ani în urmă de bunicul său, 
Ursu Gosan. 


La 31 mai 1800, Atanasie s-a căsătorit cu Ruxanda, fiica pitarului lordachi luraşcu, 
frate cu Vasile lurașcu din Joldeşti, Botoşani, bunicul după mamă al poetului Mi- 
hai Eminescu. Opisurile vremii menționează că, la doar 15 zile de la nuntă, tânărul 
ban a mers la Schitul Vovidenia pentru a aduce cinstire Maicii Domnului și Sfân- 
tului Ierarh Spiridon pentru binefacerile revărsate asupra lui și a familiei sale. 


Ca mulţumire „pe toate milele ce am primit cu ajutorul Maicii Domnului şi a Sfân- 
tului şi marelui făcător de minuni Spiridon, afierosesc sfântului Schit Vovidenie 
două cârciume în Târgu Frumos, cu case, cu pivniță, cu grajduri, pentru pomenirea 
mea ȘI a soției mele și a părinţilor mei”. 


In luna octombrie, ziua 10, prin hrisov domnesc îşi întărea daniile, cu hotărârea ca 
nimeni din neamul lui să nu poată schimba sau vinde aceste donaţii făcute schi- 
tului, care „să fie stătătoare în veci la acest sfânt schit”. 


Arhimandritul Mihail Daniliuc - Schitul Vovidenia, file de istorie (11) 


Rucsandra, soția lui Atanasie Gosan, unul din ctitorii principali ai Vovideniei, era 
fiica lui lorgu luraşcu, fratele lui Vasile lurașcu, bunicul după mamă a lui Emi- 
nescu. După moartea soţului, Rucsandra intră în cinul monahal la Mănăstirea 
Văratic, cu numele de călugărie, Epracsia. 

La început de secol XIX, banul Atanasie Gosan continua să poarte aceeași dragoste 
Schitului Vovidenia ca şi predecesorii săi, care au făcut danii și au durat biserică la 
smerita aşezare monahală. 


Din însemnările vremii aflăm că Atanasie Gosan, fidel slujitor la curtea dom- 
nească, a urcat din slujire în slujire, fiind numit judecător, diac de vistierie, apoi 
stolnic, timp în care Mitropolia Moldovei avea în frunte un luminat ierarh, Venia- 
min Costachi, cel care înființase în 1803 primul seminar teologic la Mănăstirea 
Socola de lângă lași. 


După doar trei ani de existenţă, şcoala cunoştea deja neajunsuri, din pricina lipsei 
unei finanţări adecvate. De aceea, ctitorul ceru ajutorul boierilor ţării pentru 


salvarea seminarului. Sfatul boierilor, în prezența domnitorului, a hotărnicit să 
sprijine ctitoria lui Veniamin, considerând-o „spre podoaba şi folosul patriei”. 
Milostiv, Atanasie Gosan se învoieşte să ofere câte 4 lei pentru fiecare pogon de 
vie aflat în proprietatea sa în ținuturile învecinate Mănăstirii Socola. 


Cum moşia Gosăneştilor din această parte a așilor se întindea pe câteva zeci de 
hectare, îl putem considera pe Atanasie unul dintre marii binefăcători ai Semi- 
narului Veniamin. Ba mai mult, după ce biserica chinoviei de la Socola - ctitorită 
de Sultana, fiica lui Alexandru Lăpuşneanu Vodă - a devenit capelă destinată ele- 
vilor seminarişti, sătenii din podgoria Socolei au rămas fără locaş de închinare. De 
aceea se impunea construirea unei „biserici de mir” lângă cea a mănăstirii, lucru 
realizat tocmai de Atanasie Gosan, ridicat la rangul de paharnic din 1813. 


La 16 martie 1819, biserica era gata de sfințire, de vreme ce boierul rânduieşte 
pomelnic spre ştiinţă în viitor: „Acest pomelnic s-au dat spre în veci pomenire la 
sfânta biserică de mir de pe moşia Socolii, undi se prăznuiește hramul Naşterii 
Maicii prea curate Fecioare, care biserică cu agiutoriu milostivului Dumnezeu s-au 
zidit din temelie de mine păcătosul Atanasie Gosan, biv vel căminar şi dieac de 
vistierie”. 


Dragostea deosebită față de sfintele locaşuri se dovedeşte o constantă în viaţa 
boierului Atanasie, care-şi făcuse un obicei din a ajuta bisericile de pe moşiile sale, 
şi nu numai, ca semn de recunoştinţă adusă lui Dumnezeu pentru cele ce primise şi 
sporise în decursul vieții. De milostivirea lui s-a bucurat şi biserica de pe moşia 
Mădărjeşti, din ţinutul Iașilor, ctitorită de unul dintre nepoţii săi, Paharnicul 
Nicolae Dramă. Atanasie înzestrează acest sfânt locaş cu diferite odoare: o Sfântă 
Evanghelie, având coperţile argintate, o cădelniță de argint, un potir, un policandru 
şi alte bunuri necesare slujirii. 


La Mănăstirea Văratec, banul Atanasie avea o nepoată, monahia Epracsia Gosan; 
purtându-i o dragoste filială, se îngrijea de toate cele trebuincioase acesteia: i-a 
construit chiar o casă cu chilii încăpătoare, ce-l costase 3.000 de lei. 


În 1820, mult iubitorul de locașuri sfinte Atanasie a ctitorit o nouă biserică în satul 
Soloneţ, comuna Bivolari din judeţul lași. Pisania bisericii glăsuieşte: „acest sfânt 
locaşu, unde se cinstește şi se prăznuieşte hramul Sfântului prooroc Ilie, din 
temelie s-au zidit de Căminarul Tănasie Gosan, împreună cu soția dumisale 
Rucsandra, cu toată cheltuiala şi osârdia dumilor sale, spre vecinica pomenire”. 


Se pare că Ruxandra, soția căminarului, nu i-a putut dărui nici un urmaș. De aceea, 
Atanasie a hotărât să crească mai mulți „copii de suflet” (Maria, Ilincuţa, Toma 
Polcovnicul, Rariţa, Epracsia, Enachi, Ileana), cărora le-a asigurat un viitor bun, 
dăruindu-le dotă îmbelşugată la vremea căsătoriei. 


În iunie 1831, Atanasie, ridicat de ceva vreme la rangul de „ban”, a trecut la cele 
veşnice - răpus de holeră la doar 59 de ani - pe moşia sa de la Mădărjești, ținutul 
Iaşilor, acolo fiind şi îngropat. 


În testamentul său, o fidelă oglindă unei vieţi puse în slujba ţării, a Bisericii, dar şi 
a semenilor, aminteşte de toate locașurile de cult ctitorite sau ajutate de el, între 
care şi Schitul Vovidenia, rânduindu-i 550 de lei, iar anual câte 50 de lei, ce se vor 
da la ziua pomenirii Sfântului Spiridon. 


La scurt timp după moartea soțului, jupâneasa Rucsandra s-a călugărit la Mănă- 
stirea Văratec, cu numele de Epracsia, mutându-se în lumea de dincolo la 19 
ianuarie 1843. Neavând urmaşi, familia Gosan s-a risipit, dar a rămas înscrisă în 
cartea vieții prin dragostea arătată Bisericii lui Hristos din binecuvântata Moldovă. 


Predica Înaltpreasfinţitului părinte Calinic - Intrarea în biserică a Maicii 
Domnului 


Odoxologia.ro 


Înaltpreasfințitul Calinic, 
arhiepiscopul Sucevei şi Rădăuţilor 


Prea cuvioşi şi prea cucernici părinţi, iubiţi credincioşi şi credincioase, cititori şi 
cititoare, sărbătoarea de astăzi aminteşte de momentul intrării Maicii Domnului în 
templul din Ierusalim. Este o sărbătoare care, asemenea celorlate sărbători dedicate 
Maicii Domnului, cu excepţia Bunei Vestiri, nu are temei scripturistic, ci doar pa- 
tristic. Şi, totuşi, Sfântul Maxim mărturisitorul consideră versetul 11: „Stătut-a 
împărăteasa de-a dreapta Ta” şi versetul 16: „Aduce-se-vor Împăratului fecioare, în 
urma ei, prietenele ei se vor aduce ie” din Psalmul 44 drept temeiurile scrip- 
turistice ale acestei sărbători. 


Versetul 11, spune Sfântul Maxim mărturisitorul, învaţă despre aşezarea Maicii 
Domnului de-a dreapta lui Dumnezeu, în Sfânta Sfintelor; versetul 16 anticipează 
atât momentul intrării, cât şi fastul şi bucuria primirii Maicii Domnului în templul 
din Ierusalim. 


Sfântul Grigorie de Nyssa, fratele Sfântului Vasile cel mare, spune că Intrarea Mai- 
cii Domnului în biserică se sărbătorea chiar înainte de secolul al IV-lea; Sfântul 
Andrei Criteanul (secolul al VII-lea) vorbeşte despre felul în care se ţinea săr- 
bătoarea la Ierusalim, iar Sfinţii Gherman şi Tarasie (secolul al VIII-lea) au rostit 


cuvântări cu prilejul acestei sărbători. În Apus, acest praznic închinat Maicii 
Domnului s-a serbat pentru prima dată la Avignon, în 1374, în timpul papei Gri- 
gorie al XI-lea, răspândindu-se în timpul papilor Sixt al IV-lea şi Sixt al V-lea (sec. 
XV-XVI). 


Cât priveşte ziua de 21 noiembrie, ea reprezintă sfinţirea bisericii cu hramul Intra- 
rea Maicii Domnului în biserică, construită nu departe de ruinele templului de către 
împăratul bizantin lustinian cel mare. 


Aşadar, împlinindu-se trei ani de la naşterea Mariei, Sfinţii părinţi loachim şi Ana, 
voind a împlini cu fapta ceea ce au făgăduit cu cuvântul, au plecat, cale de trei zile, 
din Nazaretul Galileii la Ierusalim, pentru a o încredința pe Maria templului. 


Sigur, nu este vorba de templul înălțat de Solomon, care a fost distrus de Nabu- 
codonosor pe la 587 î.d.Hr., ci de templul construit de Zorobabel abia după 70 de 
ani de la distrugerea primului, în 517 î.d.Hr. 


Răsfoind paginile Arheologiei biblice, aflăm că, până la construirea templului în 
Ierusalim, oamenii L-au adorat pe Dumnezeu numai în locurile în care Dumnezeu 
li S-a revelat. Aşa au fost ridicate jertfelnice de către Cain şi Abel, de către Noe şi 
de către patriarhi, fie la Sichem ori Betel, fie la Mamvri, Beer-Şeba, Ghilgal, Şilo, 
Miţpa, Ofra, Dan sau Ierusalim. Aşa a fost Cortul mărturiei, ridicat după planul lui 
Dumnezeu de către Beţaleel şi Oholiab, care a însoțit poporul ales până la intrarea 
acestuia în Canaanul Făgăduinţei; aşa au fost ridicate apoi sinagogile, temple în 
miniatură, întemeiate în jurul profeților, în timpul exilului, dar şi după întoarcerea 
din exil. 


Templul a fost construit de Solomon, la recomandarea profetului Natan, după un 
plan al lui Dumnezeu, în decurs de şapte ani; avea Il m lungime, 16 m lăţime şi 33 
m înălțime, la care se adăugau anexele din curtea exterioară. El cuprindea un 
vestibul, aula, Sfânta şi Sfânta Sfintelor, separate de doi pereţi din lemn de cedru 
primit de la Hiram, regele Feniciei, încrustaţi cu heruvimi şi motive florale, placate 
cu aur. 


Până la intrarea în templu trebuiau urcate 15 trepte. Ritualul cerea ca iudeii să se 
oprească pe fiecare treaptă, pentru a rosti câte un psalm din „Psalmii treptelor 
(119-133)”. 


In curtea interioară a Tempului, care se mai numea şi curtea preoţilor, se afla 
altarul arderii de tot, un vas destul de mare cu apă pentru spălările rituale - numit 


Marea de aramă - şi alte zece vase mai mici, care serveau la spălarea animalelor 
pentru jertfă; în faţa Templului se aflau două coloane cu capiteluri florale din lotus 
sculptat. 


În Sfânta se afla altarul tămâierii, o masă din cedru, placată cu aur, pe care se aflau 
pâinile punerii înainte şi zece candelabre din aur. lar în Sfânta Sfintelor se afla 
Chivotul Legii, un chivot în care se păstrau Tablele Legii, mărturie despre revelaţia 
lui Dumnezeu şi a voii Lui pe Muntele Sinai. Chivotul era considerat tronul lui 
Dumnezeu, fiind o dovadă a propriei Sale prezenţe, revelații şi existenţe. 


Însă templul lui Solomon a fost de nenumărate ori profanat şi jefuit, până când 
Nabucodonosor l-a dărâmat din temelii (587 î.d.Hr.). Abia după şaptezeci de ani 
(517 î.d.Hr), Zorobabel, la îndemnul profeților Agheu şi Zaharia, a refăcut atât 
templul, cât şi anexele, arhiereu fiind losua. Acesta este templul în care a intrat 
Maica Domnului la vârsta de trei ani. 


Templul avea nouăzeci de camere, dispuse pe trei paliere, spune istoricul Iosif Fla- 
vius, încăperi în care, într-o parte, locuiau fecioarele care erau date spre slujba lui 
Dumnezeu, până la o vreme; în cealaltă parte, locuiau văduvele, cele care se făgă- 
duiau să-şi păzească curăţenia până la sfîrşitul vieţii, precum proorociţa Ana, fiica 
lui Fanuel; într-o altă parte, locuiau bărbaţii şi, în sfârşit, într-o latură separată, 
locuiau pelerinii săraci, care veneau de departe pentru închinare. 


În locaşul fecioarelor a fost rânduită şi Maria; aceste fecioare care au fost rânduite 
pe lîngă dânsa erau fecioare iscusite în ale Scripturii şi în lucrul mâinilor, pentru ca 
- după obiceiul evreilor - încă din copilărie să se deprindă atât cu învăţăturile 
sfinte, cât şi cu lucrul mâinilor (rucodelii). 


Ajunsă la Templu - spune Fericitul Ieronim - Maria singură, fără oprire, a urcat 
cele 15 trepte care duceau spre uşa de intrare. Şi ajungând la treapta cea de sus, 
Zaharia, tatăl Sfântului loan Botezătorul, i-a dat Mariei, fiind desăvârşită în ceea ce 
priveşte darul lui Dumnezeu, loc de rugăciune, spre deosebire de celelalte fecioare, 
în Sfânta Sfintelor, consemnează scrierile apocrife. 


Astfel a fost dusă la templul Domnului Fecioara Maria, în care a rămas până la 
vârsta de cincisprezece ani, ocrotită fiind de Arhanghelul Gavriil, care îi descifra 
tainele Scripturilor, pregătind-o pentru înalta chemare rânduită de Dumnezeu de a- 
L naşte pe Fiul Său. 


Intrarea Maicii Domnului în biserică anticipează intrarea noastră în Biserică prin 
Sfintele Taine şi, de ce nu, definirea noastră ca persoane, chemate să fim în per- 
manentă comuniune cu Dumnezeu. 


Înaltpreasfinţitul Ioachim, arhiepiscop al Romanului şi Bacăului - Alături de 
Maica Domnului, ne pregătim pentru întâlnirea cu Hristos 


La doar câteva zile după începerea postului Crăciunului, care este o perioadă de 
pregătire duhovnicească pentru întâlnirea cu Hristos în sălașul pregătit înlăuntrul 
nostru, Biserica prăznuieşte Prezentarea Maicii Domnului la Templul din leru- 
salim. 


Sărbătoarea de astăzi ne aminteşte de momentul din viaţa Fecioarei Maria în care 
sfinții săi părinți, loachim şi Ana, au dus-o la Templul din Ierusalim, unde a trebuit 
să rămână pentru a se pregăti, spunem noi, pentru momentul unic al Buneivestiri, 
episod relatat în lucrarea apocrifă numită Protoevanghelia lui lacov. Așadar, Fe- 
cioara, astăzi, intră în templu, însoţită de tinere fecioare purtând făclii aprinse şi în 
cântarea îngerilor. Ea va rămâne aici pentru a învăţa smerenia, răbdarea şi ascul- 
tarea. 


„In Templul lui Dumnezeu luminat Fecioara se arată...” 


În acea epocă, momentul aducerii la templu a primilor născuţi ai lui Israel era un 
moment încărcat de solemnitate. Cu atât mai mult, evenimentul era unul important 
pentru dumnezeieştii părinţi loachim a Ana, în viața cărora prunca Maria venise ca 
răspuns la rugăciunile înălțate întru răbdare către Dumnezeu vreme îndelungată. 
Momentul capătă o încărcătură şi mai mare prin faptul că Prunca Maria a fost dusă 
de către Zaharia în Sfânta Sfintelor, cea mai sfântă încăpere a Templului din leru- 
salim, unde putea intra doar Marele Preot, o singură dată pe an. Acest moment ne 


poate ajuta să înţelegem măcar parțial câte minuni a făcut Dumnezeu de-a lungul 
timpului, spre mântuirea oamenilor. 


Cu privire la acest praznic împărătesc știm multe lucruri, căci pe parcursul anului 
liturgic Sfinții părinți au stabilit multe sărbători dedicate Fecioarei Maria, care 
marchează fiecare moment important al vieții sale, acestea fiind modalități prin 
care Biserica înţelege să preacinstească pe cea care a fost aleasă de Cuvântul lui 
Dumnezeu pentru a-l fi Mamă. 


Insă praznicul Intrării în biserică a Maicii Domnului este un bun prilej pentru a 
vorbi despre Biserică şi intrarea noastră în ea. 


Intrarea Preasfintei şi pururea Fecioarei Maria în Templul din Ierusalim a fost, du- 
pă cum am spus, un fapt necesar mântuirii noastre. La rândul nostru, noi cei care îi 
urmăm Maicii lui Dumnezeu şi care credem în ajutorul său nemăsurat, trebuie să 
facem asemenea. Cu toţii este necesar să venim în casa Domnului nostru, unde ne 
putem elibera de toate grijile acestei lumi. 


Dar pentru a putea demonstra necesitatea intrării noastre în Biserică, trebuie mai 
întâi să răspundem la întrebarea: „Ce este pentru noi Biserica?”, pentru ca apoi să 


aflăm de ce este atât de important să intrăm în ea. 


Ce este Biserica şi de ce trebuie să intrăm în ea? 


Mai întâi, aşa cum am spus, Biserica este Casa lui Dumnezeu. Biserica este un loc 
Sfânt, căci Sfânt este Întemeietorul său. Sfinţenia Bisericii vine din altarul său 
unde se află depus pentru veșnicie Trupul lui Hristos. În fiecare Sfântă Liturghie 
altarul devine mormântul Mântuitorului din care Hristos învie făcând posibilă şi 
învierea noastră în Împărăţia Cerurilor. Biserica rămâne până la sfârșitul veacurilor 
o poartă către cer pentru toţi cei care încearcă să împlinească asemănarea cu mo- 
delul suprem care este Domnul Nostru lisus Hristos. 


Biserica este cu adevărat un colţ de Cer pe Pământ, căci aici putem fi mereu aproa- 
pe de Maica lui Dumnezeu și de toţi sfinţii, care din veac au bineplăcut Domnului: 
„În Biserica slavei Tale stând, în cer ni se pare a sta” (Troparul Utreniei din prima 
zi a Postului mare). 


Privind dintr-o altă perspectivă, Biserica este un loc omenesc unde sunt regle- 
mentate raporturile dintre oameni și Dumnezeu. Aici găsim izvorul care ne dă pu- 
terea de a rezista tuturor încercărilor, angoaselor, grijilor şi slăbiciunilor vieţii. 


Biserica este nava unde ne putem adăposti de toate furtunile care îşi fac apariţia pe 
marea vieţii. In afara Bisericii nu există mântuire, spune Sfântul Ciprian al Carta- 
ginei. 


Pe de altă parte, Biserica rămâne pentru veșnicie o şcoală a credinţei, nădejdii şi 
dragostei. Aici aflăm că Dumnezeu este salvarea noastră, că Domnul nostru lisus 
Hristos se jertfeşte pentru păcatele noastre, că Sfântul Duh sălăşluieşte în noi sfin- 
țindu-ne sufletele. 


Aici, în Biserică, la această şcoală sfântă, învăţăm cum putem deschide uşile po- 
căinţei, cum putem afla calea mântuirii şi cum putem ajunge între aleşii lui Dum- 
nezeu. 


Biserica este și izvor de vindecare. Aici aflăm medicamentul de viaţă dătător, care 
vindecă şi trupul şi sufletul în acelaşi timp. Nu există boală de nevindecat pentru 
acest medicament pentru suflet şi trup, pe care ni-l dăruiește lisus Hristos. Cel care 
caută vindecare cu credință, va găsi fără îndoială alinare, căci EI însuşi a spus: „cel 
ce vine la Mine nu va flămânzi şi cel ce va crede în Mine nu va înseta niciodată” 
(loan 6, 35) „şi pe cel ce vine la Mine nu-l voi scoate afară” (loan 6, 37). 


Mai există o perspectivă asupra Bisericii care trebuie amintită aici. În Biserică fun- 
cționează un tribunal corect. Toate sentințele date de preot la scaunul de spove- 
danie sunt confirmate şi vor fi aprobate la Scaunul Înfricoșătoarei Judecăţi de către 
Hristos, în cer. Aici noi trebuie să pregătim răspunsurile pe care le vom da la Jude- 
cata finală. Aici, în Biserică, învăţăm ce trebuie să facem în această lume, ca la Ju- 
decata Universală să avem parte de mila lui Dumnezeu. 


In final, trebuie să adăugăm că Biserica este locul unde ne putem întâlni cu cei ple- 
cați dintre noi: părinți, frați şi surori, moșii şi strămoşii noştri, pe care Dumnezeu 1- 
a chemat la sine, pe fiecare la timpul său. 


Aici, în acest loc sfânt, se regăsesc toţi sfinţii care şi-au găsit odihna în credință. 
Noi, credincioșii, în rugăciunile noastre vorbim şi suntem în comuniune cu aceştia. 
Ne bucurăm împreună cu ei şi gustăm din slava Domnului. lată, aşadar, ce bine 
aşază Domnul lucrurile. Ne dă astfel șansa să fim în comuniune cu aproapele no- 
stru, şi nu departe. Această comuniune în iubire este adevărata viață în Hristos, 
viaţă cerească într-un colț de pământ. 


Să fim cu luare aminte la pregătirea noastră pentru întâlnirea cu Dumnezeu 


Totodată, sărbătoarea de astăzi este un bun prilej de a medita la momentul primirii 
Botezului de către fiecare dintre noi, deoarece această taină este numită uşa de 
intrare în Creștinism şi împreună cu Taina Mirungerii şi a Euharistiei constituie 
tripticul tainelor de iniţiere în viaţa spirituală. Botezul este taina prin care devenim 
membri ai Bisericii îmbrăcând veșmântul curăţiei şi fiind renăscuţi la o nouă viaţă 
în Hristos. Astfel reînnoiți, după chipul lui Adam cel nou, suntem chemaţi să călă- 
torim împreună cu Hristos Pelerinul pe calea acestei lumi, care nu este altceva de- 
cât un pridvor al Împărăției Cerurilor. În acest pridvor al lumii ne consumăm vie- 
țuirea pregătindu-ne, asemenea Fecioarei Maria în Templu, pentru a primi înlăun- 
trul nostru pe Cel pe care cerurile nu-L pot încăpea, făcând din trupul nostru tem- 
plul prezenţei Sale transfiguratoare. 


De asemenea, sărbătoarea de astăzi este o invitație la a fi cu luare aminte la pre- 
gătirea noastră pentru întâlnirea săptămânală cu Dumnezeu în biserică, în cadrul 
liturgic, şi la păstrarea sufletelor în stare de permanentă curăție spirituală. Slujbele 
Bisericii sunt mediul în care ne putem păstra fiinţa într-o permanentă stare de ve- 
ghe asemenea fecioarelor înțelepte (Matei 25, 1-13) pentru a întâmpina venirea lui 
Hristos-Mirele în viața noastră şi a pregusta din starea de bucurie a sfinților din 
Cămara de nuntă a Împărăției Cerurilor, încă din lumea aceasta. În același timp, 
slujbele bisericii au darul de aduna trecutul şi viitorul într-un prezent continuu care 
ne așază în fața lui Hristos - Marele Arhiereu - Cel care în faţa noastră Se naște, 
pătimeşte şi înviază, fiind contemporan cu noi, coborând cerul pe pământ şi înăl- 
țând lumea în Biserica slavei Sale. 


Nu în ultimul rând, sărbătoarea de astăzi este o chemare la introspecție, la a re- 
flecta la starea de curăţie întâlnită în copilărie, la bucuria vieţuirii în nepătata stare 
a inocenţei pruncilor, deoarece aceasta este măsura duhovnicească a celui care se 
pregăteşte să-L întâlnească pe Dumnezeu, nevinovăția pruncilor şi blândeţea po- 
rumbeilor (Matei 10, 16), nu întâmplător Hristos Domnul ne învață zicând: „Dacă 
nu vă veți întoarce și nu veţi fi precum pruncii, nu veţi intra în Împărăţia cerurilor” 
(Matei 18, 3). 


Așadar, astfel putem înţelege invitaţia adresată şi nouă de a intra în biserică, aşa 
cum altă dată Maica Domnului a intrat în templul din Ierusalim, pentru a fi în co- 
muniune cu toţi sfinții, în pace. De aceea se cuvine să încheiem cu această rugă- 
ciune: „În Biserica slavei tale stând, în cer ni se pare a sta, Născătoare de 
Dumne-zeu, ceea ce eşti uşă cerească, deschide-ne nouă uşile milei tale. ” Amin! 


Sursa: eprb.ro 


Mitropolitul Neofit îndeamnă la organizarea în parohii a unor lanţuri de citire 
a Psaltirii ca pază în faţa marilor încercări: “Părinţii noştri ne-au învăţat ca 
în ase-menea clipe să facem multe Liturghii! În fiecare zi! Aşa înfruntau 
moartea, epi-demiile, războaiele, cutremurele. Ei nu încuiau bisericile, ca 
acum! Bisericile erau deschise chiar şi noaptea! Şi lumea citea Psaltirea în 
biserici!” 

Marele păcat al Europei - Predica mitropolitului Neofit de Morfu, la 
sărbătoarea Sfântului Iakov Tsalikis, în biserica Panaghia Hrisokourdiliotissa 


22112020 
Traducere Laura Irina Mega 


Sfinţii nu se roagă pentru sănătate. Pentru că ştiu că durerea smereşte și sufletul. 
Scopul nostru nu este sănătatea. Scopul nostru este smerenia, doar cu smerenie 
sufletul nostru este sănătos. Şi dacă în acești ultimi ani am trecut prin încercări, e în 
primul rând din cauza egoismului nostru, a purtării negative, a corupţiei, a avor- 
turilor multe, a nenumăratelor păcate împotriva firii, din cadrul şi din afara căs- 
niciilor. 


Sfinţii lui Dumnezeu descoperă şi spun nu doar profeţii (că va avea loc un cutre- 
mur, sau un război)... Cel mai important lucru pe care îl spun oamenii lui 
Dumnezeu este: care este cauza acestor rele care vin? Și în Vechiul, şi în Noul 


Testament! Sfinţii întreabă: care sunt păcatele care au atras mânia lui Dumnezeu, 
care îngăduie să ne smerim, să se netezească sufletele noastre, ori prin boli, ori la 
nivel personal, național sau universal, cum e acum pandemia, sau prin diferite 
războaie care vin, sau cutremure, sau alte probleme ale lumii înconjurătoare? 


Părinții noştri, mamele noastre ne-au învăţat că în asemenea clipe, în care vedem 
mânia lui Dumnezeu pentru păcatele nenumărate pentru care nu ne-am pocăit, pe 
care nu putem să le iertăm, nici să fim iertaţi pentru ele, să facem multe Liturghii! 
Ei nu încuiau bisericile, ca acum! Bisericile erau deschise chiar şi noaptea! Şi lu- 
mea citea Psaltirea în biserici! Unul pleca, altul intra, chiar dacă era unul singur, şi 
citea din Psaltire! Dimineaţa veneau părintele și psaltul să facă Liturghie! În fie- 
care zi! În fiecare zi! Aşa înfruntau epidemia, moartea, războiul, cutremurele. 


Acum am devenit europeni! 


Marele păcat al Europei, al Europei atee, este că aşază rațiunea deasupra cre- 
dinţei! Marele păcat al Europei, pe care îl fac şi unii neogreci este că așază rațiunea 
deasupra credinţei! Pe când ortodoxul face altfel: pune deasupra tuturor credinţa! 
Credinţa cea adevărată, încrederea în Dumnezeul Întreit, în Maica Domnului și în 
Sfinţi! Foloseşte și rațiunea, dar cu discernământ, nu o îndumnezeieşte; nu închide 
bisericile, deschide bisericile; nu împuţinează rugăciunea, ci o sporeşte; nu împu- 
ținează postul, sporeşte postul, multe, multe paraclise şi Psaltirea! 


Am spus-o și în alte locuri ale eparhiei noastre, să găsiți fiecare în satul unde lo- 
cuiți zece oameni, pe care să îi puneţi să citească zilnic câte două catisme din 
Psaltire. Să spui: Dimitra, tu să citeşti prima şi a doua catismă, Panaiotis, tu a treia 
şi a patra, Vasillis, a cincea şi a şasea. Aşa o să citiţi în satul vostru, într-o zi, 
Psaltirea. 


Spuneau Sfinţii lakov Tasllikis şi Paisie că locul în care se citeşte în fiecare zi 
Psaltirea devine fortăreață duhovniceasă. Și Liturghii. Slavă lui Dumnezeu că preo- 
ţii şi psalții noștri vor să le facă. Dar avem nevoie şi de Psaltire! Să fiți recrutaţi, 
fără să vă lăudaţi că faceţi parte din cei zece, să nu ştie drepta ce face stânga! Zece 
oameni ascunși, rugându-se Domnului, citind cele 20 de catisme din Psaltire. Este 
cea mai puternică rugăciune pe care o are Biserica! 


Un alt lucru pe care îl făceau bătrânii noștri era să scoată icoanele şi sfintele moa- 
şte în litanii [procesiuni]. De ce? Ca să se sfințească aerul! Dacă ne întreabă de ce 
faceţi litanii, care acum sunt interzise? Ca să se sfințească aerul! Pentru că păcatele 
noastre au murdărit aerul şi atmosfera! De asta vă rog acum, cei care doriţi, să 


scoateţi icoana Maicii Domnului Hrisokourdaliotissa, împreună cu moaștele 
cuviosului David din Evvia, gheronda cel iubit al cuviosului Iakov Tsalikkis, ca să 
se sfințească aerul, pădurile noastre, satele noastre, să facem această litanie!” 


SR 5 e 


Extras din predica mitropolitului Neofit de Morfou în seara sărbătorii Intrării 
în Biserică a Maicii Domnului, 20 nov. 2020: 


(traducere de E. P.) 


Ani binecuvântaţi să aveţi! Maica Domnului să ne păzească pe toţi, să ne fie 
tuturor exemplu prin marea şi minunata sa grabnică dorire de a intra în Sfânta 
Sfintelor de la vârsta de 3 ani, ca să se pregătească astfel să poarte în pântecele său 
pe Fiul lui Dumnezeu, pe Hristos, Domnul nostru. 


Nu voi spune cuvinte multe în seara aceasta, aproape că nu aş vrea să vorbesc de- 
loc. Mi-a plăcut foarte mult Vecernia din această seară, aşa cum au cântat-o psalții 
şi arhidiaconul nostru, mi-a plăcut Imnul de slavă pentru Maica Domnului. Să ştiţi 
că toate aceste cântări care le cântăm în Biserica au fost scrise de oameni sfinţi. 
Asta am auzit-o de la Sfântul Iacov Tsalikis, care a trecut la Domnul pe 21 no- 
iembrie 1991. 


Îmi amintesc cum, într-un an, cânta împreună cu doctorul său, Niko, din Volos. 
Noi eram mai tineri pe vremea aceea, ajutam şi noi cât puteam la Psaltire. Dar 
doctorul, om învăţat, ştia foarte bine să psalmodieze, de asemenea şi Gheron Iacov 
avea voce bună. Şi cum cântam, un vers din Catavasiile Învierii i-a atras atenţia 
doctorului, care s-a întors şi i-a zis admirativ părintelui său duhovnicesc: “Ghe- 
ronda, ce oameni erau aceştia care au scris asemenea cuvinte, cu asemenea profun- 
zime duhovnicească!” 


Sfântul Iacov a zâmbit atunci şi i-a spus doctorului: “Măi, Nico, eu ştiam că eşti 
om deştept! Tu crezi că toate acestea au fost scrise de oameni? Este cu putinţă ca 
nişte oameni să poată scrie astfel de cântări?” 


“Păi cine le-a compus? Scrie şi în cărți: Cântarea lui loan Damaschinul, Teofan 
poetul, Iosif imnograful, Roman Melodul.“ Toţi aceştia să ştiţi că sunt Sfinţi. 


“Da, copile, i-a răspuns Gheronda Iacov. Sfinţii le-au scris, sfinţi care erau şi oa- 
meni învăţaţi. Dar ei nu le-au scris singuri. Lângă aceştia trimitea Insuşi Hristos un 


Înger care să îi îndrume şi să îi inspire. Şi cum făceau o mică greşeală, îi spuneau 
Îngerii Sfântului loan Damaschin: “Părinte loan, aici ai greşit. Corectează!”. Erau, 
aşadar, sub îndrumarea Îngerilor. Nu doar sub îndrumarea şi lumânarea Sfântului 
Duh, pe care Îl aveau înlăuntrul lor, ci şi sub îndrumarea Îngerului pe care îl aveau 
lângă ei, pe care îl vedeau şi cu care vorbeau.” Se întoarce şi ne spune: “Iată, copiii 
mei dragi, aşa cum îi vorbesc eu Sfântului David, aşa cum văd câteodată Îngerii 
când slujesc Sfânta Liturghie, aşa şi ei îi vedeau pe Îngeri.” (...) 


Spune poetul în această cântare de laudă un cuvânt care este de mare actualitate 
astăzi, cu epidemia prin care trecem, cu războaiele care vor veni, şi altele multe pe 
care le profeţesc oamenii lui Dumnezeu, un cuvânt care ne învaţă să ne îndreptăm 
nădejdea către Maica Domnului, către Maica Milei şi să îi spunem: “Nepătată, 
neîntinată, fără prihană, ceea ce eşti slăvită în Cer şi pe pământ...” Maica Domnu- 
lui este fără de pată, fără de păcat şi la suflet şi la trup. Şi cântarea spune aceste cu- 
vinte foarte, foarte importante pentru vremurile noastre: “Mântuieşte neamul 
nostru!” De ce să mântuiască neamul nostru? Pentru că noi suntem din acelaşi 
neam cu Maica Domnului, suntem cu toţii oameni. 


Aceasta este cea care i-a dăruit lui Dumnezeu, ceea ce Dumnezeu nu avea: trupul 
său şi sângiurile sale. Trupul Maicii s-a unit cu Duhul Sfânt şi astfel S-a întrupat a 
Doua Persoană a Sfintei Treimi, Domnul nostru, lisus Hristos, şi a devenit Om- 
Dumnezeu, astfel ca noi să putem acum să ne împărtăşim cu El, să Îl bem şi să Îl 
mâncăm în Sfânta Împărtăşanie. Să primim lumina Sa când ne rugăm cu smerenie, 
cu durere, să Îi cerem ajutor atunci când viaţa noastră este în pericol - fie viaţa noa- 
stră pământească, fie viaţa noastră cea veşnică. Ceva ce uităm prea des, mai ales în 
aceste zile ale coronavirusului. Ne gândim că avem viaţa doar aici, pe pământ. Pe 
când viaţa noastră cea mai importantă nu este pe pământ. Chiar dacă am trăi 100 de 
ani, ce sunt aceştia în faţa veşniciei? O picătură. Mai ales dacă vă gândiţi că moar- 
tea durează două secunde, cât este nevoie ca să treci peste un mic pod. După aceea, 
sufletul continuă să trăiască şi să vadă îngeri. Dar dacă merge în iad, însă, va vedea 
demoni, dacă va merge în Rai va vedea pe Sfinţi. Pe Sfântul Ioachim şi Ana, pe 
Sfântul Zaharia. Toţi Sfinţii pe care i-aţi chemat în rugăciune cât trăiaţi pe pământ 
vor veni în fața voastră ca să vă întâmpine şi să îi cunoaşteţi, toţi. 


Gândiţi-vă ce lucru mare! Toate rudele voastre, toţi prietenii voştri care au ajuns în 
Rai vor veni în faţa voastră ca să vă îmbrăţişeze. Aşadar, cealaltă viaţă este mult 
mai valoroasă decât cea de acum, dar de felul în care ne purtăm acum, în această 
viaţă, depinde cum petrecem viaţa noastră veşnică. 


Aşadar, acum dăm examene, fie că sunt epidemii, fie că vom fi obligaţi să ne refu- 
giem, fie că ne îmbolnăvim, fie că suntem sănătoşi, dăm examene. Dăm examene 
în faţa Iubirii, despre cum am învăţat să iertăm, să răbdăm, să ne smerim în faţa 
celorlalți, să ne pocăim. Acesta este cel mai mare lucru dintre toate. Să nu păcă- 
tuim este cu neputinţă, păcatul este în sângele nostru. (...) Biserica ne învaţă cum 
să scoatem păcatul dinlăuntrul nostru. (...) Noi suntem părinţi, trebuie să îi 
învăţăm pe copiii noştri să facă pocăință. A păcătui este ceva firesc, toată lumea 
face păcate. Şi dacă nu vreţi, tot veţi face, pentru că toţi suntem căzuţi. Dar trebuie 
să învăţaţi să faceţi pocăință. Aceasta este învăţătura Bisericii, aceasta este lecţia 
părinților noştri. 


De aceea Maica Domnului a intrat în Sfânta Sfintelor, ca să se pregătească pentru 
acest mare eveniment care este Naşterea Domnului. Părinţii spun că Naşterea 
Domnului de către Maica Domnului reprezintă o a Doua Facere. 


Câtă valoare a avut Cuvântul lui Dumnezeu când a zis: “Să fie lumină!”, să se facă 
pământul şi să se facă tăria şi s-au făcut Cerurile şi pământul, tot atât de mult 
valorează momentul când Sfântul Duh S-a pogorât peste prea curatul templu al tru- 
pului Maicii Domnului. Astfel s-a înnoit întreaga fire. Toată creaţia a primit un nou 
sens, şi un Doctor care să ne vindece de patimile şi greşelile noastre, şi câteodată şi 
de bolile trupului nostru. (...) Nu toţi se vindecă trupeşte, cei pe care Domnul vrea 
să îi urce cu “ascensorul”, îi ia la El. 


Ro 2 


I-am zis odată unui profesor, în glumă: “Şi tu eşti aşa nesocotit ca mine, unde îţi 
este masca? De ce nu o porţi?” 


Mă întreabă: "Vă este teamă şi Înaltpreasfinţiei voastre?” 


“Nu sunt şi eu om?” 
Mi-a zis: "De ce să se teamă ierarhii? Si jos e viaţa, şi sus e Viaţa.” 
> 


Ce cuvânt frumos! Problema este când vine ora să luăm “ascensorul”, unde vom 
merge, la subsol sau la un etaj mai de sus, unde să ne ajungă lumina Sfintei Trei- 
mi? 

S&& 


De aceea a intrat Maica Domnului în Biserică. De aceea ea este mântuirea nea- 
mului nostru. 


Vreau să îl rog pe părintele Varnava ceva. Tot acest cuvânt l-am făcut părinte, ca 
să îți încredinţez sfinţiei tale o mică şi frumoasă cruce. Trebuie să găseşti în mij- 
locul turmei tale, din cele două sate pe care le păstoreşti, (...) aşa cum le-am spus 
şi celorlalți părinți, zece oameni care iubesc rugăciunea. Nădăjduiesc să găseşti 
zece. Și pentru că pe tine te iubesc oamenii şi din alte sate poate găseşti şi din alte 
locuri. Acești zece oameni trebuie să facă ceea ce fac şi credincioşii din Mani, din 
Akaki, Peristeri, Astromeriti, Ipotami. Vreau să faceţi şi voi acest lucru. În toate 
satele le-am spus la fel. Până va veni pacea în lume, şi nu mă refer doar până când 
va înceta boala - ştii când va veni pacea, atunci când va înceta al treilea război 
mondial, care deja a început. 


Aşadar, părinte Varnava, aceştia zece trebuie să facă această lucrare: le vei da fie- 
căruia câte o Psaltire, psalmii lui David, strămoşul Maicii Domnului. EI a scris 150 
de Psalmi împărţiţi în 20 de Catisme. Cei zece creştini vor citi în fiecare zi toată 
Psaltirea. Să le împărți fiecăruia: Dimitrie citeşte prima şi a doua catisma, Gheo- 
rghe va citi a treia şi a patra, Ana va citi a cincea şi a şasea, până la a douăzecea 
Catisma. Dacă vor citi aşa în ficare zi, pentru fiecare creştin rugăciunea va dura 15- 
20 minute, nu mai mult. La sfârşit să pomeniţi şi nume, de vii şi de morți. Aceasta 
lucrare te rog să o înveţi să o facă zece oameni. Şi le vei spune să citească la orice 
oră din zi pot. Dacă obosesc şi nu mai pot să o facă, să îţi spună ca să găseşti alţii 
să citească în locul lor. Aceasta va fi cea mai puternică pază în faţa bolilor, a răz- 
boiului, a fricii, a neliniştii faţă de ce se întâmplă acum şi cele ce vor urma în 
curând, şi care vor fi mult mai grele decât ce trăim acum. 


Aşadar, noi nu trebuie să facem analize sociale, este plin internetul de aşa ceva. 
Noi trebuie să folosim armele creştinilor. Armele creştinilor sunt postul, rugă- 
ciunea, Sfânta Împărtășanie şi pocăinţa. Zice Dumnezeu: Dacă în fiecare loc găsesc 
zece oameni (n.tr.: care să lupte), Eu Îmi voi face lucrarea Mea. Tu poţi găsi zece, 
ştiu ce spun. Găseşte-i pe aceştia zece şi dacă vei găsi şi douăzeci să îi organizezi şi 
pe ei. Dar să fie responsabili şi să nu vorbească în stânga şi dreapta. Faptele cele 
bune, întru Domnul, se fac în ascuns, fără orgolii. În tăcere, smerenie şi simplitate. 
Vă rog să faceţi aceasta şi veţi avea mare binecuvântare în toate satele unde această 
rugăciune se va lucra. 


Binecuvântată este Împărăţia Tatălui şi a Fiului şi a Sfântului Duh, şi acum şi 
pururea şi în vecii vecilor! Amin!” 


Mitropolitul Nicolae al Americii subliniază legătura dintre Ziua Recunoștinței 
şi Intrarea în biserică a Maicii Domnului 


PSALMUL 103 
Al lui David. 

Iulian Dumitraşcu 
26.1 1.2020 


Înaltpreasfinţitul părinte Nicolae, mitropolitul Ortodox Român al celor două Ame- 
rici, a subliniat într-un mesaj transmis de sărbătoarea naţională a americanilor, Ziua 
Recunoştinţei (Thanksgiving), legătura cu sărbătoarea Intrarea în biserică a Maicii 
Domnului. 


„Fiind stabilită în a 4-a joi a lunii noiembrie, este apropiată de praznicul împărătesc 
al Intrării în Biserică a Maicii Domnului. Mulţumirea pe care o aducem lui Dum- 
nezeu în această zi de sărbătoare naţională poate fi înțeleasă considerând praznicul 
închinat Maicii Domnului”. 


„Troparul sărbătorii ne anunţă deja bucuria sărbătorii ca înainte vestire a mântuirii 
oamenilor în Hristos: Astăzi înainte însemnarea bunăvoinţei lui Dumnezeu şi pro- 
povăduirea mântuirii oamenilor, în Biserica lui Dumnezeu luminat Fecioara se 
arată şi pe Hristos mai înainte Îl vesteşte. Acesteia şi noi cu mare glas să-i cântăm: 
Bucură-te, plinirea rânduielu Ziditorului”. 


„Să ne amintim că loachim şi Ana erau oameni cu frica lui Dumnezeu, respectând 
rânduielile Legii Vechi, dar neavând copii. Ceea ce reprezenta o anumită întoarcere 
a feţei lui Dumnezeu de la familia lor, după credinţa poporului iudeu”. 


„Pe aceşti oameni drepţi şi credincioşi i-a ales Dumnezeu să fie înainte însemnarea 
bunăvoinţei lui Dumnezeu. Căci au făgăduit că copilul cu care Dumnezeu i-ar 
binecuvânta îl vor dărui slujirii la templu, slujirii lui Dumnezeu”. 


„Prin împlinirea făgăduinţei acesteia, nu numai că binecuvântarea lui Dumnezeu s- 
a revărsat asupra lor, ci darul primit de la Dumnezeu a devenit dar pentru întreaga 
făptură. Dumnezeu şi-a reîntors faţa către ei, dar şi către întreaga umanitate. Prin 
împlinirii făgăduinţei şi-au arătat mulțumirea pentru darul primit de la Dumnezeu”, 
a evidenţiat Înaltpreasfinţia sa. 


In această zi, el a îndemnat la reflecţie şi mulţumire. 


„Reflecție asupra istoriei coloniştilor americani care au căutat un pământ al liber- 
tății şi al bunăstării. De asemenea, reflecţie asupra istoriei care a urmat şi care a 
conturat această dorinţă de libertate religioasă a primilor colonişti”. 


„lar reflecţia noastră se cuvine întregită prin mulţumire. Mulţumim lui Dumnezeu 
pentru binefacerile lui revărsate asupra înaintaşilor, dar şi asupra noastră, dorind să 
discernem, în acest timp al încercării, rânduiala lui Dumnezeu pentru fiecare din 
Noi ȘI pentru noi toți, comunităţi creştine răspândite pe pământ american”, a spus 
ierarhul. 


Foto credit: Basilica.ro / Mircea Florescu 


IPS Andrei - Pe Dumnezeu îl primim în Biserică 


Nov. 20, 2020 


Copila nevinovată, de trei ani şi ceva, aşa cum au promis loachim şi Ana atunci 
când Dumnezeu le-a dat-o în dar, a fost dusă într-o toamnă, într-un început de iarnă 
ca şi acesta, la templul din Ierusalim. Şi n-a fost dusă acolo, aşa cum multe fe- 
cioare erau duse pentru a-l sluji lui Dumnezeu, ci, pentru o misiune mult mai 
înaltă. 


Omenirea de mii de ani Îl aştepta pe Dumnezeu. Omenirea fără de Dumnezeu, în- 
depărtată de Dumnezeu, simţea că nu mai poate trăi şi, atunci, pentru a Se cobori 
Dumnezeu pe pământ, trebuia pregătită calea, trebuia să se împlinească cele spuse 
de prooroci. Şi ce-a spus proorocul Isaia? „lată, Fecioara va lua în pântece şi va 
naşte Fiu şi îi vor pune lui numele Emanuel, adică Dumnezeu este cu no!” (Isaia 7, 
14). 


A fost adusă Fecioara în templu, pentru ca acolo, în puritate, în sfinţenie, în 
rugăciuni, în lecturarea cărților sfinte, să se pregătească pentru misiunea unică: 
aceea de a naşte nu un om, ci de a-L naşte pe Dummnezeu, de a deveni Născătoare 
de Dumnezeu. Acolo s-a pregătit, în biserica din Ierusalim, în templul ridicat de 
Solomon. Acolo s-a pregătit ani de zile pentru a fi „scară cerească pe care S-a co- 


borât la noi Domnul”. S-a pregătit acolo prin post şi prin rugăciune. S-a pregătit 
acolo pentru ca Dumnezeu să Se poată cobori printre noi, păcătoşii. 


Aceasta este învăţătura pe care Sfânta Biserică ne-o propovăduieşte astăzi: Maica 
Domnului, Maica cerului. S-a pregătit în templul din Ierusalim pentru momentul în 
care istoria omenirii avea să primească un alt curs, Dumnezeu pogorându-Se pe 
pământ şi născându-Se din prea sfântul ei sân în Betleemul Iudeii. 


Sărbătoarea de astăzi, pe lângă conţinutul dogmatic, are şi un înţeles moral. Nu nu- 
mai în sânul Maicii Domnului Se pogoară Dumnezeu. Dumnezeu Se pogoară şi în 
sufletul nostru, însă pentru a Se cobori Dumnezeu în sufletul nostru trebuie să ne 
pregătim. Şi cum ne pregătim? Intrând în biserică, rămânând în biserică, rugându- 
ne în biserică, curăţindu-ne sufletul prin spovedanie în biserică. Maica Domnului, 
în templul din Ierusalim, era cuminecată de arhanghelul Gavriil cu mană cerească. 


Ştiţi ce a preînchipuit mana din pustie? A preînchipuit Sfânta Euharistie, Sfânta 
Cuminecătură. Aici ne pregătim noi, în biserică. Intrăm în biserică şi ne pregătim 
sufletul pentru momentul pogorârii lui Dumnezeu pe pământ, pentru sărbătoarea 
Naşterii Domnului. Dacă sufletul nostru este curat, dacă o luăm ca pildă pe Maica 
Domnului, Hristos Se naşte în sufletul nostru. Aşa ne spune şi dumnezeiasca Scrip- 
tură şi aşa ne învaţă cântările noastre sfinte. 


Dar pregătirea pentru momentul acesta sublim, în care Îl primim pe Hristos, unde o 
facem? În Biserică. Nu are pe Dumnezeu de Tată cel ce nu are Biserică de maică. 
În Biserică ne pregătim pentru a deveni lăcaş ceresc, pentru a deveni peşteră prea 
curată, în care se naşte Hristos şi rămâne acolo cu Maica Sa şi cu sfinţii Săi. 


Sursa: Ţ Andrei Andreicuţ - Ospăţul credinţei - Cluj Napoca: Renaşterea, 2012 


Foto: Darius Echim / arhiva Radio Renaşterea 


Pr. conf. dr. Lucian Farcaşiu - Praznicul fecioriei curate și al nădejdii 
mântuirii noastre 


Pomenirea 


2 pie 


20 noi, 2020 


În fiecare an, la 21 noiembrie, sărbătorim Intrarea în biserică a Maicii Domnului 
sau Vovidenia. Denumirea exactă a praznicului ar fi aceea de „Intrarea în Templu”, 
pentru că se referă la aducerea pruncei Maria la vârsta de 3 ani la Templul Legii 
Vechi, de către bătrânii ei părinţi, loachim şi Ana, unde au şi lăsat-o, fiind purtată 
de către preoţi în partea cea mai sfântă a Templului, Sfânta Sfintelor, locul în care 
intra doar Arhiereul Legii o singură dată pe an. Tânăra Maria a rămas aici în Sfânta 
Sfintelor, până la vârsta de 14 sau 15 ani. Maica Domnului a fost adusă la Templu 
pentru că încă de la naşterea sa, părinţii săi, în semn de mulțumire adusă lui Dum- 
nezeu pentru că dobândiseră rod de viaţă la bătrâneţe, au făgăduit-o Domnului. 


Evenimentul Intrării Maicii Domnului în biserică, deşi nu pare menţionat în Sfânta 
Scriptură, a intrat în conştiinţa Bisericii prin Sfânta Tradiţie. Biserica rupe tăcerea 
Scripturilor şi ne arată căile ascunse ale Proniei, care pregătesc vasul Cuvântului, 
„pe Maica hotărâtă dinainte de veacuri”, cea „vestită de proroci”, care intră acum 
în Sfânta Sfintelor ca o „comoară ascunsă a slavei lui Dumnezeu”. 


Evenimentul acesta din viaţa Maicii Domnului a fost preluat din Protoevanghelia 
lui Iacob, scriere din primele veacuri creştine: „Lunile se adăugau una câte una la 
vârsta copilei. Când împlini doi ani, loachim îi zise Anei: lată a venit timpul s-o 
ducem la Templul Domnului. Trebuie să ne ţinem de cuvânt, ca nu cumva să ne-o 
ceară Atotstăpânitorul şi să rămână darul neprimit. 


Dar Ana răspunse: Hai să mai așteptăm un an, ca să nu plângă mititica după tatăl şi 
după mama ei. Să mai aşteptăm, încuviinţă Ioachim. 


Când Maria împlini trei ani, loachim zise: Chemaţi pe fiicele neîntinate ale evrei- 
lor. Fiecare să ţină în mână o făclie aprinsă pentru ca pruncul să nu tânjească după 
ce lasă în urmă, iar inima să nu-i fie răpită de vreun lucru străin de Templul 
Domnului. 


Fecioarele merseră cu făclii în mâini până la Templul Domnului. Aici preotul o în- 
tâmpină pe Maria, şi sărutând-o, o binecuvântă zicând: Domnul a prea mărit pe 
veci numele tău. La sfârşitul veacurilor El îşi va arăta răscumpărarea fiilor lui 
Israel. Şi a aşezat-o pe a treia treaptă a altarului, iar Domnul Dumnezeu a pogorât 
har asupra ei. Atunci Maria începu să dănţuiască şi toată casa lui Israel o îndrăgi. 


Părinții plecară uimiți și mulţumeau Dumnezeului Atotstăpânitor că fiica lor nu şi- 
a întors privirea înapoi. Maria rămase în Templul Domnului curată ca o porumbiţă 
şi primea hrană din palma unui înger” (Evanghelii apocrife, 2002, p. 38). 


Dezvoltarea ulterioară a praznicului 


Praznicul acesta este unul dintre cele mai noi ale Maicii Domnului, datând din 
secolul 6, originea lui fiind oraşul sfânt Ierusalim. Astfel, cunoaştem că, la 20 
noiembrie 543, a fost sfinţită biserica pe care împăratul Justinian a zidit-o la leru- 
salim, chiar lângă ruinele Templului, construind pe acel loc o biserică închinată 
Sfintei Fecioare, fund numită „Sfânta Maria cea nouă”, spre a o deosebi de stră- 
vechiul locaş al Naşterii Maicii Domnului, biserică pe care o găsim până astăzi, în 
apropierea Scăldătorii Oilor. 


Un martor din acea epocă, Grigorie de Tours, vorbeşte chiar despre relicve ale 
Sfintei Fecioare, care, păstrându-se în această biserică, săvârşeau mari minuni 
(Egon Sendler, Icoanele bizantine ale Maicii Domnului, 2008, p. 25). 


Conform Tradiţiei, a doua zi după sfințire, adică la 21 noiembrie, a început să fie 
prăznuit hramul acestei biserici, adică însăşi Maica Domnului, sub forma aducerii 
ei la Templul Sfânt. 


Praznicul acesta era generalizat în Răsăritul creştin înainte de secolul 7. Astăzi, din 
această biserică nu se mai păstrează nimic. Zdruncinată de cutremurele din secolul 
al 8-lea, ruinele sale au fost folosite de către musulmani la ridicarea unei moschei. 
În secolul al 12-lea, cruciații au ridicat pe acest loc un spital, iar în secolul al 19- 
lea, locuitorii evrei ai cartierului au construit pe acest loc o mare sinagogă. 


În secolul al 8-lea, Sfântul Andrei Criteanul participă la prăznuirea acestei mari 
sărbători la Ierusalim. În același secol, Sfinţii patriarhi Gherman I (7733) şi Tarasie 
(806) ai Constantinopolului rostesc frumoase cuvântări de laudă în cinstea Maicii 
Domnului la acest praznic. Abia după încheierea crizei iconoclaste, când cinstirea 
Maicii Domnului a cunoscut o nouă etapă a dezvoltării ei, această sărbătoare s-a 
răspândit în tot Răsăritul creştin. 


Cu toate că datează din secolul al 8-lea, praznicul nu este menţionat oficial în 
calendar decât din 1166. Impăratul Manuil Comnenul a decretat această zi ca 
praznic împărătesc în care nu se lucra. 


În ziua acestui praznic se face dezlegare la pește, fiind prima dezlegare de acest fel 
din postul Naşterii Domnului. 


Desfăşurarea evenimentului în textele slujbei 


Căutând să redea momentul aducerii la Templu a pruncei Maria, textele slujbei 
acestui praznic dau mărturie: „De la Domnul luând roada făgăduinţei Ioachim şi 
Ana, pe Maica lui Dumnezeu, jertfă bine primită, în Templu au adus-o astăzi, şi 
Zaharia, marele arhiereu, binecuvântând-o, a primit-o”. 


Preotul Zaharia, care o întâmpină pe Fecioara la intrarea sa în Templu, este tatăl 
Sfântului loan Botezătorul. 


Textul liturgic arată: „Strălucit-a zi de bucurie şi praznic prea cinstit. Că astăzi 
ceea ce a fost mai înainte de naştere fecioară şi după naştere a rămas fecioară în 
Templu sfânt este adusă. Şi Zaharia bătrânul, tatăl Mergătorului înainte, se bucură 
şi strigă cu veselie: Apropiatu-s-a nădejdea celor necăjiţi, în Templul cel sfânt, ca o 
sfântă, să se sfinţească spre sălăşluirea Împăratului tuturor...” 


La aducerea sa în Templu, Maica Fecioară este întâmpinată şi de cetele fecioarelor 
şi de oştile îngereşti. 


Textul slujbei praznicului arată: „Cetele fecioarelor, purtând făclii, astăzi petrec 
împreună cu îngerii pe singură pururi Fecioara şi curata Născătoarea de Dumnezeu, 
în casa Domnului, ca pe o sfințită dăruire şi ca pe un locaş prea sfinţit, în care 
Dumnezeu în chip de negrăit a locuit, înnoind toată firea oamenilor pentru 
milostivirea mile1”. 


Într-un alt text liturgic auzim şi alte detalii: „Mieluşeaua cea nepătată şi cămara cea 
neîntinată, Născătoarea de Dumnezeu Maria, cu veselie este adusă în chip prea 
luminat. Pe care îngerii lui Dumnezeu o înconjură cu credinţă şi toţi credincioşii o 
fericesc pururi şi cu mulțumire cântă ei neîncetat cu glas mare...” 


Tot din textul imnografic aflăm că Prunca Sfântă a fost pusă în Sfânta Sfintelor: 
„Să se deschidă uşa Templului celui de Dumnezeu primitor, că pe aceea ce este 
Biserica Împăratului tuturor şi scaun, astăzi cu slavă primind-o, Ioachim a pus-o, 
dând-o Domnului pe cea aleasă de EI spre a fi Lui Maică”. 


Cât priveşte vieţuirea Fecioarei în Templu, textele slujbei arată: „După ce te-ai 
născut tu, dumnezeiască Mireasă, Stăpână, ai venit la Templul Domnului, ca să te 
hrăneşti în Sfintele Sfintelor ca o sfințită. Atunci şi Gavriil a fost trimis la tine, 
ceea ce eşti cu totul fără de prihană, hrană ţie aducându-ţi...” 


Inţelegem de aici că Fecioara vieţuia în Sfânta Sfintelor Templului, fiind hrănită în 
chip minunat de însuşi îngerul Gavriil, trimisul lui Dumnezeu, care-i va aduce şi 
vestea Bunei Vestiri. 


Troparul sintetizează teologia sărbătorii 


Troparul praznicului sintetizează întregul mesaj teologic şi duhovnicesc al săr- 
bătorii: „Astăzi înainte-însemnarea bunăvoinţei lui Dumnezeu şi propovăduirea 
mântuirii oamenilor, în Templul lui Dumnezeu luminat Fecioara se arată şi pe 
Hristos tuturor mai înainte Îl vesteşte. Acesteia şi noi cu mare glas să-i strigăm.: 
Bucură-te, plinirea rânduielii Ziditorului”. 


Troparul prezintă evenimentul acesta ca început al lucrării mântuirii oamenilor, în 
sensul că încă de acum se arată planul lui Dumnezeu pentru mântuirea lumii. Adu- 
cerea Fecioarei la Templu şi curăția vieţii ei arată că finalitatea unei asemenea 
asceze reprezintă pregătirea sa pentru primirea în pântece a Mântuitorului Hristos. 


Fecioara, prin curăția vieţii ei, Îl vesteşte încă de acum pe Cel pe care-L aştepta. 
Tocmai de aceea spunem că prin Maica curată s-a împlinit rânduiala Ziditorului, de 
mântuire a lumii. 


Pr. Ciprian Florin Apetrei - Theologica - Astăzi intră în Templu cea care va fi 
Biserică Dumnezeirii 


22 noi, 2020 


Cinstirea Preasfintei Născătoare de Dumnezeu s-a manifestat, încă de la înce- 
puturile Bisericii, printr-un cult public care a dus şi la stabilirea unor sărbători în 
cinstea ei, pe parcursul anului bisericesc, mai ales după fixarea teologiei ortodoxe a 
prea cinstirii Maicii Domnului la Sinodul -al 4-lea ecumenic desfăşurat la Efes în 
anul 431. Între sărbătorile de peste an în cinstea Preasfintei Fecioare Maria este şi 
cea din 21 noiembrie, care aminteşte de aducerea ei la Templul din Ierusalim la 
vârsta de 3 ani. 


Această sărbătoare este numită popular Vovidenie, iar în calendar o găsim sub nu- 
mele de Intrarea în biserică a Maicii Domnului. „Spunem «biserică» şi nu 
«templu», pentru că acum, în creştinism, folosim acest cuvânt pentru locaşul Dom- 
nului”, după cum arată părintele profesor Vasile Gordon. 


Sensurile acestei sărbători sunt sintetizate de troparul acestui praznic împărătesc: 
„Astăzi, înainte însemnarea bunăvoinţei lui Dumnezeu şi propovăduirea mântuirii 
oamenilor, în Biserica lui Dumnezeu luminat Fecioara se arată şi pe Hristos tuturor 


mai înainte Îl vesteşte. Acesteia şi noi cu mare glas să-i strigăm: Bucură-te, plinirea 
rânduielu Ziditorului”. De aici noi înţelegem că prin venirea la Templu a Prea- 
sfintei Fecioare Maria, ea împlineşte rânduiala lui Dumnezeu. 


„Au împlinit cu fapta ceea ce făgăduiseră cu cuvântul” 


Părintele profesor Ene Branişte afirma că această „sărbătoare este de origine ieru- 
salimiteană și se pare că a luat naştere în secolul al VI-lea. La 20 noiembrie 543, 
Justinian a zidit la Ierusalim, lângă ruinele templului, o biserică închinată Sfintei 
Fecioare, care, spre deosebire de alta mai veche, a fost numită Biserica Sfânta 
Maria cea nouă. Conform obiceiului, a doua zi după sfințire, adică pe 21 
noiembrie, a început să fie serbat hramul (patronul) bisericii, adică însăşi Sfânta 
Fecioară, prăznuirea fiind consacrată aducerii ei la Templu”. 


Știm că Sfânta Fecioară Maria este fiica „sfinţilor şi dumnezeieştilor părinţi loa- 
chim şi Ana”, cum îi numeşte Biserica. Fi au împlinit făgăduinţa făcută lui 
Dumnezeu şi când Sfânta Fecioară Maria a ajuns la vârsta de 3 ani au dus-o la 
Templul din lerusalim. Acest lucru îl aflăm din Tradiţia Bisericii pe baza 
Protoevangheliei lui Iacov. 


Vieţile Sfinţilor ne informează că „împlinindu-se trei ani de la naşterea prea curatei 
Fecioare Maria, drepţii ei părinţi, loachim şi Ana, şi-au adus aminte de făgăduinţa 
lor, ca să dea în dar lui Dumnezeu pe cea născută. Deci, au voit a împlini cu fapta 
ceea ce făgăduiseră cu cuvântul... a fost dusă în biserica Domnului prea curata şi 
prea binecuvântata Fecioară Mania”. 


Ea a avut aici parte de anghelofanii după mărturia Fericitului Ieronim: „În toate 
zilele o cercetau pe dânsa îngerii şi de m-ar fi întrebat cineva pe mine cum a petre- 
cut acolo prea curata Fecioară în vremea copilăriei sale, aş fi răspuns că acel lucru 
numai lui Dumnezeu singur i-a fost ştiut şi lui Gavriil Arhanghelul, păzitorul ei cel 
nedepărtat, care împreună cu alți îngeri venea adeseori la dânsa şi cu dragoste vor- 
beau împreună cu dânsa”. 


De aici înţelegem de ce la Buna Vestire la vederea Arhanghelului Gavriil ea nu se 
înfricoşează, deoarece el era o prezenţă familiară pentru Sfânta Fecioară Maria. 


Dintr-însa a binevoit a Se întrupa Cel ce a înnoit a doua oară lumea cea stricată 
prin păcat 


Despre prezenţa Arhanghelului Veştii celei Bune alături de Sfânta Fecioară în 
Templu aflăm şi din cântările Vecerniei sărbătorii: „... şi Gavriil a fost trimis la 
tine, ceea ce eşti cu totul fără prihană, hrană ţie aducându-ţi. lar cele cereşti toate s- 
au minunat, văzând pe Duhul Sfânt în tine sălăşluindu- Se...” 


Sinaxarul din Minei ne spune că Preasfânta Fecioară a stat la Templu „doisprezece 
ani, cu rară cuviinţă, hrănindu-se cu hrană cerească de către Arhanghelul Gavriil. 
Învrednicindu-se şi dumnezeieştii arătări, până ce s-a apropiat vremea dumne- 
zeieştii Bunei Vestiri şi a descoperirilor celor cereşti şi mai presus de fire care i s- 
au arătat ei. Că a binevoit Dumnezeu a Se întrupa dintr-însa pentru iubirea de 
oameni, ca să înnoiască a doua oară lumea cea stricată prin păcat”. 


Sărbătoarea Vovideniei ne oferă prilejul să vedem cum Biserica o cinsteşte prin 
cultul ei pe Maica Domnului. Astfel, în condacul sărbătorii mărturisim: „Prea curat 
Templu al Mântuitorului, cămara cea de mult preţ şi Fecioară, sfințită vistieria 
slavei lui Dumnezeu, astăzi este adusă în casa Domnului, împreună aducând harul 
Duhului lui Dumnezeu, pe care o laudă îngerii lui Dumnezeu. Aceasta este cortul 
cel ceresc”. 


lar icosul ne spune: „Al Tainelor lui Dumnezeu celor negrăite şi dumnezeieşti, 


văzând în Fecioară harul arătat şi plinit cu adevărat, mă bucur. Şi chipul cel străin 
şi nespus a-l înţelege, nu mă pricep. Cum cea aleasă singură s-a arătat curată mai 
presus de toată făptura, cea văzută şi cea gândită. Pentru aceasta, vrând a o lăuda 
pe dânsa, mă spăimântez foarte cu gândul şi cu cuvântul. Însă îndrăznind, 
propovăduiesc şi măresc: Aceasta este cortul cel ceresc”. 


Vedem din aceste două cântări că Biserica o numeşte pe Sfânta Fecioară Maria 
„cort ceresc” pentru că, prin faptul că ea este Născătoare de Dumnezeu, este mai 
presus decât Cortul Mărturiei, care a precedat în credinţa iudaică Templul din 
Ierusalim. 


Din aceste două cântări înţelegem de ce Biserica noastră ne învaţă să o cinstim pe 
Maica Domnului, pentru că noi ştim din învăţătura noastră de credinţă că ea este 
Născătoare de Dumnezeu şi pururea Fecioară. Ea l-a născut pe Domnul nostru lisus 
Hristos, Fiul lui Dumnezeu, fiind Fecioară înainte de naştere, în timpul naşterii şi 
rămânând Fecioară şi după naştere, pentru totdeauna. De aceea, Biserica o prea 
cinsteşte, deoarece fiind Maica Domnului cinstirea ei este mai mare decât a 
sfinților şi a îngerilor. 


Cultul Bisericii şi prea cinstirea Maicii Domnului 


Bucuria acestei sărbători închinată Sfintei Fecioare Maria este cel mai bine sur- 
prinsă de imnograful Serghie Aghiopolitul în slava de la stihoavnă: „Astăzi cetele 
credincioşilor adunându-ne, duhovniceşte să prăznuim şi pe dumnezeiasca fiică, 
Fecioara şi de Dumnezeu Născătoarea, care a fost adusă în Templul Domnului, cu 
dreaptă credinţă să o lăudăm! Pe cea mai înainte aleasă din toate neamurile, spre 
sălăşluirea Împăratului tuturor, lui Hristos şi Dumnezeului nostru. Fecioare, făclii 
purtând, mergeţi înainte petrecând în chip cinstit pe pururea Fecioară. Maicilor, 
întristarea toată lepădând, cu bucurie împreună umblaţi lăudând pe ceea ce s-a 
făcut Maică lui Dumnezeu şi solitoare de bucurie lumii. Toţi împreună, cu bucurie, 
cu îngerul să strigăm bucură-te, celei pline de har, care pururea se roagă pentru 
sufletele noastre”. 


După ce mai sus am oferit câteva exemple din slujba sărbătorii Vovideniei, alte 
moduri de cinstire a Preasfintei Fecioare Maria le regăsim zilnic în slujbele Bise- 


ricii Ortodoxe. 


La slujba Utreniei înainte de cântarea a 9-a, preotul sau diaconul spune: „Pe Năs- 
cătoarea de Dumnezeu şi Maica Luminii, întru cântări cinstind-o să o mărim”. 


Acesta este în sinteză liturgică motivul pentru care Biserica Ortodoxă o cinsteşte 


pe Sfânta Fecioară Maria. 


Zilnic când rostim Paraclisul Maicii Domnului ne rugăm: „Ceea ce eşti păzitoarea 
creștinilor nebiruită, și rugătoare neîncetată către Făcătorul, nu trece cu vederea 
glasurile cele de rugăciune ale păcătoşilor; ci sârguieşte ca o bună spre ajutorul 
nostru, care cu credință strigăm către tine: Grăbeşte spre rugăciune și te nevoieşte 
spre îmblânzire, apărând pururea pe cei ce te cinstesc pe tine, Născătoare de Dum- 
nezeu”. Rostim aceste cuvinte pentru că ea, ca Maică a Domnului, este tot timpul 
alături de noi şi ne ajută atunci când îi cerem ajutorul. 


La Sfânta Liturghie, la Axion o cinstim pe Maica Domnului, iar la Liturghia Sfân- 
tului Vasile cel mare, care se oficiază de 10 ori pe an, o slăvim prin cuvinte ca ace- 
stea: „De tine se bucură, ceea ce ești plină de har, toată făptura, soborul îngeresc şi 
neamul omenesc, ceea ce ești biserică sfințită şi rai cuvântător, lauda fecioriei, din 
care Dumnezeu S-a întrupat şi Prunc S-a făcut, Cel mai înainte de veci, Dumnezeul 
nostru. Că mitrasul tău scaun s-a făcut şi pântecele tău mai desfătat decât cerurile I- 
a lucrat. De tine se bucură, ceea ce eşti plină de har, toată făptura, slavă ţie”. 


Prin aceste cuvinte mărturisim teologia mariologică a Bisericii Ortodoxe, arătând 
că Preasfânta Fecioară Maria este Născătoare de Dumnezeu şi de aceea toată 
făptura o slăveşte. 

Evenimentul aducerii la Templu a Maicii Domnului, la vârsta copilăriei, nu este 
consemnat în Sfânta Scriptură, ci în Tradiţia Bisericii. Această istorisire face parte 
din ceea ce unii părinți, ca Sfinţii Grigorie Palama sau Teofan al Niceei, au numit 
viaţa isihastă a Maicii Domnului, adică învăţătură că Fecioara Maria a avut un chip 
de trăire cu totul deosebit, prin care s-a luminat şi curățit treptat prin harul lui 
Dumnezeu pentru a deveni vas ales din care să Se nască Fiul lui Dumnezeu. 


Sărbătoarea de pe 21 noiembrie, ne pregătește duhovniceşte pentru înțelegerea mai 
aprofundată a Întrupării Fiului lui Dumnezeu. Pomenim un eveniment al istoriei 
mântuirii noastre când Fecioara Mania, pruncă fiind, la vârsta de 3 ani, după unii la 
6 ani, a fost dusă la Templul din Ierusalim de către părinții ei, drepţii loachim și 
Ana. Acest gest a venit în urma faptului că părinții Născătoarei de Dumnezeu, 
atunci când nu aveau copii, au făgăduit că pruncul pe care îl vor dobândi îl vor 
închina Domnului cerului și al pământului. Rugăciunea fiindu-le ascultată prin 
naşterea Fecioarei Maria de către dreapta Ana, la ceva vreme, Prunca Sfântă a fost 
dată în grija celor care slujeau la Templul din Ierusalim pentru a fi crescută și 
educată în spiritul învățăturilor vechi-testamentare. 


Viaţa isihastă a Maicii Domnului 


Desigur, acest eveniment al ducerii la Templu a Născătoarei de Dumnezeu este 
învăluit în mister, de altfel ca întreaga viaţă a Fecioarei. Reţinem însă întâmplarea 


deosebită că Sfânta Copilă a fost primită la Templu de arhiereul Zaharia, tatăl 
Botezătorului loan, care a dus-o, fapt cu totul neobişnuit, în Sfânta Sfintelor a 
Templului, locul unde intra numai arhiereul o dată pe an. Această ducere a Fe- 
cioarei în cel mai sfânt loc din lume, la acea vreme, a fost văzută ca o prefigurare a 
faptului că Fecioara Maria va deveni ea însăși Sfânta Sfintelor, adică Cea care va 
purta în pântece şi va naşte pe Fiul lui Dumnezeu întrupat. 


Dar, înainte de acest episod cu încărcătură teologică şi profetică, mai are loc o altă 
întâmplare. Înainte de a fi purtată de arhiereu în Sfânta Sfintelor, Prunca Sfântă, 
atunci când a ajuns la Templu, din proprie inițiativă şi într-un mod cu totul 
neobișnuit, a plecat de lângă părinţii ei şi a urcat singură treptele Templului. Acest 
episod ne arată că voinţa Fecioarei era îndreptată spre Cel care o chema, şi din 
proprie inițiativă a dorit să se unească cu Dumnezeu. 


Aceste întâmplări sfinte, minunate şi înfricoşătoare i-au făcut pe unii părinți să 
vorbească de o viaţă isihastă a Maicii Domnului, adică de o unire mistică între 
Prunca Maria şi Dumnezeu prin intermediul harului, o sfințire treptată a Celei ale- 
se. 


În acest sens, Sfântul Teofan al Niceei a spus că, înainte de a Se întrupa Fiul lui 


Dumnezeu din Fecioara Maria, Fecioara s-a unit cu Dumnezeu, adică ea însăşi a 
lucrat sub înrâurirea Duhului Sfânt la sfinţirea sufletului şi a trupului său. 


lar Sfântul Grigorie Palama spune că Prunca avea o deplină cunoștință a tainelor 
lui Dumnezeu: „Și deşi era încă la o astfel de vârstă, fiind plină de harurile cele 
dumnezeieşti şi desăvârşit împlinită cu mintea şi cunoştinţa, totuşi, mai mult decât 
celelalte care se desăvârşiseră mai înainte de ca şi între care s-a arătat că nu a avut 
nevoie să fie adusă de alţii, ci ea însăşi din propriul ei imbold către Dumnezeu, 
printr-o cunoştinţă nemijlocită, ca şi cum i-ar fi crescut aripi de la sine, fiind pur- 
tată spre sfânta şi dumnezeiasca sete şi dragoste şi având o asemenea vrednicie, 
prin ea însăşi, a aflat calea şi sălăşluirea în Sfânta Sfintelor”. 


De asemenea, Sfântul Grigorie Palama ne prezintă şi informaţia că prunca a fost 
hrănită în timpul şederii ei la Templu de către îngeri cu hrană dumnezeiască spre 
întărirea firii ei pentru lucrarea ce avea să o primească: „Dumnezeu a trimis acolo 
de sus prin îngerii săi negrăită hrană Fecioarei prin care a întărit-o cu firea în 
[lucrarea] celor mai bune, pe cea care era şi cu trupul mai curată, şi mai presus şi 
decât cele netrupeşti, păzind-o şi desăvârşind-o, având cugetele cereşti şi supuse”. 


Rolul educației sfinte 


Această vieţuire deosebit de înaltă şi greu de imaginat a Născătoarei de Dumnezeu 
s-a făcut într-un mod tainic şi ascuns. Însă viaţa la Templu a Fecioarei Maria a avut 
şi o componentă smerită. Ea a trăit alături de celelalte fecioare și văduve de acolo, 
primind o educaţie religios-morală specifică iudaismului din acea epocă. A învăţat, 
sub supravegherea fecioarelor mai în vârstă, țesutul şi alte meşteşuguri, a ascultat 
şi studiat Sfintele Scripturi ale Vechiului Testament, s-a îngrijit de buna rânduială 
de la Templu. Toate aceste lucruri constituie partea văzută şi smerită a vieţii Năs- 
cătoarei de Dumnezeu. Însă cele nevăzute şi tainice o pregăteau pentru taina Întru- 
pării. 


Viaţa la Templu a Născătoarei de Dumnezeu este şi o punere în valoare a educației 
sfinte pe care copiii trebuie să o primească, a răbdării şi a perseverenței. Ne arată 
că voinţa este o realitate care trebuie cultivată, trebuie îndreptată spre un anumit 
scop. Născătoarea de Dumnezeu din voinţă proprie a ţâşnit spre casa lui Dumne- 
zeu, din voință proprie a spus cuvintele: „lată roaba Domnului. Fie mie după 
cuvântul tău!” (Luca 1, 38). 


De asemenea, ducerea la Templu a Maicii Domnului subliniază importanţa edu- 
caţiei religioase pentru copii, a vorbirii acestora despre Dumnezeu. Copiii trebuie 
să II cunoască pe Dumnezeu, trebuie să li se vorbească despre cele sfinte, pentru că 


voinţa lor, mai puţin încărcată de păcate, se poate îndrepta mai uşor spre dorirea 
celor bune, spre unirea cu Domnul. 


Model şi ajutor pentru părinţii duhovniceşti 


De asemenea, viața isihastă a Maicii Domnului ne arată că în interiorul omului se 
dă lupta lui, nu în exterior. Acesta este chemat ca la nivelul inimii să le trăiască pe 
toate, şi în special să se unească cu Dumnezeu. Maica Domnului este izvor de har 
şi ajutor pentru părinţii isihaşti. Ea a avut experiența nemijlocită a lui Dumnezeu în 
chip deplin, a fost întru totul sfințită şi sfântă. După chipul ei, isihaștii doresc 
unirea cu Dumnezeu, iar unii prezintă mărturii ale felului cum au fost copleșiți de 
harul lui Dumnezeu. 


Gheron Iosif Isihastul (3 1959), monah din Athos propus spre canonizare de curând 
de Patriarhia Ecumenică, oferă mărturii despre felul în care a trăit unirea cu Dum- 
nezeu. El spune: „lar când se întâmplă schimbarea, aceasta se săvârşeşte în timpul 
rugăciunii de cerere. Atunci, copleșit fiind de har, se umple de lumină şi de bucurie 
fără de margini. Pentru cel cuprins de har, neputând să cuprindă focul dragostei, 
simțurile încetează și acesta este răpit în vederea cea dumnezeiască. Până aici au 
fost mişcările voinţei omului. De aici înainte, aceasta nu se mai stăpânește şi nici 


nu se mai cunoaște pe sine, deoarece s-a unit cu focul, s-a transfigurat în întregime, 
a devenit dumnezeu după har. Aceasta este împreuna-petrecere cu Dumnezeu, în 
care dispar zidurile despărțitoare şi omul respiră un alt aer, cel al minţii, liber, plin 
de bună mireasmă a Paradisului”. 


Această prezentare a experienței unirii cu Dumnezeu ne arată că viața isihastă a 
Maicii Domnului este un reper şi un ghid pentru transformarea interioară a omului, 
având două componente, frumuseţea şi profunzimea vieţii tainice, dar şi smerenia 
vieţii exterioare, răbdarea şi suferirea tuturor în tăcere. 


Ora de religie - Intrarea Maicii Domnului în Biserică 


La începutul Postului Crăciunului, Biserica a rânduit o sărbătoare închinată tocmai 
Aceleia prin care a fost posibil miracolul dumnezeiesc al Întrupării Mântuitorului 
acestei lumi. O sărbătoare prin care o preacinstim pe Sfânta Fecioară Maria, Cea 
care avea să devină Maica Domnului nostru lisus Hristos. O ființă preacurată, o 
fiinţă Sfântă, întru care cea de-a doua persoană a Treimii celei dumnezeieşti, s-a 
sălăşluit şi a luat firea noastră omenească. 


Alegerea Mariei nu a fost una întâmplătoare. Trecuseră atâtea generaţii de oameni 
până ce avea să se ivească „cea plină de har” — „vasul cel ales” dintru care Cel 
necuprins a luat trup omenesc. 


Nu putem Să nu o cinstim pe Maica Sfântă, pentru că ei îi datorăm atât de mult 
şi în primul rând pe Mântuitorul — pe Acela pe care L-a zămislit ca om în 


pântecele său preacurat. Ea însăşi a fost rodul rugăciunii şi al dăruirii părinţilor 
săi — Ioachim şi Ana — oameni drepţi înaintea lui Dumnezeu. După îndelungate 
rugăciuni Şi juruinţe, cei doi au primit un dar ceresc — pe Maria — „cea frumoasă”, 
cea binecuvântată, cea dăruită de Dumnezeu. Au aşteptat mulţi ani, dar aşteptarea 
lor a fost una binecuvântată. Au primit mai mult decât un dar, mai mult decât un 
copil: au primit din plin binecuvântarea dumnezeiască! Au primit cu bucurie pe 
prunca Maria, dar nu au uitat că au făgăduit-o lui Dumnezeu. 


Când a împlinit vârsta de trei ani, pe Maria au luat-o părinţii ei şi au adus-o la 
templul din Ierusalim. Și, împlinindu-şi făgăduinţa lor, au închinat-o pe fiica lor 
lui Dumnezeu Celui ce le-a dăruit-o; şi au dat-o pe ea preoţilor şi mai ales lui 
Zaharia, arhiereului celui de atunci. 


Acolo, la templul lui Dumnezeu, Fecioara Maria a rămas doisprezece ani, învățând 
cele dumnezeieşti, sporind în creşterea duhovnicească, pregătindu-se de marea 
misiune care avea să-l fie încredinţată. A locuit în templul din Ierusalim, Aceea 
care avea să devină ea Însăşi un templu al dumnezeirii, dintru care ne-a răsărit 
nouă, oamenilor, Mântuitorul sufletelor noastre. 


Inainte de praznicul Naşterii Mântuitorului, se cuvine să ne aducem omagiul şi 


preacinstirea noastră Maicii Sfinte - Celei ce va rămâne de-a pururi un model de 
sfințenie, model de Mamă rugătoare şi sprijinitoare a noastră înaintea lui 
Dumnezeu. Amintirea acestui moment sfânt din viaţa Maicii Domnului trebuie să 
ne fie un îndemn puternic de a căuta să urmăm această cale a bunătăţii, a iubirii, a 
sfinţeniei - Calea vieţii veşnice alături de Dumnezeu. 


“Aşa Te vede duhul meu, Stăpână...” - Intrarea în biserică a Maicii Domnului 
în poeziile Maicii Teodosia (Zorica Laţcu) 


INFANTA îl Bi3eFită A MAiCii Anu; 


(icoana de Adrian Sicoe) 
Intrarea în biserică de Zorica Laţceu 


Așa Te vede duhul meu, Stăpână: 

Te duce Ana, Maica-Ta de mână. 

Cum urci cu paşi mărunți pe sfânta scară, 
În ochi porţi cerul nopţilor de vară 

Şi părul Tău e caer de lumină. 


Smerit în rugă, trupul mic se-nclină 
Şi faţa de copil aşteaptă harul. 


Ca să-Ţi picteze slava, iconarul, 
Topit-a-n flăcări vechea lui comoară, 
A prefăcut-on pulbere uşoară 

Și pata de argint a hainei Tale, 

A încrustat-o-n raze ca în zale. 


În juru-Ţi focul curge, ca o apă. 
Cu frăgezimi de mugur care crapă, 
Mânuţa poartă lujerul de floare, 
Iar Sfântul Duh, în fâlfâiri uşoare, 
Cu vraja curăției şi a milei, 

s-a aşezat pe umărul copilei. 


Din norii albi şi moi ai înălțimii, 
Cuminţi, îţi ies în cale Heruvimii. 

In cuviință mare, iconarul 

Cu fir de-arnici a-ncondeiat chenarul, 


Iar sus de tot, pe cea din urmă treaptă, 
Potirul sfânt al jertfelor Te-aşteaptă. 


Intrarea în Biserică de Zorica Laţcu 


Doar candele aprinse străbat cu raza lor 

În umbra viorie a Sfintei. Un fior 

De taină te cuprinde, când ochiul ţi se pierde 
În umbră şi când vine o rază să-l dezmierde. 


Pe lespezile albe, sub candele pe unde 

A curs lumină blândă, lucesc oglinzi rotunde, 
Şi-n ploile de raze, sub candele se-nşiră, 

Alai de-mpărătiţă, în haine de porfiră. 


Sunt doisprezece îngeri; dar nu au aripioare, 
Ori poate sunt copile cu sufletul de floare. 


Copilele au toate găteală de domniţe, 

Au creştetele ninse cu mândre coroniţe. 
Şi-n fruntea lor păşeşte, cu ochii de cicoare 
Împărăteasa mică, învăluită-n soare. 


Condurii Ei de aur lucesc ca două stele, 
Și abia îşi poate duce povara hainei grele. 


Copilele ridică pe mâini neîntinate, 
Podoaba de lumină a mantiei bogate. 

Şi nu ştiu ce sfinţenie vrea să mărturisească, 
Cum că alaiul este o nuntă-mpărătească. 


Şi-ntre sclipiri de aur şi-n foşnet de mătasă 
Păşeşte către nuntă micuţa-mpărăteasă. 


lar una din copile, cea mai împodobită, 


Ii duce dar de nuntă, o minge aurită. 


Mireasa ochii umezi ca-n rugă şi-i ridică, 
şi către cer ridică, gingaşa mână mică. 


Căci pe deasupra-i prinde-n cercuri largi să zboare 
Un porumbel cu aripi făcute de ninsoare 

În numele Treimii, venit ca să primească 

în casa Ei Mireasa cu stemă-mpărătească. 


Te aşteptăm şi noi cu rugi în mână, 
Să vii către lăcaşul Tău Stăpână. 

Ca iarăşi să sfinţească la a Ta venire, 
Vreun colţ din alba noastră mănăstire. 


Cu tot alaiul harurilor, vino! 

Cobori spre miezul inimilor, Blajino! 
Ca-n miezul inimii neîntinate, 

O Sfânt-a Sfintelor să se arate. 


Și acolo cu alai de oşti cereşti 
In inimi Doamnă (mică) neştiut să creşti. 


(din: Zorica Latcu — Teodosia, Poezii, Editura Sophia, 2008) 


e. A 


Icoana Intrării în Biserică a Maicii Domnului 


Învățătura ortodoxă cu privire la sărbătoarea Intrării Maicii Domnului în Biserică, 
ca înainte-mergătoare a tainei întrupării Cuvântului lui Dumnezeu, care avea a se 
face în lume prin mijlocirea Născătoarei de Dumnezeu, se regăseşte în icoana 
praznicului. 


Semnificaţia acestei sărbători, pline de bucurie, se găseşte rezumată, de asemenea, 
în aceste cuvinte ale Condacului: "Preacurata biserică a Mântuitorului, cămara 
cea de mult preț şi Fecioară, sfinţită vistierie a slavei lui Dumnezeu, astăzi se 
aduce în casa Domnului, împreună aducând darul Duhului lui Dumnezeu; pe 
care o laudă îngerii lui Dumnezeu; acesta este cortul cel ceresc.” 


Interesant este faptul că temeiul zugrăvirii icoanei nu se găseşte în Evangheliile 
canonice ci, în cele apocrife. 


Insă felul în care este interpretat praznicul şi felul cum este Prea Sfânta Fecioară 
laudată în cântări, precum Condacul citat, se bazează pe ceea ce se spune despre 
Maica Domnului în Evangheliile canonice. 


4 Scena Intrării Maicii Domnului în Biserică este descrisă în Erminii, de 
obicei, astfel: 
Interiorul unui templu, cu un amvon în partea dreaptă Sau stângă. 
În amvon este infăţişat prorocul Zaharia. Este reprezentat în vârstă, cu 
barbă ascuţită, îmbrăcat în veşminte preoteşti, cu mâinile întinse, primind- 
o pe Maica Domnului. 
Ea se află în mijlocul scenei, lângă amvon, cu mâinile întinse către 
Zaharia. 
În spatele Maicii Domnului se află părinţii ei, Sfinţii Ioachim şi Ana. 
În spatele sau în faţa lor, un grup de fecioare purtând haine de 
sărbătoare, cu sfeşnice în mâini. 


Într-o altă scenă, în spatele lui Zaharia, într-un registru superior, este 
reprezentată Maica Domnului, aşezată pe un scaun mai înalt, la care se 
ajunge pe o scară cu trei trepte. 

În faţa ei se află un baldachin; langă baldachin, un înger în zbor, privind 
spre Maica Domnului, într-un gest de întâmpinare. Ea se uită în Sus, către 
înger, cu o mână întinsă spre el. 

Toţi, în afară de tinerele fecioare, sunt reprezentaţi cu aureole. 


În mod tradiţional, scena se zugrăveşte în diaconicon - partea dreaptă (sudică) a 
Sfântului Altar. Alegerea Sfântului Altar este în acord cu versetele întroductive ale 
Troparelor Cântării a 9-a a Canonului care se cântă în timpul Utreniei. 


Aceste versete se sfârşesc cu refrenul în care se spune că Maica Domnului "a intrat 
în Sfânta Sfintelor”. De altfel, începutul Irmosului Cântării a 9-a (Axionul 
praznicului), menţionează: "Îngerii, văzând intrarea Fecioarei, s-au cutremurat, 
cum cu slavă a intrat în Sfânta Sfintelor!" 


Troparul Intrării în Biserică a Maicii Domnului 


AStăzi înainte-însemnarea bunăvoinţei lui Dumnezeu şi propovăduirea mântuirii 
oamenilor, în Biserica lui Dumnezeu luminat Fecioara se arată şi pe Hristos mai 


înainte Il vesteşte. Acesteia şi noi cu mare glas să-i cântăm: Bucură-te plinirea 
rânduielii Ziditorului. 


Răzvan lonescu - Dansul de logodnă 


www.icoaneOrtodoxe.com 


AStăzi înainte însemnarea bunăvoinţei lui Dumnezeu şi propovăduirea mântuirii 
oamenilor, în Biserica lui Dumnezeu luminat Fecioara se arată şi pe Hristos mai 
înainte Îl vesteşte. Acesteia şi noi cu mare glas să-i cântăm: Bucură-te plinirea 
rânduielii Ziditorului (Tropar la Intrarea Maicii Domnului în Biserică, 21 
noiembrie) 


Atunci când Sfânta şi Neprihănita Fecioară, Cea dăruită de Dumnezeu unei 


omeniri sterpe — consecinţă a păcatului -, a împlinit doi ani, tatăl ei, loachim, i-a 
spus Anei, soţia sa: ,, 


Ana i-a răspuns cu grijă înţeleaptă: , 


». Aşa că pe firul vremii 


iconomia lui Dumnezeu a mai tors un an... La soroc, aşadar atunci când a împlinit 
vârsta de trei ani, cei doi soţi au hotărât că a venit vremea să o dăruiscă pe copilă 
Templului. loachim a dat de veste tinerelor fecioare iudee să-i însoţească, alcătuind 
după rânduială cortegiul, dar şi cu gândul că acestea mergând în faţă, cu făclii 
aprinse, către Templu, copila va fi atrasă de lumină şi nu va simţi nevoia să 
privească în urmă, căutându-şi părinţii. Însă Sfânta Fecioară în curăţia ei, 
crescută şi ocrotită de Bunul Dumnezeu încă de la naştere la o altitudine 
duhovnicească deasupra oricărei fiinţe create, a început pur şi Simplu Să alerge 
către Templu, trecând înaintea alaiului de fecioare fără nici cea mai mică privire 
aruncată în urmă, către lume, aruncându-se în braţele Marelui Preot Zaharia, 
care o aştepta în piaţa din faţa Templu împreună cu ceilalţi bătrâni înţelepţi. 


Marele Preot o binecuvântează zicând: , 

”. Şi, lucru de mare mirare pentru lumea Vechiului 
Legământ, a lăsat-o pe copilă să intre în Sfânta Sfintelor, adică acolo unde doar el, 
Marele Preot putea intra, şi asta numa odată în an, la Ziua Ispăşirii. Acolo a aşezat- 
o pe cea de-a treia treaptă a Altarului, iar Dumnezeu însuşi a binecuvântat-o. De 
bucurie şi ca semn de mulțumire Fecioara a început copilăreşte să danseze uluind 
pe toţi cei de faţă care priveau ca la una din marile minuni şi taine pe care 
Dumnezeu avea să le desăvârşească în trupul Ei. 


Lăsând astfel în urmă lumea, părinţii şi orice legătură cu lucrurile mişcătoare, 
Sfânta Fecioară a rămas acolo în Templu vreme de nouă ani. În tot acest timp 
Arhanghelul Gavriil îi aducea o hrană aparte, duhovnicească. Aşa a dus acolo 
Maria, viaţă cerească, mai înbunătăţită decât cea a primilor oameni din 
Paradisul rânduit de Creator. Fără suspine, fără dureri, dincolo de orice trebuinţe 
lumeşti Ea trăia numai pentru Dumnezeu, cu toată puterea minţii adunată întru 
contemplarea frumuseţii Creatorului. Prin rugăciune neîncetată şi trezvie, Sfânta 
Copilă avea să dobândească curăţia inimii astfel încât să fie oglindă limpede şi vie 
în care să se poată răsfrânge slava deplină a lui Dumnezeu. Zi după zi, ceas după 
ceas, se-nveşmânta în strălucitoarele haine ale virtuţii, asemeni unei logodnice gata 
să întâmpine în propriul ei trup pe Hristos, Mirele dumnezeiesc. Ea a înţeles că tot 
acest timp i-a fost de trebuinţă însuşi Timpului, pentru ca Dumnezeu să poată 
rândui astfel o maică din mijlocul acestei lumi răzvrătite şi că tocmai Ea, Copila 
Neprihănită fusese aleasă să devină adevăratul Templu Viu al lui Dumnezeu. A 
înţeles că Ea este Sanctuar şi Tabernacol al Cuvântului, Chivot al Legii Noi, Vasul 
cu mană cerească, Toiagul odrăslit al lui Aaron, Scară ce leagă iarăşi pământul de 
cer, Fântână vie şi pecetluită din care izvorăşte iarăşi către noi Viaţa cea veşnică. 


Ziua când Maica Domnului, copilă fiind, a pătruns în Sfânta Sfintelor este 
socotită zi a logodnei lui Dumnezeu cu natura umană. lată de ce acum, Biserica 
îi îndeamnă pe toţi iubitorii de Dumnezeu şi de Hristos să se retragă ei înşişi în 
templul inimii lor, pentru a pregăti sosirea Domnului, în pace şi în rugăciune, 
ținându-se asemeni Împărătesei Maici, departe de suspinele şi durerile acestei 
lumi. 


Schitul Vovidenia, Vânători- Neamţ 


În tradiţia populară românească acestei zile i se spune Ovidenie, Obrejenie prin 
unele părţi din Oltenia, Obedenie prin Muscel, Vovedenie sau Vovidenie. În 
această zi s-a vădit lumea pe care Dumnezeu a blagoslovit-o la Blagoveştenie. De 
aici urmează credința că această sărbătoare se ţine pentru ochii ce văd, „pentru 
vederi”. În acest scop, unii oameni sfinţesc în această zi câte un fuior, cu ajutorul 
căruia la nevoie se şterge pe ochi, cu apă. 


Tot în această zi de Ovidenii, cred unii români din Bucovina că s-a născut Domnul 
Hristos. Deci, ca şi la Crăciun, unii ca aceia ce cred, zic că cerul se deschide şi 
vitele vorbesc. Noaptea se petrece cu lumină şi cu foc aprins. Prin împrejurimile 
Cernăuţilor, spre această zi se pune într-o strachină apă „la privighiat”. De 
strachină se lipeşte o lumânare aprinsă. De cu seară, oamenii fac o sută de mătănii, 
la miezul nopţii altă sută şi în zorii zilei alta. Această apă privighiată este „de mare 
ajutor”, dacă se spală cineva cu dânsa, pentru sănătatea trupului şi pentru adăpost 
împotriva răutăţii omeneşti. Tot prin Bucovina se spune că „Vovidenia o ţin şi 
turcii” şi din această zi se socoteşte a începe iarna.( Tudor Pamfile, „Sărbătorile la 
români”). Acum, prin unele părți, copiii pun în vase cu apă crengi de măr. Ținute la 
lumină şi căldură, crengile înmuguresc şi înfloresc, fund folosite în noaptea de 
Anul Nou drept sorcove. 


Vechea biserică din lemn a Putnei, 
cu hramul Intrarea în biserică a Maicii Domnului 


Catapeteasma Bisericii vechi din lemn de la Putna, 
cu hramul Intrarea în Biserică a Maicii Domnului 


„sSingurică singurea 
Și creştea, mereu creştea, 
Și voinică se făcea, 

Și voinică şi frumoasă 
Ca o floricic-aleasă 
Și a lumii-mpărăteasă! ” 


Ziua în care se prăznuieşte Intrarea Maicii Domnului în Biserică este cea mai nouă 
sărbătoare dedicată Fecioarei Maria, înscrisă în calendar din secolul VI, după ce s- 
a ridicat la Ierusalim, sub domnia lui lustinian, la 20 noiembrie anul 543, o biserică 
numită „Sfînta Maria cea Nouă“. Conform obiceiului, a doua zi după sfințire, adică 
la 21 noiembrie, a inceput să fie serbat hramul (patronul) bisericii, adică însăşi 
Sfânta Fecioară, aducerea ei la Templu. Sărbătoarea cu dată fixă, 21 noiembrie, s-a 
extins apoi în tot Orientul creştin, cât şi în Occident. 


Ziua ispăşirii a servit ca o aducere aminte că jertfele aduse în fiecare zi, în fiecare 
săptămână şi în fiecare lună pe altarul pentru arderea tot nu erau îndeajuns pentru 
ispăşirea de păcat. Astfel încât în această zi, a 10-a a lunii a 7-a (Tişri, 
septembrie/octombrie) Marele Preot făcea ispăşire pentru toate nelegiuirile copiilor 
lui Israel şi pentru toate călcările de lege prin care au păcătuit”. Ispăşirea era făcută 
mai întâi pentru preoţi, deoarece mediatorul dintre Dumnezeu şi poporul Său 
trebuia să fie curat din punct de vedere ceremonial. Și sanctuarul era curăţat, dat 
fiindcă acesta era pângărit prin prezenţa şi slujirea oamenilor păcătoşi. În zilele de 
astăzi Ziua Ispăşirii (Yom Kippur) este ultima din cele 10 zile de pocăință care 
încep cu Roş Haşana — Anul nou ebraic. 


Buna Vestire (sărbătoare cu dată fixă în calendarul creştin-ortodox, 25 martie, zi în 
care Sfântul Arhanghel Gavriil îi vesteşte Fecioarei că va lua în pântece prunc şi va 
naşte fiu şi numele lui va fi lisus. „Duhul Sfânt Se va pogori peste tine şi puterea 
Celui PreaÎnalt te va umbri; pentru aceea şi Sfântul care Se va naşte din tine, 
Fiul lui Dumnezeu se va chema” (Luca 1, 35). 


Elementele oarecum inedite din acest episod marianic vin pe firul Tradiţiei dinspre 
o apocrifă a veacului al II-lea, Protoevanghelia lui Iacob (7, 1-3) despre care au 
avut cunoştinţă autorii programului iconografic de la gropnița Mănăstirii Humor. 
De asemeni, alte detalii despre felul în care se înfățişa lumii la acei ani ai unei 
copilării sfinte, Maria, Maica Domnului, ne oferă o altă apocrifă datând din cea de- 
a doua jumătate a secolului al al VI-lea, Evanghelia lui Pseudo-Matei (6, 1-3). 
Pentru o mai bună cunoaştere a acestor surse, vezi Evanghelii apocrife (trad., 
studiu introductiv, note şi prezentări de Cristian Bădiliţă), Polirom, 2002. 


Daniela Livadaru - Vovidenia sau Sărbătoarea „Intrarea Maicii Domnului în 
Biserică” 


Această sărbătoare ne aminteşte că alegerea Sfintei Fecioare Maria pentru a-L 
naşte pe Hristos nu a fost arbitrară. Fecioara Maria a fost continuatoarea unui lung 
şir de slujitori devotați lui Dumnezeu. Părinţii săi, loachim şi Ana, erau consideraţi 
"drepți înaintea lui Dumnezeu". Ei s-au rugat cu lacrimi pentru a dobândi un 
copil, iar Fecioara Maria a fost rodul rugăciunii lor. Ana a făgăduit încă înainte de 
a o zămisli că, de va avea un copil, îl va închina lui Dumnezeu. Când fetiţa a 
împlinit trei ani, cei doi Sfinți Părinţi şi-au împlinit promisiunea, aducând-o la 
Templul din Ierusalim. 
O tradiţie apocrifă 


Naşterea şi copilăria Fecioarei Maria nu sunt prezentate în Evanghelii sau în alte 
cărți ale Noului Testament. De altfel, ea constituie o prezenţă foarte discretă în 
Sfânta Scriptură. Amănunte despre aceste etape ale vieţii sale sunt consemnate 
într-o apocrifă din sec. al II-lea, cunoscută sub numele de "Evanghelia după Iacov” 
sau "Protoevanghelia". Astfel, se relatează cum, împlinind Maria 3 ani, părinţii 
au adus-o la Templul din Ierusalim, pentru a o închina lui Dumnezeu, chiar 
dacă era singurul lor copil. Îmbrăcată în cele mai bune haine, ei au condus-o 
spre Templu împreună cu rudele lor. Un grup de fecioare îi însoțeau, cântând şi 
având lumânări aprinse în mâini. Aici a fost întâmpinată de Marele Preot şi alți 


slujitori. Tradiţia consemnează şi numele Marelui Preot: Zaharia, tatăl Sf. loan 
Botezătorul. Pentru a intra în Templu trebuiau urcate 15 trepte. Ritualul iudaic 
cerea ca iudeii să se oprească pe fiecare treaptă, pentru a rosti un psalm. Din acest 
motiv, cei cincisprezece psalmi ce se rosteau cu această ocazie sunt cunoscuţi sub 
numele de "Psalmii treptelor" (Psalmii 119-133). 


Intrarea în Sfânta Sfintelor 


Fiind încă mică, părinţii au vrut să o ajute pe fetiță să urce treptele, rostind psalmii 
în locul ei. Dar, spre surprinderea tuturor, Maria, prin harul divin, a urcat 
repede toate treptele, fără a se mai opri conform ritualului. 


Luminat de Dumnezeu, Zaharia a întâmpinat-o cu bucurie pe această fecioară. 
Se spune că el ar fi binecuvântat-o zicând: 


Luând-o de mână, Zaharia a dus-o 
pe Maria în cea mai sfântă încăpere a Templului, în Sfânta Sfintelor. Lucrul acesta 
era cu atât mai neobişnuit cu cât doar Marele Preot avea voie să intre aici şi doar o 
singură dată pe an, după ce aducea jertfe pentru sine şi pentru popor. Tradiţia mai 
spune că Fecioara Maria a rămas la Templu timp de 12 ani. Ea îşi petrecea 
timpul ca şi celelalte fecioare, citind Scripturile, lucrând, rugându-se şi sporind 
în dragostea faţă de Dumnezeu. Îngerul Gavriil îi aducea hrană şi îi tâlcuia 
locurile mai greu de înţeles din Biblie, pregătind-o pentru Vestea cea bună. 


Simbolistica intrării Maicii Domnului 


Primul Templu din Ierusalim a fost construit de către Solomon, dar a fost distrus în 
586 i.d.Hr. El a fost reconstruit 70 de ani mai târziu, de către Zorobabel, existând 
până în anul 70 d.Hr. 


Tradiţia rabinică spune: "Cinci lucruri care se aflau în primul templu nu se mai 
găseau în al doilea. Acestea erau: Focul din înălțime, Untdelemnul ungerii, 
Chivotul Legii, Duhul Sfânt şi sorții Urim şi Tumim”. 


Duhul Sfânt a început să grăiască prin profeţi, lucrând pentru a o pregăti pe cea 
care trebuia să-L nască pe Hristos. În timp ce Hristos a întrunit toate cele trei slujiri 
(învăţătorească, arhierească şi împărătească), Zaharia avea doar două: arhierească 
şi învăţătorească, profetică. Văzând în Fecioara Maria Chivotul Noului Legământ, 
Zaharia a dus-o în Sfânta Sfintelor. Aici ea s-a pregătit pentru a deveni Templul lui 
Dumnezeu. De altfel, ea a parcurs cele trei etape necesare: curățirea, iluminarea şi 
unirea cu Dumnezeu, corespunzătoare celor trei încăperi ale templului. Intrarea în 
Templu înseamnă pregătirea tainică a umanităţii lui Hristos. Din acest motiv, 
această sărbătoare este o anticipare a Naşterii Mântuitorului, lucru evident şi în 
rânduiala slujbelor. Din această zi încep să se cânte în cadrul Utreniei Catavasiile: 
"Hristos se naşte, Slăviţi-L...”" 


O sărbătoare liturgică mai târzie 


Sărbătoarea propriu-zisă dedicată intrării Maicii Domnului în Templu este de dată 
relativ recentă. Întrucât noul lăcaş de cult închinat lui Dumnezeu a devenit biserică, 
sărbătoarea a fost numită Intrarea în Biserică a Maicii Domnului. Deşi nu instituită 
oficial, sărbătoarea a existat înainte de sec. al VI-lea. 


4 Există astfel o menţiune a ei din sec. al IV-lea, făcută de Sf. Grigorie de 
Nyssa. 

4 Mai există şi o mărturie privind construirea unei biserici de către 
împărăteasa Elena în cinstea acestui eveniment. 

4 Sf. Andrei Criteanul (sec. al VII-lea) vorbeşte şi el despre această 
sărbătoare ce se ținea la Ierusalim. 

4 În sec. al VIII-lea, patriarhii Gherman şi Tarasie au rostit câte o predică în 
cinstea acestei sărbători. Se pare că data de 21 noiembrie reprezintă data 
sfințirii unei biserici cu acest hram în 543. Biserica a fost construită de 
Iustinian cel Mare lângă zidul ruinat al Templului. 

4 În Apus, sărbătoarea a fost adoptată mult mai târziu de papa Grigorie al XI- 
lea, care a celebrat-o pentru prima dată la Avignon, în 1374. 

4 Ea s-a răspândit în sec. XV-XVI, în timpul papilor Sixt al IV-lea şi Sixt al V- 
lea. 


Sărbătoarea Luminii 


Numele de Vovidenie provine din slavonă, însemnând "ceea ce se face văzută”. 
Tradiţia populară spune că de Vovidenie se deschid cerurile, iar animalele încep să 
vorbească. În această zi se aprind lumânări, mai ales pentru cei adormiţi, şi se 
împart pomeni. Simbolurile luminii sunt candela, lumânarea, soarele, focul. Tot în 
ziua de Vovidenie, copiii pun în vase cu apă crengi de măr. Ținute la lumină şi 
căldură, ele înmuguresc şi înfloresc, fiind folosite în noaptea de Anul Nou drept 
sorcove. 


Istorie în imagine 


În iconografia Vovideniei regăsim cele trei părţi ale Templului: curtea, Sfânta şi 
Sfânta Sfintelor. Scena se desfăşoară în curtea interioară, Zaharia întâmpinând-o pe 
Maria în haine preoțești, în faţa uşilor Sfintei, pe prima treaptă (din cele 
cincisprezece). Fecioara este prezentată cu mâinile întinse, urcând singură. În 
spatele ei se află Ioachim, Ana şi corurile de fecioare. În planul de sus, ea este 
aşezată pe cea mai înaltă treaptă, lângă uşa Sfintei Sfintelor, fiind slujită de un 
înger. Surprinde îmbrăcămintea Fecioarei (maforionul), care simbolizează 
maturitatea ei duhovnicească. 


Adrian Cocoşilă - Intrarea Maicii Domnului în Biserică 


Intrarea Maicii Domnului este sărbătorită în fiecare an, pe 21 noiembrie. Este 
sărbătoarea în amintirea zilei în care, Sfinţii Ioachim şi Ana au adus-o pe fiica 
lor Maria, în vârstă de trei ani, la templu. Aici a fost întâmpinată de marele preot 
Zaharia, tatăl Sfântului loan Botezătorul, care a dus-o în cea mai Sfântă 
încăpere din acest loc, în Sfânta Sfintelor, unde va rămâne până la vârsta de 15 
ani. 


Deşi sunt persoane care susţin că lucrul acesta era cu neputinţă, totuşi Biserica, în 
cântările ei afirmă: "Ceea ce s-a hrănit în Sfânta Sfintelor, celei îmbrăcate cu 
credinţă şi cu înţelepciune şi cu neîntinată feciorie, mai marele Gavriil i-a adus 
din ceruri închinăciune". 


Informaţii despre acest eveniment din viaţa Maicii Domnului avem în "Evanghelia 
după lacov"” sau "Protoevanghelia", o scriere apocrifă din secolul al II-lea. 
Precizăm că dintre sărbătorile închinate Maicii Domnului, numai "Bunavestire" are 
la bază un eveniment istoric consemnat în Sfânta Scriptură (Luca I, 26-38). Despre 
celelate sărbători, evangheliile canonice nu ne dau mărturii, informaţiile provenind 
din Sfânta Tradiţie şi din evangheliile necanonice (apocrife). 


afirmă că această sărbătoare a luat naştere în 
secolul VI. "La 20 noiembrie 543, Justinian a zidit la Ierusalim, lângă ruinele 
templului, o biserică închinată Sfintei Fecioare, care, spre deosebire de una mai 
veche, a fost numită biserica Sfântă Maria "cea nouă”. Conform obiceiului, a 
doua zi după sfințire, adică la 21 noiembrie, a început să fie serbat hramul 


(patronul) bisericii, adică însăşi Sfânta Fecioară, serbarea fiind consacrată 
aducerii ei la templu". 


În Apus, sărbătoarea a fost adoptată de papa Grigorie XI-lea, care a cinstit-o pentru 
prima dată în anul 1374, la Avignon. 

Pentru ca bucuria sărbătorii să nu fie umbrită de post, Biserica a rânduit ca pe 21 
noiembrie să fie dezlegare la peşte. 


Nu este întâmplător că începând cu data de 21 noiembrie, în cadrul slujbei Utreniei 
se cântă Catavasiile: “Hristos Se naşte, slăviţi-L!...”' Este o sărbătoare care ne 
pregăteşte şi pe noi să-L facem pe Hristos să se nască tainic în noi. Unde primeşte 
Fecioara Maria vestea că-L va naşte pe Hristos? În Biserică. Unde are loc 
prefacerea pâinii şi a vinului în Trupul şi Sângele lui Hristos? În Biserică. Deci, nu 
în afara ei va reuşi omul să facă din chipul său, un chip al lui Hristos. Fiecare din 
noi trebuie să ştie şi să înţeleagă totul, atât ceea ce se vede şi se aude, cât şi ceea ce 
nu se vede şi nu se aude în biserică. Nu e suficient să ştim că Fecioara Maria a fost 
dusă la Templu şi a stat până la vârsta de 15 ani. Aceasta este, simplu, istorie. 
Important este să pătrundem în înţelesul profund al evenimentului istoric şi să 
descoperim că prezenţa ei în Sfânta Sfintelor, e roditoare: face ca Fiul lui 
Dumnezeu să Se nască din ea. Deci, Hristos Se va naşte, va muri şi va învia tainic 
cu tot omul care vieţuieşte în Biserică. 


In această zi, copiii pun crengi de măr în vase cu apă. Acestea, ţinute la lumină şi 
căldură, înmuguresc şi înfloresc, şi sunt folosite în noaptea de Anul Nou drept 
sorcove. 


Să nu uităm că în colindele româneşti se cântă, în plină iarnă, despre florile dalbe, 
flori de măr, sau despre măruţ, mărgăritar. Dacă am fi cu luare aminte la colinde, 
nu am avea cum să nu ne întrebăm ce măr ar putea face în decembrie flori dalbe? 
Și de ce măr? Pentru că strămoşii noştri ştiau de la bătrânii lor că acea joardă a 
Sfântului Nicolae trebuie să fie una de măr, iar dacă aceea înflorea până de 
Naşterea Domnului, înseamnă că Sfântul a mijlocit pentru iertarea celui căruia 
i-a dăruit crenguţa, flori dalbe. 


Ion Ghinoiu -Tradiţii, semne de sărbătoarea Intrării Maicii Domnului în 
Biserică 


Ziua intrării în Biserică a Fecioarei Maria, numită Ovidenia, Obrejenia sau 
Vovidenia, corespunde în Calendarul popular cu celebrarea unei năprasnice 
divinităţi a lupilor, Filipul cel şchiop sau Filipul cel mare (21 noiembrie). 


Local, în Bucovina, se credea că în această zi s-ar fi născut Domnul Hristos. 
Sărbătoarea de Ovidenie împreună cu Filipii de Toamnă, Noaptea Strigoilor, 
Sântandrei şi Sânnicoara (Moş Nicolae) formează, în perioada 13 noiembrie - 6 
decembrie, un scenariu ritual de înnoire a timpului, probabil Anul Nou dacic. 


În noaptea de Ovidenie, când se credea că se deschide Cerul şi vorbesc 
animalele, se priveghea la lumina unei lumânări încolăcite o strachină cu apă de 
leac. Tot atunci se făceau farmece şi descântece, se afla ursita, se efectuau 
observaţii şi previziuni meteorologice. Pentru copiii morţi nebotezaţi şi pentru 


oamenii înecaţi şi morţi fără lumânare li se făceau în această zi praznice şi li se 
împărțeau pomeni. 


Intrucât se credea că în noaptea de Ovidenie strigoii circulau fără oprelişte, se 
ungeau cu usturoi cercevelele ferestrelor, tocurile uşilor, vatra şi cuptorul care 
comunicau, prin horn, cu exteriorul. 


Pentru protecția vitelor împotriva animalelor sălbatice se interzicea orice activitate 
legată de prelucrarea lânii şi pieilor de animale. 


De la Ovidenie până la Sângiorz, femeilor le era interzis să mai spele rufele la rău. 


Mihai-Alex Olteanu - Icoana Intrării în Biserică a Maicii Domnului 


Sărbătoarea Intrării în Biserică a Maicii Domnului este una din cele doisprezece 
Praznice Împărăteşti. Această sărbătoare a fost instituită în Tradiţia Bisericii 
folosind textul Protoevangheliei lui Iacov, care detaliază naşterea şi viaţa timpurie 
a Fecioarei Maria. Deşi Protoevanghelia lui lacov este datată în secolul al II-lea, 
sărbătoarea a fost instituită în secolul al VI-lea în Răsărit şi abia în anul 1374 în 
Apus. 


În iconografia Întrării în Biserică a Maicii Domnului apare dezvoltată tema 
templului. Mulţi au utilizat simbolismul care aseamănă cele trei părți ale templului 
cu cele trei etape ale vieţii duhovniceşti - purificarea, iluminarea şi unirea. Astfel, 
în templul din Ierusalim, Fecioara aleasă se va pregăti să devină mai târziu 
„Templu Trupului Său”, Cel care va fi dărâmat şi în trei zile se va ridica. 


În iconografia Intrării se regăsesc cele trei părţi ale templului din Ierusalim. Scena 
prezentată în icoană se desfăşoară în curtea interioară a templului, lângă intrarea în 
„Sfânta”. Proorocul Zaharia este zugrăvit îmbrăcat în haine preoţeşti stând în faţa 
uşilor „Sfintei”, pe prima treaptă a scării, cu mâinile întinse, primind-o pe Maica 
Domnului. 


Preasfânta Născătoare de Dumnezeu este zugrăvită de două ori în icoană, dar 
neavând nimic copilăresc în înfăţişarea ei, deşi este pictată de statură mică. Această 
statură mică indică vârsta crudă la care a fost adusă la templu. 


Sfânta Fecioară este zugrăvită în faţa proorocului Zaharia, întinzând mâinile către 
el şi începând a urca treptele care duc spre „Sfânta Sfintelor”. 


În spatele Maicii Domnului, în mijlocul curţii, sunt zugrăviți Sfinţii Ioachim şi 
Ana, părinţii Născătoarei de Dumnezeu, care vin şi îşi prezintă Fiica. Ei sunt 
urmaţi de un grup de fecioare ce poartă în mâini făclii aprinse. Spre deosebire de 
Sfânta Ana şi de Fecioara Maria, fecioarele templului au capul descoperit. 


Dacă privim în registrul de sus o vedem din nou pe Fecioara Maria şezând pe cea 
mai înaltă treaptă, lângă „Sfânta Sfintelor”, unde un înger vine să-i slujească fund 
hrănită cu „pâine cerească”. 


În mod tradiţional, icoana Întrării în Biserică a Maicii Domnului se zugrăveşte în 
diaconicon, aflat în partea dreaptă (sudică) a Sfântului Altar. 


Pr. Silviu Cluci - Templul din Ierusalim 


Templul lui Solomon sau primul templu din Ierusalim a fost lăcașul sfânt 
vechilor evrei. 


Foto: Oana Nechifor 


Templul lui Solomon sau primul templu din Ierusalim a fost lăcașul sfânt al 
vechilor evrei. După izvoarele biblice, ar fi fost construit de Solomon pe Muntele 
Moria din Ierusalim, identificat cu Muntele Templului din zilele noastre. După 
relatarea biblică, templul a fost distrus în timpul cuceririi regatului ludeei de către 
babilonieni, în anii 587-586 î.Hr. 


Al doilea Templu din Ierusalim a fost construit de către exilații evrei întorși din 
Babilon în timpul dominaţiei persane în Palestina sau ludeea antică, pe locul 
Templului lui Solomon, la circa 70 ani de la distrugerea primului templu, deci pe la 
anul 516 î.Hr. 


Templul a fost apoi restaurat şi mărit în secolul 1 î.Hr., în timpul domniei regelui 
ludeei Irod cel mare. Templul lui Irod era constituit din trei zone concentrice care 


se înălțau treptat, începând de la nivelul esplanadei şi culminând cu Sfânta Sfin- 
telor. 


Curtea păgânilor 


Prima treaptă, care cuprindea aproape jumătate din toată suprafaţa, se numea „Cur- 
tea păgânilor” şi era înconjurată de ziduri cu portice acoperite. Aceste portice 
serveau drept adăpost împotriva soarelui şi ploii. Sub unul dintre aceste portice a 
şezut lisus, pe când avea doisprezece ani, în mijlocul cărturarilor, ascultându-i şi 
întrebându-i (Luca 2, 46). În timpul misiunii Sale, când Iisus venea în Ierusalim, 
propovăduia sub aceste portice din „curtea neamurilor”. 


Sfântul evanghelist loan spune: „Şi era atunci la Ierusalim sărbătoarea înnoirii tem- 
plului şi era iarnă. lar lisus umbla prin templu, în pridvorul lui Solomon” (loan 10, 
22223). 


Cu alt prilej, la sărbătoarea Paştilor, lisus i-a alungat în afara acestor curţi cu portic 
pe vânzătorii de boi, oi şi porumbei şi pe schimbătorii de bani (cf. loan 2, 14-15; 


Matei 21, 12,- Marca 11, 15; Luca 19, 45). 


Curtea evreilor 


În mijlocul curţii neamurilor se ridicau alte ziduri - ca o a doua terasă - care împre- 
jmuiau curtea interioară rezervată evreilor, unde nu era îngăduit să intre nici un 
străin, care dacă ar fi încălcat regula s-ar fi aflat în primejdie de moarte. Aici 
intrând apostolul Pavel a fost învinuit că a spurcat templul, aducând şi elini în 
templu; şi scoțându-l afară, voiau să-l omoare (cf. Fapte 21, 27-30). Această terasă 
era înconjurată de o scară cu 14 trepte. 


În această curte învăţa lisus poporul, când L-au întrebat arhiereii, cărturarii şi bă- 
trânii cu ce putere face EI acestea (Luca 20, 1-8) şi tot aici are loc alungarea vân- 
zătorilor şi schimbători lor de bani din templu (Luca 19, 45-40). 


Zidurile acestui templu, sau a doua terasă, aveau câte patru uşi mari la nord şi sud. 
lar la mijlocul fațadei dinspre răsărit era o singură uşă mai mare şi mai împodobită 
decât celelalte, numită „Poarta Frumoasă”, iar în faţa acesteia aşteptau milă cer- 
şetorii. La „Poarta Frumoasă” l-au vindecat Petru şi loan pe ologul din naştere 


(Fapte 3, 1-10). 


Curtea evreilor era împărțită în două părți: cea a femeilor (care nu aveau voie să 
treacă mai departe), dar în care intrau şi bărbaţii, şi cea a bărbaţilor evrei, care era 
înconjurată de portice şi de săli destinate diverselor servicii al templului. 


În partea de nord se afla Korvana, adică sala tezaurului templului. Aici a rostit 
Mântuitorul cuvântul Său despre „Lumina lumii”, când fariseii şi cărturarii au 
adus-o în faţa Lui pe femeia prinsă în adulter (loan 8, 2-20). Şi tot acolo a văzut-o 
Mântuitorul pe văduva săracă aruncând cei doi bănuţi în vistieria templului, ca 
obol (Marcu 12, 41-43; Luca 21, 1-4). 


Sanctuarul 


Templul propriu-zis sau Sanctuarul era locaşul sfânt sau Casa lui Dumnezeu (Ma- 
tei 23, 21), „Casa Tatălui” (loan 2, 16), în care n-aveau voie să intre credincioşii, 
nici când aduceau ofrande (Matei 5, 23-24) la altar, ci rămâneau în tindă. 


Sanctuarul era împărțit în trei părţi: „tinda” sau vestibulul; „Sfânta”, unde intrau 
numai preoţii, şi „Sfânta Sfintelor”, unde intra numai arhiereul o dată în an, la ziua 
înnoirii sau a Ispăşirii. 


În „Sfânta Sfintelor” a avut Zaharia vedenia îngerului, când a intrat în templul 
Domnului să tămâieze (Luca 1,9). 


Tot aici se afla masa cu „pâinile punerii-înainte” (Matei 12, 4; Marcu 2, 26; Luca 
6, 4; Evrei 9, 2), care se schimbau în fiecare sâmbătă şi pe care nu aveau voie să le 
mănânce decât preoţii. 


După Învățătura Sfântului Grigorie Palama, Maica Domnului, atunci când a fost 
dusă la Templu la vârsta de trei ani, „nu numai că a intrat doar în Sfânta Sfintelor, 
ci şi sălaş aflând acolo, ca una care a fost închinată lui Dumnezeu, nu pentru o 
perioadă de puţini ani, fiindcă prin ea cerurile se vor deschide la vremea potrivită şi 


>] 


vor fi date spre sălaş veşnic celor care cred naşterii ei minunate”. 


Dărâmarea Templului şi Zidul Plângerii 


1 Sfântul Grigorie Palama, Omilia 52. Predică la Intrarea în Sfânta Sfintelor a Preasfintei 
Stăpânei noastre, Născătoarea de Dumnezeu, în Omilii vol. III, tra-ducere de Parascheva 
Grigoriu, Editura Anastasia, Bucureşti, 2007. 


Aşa cum prorocise Mântuitorul (Matei 24, 2), Templul avea să fie incendiat şi dă- 
râmat de soldaţii romani în urma revoltei evreilor din anul 66. Din acest moment, 
jertfele au încetat pentru totdeauna. 

După a doua revoltă, în 135, când Adrian a transformat lerusalimul în Aelia Capi- 
tolina, pe esplanada templului au fost înălțate două statui: una în cinstea lui Adrian, 
învingătorul, iar alta în cinstea lui Jupiter Capitolinul. 


Indată după cucerirea Palestinei de către arabi, aceştia au transformat esplanada 
templului în loc sfânt musulman, în amintirea călătoriei pe care Mahomed ar fi 
făcut-o la Ierusalim. 


Astăzi, vechiul zid de apus al Templului sau „Zidul Plângerii” este un memorial 
național al poporului evreu. Loc de rugăciune cotidian, „Zidul Plângerii” reuneşte 
mari mase de credincioşi cu ocazia sărbătorilor cultului mozaic. 

Intrarea Maicii Domnului în biserică 
sau Vovidenia este prăznuită pe 
21 noiembrie. 


Părinții Maicii Domnului, Sfinții 
loachim și Ana, fiind lipsiţi de copii, 
L-au rugat pe Dumnezeu să le 
dăruiască cinstea de a fi părinți, 
făgăduind că dacă vor avea un copil, îl 
vor duce la templu și îl vor închina Lui. 


Mai apoi, părinții ei nu au uitat de 
promisiune și la trei ani de la nașterea 
Maicii Domnului au dus-o pe fiica lor 
la templu, aici fiind întâmpinată de 
marele preot Zaharia. 


Bucură-te, bucuria noastră, 
Sfântă Pruncă, pururea Fecioară! 


INTRAREA ÎN BISCAICA 
4 MAICII DOMNYLYI 


INTRAREA ÎN BISERICA 
a MAICII DOMNYLVI 


Troparul la Praznicul Înainteprăznuirii Intrării 
în Biserică a Maicii Domnului 
Glasul 4 


Bucurie mai dinainte ne dăruieşte 
astăzi Sfânta Ana, odrăslind Rod 
ce alungă întristarea, pe Singura 
pururea Fecioară, pe care o şi 
aduce astăzi cu bucurie, 
făgăduiţele rugăciuni 
împlinindu-şi în Templul 
Domnului, ca pe Ceea ce este 
Biserică a Cuvântului lui 
Dumnezeu şi Maică Curată. 


Tropar la Praznicul 
Intrării în Bisgrică 
a hlaiecii Domnului 


Glasul 4 


Astăzi înainte 

însemnarea 

bunăvointei lui 

Pumnezeu si 

propovăduirga mântuirii 

oamenilor, în Templul lui Pumngzeu luminat 
Fgeioara sg arată şi pe tiristos tuturor mai 

înainte Îl vestestg. Aegsteia si noi eu marg şlas să-i 
strigăm: Bucură-te, Împlinirga rânduiglii Ziditorului. 


2 e 


NI [1] 5 “ 


“Intră, fiica lui Dumnezeu, cu bucurie şi te veseleşte într-însa, căci am cunoscut 
cu adevărat că s-a apropiat mântuirea lui Israel care va să se nască din tine. 


Intră, Preacurată, voioasă şi veselă, şi te fă lăcaş preaminunat Mântuitorului 
lumii. 
Intră în locul cel Ales, ceea ce eşti Aleasă mai înainte de veci. 


Intră în Sfânta Sfintelor ca ceea ce ţi se cuvine, să auzi tainele cele ascunse şi 
prea slăvite ce s-au grăit în cămările cereşti.” 


